
Introducere 


în Valea Tigrului şi Eufratului a înflorit, începînd din mileniul al 
patrulea î.e.n, o străveche civilizaţie, contemporană cu cea egipteană de pe 
Valea Nilului — civilizația sumeriană. Pe acest trunchi s-au inserat succesiv 
o mare varietate de culturi apărute în aceleaşi regiuni sau în ţinuturile înve- 
cinate, în primul rînd civilizația semiţilor din Akkad, civilizaţia asiriană şi 
babiloniană, apoi cea elamită, cea hurrită şi cea urartică. La rîndul ei cultura 
asiro-babiloniană a iradiat într-o vastă regiune din Asia Anterioară, 
cuprinzind Asia Mică, Siria, Palestina şi Iranul de azi. 


Desigur „istoria Asiei Anterioare începe la Sumer”, ca să reluăm titlul 
unei cărți a lui S. N. Kramer, dar anticii sumerieni, a căror istorie începe 
acum cinci milenii, sînt printre popoarele cele mai bine cunoscute din 
Orientul Antic, căci în numeroase muzee se găseşte o întinsă şi valoroasă 
documentare asupra lor. Există zeci de mii de tăblițe de argilă cuprinzind 
contracte comerciale, acte de vinzare, legiuiri, dar şi opere literare, ori texte 
religioase şi mitologice, şi foarte multe din ele au fost descifrate şi publicate. 
Astfel, astăzi posedăm o viziune destul de limpede despre ce a fost vechea 
civilizație sumeriană. în volumul de față însă nu vom studia civilizaţia 
sumeriană şi nici presumeriană sau istoria lor, ci vom consacra paginile ce 
urmează exclusiv seminţiilor din Mesopotamia, babilonienilor şi asirienilor, 
referindu-ne în mod subsidiar la termeni, rituri, nume de zei şi mituri 
sumeriene preluate de către asiro-babilonieni. 

Locuitorii Mesopotamiei, care au întemeiat în acest ținut, în mileniul al 
IV-lea î.e.n., o civilizaţie strălucitoare, au fost sumerienii. Actualmente-, nu se 
cunoaşte de unde au venit sumerienii şi nu s-a putut stabili cu certitudine nici 
din ce familie de limbi face parte sumeriană. 

în mileniul al IV-lea î.e.n. diferite triburi semite formau marea majoritate 
a populaţiei care locuia în regiunile deşertice din Siria, Palestina şi 

Arabia şi ocupaţia lor principală era creşterea vitelor ; de aceea rătăceau în 
căutare de păşuni şi de locuri cu apă. Este neîndoielnic că deserturile întinse 
din Peninsula Arabică şi din Siria ofereau o protecție naturală minunată 
acestor triburi semite care, viețuind în condiţii de nomadism şi separați de 
vecinii lor prin vaste pustiuri aride, se aflau la adăpost şi nu riscau să fie 
nimicite, prădate şi înrobite în urma campaniilor de cucerire ale popoarelor 
din jurul lor. Pustiul a apărat aceste triburi semite aşa cum munţii sau 
pădurile au protejat alte popoare, aşa cum deltele unor fluvii, mlaştinile sau 
insulele de pe mări şi riuri i-au păzit pe alţii de invazii străine. Migraţia 
semită din peninsula arabă după Mahomed, apoi crearea statului Pal mira 
de către arabi (care scriau în aramaică) şi fundarea statului nabateenilor de 
către ei, sînt exemple de netăgăduit ale acestei migrații ce i-a adus pe semiţii 
din Arabia în Asia apuseană, pe care au cucerit-o în parte. 
începînd din mileniul al IH-lea, mai exact de la începutul său, un număr 
însemnat de triburi semite pătrund în Mesopotamia în partea de nord a 
ținutului dintre Tigru şi Eufrat. Aceste triburi semite veneau din nordul Siriei, 
care în mileniul al IH-lea se numea Țara Amurru. Ea pare să fi fost o etapă 
în această migraţie a popoarelor semite din Peninsula Arabică spre văile 
fluviilor Tigru şi Eufrat. 
într-adevăr, prima mare invazie semită, despre care ne-au rămas 

relatări scrise, porneşte din Siria, din Ţara Amurru. De asemenea, a doua 
invazie semită consemnată documentar, care întemeiază prima dinastie 
babiloniană, pleacă din Țara Amurru. Aşadar din deşertul Arabic triburile de 
păstori semiți nomazi au ajuns în deşertul Siriei, iar de aici au pătruns în 
nordul Mesopotamiei. Dar această regiune de nord a Mesopotamiei şi 
ținuturile muntoase care mărgineau hotarele Iranului de azi la răsăritul văii 
Tigrului erau populate de neamuri vorbind limbi a căror apartenenţă la vreo 
familie de limbi nu a putut fi stabilită. Unele din aceste limbi erau totuşi 
apropiate de cele caucaziene. în partea de nord a Mesopotamiei şi de-a 
lungul văii Tigrului erau aşezaţi hurriţii. Mai spre răsărit, în munţi, trăiau 
lulubeii şi gutii iar mai spre sud elamiţii. Aceste triburi au creat cultura 
eneolitică a ceramicii pictate din aşezările de la Tell-Halafj, Tell-Bric, 
Arpacia, Tepe-Gaura şi Samarra. Mai spre răsărit şi în sud ceramica aflată 
la Tepe-Ghiyan, Tepe-Siak, Tepe-Hissar şi Tureng-Tepe ne înfăţişează cultura 
acestor triburi de munte în perioada neolitică şi eneolitică, care era mai 
înaintată decit a populațiilor protosumeriene ce populau ţinutul ce se 
întindea între cele două fluvii — Tigrul şi  Eufratul — în mileniul al IV-lea 
î.e.n. Peste acea populaţie de hurriţi, lulubei şi guti, poate şi elamiţi, s-au 
aşezat triburile semite venite din Țara Amurru. Respin-gind şi izgonind pe 
vechii locuitori din ţinuturile lor de baştină, noii sosiți semiţi au întemeiat 
Imperiul din Akkad în partea de nord a Mesopotamiei 

şi cu acest stat începe strălucitoarea, dar şi singeroasa istorie a 
asiro-babilonienilor. 


Cultura asiro-babiloniană s-a dezvoltat pe trunchiul culturii sumeriene de 
la care a preluat odată cu scrierea, cu mitologia, cu religia, rituri şi mai ales 
limba sacră a templelor — sumeriană — care s-a folosit de către akkadieni 
pînă în mileniul I al erei noastre. Aşa cum pe tulpina culturii spirituale 
sumeriene a înflorit cultura asiro-babiloniană, tot astfel pe trunchiul culturii 
minoene sau egeocretane se dezvoltă cultura grecilor antici şi pe rădăcina 
etruscă creşte cultura şi civilizația romană. E vorba mai puţin de „naşteri”" 
cit de „renaşteri" ale unor culturi anterioare, aşa cum s-a afirmat de multe ori 
cu privire la civilizația greacă sau romană. Acelaşi lucru se poate admite cu 
privire la moştenirea sumeriană a asiro-babilonienilor, care reiau şi duc mai 
departe „miracolul sumerian”, acea explozie culturală care a făcut pe 
orientalişti să scrie că sumerienii sînt grecii Asiei. în orice caz în epoca sosirii 
triburilor semite în Mesopotamia, sumerienii ajunseseră la o civilizaţie 
strălucită, în deplina ei dezvoltare posedind, între altele, o mitologie vastă, o 
organizație politică şi socială stabilită şi în general un nivel de cultură 
remarcabil. în a sa carte Istoria începe la Sumer (trad. rom. Buc. 1962, Edit. 
Științifică) orientalistul S. N. Kramer a susținut prioritatea sumerienilor în 
cele mai diferite domenii ale culturii. 


De fapt miturile sumeriene, concepţiile despre lume şi despre om, poezia, 
postulatele fundamentale ale gîndirii lor au fost integrate simbiotic în primul 
rînd în cultura semiţilor din nordul Mesopotamiei şi prin aceştia gindirea 
sumeriană s-a răspîndit la mai toate popoarele din Asia Apuseană: hurriţi, 
urartieni, canaaneeni, ugariţi, mitanieni, hittiţi, iudei (Sumerul este numit 
Sinear în Geneză, X, 10), eblaiţi, etc. 


Răspindirea culturii spirituale, sumeriană la origine, dar asimilată de 
asiro-babilonieni, la toate popoarele din Asia Apuseană a putut da naştere la 
teoria pan-babilonismului după care Babilonul ar fi fost unicul şi cel mai 
vechi focar de cultură al umanităţii, iar civilizaţia babiloniană ar fi avut o 
influenţă covirşitoare asupra dezvoltării culturii spirituale la cele mai multe 
popoare din lume. Pan-babilonismul, apărut ca teorie în istoria culturii pe la 
sfîrşitul secolului al XIX-lea, a fost susţinut de orien-talitştii F. Delitzsch şi G. 
Winkler, după care toate credinţele despre crearea lumii, despre potop, despre 
păcatul originar al omului, despre existenţa raiului şi a iadului, etc. ar fi 
apărut mai întii în Babilon şi de acolo s-ar fi răspindit la toate popoarele 
vecine. Fără îndoială, descoperirea sumerienilor, a remarcabilei lor culturi şi 
mai ales faptul că Babilonul a preluat cultura lor spirituală a dărimat teza 
priorităţii şi a originii babiloniene a tuturor culturilor spirituale antice. 

Chiar dacă teoria pan-babilonismului este întru totul eronată, nu rămîne 
îndoială că Babilonul a exercitat o puternică influenţă spirituală prin 
concepțiile şi miturile sale, dar şi prin formele gîndirii sale asupra credin- 
țelor iraniene atit de abstracte, asupra credințelor şi riturilor din tratatele 
Talmudului babilonian şi a celui palestinian, asupra gîndirii enosticilor, a 
mandeenilor, asupra gîndirii Kabbalei mai cu seamă. în fine, o serie de 
influenţe babiloniene se pot decela cu uşurinţă în gindirea lui Heraclit ca şi a 
altor filozofi greci. 

Totuşi gindirea asiro-babiloniană rămine pre-filozofică, între altele 
fiindcă nu oferă explicaţii raţionale ale fenomenelor empirice. 


Datele pe care le avem de la scriitorii greci despre Asiria şi despre 
Babilon sint relatări ale unor călători, care, controlate cu sursele asiriene şi 
babiloniene cuneiforme pe care le posedăm, se dovedesc fie eronate, fie 
exagerate. Astfel Herodot călătorise la Babilon, dar redă puţine informaţii 
exacte şi mai ales el ajunge în acest oraş după ce fusese cucerit de perși şi îşi 
pierduse independenţa. Părintele istoriei afirmă însă că ogoarele în Babilon 
dau o recoltă de două sute părți pentru o parte de săminţă şi în cazul unor 
recolte bune se ajunge la trei sute pentru una (Herodot, I, 193). Lucrul acesta 
nu este exact căci după socotelile gospodăriilor templelor ori ale celor regale, 
randamentul în cereale al ogoarelor babiloniene era pe atunci, ca şi acum, de 
30—40 ori mai mare decit săminţa aruncată pe cîmpul arat. 

Este drept că Herodot scrisese o Istorie a Asirienilor, carte pierdută, ce 
conținea o descriere a cuceririi oraşului Ninive (Herodot, 7, 106), în care ar fi 
putut reda noţiuni mai exacte despre Mesopotamia. Astfel, documentele pe 
care ne putem întemeia pentru studierea civilizaţiei asiro-babiloniene sînt 
înseşi tăblițele cuneiforme în care se află date mult mai sigure şi exacte. Dar 
nu am putut cunoaşte conţinutul acestor tăblițe cuneiforme decit după 
descifrarea scrierii asiro-babiloniene, iar această descifrare a fost una din 
cele mai mari cuceriri ale orientalistică din secolul al XIX-lea, egală în 
însemnătate cu descifrarea hieroglifelor egiptene de către Champollion. Atit 
descifrarea hieroglifelor cit şi a scrierii cuneiforme a deschis orientaliştilor o 
poartă largă pentru cunoaşterea unor civilizaţii născute cu cinci milenii în 
urmă şi pierite de două milenii. Graţie descifrării hieroglifelor şi a 
cuneiformelor cunoaştem mai bine societatea egipteană şi asiro-babiloniană 
din mileniul II î.e.n, de pildă, decit trecutul şi istoria cetăților etrusce din 
secolul al IV-lea sau al IH-lea î.e.n. pentru că limba etruscă nu a putut fi 
cunoscută de orientalişti şi inscripţiile etrusce nu au fost descifrate. Istoricul 
descifrării scrierii cuneiforme este lung 

fiindcă ea s-a făcut în decurs de un secol. Primul care a încercat să înţeleagă 
scrierea cuneiformă a fost Pietro della Valle. în 1621 el vizitează ruinele de la 
Persepolis şi copiază cinci semne din inscripţiile aflate la palatul regal de 
acolo, recunoscind primul şi sensul scrierii. După el Chardin (1673), 
Kaempfer (1712) şi Corneille de Bruyn (1718) aduc decalcuri şi estam-paje din 
inscripțiile aflate în aceeaşi regiune. Către 1765 Car sten Niebuhr copiază 
inscripții cuneiforme de la poarta palatului regal din Persepolis, şi observă că 
o inscripție lungă cuprinde de fapt trei inscripții diferite, fiecare cu un tip 
diferit de scriere. Primul tip de inscripție conținea 42 de semne, al doilea tip 
111 semne, iar al treilea cîteva sute. în palatul din Persepolis se aflau multe 
inscripții cuprinzind fiecare cele trei grupuri deosebite de scrieri. Niebuhr 
conchide că fiecare tip de inscripţie este scris într-o limbă diferită ; de 
asemenea că scrierea trebuie citită de la stinga la dreapta. Car sten Niebuhr 
publică inscripțiile sale odată ajuns în Europa fără să le fi putut descifra (L. 
Delaporte, La Mesopotamie, Paris, 1923, p. 3 sg). 

După el încearcă descifrarea inscripțiilor cuneiforme Olaus Gerhard 
Tychsen şi el recunoaşte că semnul liniar oblic de la stinga sus spre dreapta 
jos serveşte pentru despărțirea cuvintelor. în 1802 danezul Munter arată că 
limba acestor inscripţii pare să fie zenda sau înrudită cu zenda căci această 
limbă (în care este scris Avesta, cartea sfintă a magilor zoroas-trieni) separă 
şi ea cuvintele printr-un astfel de semn grafic. Apoi, încercind să descifreze o 
inscripție, identifică trei vocale şi trei consoane. După el se străduieşte pentru 
descifrarea scrierii cuneiforme profesorul de greacă veche şi de latină de la un 
gimnaziu din Frankfurt pe Main apoi din Gbitin-gen, Georg Friedrich 
Grotefend, care era un talentat deslegător de rebusuri şi de şarade. Acesta 
începe prin a studia tot ce scriseseră autorii greci şi latini despre perşi şi 
intuieşte că titulatura folosită de suveranii persani moderni nu poate fi diferită 
de cea folosită de regii achemenizi sau sasanizi ai Persiei. Grotefend încearcă 
să descifreze scrierea cuneiformă cuprinzind 42 de grafeme, şi caută titlul 
regal, „rege al regilor”, pe care îl cunoaşte din textele greceşti. Aceasta 
trebuia să cuprindă o repetiţie de semne cuneiforme „rege al regilor", 
genitivul trebuind să aibă o terminaţie mai lungă. Din titulatura regilor 
sasanizi (care domnesc în Iran pină la 640 e.n.) Grotefend află că după titlul 
de „rege al regilor" trebuie să urmeze acela de „fiul lui”. Astfel savantul 
german descifrează într-o inscripţie formula, X, rege al regilor fiul lui Y rege" 
Și în altă inscripție de acelaşi tip descifrează formula „Y rege al regilor, fiul 
lui Z" fără titlul de rege. Dar fiind vorba de palatul de la Persepolis, regii sînt 
toți achemenizi şi numai unul singur din această familie nu este fiu de rege, 
Darius, fiul lui Hystaspes. Deci titulatura a doua trebuie citită „Darius, rege al 
regilor, fiul lui Hystaspes" iar prima titulatură regală trebuie citită „Xerxes, 


9 


rege al regilor, fiul lui Darius rege Pentru a descifra aceste nume proprii 
Grotefend foloseşte transcrierile lor vechi. în felul acesta Grotefend identi- 
ficase corect două vocale şi zece consoane, iar după el alți unsprezece 
savanţi îi completează opera reuşind să descifreze tot alfabetul paleopersan 
în care era scrisă cea mai simplă din cele trei tipuri de inscripţii cuneiforme 
de la Persepolis (L. Delaporte, Ibidem, p. 4). 


A doua scriere de la Persepolis se arată şi mai greu de descifrat, dar se 
admitea că cele trei inscripții cuprindeau acelaşi text în trei limbi diferite, 
ceea ce uşura desigur descifrarea. Se constată prezența unui semn distinctiv 
înaintea numelor proprii şi sînt clasificate grafemele după numărul şi 
direcția semnelor cuneiforme. Descifrarea acestei a doua scrieri de la 
Persepolis e începută în 1844 de orientalistul danez Westergaard şi versiunea 
sa este acceptată mai tîrziu ca exactă. 


Cel de al treilea tip de scriere, care avea numărul cel mai mare de semne, 
trebuia însă descifrată şi ea şi tot lui Grotefend i se datoreşte dezlegarea 
tainei sale. El izolează grupările de semne cuneiforme care ar fi trebuit să 
corespundă numelor Iui Cyrus, Hystaspes, Darius şi Xerxes. Apoi are ideea 
să caute printre cărămizile din Babilon grupul de semne cuneiforme care 
reprezintă numele regelui Nabuchodonosor. In încercările de descifrare a 
acestei a treia scrieri de la Persepolis, Lowenstern arată cel dintii că există 
grupări de semne cuneiforme diferite care au acelaşi sunet şi se citesc la fel, 
adică el descoperă omofonia semnelor cuneiforme. După el Hincks din 
Dublin remarcă primul că unele semne cuneiforme reprezintă o silabă şi nu o 
consoană sau o vocală singură. în fine, în 1851 un fost ofițer englez din 
armata persană, Henry Rawlinson, transcrie şi traduce marea Inscripţie de la 
Behistum, în care recunoaşte valoarea fonetică a 246 grafeme şi stabileşte 
polifonia unor caractere cuneiforme, adică existenţa unor semne diferite care 
au aceeaşi valoare fonetică. 


întrucit în descifrarea scrierii cuneiforme apăreau tot mai multe greutăţi 
„Societatea Asiatică din Londra a avut ideea de a propune mai multor 
savanți să descifreze, fiecare după metoda şi principiile sale, un text mai lung 
de opt sute de rinduri. Rawlinson, Hincks, Fox, Talbot şi un savant german, 
Oppert, au trimis manuscrisul lor care a fost desigilat la 25 mai 1857. 
Rezultatul a fost satisfăcător. Cele patru traduceri ale acestei inscripții a lui 
Tiglatpalassar l, regele A siriei, au fost imprimate pe patru coloane spre a 
permite lumii întregi să constate că s-a găsit cheia celei de a treia scrieri a 
inscripțiilor achemenide, scrierea asirienilor şi a babilonienilof (L. Delaporte, 
Ibidem. p, 5 — 6). 

De aici înainte orientaliştii au început să citească tăblițele cuneiforme, 
avînd astfel acces direct la imensa literatură asiro-babiloniană, la textele ei 
juridice, economice, sapiențiale, istorice şi de alt fel. în toate ţările de 

cultură s-au publicat numeroase texte asiro-babiloniene şi studii despre 
diferitele aspecte ale civilizaţiei asirienilor şi babilonienilor. 


La noi în ţară Codul lui Hammurabi este publicat de I. Tanoviceanu în 
1904 în Revista „Curierul Judiciar”, XIII, urmată de o traducere în 1935 
făcută de renumitul semitolog Athanase Negoiţă. Aceluiaşi autor neobosit îi 
datorăm volumul Gîndirea asiro-babiloniană în texte, Edit. Ştiinţifică, Buc, 
1975. 


O lucrare însemnată asupra culturii asiro-babiloniene este acea a lui Mir 
cea El iade, Cosmologie şi alchimie babiloniană, Buc. Edit. Vremea, 1937, în 
care marele orientalist român cercetează semnificaţia ezoterică a alchimiei 
babiloniene care nu urmărea atit transmutația metalelor cit dobîndirea 
desăvirşirii lăuntrice prin liberarea sufletului. Este probabil de asemenea că 
alchimia babiloniană căuta, ca şi cea europeană sau arabă, nemurirea fie prin 
„piatra filozofală”, fie prin „iarba vieţii” sau „apa vie”. In ceea ce priveşte 
mitologia babiloniană, cartea lui Victor Kernbach, Miturile esenţiale, Edit. 
Științifică şi Enciclopedică, Buc. 1978, publică în traducerea textelor originale 
cele mai de seamă mituri din Mesopotamia. Epopeea lui Gilgameş s-a bucurat 
de mai multe traduceri în limba română, cea mai veche fiind ceea a lui 1. 
Mihălcescu apărută la Casa Școalelor (Bucureşti, 1921) iar V. Șerbănescu şi 
Al. Dima au făcut să apară o nouă traducere mai recentă a Epopeii lui 
Gilgameş, E. L. V. Buc. 1966 ; Athanase Negoiţă în volumul său Gîndirea 
asiro-babiloniană în texte, Buc. 1975, dă o traducere însoțită de note şi de 
comentarii asupra diferitelor tăblițe cuneiforme cuprinzind această celebră 
epopee. 


Pe locurile unde se înălțau odinioară falnicele cetăţi asiriene şi babilo- 
niene Ninive, Assur, Babilon, Nippur sau Ur s-au aşternut cu vremea nisi- 
purile pustiurilor şi au fost date uitării pînă şi numele acestor aşezări. Astăzi 
în valea fluviilor Tigru şi Eufrat s-a întemeiat un stat arab, Irakul, care 
continuă tradiţiile strălucitoare ale vechilor state mesopotamiene. Tara 
noastră are cele mai bune relaţii economice, culturale şi politice cu Irakul şi 
numeroşi ingineri şi tehnicieni români lucrează pe șantierele din această ţară, 
în vreme ce mulţi studenţi irakieni studiază la Universitățile române. Turiştii 
români care vizitează Irakul şi muzeele din Bagdad, în care s-au adunat multe 
comori ale artei Mesopotamiei, dar şi tehnicienii ori inginerii români pe care 
i-am menţionat mai Sus, credem că vor dobindi, citind acest volum, o 
cunoaştere mai exactă a ceea ce a fost scinteietoarea cultură a Babilonului şi 
a Asiriei. 


II 


Pe de altă parte semitologii români, şi vrem să cităm în primul rînd pe 
Ion Alexandru care predă cu atita competenţă şi talent limba ebraică la 
Universitatea din Bucureşti, dar şi pe arabiştii români, elevi ai regretatului 
Yves Goldenberg, vor putea face, sintem  încredinţaţi, unele apropieri 
interesante între civilizațiile şi culturile în care sint specialişti şi lumea 
asiro-babiloniană. 


Constantin Daniel 
23 ianuarie 1980 


Geografia Mesopotamiei 


Herodot a denumit Egiptul un dar al Nilului, însă cu aceeaşi îndreptăţire 
s-ar putea afirma că şi ţinutul aluvial al Babiloniei este un dar al Tigrului şi al 
Eufratului. Şi regiunile Mesopotamiei aşezate mai spre miazănoapte îşi 
datorează existenţa şi fertilitatea acestor două fluvii căci dacă nu ar fi existat, 
pustiul Siriei s-ar fi extins pînă la munţii ce alcătuiesc hotarul Mesopotamiei 
cu Iranul. Aceste două fluvii au reuşit să cîştige de la întinderile pustii vecine 
şi de la mare o zonă lungă de circa 1000 km, zonă cultivabilă care se 
învecinează la nord cu Armenia, la apus cu deşertul Siriei, la răsărit cu munţii 
Zagros, iar la miazăzi cu Golful Persic (care în antichitate pătrundea cu mult 
mai adînc în continentul asiatic). în valea acestor fluvii, de-a lungul cărora 
s-au depus aluviuni de milenii, au fost săpate, la sud de Sippar, nenumărate 
canale pentru irigarea artificială a pămînturilor. 

Regiunea de nord a Mesopotamiei era irigată de afluenții Eufratului. 
Sudul Mesopotamiei, care nu era străbătut decît de un rîu mic de stepă, Tartar, 
a rămas o regiune deşertică încă din antichitate. Cel mai vechi şi mai bogat 
stat-oraş întemeiat în Mesopotamia a fost Babilonul. în regiunea de mijloc a 
Eufratului se întemeiaseră încă din epoca arhaică mai multe principate. Ma'er, 
apoi Lagi, Hindani şi Suchi, dar acestea nu au jucat nici un rol istoric. 
Statele-oraşe din nordul Mesopotamiei, Harran şi Nisibi, n-au avut nici ele 
vreo însemnătate politică. 

însă în bazinul de nord al fluviului Tigru, o provincie babiloniană 
neînsemnată, aşezată la hotarele imperiului, Asiria, s-a dezvoltat ajungînd o 
putere militară şi politică dintre cele mai considerabile în lumea veche, care a 
influenţat într-o măsură importantă istoria întregii Asii Anterioare. Volumul 
de faţă va studia cultura acestor două state, Babilonul şi Asiria, care se 
deosebeau puţin între ele şi constituiau o unitate culturală. 

Izvoarele celor două fluvii, Tigru şi Eufratul, se află în munţii Armeniei. 
Eufratul, care se numea Buranimu în sumeriană şi Purattu în akka-diană, este 
la originea sa un rîu sălbatic, pe care munţii Taurus şi Antita-urus îl silesc să 
facă multe ocoluri şi cascade, dar după ce trece de aceşti munţi la Samosata 
cursul îi devine mai liniştit, iar munţii de pe malurile sale sînt mai mici. 
Masivul muntos Amanus îl sileşte să facă o curbă mare spre sud şi, pentru o 
porțiune din parcursul său, el curge direct spre răsărit. De la confluenţa cu 
rîul Balih se îndreaptă direct spre sud-est şi nu-şi mai schimbă deloc această 
direcție pînă se varsă în Golful Persic. Totuşi, albia sa este strîmtorată de 
înălțimi muntoase, numite în akkadiană hinge sa Puratti, care dispar însă în 
dreptul oraşului Id (grec: îs, azi Hit) ; după aceea curge străbătînd o cîmpie 
vastă unde s-au depus aluviuni şi unde în decursul mileniilor fluviul şi-a 
schimbat de multe ori vadul. Se pare totuşi că Eufratul curge cu mult mai 
spre apus decît în vechime căci Babilonul se afla pe malul său răsăritean în 
cea mai mare parte. Dar pe vremea regelui Neriglissar, Eufratul se îndepăr- 
tase mult de albia sa, aşa că acest rege a trebuit să facă lucrări de readucere a 
fluviului în vechea albie. în antichitate oraşele Larsa şi Ur ca şi Uruk se aflau 
pe malurile Eufratului, deşi astăzi se găsesc la o mare depărtare de fluviu. în 
porţiunea sa terminală Eufratul era înconjurat de mlaștini întinse şi nu se unea 
cu Tigrul ca astăzi, iar apele sale curgeau în Golful Persic. Oraşul Eridu se 
afla la ţărmul mării, deşi azi ruinele sale sînt departe de mare. 

Afluenții Eufratului se revarsă aproape numai de pe partea stingă a 
fluviului. Aceşti afluenţi sînt Arsania, Balihu şi Haburu şi ei aduc în apele 
Eufratului revărsările torenţiîor care se scurg din munţii aşezaţi la nord-est. 

Fluviul Tigru (în sumeriană Idigna, în akkadiană Idiqlat) izvorăşte tot din 
munţii Armeniei şi, după ce străpunge la Amid munţii kurzi, se îndreaptă o 
porțiune către răsărit, dar curge apoi, ca şi Eufratul, în direcția sud-est. El 
străbate ţara Asiriei şi în oraşul de azi Tekrit ajunge în cîmpia 
mesopotamiană. în dreptul oraşului Upi (grec Opis, Seleucia) se apropie de 
Eufrat pînă la 30 km, spre a se îndepărta iarăşi de el. în antichitate Tigrul 
curgea mai spre apus, ca şi Eufratul. 

Pe malurile lui se aflau în mileniul I regatul independent aramaic 
Bit-Jakin cu capitala Dur-Jakin, regat ce nu a fost cucerit decît tîrziu de către 
regii asirieni. 

Afluenții Tigrului coboară cu toții din munţii dinspre răsărit, cel mai 
important fiind Husur, care curge prin oraşul Ninive, apoi Zabu elu, Zabu 
supalu, Radanu şi Turnat. în porțiunea inferioară Tigrul primeşte azi doi 
afluenţi, Kerha şi Qarun, care în antichitate reprezentau fluvii separate ce se 
revărsau în Golful Persic. 

Golful Persic pătrundea circa 100 km în interiorul continentului şi se 
prelungea cu o lagună — „marea chaldeană" —cu apă amăruie. 

Ca şi Egiptul, Babilonul depindea de ploile şi de căderile de zăpadă în 
regiunea izvoarelor celor două fluvii ale sale. Primăvara zăpezile se topeau în 
munţii Armeniei şi în martie apele Tigrului şi ale Eufratului începeau să se 
umfle. în luna aprilie şi mai ales în mai, mari întinderi de pămînt erau 
inundate. 

Regimul celor două fluvii nu este identic. Tigrul are malurile mai ridicate 
şi mai rezistente, curentul său este mai rapid, inundația se face la jumătatea lui 
martie, atinge maximumul său în primele zile ale lui mai şi se termină la 
jumătatea lui iunie; pe malurile sale sînt mlaştini. 

Eufratul are de două ori mai puţină apă, inundația sa începe cu 15 zile mai 
tîrziu şi nu se termină înainte de luna septembrie ; malurile sale sînt mai joase, 
şi el se răspîndeşte mai uşor pe cîmpie, creînd o inundație binefăcătoare. 

De aceea primii locuitori ai Mesopotamiei s-au aşezat pe țărmurile sale 
spre a întemeia oraşe. 

Dar, spre a feri ogoarele de stagnarea apei şi formarea de mlaştini, apoi 
spre a asigura irigarea cîmpurilor atunci cînd apele fluviilor au atins un nivel 
ridicat, era necesar să se deriveze apele în canale. 

Strabon, care datorează informaţiile sale celor ce-l însoțeau pe Alexandru 
cel Mare, descrie această stare în mod destul de exact: 

„întrucît Eufratul, cînd zăpezile Armeniei se topesc primăvara, se umflă la 
începutul verii, în chip obligatoriu el inundă ogoarele şi apele stagnează în 
băltoace peste ele, dacă nu se duce apa de prisos prin canale şi şanţuri la fel ca 
în Egipt. Aşa au luat naştere canalele. Dar ele necesită o întreţinere mai mare 
(ca în Egipt); căci pămîntul este adînc, moale, şi cedează uşor, aşa că aceste 
canale pot fi acoperite uşor de cursul apei şi cîmpia poate fi uşor dezgolită (de 
culturi) iar canalele pot fi repede umplute şi noroiul poate astupa uşor gurile 
lor. Şi în felul acesta se produce iar exces de apă peste ogoare... 

A preîntîmpina cu totul asemenea inundaţii, este poate imposibil dar e 
datoria unui stăpînitor bun să le înlăture. 

Datoria sa este să stăvilească o creştere prea mare a fluviului prin diguri, 
umplerea cu noroi a canalelor prin curăţarea lor şi prevenirea astupării 
ieşirilor lor. Curăţarea lor este uşoară, indiguirea cere multe braţe, căci 
pămîntul este moale şi nerezistent, iar noroiul ce este aruncat peste el nu 
rămîne deasupra ci astupă gura canalelor în chip nefolositor. 

Dar e nevoie de închis repede canalele ca să nu se scurgă toată apa din 
ele. 

. . - Căci nu este nici o deosebire dacă roadele pămîntului se strică prin 
excesul de apă sau se usucă din lipsă de apă. Dar aceste lucruri nu 

se întîmplă . . . dacă gurile canalelor se deschid şi se închid repede, astfel ca 
apa din canale să aibă o înălțime mijlocie şi apa din ele nici să nu inunde nici 
să nu lipsească" (Strabon, Geografia, XVI, 1,9 sq). 

A săpa canale era îndatorirea oricărui rege babilonian, dar nu putem 
determina cu exactitate traseul lor din antichitate. Cunoaştem numele unora 
dintre canale şi ştim că numărul celor ce legau Tigrul de Eufrat era foarte 
mare. Un mare canal (rar sarri) vărsa apele Eufratului în Tigru, care curgea 
la un nivel mai jos decît primul, dar alte canale purtau numele regelui ce le-a 
săpat, cum este canalul regelui Hammurabi în nordul Babiloniei. La Nippur 
era canalul Kaburu, cunoscut din Cartea lui lezechiel I, 3 şi 5, ca şi canalul 
Badi'atu care avea la celălalt cap oraşul Pumbedita unde exista în era noastră 
o celebră şcoală de talmudişti. în Asiria, din pricina solului stîncos, se săpa 
mult mai greu, totuşi regii Asiriei au tăiat numeroase canale în această 
regiune. 

Babilonia, adică statul-oraş creat de Babilon şi cuprins între cele două 
fluvii Tigru şi Eufrat, întinzîndu-se pînă la latitudinea 34° nord, avea o 
suprafaţă de circa 30.000 km pătrați pămînt agricol adică tot atît cît Egiptul 
antic (Delta şi Valea cultivabilă a Nilului) şi cît are Belgia astăzi. Pentru 
babilonieni înşişi, ţara lor se împărțea în două regiuni distincte: partea de sud 
care se întindea pînă la oraşul Isin se numea după apelativul ei sumerian 
Kengi, iar akkadian Sumer (cf. Sinear în Geneză, X, 10). Partea de nord, 
numită în sumeriană Uri, era denumită Akkad. Apelaţia Kar-Dunias era 
folosită din vremea kasiţiler spre a numi regiunea din vecinătatea mării, apoi 
a fost utilizată spre a denumi cele două jumătăţi ale Babilonului. Tot aşa 
expresia Kaldi (Chaldeea) era denumirea părţii de sud a Babiloniei, apoi a 
însemnat şi nordul şi sudul acestei ţări. Grecii au numit mai tîrziu întreaga 
țară Babilonia, după numele capitalei sale Babilon. 

Această ţară, destul de puţin întinsă, a fost foarte populată în antichitate. 
Aşa de pildă regele Sanherib afirma, după răsturnarea lui Mero-dachbaladan, 
că a cucerit 75 de oraşe şi 420 de localităţi. La o depărtare de „30 ceasuri 
duble de țărmul mării" se afla ca „un peşte în marea de răsărit" insula Tiîmun 
(grec Tylos), astăzi insula Bahrein, care avea o cultură babiloniană. Cel mai 
sudic oraş de pe continent, pe malul mării, era Eridu, care după legendă ar fi 
fost locuit de primul om, Adapă. Aici se afla templul zeului Enki-Ea, templul 
numit E-abzu, fiindcă templele babiloniene aveau toate un nume. La nord de 
Eridu, dar despărțit de o înălțime muntoasă, se afla oraşul Ur (Ur al 
chaldeenilor, menţionat în Geneză, XI, 28, 31, patria lui Abraham) care în 
mileniul al III-lea a fost capitala întregii ţări Sumer şi Akkad. Aici îşi avea 
reşedinţa zeul lunii Sin-Nannar în templul său E-Gissirgal. Locul de cult cel 
mai sudic al zeului soarelui era oraşul Larsa unde el se afla în templul său 
numit E-babbar. 

Mai la nord se găsea oraşul Uruk (astăzi Warka, localitate ce a dat numele său 
unei ceramici şi unei perioade care apare în textele sacre ale iudeilor sub 
numele de Erek /Geneză, X, 1 (10), iar autorii greci îl numeau Orchoe, unde 
se afla templul zeului cerului Anu, templu care se numea E-anna. Micul oraş 
Lagas (astăzi Teii o) avea „templul celor 50", E-ninnu, al zeului Ningirsu, 
care locuia aici. 

Nu departe, pe malurile Eufratului, era oraşul Suruppak, care „era deja vechi 
cînd zeii au hotărît să facă Potopul" afirmă miturile sumeriene. Oraşul Adab, 
care acum se află departe de Eufrat, este şi el foarte vechi căci regele 
Hammurabi l-a reclădit şi a restaurat templul său E-mah. în regiunea de 
mijloc a Babiloniei se afla oraşul Nippur (astăzi Nuffar) reşedinţa zeului 
prea-puternic Enlil, care avea templul său E-kur acolo. Nu departe de Nippur, 
dar nelocalizat sigur, se găsea oraşul Isin (care a fost o vreme capitala 
Babiloniei) unde se afla templul E-galmah al marelui zeu al războiului 
Ninurta şi al soţiei sale Gula. 


Oraşul de la care tot nordul Babiloniei şi-a luat numele era Akkad, unde 
era adorată zeița Anunit în templul său E-ulmas. Pe timpul lui Sargon I a fost 
capitala întregului Orient de mijloc, dar mai tîrziu şi-a pierdut însemnătatea în 
folosul oraşului învecinat cu el, Sippar, reşedinţa nordică a zeului Soarelui, al 
cărui templu se numea ca şi la Larsa E-babbar. Eufratul era numit după acest 
oraş babilonian „fluviul de la Sippar”. 

Oraşul Sippar se afla aproape de cetatea Upi-Aksak (grec. Opis, Seleucia, 
Ktesiphon) aşezat pe malurile rîului Tigru. Mai la nord se afla oraşul, 
menţionat din vremea regilor Kasiţi, Dur-Kurigalzi. în regiunea de vest a 
Tigrului, învecinată cu acest oraş, se afla fortăreaţa Der, care împiedica 
atacurile venite din nord şi dinspre răsărit. 


Mai la sud de Sippar era situat oraşul Kutu unde locuia în templul său, 
E-meslam, zeul infernului, Nergal. Mai spre sud şi la marginea unui braţ al 
Eufratului se aflau cele două oraşe Kis şi Hursagkalama. Zeul adorat la Ki$ 
era Zamama în templul său E-meteursag. 

Capitală a devenit mai tîrziu Babili (grec. Babylon), în traducere „poarta 
zeului", care dintr-un mic orăşel cum era în prima dinastie, a ajuns capitala 
strălucitoare a întregii ţări. în Imperiul Nou babilonian, Nabuchodonosor şi-a 
clădit aici palatele sale şi templul zeului Marduk, E-sagila. Fiul zeului 
Marduk, Nabu, locuia în templul său E-zida din oraşul Borsip (grec. 
Borsippa). La 12 km sud de Barsippa se afla oraşul Uras. 

Mai la nord de rîul Zabu elu, pe partea stîngă a fluviului Tigru se întindea 
Asiria propriu-zisă, care îşi ia numele de la vechiul oraş Assur. Pămîntul 
agricol al Asiriei este puţin întins, doar 12.000 km pătrați, fiindcă malurile 
Tigrului sînt foarte aproape de munţii kurzi. Oraşul 

Assur, clădit spre a opri atacurile „barbarilor", era construit pe o stîncă pe 
malul drept al Tigrului. El purta numele zeului asirian Assur. 

între cele două rîuri Zabu, afluenţi ai Tigrului, se află oraşul Arba-ilu 
(grec. Arbela) unde era adorată zeiţa Iştar din Arbela. La revărsarea rîului 
Zabu elu („Zab superior" azi) în Tigru" se afla fortăreaţa Kalah (azi Nimrud). 
Oraşul Ninive este întemeiat din timpuri străvechi şi poartă numele zeului 
Ninna, iubitul zeiţei Iştar. Sub regii asirieni Sanherib, Asarhaddon şi 
Assurbanipal, Ninive a devenit capitala întregii Asii Anterioare. Regele 
Sargon şi-a clădit la picioarele unui munte o reşedinţă pe care a numit-o 
„fortăreaţa lui Sargon" Dur-Sarrukin (astăzi Chorsa-bad) care după moartea 
sa n-a avut mai nici b însemnătate. 

Primii locuitori ai Mesopotamiei au fost sumerienii ; în sud ei erau cei ce 
ocupau întreaga regiune din cele mai vechi timpuri. Chiar în nordul 
Mesopotamiei cei mai vechi stăpînitori purtau nume sumeriene şi aveau 
tipuri antropologice sumeriene. Se poate conchide că la origine şi locuitorii 
Akkadului erau sumerieni. Nu putem decide dacă sumerienii au fost 
autohtoni în Mesopotamia sau au sosit din altă regiune, din Caucaz sau din 
Asia Centrală ori din nordul Indiei. După relatările preotului babilonian 
Berossos, din Marea Erytree (=golful Persic), acolo unde se află hotarul 
Babiloniei, a ieşit o fiinţă plină de inteligenţă numită Oannes care i-a învăţat 
pe oameni toate tehnicile şi artele utile. Poate în această legendă este o 
amintire a unei imigraţii în Mesopotamia venită din sud, deci din India de la 
creatorii civilizației din Mohenjo-Dario şi Harappa. De fapt au existat 
contacte între sumerieni şi străvechii locuitori ai Indiei de Nord, căci s-au 
găsit sigilii în Sumer, provenite din India şi lucrate pe Valea Indusului (cg. 
Jean Mărie Casei, Civilizaţia Indusului şi enigmele ei, trad. rom. Buc. 1978, 
Prefaţă de Constantin Daniel, passim.). Sumerienii erau scunzi, de tip picnic, 
şi brahicefali. Nu s-a putut stabili cărui grup de limbi aparţine sumeriană, 
deşi cunoaştem destul de bine această limbă aglutinantă. Trebuie remarcat că 
limbile aglutinante se vorbeau în Caucaz, de unde ar fi putut să pogoare, 
de-alungul Văii celor două fluvii, Tigrul şi Eufratul, strămoşii sumerienilor. 
Dar o serie de termeni sumerieni se regăsesc şi în limbile turcice vorbite în 
Asia Centrală (cum ar fi de pildă dingir „zeu"), limbi care au dealtfel şi ele 
unele similitudini cu sumeriană. Dar aşa cum scrie un mare orientalist „Este 
posibil ca înainte de sosirea lor (a sumerienilor) în Sumer să fi existat aici un 
imperiu vast, a cărui civilizație depăşea cu mult pe a lor" (S.N.Kramer, 
Istoria începe la Sumer, trad. rom. Bucureşti, 1962, p. 277). De fapt existenţa 
proto-sumerienilor, a unei populaţii ce i-a precedat pe sumerieni, nu mai este 
pusă la îndoială de nimeni datorită ceramicii descoperite în Meso- 

potamia şi a vestigiilor arheologice care impun existenţa 
proto-sumerie-nilot înainte de sumerieni. Desigur sumerienii înşişi au 
inventat scrierea lor cuneiformă, apoi au descoperit numeroase tehnici 
agricole, au scris numeroase opere literare, mitologice şi religioase şi au 
avut o mare însemnătate în istoria culturii. 

Dar sumerienii nu au putut rămîne singurii beneficiari ai rodniciei 
țării pe care au făcut-o fertilă, bogată şi împînzită eu sate şi oraşe. Căci 
Sumerul exercita o puternică forță de atracție asupra nomazilor din regi- 
unile deşertice apusene şi răsăritene şi asupra popoarelor ce locuiau în 
munţii învecinaţi cu Mesopotamia. Este probabil că foarte de timpuriu au 
sosit din Peninsula Arabică — ce pare a constitui patria lor — cele 
dintii triburi semite. Cu trupurile subțiri, cu feţele lor prelungi, nasul 
întrucîtva acvilin, cu bărbile lungi, semiţii erau cu totul diferiți ca aspect 
de sumerieni. Dar semiţii au adoptat cultura mult superioară a sumerie- 
nilor, au împrumutat de la ei scrierea cuneiformă şi la început au scris 
numai în limba sumeriană. Toată partea de nord a Mesopotamiei a fost 
ocupată de semiţi, dar în sud s-au menţinut sumerienii încă multă vreme, 
pînă la începutul mileniului al II-lea, cînd limba lor a fost cu totul înlo- 
cuită de cea semită a akkadienilor. Doar în textele religioase limba sume- 
riană s-a păstrat, aşa cum s-a păstrat şi limba latină. 

Nordul Mesopotamiei, Asiria, a fost colonizat de timpuriu de către 
semiţi, dar geografia acestui ţinut şi condiţiile sale economice, apoi 
amestecul semiţilor cu hurriţii sau indo-europenii din statul Mitanni, ori 
cu urarţii din statul Urartu, au făurit un alt tip de om decît cel babilonian. 

Pe de altă parte, în decursul timpurilor s-au mai produs încă alte 
două invazii semite în Mesopotamia. Prima care a avut loc în jurul anilor 
2400 a fost aceea a amoriţilor care au creat o dinastie amoreană în Meso- 
potamia ; cea de-a doua a fost a triburilor numite la început de asirieni 
ahlame, adică a arameenilor. Aceasta din urmă a ajuns pînă la sfîrşit să 
cuprindă în mod paşnic tot ţinutul Mesopotamiei, aşa cum a ocupat 
toată Siria şi Mesopotamia, astfel că limba aramaică a ajuns să fie limba 
vorbită nu numai în Mesopotamia ci şi în Siria şi Palestina. 

După arameeni, cei care au invadat Orientul de Mijloc în secolul al 
VTI-lea al erei noastre, constituind a treia invazie semită, au fost arabii. 

O serie de popoare care locuiau în vecinătatea Mesopotamiei, au 
făcut dese incursiuni asupra bogatelor oraşe asiro-babiloniene sau le-au 
cucerit, ori au dat monarhi, din neamul lor, ce au domnit în Babilonia. 

La răsărit se afla statul Elamului, a cărui populaţie pare a fi fost de 
mai multe origini şi Elamul a atacat adesea Babilonia. în mileniul I 
mezii Şi perşii au locuit aceste regiuni şi au făcut dese incursiuni în Meso- 
potamia, sfîrşind prin a cuceri Babilonul sub Cyrus I. în munţii ce limitau 
spre răsărit Babilonia se aflau kasiţii, la început servitori ai akkadie- 

nilor, apoi cotropitori ai Mesopotamiei unde au creat dinastiile lor. Kasiţii 
erau un popor deosebit de semiţi şi aveau propria lor limbă. Un rol similar 
l-au avut în munţii din nordul Mesopotamiei popoarele lulubeilor şi ale 
gutilor care din sclavi au ajuns stăpîni în Mesopotamia. 

în mileniul al II-lea au apărut popoare noi care au întemeiat state 
puternice. Astfel a fost statul Mitanni care a cuprins mari părți din Meso- 
potamia şi Asiria, precum şi Statul Hittit care a cucerit şi el părți consi- 
derabile din Asiria şi a ocupat vremelnic şi Babilonul. 

Apoi în secolul al VIII-lea î.e.n. migraţia unor populaţii indo-euro-pene, 
numite de babilonieni gimirri (cimerienii), a cotropit o parte din Asiria şi 
regele său Asarhaddon a socotit util, spre a-i birui, să se căsătorească cu fata 
regelui poporului Askuza (sciţii) pentru a dobîndi alianţa acestui popor. 

Mai spre nord de Asiria, statele Na'iri şi Urartu împrumutaseră mult din 
cultura asiro-babiloniană, ceea ce nu le împiedică să poarte deseori război cu 
Asiria. 


Cît priveşte flora şi fauna Mesopotamiei ele s-au născut şi s-au dezvoltat 
pe un sol aluvionar format de depozitele Tigrului şi Eufratului, încă de la 
începutul secolului al XIX-lea s-a stabilit că ţinutul de origine al orzului, al 
griului şi al speciei de grîu numită amidonier a fost nordul Mesopotamiei de 
unde s-aii răspîndit în toată Babilonia. Orzul, baza hranei omului şi a 
animalelor în Mesopotamia, a fost în toate perioadele istorice cereala cea mai 
răspîndită ; orzul este folosit ca monedă chiar pentru plata vînzărilor, a 
impozitelor şi a datoriilor. Se seamănă de asemenea mei, dar ovăzul şi secara 
par a fi fost necunoscute. Susanul era foarte căutat din cauza uleiului său 
comestibil şi din pricina unei băuturi la a cărei preparare se folosea. 

Tamariscul era cultivat pentru guma sa dulce, iar viţa de vie pentru 
struguri şi vin. 

Smochinul este menţionat alături de rodie în textele presargonice, şi 
regele Gudea socotea că rodia este un fruct vrednic de a fi oferit zeilor. 
Palmierul care dădea curmale era una din principalele bogății ale Meso- 
potamiei. După spusele lui Strabon el este folosit spre a împlini toate nevoile 
locuitorilor. Din el se fac un fel de piine, apoi vin, oţet, miere, prăjituri şi o 
mulțime de ţesături ; fierarii folosesc sîmburii de curmale drept combustibil 
pentru foalele lor ; aceiaşi sîmburi, măcinaţi sau striviţi, erau folosiți pentru 
hrana animalelor, bovidee şi oi, puse la îngrăşat, în grădini se cultivau ceapa, 
castraveţii şi multe alte zarzavaturi. Trestiile foarte groase şi tari slujeau la 
clădirea colibelor, a gardurilor şi a acope- 

rişurilor, dar şi a calamului — ,, peniţa" cu care se scria pe tăbliţele de argilă, 
iar cenuşa trestiilor era folositoare pentru fabricarea leşiei. 

Animalele a căror existenţă este atestată sînt din speciile domestice: 
măgarul, boul, oaia, capra, porcul, cîinele şi păsările de curte. Dintre speciile 
sălbatice menţionăm: leul, bizonul, bubalul, cerbul, leopardul, capra sălbatică, 
antilopa, vulturul, şerpii, scorpionul şi multe specii de peşti şi de crustacee. Se 
face distincţie între cal şi catîr, deşi existau şi onagrii (măgari sălbatici) în 
regiunile deşertice. 

Atât Tigrul cît şi Eufratul inundau în fiecare an vaste suprafeţe de teren, iar 
oamenii au fost siliți să-şi aşeze adăposturile deasupra nivelului apelor. în 
acest scop ei au ridicat movile de pămînt artificiale pe care au construit un 
adăpost din trestii sau o casă din lut. Pămîntul argilos a putut să dea 
oamenilor materialul pentru fabricarea unei ceramici bogate, sau să le dea 
putinţa să facă tăblițe pe care să scrie cu un vîrf de trestie semnele cuneiforme. 
Pe teritoriul Mesopotamiei nu se găseau pietre şi nici metale. Țîţinele porţilor 
din palate şi din temple, statuile zeilor sau ale regilor, pietrele scumpe din 
care se făceau sigilii, lemnul de cedru atît de căutat pentru împodobirea 
altarelor, în fine aurul şi argintul, fierul şi arama, toate acestea trebuiau să fie 
importate de către babilonieni. 

De aceea s-au stabilit devreme relaţii comerciale între babilonieni şi 
popoarele învecinate, mai ales cele din nordul Mesopotamiei, dar şi relaţii de 
independenţă şi de aservire politică. 


Scurtă schiţă a istoriei 
Babilonului şi a Asiriei 


Este neîndoielnic că sumerienii i-au precedat pe semiţi în Mesopotamia, 
iar sumerienii aşezaţi în sudul ținutului dintre Tigru şi Eufrat au întemeiat 
acolo primele state-oraşe la începutul mileniului al III-lea. Dar existenţa în 
cele mai vechi texte sumeriene a unor cuvinte semite dovedeşte că încă din 
timpurile antice au existat relaţii între sumerienii din sudul Mesopotamiei şi 
triburile semite de păstori din nord. Pe de altă parte se pare că sumerienii au 
avut de înfruntat o puternică invazie semită în jurul anilor 2600 î.e.n. şi ei au 
asimilat cu greutate pe semiţii veniţi din nord împotriva lor. Istoria semiţilor 
în Mesopotamia începe cu fundarea la Akkad a primului stat semit în 
Mesopotamia. 


Imperiul din Akkad 
(circa 2350-2150 î.e.n.) 


Sursele scrise cu privire la epoca imperiului din Akkad sînt foarte 
numeroase şi astăzi nu se mai poate pune la îndoială importanţa şi puterea 
acestei stăpîniri semite. Luptele între statele-oraşe sumeriene în a doua 
jumătate a mileniului al III-lea au fost intense şi un rege sumerian 
Lugal-zaggisi a reuşit pentru o vreme să pună stăpînire pe tot Sumerul 
(făcîndu-şi din Uruk capitala sa) şi a cucerit ţinuturi care se întindeau de la 
Golful Persic pînă la Marea de Sus (Marea Mediterană). în vremea aceea — 
în jurul anilor 2350 — toată partea de nord a Mesopotamiei era locuită de 
semiţi. Ei populau adesea şi oraşe conduse de stăpînitori sumerieni. 
Dominația regelui sumerian Lugalzaggisi n-a fost de lungă durată fiindcă el a 
fost biruit şi ţara sa ocupată de regele semit al oraşului Akkad, Sargon. 

Nu se cunoaşte locul unde se afla aşezat exact oraşul Akkad — de unde 
îşi trag numele semiţii din Mesopotamia, numiţi şi akkadieni — dar 

se admite că se afla pe malul stîng al Eufratului în locul unde acest fluviu se 
apropie cel mai mult de fluviul Tigru. Fiind aşezat la o răscruce importantă a 
drumurilor comerciale a căpătat o mare înflorire economică şi a avut un rol 
însemnat în comerţul dintre nordul şi sudul Mesopotamiei. 


Regele Sargon urmat de slujitori 


Legenda afirmă despre Sargon, întemeietorul dinastiei semite din Akkad, 
că ar fi fost copil din flori al unei femei sărace, iar fratele mamei sale locuia 
în munţii din nordul Mesopotamiei. Sargon însuşi spunea într-un text despre 
sine: „Mama m-a zămislit şi m-a născut în taină, m-a pus într-un coş de trestie, 
l-a uns cu ceară şi i-a dat drumul pe apă" (a Eufratului desigur, n.n.). Coşul a 
fost găsit de un grădinar, care i-a dat copilului aceeaşi meserie şi tînărul 
Sargon ar fi fost grădinar şi pivni-cerul unui rege din oraşul Kiş, regele 
sumerian Ur-zababa care înte-meiase oraşul Akkad. Este foarte probabil că pe 
vremea urmaşilor acestui rege sumerian, Sargon a pus mîna pe putere în 
oraşul Akkad, I-a întărit 

ŞI şi-a creat o oştire puternică cu care a cucerit oraşul sumerian Kiş. 
Cunoaştem evenimentele care s-au întîmplat în timpul domniei lui Sargon din 
textul inscripţiilor ajunse pînă la noi. Ele au fost săpate pe statui dăruite 
templului din oraşul Nippur ; deşi statuile au fost distruse, inscripțiile au fost 
copiate de un scrib care le-a orînduit în biblioteca templului din Nippur care a 
fost regăsită şi texte din ea au fost publicate. Aceste inscripţii ne informează 
că Sargon l-a învins pe regele sumerian Lugalzaggisi dimpreună cu oastea 
oraşului Uruk şi a 50 de regi. După ce a nimicit oraşul Uruk, l-a adus pe 
Lugalzaggisi legat în lanţuri şi 1-a sacrificat zeului Enlil. Acesta este vechiul 
rit semit cherem de care se pomeneşte şi în cărțile vechi iudaice (cf. lisus 
Navi, XXIV, 8 sq). în urmă, Sargon cucereşte statul-oraş Ur apoi multe alte 
oraşe sumeriene, ajungînd pînă la Golful Persic unde îşi spală armele în apele 
mării. Desigur, cuceririle lui Sargon se explică în primul rînd prin tehnica sa 
de luptă, superioară sumerienilor, căci printre akkadieni existau numeroşi 
arcaşi şi aruncători cu praştia şi sulița şi nu doar o falangă de ostaşi cu 
armament defensiv, înveşmîntaţi în platoşe şi acoperiţi de scuturi, avînd suliți 
lungi, cum erau sumerienii. în fine, ostilitatea dintre statele-oraşe sumeriene 
şi luptele purtate între acestea, precum şi sprijinul aristocrației, care se teme 
de răscoalele maselor populare furate şi impilate de regi şi nobili, au jucat un 
rol însemnat în victoriile lui Sargon care au dus la unirea nordului şi sudului 
Mesopotamiei într-un singur stat — Imperiul din Akkad. Regele îşi ia numele 
sub care este cunoscut în istorie Sarru-Ken „rege legitim". Odată unificată 
Mesopotamia, Sargon porneşte la executarea unor campanii de jaf şi de pradă 
împotriva tuturor popoarelor învecinate. El creează mai întîi o armată formată 
de ostaşi profesionişti, în număr de 5400 oameni, supuşi direct regelui. 
Antrenaţi la lupte corp la corp, înarmaţi cu arcuri, săbii, lănci scurte, ei nu 
posedau grelele care de luptă cu patru roţi pline ale sumerienilor, ci aveau 
care de luptă uşoare, cu două roţi, trase de cai repezi, după modelul hurrit. 

Pentru uşurarea legăturilor comerciale regele Sargon pune să se sape 
canale noi, apoi introduce o măsură unitară de lungime şi de greutate în tot 
imperiul. 

Campaniile sale militare îl poartă în insula Bahrein de azi (Tilmun sau 
Dilmun în akkadiană) dar şi în Elam apoi în ceea ce va fi mai tîrziu Asiria, 
Asia Mică, Siria şi chiar insula Cipru unde s-au aflat de fapt sigilii cilindrice 
akkadiene. în inscripțiile găsite în templul din Nippur, regele Sargon afirmă 
că Libanul îi dă lemn de cedru, iar muntele Amanus argint. Aceste expediţii 
comparabile cu cele ale lui Alexandru cel Mare au fost cîntate într-o epopee 
Sar tamhari („„Regele bătăliei") care a fost regăsită şi la Hattusas (Bogazkoi), 
dar şi în literatura sumeriană din epoca Isin-Larsa. Sargon se proclamă pe 
sine „stăpînitor al celor patru ţinuturi 

ale lumii" şi organizează imperiu „fii i 


său sub administraţia 


ai palatului”. Din toate aceste turi aşa-zişilor ţinuturi regele Sargon 
însemnate, dar aduna şi prăzi şi încasa tribu - 


prizonieri de război. Regele este 
înconjurat de un mare număr de 
curteni din care făceau parte nobili 
sumerieni şi akkadieni ; vechiul palat 
din Akkad este mărit de cinci ori şi 
lîngă oraşul Akkad s-a construit un 
altul pentru curteni. 

Nu rămîne dubiu că acest stat, 
gigantic pentru epoca aceea, a fost 
sprijinit de nobilimea din Akkad şi 
din Sumer care a găsit în noul stat 
creat de Sargon un instrument 
ideal pentru  împilarea şi 
exploatarea maselor populare. De 
aceea aceste mase s-au răsculat în 
vremea cînd regele Sargon 
ajunsese vîrstnic şi el a trebuit să 
apere cu îndîr-jire propria 
reşedinţă împotriva poporului. Nu 
ştim cum a sfîrşit regele Sargon 
dar după o domnie de cincizeci de 
ani, au urmat unul după altul la 
domnie cei doi fii ai săi: Rimus şi 
Manis-tusu. Regele Rimus care i-a 
succedat imediat lui Sargon a avut 
de făcut faţă unei puternice 
răscoale populare izbucnită din 
cauza foametei, şi în inscripțiile 
templului de la Nippur se poate 
citi că au fost ucişi mii de răsculați, 
ceea ce dovedeşte în mod sigur că 
la aceste răscoale au participat 
masele populare ale ţării. Apoi el 
a trebuit să se lupte şi în Elam şi 
în regiunea de răsărit a Tigrului. 


Războinic asirian pedestru 


Taur înaripat cu faţă omenească din palatul regelui Sargon 


După ce a înăbuşit răscoala maselor exploatate şi împilate regele Rimus 
n-a putut domni în pace căci el a fost ucis după nouă ani de domnie în urma 
unei conspirații de curte de către fratele său mai mare Mani$-tusu care 
domneşte cincisprezece ani. Regele achiziționează numeroase proprietăţi 
agrare spre a-şi mări averea, dar face şi expediţii în Elam unde biruie o ligă 
formată din 32 oraşe şi trebuie să admitem că poseda şi o flotă, la fel ca 
Sargon, pentru expediţia sa în Cipru. 

Puterea Imperiului din Akkad sporeşte cu suirea pe tron a lui Naram-sin, 
un nepot al lui Sargon, căci acest rege, ce se numea pe sine „zeul puternic din 
Akkad", aduce imperiul la culmea înfloririi în cursul dom- 

niei sale de treizeci şi şapte de ani. Dar de-abia urcat pe tron el avea să se 
înfrunte cu o răscoală a maselor populare oprimate de statul akkadian. 
răscoală începută în oraşul Kis. După reprimarea ei, Naramsin îşi pune 
înaintea numelui determinativul cuvîntului zeu — o stea, apoi este înfăţişat cu 
cununa zeilor şi îşi dă titlul de „rege al celor patru părți din lume" ceea ce 
reprezintă pretenţia acestui rege de a domina întreaga lume cunoscută din Asia 
răsăriteană. Dealtfel el începe un mare număr de războaie de jaf şi de 
cotropire. O stelă a lui Naramsin ne arată că el a biruit la est de rîul Tigru 
triburile lububeilor; apoi el supune regatul semit Mari de pe cursul mijlociu al 
Eufratului şi înfrînge armatele regilor din Siria ajungînd la Marea Mediterană. 
într-o inscripție găsită la Susa se menţionează o victorie a sa asupra ţării 
Magan, care trebuie identificată cu Egiptul faraonic şi asupra stăpînitorului 
acestei ţări Mani(um). Egiptul se afla în acea vreme într-o epocă de răscoale 
populare şi de decădere a Imperiului vechi, astfel că o expediţie akkadiană 
pornind din Marea Roşie împotriva sa nu este imposibilă. Iar termenul Magan 
indică în asiriană Egiptul. 

Sfîrşitul domniei lui Naramsin a fost plin de lupte crîncene şi de răscoale 
populare, iar fiul său Sargalisarri a avut să se războiască cu seminţii care 
atacau Imperiul din Akkad de la Apus şi dinspre răsărit. Aceşti vrăjmaşi erau 
la vest triburile semite ale amoreenilor care veneau din deşertul Siriei, iar 
dinspre răsărit dincolo de Tigru atacau triburile gutilor. Pe de altă parte în 
Imperiul akkadian însuşi au izbucnit numeroase răscoale, căci un mare număr 
de lucrători agricoli, muncitori cu ziua, erau recrutaţi din triburile gutilor 
(aceştia, neavînd loturi de pămînt, nu puteau face serviciul de oşteni). 


Stăpînirea gutilor şi renaşterea sumeriană 


Cum un mare număr de cetățeni liberi sărăciseră sau pieriseră în 
nenumăratele războaie duse de regii akkadieni, armatele acestora deveniseră 
foarte slabe. Desele comploturi de la curtea regală, ca şi răscoalele maselor 
populare din oraşele sumeriene mai cu seamă, au ajutat mult ca invazia 
muntenilor gutii să ocupe tot Imperiul din Akkad în jurul anilor 2150 î.e.n. şi 
să pună capăt acestei stăpîniri jefuind la rîndul lor temple şi oraşele akkadiene 
(care se înălțaseră prin prădarea sistematică a popoarelor învecinate şi 
exploatarea nemiloasă a maselor populare). 

Gutii au stăpînit Sumerul şi Akkad ui timp de circa 100 de ani (pînă în 
2060), dar au guvernat aceste ţări prin intermediul unor principi supuşi lor. 

£kad şi a Sumeriei 


Nu cunoaştem apartenenţa etnică a gutilor, care nu erau semiţi, dar aveau 
culoarea pielii foarte albă. Numeroşi guti veneau să lucreze ca muncitori cu 
ziua în oraşele mesopotamiene, alţii au fost sclavi aici, dar profitînd de 
slăbirea puterii Imperiului din Akkad au chemat pe fraţii lor munteni şi au 
nimicit oraşul Akkad, apoi oraşele din sud Uruk şi Ur. 

Noii veniţi — pe care sumerienii îi numeau „balauri ai munților" — nu 
ţineau seama de temple, pe care le nimiceau, de statuile zeilor şi de altarele 
lor pe care le răsturnau, tezaurele sacre le jefuiau şi nu cruţau nici pe copii, 
nici pe femei. Atunci s-a ivit în literatura sumeriană acel tip de poezie, pe 
care o cunoşteam din literatura iudaică, numită Plîngeri (în greacă Threni) de 
ex.: Plîngerile lui Ieremia care jelesc nimicirea oraşelor şi templelor 
akkadiene. Cei 100 de ani de dominație a gutilor au constituit domnia a 21 de 
regi guti care sînt numiţi în listele sumeri-ene de regi cu nume a căror origine 
n-a putut fi stabilită: Imta, InkiSus, Sarlagab, Sulme etc. Unii din „regi" — 
mai probabil şefi temporari, dată fiind scurta lor stăpînire — ai gutilor, ca 
Lasirab, adoră pe zeiţa Iştar şi pe zeul Sin aducîndu-le prinoase. 

Un principe supus gutilor a fost Gudea patesi al oraşului Lagas. în 
inscripţiile sale Gudea afirmă că a căutat să apere pe cei slabi, pe orfani şi pe 
văduve împotriva celor puternici, dar această aserțiune este un pium 
desiderium (dorinţă pioasă) care se repetă în inscripțiile mai tuturor regilor 
mesopotamieni. Tot în acelaşi text Gudea arată că în vremea clădirii 
templului zeului Ningirsu — la care a ajutat personal el şi familia sa conform 
riturilor religioase — datornicii ar fi fost apărați de cămătari, soarta celor 
condamnaţi ar fi fost mai uşoară, iar sclavii ar fi fost mai uşuraţi de sarcinile 
lor, fiind scutiți de pedepse în această perioadă. Dar toate aceste acte de 
clemenţă erau impuse de ritualul care prescria asemenea măsuri în vremea 
construcției unui templu. Gudea a reuşit să înalțe clădiri numeroase aducînd 
materiale de construcţie din Liban, Elam, Magan (Egipt) şi Meluhha (poate 
Arabia sau Nubia). Gutii au avut de înfruntat în decursul stăpînirii lor de circa 
100 de ani numeroase răscoale populare şi revolte ale oraşelor 
sumero-akkadiene. Regele oraşului Uruk, Utuhengal, înfrînge ultima 
căpetenie a gutilor, pe Tirigan, luîndu-l prins de război împreună cu întreaga 
sa familie şi este sărbătorit de preoţii lui Enlil de la Nippur ca eliberator al 
țării. Dar regele Utuhengal nu rămîne mult timp „rege peste Sumer şi Akkad" 
şi stăpîn „al celor patru părți ale lumii". Căci în oraşul Ur se afla o căpetenie 
Urnammu care se dădea drept fiu al zeului Ninsun şi frate cu Gilgameş. 
Acest rege reuşeşte să se proclame „rege peste Sumer şi Akkad" şi el aduce 
pace în ţară dar şi o înflorire fără seamăn a culturii sumeriene şi akkadiene 
care nu mai pot fi separate acum. înflorirea s-a realizat în 

domeniul arhitecturii, artei şi literaturii deopotrivă, căci el întreprinde mari 
lucrări de restaurare ale templelor în Uruk, Eridu, Laga$, Nippur şi în capitala 
sa Ur. Mai cu seamă restaurează marele ziggurat al zeului lunii, Nanna, din Ur. 
Pe de altă parte el construieşte un mare canal care să lege oraşul Ur cu Eridu 
spre a înlesni navigația spre ţara Magan (Egiptul ?). 

Fiul lui Urnammu, Sulgi (circa 2046—1998) a clădit şi el cu rîvnă temple 
şi a restaurat altele, apoi a reuşit să supună Susa la răsărit în Elam şi Asiria în 
Nord, iar influenţa sa a ajuns pînă la oraşele din nordul Siriei şi la colonia de 
negustori asirieni de la Kanes(azi: Kiiltepe) în Cappadocia. După o domnie de 
aproape cincizeci de ani, regelui Sulgis îi urmează fiul său, Bursin, (c. 1998 
— 1989) în vremea căruia amoriţii (adică semiţii din vest sau canaaneenii din 
est) încep să se infiltreze în Sumer şi Akkad. Urmaşul său este Susin (c. 
1989—1980), iar ultimul rege al acestei dinastii este Ibbisin (1979—1955), 
care are o domnie tulburată de războaie cu semiţii amorei din apus şi cu 
Elamul în răsărit. Amoriţii conduşi de Isbierra din Mari se aliază cu elamiţii şi 
Ibbisin este ultimul rege al celei de-a treia dinastii din Ur ; fiind prins, moare 
ca prizonier în Elam. 


Epoca Isin — Larsa 
(1960-1700) 


în anul 1955 I$bierra din Mari, rege în Isin, ocupă capitala sumeriană Ur 
şi în oraşul Larsa devine căpetenie tot un amorit subordonat, Nap-lanum. Noii 
stăpîni amoriţi cotropitori, veniţi din deşertul Siriei, nu se asimilează multă 
vreme cu sumero-akkadienii şi de-abia în jurul anilor 1500 pare că procesul 
de asimilare este sfîrşit. 

Regele Isbierra nu a putut elimina pe rivalul său conațional de la Larsa, 
dar între Isin, capitala sudului, şi Larsa, capitală a Nordului, au existat relaţii 
prietenești cînd au domnit ca regi urmaşii acestor stăpî-nitori. Regele Isbierra 
din Isin (oraş aşezat lîngă Nippur în sud) îşi ia titlul de „rege al Sumerului şi 
al Akkadului", iar fiul său SuiliSu (1926— 1917) se divinizează pe sine aşa 
cum făceau toţi regii celei de a treia dinastii din Ur. De asemenea şi următorii 
trei regi care i-au urmat, Iddindagan, lămedagan şi Lipitistar. Nu se poate 
scrie o istorie coerentă a perioadei Isin — Larsa din lipsă de documente 
istorice, dar se ştie că un rege din Assur, Ilusuma, care nu era amorit ci 
akkadian, a cucerit oraşele Ur şi Nippur ca să fie învins şi respins din aceste 
oraşe pe vremea regelui Ismedagan (nume semit din vest format din verinil 
sm „el a 

ascultat" şi Dagan „zeu al griului", cunoscut şi din textele Bibliei ca adorat de 
filistini (cf. I Regi, V, 2—7 ; I Paralip. X. 10). Un uzurpator amorit urmează 
la tron acestor regi şi el îşi ia un nume sumerian Urni-nurta (c. 1864—1837) 
care şi. el se intitulează „rege din Isin, rege al Sumerului şi Akkadului" dar 
pune înaintea numelui său determinativul pentru zeu. Un strănepot al său este 
un rege Irraimitti care moare conform oracolelor ce se făcuseră despre el, deşi 
se instalase pe tron în locul lui un rege nou timp de o singură zi, ca înlocuitor, 
legendă pomenită şi de greci. 

Acest rege de* înlocuire, Enlilbani, a domnit apoi douăzeci şi patru de ani 
(c. 1803 — 1780) şi într-o inscripţie citim că „el a uşurat povara oamenilor 
din Isin" ceea ce înseamnă că masele populare l-au silit să scadă dările şi 
exploatarea lor. 

Oraşul Larsa din nord, unde domneau regi amoriţi, devine din ce în ce 
mai puternic şi în oraşul Uruk apar revolte şi răscoale care arată dorinţa de a 
scutura jugul supuşeniei față de Isin şi de regele său. Dar în mijlocul 
secolului al XVTO-lea î.e.n. devine foarte puternic prin oştirile şi victoriile 
sale stăpînitorul din Elam, Kudurmabug şi el împreună cu fiii săi instaurează 
vreme de cel puţin două generaţii o supremație ela-mită asupra Babiloniei şi a 
oraşelor din acest ţinut. Lista sumeriană de regi” se încheie cu două nume: 
regii Sinmegir şi Damigilisu din Isin. 

în ceea ce priveşte dinastia amorită de la Larsa întemeiată de Napla-num 
ştim destul de puţin. Şi aceşti regi de la Larsa se intitulau regi ai Sumerului şi 
ai Akkadului. Lista din Larsa, care s-a păstrat, numeşte doisprezece regi pînă 
la urcarea pe tron a lui Waradsin fiul regelui elamit Kudurmabug. Regele 
Gungunum (c, 1867—1841) întreprinde expediții de pradă împotriva 
ținuturilor Ansan şi Malgu şi el este stăpîn peste oraşul Ur din sud. Sub 
urmaşul său Abisara (c. 1840—1830) au loc lupte cu regii din Isin şi Larsa 
este învingătoare. Dar şi urmaşul acestuia Sumuilum (c. 1820—1801) se 
laudă cu victorii asupra unor oraşe din sud, iar regele care îi succede, 
Nuradad (zeul Hadad este „lumină") care domneşte între 1800 şi 1785, reface 
oraşul Eridu. în Babilon un amorit cu numele Şumuabun îşi întemeiase un 
stat al său semit care devine independent, mai apoi este învins şi supus 
regelui Siniddinam din Larsa (c. 1784—1779). în nordul Mesopotamiei tot un 
amorit, Ilusuma, se fortifică la Assur şi vrea să-şi croiască un stat în dauna 
regilor din Larsa, Isin şi Babilon. 

Din Elam, Kudurmabug, rege al ținutului elamit Jamutbal, cucereşte 
Larsa — unde regele Şilliadad fusese înfrînt — şi instalează ca rege pe fiul 
său Waradsin (c. 1770) care se intitulează acum rege din Larsa, rege al 
Sumerului şi al Akkadului. După moartea lui devine rege la Larsa fratele său 
Rimsin, care a fost contemporan şi rival al lui Hammurabi 

din Babilon şi al regelui Samsiadad I din Assur, toţi trei reprezentînd 
personalități de seamă ale istoriei mesopotamiene. Rimsin din Larsa domneşte 
şaizeci de ani şi a construit şi reclădit multe temple, dar şi canale, pe lîngă 
ziduri de apărare şi fortărețe în jurul oraşelor. împotriva sa se formează multe 
coaliţii, dar şi el încheie alianţe cu alţi regi cum ar fi Hammurabi. 

în al treizeci şi doilea an de domnie el cucereşte tot Sumerul şi Akkadul în 
afară de Babilon, dar în ultimii ani de domnie, în lupta cu Hammurabi, este 
zdrobit şi silit să fugă în Elam în ţinutul tatălui său Jamutbal, unde este 
urmărit de Hammurabi care îl prinde şi îl aduce prizonier de război în 
Babilonia. 


Mari şi Imperiul vechi asirian 


în 1935 A. Parrot descoperă la Teii Hariri vestigiile arheologice ale 
străvechiului oraş vest-semit Mari împreună cu peste 20.000 tăblițe de scriere 
cuneiformă reprezentînd corespondenţa palatului regal din Mari. în această 
corespondență apar principatele semite de la Karkemiş, Jamhad (Aleppo), 
Qaţanum (Qatna), Zalmaqun (Harran) dar şi statul Mari însuşi, apoi regele 
Samsiadad din Assur şi regele Zimrilim din Mari. Acest stat semit, situat pe 
Eufratul superior la Dar es-Zor de azi, etapă însemnată în drumul de la Golful 
Persic la Mediterana, a fost întemeiat la începutul mileniului al HI-lea — 
epocă în care Parrot descoperă vestigiile unui ziggurat. Mari a fost cucerit de 
regele Eanua-tum din Lagas, iar regele Sargon din Akkad a dus jertfă zeului 
său Dagan la Mari, pentru care pricină zeul Dagan i-ar fi dăruit — scrie o 
inscripție — „ţara de sus Mari, Jarmuti, şi Ibla (adică Ebla — statul-oraş ale 
cărui ruine au fost găsite la Tell-Mardich) pînă la pădurea de cedrii (adică 
Libanul) şi pînă la munţii de argint (adică munţii Amanus de unde se extrăgea 
argint)”. Prin poziţia sa intermediară între apus şi răsărit, Mari a primit 
influenţe culturale sumeriene şi le-a transmis mai departe în Siria. Dar Mari 
era punctul de plecare al invaziilor plănuite de regii semiţi în Mesopotamia, şi 
acest stat sub dinastia descendenților lui Jaggidlim capătă un însemnat rol 
politic în a doua jumătate a secolului al XVIII-lea. Din această dinastie face 
parte fiul lui Jaggidlim numit Jahdunlim care se luptă cu triburile de arabi 
beduini conduşi de prinții lor numiţi Davidum şi cotropeşte teritoriile a şapte 
regiuni din Nordul Siriei, dar dă foc şi recoltelor din ţara lui Samsiadad. Dar 
Samsiadad. rege al Asiriei, pe atunci un teritoriu mic, izgoneşte de la tron pe 
Jahdunlim şi devine rege la Mari. Un fiu al regelui din Assur, Jasmahadad, 

este regent la Mari în locul tatălui său, rege în Assur, şi posedăm în arhivele 
din Mari corespondenţa lor. 

După moartea lui Samsiadad (în traducere „Soarele meu este zeul Hadad") 
ajunge rege la Assur alt fiu al său — lămedagan — (în traducere „Va auzi 
Dagan"), dar regența asiriană este repede înlăturată din capul statului Mari, 
unde ajunge pe tron fiul ultimului rege legitim din Mari, Zimrilim (c. 
1716—1695), care are legături comerciale intense cu toată Asia de răsărit 
prin drumuri de caravane (de măgari) care legau Mari cu Palmira de exemplu 
(Tadmor în semită) cu Qatna, Halab, Kenes (în Cappadocia), Hattusas etc. în 
statul semit Mari au avut loc numeroase răscoale şi atentate care dovedesc 
exploatarea nemiloasă a maselor populare alături de prosperitatea regelui, a 
familiei sale, a dregătorilor săi şi a negustorilor. Regele din Mari, Zimrilim, 
deşi era aliat şi „frate" cu Hammurabi din Babilon, totuşi acesta atacă regatul 
Mari şi îl cucereşte şi vechiul rege devine supus al puternicului rege din 
Babilon. Totuşi, superbul său palat, ale cărui ruine au fost ulterior explorate, a 
rămas în picioare cu frescele şi sălile sale de festivități poate pînă la cucerirea 
hittită din 1531 a regelui Mursili I care 1-a dat pradă flăcărilor. 

Istoria Asiriei, marea rivală a statului vest-semit (sau est-canaanean) Mari, 
începe în preistorie cînd oamenii civilizaţiei de la Teii Halaf se amestecă cu 
semiţii cotropitori care erau subordonați Babilonului, dar mult mai energici şi 
mai războinici. Primii şaptesprezece regi ai Asiriei — după lista regilor 
Asiriei — ar fi locuit în corturi, adică ar fi fost nomazi. Penultimul din aceşti 
regi se numea Uspie, iar ultimul din această listă Abuzu ar fi fost 
contemporan cu Manistu din Akkad. în acea vreme Asiria făcea parte din 
imperiul lui Sargon şi avea o populaţie predominant akkadiană, dar şi 
suveranii dinastiei a II-a din Ur au stă-pînit Asiria, iar odată cu prăbuşirea 
acestei dinastii din Ur, Asiria, ca şi toate statele din nordul Mesopotamiei, 
devin independente. Primii suverani ai acestei Asirii independente au fost 
Ilusuma apoi fiul său Irisum I, care apără pe negustorii Asiriei aşezaţi la 
Kaneş (Kiiltepe) într-o colonie prosperă care aducea venituri importante şi 
regelui Asiriei. Această colonie de negustori capătă o mare înflorire sub 
Sargon I din Assur, nepotul lui Iriăum I. în jurul anilor 1770 imperiul hittit 
pare să fi pus capăt activităţii comerciale a acestei colonii asiriene. Urmează 
la domnia Asiriei o serie de regi printre care trebuie citat Puzuraăăur, apoi 
Irăum II, pînă cînd se urcă pe tron un amorit din Terqa, Samsiadad 
(1748—1716) despre care am scris anterior că a stăpînit statul Mari. El era o 
personalitate energică şi plină de elan războinic care a ţinut în frîu triburile 
nomade din vest cît şi pe cele de munteni cotropitori din est sau pe regii 
supuşi (cum a fost regele statului Esnunna, Ibalpel, stat aşezat la răsărit de 
Asiria), dar şi pe Hammurabi. Lui i-a urmat la tronul 


36 


Asiriei Ismedagan (c. 1716—1677) care a avut de luptat cu regii statului vecin 
ESnunna, altădată supuşi tatălui său. 

Este sigur că Hammurabi a supus Asiria în timpul domniei acestui rege, 
cum a supus şi statul Mari, Esnunna şi Larsa, dar poate că regele din Asiria a 
continuat să rămînă pe tron ca supus al lui Hammurabi. 

După el succede la domnie A$surdugul „fiul unui om de nimic", deci un 
uzurpator, urmat de alți şase uzurpatori într-un singur an. Această ştire trebuie 
să o considerăm ca arătînd situaţia confuză care a survenit în jurul anilor 1680 
după invazia hurriţilor, căci vreme de 200 de ani toate documentele asiriene 
tac şi nu dau nici o informaţie, datorită desigur cotropitorilor din seminţii 
străine, hurriţi şi turukku, aceştia din urmă fiind un popor nomad care, împins 
de hurriți, a scoborît pe valea Tigrului. 


Hammurabi şi dinastia sa 
(c. 1830-1530) 


Ca şi multe alte grupuri de amoriţi, semiţi de vest (sau canaanceni de est), 
în jurul anilor 1830 o astfel de grupare nomadă s-a aşezat la sud-est de oraşul 
Kis fără ca să poată fi împiedicaţi de armatele acestui oraş milenar. Zeul 
acestei seminţii, privit dimineaţa la răsăritul soarelui, se numea Marduk (lit: 
stăpîn al locului) şi spaţiul unde s-au aşezat noii sosiți amoriţi se numea 
probabil Babilla, pe care nomazii semiţi sau urmaşii lor l-au prefăcut, prin joc 
de cuvinte, în Babili „poarta zeului”. Căpetenia acestei grupări de nomazi 
semiți era Sumuebum, care făcea parte dintr-o familie de şefi vest-semită ca şi 
Isbierra şi Naplanum, regii din Isin şi Larsa. El nu-i recunoaşte ca regi ai săi 
pe regii din Isin şi Larsa, şi cucereşte două vechi state mesopotamiene 
Kazallu şi Dilbat. Fortifică ultimul oraş şi începe construirea zidurilor 
Babilonului. Lista regilor din Babilon îi acordă cincisprezece ani de domnie şi 
pe urmaşul său îl numeşte Sumulailu (c. 1816—1781). Acesta este 
constructorul propriu-zis al Babilonului, căci clădeşte zidul cel mare al 
oraşului, înfrînge oraşul vecin Kis şi îi dărîmă zidurile. Dar el reia construcția 
de temple şi înalță o capişte, ca şi vechii regi akkadieni şi sumerieni, unor zei 
autohtoni, ca Zababa. Totuşi nici zeii amoriţi nu sînt daţi uitării căci un an 
primeşte numele de an al „făuririi unui tron de aur şi argint lui Marduk", alt 
an îşi ia denumirea după „sfințirea unei statui a lui Sarpanitu, soţia lui 
Marduk". 

Sumulailu a vrut să facă ereditară succesiunea la tron şi de fapt vreme de 
300 de ani moştenitorii săi au stăpînit Babilonul. Fiul său 

Sabum a clădit marele templu al lui Marduk E-sangila. în timpul nepotului şi 
strănepotului său Awilsin şi Sinmuballit, puterea statului-oraş Babilon a 
devenit respectabilă, şi în acest oraş regii de mai sus au construit temple şi au 
ridicat mari ziduri de apărare. De fapt Babilonul ar fi rămas un principat 
neînsemnat dacă fiul lui Sinmuballit nu ar fi avut talente politice şi militare 
excepţionale care au dus la cuceriri întinse şi la răsturnări politice însemnate 
în Mesopotamia. Acest fiu se numea Hammurabi (1728 — 1686) şi numele 
său a rămas pentru secole în memoria popoarelor din Mesopotamia, fiind una 
din personalităţile grandioase ale istoriei universale. 

Ascensiunea sa este oglindită astăzi în scrisorile găsite în arhivele din 
statul Mari. Tînărul principe, cu un nume vest semit, şi nu akkadian, nu s-a 
putut menţine la început decît printr-un sistem de alianţe, de legi, de tratate şi 
convenţii şi de-abia mult mai tîrziu a reuşit să^se debaraseze de principalii 
săi rivali, Rimsin, regele din Larsa, Samsiadad, regele din Assur şi Zimrilim 
din Mari. în al treizeci şi unulea an de domnie Hammurabi devine cu 
adevărat rege peste tot Sumerul şi toi Akkadul. în anul următor Hammurabi 
intră în Elam în ţinutul Jamutbal, ţara lui Rimsin, şi îl face prizonier pe acesta, 
iar în al treizeci şi treilea an al domniei cucereşte şi statul Mari, făcînd din 
fostul său aliat Zimrilim un supus al Babilonului, în fine Asiria cu oraşele 
Asur şi Ninive, apoi statul Esnunna sînt şi ele înrobite. 

Astfel întreaga Mesopotamie, de la Golful Persic pînă la pustiul Siriei, 
este stăpînită de Hammurabi ; acum el întăreşte oraşele cu ziduri spre a le 
apăra de atacurile nomazilor, construieşte numeroase canale spre a 
îmbunătăți irigaţia ogoarelor, în fine ridică multe temple care au fost 
împodobite cu tronuri, statuete şi embleme. Se păstrează mai mult de 200 de 
scrisori ale lui Hammurabi către guvernatorii provinciilor sale, scrisori care 
se referă la probleme de finanţe, de administraţie, de împărţire a dreptăţii, a 
armatei şi a înzestrării ei, a lucrărilor publice, a comerţului şi a meseriilor, în 
fine la chestiuni legate de lucrarea ogoarelor şi de creşterea vitelor. 

Activitatea sa prodigioasă era împletită şi cu rolul său de judecător 
suprem fiindcă împricinaţii puteau în ultimă instanţă să i se adreseze direct lui. 
Ba chiar plîngerile unui nedreptăţit puteau să fie împotriva palatului regelui 
însuşi care căuta prin toate mijloacele să-l împace. Dar caracterul statului său 
care pretindea că este întemeiat pe Justiție a fost bine conturat prin apariţia 
Codului de legi prin care numele lui Hammurabi a devenit nemuritor. Vom 
expune în alt capitol elementele esenţiale ale acestui cod de legi, care a fost 
gravat pe o stelă de diorit (diorita, atît de căutată în Mesopotamia, despre care 
am amintit de multe ori, este o rocă eruptivă cristalină alcătuită din feldspaţi 
plagioclazi, 

piroxeni şi amfiboli) găsită în Elam la Susa, unde a fost dusă în secolul al 
XII-lea î.e.n. în cursul unei invazii elamite a Babilonului. 

însemnat este faptul că împărţirea Mesopotamiei într-un mozaic de 
stătuleţe care se luptau între ele şi aveau interese divergente a încetat şi 
Hammurabi a restaurat unitatea Mesopotamiei. Zeii Anu şi Enlil, zei 
akkadieni, au trebuit să dispară în faţa zeului Marduk, zeu (adus de amoriţi în 
Mesopotamia) despre care se afirma acum că este fiul cel mare al zeului 
suprem Ea. 

Lui Hammurabi îi succede Samsuiluna (c. 1685 — 1648) care nu a putut 
menţine unitatea imperiului moştenit de la tatăl său. La hotarul cu Elamul s-a 
sculat un rege care pretindea că este Rimsin şi el cucereşte oraşele Ur şi Uruk. 
Este respins cu tot ajutorul armatelor kasite, dar în al douăzeci şi optulea an al 
domniei sale, în sud, în ţinutul numit acum „ţinutul Mării”, s-a ridicat o 
căpetenie Ilumilu care se trăgea din ultimul rege din Isin. Pe acesta regele 
Babilonului nu I-a putut înfrînge şi el a întemeiat în sud propria sa dinastie 
care a avut vreme de două sute de ani doisprezece regi. Astfel Babilonia este 
împărţită în două jumătăţi, iar pe de altă parte în nordul țării kasiţii, devenind 
foarte puternici, au început să trăiască conduşi de proprii lor regi, pe cîtă 
vreme în vest expansiunea hurriţilor a continuat. Astfel Babilonul a ajuns 
iarăşi un stătuleţ puţin întins. Viaţa în oraşul Babilon a curs însă înainte după 
modelul instaurat de Hammurabi. Anii sînt denumiți după diferite acţiuni 
săvirşite în cinstea zeilor: se construiau temple, se lucra la înălţarea 
zigguratului templului lui Samas, numit E-babbar, la Sippar, şi la refacerea 
turnului templelor lui Zababa şi Inanna, apoi se săpau şi se măreau canalele de 
irigație. 

Au urmat patru regi care fiecare a succedat tatălui său: AbieSuh 
(1647—1620) care se pare că a trăit în pace cu regele ținutului Mării din sud ; 
fiul său Ammiditana (1619—1583) ne-a lăsat numeroase descrieri ale 
acţiunilor sale bune săvîrşite pentru zei, dar şi-a făcut şapte statui de aur 
reprezentîndu-se pe sine, statui pe care le-a aşezat în marile temple din ţara sa 
şi în primul rînd în templul lui Marduk, E-sangila, apoi în templul lui Samas 
E-babar. Lui îi urmează Ammisaduga (1582— 1562). Ca şi tatăl său, pune să 
i se sculpteze chipul ţinînd un miel de jertfă sau avînd în mînă o sabie curbată, 
chipuri pe care le aşază în templele zeilor. 

Sfirşitul Babilonului a sosit neaşteptat, căci al patrulea rege al hitti-ţilor, 
Mursili I, începe o expediţie în Siria şi ajunge în Mesopotamia unde 
cucereşte şi nimiceşte oraşul Mari, iar în 1531 ocupă Babilonul pe care îl 
jJefuieşte şi îl arde. Regele hittit se întoarce cu prada sa în Hat-tusas, capitala 
țării, unde este ucis de o conspirație; frămîntările care au urmat acestui 
asasinat în ţara hittiilor au împiedicat instaurarea stă-pînirii acestora în 
Mesopotamia. 

Ultimul descendent al lui Hammurabi, Samsuditana (1561 — 1531), pare 
să fi scăpat cu viaţă la nimicirea Babilonului, dar între timp kasiţii cotropesc 
Mesopotamia şi ocupă Babilonul, iar cel de al şaselea rege al Ținutului Mării, 
Gulkisar, îşi întinde şi el stăpînirea pînă în nordul Babiloniei. 


Stăpînirea kasiţilor 
(c. 1530-1150) 


Expansiunea hurriţilor, care se îndreaptă în sud spre Babilon, a fost 
oarecum limitată şi oprită în calea ei. Dar în flancul de răsărit al hurriţilor se 
afla un alt popor, de asemenea în mişcare, decis să părăsească munţii Zagros 
şi să se aşeze în cîmpiile mănoase ale Mesopotamiei. Oamenii acestui neam 
îşi dădeau numele de Ka$$i iar geografii greci îi cunoşteau sub numele de 
Koceralot. şi îi plasau în Luristanul de azi. După puţinele resturi ce au rămas 
din limba lor, kasiţii par să fi vorbit o limbă caucaziană. Ei însă se deosebeau 
mult de hurriţi care aveau mari calităţi de războinici şi de fondatori de state şi 
erau de un nivel cultural mai ridicat. 

Cei patru sute de ani de dominație kasită în Babilonia au fost o epocă de 
pasivitate şi de slăbiciune politică, arta nu părăseşte deloc tendinţele ei 
ancestrale din Mesopotamia, dar literatura care înfloreşte şi e scrisă în limba 
akkadiană nu este kasită. ci babiloniană. 

Kasiţii, ca şi hurriţii, nu posedau o scriere proprie şi au dat uitării limba 
lor destul de repede şi chiar dacă aceşti stăpîni noi păstrează numele vechilor 
lor zei, ei se închină mai repede zeilor akkadieni. Se pare că au împrumutat 
unele nume de zei de la hurriţi căci regăsim nume de zei vedici: Suria, Marut, 
şi Buria şi cinci regi de-ai lor s-au numit Abirata nume teofor compus cu 
numele acestor zei. 

De secole oamenii acestui popor coborau din munţi ca să fie angajaţi ca 
muncitori cu ziua la strînsul recoltelor şi la lucrarea ogoarelor în general, în 
vremea regelui Ammisudaqa (circa 1570) sînt foarte numeroşi în Babilonia şi 
regele Samsuiluna aminteşte primul de trupele kasite. Slăbiciunea progresivă 
a dinastiilor din familia lui Hammurabi permite kasiţilor să se aşeze în nordul 
Babilonului şi să-şi pună regi proprii şi din rîndul acestora sînt principii 
Gandas, Agum I şi KaŞtilia$ I. Dar expediţia regelui hiltiților asupra 
Babilonului, care l-a costat tronul pe regele babilonian Samsuditana, a permis 
kasiţilor să ocupe Babilonia, şi regele kasit Agume II, numit şi Agukakrime, 
se stabileşte cu războinicii săi în Babilonul ars şi prădat. El îşi întinde 
dominaţia şi înspre nord şi se intitulează „Rege al kasiţilor şi al akkadienilor, 
rege al ţării Babilonului — cea întinsă”. 

Dar regii kasiţi devin lipsiţi de energie şi plini de pasivitate, poate din 
cauza bogățiilor pămîntului pe care îl cuceriseră şi ei scutesc de impozite, dau 
moratorii şi iartă datoriile către coroană cu mare uşurinţă. 

Ştim despre urmaşul regelui kasit Agum II, care se numea Burna-buriaş I, 
că a încheiat un tratat de hotărnicie cu regele Asiriei Puzura$$ur III (c. 
1490—1470). în timpul acesta Ținutul Mării rămăsese independent. Dar în 
vremea lui Kastilias III, fiul cel mare al lui Burnaburias, care îi urmează la 
tron, Ulamburiaă, fratele noului rege foloseşte prilejul unei expediţii făcute de 
regele Eagamil al Ținutului Mării spre a-l detrona şi a se proclama rege al 
Ținutului Mării. El îi urmează fratelui său pe tronul Babilonului şi timp de 
două sute de ani de aici înainte Babilonul este unit cu Ținutul Mării. Lui îi 
urmează Agum III, căruia îi succede Karaindaă III, rege ce trimite pe fata sa 
să fie soţia faraonului egiptean Amenofis III. 

Costul acestei soţii, pe care curtea faraonului o plătise în aur cum se 
cuvenea, a fost folosit de regele Karainda$ pentru clădirea la Uruk a unui 
templu consacrat zeiţei Innana (IStar în akkadiană). Succesorul acestui rege 
Kadasmanharbe I, devenit „frate" al faraonului, cere sume mari de aur 
faraonului şi doreşte să se căsătorească cu o principesă egipteană. Cum 
faraonul egiptean refuză această cerere, regele kasit vrea să ia drept soție o 
doamnă egipteană frumoasă. 

Epoca aceasta este a supremaţiei statului Mitanni şi erau necesare măsuri 
militare energice spre a fi menţinută intactă frontiera între Babi- 

lonia şi Mitanni. La 17 km vest de Bagdad, la Aqarguf, s-au descoperit 
vestigiile unui mare ziggurat ridicat de Kurigalzu I (către 1400), cel mai 
însemnat rege kasit, care a creat aici o fortăreață pentru păzirea hotarului cu 
statul Mitanni, numită Durkurigalzu după denumirea regelui kasit însuşi. Un 
rol în politica internațională a jucat succesorul acestui rege Burnaburias" II 
(circa 1350) care a fost contemporan cu Suppiluliuma, regele hittit şi cu 
faraonul eretic Ikunaton în vremea cînd statul Mitanni era în totală 
descompunere. 

De la acest rege există mai multe scrisori adresate faraonului Ikunaton 
care la rîndul lui îi trimite aur şi ia în haremul său pe fiica regelui kasit. Pe 
tronul Babilonului succede după moartea sa Kadaămanharbe II care, cu 
ajutorul asirienilor, înfrînge pe nomazii Sutu ce jefuiau hotarele ţării sale. 
Dar acest rege este ucis într-o conspirație şi ajunge rege Nazi-buga$ „un fiu 
al nimănui", deci un uzurpator care este şi el prins şi ucis cu ajutorul 
asirienilor, şi este proclamat rege Kurigalzu (c. 1336—1314), dar prietenia cu 
Asiria nu a durat mult şi între cele două state încep lupte care nu au dus la o 
victorie decisivă pentru nici una din cele două părți. 

Acestui rege îi succede Nazimaruttas (c. 1313—1288) care continuă 
războiul cu Asiria şi încheie relaţii prieteneşti cu regele hittit Muwatalli pe 
care ascensiunea puterii asiriene îl neliniştea. Aceste relații de alianță se 
întăresc sub domnia lui. 

Kadaămanturgu (c. 1287—1271) încheie un tratat de alianță cu regele 
hittit Hattusiii III, ba chiar trimite un contingent de trupe în ajutorul hittiților 
ca să lupte împotriva egiptenilor. Influenţa hittită a sporit cu urcarea pe tron a 
noului rege kasit Kadaămaneniil II (c. 1270—1264) şi alianţa împotriva 
Asiriei a devenit şi mai strînsă. Odată cu slăbirea imperiului hittit, asirienii 
atacă Babilonul şi regele kasit Kaştila$ IV (c. 1241 — 1234) este înfrînt şi 
fiind luat prizonier este dus la Assur. într-a doua campanie a Asiriei 
împotriva Babilonului, zidurile acestui oraş sînt dărîmate, locuitorii decimaţi 
şi mulţi kasiţi sînt deportaţi în Asiria, apoi tezaurele templelor şi ale oraşului 
sînt jefuite, ba chiar statuia de aur a zeului Marduk e dusă la Assur. 

Regele Asiriei se intitulează „Rege din Karandunias (nume dat de kasiţi 
Babilonului). Rege din Sumer şi Akkad”. Timp de şapte ani stăpînesc la 
Babilon guvernatori asirieni. Totuşi regele Asiriei, Tukul-tininurta, s-a înşelat 
asupra forţei reale a Babilonului căci masele populare s-au ridicat la luptă 
împotriva cotropitorilor asirieni sub conducerea unui şef local, Adadăumnaşir. 
între timp, după dispariţia imperiului hittit şi invaziile Popoarelor Mării, 
Asiria sărăcise mult din pricina încetării relațiilor comerciale cu Asia Mică şi 
oraşele feniciene. Aşa se face că Adadîumnaşir îşi ia titlul de „rege al 
Universului", dar în războiul 

cu regele Asiriei Enlil kuduruşur moare în luptă împreună cu adversarul său. 
Acestuia îi urmează regi kasiţi a căror putere este din ce în ce mai redusă 
Melişipak (c. 1183-1169), Mardukpaliddina I (c. 1168-1156) apoi 
Zabasumiddina (c. 1155) care este detronat de elamiţi. 

După el urmează ultimul rege kasit al Babilonului, Enlildinahhe care se 
intitulează pe o piatră de hotar (Kudurru) „rege al Universului". Dar şi acesta 
este înlăturat de la domnie după trei ani de către regele Elamului. Cu acesta se 
sfirşeşte istoria kasiţilor şi după ei urmează regi proveniţi din băştinaşi ai 
Babilonului pe care istoriografia modernă îi numeşte „regi din a doua dinastie 
din Tsin". 


Imperiul de mijloc asirian şi renaşterea babiloniană 
(c. 1400-1070) 


După domnia lui Hammurabi întreaga Mesopotamie de nord şi cu ea şi 
Asiria este stăpînită de hurriți, dar listele regale din Asiria enumera 
stăpînitorii care erau, fără îndoială, supuşi hurriților, sau regilor din Mitanni. 
Asiria devine mai puternică prin amestecul cu populația războinică a 
hurriţilor care, pe de altă parte, stăpîneau o serie de tehnici de război — cum 
ar fi carul de luptă, uşor şi rapid — ce le dădeau o superioritate militară certă. 
Luptele pentru regalitate după moartea regelui din Mitanni, Suttarnas II, care 
au dus la urcarea pe tron în statul Mitanni a regelui Tu$rata, au oferit prilej 
Asiriei să-şi scuture jugul supuşeniei sale, aşa se face că stăpînitorul Asiriei 
Aăăurnadinahhe II (circa 1393 — 1384) a trimis soli faraonului egiptean 
Amenofis al IH-lea şi a primit subsidii în valoare de 20 talanţi de aur (circa 
720 kg) spre a se lupta împotriva hittiților, vrăjmaşii puternici ai Egiptului. 
Urmaşul acestui stăpînitor asirian este Eribaadad I (circa 1383—1357) care 
îşi ia titlul de rege şi pe sigiliul său apare emblema regală a soarelui înaripat. 
Pe de altă parte el se aliază cu stăpînitorul unui mic principat tributar statului 
Mitanni, Al$e, şi după uciderea regelui Tuăratta, atît asirienii cît şi ostaşii din 
acest principat aliat Alse, dar şi un conducător hurrit Antatama, duşman al lui 
Tusratta, năvălesc în Mitanni, cuceresc capitala şi bogăţiile ei, apoi ucid pe 
toţi nobilii mitannieni pe care îi trag în ţeapă. Următorul rege al Asiriei este 
Assurballit I care se urcă pe tron în 1356 î.e.n. şi domneşte peste 25 de ani. El 
trăieşte în pace cu hittiţii şi are relații de prietenie cu faraonul Ikunaton ca şi 
cu regele kasit Burnaburias II — din Babilon. 

Regele Enlilnirari (circa 1319 — 1310), care îi succede la tron, are 
conflicte armate cu Babilonul fără a obţine cîştiguri teritoriale în urma 

acestora. Fiul acestui rege Arikdenilu a lăsat o descriere amănunțită a 
războaielor purtate de el, printre acestea fiind şi luptele cu nomazii Ahlame, 
nume sub care trebuie să înţelegem pe arameeni, ce aveau să cuprindă în 
mileniul I î.e.n. mai toată Mesopotamia. Lui îi urmează fiul său Adadnirari I 
(circa 1297—1266) care învinge pe babilonieni şi mai cu seamă, într-o 
expediție împotriva regatului Hanigalbat, ce cuprindea o parte din fostul stat 
Mitanni, măreşte stăpînirea Asiriei pînă la Karkemis. 

Regele Sattnara din Hanigalbat-Mitanni, supus hittiţilor, a fost înfrînt de 
asirieni şi luat prizonier la Assur, apoi este reinstalat în capitala sa ca supus 
asirian. 

Sub domnia regelui asirian Salmanassar I (1265 — 1235) apare un nou 
inamic, statul Urartu, locuit de strămoşii armenilor. într-o descriere a 
războiului cu acest rege, regele asirian spune că a biruit pe urarţi în trei zile, a 
ars 51 de oraşe şi le-a jefuit averile, apoi a nimicit oraşul rebel Arina. Se 
îndreaptă după aceea spre statul Hanigalbet-Mitanni unde regele Sattnara II 
îşi întărise armata prin luptători hittiți şi arameeni, dar prin asaltul lor 
impetuos asirienii cuceresc întreg acest regat, regele său fuge, oraşele hurrite 
ale acestui ţinut sînt jefuite şi nimicite iar din populația acestui stat 14.000 de 
bărbaţi sînt deportaţi în Asiria. în felul acesta fostul stat Mitanni dispare cu 
desăvîrşire, iar Asiria ajunge la graniţele de răsărit ale imperiului hittit. O 
răscoală a populației numită în textele asiriene Quti — urmaşi ai gutilor, aşa 
de temuţi pe vremea sumerienilor — este repede înăbuşită şi el ia o pradă 
bogată cu ajutorul căreia edifică temple la Assur si la Ninive si construieşte 
un oraş nou, Kalah. 

Sub regele Tukultinuinurta I (circa 1235—1198) Asiria ajunge în 
imperiul de mijloc la culmea puterii sale. Domnia sa începe cu un război de 
cucerire care supune în doi ani cea mai mare parte a Asiei interioare de la 
Karkemis pînă la insula Bahrein şi la țărmurile Golfului Persic. Deportează 
un mare număr de bărbaţi în stare să poante armele aşezîndu-i în Asiria, dar 
mai cu seamă învinge pe regele Babilonului, Kastilias IV, şi supune regatul 
său dominaţiei asiriene. 

Statuia zeului Marduk e adusă în Asiria şi este aşezat un guvernator 
asirian în Babilon care devine aproape o provincie asiriană, situaţie în care 
rămîne şapte ani. Ascensiunea Asiriei este privită cu teamă de hittiți. care nu 
fac altceva decît să împiedice comerţul asirian cu Siria. După această culme a 
puterii asiriene se produce o răscoală generală a locuitorilor Asiriei şi regele 
Tukulninurta I devine asediat în propriul palat regal unde este ucis de propriul 
său fiu Assurnadinapli care ajunge rege şi domneşte patru ani, după care 
devine stăpîn al Asiriei alt fiu al regelui asasinat,  Enlilkuduruşur. 

Odată cu răscoala împotriva regelui Tukulninurta I şi uciderea lui, Asiria 
pierduse o mare parte din teritoriile cucerite în Asia Anterioară iar Babilonul 
se eliberase de supremaţia asiriană. Noul rege asirian vrea să supună din nou 
Babilonul puterii asiriene, dar este ucis pe cîmpul de luptă ca şi regele kasit al 
Babilonului. în Asiria — al cărei teritoriu este redus mult acum — domnesc 
după aceea principi şi stăpînitori care se numesc ensi nu regi, „principi, 
domni". Dar puterea lor politică şi mai cu seamă militară este considerabil 
diminuată. 

După moartea în luptă a ultimului rege kasit al Babilonului, se ridică o 
dinastie autohtonă originară din Isin care se sprijină pe locuitorii băştinaşi ai 
Babiloniei. Supremaţia politică în Mesopotamia trece pentru o jumătate de 
secol în mîinile dinastiei babiloniene din Isin, în vremea căreia se produce o 
adevărată renaştere culturală a Babilonului, înainte de lenta invazie paşnică a 
arameenilor şi aramaizarea culturii babiloniene ce va duce în mileniul I la 
dispariţia limbii akkadiene din Mesopotamia. Nu posedăm amănunte asupra 
domniei primilor doi regi babilonieni ai dinastiei din Isin: Marduksapikzari şi 
Ninurtadirisun. în vremea lor în Asiria domneşte Ninurtakulassur care trimite 
înapoi în Babilon statuia zeului Marduk pe care o adusese în Asiria regele 
Tukultininurta care pare a fi supus Babilonului. După el în Asiria este rege 
Mutakkil-nusku, duşman al Babilonului, şi lui îi urmează Assurresisi, rege ce 
face numeroase expediţii militare împotriva arameenilor în apus, a semiților 
Quti şi Lulubi în nord, iar pe de altă parte construieşte temple şi palate 
numeroase. El încearcă să scuture jugul stăpînirii Babilonici luptînd cu regele 
Nebukadnezar I (circa 1128— ?), stăpînitorul cel mai însemnat al dinastiei 
din Isin în Babilon. Expediţiile sale militare, ca şi titlul de „rege al 
Universului", l-au impus drept suveranul cel mai puternic din Mesopotamia, 
în special după victoriile sale asupra elamiţilor care îi înfricoşau prin atacurile 
lor neaşteptate pe babilonieni. După moartea sa însă, regele Asiriei, 
Tiglatpileser I (circa 1116—1078), readuce supremaţia asiriană în întreaga 
Mesopotamie. în textul cuneiform înscris pe o prismă în opt coloane de 50 cm 
înălțime, găsit la temelia templului zeului Anu-Adad, ce descrie primii cinci 
ani de domnie ai acestui rege, sînt înfăţişate toate războaiele acestui monarh 
care a reuşit să exalte la culme virtuțile militare ale asirienilor. Faptele sale au 
rămas ca exemple şi modele pentru stăpînitorii atât de cruzi ai Asiriei, care au 
domnit în secolele IX—VII î.e.n. după el, şi au făcut să tremure toată Asia 
Anterioară. 

Căci oştirile Asiriei, ce atacau cu stindardul zeului Assur, nu cunoşteau ce 
e mila, jefuiau, ardeau, nimiceau, tăiau, zdrobeau şi ucideau mase de oameni 
cu metode sadice. Groaza şi spaima ce le precedau demoralizau pe inamicul 
lor chiar înainte de începutul luptei. Desigur, geniul 

militar al lui Tiglatpileser, voinţa hotărîtă de luptă a armatei, dar şi frica ce o 
stîrnea în duşmani, erau cele trei elemente care asigurau totdeauna biruinţa 
armatelor din Asiria. La începuturile domniei sale o incursiune a triburilor 
muski, probabil de origine traco-frigiană, conduse de cinci regi şi venite din 
Asia Mică, a cerut toată energia regelui spre a o respinge. 


Prizonieri de război dezbrăcaţi în semn de dispreţ, legaţi si apoi torturați de asirieni 
(registrul de sus şi de mijloc) intr-un relief din sec. Vil !. e. n. 


După această victorie regele străbate munţii Tur Abdin şi ajunge pînă la 


n 


cetatea Kurnmuhi, Commagene de mai tîrziu. Sîngele celor ucişi a curs rîuri 
şi capetele celor decapitaţi au format grămezi enorme, numai 

6000 de bărbaţi care s-au predat au fost colonizați în Asiria. în anul următor 
Tiglatpileser atacă oraşele hittite dincolo de lacul Van şi cucereşte un mare 
număr din ele. Drumul către coasta Siriei fiind liber, regele se îndreaptă spre 
marile oraşe feniciene. Byblos, Sidon şi Arwad îi plătesc un tribut, dar 
triburile nomade arameene se arată greu de învins căci 28 de expediţii 
împotriva lor nu le nimicesc. 

în vremea aceasta Babilonul sub domnia regelui său Marduknadi-nahhe 
păstrează o neutralitate perfectă, dar invazia arameenilor în Babilon tulbură 
pacea între cele două state mesopotamiene şi se pare că babilonienii sînt 
primii care atacă teritoriul asirian, obţinînd unele victorii la început. Mai apoi 
regele Asiriei cucereşte numeroase oraşe din Babilonia, ocupă Babilonul şi 
într-o bătălie îi ucide regele. Regele Asiriei nu include Babilonia în regatul 
său şi pe tronul acestuia se urcă Ittimar-dukbalatu. 


Locuitori din Palestina, prizonieri de război în Asiria (Relief asirian din sec. VHi.e.n.) 


Regele Asiriei însă, în răgazul ce îl avea după bătăliile cîştigate, dar şi 
după cumplitele omoruri sadice săvirşite de oştirea sa, se îndeletnicea cu 
organizarea şi dotarea grădinii sale zoologice unde trăiau crocodili, maimuțe, 
cămile, ursi, tigri, lei, dar şi cu îngrijirea unei grădini pline cu plante exotice. 
In inscripţiile sale enumera clădirile înălțate de el, canalele ce le-a săpat şi în 
el trebuie să vedem totodată şi pe cel dintîi rege asirian care şi-a construit o 
mare bibliotecă. Este foarte pro- 

babil că imensele prăzi de război luate de asirieni în atîtea lupte au ridicat 
mult bunăstarea populației din Asiria. După moartea acestui rege, statul 
asirian are de înfruntat răscoala ținuturilor cucerite şi supuse şi regele 
Assurbelkala, care domneşte la Ninive, a dus lupte crîncene cu popoarele 
împilate şi jefuite, păstrînd însă relaţii amicale cu regele Babi-lonului, 
Marduksapikzermati. Dar puterea Asiriei diminua considerabil sub domnia 
regilor ce au urmat, Eribaadad II şi Samsiadad IV. 

Sub regele asirian Assurabi II (circa 1010—970 î.e.n.) arameenii cuceresc 
ținuturi de cîmpie ale Asiriei, şi colonizează regiuni din ce în ce mai întinse 
atît în Asiria cît şi în Babilonia. 


Imperiul nou asirian 
(circa 930-612 î.e.n.) 


în mileniul al X-lea, cînd se ridică din nou cortina asupra Asiriei, îi găsim 
pe arameeni, seminţie semitică, stăpîni atît pe nordul Siriei cît şi pe cel al 
Mesopotamiei, unde statul Guzana — Bit Bahiani (Teii Halaf de azi) înălța 
capitala sa şi palatul regelui Kapara, fiul lui Hadianu. în Babilonia însuşi 
arameeanul Adadpaliddina uzurpează tronul regal în jurul anului 1050, iar 
seminţia arameană a chaldeenilor ocupă teritoriul numit „Țara Mării”. Doar 
Asiria găseşte puterea de a înlătura dominaţia arameenilor şi regele Assurdan 
II (932—910) îşi dobîndeşte o glorie comparabilă cu aceea a predecesorilor. 
în timpul său textul analelor asiriene este reluat, şi întreaga Asirie se 
reînnoieşte din punct de vedere economic, politic şi militar. Noul rege îşi 
propune să supună în primul rînd numeroasele state şi principate arameene 
care se creaseră la hotarele Asiriei, în Siria şi în nordul Mesopotamiei. Printre 
numeroşi regi arameeni biruiţi se află şi cel din statul Katmuhi, care este 
prins şi jupuit de piele încă fiind în viaţă. 

Fiul regelui Assurdan, Adadnirari II (909 — 889), poartă campanii 
numeroase contra arameenilor ce ne sînt descrise în analele sale găsite în 
biblioteca lui Assurbanipal. El întreprinde şapte campanii contra statului 
ararnean Hanigalbat şi capitala sa Nisibis, care este împresurată de un zid lat 
de nouă coţi şi de un şanţ adine, pînă ce capitulează. Adda-dinirari II atacă 
Babilonul apoi, după ce luptă împotriva regilor arameeni, cucereşte şi 
jefuieşte Babilonul, luîndu-şi titlul de „rege al Universului", „rege al celor 
patru porţi ale lumii" şi „soare al totalităţii oamenilor". Regii Asiriei, posedaţi 
de ideea întemeierii unui imperiu „universal" al zeului lor Assur, care să aibă 
drept nucleu Asiria înconjurată de o coroană de state supuse, nu cunosc 
greutăţi dar nici scrupule în acţiunile 

lor militare. Căci ei jupoaie, trag în ţeapă, taie bucățele pe duşmanii lor, ale 
căror capete le strîng în mormane imense, pe ale căror neveste le duc în robie 
sau le ard în ruinele oraşelor cucerite. Cel ce se ridică împotriva regilor 
asirieni este un om care a săvîrsit un păcat de moarte împotriva ordinii divine 
a lumii şi merită moartea cea mai groaznică: robia şi deportarea sînt măsuri 
blînde împotriva acestuia. Execuţiile în masă ale duşmanilor sînt acţiuni 
plăcute zeilor şi folosesc statului. Groaza şi spaima alergau în faţa armatelor 
Asiriei, şi adesea era suficient ca ele să se arate spre a impune tribut şi 
supunere popoarelor din Orientul de Mijloc. Dar dragostea de libertate a 
acestor popoare viteze era totuşi atît de mare încît sub regii mai slabi ai 
Asiriei, sau după retra- 


Locuitori ai Palestinei, prizonieri la asirieni, cărind materiale pentru 
construcţia unui palat (relief asirian din sec. VHi.e.n.) 

gerea armatelor asiriene, izbucneau răscoale după răscoale. Vitejia 
locuitorilor din statul Nairu, sau Urartu, a arameenilor, a hittiţilor din Siria ca 
şi a iudeilor nu era cu nimic inferioară celei a asirienilor, căci cei dintii se 
rasculau aproape în fiecare an luptînd fără speranţă împotriva opresorilor lor. 

Regele Tukultininurta II (888—884) în puţinii săi ani de domnie a atacat 
de nenumărate ori statele vecine Asiriei în numeroase campanii de jaf şi de 
pradă. Lui îi succede Assurnasirpal II (883—859) care reia expedițiile de jaf 
şi de pedepsire împotriva statelor arameene Bit Halupe, Suhi, Lage, 
Hindani şi Bit-Adini. 

Ajutat de principii micilor state hittite, Lubarna din Hattine şi San-gar din 
Karkemis, Assurnasirpal începe o campanie de pradă împotriva statelor 
feniciene de pe coastele Mediteranei Tyr, Sidon, Gubla ( = Ge-bel = Byblos) 
şi Arwad luînd de acolo un tribut considerabil. 

Fiul acestui rege Salmanassar m (858—824) îşi începe domnia cu o 
expediție împotriva statului aramean Bit Adini, al cărui rege Ahuni este 
deportat cu întreaga sa familie în Asiria, iar capitala sa Til Barsib (azi: Teii 
Ahmar) devine capitala unei provincii asiriene. Voind să pătrundă în Siria 
întîmpină coaliția a 12 regi printre care regele Ahab 


Poarta de bronz a regelui Salmanasar al III-lea de la Balawar (perioadă neoasiri-ană), 
Sînt figurate detalii din campania regelui împotriva regatului aramaic Hamaţ 

Tributul regelui iudeu lehu adus regelui Salmanasar 

din statul nordic al iudeilor, Israel şi mai ales Barhadad (numit în Biblic: 
Benhadad) din Damasc.Bătălia care s-a dat la Qargar pare a nu fi fost 
cîştigată de asirieni poate datorită participării trupelor unei căpetenii arabe 
Gindibu cu 1000 călăreți pe cămile. Dar revenind peste cinci ani, regele 
asirian supune la tribut pe unii din regii aramei şi iudei. în fine se îndreaptă 
spre sudul Mesopotamiei unde atacă statele arameene din sud: Bit Dakkuri 
şi Bit Jakini, fosta Țarăa Mării. 

Poarta de bronz a regelui Salmanasar al III-lea de la Balawat (detalii din campania 
regelui in Siria de nord) 


Către sfîrşitul vieţii o răscoală în fruntea căreia se aşezase fiul său cel mai 
mare nu reuşeşte totuşi să-l detroneze şi la tron îi urmează fiul 

său credincios Samsiadad V (823-810). Acesta trebuie să lupte cu Babi-lonul 
pe care îl cucereşte şi supune la plata unui tribut însemnat statele arameene 
din vecinătatea Babilonului. Samsiadad moare tînăr si lui îi succede 
Adadnirari TIT (809-782) care era minor cînd ajunge 'rege, iar mama sa, 
principesa babiloniană Sammuramat, regentă. Aceasta este regina cunoscută 
de greci sub numele de Semiramis, care a avut o mare influenţă asupra fiului 
său (pe care I-a condus şi după ce a ajuns major) şi care în fruntea oştirilor 
asiriene a biruit statul aramaic Guzana (Teii Halafdeazi), prefăcîndu-l în 
provincie asiriană. Legenda povestită de greci” relatează despre regina 
Semiramis că a construit „grădinile suspendate", că a început un război 
împotriva Africii şi a făcut o expediţie în India. Odată ajuns major, regele 
Adadnirari III reîncepe campaniile militare împotriva „răsculaților”, impunînd 
tributuri grele oraşelor filistine, micilor state hittite acum aramaizate, 
Edomului, ţării lui Omri (Israel) şi Damascului. 

Poarta de bronz a regelui Salmanasar al lll-lea. Detalii figurină campania regelui 
împotriva Siriei de nord. 

Arcaşi asirieni. în registrul inferior ostaşi asirieni trăgtnd în ţeapă pe inamici. 


Şi acest rege moare tînăr, iar cei care îi urmează au o autoritate redusă. 
Personalitatea care se impune şi care conduce ţara şi armata este şeful armatei 
turtan-ul Samsiilu. Acesta a avut de luptat pe teritoriul Asiriei acum cotropit 
de regele de Urartu, Argistis. Tot graţie acestui general a putut fi biruită o 
răscoală mare provocată în anul 763 la o eclipsă de soare. Dar duşmanii 
statului asirian erau numeroşi şi el trebuia să se 

lupte în special pe două fronturi principale: în nord contra statului Urartu, la 
est şi sud împotriva statelor arameene. împotriva acestei încercuiri suveranii 
asirieni au răspuns prin teroare — regele guvernînd prin groază —, de 
asemenea prin deportări în masă ale populației. Locuitorii de la marginile 
hotarelor Asiriei, în special meseriaşi, erau mutaţi şi aduşi în surghiun cu 
familiile lor în interiorul Asiriei, sau de la hotare mai îndepărtate, în aşa fel 
încît să nu poată constitui o comunitate gata să se răscoale împreună cu 
resturile populaţiei autohtone. Regii şi dregătorii asirieni au dezvoltat acest 
sistem al deportărilor de mase mari de oameni pînă la perfecţiune. Dar 
sistemul nu putea dura decît atîta vreme cît armata era puternică, iar pe de altă 
parte el impunea cheltuieli mari prin aducerea unui număr de vite de jug, de 
mijloace de transport, de alimente, de corturi, care să realizeze strămutarea în 
surghiun a unor mulțimi imense de oameni de-a lungul a sute şi chiar mii de 
kilometri, străbătînd dealuri, munţi şi deserturi. Aceste cheltuieli erau 
asigurate la rîndul lor de campaniile de jaf şi de pradă ale armatei. Pe încetul 
starea de război a devenit viaţa obişnuită şi durabilă a Asiriei, iar regii săi sînt 
în primul rînd generali, care se sprijină pe oştire. De fapt tot o răscoală a 
ostaşilor îl înalță ca rege şi pe cel ce avea să extindă hotarele imperiului 
asirian pînă la limitele sale cele mai îndepărtate. Este vorba de un general 
asirian care îşi ia numele celebru de Tiglatpileser III (745—729) şi se 
proclamă drept fiu al regelui Adadnirari, deşi pare că nu aparţinea deloc 
familiei regale. El construieşte multe fortărețe, rezidind în vechiul palat regal 
asirian din cetatea Kalah, supune la tribut numeroase state învecinate, 
lăsîndu-le însă vechea lor dinastie, dar mai ales înfrînge pe vechiul duşman al 
Asiriei, regele din Urartu, Sardur II. în anul 738 răscoala statului aramean 
Ia'udi de la golful Issus şi a 19 oraşe din jurul Hamatului este biruită şi toată 
regiunea este transformată într-o nouă provincie asiriană, iar locuitorii sînt 
surghiuniţi în nordul Asiriei. Dar aceasta are de făcut faţă acum regelui din 
Damasc, Rahianu (numit, în Biblie, Rezin), care este destul de repede biruit ca 
şi aliaţii săi. Aceştia încercaseră să-l silească pe regele Ahas din Iuda să se 
alăture lor, dar tînărul rege trimite aurul şi argintul din Templul din Ierusalim 
regelui asirian, cerîndu-i să intervină cu armata spre a-l elibera de presiunea 
țărilor arameene care îi cereau să lupte alături de ele. Atunci statul Israel este 
silit să plătească tribut, arameenii din Damasc sînt asediați pînă în 732 cînd 
este cucerită această capitală, iar regele ei este ucis în vreme ce toţi dregătorii 
lui sînt traşi în ţeapă. 

După cucerirea statului filistinilor de la Gaza, Siria şi Palestina sînt 
dominate totalmente de puterea asiriană. în sudul Mesopotamiei regele asirian 
supune statele arameene, dar mai ales intră în Babilon şi sub numele de Pulu 
ocupă tronul acestei străvechi cetăți. La moarte, în 

Relief asirian din epoca lui Tiglatpileser al IlI-lea (sec. VIII i.e.n.) 
reprezentând 
cucerirea unei fortărețe 


727, el lasă fiului său un stat ce se întinde „de la Bit Iakini (la Golful Persic) 
pînă la munții Demawend (de la sud de Marea Caspică) şi pînă în Egipt". 
Populația acestui stat care cuprinde Siria, Palestina, Iranul şi Irakul de azi, 
precum şi porturi din Turcia, nu mai era formată de seminţiile şi triburile 
vechi căci prin transfer de populaţii şi colonizări locuitorii fuseseră sărăciţi, 
mutaţi departe de ţările lor şi ţinuţi în fnii de o puternică armată ce se întindea 
pretutindeni, ca o mînăde fier, în imperiu. 

Urmaşul acestui rege a fost Salmanassar V (720-712) care îşi ia ca rege al 
Babilonului numele de Ululai, dar şi el are de înfruntat răscoale ale 
arameenilor şi pe aceea a regelui Hosea din Samaria. O răscoală a nobililor şi 
preoţilor din Asiria îi curmă însă viaţa şi îi urmează la tron un general al lui 
Salmanassar care îşi ia numele de Sarrukin „rege drept" sau Sargon, după 
apelaţia marelui rege din vremuri de mult apuse. 

Sargon al II-lea (721—705) continuă politica de subjugare feroce a 
populaţiei ce locuia pe întinsul imperiu asirian. Inscripţiile numeroase ce ni 
s-au păstrat înfăţişează un nenumărat cortegiu de regi, de principi, 

Relief din palatul regelui Sargon II de la Dur-Sarrukin (perioada 
neo-asiriană) reprezentînd aducerea ofrandelor către zei 

de oraşe, de ţări cucerite, nimicite, supuse la tribut, jefuite şi prădate. Cu 
Sargon II începe o succesiune de regi denumiți Sargonizi, care printr-o 
politică de deportări în masă, de exploatare economică, de jaf şi de devastări, 
aveau să prelungească încă vreme de un veac existenţa Asiriei. încă de la 
începuturile domniei sale regele trebuie să se lupte cu o nouă coaliţie a 
statelor de la periferia imperiului asirian: Hamat, Israel, Arpad, Simyra şi 
Damasc la care se raliase şi regele Mita (Midas) al frigienilor Muski. Regele 
Sargon II moare într-o campanie militară în vîrstă înaintată, lăsîndu-l drept 
urmaş pe fiul său Sanherib (704—681) care pare a fi personalitatea cea mai 
interesantă dintre regii din imperiul nou asirian. Alături de trăsături 
remarcabile apar la el şi fapte demenţiale ca nimicirea oraşului Babilon, dar el 
este totodată şi constructor de canale, de lucrări de îndiguire, apoi introduce 
cultura bumbacului în Mesopotamia. 

După prima campanie militară el începe construirea capitalei sale Ninive, 
părăsind-o pe cea a tatălui său Dursarrukin (dealtminteri pare a fi fost în 
relaţii ostile cu tatăl său); acest oraş îl înconjoară cu ziduri duble de 25 m, cu 
15 porţi; trasează străzi largi, pieţe vaste, poduri de piatră, în fine pune să se 
amenajeze de o parte şi de alta a oraşului Ninive mari parcuri cu pomi exotici 
şi animale aduse din alte ţări. Cheltuielile imense ale acestor lucrări erau 
plătite de tributurile statelor şi seminţiilor supuse Asiriei, dar şi de expedițiile 
de jaf şi pradă efectuate de armatele asiriene. Toate aceste jafuri, despuieri, 
asasinate, furturi, erau săvîr-şite cu convingerea că totul este drept, cinstit şi 
cuvenit pentru slăvirea zeului Assur, stăpînul zeilor, şi al popoarelor. 
Sanherib însuşi este „Cela ce cinsteşte pe zeii cei mari, apărătorul dreptăţii, 
prieten al adevărului, care dă ajutor, apără pe cei săraci, şi care se gîndeşte la 
fapte cuvioase". Ne putem gîndi că toate aceste aserțiuni laudative erau 
considerate de contemporani drept nişte minciuni sfruntate şi cuvinte menite 
să acopere crimele şi mîrşăvia desăvîrşită. Dovada deplină că cei 
contemporani cu regele Sargon nu-i credeau minciunile, sînt răscoalele 
repetate atît de des pe tot întinsul imperiului său. 

în sudul Mesopotamiei, oraşul Babilon, prin prosperitatea sa economică 
atît de mare, este rîvnit atît de asirieni, cît şi de elamiţi şi de arameeni, care, 
rînd pe rînd, devin regi ai acestei străvechi cetăți. Astfel un principe 
chaldeean — chaldeenii fiind la început o seminţie arameeană din sudul 
Mesopotamiei — ajunge să-i coalizeze pe arameeni, elamiţi şi pe babilonieni; 
sub acest rege Musezibmarduk, asirienii sînt înfrînţi în lupte. Dar după patru 
ani, după ce regele elamiţilor murise, Sanherib revine în 689 în faţa 
Babilonului şi coaliția este înfrîntă. Vreme de un an Sanherib lasă oştirea să 
jefuiască Babilonul. Oraşul e nimicit, ars, statuia zeului Marduk e adusă la 
Assur şi cultul său transferat acolo, nici un 

templu nu este cruțat în Babilon, locuitorii sînt trimişi în surghiun, iar 
„pămîntul sfînt" al Babilonului este dus în corăbii pe insula Tilmun (Bahrein). 
în fine pe ruinele oraşului, Sanherib lasă să se scurgă apă, ca să piară orice 
urmă de cetate rebelă. Aproape zece ani Babilonul a fost pustiu, fără rege. 

Despre sfîrşitul lui Sanherib, cronica babiloniană afirmă: „în luna Tebet, 
în ziua a 20-a fiul lui Sanherib îşi omoară tatăl într-o răscoală”. 

Este posibil ca partida pro-babiloniană, ca şi soţia lui Sanherib, arameeana 
Nakiia, să fi dorit suprimarea acestui rege. 

Assarhadon (Assurahiddina, 680—689) a reluat marile campanii militare 
ale înaintaşilor săi, deşi a trăit cu teama unui atac al Cime-rienilor (numiţi în 
textele asiriene gimirrai) şi al sciţilor din nord. După o viziune sau un vis ce 
le-ar fi avut în templul zeului lunii, Sin din Harran, se decide să atace Egiptul. 
Dar trei eclipse de lună, constituind un semn nespus de rău, el jertfeşte un 
„înlocuitor de rege", un fiu al unui mare dregător, după străvechiul rit 
akkadian care impunea jertfe umane cînd era vorba să îndepărteze 
ameninţarea regelui şi ţării. Tot astfel, pentru a-şi asigura bunăvoința zeilor, el 
hotărăşte reconstruirea templelor şi a oraşului Babilon, mai cu seamă după ce 
fratele său este înfrînt în luptă cu statul aramean Hanigalbat. Assarhadon 
reface marele templu al lui Marduk din Babilon, E-sangila, reconstruieşte 
zidurile Babilonului, reface străzile, adună pe foştii locuitori care fuseseră tri- 
mişi în surghiun la sute de kilometri după ce îşi pierduseră tot avutul, le redă 
vechile privilegii. Oraşul acesta sfint începe să se anime şi arameenii din Bit 
Dakkuri sînt îndepărtați din vecinătatea lui. Dar şi în Assur, Assarhadon 
restaurează templele, ca şi în «alte oraşe cum ar fi Nippur sau Uruk. înainte de 
a porni în expediţia sa împotriva Văii Nilului, regele Asiriei îi biruie pe 
arameenii răsculați din „Țara Mării", şi din Bit Dakkuri, dar mai ales îi 
respinge pe cimerieni şi pe sciți (iskuza). Apoi în Fenicia nimiceşte statul-oraş 
Sidon, al cărui teritoriu a fost împărțit între supuşii Asiriei. Presiunea militară 
exercitată din nord de către cimerieni şi de către sciți îl obligă pe regele 
Asiriei să-şi dea fata în căsătorie regelui sciţilor, obţinînd în felul acesta pacea. 
Odată hotarele nordice asigurate, regele Assarhadon porneşte împotriva 
Egiptului dar se pare că faraonul Taharqa din dinastia etiopiana a reuşit la 
început să-i respingă pe asirieni. Regele asirian revine după doi ani în 671 
împotriva Egiptului, şi de data aceasta faraonul Taharqa este biruit în trei 
bătălii, capitala Memfis este cucerită de asirieni, iar întreaga curte a faraonului 
este luată în robie şi dusă la Ninive. 

Regele Assarhadon pune să se înalțe stele cu inscripţia victoriei sale, unde 
moştenitorul faraonului şi regele fenician al Sidonului sînt legaţi de nări şi 
traşi de regele Asiriei. Dar după retragerea principalei armate 

asiriene, Egiptul, în care fuseseră numite căpetenii de nome asiriene, se 
răscoală şi regele Assarhadon ia comanda armatei spre a înăbuşi răscoala. în 
drum însă, Assarhadon, suveranul tuturor ținuturilor de la Memfis pînă la 
Marea Caspică şi insula Behreim de azi, moare lăsînd ca imperiul său să se 
împartă între Assurbanipal (668 — 631) şi Samassumukin. Primul rămîne 
stăpînitor al Asiriei pe cînd cel de al doilea al Babilonului. Dar Assurbanipal 
a fost o personalitate extrem 


Regele Assurbanipal mergînd pe jos. în spatele său un servitor duce caii 


de marcantă, comandant viteaz de armate, om politic, energic, vînător plin de 
curaj, iubitor de artă şi de literatură mai cu seamă. Biblioteca sa, descoperită 
în 1854 de arheologul englez O. Rassam, avînd peste 20.000 tăblițe 
cuneiforme, cuprindea întreaga literatură sumero-akka-diană care ne este 
astfel cunoscută graţie faptului că acest rege a pus să se copieze toate textele 
aflate în templele vechi. 

El reia războiul împotriva Egiptului pe care Assarhadon nu putuse să-l 
ducă pînă la capăt. Faraonul Taharga se retrage în Ethiopia iar Nechao 
faraonul"din Memfis vine la Ninive ca supus plecat jurînd credinţă regelui 
Asiriei. Dar patru ani mai tîrziu dregătorii egipteni sub conducerea fiului 
faraonului Taharqa se răscoală, ceea ce impune o nouă intervenţie a armatelor 
asiriene care ajung pînă la Theba, o jefuiesc şi o ocupă, fapt care are un 
răsunet imens în tot Orientul şi se află reflectat şi în scrierile profeților iudei 
(cf. Nahum, IIT, 8—10). Asirienii aduc la Ninive două obeliscuri mari ca 
semn al victoriei lor. Această victorie asiriană determină ultimele state 
feniciene sau arameene să se supună; 

regele Ba'al din Tyr, care rezistase zece ani asediului asirian în insula în care 
se afla statul său oraş, se supune ca şi regele lidienilor din Asia Mică, Gyges. 

Assurbanipal încununase ca rege în Babilon pe Samassumukin de la 
începuturile domniei sale, dar acolo unde mai trăia o populaţie babiloniană, în 
Babilon însuşi, în oraşul Uruk, în Ur şi în Eridu ea a rămas credincioasă 
regelui din Babilon. în schimb toate regiunile din jur locuite de arameeni îi 
urau de moarte pe asirieni şi nu aşteptau decît momentul prielnic să-i 
izgonească, mai cu seamă că erau îmbărbătați de Elam şi de Țara Mării. în 
652 se formează o puternică alianță împotriva lui Assurbanipal care unea 
toate statele arameene, căpeteniile arabilor din vest, cele din Siria şi Palestina, 
Lidia, Egiptul, regii din Siria şi Elam. Regele Babilonului, Samassumukin, 
trece şi el de partea acestei coaliţii şi vreme de patru ani izbucneşte un război 
cumplit în care Babilonul este cucerit de asirieni, iar regele său se sinucide în 
648 arzînd în palatul său împreună cu toată curtea. Pe tronul oraşului Babilon 
este aşezat un oarecare Kandalanu. De asemenea împotriva Elamului asirienii 
reuşesc să dobîndească mari victorii şi cuceresc Suza devastînd tot ţinutul 
înconjurător. 

Din 639 nu mai există un stat elamit şi la Suza vor stăpîni mai tîrziu mezii. 
Dar Asiria era sleită de oameni şi secătuită în aşa fel că la moartea lui 
Assurbanipal, în 630, fiul său Assuretililani (630— 628) nu mai poate să 
ocupe din nou Babilonul răsculat, deşi poate să oprească pe mezi cu regele lor 
Phraortes. După el domneşte ultimul rege al Asiriei, un alt fiu al lui 
Assurbanipal, numit Sinsariskun (c. 627—612), care se mai intitulează „rege 
al Universului". Dar pe tronul regal din Babilon se urcă acum un chaldean, 
Nabopalassar (625). între diferitele oraşe din sudul Mesopotamiei se dau 
lupte şi situația pare extrem de neclară, întrucît regele Sinsariskum lupta cu 
triburile arameene Puqudu la hotarul cu Elamul, dar mai ales cu mezii, care 
deveniseră puternici grație asimilării cimerienilor şi integrării acestora în 
poporul lor. Tocmai forţa sporită a mezilor şi ameninţarea pe care o exercitau 
asupra întregii Mesopotamii îl determină pe faraonul din Sais, Psametic I, să 
vină în ajutorul asirienilor cu o armată. 

Totuşi în anul 614 regele mezilor Kyaxares cucereşte oraşul Assur şi după 
multe bătălii pregătitoare, în primăvara anului 612, oraşul Nini-ve, capitala 
Asiriei, este ocupat în urma atacului mezilor şi chaldeenilor. Tradiţia greacă 
afirmă că regele asirian Sinsariskun şi-ar fi găsit moartea în flăcările palatului 
său din Ninive împreună cu întreaga familie, preferind moartea decît robia. 
Toate oraşele asiriene sînt pe rînd cucerite şi nimicite de mezi şi de chaldeeni, 
iar pămîntul pe care au fost clădite, nivelat şi curățat. 


63 


că 
p 
r Si * “a 


Relief din perioada neoasiriană, provenind din palatul de la Ninive al regelui Assur-banipal 
şi figurină o scenă de banchet dat după victoria asupra Elamului şi a regelui 
său Teumman 


Vestea despre prăbuşirea imperiului asirian, împărăție a groazei, a 
silniciei şi a teroare, a cărei faimă avea să străbată veacurile, s-a răs-pîndit cu 
iuţeala vîntului în toată Asia Anterioară şi de căderea sa se bucură 
nenumărate popoare aşa cum arată de pildă imnul de bucurie al proorocului 
iudeu Naum (II, 2—14; IM, 1— 19). 

La Harran se mai apără încă un prinţ asirian, Assurballit II, pînă în anul 
608 cînd şi această ultimă cetate a asirienilor cade înaintea asaltului mezilor 
şi chaldeenilor. 

Astfel se sfirşeşte în anul 608 istoria bimilenară a Asiriei. 


Imperiul nou babilonian 


Nabopalassar, care devenise în 625 rege al Babilonului, aparţinea probabil 
nobleţei chaldeene, dar originea sa exactă nu se cunoaşte. Deşi nici 
babilonienii, nici chaldeenii nu erau ostaşi remarcabili, iar mezii îi întreceau 
nespus de mult în vitejie, totuşi Nabopalassar avea calități de fin diplomat, 
graţie cărora ajunge la o înţelegere avantajoasă pentru el cu regele mezilor 
Kyaxares. Pe de altă parte regele Nabopalassar al Babilonului îşi trimite 
trupele conduse de fiul său Nabukad-nezar în Siria să lupte cu armata 
faraonului din Sais, Nechao. în bătălia care a avut loc la Karkemis în anul 605, 
menţionată şi în textele sacre iudaice (IV, Regi, XXIV, 1; Jerem XL, 2; II 
C/ironici, XXXV, 20) egiptenii sînt respinşi pînă la hotarele lor şi se creează 
un imperiu vast babilonian. 

Cavalerie asiriană în luptă 


Prăzile luate de la Ninive, căci Nabopalassar ajutase mezilor să cucerească 
capitala asiriană, i-au dat putinţa să înalțe nenumărate temple, să restaureze 
altele şi mai ales să reclădească în chip fastuos Babilonul. El moare la 605 şi 
este îngropat în palatul său din Babilon. îi succede fiul său Nebukadnezar (în 
Biblie: Nabukodonosor) care domneşte între 605 — 562 şi continuă opera de 
restaurare şi de înfrumusețare a Babilonului, în special reface templele 
E-sangila şi E-temenanki, canalele şi zidurile marii metropole mesopotamiene. 
Dar şi în restul ţării el reface templele uneori îngropate cu totul în nisipuri. O 
operă cu caracter strategic este înălțarea la nord de Babilon a unui zid de 
apărare între Tigru şi Eufrat spre a opri atacurile venite dinspre nord. 
Xenophon în celebra sa Anabasis, „retragere a celor zece mii", a văzut acest 
„Zid al regilor" care este şi azi vizibil în fotografiile aeriene (Anabasis II, 4, 
12). Pe de altă parte Nabukadnezar ne-a lăsat numeroase inscripţii, descriind 
bătăliile sale în Siria şi Palestina şi cunoaştem din textele iudaice cucerirea şi 
distrugerea Ierusalimului, capitala statului Iuda, aşa cum reiese dealtfel şi din 
Cronica neobabiloniană. Regelui Iudeii, Sedechia, i se scot ochii de către 
chaldeeni, fiii regelui sînt înjunghiaţi în faţa lui şi el este dus în lanţuri la 
Babilon (IV Regi, XXV, 7 sq) după ce Templul este jefuit şi ars. 

Este probabil că regele Babilonului, prin războiul său împotriva statului 
Iuda, dar şi a Tyrului, ca şi a statului-oraş Askalon, urmărea să-şi întărească 
frontiera cu Egiptul, în vederea unei expediții în Valea Nilului. Cronica 
neobabilonică relatează de fapt ciocniri cu armatele egiptene. Prin supunerea 
tuturor micilor state semite din Palestina, Nebukadnezar — care se intitulează 
„rege al dreptăţii", căruia i s-au încredinţat popoarele de către zeul Marduk — 
întemeiază un imperiu 

ce se întinde de la hotarele Egiptului pînă la insula Tilmun (Bahrein). 
Nebukadnezar moare în 562 după ce a domnit peste patruzeci de ani. însă fiul 
său Amelmarduk (561—560) a fost incapabil să menţină puterea regalității 
babiloniene, iar pe de altă parte se pare că a încercat să se împotrivească 
puterii preoţilor din templele Babilonului. Dar el este repede înlăturat de la 
domnie de fiul său vitreg Nergalăaruşur (559 — 556), numit în Uremia 
XXXIX, 9,13 „căpetenie a magilor”, Nergal-Şareţer, care luase parte la 
cucerirea Ierusalimului. Sigur este că preoţii zeului Marduk, originari din 
Babilon, care erau strîns legaţi de noblețea caldeeană, l-au sprijinit pe acest 
rege iar rivali şi potrivnici ai lor erau preoţii arameeni ai zeului Nana-Sin din 
oraşul Ur (la rîndul lor ataşaţi de preoțimea zeului Sin din marele oraş Harran 
ce se afla sub stăpînirea mezilor). Antagonismul între aceste două grupări 
rivale, antagonisme care, fără nici o îndoială, erau mult mai puţin de ordin 
teologic ci mai cu seamă de ordin economic şi politic, fiecare din cele două 
grupări vrînd să dobîndească supremaţia, s-a ascuțit atunci cînd regele 
Nergalsa-ruşur moare timpuriu. Succesorul său minor Labasmarduk este însă 
asasinat — fără îndoială de către una din cele două facțiuni rivale, mai 
probabil cea a zeului Sin, căci după moartea acestuia, noul rege va afirma că 
cel ucis s-a urcat pe tron „împotriva voinţei zeilor”. Este adus pe tron ca rege 
un om în vîrstă, care va fi ultimul rege al Babilonului. Nabo-nide (Nabuna'id) 
ce domneşte între 535—539. Noul rege era originar din oraşul Harran, unde 
mama sa era preoteasă a zeului Sin, şi trebuie să fie considerat mai curînd ca 
asirian şi ca succesor al lui Assurbanipal. El reclădeşte temple ale zeilor săi 
Sin la Harran şi Ur şi Samas la Sippar şi Larsa. începuturile domniei 1-au fost 
marcate de răscoale în Siria şi Palestina, ceea ce a dus la intervenţia trupelor 
regelui Nabonide în anii 554 şi 553, dar regele mai cu seamă este preocupat 
de rivalități între preoţii templelor. După ce o pune pe fiica sa să fie preoteasă 
mare în templul zeului Sin din oraşul Ur şi să se considere drept „soţie” a 
zeului Nanna-Sin, el reclădeşte templul zeului Sin din Harran, numit E-hulhul. 
ceea ce îi determină pe preoţii zeului Marduk din Babilon să socoată că regele 
îl adoră pe un zeu „mincinos" şi că ridică un templu „neadevărat", între timp 
mezii şi perşii, cele două popoare indo-europene din nordul Mesopotamiei, au 
început să se războiască între ei. într-adevăr perşii supuşi mezilor se răscoală 
conduşi de Cyrus şi cuceresc ţinuturile ocupate de mezi. Tînărul iege al 
perşilor, Cyrus, se luptă apoi cu regele Cressus al Lidiei (în Asia Mică) a 
cărui ţară vrea să o cucerească. Dar era vădit că perşii nu se vor opri aici şi 
vor porni la cucerirea Babilonului, deşi luptele lor în Asia Mică dădeau 
regelui babilonian un răgaz de care nu a ştiut să se folosească. într-adevăr el 
se decide să plece la cucerirea oraşului Teima, dintr-o oază aşezată în nordul 
Arabiei, calc de 1000 km 

prin deşertul arabic (Nefud) plecînd din Babilon. Regele Nabonide a stat opt 
ani în oaza Teima şi este posibil ca el să ii vrut să creeze aici o armată, 
compusă din arabi şi arameeni, care să se împotrivească atacului perşilor. în 
tot acest timp regele Nabonide este înlocuit la Babilon de fiul său şi 
moştenitorul Belsaruşur (Baltazar = Belşatzar cum este numit în Danii], V, 1 
sq). Unul din efectele şederii bătrînului rege Nabonide la Teima a fost şi 
faptul că nu a mai putut împlini la începutul anului riturile care aveau loc în 
templul lui Marduk, în special nu putea să ia parte la recitarea poemului El 
urna Eliş, ceea ce făcea ca din punct de vedere al clerului din Babilon să nu 
fie rege şi să nu aibă drept să stea pe tronul regal. Această dispreţuire a 
riturilor esenţiale ale Babilonului a contribuit fără îndoială la părăsirea lui 
Nabonide de către locuitorii Babilonului, şi la eficienţa propagandei preoţilor 
lui Marduk împotriva regelui. în faţa amenințării perşilor, regele Nabonide se 
întoarce după opt ani în Babilon şi în 539 sărbătorile Anului nou sînt oficiate 
cu deosebit fast, dar era prea tirziu. în regiunea de la răsărit de Tigru, 
guvernatorul regelui Nabonide, un iranian numit Gabryas (Gubaru) se raliază 
cauzei perşilor şi mezilor şi încep ofensiva lor împotriva Babilonului. Armata 
babiloniană, formată din mercenari şi ostaşi recrutaţi cu forța, este biruită uşor 
lîngă Opis şi perşii trec repede zidul ridicat de Nabucodono-sor şi ocupă 
oraşul Sippar. Apoi două zile mai tîrziu (12 octombrie 539) perşii intră în 
Babilon care nu se apără, dar în citadela oraşului se retrăsese Belşaţar cu tatăl 
său. După relatarea cărții lui Danii! V, 1 sq, înainte de căderea Babilonului în 
faţa lui Belşaţar, care benchetuia, o mînă a scris pe zid cuvintele: „Mene, 
mene, tegel ufarsiri"" termeni aramaici avînd sensul: „a numărat, a cîntărit, a 
împărțit”. Imaginea tiranului care chefuieşte în palatul său, incapabil să 
înţeleagă semnele ce-i vestesc pieirea, a fost des reluat în poezia revoluţionară 
şi democrată din secolul al XIX-lea. Citadela a fost repede cucerită de perşi şi 
bătrînul rege Nabonide a fost trimis în surghiun în răsăritul Mării Caspice pe 
cînd fiul său a fost ucis (Daniil, V. 30). Cyrus, regele perșilor, este primit de 
preoţii zeului Marduk ca salvatorul Babilonului şi el îşi ia titlul de „rege al 
Babilonului", „rege al Sumerului şi Akkadului” 

Cultul tuturor zeilor babilonieni este păstrat, se continuă scrierea de texte 
religioase cu caractere cuneiforme în akkadiană şi sumeriană. Dar aramaica 
devine limba curentă în întreaga Mesopotamie. 

CRONOLOGIE 


REGII DIN BABILONIA 


Rimus 


2150 
2060 
î.e.n 


2065- 
1955 
î.e.n 


1960- 
1700 
î.e.n 


Imperiul din Akkad 


2350- Sargon I 2150 
(2350-2295) î.e.n 


Naram Sin 
(2272-2235) 
Sar-kali-sari 
(2235-2210) 
Sudurul 
(2185-2170) 


Dominația gutilor în Mesopotamia 


Renaşterea sumeriană 


Ur-nammu 
(2065-2046) 
Sulgi 
(2046-1998) 
Bursin 
Susin 
Ibbisin 


Epoca Isin — Larsa 


Regi la Isin 


Isbierra 
(1955-1926) 
Suilisu 
(1926-1917) 
Tddindacan 
Ismedagan 


Lipitistar 
Urninurta 
(1864-1837 
Irraimitti 
Enlilbani 
(1803-1780) 
Sinmegir 


Damigilisu 


Regi din Larsa 


Gunsunum 
(1867-1841) 
Abisara 
(1840-1830) 


Sumnilurn 


(1820-1801) 


(1800-1785) 
Siniddinam 
(1784- 1779) 
Waradsin 


Rimsin 


REGII DIN ASIRIA 
2500 Pe malurile fluviului Tigru, 
î.e.n asiri-enii, popor semit înrudit cu 
babilonienii fundează oraşul Assur 
avînd ca zeu suprem pe Assur. 
2500- Oraşul Assur şi teritoriul din jurul 
2000 său face parte din imperiul 
î.e.n akka-dian 
2000 Asirienii crează cartiere comer- 
î.e.n ciale în multe oraşe, cum e şi 
acela 
din Kanes în Asia Mică. 
Regatul vechi asirian 
1810- Ilusuma 
1680  Irisuml 
î.e.n Samsiadad 
Iasmahadad 
Ismedagan 
ASsurdugul 


1393— 
970 


î.e.n 

Supremaţia hurrită, babiloniană şi 
hittită 


— Regatul asirian de mijlec — 


Assuruadinahhe II 
Eribaadad 1 
(1383-1357) 
Aăăurballit I 


(1356-1319) 


REGII DIN BABILONIA 


Dinastia lui Hammurabi 


1830— Sumuabum 

1530 Sumulailu 

î.e.n 

(1816—1781) 
Sabum 
Awilsin 
Sinmuballit 
Hammurabi 
(1728-1686) 
Samsuiluna 
(1685-1648) 
Abieăuh 
(1647-1620) 
Ammiditana 
(1619-1583) 


Ammisaduga 


(1582-1562) 
Samsuditana 
(1561-1531) 


Stăpînirea Kasiţilor 


Agukakrime 


Burnaburias I 


Kastilias III 


Ulamburias 1530- 


Agum III 1150 

Karaindas" III î.e.n 

KadaSmanharbe I 
Kurigalzu I 
(circa 1400) 


Burnaburias II 


(circa 1350) 
Nazibugas 
Kurigalzu 
(1336-1314) 


REGII DIN ASIRIA 


Enlilnisari 

(1319-1310) 

Aridenilu 

Adadnirari (1297-1266) 
Salmanasar I (1265-1235) 
Tukultininurta 
(1235-1198) 
ASsurnadinapli 
Enlilkudurusur 
Ninurtakulassur 
Mutakkilnusku 
Assurreăiăi 


Tiglatpilaser I 

(1116-1078) 

Asăurbelkala 

Eribaadad II 

Samgiadad IV 

Aăsurabi II 

(1010-970) 

— Arameenii cuceresc mari regiuni 
din Asiria care e redusă mult ca 
întindere 


Nazimaruttaă 
(1313-1288) 
Kadasmanturgu 
(1287-1271) 
Kadasmanenlil II 
(1270-1264) 
Kaătilas IV 
(1241-1234) 
Adadsumnasir 
Melisipak 
(1183-1169) 
Mardukpaliddina 
Zabasumiddina 
Enlildinahhe 

REGII DIN BABILONIA 


Renaşterea babiloniană 


MardukSapikzari 


Ninurtadinăun 
Nebukadnezar I 


(Nabuchodonosor) 


1128- - 
1050 


î.e.n 


1050 
625 


î.e.n 


(1128—) 


— Marduknadinahhe 
— Marduksapikzermati 
— Adadpaliddina 


Supremaţia asiriană asupra 


Babi-lonului 


Regatul nou babilonian 


Nabopalasar 
(625-605) 
Nabucadnezar Il 
(605-562) 
Amelmarduk 
Nergalsarusur 
LabaSmarduk 
Nabonide 
(555-539) 


REGII DIN ASIRIA 


929- 
612 


î.e.n 

— Regatul nou asirian — 


ASSurdan II (932-910) 
Adadnirari II (909-889) 


m Tukultininurta II 


(888-884) 
Asăurnasirpal II 
(883-859) 
Salmanassar III 
(858-824) 


Samsiadad V 
(823-810) 
Adadnirari III (809-782) 
precedat de regenta 
Sammuramat 
(Semiramis) mama sa 
Tiglatpileser III 
(745-727) 
Salmanassar V 
(726-722) 

Sargon II 
(721-705) 

Sanherib 

(704-681) 
Assarhadon 
(680-669) 
ASsurbanipa! 
(668-630) 
Asăuretililani 

Modul de producție asiatic sau tributal în Asiria şi Babilonia. 
Societatea asiro-babiJoniană 


Prin mod de producţie se înţelege „modul istoriceşte determinat în care se 
produc bunurile materiale necesare existenţei societății şi dezvoltării ei" 
(Dicţionar de economie politică, Buc. 1974, p.474). Modul de producție a 
bunurilor materiale condiţionează în general procesul vieţii sociale, politice şi 
spirituale (Ibidem). Cunoaştem următoarele moduri de producţie: cel al 
comunei primitive, modul de producţie sclavagist, modul de producţie feudal, 
modul de producţie capitalist, modul de producție socialist şi modul de 
producţie comunist. Dar unele popoare au cunoscut pentru un timp şi 
aşa-numitul mod de producţie asiatic. Şi despre acesta, acelaşi dicționar de 
economie politică scrie la pag. 475: „Modul de producţie asiatic, mod de 
producţie bazat pe exploatare, cunoscut de o serie de popoare din Asia, dar şi 
din Africa şi chiar America, apărut în condiţiile în care descompunerea 
comunei primitive nu a fost urmată decît de forma patriarhală a robiei. Mai 
este numit şi tributal. Particularitatea fundamentală a modului de producție 
asiatic o constituie faptul că proprietarul funciar suprem era statul. Nu exista 
proprietate privată asupra pămîntului, dar exista posesiunea şi folosința 
pămîntului. Celula economică de bază a modului de producţie asiatic a fost 
comunitatea sătească. în esenţă, suveranitatea constă în proprietatea funciară 
concentrată la scara statală. Drept urmare, dependenţa politică şi economică a 
producătorilor se prezintă ca o relaţie de supunere faţă de stat, iar renta pe 
care supusul trebuia să o plătească proprietarului funciar, respectiv statului, 
coincidea cu impozitul sau mai bine-zis nu exista un impozit distinct de 
această formă a rentei funciare. Modul de producţie asiatic a cunoscut o 
oarecare dezvoltare a capitalului comercial şi cămătăresc. Statul despotic 
controla comerţul exterior. K. Marx a remarcat existența modului de producție 
asiatic într-o serie de state ale Asiei antice, ca şi dincolo de hotarele Asiei, în 
Egiptul Antic, Peru şi Mexic. Spre deosebire de 

alte moduri de producţie, modul de producție asiatic a fost puţin studiat” 
(Ibidem, 475-476). 

Pentru înţelegerea societăţii asiriene şi babiloniene se impune în mod 
stringent să studiem modul său de producție şi formațiunea social-eco-nomică 
ce îi corespunde, adică nivelul forțelor de producţie, relațiile economice, 
structura sa socială specifică precum şi suprastructura adecvată bazei 
economice existente. Ori modul de producţie care a dominat în Mesopotamia, 
ca şi în alte regiuni ale Asiei în antichitate, a fost modul de producţie asiatic 
sau tributal (numit de către unii cercetători şi oriental). Vom înfăţişa întru 
început gîndirea lui K. Marx şi Fr. Engels cu privire la modul de producţie 
asiatic. Un inventar al menţiunilor lui Marx şi Engels asupra modului de 
producţie asiatic a fost publicat de Maurice Godelier (Les icrits de Marx et 
Engels sur le mode de produc-tion asiatique în „La Pensee" nr. 114, 1965, p. 
56—66), studiu citat de I. Banu în Filozofia Orientului Antic, Buc. 1967, p.18, 
iar în limba rusă M.A. Vitkin şi N.B. Ter-Acopian publică o serie de surse 
necunoscute de M. Godelier (menţionaţi de I. Banu, Ibidem). Tot N.B. 
Ter-Acopian „îşi propune să schițeze modul în care a evoluat, de-a lungul 
istoriei, gîndirea lui Marx şi Engels pe tema modului de producţie „asiatic", 
modul în care, pe măsura descoperirilor succesive ale istoricilor şi etno- 
grafilor, şi-au îmbunătăţit neîncetat conceptul pînă la finele vieţii, sub raportul 
conţinutului, al foimei şi al expresiei lui terminologice" (I. Banu, Op.cit, p. 
18). 

La noi în ţară profesorul Ion Banu are meritul de precursor (aşa cum scrie 
prof. Miron Constantinescu în „Memoria Oeconomica", XXVII, (1972) p. 
25), căci în două lucrări apărute în Revista de Filozofie (nr. 2 (1966) şi nr. 3 
(1966) apoi în cartea sa atît de consistentă Filozofia Orientului antic, 
Bucureşti, 1967, pag. 15—16, a studiat modul de producție asiatic, examinînd 
în mod amănunțit toate caracterele sale. 

Prof. I. Banu arată în studiul său asupra modului de producţie asiatic sau 
tributar, din volumul menţionat mai sus, că, spre a prezenta modul de 
producţie asiatic, trebuie să se acorde o atenţie deosebită lucrării lui Marx: 
Forme premergătoare producției capitaliste (Bucureşti, ESPLP, 1956), dar e 
necesar să se țină seama de numeroase alte indicaţii din lucrările lui Marx şi 
Engels. Făcînd abstracție de fazele prin care a trecut gîndirea lui Marx în 
chestiunea modului de producţie asiatic, I. Banu descrie acest mod de 
producţie prin următoarele caractere generale ale sale: 

1) Baza socială în cadrul modului de producţie „tributar" este comunitatea 
agrară sătească (...). Comunitatea lucrează pămîntul ei, fie în comun, fie pe 
temeiul muncii asupra unor loturi familiale care sînt obiectul unei redistribuiri 
periodice. O descriere a comunităţilor săteşti 

din India, pe care Marx le-a socotit mult timp drept caracteristice pentru 
modul de producţie „asiatic" se află în lucrarea sa Stăpinirea britanică în 
India (K. Marx — F. Engels, Opere, voi. 9 Editura Politică, Buc. 1959 p. 137 
sq). Marx face o netă distincţie între această comunitate agrară şi comunitatea 
primitivă pe care o numeşte „arhaică", enumerînd deosebirile dintre ele (K. 
Marx, Ciornele răspunsului la scrisoarea lui V.I. Zasu-lici, în K. Marx şi Fr. 
Engels, Opere, voi. 19 Editura Politică, Bucureşti, 1964, p. 419-420 şi 434). 

2) Există o categorie socială suprapusă, compusă din persoane care 
îndeplinesc o serie de funcţii publice, provenite din îndeletnicirea impusă 
cîndva de însăşi existenţa comunităţii. în virtutea faptului că acest grup social 
reprezintă interese comune, el prelevă o parte din plus-produsul obţinut de 
comunitățile agrare. Marx subliniază, ca pe un factor de prim ordin ce a 
condus spre asemenea relaţii sociale în Orient, necesitatea înfăptuirii şi 
întreţinerii permanente a unor lucrări publice de mari proporţii şi în special a 
lucrărilor de irigare şi îndiguire; acestea sînt de neconceput în condiţiile 
proprietăţii private asupra pămîntului şi în lipsa unei forțe suprapuse, de 
constrîngere extraeconomică. 

3) Tendinţa acestui grup social suprapus de a smulge o parte cît mai mare 
a plus produsului transformă pe ţăranii din comunitățile săteşti într-o masă 
supusă exploatării — care poate fi la fel de dură ca şi exploatarea sclavagistă 
— iar întreaga societate întemeiată pe antagonism şi exploatare de clasă. 
Comunitatea sătească spune Marx „poartă stigmatul deosebirilor de castă şi al 
sclaviei" (K. Marx şi Fr. Engels, Opere, voi. 9, p. 140). Exploatarea poate să 
fie atît de aspră, încît, în ciuda caracterului aparent independent al comunităţii 
agrare, extorcarea plus-produsului să fie dusă pînă la zădărnicirea reproducţiei 
lărgite (K. Marx, Capitalul, voi. III, partea Ii-a ESPLP. Buc. 1955, p. 749). 

4) După cum se ştie, pentru a caracteriza un anumit mod de producţie, 
criteriul principal îl constituie chestiunea proprietăţii asupra mijloacelor de 
producţie şi în societăţile antagoniste, a relaţiilor de dominație şi de supunere 
de clasă ce derivă din relațiile de proprietate. Deşi în privinţa proprietăţii 
situaţia nu este aceeaşi în toate societățile de tip „tributar”, totuşi există peste 
tot un factor comun care, pe deasupra variantelor, imprimă tuturor cazurilor 
un anumit specific, deosebit de acela din toate celelalte orînduiri sociale 
antagoniste: lipsa proprietăţii private a membrilor comunităţii săteşti asupra 
pămîntului şi prezenţa proprietăţii (uneori a posesiunii) agrare colective. 

„în forma asiatică — spune Marx (cel puţin în cea predominantă) 
individul nu este proprietar, ci numai posesor; adevăratul proprietar este 
propriu-zis comunitatea, aşadar proprietatea există numai ca proprietate 
colectivă asupra pămîntului". 

Pe de altă parte însă, funcțiile proprietăţii colective se deplasează dinspre 
comunităţi înspre unitatea politică supraordonată acestora, adică spre stat. în 
asemenea cazuri, unitatea înglobantă, care stă deasupra tuturor acestor mici 
colectivităţi, apare ca proprietarul suprem sau ca unicul proprietar, iar 
comunităţile reale apar numai ca posesori ereditari. 


5) Forma economică a obştiilor agrare determină forma politică a 
statului. Acesta are caracter despotic, aşa încît despotul (rege, împărat) 
din fruntea statului apare confundîndu-se cu statul şi — drept corolar — 
apare ca unic proprietar al pămîntului... nenea nenea aaa anna eaaee 
Amintindu-ne de faptul, adesea subliniat de Marx, că modul de producţie în 
cauză apare ca o expresie a unui anumit stadiu al dezvoltării forțelor de 
producţie, în condiţiile necesităţii unor vaste lucrări de interes general (ca, de 
pildă, cele de îndiguire şi irigare), vom înţelege de ce, definind funcţiile — 
existente „din timpuri imemoriale" — ale statului „asiatic" Marx va arăta că 
acestea sînt: a/ jefuirea propriului popor (funcția „financiară"); b/jefuirea altor 
popoare (războiul) şi c/ lucrările publice. 

6) Se constată şi existenţa sclavilor, cîteodată destul de numeroşi; 
dar ca regulă generală, ei nu se află în proprietatea privată a cuiva, ci 
aparţin mai ales statului şi templelor. Obştea sătească are uneori sclavi, 
fără însă ca vreodată să treacă asupra lor centrul de greutate al muncii 
productive pe care obştea o prestează. Acest din urmă criteriu atîrnâ 
greu, credem, în discuţia actuală cu privire la faptul dacă modul de pro 
ducţie „tributar"” nu este cumva o simplă variantă a sclavagismului, 
în lucrarea Forme premergătoare producţiei capitaliste, Marx subliniază 
că sclavia sau iobăgia, existente, nu pot să modifice forma „asiatică” 
între altele şi pentru că „în această formă individul nu devine niciodată 
proprietar, ci numai posesor, el însuşi fiind au fond proprietatea, sclavul 
aceluia (în) persoana căruia este întruchipată unitatea comunităţii şi 
de aceea sclavia nu subminează aici condiţiile muncii şi nu modifică 
relaţia esențială .............ceeeaeee. " 

7) Există, aşadar, atît exploatarea exercitată asupra comunităților 
săteşti, cît şi exploatarea sclavagistă; există atît antagonismul de clasă 
dintre comunitățile săteşti şi exploatatorii lor, cît şi antagonismul de 
clasă dintre sclavi şi proprietari de sclavi. Dar ținînd seama de cele rele 
vate mai sus, de caracterul subordonat al sclavilor (ea nu este factorul 
hotărîtor al producţiei, nu constituie motorul principal al economiei 
„tributare") se poate aprecia că fundamentala contradicție de clasă a 
orînduirii „tributare" este acea dintre comunitatea sătească şi pătura 
dominantă din stat, formată din despot şi casta funcționărească aflată 
la ordinele sale. 

8) Organizarea socială „tributară" apare adesea ca avînd o îndelungată 
stabilitate uneori de-alungul a mai multor milenii. 


Pe marginea celor enumerate mai notăm: înmănuncherea unor elemente 
ca: „proprietatea comunitară şi monarhică, caracterul despotic al statului, 
exploatarea pe grupe a oamenilor în favoarea unui grup, forma tributară a 
exploatării, constrîngerea extraeconomică specifică — toate acestea sînt cu 
necesitate legate de acea slabă productivitate a muncii care este proprie 
formațiunilor sociale precapitaliste". 

Istoricul japonez Jiro Hayakawa urmînd o sugestie făcută în scrierile sale 
de Karl Marx, propune ca modul de producție asiatic să fie numit „mod de 
producţie tributar" (de la tribut, contribuţia silită) şi acest termen este adoptat 
în multe lucrări ale gînditorilor marxişti (cf. I. Banu, Op.cit. p. 25). 

în Dicţionarul de filozofie (Buc. Edit. Politică, p. 467) dar şi in Mica 
enciclopedie de politologie (Buc. 1977, p.295), ca şi în Dicţionarul de Eco- 
nomie Politică (Buc. 974, p. 475), modul de producţie asiatic sau tributar este 
numit tributal, apelaţie acceptată în publicaţiile de specialitate. La noi a fost 
studiat modul de producţie tributal de asemenea de regretatul prof. Miron 
Constantinescu care în două lucrări a sintetizat datele esenţiale cu privire la 
acest mod de producţie (Miron Constantinescu, Modul de producţie tributal şi 
orinduirea tributală în „Probleme economice" Nr. 11 (1972), şi Idem, Despre 
formațiunea social-economică tributară. în „Probleme economice" nr. 4 — 
1973). Apoi într-un studiu despre formațiunea social-economică tributală în 
„Memoria Oeconomica" XXVIII, f.a. p. 7—10, a reluat această chestiune 
analizînd caracterele specifice ale modului acesta de producție. 

Miron Constantinescu arată că în modul de producţie tributal nu găsim 
proprietatea privată a unor membrii ai colectivităților săteşti asupra 
pămîntului, producătorii direcți nu sînt cîtuşi de puţin proprietatea privată a 
unor stăpîni ca în modul de producție sclavagist, ci producătorii lucrează cu 
unelte proprii şi alcătuiesc comunităţi agrare dotate cu oarecare autonomie, 
avînd un oarecare drept de proprietate asupra pămîntului. Pe de altă parte 
proprietar funciar eminent este statul reprezentat prin rege, despot, tiran, iar 
forma specifică de exploatare de clasă constă în faptul că plusprodusul muncii 
devine tribut sau impozit către stat (care în fapt este regele, tiranul sau 
despotul). în continuare Miron Constantinescu spune că sclavii care există nu 
au un rol esenţial în procesul de producţie, nu determină esenţa modului de 
producţie. Scriind despre modul de producţie „asiatic (sau tributal) Karl 
Marx arată că în diferite regiuni „aceeaşi bază economică are nesfîrşite 
variaţii şi gradaţii" (Karl Marx, Capitalul, voi. II, partea a Il-a, pag. 745). 
Orice orîn- 

duire economică este caracterizată în funcţie de elementele ei dominante şi 
tocmai de aceea nu se poate confunda orînduirea sclavagistă cu cea tributală. 
în 1969 Centrul de Studii şi Cercetări marxiste din Franţa (Centre d'Etudes 
et de recherches marxistes) publică un volum intitulat „Sur le mode de 
production asiatique" cu o prefaţă de Jean Suret-Canale, lidition Sociales, iar 
în 1974 apare o nouă ediție augmentată, avînd 400 pagini, a aceluiaşi volum. 

Prefaţa acestui interesant studiu, care cuprinde contribuţiile mai multor 
cercetători marxişti din cîteva ţări, arată că această culegere nu cuprinde 
textele lui Marx, Engels şi Lenin asupra acestui mod de producție, întrucît 
aceste texte au fost cuprinse în alt volum (Sur les societes precapitalistes 
(Textes choisis de Marx, Engels, Lenine, preface de Mau-rice Godelier, Paris, 
fiditions Sociales, 1970). în aceeaşi prefaţă (p. 8) se arată că modul de 
producţie asiatic „ar putea fi numit tributal" şi în notă se scrie: „După sugestia 
filozofului român I. Banu" (Recherches Internationales nr. 57—58, 1967, p. 
251—253 şi La Pensee nr. 132, 1967, p. 53 — 70). Notînd prioritatea 
filozofului român cu privire la această denumire Jean Suret-Canale scrie că 
denumirea de mod de producţie asiatic cuprinde o caracteristică geografică 
astăzi discutabilă. 

Volumul publică 14 contribuţii remarcabile din care menţionăm pe 
următoarele: Jean Suret-Canale, Les societes îraditionnelles en Afrique 
tropicale et le concept de mode de production asiatique ; Charles Parain, 
Protohistoire mediterraneene et mode de production asiatique ; Helene 
Antoniadis-Bibicov Byzance et le mode de production asiatique ; Ion Banu, 
La formation sociale „asiatique” dans la perspective de la philoso-phie 
orientale antique ; Marinette Dambuyant, Un etat a „haut comman-dement 
economique" Vinde de Kantilya. 

Volumul se încheie cu o bibliografie a lucrărilor celor mai însemnate 
relative la modul de producţie asiatic. 

Trebuie să menţionăm în sfîrşit o remarcabilă lucrare românească apărută 
recent despre orînduirea tributală. Este vorba de cartea marelui sociolog 
român Henri H. Stahl, care ne-a fost profesor şi de la care am preluat atîtea 
învățăminte nepreţuite, în urmă cu treizeci şi patru de ani cînd ne susţineam 
licenţa în filozofie, specialitate principală sociologie la Facultatea de Litere şi 
Filozofie din Bucureşti. 

Venerabilul maestru al sociologiei noastre a publicat recent volumul 
Teorii şi ipoteze privind sociologia orinduirii tributale, Editura Ştiinţifică şi 
Enciclopedică, Bucureşti, 1980, 194 pagini. După ce prezintă o bibliografie 
completă şi după ce discută în două capitole mari aspectele felurite ale 
orînduirii tributale aşa cum s-au reflectat în operele clasicilor marxismului, 
dar şi ale altor cercetători români şi străini, în capitolul al treilea 

profesorul Henri H. Stahl face o analiză sociologică a orînduirii tributale 
româneşti. Autorul demonstrează că Dacia preromană şi romană trăia într-o 
orînduire tributală şi nu sclavagistă cum s-a susținut. De asemenea în 
Moldova şi în Ţara Românească a dominat la început orînduirea tributală şi 
nu cea feudală cum s-a putut afirma în mod eronat, orînduire tributală care a 
fost moştenită de la populaţiile migratoare ce au stăpînit în spaţiul 
carpato-dunărean peste un mileniu. în acest sens profesorul Henri H. Stahl 
scrie în concluziile sale: « Cît priveşte orînduirea tributală ne putem bizui mai 
mult pe tăcerea documentelor decît pe locvacitatea lor. Ceea ce constatăm este 
de fapt lipsa oricărei dovezi a unor relații feudale în epoca întemeierii 
domniilor noastre autohtone; ceea ce ne îndrituieşte să credem în posibilitatea 
existenţei unei orînduiri tributale, mai ales ţinînd seama de faptul că aceste 
domnii autohtone nu pot fi concepute decît ca născîn-du-se prin procesul 
statelor de substituire, adică preluînd pe seamă proprie mecanismele de 
exploatare organizate de nomazii antemergători». (p. 194). 


Societatea sumeriană nu este deosebită de cea babiloniană şi asiriană în 
mod esenţial şi putem studia modul de producție în aceste civilizații 
asemănătoare din Mesopotamia. Căci regele în Mesopotamia chiar dacă este 
asistat de un sfat al patricienilor sau al bătrînilor, aceştia au doar un rol 
consultativ şi deciziile regelui sînt fără de apel după cum putem constata din 
Codul lui Hammurabi, dar şi din actele scrise în vremea lui Sargon I. Puterea 
regală este absolută, despotică, întrucît regele şi în Asiria ca şi în Babilonia 
era reprezentantul zeului, alesul şi iubitul lui, regele vorbea în numele zeului. 
Am arătat că uneori regii babilonieni şi asirieni s-au proclamat zei fiind în 
viaţă, urmînd desigur exemplul faraonului egiptean care era socotit zeu încă în 
viaţă fiind. De pildă regele Naram-Sin îşi dă numele de „zeul din Akkad" şi 
înaintea scrierii numelui său pe tăblițe cuneiforme este pus determinativul 
pentru zeu, o stea, apoi el purta o coafură cu două coarne, ce era rezervată 
zeilor. Mulţi alți regi babilonieni au continuat să se numească pe sine zei, 
socotindu-se fii ai zeului Enlil şi ai zeiţei Ninsun care ar fi fost mama lor, în 
fine soţia lor ar fi zeiţa Innina (numele sumerian al zeiţei Istar). Ca şi în Egipt 
i se fac regelui temple, se instituie un cult aducîndu-se jertfe dinaintea 
imaginii sale cioplite în piatră. Pare că divinizarea regilor a început să dispară 
după vremea lui Hammurabi care totuşi îşi dă numele de „zeu al soarelui din 
Babilon", „zeu al regilor" şi „frate al zeului Zamama", ba chiar supuşii îşi iau 
un nume în a cărui compunere intră şi calitatea 

Statui asirian in jurul anului 654 


(in unele cazuri-două şi chiar 
mai multe regiuni sînt indicate 
cu acelaşi număr) 


1 Ajdod 
2 Dor 

3 Samaria 
4 Megiddo 

5 Ghilead 

6 (famatul de sud 
7 Karnen 
8 


11 Damasc 
12 Sidon şi Byblos 
13 Simirra 


15 Cullani? şi Mansuate 

16 Hatarikka 

17 Unku 

18 Arpad (lahan) 

19 Kue 

20 Sam'al 

21 Gurgum 

22 Tabal (pe jumătate inde- 
pendent) 

23 Kummuh (Kommagena) 

24 Melid şi Kammanu 

25 Karkemiş şi Til-Turi 

26 Kar=Sulmanaşared şi 
Suru=Nurani? 

27 Duru 

28 Harran (reg. 

Turtanului) 

29 Isalla 

30 Nairi 

31 Uppumu şi  Kullimmeri 
(Subria) 

32 'Tuşham 

33 Sudu şi  Sabireşu (reg. 
Rabşake) 

34 Nasibina 

35 Guzana 

36 Lake şi regiunile nomazilor 

37 Rasappa? 

38 Hindanu 

39 Suhu şi regiunile nomazilor 

40 Regiunile Asiriei propriu-zise 
(în total circa 50 regiuni) 

41 Itua 

42 Surmarrate 

43 Halsu? şi Kurban 

44 Regiunea crainicului satului 

45 Kirruri 

46 Zamua 

47 Arrapha 

48 Arzuhina 

49 Kişessu şi Harbar 

50 Parsua 

51 Bit-Hamban 

52 Namru şi Lahiru 

53 Tupliaş 

54 Gambulu 

55 Der 

56 Uruk 

57 Babilonul (autonom) 


de zeu al lui Hammurabi, cum ar fi: „Hammurabi este zeu" sau „Ham-murabi 
creează". El a continuat să fie proslăvit chiar după ce a murit şi ghicirea 
viitorului se făcea prin cercetarea ficatului unei oi numai dinaintea statuii sale. 
Desigur apariţia cultului regal şi divinizarea însemnau o sporire a puterii 
regale; de fapt proprietar eminent al întregului pămînt în Babilon şi Asiria era 
regele, care acorda ostaşilor săi ogoare pentru cultivarea cerealelor şi grădini, 
după cum reiese clar din multe articole ale Codului lui Hammurabi (cf. art. 27, 
28, 29 „30 şi 31). Aceste ogoare şi grădini nu erau lucrate de ostaşii regelui 
însuşi, ci de membrii ai comunelor, obşti agrare sau de lucrători plătiţi pentru 
timpul muncilor agrare ori poate de sclavi. Dar numărul sclavilor, cel puţin în 
mileniul III şi II, pare să fi fost destul de redus în raport cu acela al membrilor 
obştilor agrare. 

Important pentru stabilirea orînduirii economice care a dominat în 
Mesopotamia este că atît obştile agrare cît şi templele înseşi — spre deosebire 
de situația din Egipt — apoi preoţii, trebuiau cu toții să plătească dări, deci 
tribut regelui. Aceste dări în natură sau argint erau percepute de slujbaşi şi de 
dregători ai regelui care constituiau astfel o clasă dominantă ce îi exploata 
pe supuşi, în numele regelui. 

Templelor, sub regii kasiţi, li se acordă însă scutiri de aceste dări, scutiri 
înscrise pe pietrele de hotar Kudurru. Pe de altă parte chiar ogoarele acordate 
ostaşilor în schimbul serviciului militar prestat în armata regelui, nu erau 
scutite de dări, şi mai ales proprietarul unui bun ilk, adică acordat unui ostaş, 
trebuia să îndeplinească cu strictețe obligaţiile impuse de rege: săparea 
canalelor, curăţarea, întreţinerea lor, ridicarea digurilor. 

De fapt, orice proprietate agrară în Babilonia şi Asiria este supusă 
servitutilor în folosul regelui şi al vecinilor ei în ceea ce priveşte irigarea 
terenurilor, întreţinerea canalelor, săparea digurilor; apoi guvernatorul 
provinciei asiriene sau mesopotamiene are dreptul de a paşte vitele, de a 
preleva o anumită cotă din recolte şi din fineţe, pe deasupra el poate 
rechiziționa oameni, animale şi care pentru corvezi, pentru întreţinerea 
canalelor, a vadurilor şi a drumurilor (L. Delaporte, La Mesopotamie, Paris, 
1923, p. 114). Cunoaştem aceste îndatoriri de interes public prin scutirile 
enumerate de pietrele kudurru, şi putem conchide că respectivele servituti 
impuse de rege — proprietarul eminent al terenurilor — limitau în mod 
considerabil dreptul de proprietate aşa cum îl înţelegem de pildă în lumina 
dreptului roman, jus uti et abuti „dreptul de a folosi şi de a abuza"... 

în Asiria şi în Babilonia în mileniile III şi II î.e.n. continuă să existe 
comunitatea agrară sătească, diferită de comuna primitivă, şi ea reprezintă 
baza social-economică. Ea posedă un sfat al bătrînilor care ia deci- 

ziile importante. Regele impune totodată comunităților agrare săteşti 
efectuarea de însemnate lucrări publice. 

Munca pe aceste ogoare era prestată la început de membrii comunităților 
agrare săteşti, apoi de numeroşi membri ai triburilor învecinate cu 
Mesopotamia care erau salariați plătiţi în natură sau în argint şi se cunoaşte cu 
exactitate salariul lor. Numărul acestor salariaţi agricoli era foarte mare căci 
ei au putut în diferite epoci istorice ale Babiloniei să cucerească puterea de 
stat, aşa cum au făcut kasiţii, gutii şi arameii, întemeiind fie state proprii, fie 
obţinînd stăpînirea asupra Babilonului. 

în ceea ce priveşte sclavii din Asiria şi Babilonia ei nu au constituit forța 
de muncă principală, dominantă în aceste ţinuturi. 

Tăbliţele consacrate lucrărilor sau tăbliţele cu dări de seamă anuale ale 
supraveghetorilor lucrătorilor din gospodăriile regelui din a treia dinastie din 
Ur sau din gospodăriile templelor din aceeaşi epocă prezintă un deosebit 
interes în acest sens. Căci „alături de oameni care munceau 
tot timpul anului existau şi lucrători angajaţi temporar"... Aceia 
ce lucrau tot timpul anului primeau hrană zilnică, după cum dovedesc 
documentele, iar cei angajaţi temporar plata în natură, care depăşea de 2—3 
ori „cerealele de hrană" ce se dădea lucrătorilor permanenţi (Istoria 
Universală, redactor principal E.M. Jukov, Moscova 1955, trad. rom. Buc, 
1958, voi. I, p. 210). Numai lucrătorii permanenţi ai gospodăriilor regale şi ai 
templelor ar putea fi consideraţi ca sclavi, deşi textele sumeriene îi numeasc 
„flăcăi" şi numai pe femei le numesc sclave. Dar în afară de gospodăriile 
regelui şi ale templelor existau comunitățile agrare săteşti, ai căror membri 
lucrau ogoarele comunităţii. Astfel că în nici un caz nu se poate afirma că 
sclavii reprezentau în societatea meso-potamiană principala forță de muncă, 
deci modul de producţie nu era cel sclavagist. 

în acelaşi sens, al rolului puţin însemnat al forţei de muncă formată din 
sclavi în Mesopotamia, sînt şi concluziile cărți lui N.M. Nikolski, 
Proprietatea agrară privată şi folosirea pămintului agrar în Mesopotamia 
antică, (în 1. rusă) Minsk, 1946; „Numai ca membru al unei colectivităţi 
(ţăranul) poseda pămînt .... iar o proprietate personală a sa el nu a avut 
niciodată" (p. 135). Şi autorul arată că ogoarele erau lucrate de comunitățile 
agrare săteşti în cea mai mare parte, chiar dacă aceste ogoare erau 
proprietatea regelui sau a templelor, aceşti membri ai comunităţii agrare 
săteşti putînd fi salariaţi ai templelor sau ai gospodăriilor regale ori lucrînd 
pămîntul în dijmă. 

Este drept că după marile cuceriri ale regilor asirieni numărul sclavilor — 
proveniţi din prinşi de război — devenise considerabil în Asiria şi în cele din 
urmă în Imperiul Nou Asirian nu mai rămăseseră decît sclavi şi patricieni, 
artizanii şi sătenii, membri ai comunităţilor agrare. 


SI 


dispărînd aproape cu totul. Astfel în Asiria şi numai în Imperiul Nou a putut 
domina modul de producţie sclavagist, aşa cum a fost în Imperiul Roman, la 
Atena şi la Cartagina căci întreaga forță de muncă era reprezentată de sclavi 
(vezi Capitolul „Societatea asiro-babiloniană: sclavi şi oameni liberi"). 
Templele şi regele posedau sclavi, dar numărul lor, ce ni s-au păstrat din 
tăblițele cuneiforme, era la un templu de ordinul zecilor. Apoi aducerea de 
salariaţi care să lucreze ogoarele — probabil să secere sau să are — salariaţi 
plătiți în natură şi în argint, dovedeşte că numărul sclavilor era relativ redus, 
iar modul de producţie în Babilonia şi în Asiria, cu excepţia Imperiului Nou, 
nu era cel sclavagist. 

Dimpotrivă, dreptul de proprietate al regelui, servituţiile atît de important 
impuse posesorilor de pămînturi agricole, obligaţiile de participare la lucrări 
colective de interes public, foarte însemnate, plata unui impozit în natură şi în 
argint de către toţi locuitorii Asiriei şi Babiloniei, existenţa unei grupări de 
dregători care execută ordinele regale, ajută la colectarea impozitelor şi 
exercită coerciția asupra celorlalți supuşi ai statului, în fine existenţa unui 
număr redus de sclavi şi faptul că producţia nu se bizuia pe munca sclavilor în 
mod dominant, toate aceste fapte ne determină să afirmăm că modul de 
producţie în Asiria şi Babilonia a fost cel tributal sau asiatic, cu excepţia unei 
scurte perioade de timp în Imperiul Nou Asirian cînd a existat un mod de 
producţie sclavagist. Karl Marx numeşte „sclavaj colectiv" iar nu individual, 
personal, modul de producţie tributal (cf. Mica Enciclopedie de Politologic, 
Buc. 1977, p. 295) şi de fapt aceasta era starea în care se aflau locuitorii 
Babiloniei şi Asiriei siliți la munci istovitoare fie de interes colectiv, fie în 
folosul templelor şi al regelui, apoi obligaţi să ia parte la războaie ucigătoare 
şi la expediţii militare istovitoare. De aici literatura sapiențială care ne-a rămas 
de la asiro-babilonieni, care traduce amărăciunea şi tristeţea celor crunt 
exploataţi de orînduirea tributală babiloniană şi asiriană (cf. Dialog despre 
mizeria umană, Povestea unui amărît, Dreptul suferind, etc. în: At. Negoiţă, 
Gîndirea asiro-babiloniană în texte, Buc. 1975, p. 259, 269 şi 266), dar şi 
numeroase maxime, sfaturi şi proverbe care exprimă tocmai acest pesimism 
existenţial. Dar nenumăratele răscoale din Babilonia şi din Asiria şi 
schimbările de regi, comploturile şi asasinatele făcute la curțile regale arată 
profunda nemulţumire a celor exploataţi sistematic de către regi şi de gruparea 
de dregători şi slujbaşi regali din jurul său. 

Prizonierii de război atît de numeroşi în Asiria, dar şi în Babilonia, precum 
şi numeroasele populaţii dislocate din ţările lor de baştină în Babilonia şi 
Asiria, nu erau propriu-zis sclavi. De fapt iată ce făgăduia regele Asiriei 
locuitorilor Ierusalimului împresurat de generalul său Rabşache: „Nu ascultați 
pe lezechia căci iată ce zice regele Asiriei: 

Faceţi pace cu mine şi fiecare va mînca din via şi din smochinul său şi va bea 
apă din puţul său: pînă voi veni ca să vă duc într-o ţară ca a voastră, ţară de 
grîu, şi de must, de pîine şi de vii" (Isaia, XXXVI, 16-17). Adică regele voia 
să transfere populaţia în Asiria, supunîndu-o bineînţeles la un bir greu. Iudeii 
nu aveau calitatea de sclavi în Babilon ci de prinşi de război, strămutați în 
întregime ca o populaţie aparte care şi-a păstrat coeziunea şi după 70 de ani de 
exil cînd s-au reîntors în Ierusalim. 

Nici sclavii şi nici prinşii de război nu aveau rolul principal în producția 
socială, de aceea modul de producţie nu poate fi numit sclavagist. 

Cît priveşte despotismul şi tirania exercitată de regii Babilonului şi ai 
Asiriei avem date concludente de la iudeii care au fost supuşi acestor stăpîni. 
Ei au consemnat uşurinţa cu care erau osîndiți la moarte chiar preoţi sau 
dregători ori prezicători. Astfel Cartea lui Daniil, II, 12, arată că regele 
Nabuchodonosor al Babilonului dăduse poruncă să fie ucişi toţi prezicătorii, 
tilcuitorii de vise, astrologii şi magii din acel oraş, iar în aceeaşi carte se 
relatează condamnarea la moarte a trei iudei care refuzaseră să adore un idol 
de aur (Daniil, III, 20-25). Dar în Cartea lui Naum (III, 1) se descriu 
fărădelegile asirienilor din Ninive: „Vai de cetatea cea vărsătoare de sînge, 
plină de minciună şi de silnicie, din care nu se mai curmă jaful!". Desigur se 
face referire la dislocările de populaţii de la un capăt la altul al Imperiului 
Asirian şi la trimiterea în surghiun cale de sute de kilometri de mase întregi de 
oameni strămutați departe de locuinţele lor. Şi se face referire la jefuirea 
oraşelor şi satelor cucerite de asirieni, ca şi la spolierea templelor şi palatelor 
ocupate de oştirile asiriene, pe care le-am relatat în capitolul consacrat armatei 
şi regilor asiro-babilonieni. 

Cruzimea asirienilor şi groaza pe care voiau să o răspîndească pre- 
tutindeni în jurul lor sînt exprimate limpede în reliefurile ce ni s-au păstrat din 
palatele asiriene (vezi capitolul Arta asiro-babiloniană). Numeroase sînt 
scenele de vînătoare regală de pe aceste reliefuri, care se întind pe sute de 
metri de-a lungul zidurilor palatelor asiriene şi unde privim călăreți şi cîini 
urmărind lei, antilope sau cerbi. Toate aceste imagini ne înfăţişează cu cel mai 
crud realism chinurile morţii în care se zbat vieţuitoarele hăituite şi ucise. însă 
majoritatea acestor reliefuri înfăţişează chinurile morții oamenilor peste care 
s-a abătut urgia asirienilor şi cruntul război deslănţuit cu o furie necruțătoare 
de ei. Sînt reprezentate oştirile regilor din Asiria străbătînd păduri şi cîmpii, 
trecînd peste munţi înalţi şi rîuri sau mlaștini, apoi atacul trupelor de pedes- 
traşi şi al  călăreţilor care  nimicesc împotrivirea duşmanilor. 

Scări de asalt sînt aşezate pe zidurile cetăţii împresurate, din turnurile ei 
de apărare izbucnesc flăcări, se îngrămădesc cadavrele potriv- 

Două căpetenii din Elam jupuite de vii de către regele Asiriei (sus) şi prizonieri de 
război din Elam torturați (jos) 


nicilor, se rostogolesc la pămînt capetele celor ucişi, alții sînt jupuiţi de vii, 
puşi în ţeapă, arşi pe ruguri, li se smulg unghiile, li se ard ochii, ori li se taie 
mîinile; supuşi la chinuri grele, trebuie să spună cuceritorilor asirieni unde 
şi-au ascuns averile. Regii au avut grijă să trans- 

Relief în alabastru (înălțime: 96 cm) din palatul regelui Assurbanipal de la Kalab si 
figurind o scenă din campaniile de război ale regelui 


pună în imagini artistice furia lor distrugătoare care voia să înfricoşeze pe 
duşmani şi pe prieteni, pe supuşi şi pe cei dinafară hotarelor Asiriei şi să 
întărească guvernarea prin teroare şi groază. 

Nu este de mirare că Asiria a fost urîtă de popoarele din Asia Anterioară 
şi numele ei a rămas peste veacuri legat de groaza şi de silnicia pe care a 
răspîndit-o pretutindeni în jur. Ura iudeilor împotriva Asiriei şi a stăpînirii ei 
despotice se exprimă clar într-o serie de cărți cum este şi acea a lui Sofonie 
(II, 13-15): „Atunci el va întinde mîna sa spre miazănoapte şi va nimici pe 
asirieni, va pustii Ninive şi o va preface în deşert, în mijlocul ei turmele vor 
avea sălaş şi dobitoace de orice fel; şi pelicanul, şi aşişderea ariciul vor mînca 
pe capetele stîlpilor din ea; foşnetul lor se va auzi la ferestre şi pustia pînă în 
prag, căci lemnăria de cedru a rămas dezvelită. lată cum a ajuns cetatea cea 
veselă, care sta fără de grijă..." Şi de fapt capitala Asiriei, Ninive, a fost 
cucerită de Cyaxares al II-lea, regele mezilor, în anul 612, iar cartea lui Naum 
(II, 19) a salutat cu bucurie sfîrşitul acestei capitale şi al imperiului 
asirian. 


Societatea asiro-babiloniană 


— Sclavi şi oameni liberi — 


Societatea asiro-babiloniană era puternic stratificată şi împărțită în 
diviziuni pe care zeii înşişi le-ar fi creat. 

Oamenii ar fi fost zămisliţi de zei spre a le sluji, ca zeii să aibă linişte prin 
oameni. Zeii l-au creat pe om dintr-o bucăţică de argilă amestecată cu o 
picătură de sînge a unui zeu sacrificat. Dar părerile cu privire la cine a fost 
zeul care a creat pe om variau, ca şi acelea cu privire la zeul care a fost jertfit. 
Ca urmare a acestui amestec, oamenii aveau în ei o părticică de divinitate. 
Proporția celor două părți — cea umană şi cea divină — diferă şi ea în 
oamenii care erau imagini şi chipuri ale divinității. Eroul Gilgameş era 2/3 
zeu şi 1/3 om; dar mai apoi unii regi din dinastia de la Akkad, Ur, şi Isin s-au 
proclamat zei chiar fiind în viaţă şi s-au lăsat adoraţi ca zei. Muritorul de rînd 
posedă puţine din aceste caractere divine, iar sclavul şi mai puţine încă, fiind 
cu o treaptă mai jos decît un muritor de rînd; de fapt sclavul era socotit ca o 
fiinţă intermediară între om şi animal. 

Un proverb babilonian spunea: „Omul este umbra zeului, sclavul este 
umbra omului, dar regele este asemenea cu zeul". Oamenii nu erau socotiți 
egali între ei ci erau divizați în grupe sociale clare şi bine diferenţiate. 

Regele şi preoțimea aveau o poziţie superioară care se separa net de 
marea masă a supuşilor ce erau împărţiţi în societatea asiro-babiloniană în trei 
stări: pe deplin liberi, pe jumătate liberi şi sclavi. 

în imperiul lui Hammurabi în frunte se afla acea stare care singură avea 
calitatea de a se numi „om", cei liberi pe deplin, patricienii (awe-lum, mar 
avelim). Ca titlu, termenul awelum (cf. hebr. av; aramaicul: awa) se aşeza 
înaintea numelor, înaintea denumirilor unei profesiuni sau înaintea adresei pe 
o scrisoare cam în felul lui Sieur în franceză 


8G 


sau Hochwohlgeborene în germană veche, ori Honourable sau Right 
Ho-nourable în engleză veche. Acest Avelum putea fi recunoscut şi pe 
dinafară după portul său căci avea părul lăsat să crească mare în partea 
poste-rioară a capului. Dintre aceşti patricieni cei bătrîni (sibutum) constituiau 
o treaptă mai înaltă de aleşi ce se bucurau de onoruri deosebite. Aceşti 
oameni pe deplin liberi aveau o mare influenţă în administraţie şi în justiție: 
luau parte la procese şi hotărîrile lor aveau putere de lege. Erau chemaţi mai 
cu seamă să hotărască asupra unei situaţii de fapt, şi mărturia lor avea mare 
greutate. 

Poziţia superioară a patricienilor se vede şi din faptul că delicte săvîrşite 
împotriva lor erau mult mai greu pedepsite decît delictele făcute împotriva 
celor din alte straturi sociale. în bătăi se făcea totdeauna deosebirea, dacă s-au 
bătut oameni aparţinînd aceleiaşi grupări sociale, sau dacă vreun om dintr-un 
strat social de jos a lovit pe unul dintr-un strat social de sus. Unui sclav care 
lovea un patrician i se tăia o ureche {Codul lui Hammurabi § 205). 

„Dacă cineva îi scoate un ochi unui patrician, atunci i se scoate aceluia 
care l-a rănit ochiul" {Codul lui Hammurabi $ 190). La plebei şi la sclavi 
asemenea delicte se răscumpărau cu bani. La bătăi între aceiaşi frați se 
dădeau amenzi, iar dacă cineva lua parte la o bătaie „din întîm-plare” nu 
trebuia decît să jure că a lovit fără intenţie, de asemenea să plătească costul 
consultaţiei medicale (Ibidem $ 206). 

Dacă loviturile pricinuiau moartea atunci, dacă decedatul era un patrician, 
vinovatul era mult mai grav sancţionat decît dacă cel mort era un sclav sau un 
om de rînd. (Ibidem, $ 208 cf. $ 251). Aceeaşi sancțiune mult mai gravă se 
dădea în cazul cînd femeia unui patrician era lovită şi avorta sau murea 
(Ibidem $ 209 sq). 

în general aceste stări sociale par a fi fost foarte exclusive în Babilon şi 
Asiria, căci nu se puteau căsători decît între membrii aceleiaşi stări sociale. 
Totuşi existau şi excepţii. Un patrician uneori îşi lua o sclavă ca soţie 
secundară, şi o ridica apoi la titlul de soție legitimă. Dar se întîm-pla ca o fată 
dintr-o familie de patricieni sau de muskenu, sărăcită, dacă nu putea conta pe 
o partidă bogată să se căsătorească cu un sclav şi să împartă soarta sa. Dacă se 
întîmpla un asemenea caz atunci „stă-pînul sclavului nu trebuia să aibă 
pretenţii să fie ascultat de copiii femeii libere" (Ibidem $ 175). Aceşti copii, 
după moartea tatălui lor, primesc jumătate din averea tatălui lor sclav, în 
vreme ce jumătatea cealaltă este luată de stăpînul sclavului (Ibidem $ 176 sq). 

în decursul secolelor termenul de awelwn care la început îi denumea doar 
pe patricieni şi-a pierdut semnificaţia sa; şi însemna orice om fără deosebire 
de stare socială, iar termenul derivat awelutu însemna în babiloniană ..sclavi 
femei şi bărbaţi”. în Imperiul Nou Babilonian omul 

de vază era numit „fiu al unui om (legitim) născut" mar bani. Această grupare 
cuprindea pe patricienii oraşului şi pe oamenii nobili din ţară. Aceşti oameni 
de vază erau în fruntea statului sau a oraşului. în timp de război ei erau în 
jurul regelui şi constituiau regimentele de elită, în timp de pace luau parte la 
afacerile politice şi administrative; mai cu seamă posturile de soli, de 
ambasadori erau ocupate de ei. în justiţie exista un colegiu compus din aceşti 
„oameni de vază" care dădeau decizii în anumite cazuri după ce au jurat 
înaintea zeilor şi a regelui ţării. Şi în Imperiul Nou Babilonian exista un 
exclusivism pronunţat şi faptul de a pătrunde într-o familie de oameni de vază 
era dorinţa multor oameni care voiau să-şi înalțe situaţia lor în societate. 

între patricieni şi sclavi exista în Babilonia încă o stare, care se numea în 
sumeriană „a celor pe jumătate liberi" (masda) şi în akka-diană „supuşii" 
(muskenu). Aceeaşi stare era numită în Asiria sab hubsi. în documentele 
neo-babiloniene această stare nu a fost aflată ca fiind menţionată; poate că ei 
s-au asimilat sclavilor. Aceştia erau „oameni săraci" care se deosebeau însă 
net de celelalte grupuri sociale. Dar cu expresia de muskenu sînt numiţi toți 
locuitorii Babiloniei în opoziţie cu palatul regal şi cu regele. Iniţial ei se aflau 
între patricieni şi sclavi, iar în război erau rareori folosiţi ca trupe de luptă şi 
adesea erau oameni care purtau greutăţi. în viața de toate zilele aceşti 
muskenu trebuiau să plătească mai puţin. De pildă un muskenu dădea soţiei 
sale cînd se despărțea de ea numai 1/3 mină pe cînd un patrician trebuia să 
plătească în aceeaşi situaţie 1 mină întreagă (Codul lui Hammurabi § 140 sq). 
Medicul era plătit mai puţin de un muskenu decît de un patrician (Ibidem 
$216). 

Scoaterea unui ochi sau a unui dinte într-o bătaie de pildă, sau provocarea 
unui avort cu sfîrşit mortal se putea plăti şi răscumpăra printr-o amendă la un 
muskenu, pe cînd la un patrician se aplică cu toată străş-nicia legea talionului 
(Ibidem $ 198 sq). Chiar jertfa adusă zeilor într-un templu este diferită, după 
cum este adusă de un om de seamă (rubu) sau un sărac (muskenu). în Asiria 
termenul de „sărac" (şab hubsi) era insultător şi cu el se calificau un 
pretendent străin sau trupele inamice. 

A treia stare din societatea asiriană şi babiloniană erau sclavii (sum. uru ; 
arad ; akk. wardum = sclav). Sclavii sînt menţionaţi foarte des în sursele 
noastre şi situaţia lor este alta în Imperiul babilonian, în Imperiul asirian şi 
neo-babilonian. 

Sclavul, după concepţia asiriană şi babiloniană, nu era un om ci un lucru, 
un obiect. De aceea nu se numea niciodată tatăl sclavului, şi se menţiona 
„bucată (sum. seg „caput") de sclav”. De oamenii liberi sclavii se deosebeau 
şi prin aspectul lor exterior căci li se tundea părul din cap şi li se punea o 
marcă, un semn al sclaviei în care se aflau. O cate- 


88 


gorie aparte erau sclavii curţii (warad ekellim) care erau direct subordonați 
regelui şi prin aceasta căpătau o autoritate destul de mare. 

Sclavii templelor, care la început erau sclavi ai unor persoane particulare, 
care au fost eliberaţi de stăpînii lor şi au fost dăruiţi zeilor, se bucurau de o 
situaţie specială. Toţi ceilalți,sclavi ai supuşilor” nu aveau o situație 
deosebită. Ei se recrutau din afara şi dinăuntrul Babiloniei şi Asiriei. Sclavii 
casnici (warad sau wilidbitim) erau urmaşii unor oameni care s-au declarat ei 
înşişi sclavi. Cînd cineva nu putea plăti datoriile sale trebuia să vîndă pentru 
argint pe soţia sa, pe fiul şi pe fata sa şi să efectueze muncă în schimbul 
datoriei. Dar datornicul devenea el însuşi sclav, pierzîndu-şi astfel libertatea. 
De aceea găsim familii întregi de oameni, la început liberi, sclavi în casele 
negustorilor. După lege cei ce erau sclavi pentru datorii trebuiau să stea în 
casa cumpărătorului lor trei ani şi să lucreze pentru creditorul lor, iar în al 
patrulea an trebuiau să fie eliberaţi. Dar este discutabil dacă această măsură 
s-a aplicat totdeauna în practică. Tatăl putea să-şi vîndă fiul nu numai silit de 
lipsuri şi de sărăcie, ci şi atunci cînd fiul se purta prost cu el, „grăia către tatăl 
sau către mama sa: Tu nu eşti tatăl meu! Tu nu eşti mama mea!" 

Chiar şi nevasta care se purta rău cu soţul ei (adică aşa cum scriu tăbliţele 

cuneiforme: „grăia către soţul ei: Tu nu eşti soţul meu") putea fi vîndută ca 
sclavă. 
Alături de aceşti sclavi indigeni erau sclavi străini, cumpăraţi, răpiți, sau 
prinşi prizonieri de război. Mai cu seamă „sclavii albi", adică blonzi proveniţi 
din regiunile caucaziene, din nord (Subaru) erau foarte prețuiţi. Regele şi 
templele posedau un număr mare de sclavi, dar particularul nu poseda mulţi 
sclavi şi se mulțumea cu cîțiva care îi făceau servicii casnice ; erau mai cu 
seamă sclave servitoare, iar bărbaţii nu erau prea mulți. 

Codul lui Hammurabi prevede pedepse pentru sclavii care se poartă prost 
cu stăpînii lor. Sclavului care îl loveşte în spate pe un patrician ($ 205) sau 
spune stăpînului său „tu nu eşti stăpînul meu" adică se poartă insolent cu el, i 
se va tăia urechea ($ 206). Pentru alte delicte mai mici sclavul este pedepsit 
cu închisoarea. 

Totuşi, tratamentul sclavilor nu putea fi prea dur, chiar în interesul 
stăpînului de sclavi, de fapt sclava era deseori concubina stăpînului ei, iar 
sclavii aveau voie să se căsătorească cu sclave aparţinînd altor stăpîni, dar ŞI 
cu femei libere. Ei puteau protesta sau contesta chiar vînzarea lor altora (F. 
Thureau-Dangin, Recueil de tablettes chal-deennes, p. 290, Paris, 1926). 

Sclavii posedau şi o avere, care după moartea lor revenea stăpînului lor 
(Codul lui Hammurabi; § 176 sq). Mai cu seamă în zilele de sărbătoare 
deosebirile între stări sociale se ştergeau adesea cu totul, aşa cum se 

intîmpla şi in Roma antică în timpul sărbătorilor numite Saturnalia. cînd 
stăpînii slujeau pe sclavii lor vreme de o zi şi mai apoi mai multe zile. în 
Babilon de asemenea stăpînii in timpul sărbătorilor de anul nou, schimbau 
rolul şi deveneau sclavi, care erau pentru o zi stăpîni. Ba chiar regele cobora 
de pe tron pentru o zi şi era înlocuit de un om sărac, care putea să se poarte 
cum vroia în acest interval. Pe de altă parte, după datele hemerologelor 
asiriene (liste de zile faste şi nefaste cuprinzînd sărbătorile) regele trebuia în 
anumite zile — mai cu seamă la îndeplinirea ceremoniilor de ispăşire a 
păcatelor — să elibereze un sclav şi să dea drumul unui condamnat ce se afla 
în închisoare. Această din urmă datină a trecut fără îndoială de la babilonieni 
la iudei precum reiese din episodul cu răsculatul Baraba grațiat de către 
Ponţiu Pilat. (cf. Marcu XV, 7-9; Mat. XXVII, 15, 21; Luc XXIII, 17-20, loan, 
XVIII, 39—40) care elibera un condamnat de sărbătoarea Paştilor. 

Mulţi sclavi voiau să scape de robie şi fugeau vrînd să se întoarcă în patria 
lor. Stăpînul le punea în acest caz cătuşe la picioare cu care mergeau greu, 
împiedicaţi şi nu mai puteau fugi. lar legea condamna la moarte pe sclavul 
care fugea, dar şi pe cela care îi dădea ajutor ca să fugă, mai cu seamă dacă 
era un sclav al regelui (Codul lui Hammurabi § 15) şi se prevedea clar că cel 
ce nu predă pe sclavul fugar este osîndit la moarte (Ibidem $ 17). Acela care a 
prins un sclav fugar este obligat — în schimbul unei recompense — să-l 
predea stăpînului lui; iar dacă sclavul fugar nu vrea să spună numele 
stăpînului său trebuie să fie predat curţii regale. Dacă sclavul fuge şi a doua 
oară, trebuie să depună jurămînt că nu este vinovat (Ibidem $ 20). 

Puterile sclavilor domestici erau folosite cît mai deplin şi sclavele trebuiau 
să macine cerealele şi să coacă pîinea, apoi să spele picioarele stăpînei lor, să 
ducă scaunul ei în templu zeului său, să o coafeze şi să stea lîngă ea. Dar 
sclavii aveau un rol şi în agricultură, în special strînsul recoltelor necesita un 
mare număr de braţe de muncă şi stăpînii de sclavi făceau afaceri bune 
închiriind pentru un timp limitat pe sclavii lor. Acela ce lua cu chirie un sclav 
plătea o sumă respectabilă în produse naturale (zilnic 10 sila = 4,2 kg de 
cereale) iar pe de altă parte trebuia să suporte cheltuielile dacă sclavul murea, 
fugea, devenea incapabil de muncă sau bolnav. Sclavii slujeau la contractarea 
de împrumuturi de către stăpînii lor, fiindcă erau daţi ca amanet, şi creditorul 
care lua un sclav amanet avea aceleaşi drepturi ca şi stăpînul sclavului, căci 
putea să-l vîndă mai departe. Dar dacă o sclavă a născut copiii stăpînului ei, 
era interzisă vînzarea ei, şi trebuia să fie eliberată cît mai curînd de stăpînul ei 
(Codul lui Hammurabi § 118 sq), dar desigur stăpînul sclavei nu recunoştea 
copilul ca al său, ca să n-o elibereze. 


90 


Sclavul nu putea să-şi schimbe stăpînul din propria sa inițiativă, dar îşi 
schimba locul prin moartea stăpînului său, sau dacă stăpînul său îl dona altor 
persoane, fiului sau fiicei sale, apoi îşi schimba locul prin vînzare. Vînzarea 
unui sclav trebuia să fie înscrisă într-un act — o tăbliță de argilă cu scriere 
cuneiformă. lar vînzarea unui sclav era încheiată prin dăruirea unui baston 
mic, simbol al stăpînirii asupra robului. Apoi vînzarea era nulă dacă în decurs 
de o lună după vînzare sclavul se îmbolnăvea de boala bennu (poate epilepsie) 
sau în decurs de trei zile se produceau reclamaţii îndreptățite. Iar sclavul 
putea să se opună vînzării în mod legal. 


Desigur, orice sclav dorea mai presus de orice libertatea. Aceasta se 
obținea prin adoptarea sau răscumpărarea sa. în primul caz sclavul care a fost 
adoptat se angaja să-l întreţină pe stăpînul său pe toată durata vieţii sale, şi în 
felul acesta se afla încă în oarecare dependenţă de stăpînul său pînă ce acesta 
murea. Prin răscumpărare devenea însă un om liber, dar era greu de încropit 
banii pentru plata sumei de răscumpărare. De multe ori această sumă era 
plătită de un prieten al sclavului, care apoi primea treptat de la sclavul, acum 
liber, suma avansată. Răscumpărarea robilor prinşi de război în alte ţări decît 
Babilonia era o faptă bună, şi negustorul care a răscumpărat din străinătate 
astfel de prinşi de război este despăgubit de templu sau de palatul regal 
(Codul lui Hammurabi $ 32). Dacă un sclav babilonian ajunge sclav în 
străinătate şi fiind cumpărat ajunge în Babilon este eliberat numaidecît după 
ce a fost recunoscut de fostul său stăpîn (Ibidem, $ 280). 


Copiii născuţi dintr-un om liber şi o sclavă erau socotiți liberi şi erau puşi 
pe aceeaşi treaptă cu copiii legitimi. Chiar dacă tatăl lor nu-i recunoştea drept 
copii ai săi, ei deveneau liberi împreună cu mama lor după moartea stăpînului 
(Ibidem $ 171). 

Ceremonia eliberării unui sclav era însoţită de acte simbolice, „la ţărmul 
fluviului, în locul unde se face judecata oamenilor”. Acela care îl elibera pe 
sclav, spăla cu apă faţa sclavului şi îndrepta faţa sa spre răsărit, apoi semnul 
de sclavie de pe rob era tăiat, se spăla fruntea sa şi i se scoteau cătuşele apoi i 
se dădea un act prin care se consemna eliberarea sa de către fostul său stăpîn 
şi de către moştenitorii săi. 

Dispoziţiile dreptului asirian privitor la sclavi nu erau diferite de cele din 
codul lui Hammurabi. Existau şi sclavi ai templelor în Asiria, care au fost 
dăruiți de către părinţii lor divinității. Astfel o căpetenie în armată dăruieşte 
pe fiul său zeului Ninurta din Kalah pentru ocrotirea vieţii regelui său 
Assurbanipal. în contractele de vînzare de sclavi este prevăzută clauza 
existenţei bolii bennu (epilepsie ?), dar termenul de contestare în Asiria e 
mult mai mare, de 100 de zile. 

îu Asiria stăpînii sclavilor râdeau părul din cap robilor şi le găureau 
urechea pentru a le pune un cercel cu marca lor. 

însă întinsele cuceriri ale regilor asirieni au adus o mare masă de prinşi de 
război în această ţară, şi ei trebuiau să presteze munca de sclavi. După 
expediția în Arabia a lui Assurbanipal erau atît de mulţi sclavi şi cămile în 
Ninive încît se plătea totul cu sclavi. Tranzacţiile cu sclavi erau numeroase în 
acea epocă, fiind vîndute familii întregi de 10 pînă la 27 persoane. 

Dar prin această creştere a numărului de sclavi, artizanii şi ţăranii liberi 
erau mult mai puţini în Asiria. 

în rîndul sclavilor s-a produs în Imperiul Asirian o separare netă după 
avere şi funcţii. Sclavii marilor dregători aveau o influenţă oarecare asupra 
stăpînilor lor, apoi acumulau bunuri, şi chiar aveau proprii lor sclavi (care în 
Imperiul Roman se numeau servi vicarii), apoi în unele împrejurări furau şi 
recuperau bunuri de la stăpînii lory putînd să-şi cumpere bucăţi de pămînt pe 
care le vindeau chiar altora. în fine, aceşti sclavi aveau propriul lor sigiliu şi 
puteau să depună mărturie. 


Cea mai mare parte a sclavilor au rămas în starea lor veche de dependenţă 
şi în oraşe erau sclavi domestici îndeplinind oficiul de servitori ai stăpînilor 
lor, pe cînd la sate, unde erau în număr mai mare, cultivau pămîntul stăpînilor 
lor. Dacă pământurile agricole erau vîndute, atunci sclavii mergeau şi ei în 
posesia noului stăpîn al pămîntului. 


în Imperiul Nou Babilonian sclavia capătă o înfăţişare nouă. însăşi 
terminologia a devenit alta. Vechiul termen pentru „sclav” arad nu mai este 
utilizat, acum se foloseşte pentru sclav cuvîntu qallu şi sclavă qallatu. 


Am arătat că un termen colectiv awelutu denumeşte pe sclavi femei şi 
bărbați la un loc, termen derivat din awelu care pe vremuri denumea pe 
patricieni. Sclavii regelui (arad sarri) sînt deosebiți cu totul de ceilalţi sclavi 
şi ei sînt gestionari şi administratori ai regelui şi ai principilor, beneficiind de 
avere şi de bună stare. 


Pentru a fi recunoscuţi uşor, sclavii erau însemnați, şi aveau o pată sau un 
semn la ureche, mai ales la urechea dreaptă (poate şi un cercel), apoi pe mîna 
lor stingă era scris prin tatuare numele proprietarului lor, sau aveau tatuat pe 
mînă un chip „o secure şi un stilet de scris", emblemele zeului Marduk şi a lui 
Nebo. Apoi purtau la gît o tăbliță pe care era scris numele proprietarului şi al 
sclavului, precum şi anul cînd a fost cumpărat sclavul. Se pare că se păstra un 
fel de registru al sclavilor căci în Asiria se putea afla repede dacă un sclav a 
fost cumpărat, dat ca amanet, schimbat sau dăruit. 

Sclavii autohtoni din Asiria aveau alături de ei foarte mulţi sclavi aduşi ca 
prizonieri de război din expedițiile regilor. Dar fii ai casei se numeau sclavii 
care erau născuţi în casa stăpînului lor (mar biţi). 

Cum în Asiria, ca şi în tot Orientul, afară de ţările locuite de iudei, se 
părăseau copiii mici, fiind lăsaţi să moară prin locuri virane, unii asirieni 
adunau pruncii expuşi pe străzi, îi creşteau şi îi foloseau ca sclavi ai lor. 
Exista de asemenea obiceiul ca părinţii în nevoie să-şi vîndă copiii. 

La vînzarea şi cumpărarea sclavilor preţul se plătea adesea în două rate, 
dar după achitarea primei rate sclavul intra în casa cumpărătorului. Dacă 
sclavul vîndut dovedea că este sclav al regelui, al unui templu sau că este om 
liber, vînzarea era nulă şi vînzătorul trebuia să dea alt sclav în locul lui. Şi în 
Imperiul Nou Babilonian un sclav îşi răscumpăra libertatea dacă se angaja să 
furnizeze fostului său stăpîn întreţinerea şi îmbrăcămintea pentru toată durata 
vieţii sale. Situaţia sclavilor este în această epocă mai bună, căci unii sclavi 
administratori care conduc treburile stăpînilor lor pot să depună mărtuiie. 

însă stăpînii sclavilor au băgat de seamă că aceştia cîştigă mai mult şi mai 
bine dacă se apucă de o meserie a lor proprie şi plătesc stăpînilor un tribut, o 
taxă anuală (mandattu), decît dacă lucrează pentru stăpînii lor. De aceea 
tinerii sclavi erau învăţaţi o meserie la un meşter, şi după ce învățau meseria 
trebuiau să plătească anual stăpînului lor 12 sekeli în argint sau în produse 
naturale, ceea ce reprezenta dobînda anuală la un capital de 1 mină. 

Dar ca şi negustori, tinerii sclavi s-au dovedit foarte isteți căci îşi 
dobîndeau repede un capital cu care se eliberau din sclavie prin comerţul pe 
care îl făceau. Aceşti sclavi făceau afaceri ca oamenii liberi: închiriau, 
subînchiriau, cumpărau case şi alţi sclavi care le făceau munca. 

Cînd unul din aceşti sclavi negustori nu avea destui bani se asociau între 
ei 2 tineri sclavi, sau însuşi stăpînul lor le împrumuta bani ca să înceapă 
negoţul şi afacerile. Aşa, de pildă, un bancher Itti-Marduk-balatu împrumuta 
sclavei sale Ishunantu o sumă însemnată spre a instala o berărie. în Imperiul 
Persan bogătaşii lăsau latifundiile lor pe seama sclavilor lor care căpătau 
astfel o mare influenţă. Ba unii dintre ei intrau şi în administraţie: un sclav 
numit Nabuach-rimanni era sub regele Nabonide director al impozitelor 
oraşului Şubat-Gula. 

Astfel situaţia sclavilor în raport cu vremurile anterioare s-a îmbunătăţit 
mult în Imperiul Nou Asirian. Starea oamenilor liberi fără averi însemnate, 
dimpotrivă, s-a înrăutățit, în timp ce foştii sclavi cîştigau influenţă şi putere în 
stat. Puținele familii de patricieni nu puteau reprezenta ei singuri interesele 
statului. în cele din urmă n-au mai fost în Imperiul Nou Asirian decît 
patricieni şi sclavi şi numărul acestora din 

urmă era din ce în ce mai mare. Ei aveau o influenţă mare în temple şi la 
palatele principilor şi ale regilor. 

însă politica de translocare, de mutare a populațiilor dintr-un loc în altul în 
Asiria a adus o mare masă de popoare străine în Asiria, popoare care nu luau 
parte la guvernarea Asiriei şi a Babilonului. Şi amîndouă aceste țări au căzut 
repede la prima lovitură şi nu s-au mai putut ridica. 

Femeia în societatea asiro-babiloniană nu era egală bărbatului şi un 
proverb asirian grăia „femeia este o fîntînă, o peşteră, un mormânt, ea este un 
pumnal ascuţit care taie gîtul bărbatului" (E. Ebeling, Keil-schifitexte aus 
Assur religidsen Inhalts, Berlin, 1928 Nr. 196). 

Blestemul ca zeii să prefacă pe cineva în femeie era din cele mai cumplite 
şi nu se spunea decît celor mai mari duşmani. în viaţa reală lucrurile însă 
aveau alt aspect. Căci fetele tinere, sclavele prietenoase, moştenitoarele 
bogate sau gospodinele deştepte erau iubite de părinţii, stăpînii sau soţii lor şi 
căpătau o poziţie dominantă în societate. 

Dar chiar în timpurile arhaice ale dinastiei din Akkad femeile nu 
îndeplineau doar munci casnice şi în gospodăria agricolă a familiei, hrăneau 
şi creşteau copii, ţeseau, coafau pe stăpînele lor, măcinau cereale, făceau bere 
şi păşteau oile şi caprele. Unele femei aveau şi ocupaţii mai puţin feminine, 
făcînd afaceri, cumpărînd şi vînzînd, avînd propria lor avere. Femeile aveau 
posibilitatea de a încheia contracte şi puteau figura ca martore într-un 
contract. 

Codul lui Hammurabi  statorniceşte desigur pe bărbat drept 
cap al familiei, dar drepturile femeii sînt protejate şi păstrate de codul acesta. 

O femeie căsătorită nu mai este legată de starea ei socială, căci sclavele, 
dar şi străinele, puteau să se căsătorească cu babilonieni şi aveau copii care se 
bucurau de aceleaşi drepturi ca şi copiii liberi. 

Soţia are o zestre şi are dreptul să dispună asupra ei; dacă ea moare fără 
de copii zestrea se întoarce la casa tatălui ei, dacă are copii aceştia o 
moştenesc. 

Darurile bărbatului sînt posesiunea ei. în viaţa comercială femeile aveau o 
independeţă deplină, nu aveau nevoie de un curator. De aceea întîlnim deseori 
contracte încheiate de femei, şi mai cu seamă preotesele făceau afaceri 
numeroase. Ele cumpărau şi vindeau ogoare şi sclavi, împrumutau argint şi 
apăreau ca parte în procese. Ele puteau fi şi martore, dar existau scribi şi 
judecători femei şi o serie de procese erau încredințate de predilecție femeilor, 
cum erau cele legate de cîrciumi. 

S-au păstrat o serie de scrisori redactate şi scrise de femei, mai ales din 
epoca regilor kasiţi, şi în arhivele de la Ninive se găsesc uneori tăblițe 
cuneiforme scrise de femei. Totuşi, în dreptul vechi asirian situația femeii 
depinde de aceea a soţului ei, căci ea poartă datoriile, pedepsele şi păcatele 
bărbatului ei cu ea (O. Schroder, Keilinschiften ans Assur 

verschiedenen Inhalts Nr. 1, § 33), iar dacă nu a avut copii nu este părtaşă la 
averea pe care a lăsat-o moştenire soţul. Dacă ea scoate şi ia ceva din casa 
soţului ei mort sau bolnav, lucrul acesta este socotit hoție. Cînd se desparte 
soţul de ea, nu trebuie să dea nici măcar o sumă de bani pentru despărțire 
(Ibidem, Nr. 1 $ 39). 

Dar şi în Imperiul Nou Asirian femeile, deşi au libertate de acţiune totală, 
nu sînt apărate de lege ca în Babilon. 

în Imperiul Nou Babilonian situaţia femeii este mai bună şi ea este mult 
mai puţin dependentă. Chiar dacă nu locuieşte dintr-un motiv sau altul în casa 
soţului ei, acesta are totuşi obligaţia să-i dea de mîncare. După moartea 
soţului ea capătă înapoi zestrea sa, chiar dacă nu a născut copii, şi capătă 
înapoi şi darurile pe care i le-a făcut soţul ei. 

Adesea femeile în tovărăşia soţilor fac afaceri cu zestrea lor. 

Astfel societatea asiro-babiloniană este împărțită în stări sociale la 
începuturile istoriei mesopotamiene: patricieni, muSkenu „săraci" şi sclavi, 
dar în decursul evoluţiei istorice această diviziune se modifică prin faptul că 
adevărata stare socială este dată de averea şi de profesiunea unui om. Un 
sclav putea dispune de o avere mare, avea la rîndul său sclavi, cumpăra 
pămînt, pe cînd patricianul sărăcit ajungea un mus-kenu „sărac" sau era 
vîndut ca sclav pentru datorii. 

Din aceste motive diviziunea reală în stări sociale a societății 
asiro-babiloniene este cea după rolul şi funcţia pe care le are individul în 
societate, după profesia sa. Această diviziune clasifică mult mai exact pe 
indivizi în societatea asiro-babiloniană decît străvechea împărțire de la 
începuturile istoriei mesopotamiene. 

De aceea în societatea asiro-babiloniană, vom distinge: ţărani, artizani, 
negustori şi dregători şi ostaşi, fiind bine stabilit ab initio că în fiecare din 
aceste grupări profesionale ale societăţii pot intra membri ai oricăreia dintre 
cele trei stări sociale inițiale din Asiria şi Babilonia, adică: patricieni, săraci şi 
sclavi. 


Regele  asiro-babilonian şi casa sa 


Regele era la origine, aşa cum arată numele său sumerian lugal, „omul cel 
mare" cel care se deosebea de oamenii obişnuiţi fie prin forţa sa corporală, fie 
prin calitățile sale spirituale ori prin averea sa. Această concepţie umană a 
lucrurilor, preoțimea o avea în comun cu stăpînitorii la începuturile istoriei 
mesopotamiene, dar în curînd s-a ivit o altă teză asupra puterii regale. 
Conform acesteia tot teritoriul unui stat-oraş este posesiune a zeului cetăţii; el 
este posesorul real al pămîntului şi tot el stabileşte întinderea şi hotarele 
statului. 

Dar acest zeu are un împuternicit pe care şi-l alege, şi acesta e regele care 
îşi duce viaţa pe pămînt. După miturile babiloniene, în timpurile lipsite de 
regi nu existau încă insignele regale: sceptrul, brîul de rege, pălăria regală şi 
toiagul de păstor; mai pe urmă însă zeiţa Istar şi zeul Ellil au căutat un păstor 
în cer şi un rege pe pămînt. Acest rege a fost zămislit în pîntecele zeilor, şi 
pînă s-a mărit a fost crescut de către zei care i-au fost mamă şi tată. Căci zeiţa 
Ninhursag, se afirma în aceste mituri, 1-a hrănit cu lapte sfînt, zeiţa Innina i-a 
dat un nume bun, zeul Ningirsu i-a hărăzit putere, iar zeul Enki i-a dăruit 
prevedere. Mai mult chiar, stăpînitori de seamă cum a fost Gilgames au fost 
două treimi zei şi o treime om. 

De aici nu mai era decît un pas spre a diviniza pe rege, a-l socoti că este 
zeu, ca în Egiptul faraonic, şi acest pas stăpînitorii Babilonului antic l-au făcut 
adesea. Pentru unii din aceştia, cum ar fi Ur-Nina, Gudea, s-a făcut adorarea 
lor după moarte în chipul unei statui aşezate într-un templu, dar mai mulţi regi 
din dinastiile din Akkad s-au proclamat zei fiind în viaţă. De exemplu regele 
Naiam-Sin nu a îndepărtat determinativul pentru zeu (o stea înaintea scrierii 
numelui său, n. a) din ortografia cuneiformă a denumirii sale. 

El se numeşte pe sine uneori „zeul din Akkad" şi este figurat pe o stelă cu 
o cască cu coarne, acoperămînt al capului rezervat zeilor. Mai tirziu regii 
dinastiei din Ur (de pildă Sulgi, Bur-Sin, Gimil-Sin), apoi cei din dinastia din 
Isin (de ex. Lipit-lătar) sau cei din dinastia de la Larsa (de ex. Rim Sin) au 
urmat aceleaşi datini. Este foarte probabil că această divinizare a regelui a fost 
urmată de o creştere a puterii regale. Aceşti regi divini erau socotiți ca fii ai 
zeului EIlil, zeiţa Ninsun era numită mama lor, iar zeițe ca: Anunit şi Innina 
erau considerate ca neveste ale lor. De acum înainte regele îşi aşază 
întotdeauna determinativul pentru zeu înaintea numelui său şi regelui i se 
înalță temple ca unui zeu, în care se instituie un cult al său în timpul vieţii dar 
şi după moarte, aducîndu-se jertfe înaintea statuii sale, în chip cu totul 
asemănător cultului faraonilor din Egiptul antic. 

Acest rit al divinizării regilor pare să fi dispărut cu încetul în vremea 
dinastiei lui Hammurabi căci regii nu mai scriau determinativul „zeu" 
înaintea numelui lor. Totuşi Hammurabi însuşi se numeşte pe sine „zeu al 
soarelui din Babilon", „zeu al regilor", „frate al zeului Zamama" şi se dau 
nume supuşilor săi cum ar fi „Hammurabi creează" sau „Hammurabi este 
zeu". Mult timp după moarte, statuia sa era încă adorată ca imagine a unui 
zeu şi înaintea ei se îndeplinea hepatoscopia. 

Concepţiile despre divinitatea regelui au putut fi diferite în cursul 
vremurilor, dar legitimitatea sa era o condiţie absolut imperativă. Regele 
trebuia să fie născut din spiţă regală, şi nu uzurpator, un fiu al unui om de 
nimic, sau al cuiva ce nu era îndreptăţit să fie rege. Dar pentru ca să existe o 
legitimitate regală era neapărat nevoie ca puterea de rege să rămînă în sînul 
aceleiaşi familii. 

Totuşi prin schimbarea dinastiilor acest principiu a trebuit să fie încălcat. 
Uzurpatorii s-au prezentat drept îndrăgiți ai unor zei sau şi-au făurit o 
genealogie strălucită în care spita neamului lor era nespus de veche şi se 
trăgea din numeroşi regi. Aşa bunăoară regele Sargon cel tînăr arată că 350 
strămoşi ai săi au domnit înaintea lui în Asiria. Ku-Ban, întemeietoarea 
dinastiei din statul-oraş Kis ar fi fost, înainte să se urce pe tron, hangiţă, 
meserie puţin onorabilă. Despre regele Sargon cel bătrîn se povestea că a fost 
aşezat ca Moise, într-un coş de papură, de către mama sa care era preoteasă şi 
lăsat să plutească pe apele Eufratului. Aşa a ajuns el la grădinarul Akki care 
l-a primit şi l-a crescut ca să se facă şi el îngrijitor al grădinii sale. Mai tîrziu 
însă zeiţa Istar s-ar fi îndrăgostit de el şi 1-a menit să fie rege. 

Toţi prinţişorii care domneau peste un oraş s-au numit regi (sumerian 
lugal, akkadian sarru) ai statului-oraş. Dacă se întîmpla să supună sau să 
aducă la oarecare dependenţă pe un rege din vecinătate, atunci îşi luau 
apelația de „suverani" (sumerian: isak, akkadian: issctku), 

Desene asiriene din reliefurile care împodobeau palatele regilor 

dar acest termen şi-a schimbat semnificația de mai multe ori în decursul 
vremurilor. în timpul imperiilor noi, asirian şi babilonian, termenul acesta a 
devenit doar unul din titlurile regale. Dacă un rege unea mai multe state-oraşe 
îşi adăuga la titulatura sa apetaţia de issaku. 

De exemplu regele Ur-Ninurta se numea pe sine „marele păstor al 
oraşului Nippur, păcurarul oraşului Ur, cel ce îndeplineşte poruncile Ia Eridu, 
atotmilostivul domn din Uruk, regele din Isin". Dacă regele este stăpînitorul 
recunoscut peste Sumer şi Akkad, atunci zeul Ellil din Nipur îi hărăzeşte 
titlul de „Rege al Sumerului şi al Akkadului" (în sumeriană: lugal kengi kiuri, 
akkadiană: sar Sumerium u Akkadim). Dar spre a obţine titlul de „rege al 
celor patru părți ale lumii" trebuia ca un rege să fie stăpîn pe Babilonia, Elam 
Amurru şi Subartu. 

Titulatura de „rege al lumii" a fost luată deseori de regi ai Asiriei. Mai 
tîrziu regii Asiriei şi ai Babiloniei şi-au luat apetaţia de „mare rege" (şarm 
rabu) aşa cum se numeau şi regii Egiptului şi ai ţării bit-tiţilor. 


> 


I. Babilonia 


Activitatea unui rege într-o ţară agricolă, aşa cum era Babilonia, era 
comparată adesea cu acea a unui agricultor şi regele era numit „păstor al 
oamenilor cu capul negru", denumire ce se dădea adesea sumerienilor. 
Regele Nabuchodonosor se numea pe sine „ţăranul din Babi-lon" şi „cela ce 
irigă cîmpurile". Tradus într-un limbaj mai prozaic, aceasta însemna că regele 
trebuie să-i conducă pe supuşii săi, să fie căpetenia lor la vreme de război, în 
timp de pace să-i păzească de nedreptăți şi să le hărăzească înflorire şi 
prosperitate. Alături de aceste îndatoriri faţă de oameni, erau şi cele faţă de 
zei, construcția templelor zeilor, grija pentru întreţinerea lor şi împodobirea 
lor.yAceste obligaţii ale lor erau îndrăgite de regi şi descrise în amănunţime 
în multe inscripţii vo-tive. Pe un relief se vede regele Ur-Nina cum duce cu 
un Coş aşezat pe capul său materiale pentru zidirea unui templu, iar regele 
Nabopalassar cu cei doi fii ai săi nu se dau înapoi la zidirea unui templu să 
aducă atît cărămizi cît şi argilă, dar şi să lucreze cu unelte de zidar. 

Nu posedăm prea multe date despre viaţa privată a regilor din 
Meso-potamia, în afară de veşmintele şi podoabele lor. 

fin vremurile vechi, adică în mileniul al treilea, regii nu se deosebeau de 
supuşii lor în ceea ce priveşte veşmintele,, Regii Ur-Nina şi Lugal-dalu 
purtau o singură îmbrăcăminte, un fel de şorţ, în vreme ce tot toracele 
rămînea gol. Ca semn al demnităţii sale stăpînitorul purta toiag 


99 


recurbat la capul superior sau o sabie în formă de seceră. Regii preistorici din 
Mesopotamia lăsau să le crească părul capului şi barba mare, dar în epocile 
istorice atît barba cît şi capul sînt rase complet. 

Totuşi vechiul port regal a rămas utilizat uneori, poate de suverani care 
voiau să arate prin el legitimitatea lor şi antica dinastie din care se trăgeau. 
Aşa bunăoară regele Sargon I este înfăţişat purtînd acel şorţ sau i ochie scurtă, 
cu părul lung strîns de o diademă şi cu o barba mare ce-i ajunge pînă la mijloc, 
şi cu mustăţi groase şi prelungi. Mai tîrziu însă regii se îmbracă cu totul altfel. 
Regele Naram-sin în timp de pace poartă un veşmînt făcut tot din smocuri de 
lînă (kaunakes îl numeau grecii), dar acoperind umărul său drept şi şalele. 
Capul său era acoperit de o tiară lungă şi ascuțită, dar în vreme de război el 
poartă o cască cu coame care se potriveşte doar zeilor şi care ar putea indica, 
la fel ca şi determinativele stelelor ce însoțesc chipul său pe o stelă, că regele 
Naram-sin a căpătat vrednicia divină chiar în viaţă fiind. Regele Gudea însă, 
ca şi regii din epoca sa, poartă o manta cu franjuri, care este trasă peste 
umărul stîng în timp ce umărul drept rămîne dezgolit. 

Capul şi barba îi sînt, după moda sumeriană, rase complet. Capul este 
descoperit sau e protejat de o bonetă de lînă. Cu toate că Hammurabi a 
dobîndit o victorie deplină asupra oraşelor sumeriene din sud, şi cu toate că a 
aşezat capitala imperiului său spre nord, în îmbrăcăminte el a păstrat multe 
particularităţi ale regiunii de sud a Mesopotamiei, locuite de sumerieni, 
veşmâîntul acestui rege, o mantie lungă deschisă înainte şi scufia de pîslă este 
în esenţă îmbrăcămintea regilor Gudea şi Sulgis. Totuşi Hammurabi nu se 
poate despărţi de barbă, doar mustaţa îi este rasă. Regii din dinastia kasită 
purtau veşminte bogat împodobite. 

Date interesante despre viaţa privată a regilor din Akkad dobîndim din 
socotelile scrise pe vremea regilor Lugalanda şi Urukagina. Posedăm scrisori 
ale soţiei regelui Lugalanda care primeşte daruri de la o regină vecină şi îi 
trimite şi ea în schimb altele printre care şi o fetiță mică. Regii babilonieni se 
căsătoresc cu principese străine şi îşi dau fiicele să fie soţii ale unor regi străni. 
Dar regii din Babilon nu îşi uită afacerile proprii şi fac negoţ pe contul lor. în 
țară ei caută să-şi mărească averea, obţinînd cît mai mult pămînt arabil şi unii 
din regi cum este ManiStusu înşiruiesc pe stele sau pe pietre de hotar 
posesiunile lor agrare.. 

Pe de altă parte regii babilonieni obţin de la caravanele ce trec prin marele 
centru comercial care devenise Babilonul, mărfuri de tot soiul care nu se aflau 
în Mesopotamia, în special lemn, pietre şi metale. Desigur cu aceste mărfuri 
din import ei fac daruri templelor, dar este foarte probabil că pe multe le 
revînd cu prețuri mult mai mari supuşilor lor. Expediţiile războinice purtate 
de regii din Akkad i-au dus din Elam şi pînă în munţii Taurus din Asia Mică; 
aşa se explică faptul că negus- 

lorii din toate ţările supuse sau cutreierate de oştirile lor vin în Babilonia să 
aducă mărfuri, din Makan se aduce piatra de dolerit pentru confecţionarea 
sigiliilor, dar şi a statuilor de zei, din muntele Amanus se importă lemn de 
cedru, munţii Taurus furnizează argint. Regele Gudea a avut relații 
comerciale intense cu toate regiunile din Orientul de Mijloc. 


Reamintim că în mileniul al treilea se făcea un comerţ intens prin 
caravane de măgari care străbăteau deserturile; în ceea ce priveşte cămila ea 
apare în Arabia şi în Mesopotamia în mileniul al II-lea, dar nu este introdusă 
în Egipt decît pe vremea stăpînirii romane (sec. 1 î.e.n.) întrucît era socotită 
un animal tifonian aparținînd zeului Typhon sau Seth, zeul dezordini şi 
răului. 

Regii akkadieni păstrau mărfurile achiziţionate în depozite mari de unde 
le vindeau şi le distribuiau la nevoie. Afacerile acestea înfloritoare au dus pe 
stăpînitori la bunăstare şi poate au dus la înmulţirea numărului supuşilor lor. 
Regele Gudea afirmă că are 216.000 supuşi, iar zeii îi fac proorociri din cele 
mai favorabile: „Ogoarele îţi vor aduce (roade), (apa) din canale şi şanţuri va 
urca, din crăpăturile pămîntului, de unde nu vine apă, va izvori apă. în Sumer 
uleiul va fi de prisos, şi lînă va fi şi ea multă”. Dar şi alţi regi şi principi se 
străduiau în inscripţii să prezinte vremea lor ca nespus de fericită, cu o mare 
ieftinătate de produse necesare vieţii oamenilor. Aceasta, evident, nu 
corespunde cîtuşi de puţin adevărului. 

Alături de aceste preocupări mercantile, mulți stăpînitori din Babilon au 

împlinit îndatoririle lor militare cu vitejie. Regele Eannadu se aşază în fruntea 
oştirii sale şi „taie capul" ţărilor Umma, Elam, Kis, şi Ma'er. Războaiele 
purtate de regii akkadieni Sargon, Mani$tusu, Erimuă şi Naram-Sin i-au dus 
de la Golful Persic pînă la insula Cipru. Hammu-rabi îl biruie pe potrivnicul 
său Rim-Sin şi unifică toată Mesopotamia sub conducerea Babilonului. în 
fine regele Nabuchodonosor supune întreaga Sirie şi coastele feniciene ale 
Mediteranei. 
„ în privinţa administrării teritoriului, principiile au variat după epoci şi 
persoane. în statele suverane regele guverna şi administra doar teritoriul său, 
în timp ce micii regişori — supuşi lui — îşi conduceau fiecare ţinutul său.- 
Astfel Gudea cu toată strălucirea sa nu este decît un issaku dependent de un 
rege mai puternic. în oraşul Iskun-Sin domnea de pildă regele ChaSchamer 
care era suveran şi domn peste regele Ur-Engur, şi pe vremea regelui Sulgi 
domnea peste el la Lagas regele Galu-Kazal. 'Regii puternici au căutat să 
înlocuiască pe aceşti regişori supuşi şi inferiori lor, prin rude ale lor., Aşa 
Lipit-ili fiul regelui Naram-Sin administra ca 1Ssaku oraşul Marad, un alt fiu 
era guvernator al oraşului Tutu. Regele Sulgi pune pe fata sa să fie 
stăpînitoare a oraşului Marhaăi. 

Aceasta era însă o excepţie fiindcă de obicei prinţesele fiice de rege deveneau 
mari preotese. 

„însă din epoca lui Hammurabi acest tip de stăpînire prin intermediul unor 
regişori a dispărut şi a fost înlocuit prin guvernarea cu ajutorul unor dregători, 
funcționari supuşi regelui, care administrau diferitele teritorii regale şi pentru 
care bineînţeles nu mai putea exista independenţă.r 

-Printre îndatoririle administrative ale regilor erau construcția de oraşe, 
clădirea unor fortărețe şi mai presus de toate săparea şanţurilor şi a canalelor. 
Problema apei era capitală pentru toţi locuitorii Mesopo-tamiei şi de aceea 
datoria esențială a unui rege akkadian sau sumerian era să sape canale şi să 
planteze arbori. Dar săparea de canale era de folos nu numai pentru 
agricultură, căci ele erau utilizate pentru transport şi pentru comunicațiile 
dintre un oraş şi altul. De fapt existenţa canalelor a constituit premisa 
unificării într-un singur imperiu a întregii Mesopotamii. 

Regele afirma întotdeauna că este protectorul supuşilor săi împotriva 
oprimării şi a nedreptăţii, ceea ce bineînţeles era foarte departe de adevăr 

tocmai regele fiind acela care îşi oprima şi nedreptăţea supuşii. El trebuia să 
vegheze ca „cel puternic să nu împileze pe cel slab”, de aceea era şi 
judecătorul suprem şi ultima instanţă de judecată: „Cînd regele nu ia seama la 
dreptate, supuşii săi se răscoală şi ţara sa este pustiită. Dacă nu se îngrijeşte 
de dreptate în ţara sa, zeul Ea, stăpînul Destinului, va schimba destinul său, şi 
nenorocirea îl va urmări pe el" (H.C. Rawlin-son, The Cuneiform Inscriptions 
of Western Asia, London, 1902, voi. IV, R, 48, la sq,).^Dar uneori un rege 
este silit să admită că nedreptatea domneşte în ţara sa, aşa de exemplu regele 
Urukagina din Lagaă vrea să schimbe nedreptăţile care s-au aflat în Lagas 
„din vremurile de început", căci dregătorii pe care i-a aşezat el în acest ținut 
au luat de la ţărani, de la păstori, pescari şi corăbieri dări peste măsură de 
mari. Preoţii la rîndul lor împilau poporul de jos; ei pătrundeau în grădina lui 
şi jefuiau recoltele. Regele Urukagina vrea să reformeze această situație şi 
statorniceşte noi legiuiri astfel ca „cel puternic să nu poată face nici o răutate 
orfanului şi văduvei". Desigur prin aceste reforme el a dobîndit simpatia celor 
împilați, dar prin reprimarea celor puternici pe care se sprijinea altădată 
regalitatea, el şi-a şubrezit desigur poziţia politică şi militară. Căci el nu a 
putut să se opună cu succes regelui Lugalzaggisi şi odată cu dispariţia lui au 
pierit şi reformele sale atît de bine intenționate. Totuşi, urmaşii acestui rege 
au socotit imperios necesar să se preocupe de găsirea unor soluţii în 
conflictele sociale care trebuie să fi fost destul de puternice în Mesopotamia. 


Căci un alt rege, care pretinde că a instaurat o epocă fericită în ţara sa, 
Gudea, scrie într-o inscripţie, din care se poate deduce care era situaţia 
anterioară suirii pe tron a acestui rege: „femeia nu trage după ea sania de 
cărat; clădesc (numai) sclavii puternici. . . nimeni nu este bătut cu biciul. 


Pe servitorul care a făcut o greşeală stăpînul nu-l loveşte în cap; pe 
slujnica ce a făptuit vreo faptă rea, stăpîna ei nu o loveşte peste față". 


Regele Gudea poartă de grijă ca măcar în zilele de sărbătoare toate 
deosebirile între diferite clase sociale să fie abolite. în ziua în care regele 
intra în Templu, vreme de şapte zile, slujnica era deopotrivă cu stăpîna ei, 
robul şi stăpînul său mergeau alături; în oraş cei puternici şi cei de jos 
împreună. Se ştie că şi romanii aveau o sărbătoare, Saturnalia, în care sclavii 
erau oarecum sloboziţi de îndatoririle lor faţă de stăpîni. 

f Dintre toți stăpînitorii Babilonului regele care a încercat cel mai mult să 
instaureze relaţii sociale întemeiate pe legi scrise a fost Hammurabi, care a 
rămas în amintirea tuturor generaţiilor din Babilon şi Asiria prin Codul său 
de legi în care a vrut „ca cel puternic să nu împileze pe cel slab, şi să ducă pe 
drumul cel drept pe orfan şi pe văduvă”.!. 

Dar aşa cum reiese din corespondenţa lui Hammurabi cu Sinidinnam, 
împuternicitul său peste crasul Larsa, regele se îngrijea de amănunte ale 
administraţiei cum ar fi introducerea unei luni selenare intercalate, pedepsirea 
unor dregători pentru exacţiuni, neîncasarea impozitelor; de toate acestea se 
preocupa regele însuşi. De exemplu regele scrie dregătorului său mai sus 
numit: „Oamenii ce au ogoare la malurile canalului Damanum, solicită ca ei 
să sape canalul acesta. în decursul acestei luni ei trebuie să sfirşească acest 
canal" Sau îi scrie: „Cînd vei termina săpăturile canalului pe care l-ai început 
acum, lasă să crească plantele de apă în Eufrat de la Larsa pînă la Ur, 
îndepărtează trestia şi pune-o în ordine", sau „De îndată ce vei primi 
scrisoarea mea, sapă cu ajutorul oamenilor care stau în slujba ta, în decurs de 
trei zile canalul din oraşul Uruk". 

Justiţia îl preocupă mult pe rege. Un oarecare Tummumu se plînge că i 
s-au luat grînele fără nici o justificare. Regele scrie împuternicitului său să 
cerceteze cu de-amănuntul această afacere şi să restituie cele ce i se cuvin 
petiționarului. 

Tradiţia stabilită de regele Hammurabi a fost urmată şi de succesorii săi, 
şi regele a socotit de datoria sa totdeauna să rezolve singur procesele ce-i vin 
înainte. 

Posedăm în scrisorile aflate la Tell-el-Amarna şi la Bogazkoi date destul 
de precise despre relaţiile existente între curtea faraonilor egipteni şi cea a 
regilor din Babilon şi din Hattusas. Aflăm din aceste scrisori că ambasade 
însoţite de caravane regale sau particulare mergeau de la o capitală la alta şi 
aduceau mesaje, dar şi daruri către „fraţii” regilor, adică la suveranii Egiptului, 
Mesopotamiei, ai ţării Mitanni, sau ai ţării hittiților care se socoteau şi îşi 
spuneau între ei „frați”. La o curte străină ambasadorii erau primiţi într-o 
audienţă solemnă şi înmînau scrisorile şi darurile lor. 

Se controla dacă vorbele spuse de aceşti soli corespundeau cu cele scrise 
pe „tăbliţele" lor — scrisorile de acreditare — am spune astăzi, şi numai dacă 
exista deplină concordanţă solii erau „crezuţi”. Apoi trimişii erau poftiți la 
masa regelui şi „mîncau de la ea mîncăruri (alese) şi beau băuturi ameţitoare”. 
Prin aceşti ambasadori regele care îi trimitea afla despre situaţia religioasă sau 
politică a regilor la care fuseseră trimişi, dar şi despre dragostele „colegilor” 
lor. Multe dintre scrisorile de la Teii el-Amarna cuprind cereri de aur, care, se 
pare, era destul de rar în Mesopotamia (în mileniul al II-lea şi al IH-lea î.e.n. 
argintul era mai scump ca aurul) şi se afla în cantităţi apreciabile în Egipt, 
grație minelor de aur din Nubia (Sudanul de azi, Nubia avînd în egipteană 
chiar sensul de „ţinut al aurului”), aşa de pildă regele babilonian 
Ka-daSman-EIllil I scrie faraonului Amenofis ITT să-i trimită cît mai mult 

Piatră de hotar (kudurru) pur dud simbolurile zeilor 

aur, ba chiar o cantitate precisă de 3000 taianţi (circa 108.000 kg aur!). 

Cererea aceasta de aur este repetată de regele Burraburias care solicită 
faraonului Amenofis IV (adică lui Ikbunaton, faraonul eretic care suprimase 
toţi zeii în afară de Aton, zeul discului solar) mult aur. Acesta din urmă îi 
răspunde că nu mai posedă aurul tatălui său şi de aceea nu trimite decît puţin 
aur şi de calitate inferioară. 

Desigur, regii din Asia trebuiau să trimită faraonilor egipteni alte daruri în 
schimbul aurului lor, şi aceste daruri constau de obicei din pietrele aşa de 
preţuite în tot Orientul, lapislazuli sau lazurit, pietre semiprețioase de culoare 
albastră care se extrăgeau în antichitate din mine aflate în Afganistanul de azi. 
Amintim că celebrul albastru de Voroneţ cu care sînt pictate mănăstirile din 
nordul Moldovei se fabrica din pulbere de lazurit. Se mai trimiteau cai şi care 
de luptă. Alături de schimbul de daruri se pomeneşte în scrisorile de la Teii 
el-Amarna (vechiul Akhetaton „orizontul lui Aton", capitala Egiptului pe 
timpul faraonului eretic Ikhunaton), de proiecte de căsătorie. Aşa regele 
Ka-dasman-Ellil I cere regelui egiptean Amenofis III să se căsătorească cu 
fiica sa. De fapt atît faraonii Amenofis III cît şi Amenofis IV au avut în 
haremul lor mai multe principese din statul Mitanni. 

Dorinţa regilor din Babilon şi din alte ţări asiatice de a se căsători cu o 
principesă din Egipt nu a fost îndeplinită niciodată, căci faraonii nu au admis 
căsătoria fiicelor lor cu un monarh asiatic. Singura excepţie cunoscută în 
istorie este căsătoria regelui Solomon cu o principesă egipteană (cf. III Regi, 
III, 1 „După ce regatul s-a întărit în mîinile lui Solomon, s-a înrudit cu 
Faraon regele Egiptului, căci a luat pentru el pe fiica lui Faraon, şi a dus-o în 
cetatea lui David, pînă ce a găsit de zidit casa sa, Casa Domnului şi zidul 
dimprejurul Ierusalimului"). 

întrucît regele babilonian Kadasman-EIllil I nu a putut obține drept soţie o 
principesă egipteană, el îi scrie faraonului egiptean să-i trimită o doamnă 
egipteană frumoasă drept soţie căci nimenea nu ştie că ea nu este de sînge 
regal. 


II. Asiria 


Regii din Asiria erau, la fel ca şi cei din Babilonia, căpetenii de oştiri, 
administratori şi judecători. Totuşi poziţia regelui în Asiria era cu totul alta 
decît în Babilon. 

Cînd un rege murea, cei mai mari dregători asirieni conduceau pe noul 
rege spre a urca pe treptele tronului în palatul regal, unde era înveş-mîntat cu 
insignele demnităţii sale. Toţi se aruncau înaintea lui cu pîn- 

tecele la pămînt, îi sărutau picioarele şi îl numeau „tată al patriei”, 

„Asemenea cu nici unul altul". Oştirea aclama pe noul rege cu strigătul: 

„Acesta este regele nostru”. După un ritual al cărui text ni s-a păstrat 

fragmentar se pare că noul rege asirian era miruit cu untdelemn în templu, la 

fel ca în Egipt şi Palestina. Apoi un preot îi aşeza pe cap o diademă regală şi 

îi rostea următoarele cuvinte: „Diadema de pe creştetul tău înseamnă că (zeul) 
Assur şi Ninlil sînt stăpînii diademei tale. O sută de ani să te apere pe tine ca 

să se afle puternice şi sănătoase piciorul tău 

în templu şi mîinile tale la altarul (zeului) Assur, domnul tău... 
După ce s-a sfîrşit această rugăciune căpeteniile Asiriei se apleacă şi sărută 
picioarele regelui. Apoi el se îndreaptă spre palat şi se aşazâ pe tron. 


Dar ceremoniile nu se sfîrşesc prin aceasta, ci mai durează încă mult cînd 
noul monarh poate odihni în pace. După urcarea pe tron se trimit scrisori de 
notificare a acestui plăcut eveniment tuturor curților regale prietene care au 
datoria să trimită un ambasador care să-i transmită urări de bine dimpreună 
cu daruri: „veşminte regale şi uleiuri bine mirositoare" spre a se unge cu ele. 


De fapt, prima zi a lunii Nisan a anului care vine, cînd noul rege 
sărbătoreşte ziua anului nou cu numeroase ceremonii închinate marilor zei, 
este data care marchează debutului noii domnii. Dacă regele Asiriei este în 
acelaşi timp şi rege al Babilonului, atunci el trebuie în fiecare an, în ziua 
anului nou, să ia parte la ceremonia „apucării mîinilor zeului Marduk' 

Regele se bizuie în primul rînd pe oștirea şi pe dregătorii săi. Armata îi 
apără persoana şi îl ajută să facă cuceririle, dar şi să le poată menţine. Pe 
dregărori îi foloseşte spre administrarea marelui său regat. 


"m 


în calitate de comandant suprem al oștirii, regele Asiriei ia parte în 
persoană la multe expediții militare şi rabdă toate oboselile marşurilor 
îndelungate. De obicei el este purtat peste rîpe, pîrîuri, dealuri şi înălțimi 
stînd pe tron, dar acolo unde nu mai poate fi purtat tronul, regele urcă singur 
şi se cațără pe munți şi dealuri cu propriile sale picioare ca „un țap pe 
vîrfurile înalte ale munților" cum scrie un text asirian. Ajuns sus pe munte 
regele se odihneşte pe stîncile netede şi bea dintr-un ulcior apă rece de munte 
spre a-şi potoli setea. Dacă expediția sa militară a fost încununată de succes, 
el se reîntoarce în capitală în fruntea oastei în triumf şi în sunetul goarnelor şi 
tobelor. Principii vrăjmaşi prinşi de război sînt aduşi în faţa mulţimii care îi 
priveşte cu mirare, şi de obicei ei trag carul regelui, fiind înhămaţi la el ; 
deseori însă poartă drept podoabă la gît capul unei căpetenii care s-a răsculat 
împotriva regelui. Mai tîrziu, principii prinşi de război vor fi folosiţi pentru 
munci istovi- 

toare de corvoadă, sau vor fi aşezaţi în cuşti de cîini spre a fi batjocura 
mulțimii. 

Iată o inscripţie a regelui Asiriei, Assurbanipal, în care se relatează 
campaniile sale militare. 


m E r Pe pes II e Ro 
n h t 5 ag Pr 


Regele Assurbanipal la  vinătoare de onagri (măgari sălbatici), relief din 
palatul de la Ninive (perioada neo-asiriană) 

Regele Asiriei. Assurbanipal, a domnit între anii 668 — 631 î.e.n. şi a 
fost unul din suveranii cei mai luminaţi ai acestui imperiu. El a constituit o 
bibliotecă regăsită încă de la începuturile asirologiei în ruinele capitalei 
Ninive în 1878 şi texte din ea s-au publicat pentru prima oară în traducere în 
1880. Textul de faţă relatează campaniile militare ale acestui rege. Este 
înscris pe o prismă de argilă arsă cu zece laturi. Traducerea s-a făcut 
consultîndu-se mai multe texte: 

„în prima mea campanie militară împotriva (ţării) Magan şi Meluhha 
(regiuni din Egipt, n.n.) am pornit în numele adevărului. Targu (Taharqga, 
regele Egiptului şi al Ethiopiei între 689-664 î.e.n., era al treilea faraon al 
celei de a XXV-a dinastii egiptene, n.n.) regele ţării Musur (Egipt, cfr. Misr 
în arabă, Misir în româna veche pentru Egipt, n.n.) şi Kuş (Etiopia n.n.) pe 
care Asarhaddon, regele Asiriei, tatăl meu, I-a biruit punînd stăpînire pe ţara 
lui, el, Tarqu, a dat uitării puterea (zeului) Aşşur, Istar şi a marilor zei stăpînii 
mei şi s-a bizuit pe forțele lui. El a pornit (cu război) împotriva regilor şi a 
guvernatorilor pe care tatăl meu, ce m-a zămislit, i-a aşezat în ţara Musur 
pentru a ucide, a prăda şi a răpi această ţară (Musur). EI a intrat şi s-a aşezat 
la Mempi (Memfis n.n.), în oraşul pe care tatăl meu I-a cucerit şi 1-a inclus 
în graniţele Asiriei. Un sol a sosit repede la Ninive şi mi-a făcut cunoscut 
aceasta. Din pricina acestor fapte inima mea s-a indignat şi ficatul meu s-a 
mîniat. Mi-am ridicat mîinile înspre cer şi l-am implorat pe (zeul) Aşşur şi pe 
(zeiţa) Istar din Asiria, am chemat ostile mele viteze pe care Aşşur şi Iştar mi 
le-a dăruit şi mi-am îndreptat paşii spre Musur şi Kuş. 

în timpul campaniei mele de război, 22 de regi ai litoralului Mării 
(Mediterane) şi ai uscatului, robii mei, supuşii mei au adus în fața mea 
darurile lor grele şi mi-au sărutat picioarele. Pe aceşti regi, împreună cu 
oştirile lor şi corăbiile lor le-am trimis pe uscat şi pe apă împreună cu oastea 
mea. Am mers repede cu ajutorul regilor şi guvernatorilor supuşii mei şi am 
ajuns pînă la Kar-Baniti (oraş în partea de răsărit a Deltei Nilului, n.n.). 

Targu (regele Taharga, n.n.) regele ţării Musur şi Kuş a auzit la Mempi 
de acţiunile expediției mele militare şi spre a mă înfrunta şi a se lupta cu 
mine şi-a chemat oştenii. Cu ajutorul lui Aşşur, Bel şi Nabu, marilor zei 
stăpînii mei, care mergeau păşind alături de mine şi de partea mea, am înfrînt 
oastea lui într-o mare bătălie de cîmp. Tarqu a auzit în Mempi despre 
înfrîngerea oastei sale şi aureola lui Assur şi a lui Istar l-au doborit şi el 
umbla ca un nebun. 

Strălucirea domniei mele, cu care m-au învrednicit zeii cerului şi ai 
pămîntului, 1-a acoperit pe el. El a părăsit Mempi şi pentru a-şi mîntui 

sufletul (a-şi salva viaţa, n.n.) a fugit în oraşul Ni (Theba, n.n.). Am ocupat 
acest oraş (Mempi), am dus acolo armata mea şi am instalat-o în el. 

Pe regele Nicu (faraonul Nekao, n.n.) din Mempi şi Saia (Sais, n.n.) 
ETE ES pe aceşti regi, cîrmuitorii de nome, locțiitori, pe care tatăl 
meu care m-a zămislit (Asarhaddon, n.n.) i-a numit în țara Musur şi care şi-au 
părăsit funcțiile în fața atacului dat de Tarqu, umplînd pustiul, i-am întors şi 
i-am numit (din nou) în funcțiile şi posturile lor. Am ocupat din nou ţara 
Musur şi Kuş pe care tatăl meu ce m-a zămislit le-a cucerit, le-am întărit paza 
lor mai mult ca în trecut, şi după ce am încheiat unele tratate m-am întors cu 
bine în Ninive aducînd mulţi prinşi de război şi o bogată pradă. 

După aceasta, toți aceşti regi, pe care i-am numit au încălcat alianţa cu 
mine, n-au respectat jurămîntul făcut marilor mei zei, au dat uitării tot binele 
pe care eu i le-am făcut şi inima lor s-a umplut de răutate. Țineau cuvîntări în 
care ațîțau la răsvrătire şi făceau consfătuiri criminale, spunînd: „Tarqu a fost 
gonit din ţara Musur, iar cît ne priveşte pe noi cum trăim (fără el) ?". Ei au 
trimis la Tarqu, regele țării Kuş, pe soli de-ai lor, pentru a încheia cu el o 
alianţă şi a stabili o prietenie cu el, spunînd: „Să facem prietenie între noi şi să 
cădem la învoială unii cu alții. Să împărțim între noi ţara din această parte 
(ţara Egiptului, n.n.) şi să nu existe un alt stăpîn peste noi". Ei au pus la cale 
fapte rele împotriva armatei ţării lui A§§ur, contra oastei stăpînirei mele, pe 
care am instalat-o (în Egipt) în semn de alianţă cu ei. Dregătorii mei au auzit 
însă aceste vorbe, i-au prins pe solii lor, împreună cu mesajele lor şi au 
descoperit uneltirile lor de răzvrătire. Ei (dregătorii mei) au prins pe aceşti 
regi ŞI i-au pus în lanţuri grele de fier la mîini şi la picioare. Blestemul (zeului) 
Aşşur, stăpînul zeilor, i-a ajuns din urmă, deoarece ei au încălcat jurămîntul 
dat marilor zei. Eu le-am arătat bunătate, deoarece le-am acordat milostivire. 
Pe oamenii din oraşul Saia (Sais), Pentiti (Mendes) şi Ti'n (Heliopolis) ca şi 
din alte oraşe, pe toţi cei ce erau cu ei şi au uneltit împreună cu ei, de la mic 
pînă la mare, asirienii i-au omorît cu săbiile, şi n-au lăsat pe nici unul viu 
printre ei. Trupurile lor le-au atârnat pe stilpi, i-au jupuit de pielea de pe ei, şi 
au acoperit cu ea zidul oraşului.* Pe regii care au uneltit împotriva armatei 
țării A§§ur, i-am dus vii la mine în oraşul Ninive. 

Dintre aceştia l-am iertat pe Niku (faraonul Nekao, n.n.) şi am lăsat viaţă 
sufletului său. Am încheiat cu el un legămînt mai puternic decît cel* anterior. 
L-am îmbrăcat în veşminte colorate şi i-am atîrnat (de gît) un lanţ de aur ca 
semn al stăpînirii mele (asupra lui). Am împodo- 

bit cu inele de aur degetele lui şi i-am dăruit un pumnal din oţel cu montură 
de aur ca să-l poarte la brîu, înscriind pe el numele meu. I-am dăruit care de 
luptă, cai, catîri pentru călăritul său. Şi am trimis în scopul (încheierii) 
alianţei cu el pe reprezentanţii mei şi pe guvernatorii de nome. L-am adus 
înapoi în Saia (Sais) acolo unde tatăl şi zămislitorul meu l-a numit să 
domnească iar pe Nabuşezibanin (Psametic) fiul lui l-am numit (să fie 
căpetenie la) Hatariba (Atribis). I-am sporit şi i-am arătat mai mult bine şi 
mai multă milostivire decît tatăl meu. 

Pe Tarqu (Taharqga) acolo unde a fugit el, groaza de săbiile lui Aşşur 
stăpînul meu l-au răsturnat şi el a murit. După el s-a urcat pe tron 
Taş-damane (Tanuatamon, n.n.), fiul lui Şabaca (faraonul Şabaca rege kuşit a 
întemeiat dinastia a XXV-a domnind în Egipt (circa 712—701 î.e.n.). 
Tanuatamon, faraon kuşit, se urcă pe tron la 663 n.n.). El a transformat 
oraşele Ni şi Unu (Heliopolis) în cetăţi ale sale şi şi-a strîns toate forțele 
armate. în vederea bătăliei cu oastea mea, cu fiii ţării Aşşur care se aflau în 
Mempi, el şi-a chemat oştenii (acest rege) a închis pe oamenii mei şi le-a 
împiedicat ieşirea (dar) un sol al lor a sosit repede la Ninive şi mi-a spus 
acestea. 

în a doua campanie a mea mi-am îndreptat paşii spre Musur (Egipt) şi 
Ku$ (ţara Kuş, adică Ethiopia). Taşdamane auzind despre direcţia (în care se 
îndrepta) expediţia mea şi despre faptul că eu am călcat hotarele țării Musur a 
părăsit Mempi, ca să-şi salveze sufletul a fugit în Ni. 

Regii, căpeteniile de nome, cîrmuitorii oraşelor pe care i-am numit în ţara 
Musur au venit la mine ca să-mi sărute picioarele. Mi-am îndreptat paşii după 
Taşdamane şi am ajuns la Ni cetatea lui. El a văzut cit de puternic era atacul 
(oştirii mele) şi a părăsit Ni fugind în Chipchipi. Cu ajutorul (zeilor) Assur şi 
Istar, acest oraş a căzut în întregime în mîinile mele. 

Am scos din locurile lor şi am dus în ţara Assur argintul, aurul şi pietrele 
scumpe, bogăţiile palatului lui, toate cîte au fost şi hainele colorate de in, caii 
săi înalți, oamenii — bărbaţi şi femei, două obeliscuri înalte turnate din 
electrum (aliaj natural de aur şi argint, n.n.) în greutate de 2500 de talanţi 
(circa 90.000 kg) care străjuiau la porţile templului. Am luat din oraşul Ni o 
pradă de război grea şi fără de număr. Armele mele au fost amarnice pentru 
țara Musur şi ţara Huşi (Kuş) şi eu am căpătat izbîndă. Cu mîinile pline m-am 
întors cu bine la Ninive, oraşul meu de reşedinţă. 

în a treia campanie a mea de război am pornit împotriva lui Ba'al, regele 
oraşului Turri (Tyr) care locuia în mijlocul mării. Deoarece el nu respecta 
porunca domniei mele, nu da ascultare vorbelor furiei mele, am ridicat 
întărituri împotriva lui (şi) i-am tăiat calea pe mare şi pe uscat. Am stînjenit 
viaţa (tirienilor) şi am  scurtat-o şi i-am plecat sub jugul 

meu. El (regele Ba'al al 'Tyrului) a adus la mine ca soție neligitimă pe propria 
Jui fiică şi pe fiicele fratelui său. în acelaşi timp a trimis la mine, în calitate de 
rob, pe fiul său lahimilk care nu trecuse marea niciodată (oraşul fenician Tyr 
era aşezat pe o insulă, n.n.). Pe fiica lui şi pe fiicele fraţilor lui i-am primit cu 
multe daruri de nuntă din partea lui. l-am arătat milă şi i-am trimis înapoi pe 
fiul său. 

Iakinlu, regele cetății Arnad (oiaşul fenician Arvad, n.n.), care locuia în 
mijlocul mării şi care nu s-a supus regilor părinţilor mei, s-a supus jugului 
meu. A adus la Ninive pe fiica lui, în calitate de soţie neligitimă (a mea) şi 
mi-a sărutat picioarele. 

Mugallu, regele ţării Tabal (în Cappadocia, n.n.). care i-a ocărit pe regii 
— părinţii mei a adus la Ninive pe fiica lui, în calitate de soţie nelegitimă cu 
multe daruri de nuntă şi mi-a sărutat picioarele. l-am impus lui, regele 
Mugallu, să-mi plătească un tribut anual sub formă de cai voinici. 

Sandaşarm, regele din Cilicia care nu s-a supus părinților părinților mei, şi 
nu li s-a subjugat, a adus la Ninive pe fiica lui în calitate de soţie nelegitimă 
cu multe daruri de nuntă şi mi-a sărutat picioarele. 

După ce lakinlu, regele oraşului (fenician, n.n.). Arvad a murit, 
Aziba'al...........2-. fiul lui Iakinlu, care trăise în mijlocul mării, s-a ridicat 
din mijlocul mării şi a venit cu daruri grele ca să-mi sărute picioarele .... 

în cea de-a patra campanie a mea mi-am adunat oştirea şi mi-am îndreptat 
paşii către regele Aşcheri al țării Manna (statul Manna se întindea în regiunea 
locului Van în răsăritul Anatoliei, n.n.). După porunca zeului Assur am 
pătruns înlăuntrul ţării Manna şi am intrat în ea cu puterea mea. Am cucerit, 
am dărîmat, am distrus şi am ars oraşele mari (ale acestei ţări), împreună cu 
cele mici foarte numeroase, inclusiv oraşul Izirta. Am scos din aceste oraşe 
oamenii, caii, măgarii, vitele cornute mari şi mici şi le-am considerat pradă de 
război a mea. (Regele) Aşcheri a auzit de direcţia în care mă îndreptam în 
campania mea şi a părăsit Izirta, oraşul său de reşedinţă, fugind la Istatti, o 
cetate a lui, unde şi-a găsit refugiu. Am cucerit acest oraş după un marş de 15 
zile, l-am pustiit şi am întins jale peste el. Regele Aşcheri, care nu a respectat 
domnia mea, aşa cum glăsuise zeiţa Istar de la Arba'ilu ce a poruncit demult 
aşa: „Eu sînt moartea lui Aşcheri regele ţării Manna! Aşa cum am dat poruncă 
aşa să se facă!" Ea l-a predat în mîinile robilor lui şi oamenii ţării lui s-au 
răzvrătit. Au aruncat trupul lui pe strada (principală) a oraşului (aceluia) şi au 
sfişiat trupul lui. Ei au ucis cu sabia pe fraţii lui, pe neamurile lui, şi sămînţa 
familiei tatălui său. 

După aceea Ualli, fiul lui, s-a suit pe tronul lui. El a văzut măreţia 
zeului Assur, Sin, Samas, Adad, Bal, Nabu, Istar din Ninive ..........cccceeeeee. ŞI 
şi-a plecat capul sub jugul meu. Pentru izbăvirea vieţii sale el şi-a desfăcut 
palmele, implorînd îndurarea mea. El a trimis la Ninive pe fiul său Eri- 

sinni şi mi-a sărutat picioarele. I-am acordat îndurare şi am trimis la el pe 
solul meu de pace. El a trimis la mine pe propria lui fiică, în calitate de 
soţie nelegitimă (a mea). 

Mi-a adus tributul său înainte, pe care încetase să-l mai plătească pe 
timpul regilor părinților mei. Am mărit tributul vechi cu 30 cai şi l-am obligat 
să mi-l plătească. 

în a cincea campanie a mea mi-am îndreptat paşii împotriva Elamului. 
Potrivit poruncii zeilor Assur................ în luna Ului (luna a 6-a a calen 
darului asiro-babilonian, aproximativ august-septembrie, n.n.) .....ceee nana 
am acoperit întregul Elam, întocmai ca un uragan. Am tăiat capul 
lăudărosului lor rege Teumman care a uneltit (împotriva mea). Am ucis pe 
oştenii lui în număr mare şi am prins de vii pe ostaşii lui. Cu trupurile lor, ca 
mărăcinii şi scaieţii, am umplut împrejurimile oraşului Susan (Suza). Cu 
sîngele lor am făcut să curgă şuvoaie pe rîul Ulai (Carun), am înroşit apele 
lui ca o lînă roşie. Pe Ummanigaş, fiul lui Urtaka, regele Elamului, care a 
fugit de la Teumman în ţara Aşşur şi mi-a îmbrățişat picioarele, l-am adus cu 
mine în Elam şi l-am urcat pe tronul lui Teumman. Pe Tamaritu, cel de al 
treilea frate al lui, care a venit în fugă împreună cu el, l-am pus să domnească 
peste ţara Hidal (regiune din Elam ce se află la nord de rîul Ulai, n.n.). 

După ce am făcut ca armele zeilor Assur şi Istar să fie amarnice pentru 
țara Elamului, la întoarcerea mea mi-am întors privirea asupra lui 
Dunan regele ţării Gambulu (ţinut populat de arameeni la hotarul între 
Babilonia şi Elam, n. n.) care s a bizuit pe Elam. Am cucerit oraşul 
Sanibal, cetatea ţării Gambulu, intrînd în acest oraş, pe locuitorii lui 
i-am măcelărit ca pe nişte miei. Pe Dunan şi Sam'agun (fratele său, 
fiul regelui aramean Bal-ikiş care s-a luptat cu Asarhadobu, n.n.) care 
mi-au stingherit domnia, i-am ferecat în lanţuri şi în cătuşe, la mîini 
şi la picioare şi i-am pus pe obezi. Pe ceilalţi fii ai lui Bal-ikiş, pe familia 
sa, seminţia casei tatălui său cît le-a fost numărul ................... şi oasele tată 
lui său e iasa oala cu vitele cornute mari şi mici, măgarii, caii, catîrii, 
i-am dus în captivitate din Gambulu în ţara Assur. Cetatea lui Sanibal 
am dărîmat-o, am distrus-o şi am nimicit-o cu apă... eee 


Administraţia palatului, a ţării şi a provinciilor în general constituia o 
grijă permanentă pentru rege care trebuia să supravegheze personal sau prin 
intermediul „vizirului" său cum îşi îndeplinesc toţi dregătorii îndatoririle lor. 
Apoi regele trebuia să aibă grijă de încasarea impozitelor, deşi nu exista o 
separare netă între averea personală a regelui şi aceea a statului. îndeobşte se 
poate spune că încasarea dărilor era bună cînd regele era puternic, dar tributul 
cuvenit de la regii supuşi, ca şi birurile, deveneau reduse cînd pe tron era 
aşezat un rege slab. 

SL fe N 4 


zl A capita td al II-lea Ia vinătoare e lei 


Funcţia de apărător al dreptăţii şi de judecător suprem era aceea pe care 
orice rege asirian trebuia să o împlinească regulat, doar în zilele de 7, 14, 19, 
21 şi 28 ale fiecărei luni — zile nenorocoase — nu avea voie să dea nici o 
sentință. Ca şi pe vremea lui Hammurabi, orice supus nedreptăţit se ducea la 
rege cerîndu-i dreptate. Foarte ciudat pentru acele timpuri de opresiune, dar 
explicabil prin motive religioase poate, atunci cînd regele Sargon vrea să 
preia în întregime vechiul oraş Magganubba, spre a face din el noua sa 
reşedinţă Dur-Sarrukin, se fereşte să confişte pur şi simplu casele şi terenurile 
vechilor locuitori; el a despăgubit pentru ogoarele acestui oraş pe proprietarii 
lor după preţul cuvenit în argint, şi aramă şi spre a nu lăsa să se întîmple ceva 
rău, a dat celor ce nu voiau să primească preţul pentru ogorul lor, o altă 
bucată de pă-mînt în schimb, acolo unde vor ei. (Inscripţie pe un cilindru a lui 
Sargon, aflată la muzeul oraşului Lyon). 

Regilor le plăcea să considere vremea domniei lor ca o epocă 
bine-cuvîntată de zei, unde toţi supuşii trăiesc în pace fericiţi: „ăamas şi Adad 
au binecuvîntat pe domnul meu, regele în profeția lor cea dreaptă şi i-a hărăzit 
o domnie fericită peste ţările sale: zile ale dreptăţii, ani de Justiţie, ploi 
abundente, ape mari şi înalte (ale inundaţiei Tigrului şi Eufratului), preţuri 
bune la vînzare. Zeii sînt binevoitori, teama de 
zei este pretutindenea, templele sînt bogat împodobite .............eeeeeee Bătrînii 
saltă, copiii cîntă, femeile şi fetele................ se căsătoresc .... dau viață 
la băieţi şi la fetiţe. Naşterile (la vite) sînt bune. Regele meu a lăsat în viaţă pe 
cel ale cărui păcate l-au hărăzit morții. Pe cei ce au stat închişi mulți ani, tu 
i-ai slobozit; aceia ce au fost bolnavi mulţi ani, aceia s-au tămăduit. Flămînzii 
sînt sătui, cei istoviţi şi vlăguiţi s-au îngrăşat, cei goi au fost îmbrăcaţi cu 
veşminte." (R.F. Harper, Assyrian and Baby-lonian Letters, London, 1910, nr. 
2,7 sq). 

Dar realitățile vieţii asiriene par a fi cu totul altele şi nu corespund acestor 
laude. 

Poziţia regelui din Asiria faţă de zei şi de preoţi era, se pare, mai 
independentă decît în Babilon. Desigur el aducea jertfă vite, oi grase şi păsări, 
acorda daruri bogate, coroane de aur, veşminte fastuoase şi multe altele. 

Regele cade la pămînt făcînd mătănii la porţile templului şi ia parte la 
procesiuni. Mai cu seamă cînd îi merge prost caută plin de smerenie favoarea 
şi sprijinul zeilor, dar pentru a avea legături cu zeii şi spre a intra în 
comunicaţie cu ei nu avea nevoie de nici un intermediar, preot al zeului, 
pentru că regele însuşi era mare preot. De aceea preoțimea n-a avut niciodată 
în Asiria un rol atît de însemnat ca în Babilon. De fapt regele asirian 
Tiglatpileser IV, ca şi urmaşii săi, a avut o politică net ostilă preoților, căci a 
căutat să ridice țărănimea şi să o îndemne să se elibereze de poverile 
preoţimii. 

Astfel activitatea regelui era multiplă şi foarte variată, mai cu seamă 
atunci cînd Asiria s-a întins în mod considerabil. O mare parte din deciziile 
regale se dădeau pe baza unor rapoarte scrise cărora regele le răspundea în 
scris. Comandanții trupelor sale, dregătorii, funcționarii, preoţii, dar şi 
persoane particulare îi raportau în scris despre tot soiul de probleme politice, 
administrative, religioase sau private iar el răspundea în scris şi dădea 
dispoziţii şi ordine. 

Deşi ziua unui rege asirian era ocupată cu îndatoririle sale regale, totuşi îi 
rămînea destul timp şi pentru afacerile sale personale. Un timp destul de 
îndelungat îi lua însă — cel puţin în mileniul I î.e.n. — îmbrăca-rea sa cu 
veşminte fastuoase. în mileniul III î.e.n. regele din Asiria se îmbrăca tot atît 
de simplu ca şi cel din Babilon. în epoca arhaică regii din Asiria umblau 
precum Ur-Nina cu fusta făcută din smocuri de lînă (grecii o numeau 
kaunakes mai tîrziu) şi cu pieptul cu totul gol. Singura deosebire era că lăsau 
să crească o mică barbă, deşi aveau capul ras. Mai apoi au purtat o mantie cu 
franjuri ca regele Gudea. 

Dar cel puţin cu începere de la domnia lui Tiglatpileser I, moda asiriană 
merge pe căile sale proprii, deşi are unele asemănări cu veşmintele purtate de 
regii kasiţi. Deasupra unei cămăși, regii îşi pun o robă cu franjuri întărită prin 
benzi petrecute peste umeri şi menţinută de un brîu. Peste umeri era aşezată 
adesea o mantie scurtă. Veşmintele acestea fastuoase erau brodate în culori 
diferite în chip minunat, unele constau în tablouri brodate: un Gilgames cu 
doi lei care se luptă cu doi tauri; un palmier fecundat de două genii etc. 
Desigur numai îmbrăcămintea oficială şi de paradă arăta în felul acesta, în 
intimitate regele nu se înveşmînta atît de fastuos. în ceea ce priveşte 
acoperămîntul capului, acesta este absolut caracteristic regilor asirieni: ei 
purtau un fel de fes 

brodat şi ascuţit la cap. Se acorda o deosebită atenţie coafării părului regelui 
ca şi a băibii sale. Părul era uns desigur cu ulei parfumat şi cădea într-o şuviţă 
groasă pe ceafă. Barba lungă şi lată avea două sau trei rînduri de bucle 
menținute de un fel de papiote. Mustăţile erau răsucite. Picioarele erau goale 
sau puse în sandale ori în ghete împletite. Regele poartă totdeauna cu sine o 
sabie luxoasă şi un pumnal şi numai atunci cînd aduce jertfe zeilor se 
înfăţişează fără ele. La recepţia unor soli străini, el se sprijină cu mîna stingă 
pe arcul său şi ţine în mîna dreaptă cîteva săgeți. Toate acestea dovedesc că 
regele se consideră pe sine în primul rînd ostaş. Dar el se împodobește cu 
multe giuvacruri. în jurul gîtului are un lanţ de aur cu una sau mai multe 
embleme divine, pe piept are o podoabă apotropaică făcută din şapte pietre 
preţioase diferite, în urechi cercei scumpi, antebraţul, ca şi mîna sa, dar uncori 
şi gleznele au inele şi coliere scumpe. 

Drept embleme regale particulare el poartă toiagul şi sceptrul în formă de 
buzdugan, de care nu se desparte niciodată, apoi o cîrje similară întru-cîtva 
unei  cîrje de episcop. 

Ceremonialul curţii regale era orînduit cu stricteţe mare. Teoretic se putea 
şi în Imperiul nou asirian, ca orice supus „să vadă faţa regelui", dar în practică 
aceasta nu era chiar aşa de lesne de îndeplinit. Căci ambasadori străini, trimişi 
ai unor guvernatori, trebuiau să aştepte pînă cînd ziua sortită audienței „era o 
zi norocoasă" (fastă). Desigur audiența se acorda mai repede cînd solul străin 
aducea daruri de valoare. Cel ce cerea audienţă era introdus de un dregător, şi 
cînd ajungea înaintea regelui trebuia să se arunce la pămînt şi să sărute 
pămîntul sau picioarele regelui. Numai după aceea putea să se ridice şi să 
vorbească „dinaintea" regelui, dar nu lui direct căci aceasta ar fi constituit o 
încălcare a etichetei, ci „în fața" lui. 


Orchestră de muzicanți primind un rege babilonian 


Mesele sale, regele le lua de obicei înconjurat de curteni şi de oaspeţi. Dar 
în zilele nefaste, nenorocoase, menţionate mai sus, „Păstorul a nenumărați 
oameni", adică regele, nu trebuia să mănînce carne, pîine 

sau prăjituri care au fost puse la cuptor, apoi nu trebuia să-şi schimbe 
veşmintele, să-şi pună haine noi, nici să aducă jertfe. Apoi trebuia să 
postească — adică să nu mănînce nimic — în anumite zile de sfîrşit de lună. 
în aceste zile desigur ospeţele erau oprite. Dar ospeţe mari şi banchete 
fastuoase se dădeau de obicei în palatele regilor care fuseseră învinşi după 
cucerirea capitalelor lor. în Asiria terminarea lucrărilor unor palate sau a unor 
canale de irigație prilejuiau ospeţe mari, aşa cum a făcut regele Sargon după 
sfirşirea lucrărilor noii sale reşedințe Dur- Sarrukin. Posedăm descrierea unui 
ospăț festiv din epoca Imperiului Nou Asirian, descriere incompletă însă. Mai 
întîi intră regele în sala ospăţului şi se aşează pe o sofa. Apoi intră cancelarul 
său şi alţi înalți dregători care sărută pămîntul înaintea regelui, în fine intră 
prințul moştenitor şi alţi demnitari. întrucît este frig se aduc vase cu cărbuni 
de lemn aprinşi ca să încălzească î încăperea. La ospăț este prezent stolnicul 
regelui cu bucăţi de pînză curate care să le înlocuiască pe cele murdărite 
(întrucît oaspeţii luau mîncarea cu degetele şi se ştergeau pe astfel de şervete 
din pînză curată). Cînd apune soarele se aduc făclii. După masă se răspîndesc 
miresme bine mirositoare şi apoi se aduc potire pentru băutură şi se toarnă în 
ele băuturile ospăţului. La sfîrşitul ospăţului marele bucătar al regelui (care 
era un înalt dregător şi pe care îl vedem comandînd oștirea ce împresoară 
Ierusalimul, cfr. IV. Regi, XVIII, 17) vestea sfirşitului banchetului. Toţi 
dregătorii părăseau încăperea ospăţului în ordinea în care au venit, prinţul 
moştenitor plecînd cel dintîi. Atunci cînd îşi părăsea palatul regele călătorea 
într-un car sau căruţă însoţit de adjutanţi care purtau o umbrelă şi o sabie. 
înaintea şi înapoia carului alergau slujitori, dar era o cinste mare care se 
acorda principiilor străini „să fugă cu roatele carului stăpînului lor" sau „să se 
afle la roțile carului său". Doar în zilele nefaste mai sus arătate regele nu 
trebuia să se urce în carul său. Toţi monarhii din Asia Anterioară au fost mari 
iubitori de vînători, şi regii Asiriei vînau lei, dar şi alte vieţuitoare sălbatice. 
Aşa de pildă Tiglatpalassar I povesteşte: „Din porunca (zeului Ninurta, 
apărătorul meu am ucis patru tauri uriaşi, puternici, în pustiul din ţara 
Mitanni şi în oraşul Araziq care este înaintea ţării Hatti (i-am ucis) cu arcul 
meu tare, cu sabia mea de oţel şi cu săgețile mele cele ascuţite. Pieile lor şi 
coarnele lor le-am adus în oraşul meu Assur. Am omorît de asemenea zece 
elefanţi masculi puternici în Harran şi pe malurile (rîului) Habur. Am prins 
patru elefanţi vii. Pieile lor, dinții lor dimpreună cu elefanții vii i-am adus în 
cetatea mea de scaun Assur. Din porunca (zeului) Ninurta, am ucis în luptă 
fiind pe jos pedestru, o sută douăzeci de lei cu inimă vitează, şi am ucis 800 
de lei din carul meu de luptă" (E.A.W. Budge and L.W. King, Annals of the 
Kings of Asyria, London, 1921, p.201 sq). 

Se paie din această relatare că poveştile vînătoreşti erau utilizate încă din 
această epocă îndepărtată .... Cît despre regele Assurnassir-pal se relatează o 
vînătoare şi mai fantastică: 

„Am ucis 30 de elefanţi cu arcul, 257 de tauri sălbatici puternici i-am 
omorît din carul meu de luptă, am ucis 370 de lei puternici doar cu sulița ca 
pe nişte păsări într-o colivie" (Ibidem, 201 sq). 

Dar regii asirieni capturau multe animale sălbatice şi le închideau în 
grădinile şi parcurile palatelor lor, sau le închideau în cuşti spre a le da 
drumul ca să fie vînate mai pe urmă. O vînătoare grea era aceea a măgarului 
sălbatic, a aşa-zisului onagru, căci acesta era fie urmărit de cîini, fie prins cu 
laţul de vînători călări. Asirienii cunoşteau de asemenea vînătoarea cu şoimi 
dresați. 

Restul zilei, care-i mai rămînea după ospeţe festive, vînători şi rezolvarea 
afacerilor curente ale regatului, regele îl consacra familiei sale, soțiilor şi 
copiilor săi. Regina-mamă avea printre soțiile regelui rangul cel mai mare şi 
ea juca un oarecare rol politic. Celebra Sammuramat (care apare în legenda 
greacă transmisă nouă de Herodot sub numele de Semiramis), mama regelui 
Adad-nirari IV, a fost regentă vreme de patru ani în timpul cît fiul ei era 
minor. O altă regină-mamă care a jucat un mare rol politic a fost Nagi'a (în 
traducere „cea curată") soţia lui Sanherib. 

După regina mamă, cea care avea o mare influenţă la palat era soţia 
regelui „Doamna palatului" dar ea joacă un rol politic mult mai redus decît 
soacra ei. Alături de soţia sa, un rege în Asiria avea mai multe soţii secundare, 
care, cel puţin în parte, erau fiice ale unor regi ori principi supuşi. în harem, 
casa femeilor, era însă o viaţă veselă şi vioaie graţie copiilor regelui care erau 
educați şi crescuţi de mamele lor aici. 

Mai tîrziu copiii, dacă erau băieţi, primeau o educaţie ostăşească: învățau 
să călărească, să tragă cu arcul, să arunce suliţi grele şi chiar să conducă un 
car de luptă. în afară de aceasta tînărul principe trebuia să înveţe să scrie, să 
înveţe scrierea cuneiformă sumeriană şi akkadiană atît de complicată, apoi să 
citească şi era una din plăcerile tinerilor „să citească pe pietre care erau din 
vremea dinaintea Potopului" 

Cînd tînărul principe creştea mai mare, tatăl său îi clădea în oraşul Tarbis 
un palat şi el îşi constituia astfel o curte a sa proprie. Mai târziu cînd prinții, 
prinţesele şi rudele lor vor fi crescut se iveau certuri şi dese conflicte între ei. 
Mai primejdios pentru binele Asiriei era faptul că fiecare soție a regelui se 
străduia să facă pe fiul ei succesor al regelui şi să-l aşeze pe tron după 
moartea tatălui său. Căci cariera militară nu era deschisă tinerilor prinți de 
frică să nu devină într-o zi pretendenți la tron. Astfel că nu le rămînea — la 
fel ca şi fiicelor de rege — decît putinţa de a deveni preoţi şi sacerdoţi 
principali ai zeităților din marile oraşe 

ale Asiriei. Dar aceasta nu era îndeajuns pentru ambițiile mari ale soțiilor de 
rege şi ale tinerilor principi. Pentru a preîntîmpina luptele şi războaiele între 
fraţii pretendenți la succesiunea tatălui lor, regele asirian îşi indica urmaşii la 
tron încă în viaţă fiind, de cele mai multe ori indicînd pe fiul său cel mai 
mare ca moştenitor al tronului. Acesta căpăta printre frații săi o situaţie 
specială, avea o curte a sa şi lua parte la treburile regatului. 

Astfel, regele Sanherib probabil împins de soţie, aceeaşi Naqi'a mai sus 
amintită, a cerut un oracol al zeilor care îi răspund că trebuie să numească 
drept urmaş al său pe un fiu al său Asarhaddon înlăturînd astfel pe fiii săi mai 
mari de la succesiune. întrebaţi, zeii Samas şi Adad au răspuns că 
Asarhaddon trebuie să-i urmeze la domnie. Dar deşi a pus să jure pe toţi 
dregătorii şi ostaşii săi că vor respecta această voinţă a zeilor, este probabil că 
aceştia aveau puţină încredere în oracole şi în astfel de porunci ale zeilor, 
căci fraţii lui Asarhaddon înlăturați de la domnie se răscoală, ucid pe propriul 
lor tată şi un război între frați se porneşte în Asiria. în cele din urmă 
Asarhaddon rămîne rege, dar nici el nu orînduieşte în chip mai fericit 
succesiunea la tron a fiilor săi căci împarte regatul în două părți: 
Assurbanipal devine urmaşul său la tron în Asiria şi Samas-sumukin, fiul său 
cel mai mare primeşte ca moştenire tronul peste Babilon. însă această 
împărțire duce la războaie îndelungate în care Babilonul este cu totul nimicit 
şi Asiria ajunge să fie distrusă. 


Dregătorii şi administrația asiro-babiloniană 


Pe timpul sumerienilor partea de sud a Mesopotamiei era formată dintr-o 
multitudine de state mici, dar exista un stat şi un rege mai puternic deşi 
fiecare din micile state se conducea autonom şi separat. în vremea dinastiei 
din Akkad o serie de regi ca Sargon I şi Naram-Sin s-au străduit să formeze 
din aceste mici state un stat mare unitar în care scribii să asigure o 
administraţie unică. Desigur, regii dinastiei din Ur s-au reîntors la politica de 
fragmentare a puterii în mici state independente, dar Hammurabi a unit 
întreaga Mesopotamie într-un tot unitar în care doar poruncile şi codul său de 
legi aveau greutate deplină. 


Dar chiar în micile state sumeriene nu regele administra, ci avea alături de 
el o serie de dregători. Şi cu cît un stat se întindea, cu atît mai mult se mărea 
numărul acestor dregători, administratoii şi scribi. 


Atunci cînd Mesopotamia a ajuns un imperiu mondial ce se întindea din 
Elam pînă în Asia Mică şi Egipt, aparatul administrativ a devenit aşa de 
complicat încît marele rege (nume ce şi-l dădeau suveranii Asiriei şi ai 
Babilonului, preluat apoi de perşi şi menţionat des de istoricii greci) nu mai 
era în stare să ţină în mîinile sale toate hăţurile imperiului. 


Pentru noi cei de azi este destul de dificil să facem o descriere exhaustivă 
a acestui aparat atît de complex al administraţiei asiro-babiloniene. Dar putem 
să redăm apelaţiile principalelor dregătorii, funcţii şi însărcinări din epoci 
diferite, cu toate că ele şi-au schimbat semnificaţia cu timpul. Astfel un sukkal 
şi un maskim de pe vremea regelui Urukagina împlineau alte funcțiuni pe 
timpul lui Hammurabi sau în imperiul neo-asirian. Apoi acelaşi om putea avea 
funcții militare şi civile care erau cu totul diferite una de alta, de pildă un rab 
sake era „paharnic" al regelui în viaţa civilă, dar conducător de oşti în cea 
militară. 

Babilonia 


Datele noastre pînă în epoca lui Hammurabi sînt incomplete şi numele 
unor dregători sînt cele sumeriene. Acela care era numit isak (ideografic scris 
patesi) era la început un mare dregător în general, putînd fi mare preot al unui 
zeu, sau un despot depinzînd de un rege, ori un guvernator. De pildă regele 
Erimuş ia prizonier pe regele din Ur cu mai mulți isak, supuşii lui. 

Un alt mare dregător era cel numit sakkanak, şi acest titlu era purtat de 
potentaţi independenți. 

Treburile unui vizir în statele musulmane sau în Egiptul faraonic le 
îndeplinea dregătorul numit sukkal, căruia i se spunea şi sukkal mach sau rab 
sukkalim în sensul de „mare vizir". El ajută pe rege în administraţia internă 
dar şi în relaţiile sale externe. Ca ministru de finanţe trebuie considerat 
dregătorul numit nubanda (în akkadiană laburtum). El este vistiernicul 
regelui şi prin mîinile sale trec aurul, argintul, cerealele, vinul şi lemnul, dar 
pe de altă parte el plăteşte pe ceilalţi dregători, dă lucrătorilor uneltele lor şi 
țăranilor de asemenea. El este astfel personajul cel mai de seamă de la curtea 
regală de care ascultă toți ceilalți. Regele are haremul său de care poartă grijă 
un dregător special, dar şi principii şi principesele au curtea lor proprie cu 
muzicanți, cîntăreți, frizeri şi coafeze, apoi ţesătoare, brutari, păstori etc. 
Putem să ne închipuim viaţa animată a întregii curţi regale aşa de plină de 
personaje diferite. 

Regele are garda sa (nidu) care îl păzeşte şi împiedică accesul la suveran. 
Relaţiile curţii regale cu lumea dinafară sînt asigurate de logofăt, nimgir 
(akkadian: nagirum). 

Pentru obţinerea informaţiilor din depărtare sau trimiterea unor dispoziţii 
provinciilor, regele are un ambasador (/u-gia) sau călăreț (semit: ragab). 
Cînd este vorba de afaceri financiare, de cumpărări, vînzări, de acestea se 
ocupă negustorul, agentul comercial, damkar (akkadian tamgarwn). El face 
exporturi şi importuri de mărfuri. 

Administrarea propriu-zisă a ţării trebuie să se facă după domnia lui 
Sargon I conform unor principii şi legi unitare, spre a întări sentimentul 
interdependenţei diferitelor regiuni ale imperiului şi bineînţeles spre a 
preîntîmpina răscoalele. Corespondent funcţiei de prefect era cîte un dregător 
ce conducea o provincie dar care purta diferite titluri şi apelaţii. El se numea 
isak atunci cînd era mai mult sau mai puţin independent, se numea nubenda 
(sau în akkadiană chazanum) cînd se accentua mai mult rolul său de 
funcționar al regelui. 

Şi judecătorul (în sumeriană diku, în akkadiană daianum) făcea parte 
dintre dregătorii cei mai însemnați. 

Impozitele erau plătite cu regularitate şi se fixa pentru fiecare — ca şi în 
Egiptul faraonic — cît trebuia să plătească anual ca dare, însă şi templele 
trebuiau să plătească dări spre deosebire de situaţia din Egipt. Preoţii aduceau 
dăjdiile lor la palatul regelui: veşminte, ţesături, obiecte de bronz, păsări şi 
capre. Țăranii plăteau dările în produse naturale, ca şi păstorii şi grădinari. în 
afară de acestea existau şi daruri „voluntare" pe care femei şi copii le dăruiau 
regelui. 

Vameşii, scribi care încasau impozitele, dar inspectau toate de asemenea, 
se numeau maskim (în akkadiană rabisum). Erau foarte numeroşi şi erau tot 
atît de puţin îndrăgiţi ca şi colegii lor de breaslă din Palestina. 

Regii babilonieni şi administraţia lor posedau arhive (sumer: e-dubba) 
care cuprindeau date complete despre bunurile din imperiu, ale templelor, ale 
regelui şi ale curţii sale. în fruntea arhivelor era o căpetenie a arhivelor 
(pisan-dubba). El primea tăbliţele cu scriere cuneiformă ce erau aduse şi le 
aşeza în vase de argilă (pisan). 

Scribii (dubsar), mai marele peste scribi, şi scribul regelui aveau mult de 
lucru spre a extrage şi a înregistra toate raporturile, scrisorile şi listele ce erau 
legate de interesele statului şi ale casei regale. 

Şi regele Hammurabi avea o administraţie cu o multitudine de scribi, dar 
în actele şi în corespondenţa sa apare el în primul rînd, părînd că ştie totul, că 
se interesează personal de toate şi că lui trebuie să i se repartizeze toate. 

Scribii şi administratorii lui dispar în spatele persoanei regelui. Dregătorul 
curţii regale se numea în akkad. muzaz ekallim iar cameristul regelui girsequm 
şi acesta era poate un eunuc. Acela ce se numeşte în akkadiană issakum 
(sumeriană isak) nu mai este un fel de vicerege ci un dregător mult mai 
mărunt care vede de unele treburi ale regelui. 

Sub acest rege, titlul de sakkanakkum însemna prefect, iar chazanum era 
un fel de primar. în schimb dregătorul numit rabianum stă în capul 
administraţiei statului şi este şi judecătorul suprem, el prezidînd consiliul 
celor „bătrîni". Dar cei mai numeroşi slujbaşi erau secretarii (sapirum) şi 
exista un secretar din Sippar, un personaj important (şi existau mulţi secretari 
ai templelor şi ai domeniilor). Logofătul (nagirum) conducea sclavii statului, 
dar şi poliția, avînd însă şi funcţii de judecător, iar alături de el exista o armată 
de scribi şi de arhivari care înregistrau pe tăblițe în scriere cuneiformă toată 
activitatea statului. 

Oraşele mari aveau o oarecare guvernare autonomă ; bătrînii (sibu-tum) 
sau vîrstnicii (awelu) apoi negustorii (tamqaru) administrau împreună oraşele. 
Alături de ei exista un consiliu al negustorilor, (Karum) în capul căruia se afla 
mai marele negustorilor (sapir tamgarim) care nu făcea doar afaceri în contul 
său, ci era un fel de contabil al templului 

şi al regelui. Prin aceasta, căpetenia negustorilor avea o considerabilă 
influenţă politică. 

Guvernarea lui Hammurabi s-a străduit ca „cel puternic să nu vateme pe 
cei slabi" şi de aceea a aşezat preţuri maximale la principalele alimente şi 
bunuri, apoi a statornicit un salariu minimal pentru lucrători. Dar Hammurabi 
vroia să controleze dacă fiecare slujbaş al său, dar şi particulari, îşi 
îndeplineau cu stricteţe obligaţiile lor către stat. Spre a avea evidenţa acestui 
control erau necesare numeroase tăblițe în care se înregistrau sarcinile 
fiecăruia şi bineînţeles era nevoie de o armată de scribi. Se înregistrau 
decesele şi naşterile, dar şi obligaţiile fiecărui lucrător. 


Anumite corvezi erau obligatorii pentru toţi ; aşa de pildă cei ce stăteau 
pe marginile unui canal trebuiau să-l curețe. Apoi unii locuitori trebuiau să 
aducă lucrători, vase de transport şi argint, sau puteau să fie scutiţi de acestea 
plătind o anumită cantitate de argint. Regele Hammurabi povesteşte că a 
reuşit să înalțe zidul oraşului Sippar prin corvezile locuitorilor. Alteori 
lucrătorii erau trimişi în provincie dacă lipsea mîna de lucru. 


Impozitele se plăteau de orice locuitor al statului, chiar ostaşii care aveau 
un ilk, adică o proprietate acordată cît timp erau în armată, trebuiau să achite 
o arendă pentru acest bun. Aşa cum am arătat, nici templele nu erau scutite 
de dări. Negustorii bogaţi plăteau impozitele în argint, care se cîntărea. 
Dările se încasau pentru ogoare şi vite în natură, nu ştim exact cît reprezentau, 
dar în teorie trebuiau să constituie cam 1/10 din recoltă (aşa cum este 
pretutindeni în Orient cf. rom. dijmă) în practică însă se lua ca dare 7/5, 1/4 
şi chiar 1/2 din recoltă de la țăranii din Mesopotamia. Păstorii din tot ţinutul 
aduceau mieii lor sau viţeii care erau trimişi la Babilon, dar în acelaşi timp 
trebuiau să aducă şi lina oilor care reprezenta impozitul ce aveau să-l 
plătească. Nu se acordă în epoca aceea nici o scutire de dări şi nici o uşurare 
a lor. 


Dar în timpul dominaţiei kasite s-a înscăunat obiceiul să se acorde de 
către rege o întindere de pămînt, scutită de orice fel de dare, poate pentru a-l 
ataşa pe beneficiarul acestei favori cît mai strîns de regele kasit. Se acorda o 
scrisoare de scutire de dări care se înscria pe un bloc de piatră tare si se aşeza 
la hotarul ogorului (Kudurru). Faţă de multele impozite, corvezi şi îndatoriri 
pe care le aveau toţi locuitorii din Mesopotamia — săpare de canale, clădirea 
de ziduri, de diguri, de poduri, de drumuri în afară de plata unor dări 
considerabile — este de înţeles pentru ce oraşele şi persoanele particulare 
vroiau să se elibereze de efectuarea acestor lucrări şi de plata acestor 
impozite obţinînd scutirea de impozite  (zakutu). 

Acestea s-au acordat în vremea domniei regilor kasiţi, dar mai tîrziu şi 
templele au avut să se elibereze de aceste dări care reprezentau o dependenţă 
mare faţă de rege şi de stat. 

Ştim că regele Agukakrime a scutit de orice dări templul lui Marduk şi al 
lui Sarpanit apoi i-a scutit de asemenea de dâjdii pe preoţi. Cu încetul puterea 
regală s-a diminuat atît de mult încît templele au început să ceară insistent 
regilor cereale, susan, unt şi lină în loc să le dea ele regilor. 

Sub domnia regilor kasiţi s-a introdus denumirea de bel pichati „gu- 
vernator"" al unei provincii, termen ce a fost preluat şi de asirieni şi de alte 
popoare, ca şi funcţia de sakin temi „consilier intim". 

în imperiul babilonian regii au vrut să menţină în general instituţiile vechi 
create de Hammurabi, conform unei tendinţe arhaizante care a apărut şi în 
Egipt în vremea dinastiei saite (663 — 525 î.e.n.). încasarea dărilor este 
urmărită cu străşnicie de regi şi acestea nu sînt deloc mici. 

Dar provincia este foarte rodnică şi după ce Babilonia şi-a pierdut 
independenţa, ajungînd o provincie persană se încasa de către regele Persiei 
1000 de talanţi de argint (33000 kg argint) drept impozit din Babilon pe cînd 
Egiptul şi Cireneica, ce contau drept ţinuturi foarte bogate, nu aduceau decît 
700 talanţi de argint (circa 23.000 kg argint). 


Asiria 


Cu privire la dregătorii, scribii şi slujbaşii din Asiria avem informaţii 
numeroase din scrisorile datînd mai cu seamă din timpurile mai recente. 
Totuşi avem date puţine despre cei ce existau în epocile mai vechi. 

în tot imperiul asirian nevoia de scribi şi de funcţionari era foarte 
stringentă. Pentru că, în afară de rege, mama regelui şi soţia sa, apoi 
moştenitorul său, precum şi alţii dintre principi aveau propria lor curte cu o 
administraţie complexă. Nu se poate face o distincţie netă între slujbaşii curții 
regale şi cei ai statului (administrativi de exemplu) pentru că funcțiile civile 
puteau deveni şi militare. Funcţiile erau foarte numeroase şi o listă care 
datează din vremea regelui Asarhaddon enumera 150 de angajaţi diferiți ai 
regelui şi ai membrilor familiei regale (şi totuşi lista nu este completă). 

în capul curții regale era căpetenia palatului .ia pan ekallL căruia îi 
revenea administrarea întregii curți regale. Pe el îl ajutau o serie de slujitori a 
căror funcție era inițial de a îngriji de servirea perfectă a regelui şi a nevoilor 
sale. Aceştia erau marele paharnic (rab sake), marele berar (rab bappiri), 
marele brutar (rab nuchaîimmi) etc. Dar aceşti înalți dregători purtau 
denumirile acestea ca titluri de nobleţe oarecum, 


126 


fiindcă în realitate ocupau funcţii în administraţie sau în armată, unde aveau 
mare influenţă. Trebuie să adăugăm că unii dintre ei erau personaje foarte 
culte cunoscînd mai multe limbi străine pe care le vorbeau. Aşa de exemplu 
acel rab sake „paharnicul cel mare" trimis de regele Sanaherib să cucerească 
Ierusalimul, vorbea în afară de asiriană limba sa, aramaica (cf. Isaia, XXXVI, 
11) şi limba ebraică (Ibidem, 13). Alţi mari dregători erau intendentul 
palatului regal (nagir ekali) şi marele vizir (sukkalu donnu), dar şi secretarul 
palatului (rab aba ; aba ekalli) şi marele judecător (sartenu). Apoi ofiţerii 
(resu) şi paznicii (mutin puţi) trebuiau să aibă grijă de persoana regelui. După 
ei veneau dregătorii mai mărunți solii (mar sipri, rakbu), tălmacii (turgumanu) 
şi scribul, cel ce scria propriu ZIS (fupsarru) care puteau să poarte cores- 
pondenţă şi în limbi străine, în special în aramaica şi egipteană. 

Agentul comercial (tamgaru) se ocupa de afacerile comerciale vînzări, 
cumpărări de bunuri ale curții regale atît în ţară cît şi în străinătate. 

Guvernatorii care administrau provinciile se numeau saknu sau bel 
pichati, dar în aceste posturi puteau fi numite şi femei, guvernatoare de 
provincii (sakintu). După fermitatea regelui şi autoritatea lui aceştia erau sau 
satrapi aproape independenţi, sau simpli funcţionari care primeau ordinele 
regelui. în ţări îndepărtate supuse Asiriei, cum erau Egiptul sau Arabia, exista 
cîte un rezident (gepu) pe lîngă regele sau principele autohton. De 
guvernatorul unei provincii depindeau prefecţii (akle) şi consiliile provinciale 
(sapire) care reprezentau puterea de stat pretutindeni, poate cu excepția 
arabilor beduini care nu cunoşteau aceste instituţii. 

înalții dregători se recrutau din clica ce exista la curtea regală şi din nobili, 
dar nu era lucru uşor să intri în slujba regelui şi vedem un preot al zeului 
Samas, Adad sumussur că face cereri după cereri pentru ca fiul său să fie 
admis printre dregătorii provinciali ai regelui. Căci trebuia adesea să se 
obţină pe lîngă asentimentul regelui şi acela al principelui moştenitor şi mai 
cu seamă al zeilor. Posedăm astfel întrebări adresate zeilor care trebuiau să 
răspundă, în oracolul lor, dacă cutare dregător va fi credincios sau nu regelui. 
în genere era obiceiul ca aceeaşi dregătorie să rămînă într-o familie, şi fiul să 
urmeze tatălui în funcție. Cînd un dregător murea, se trimitea la curtea 
regelui fiul său, nepotul şi un om străin cu o scrisoare în care se arăta: „Cela 
care va fi plăcut regelui, domnul meu, pe acela să-l aşeze în slujba (aceea)". 
Obiceiul acesta al succesiunii din tată în fiu într-o dregătorie îl întîlnim 
adesea în Asiria. 

La intrarea într-o dregătorie se efectua o ceremonie de învestitură. Aceasta 
cuprindea mai multe acte separate: umplerea mîinilor, îmbră- . carea cu 
veşminte de dregător şi mai ales depunerea unui jurămînt, 

care obliga pe noul slujbaş să păzească pe rege, să nu facă nici un complot 
împotriva sa şi să raporteze tot ce va auzi şi va vedea. 

Spre a fi numit în dregătorie trebuia ca postulantul să aducă daruri 
însemnate persoanelor cu influenţă la curtea regală, dai uri pe care să le 
repete periodic. Aşa se face că dregătorii asirieni voiau să aibă mai multe 
funcții odată. Astfel un oarecare Adad-bel-ukin este guvernator al oraşului 
Assur, dar şi al oraşului Kar-Tukulti-Ninurta, al oraşului Ekallati, Itu şi al 
ținutului Rukacha. Unii din aceşti guvernatori căpătau 
0 oarecare independenţă şi îşi clădeau în deşert o reşedinţă a lor cu 
palate personale. 

Nu putem şti cu certitudine dacă dregătorii primeau un venit din 
impozitele plătite fiscului sau realizau singuri un salariu din aceste dări ale 
provinciilor. Situaţia era alta cu dregătorii palatului regal, şi regele fixa cît 
trebuia să plătească fiecare provincie cutărui sau cutărui dregător. Posedăm o 
situaţie datînd din epoca succesorilor lui Sargon I, care enumera veniturile 
regelui, ale reginei şi ale celorlalți înalţi dregători. Dar nu ştim despre ce 
provincie e vorba (care trebuie să dea aceste bunuri) nici cîtă vreme trebuie 
să le plătească. 

De pildă generalul şef primeşte 6 mine de argint, 5 pînze de byssus (in fin) 
şi 5 pînze de in. Sau secretarul palatului trebuie să primească: 

1 mină de argint, 1 pînză de byssus, 2 suluri de pergament. 

în ceea ce-i priveşte pe slujbaşii mai mărunți se pare că adesea nu li se 
plăteau lefurile şi se jeluiau regelui că umblă flămînzi ca nişte cîini. 

Regele însă răsplătea cu dărnicie pe dregătorii care îşi făcuseră 
datoria „îmbrăcîndu-i în veşminte de in, pestriţ colorate, punîndu-le cîte un 
inel în deget şi atîrnîndu-le un lanţ de gît", iar dacă se îmbolnăveau le 
trimitea un doctor, îndeosebi însă le acorda pămînturi scutite de orice fel de 
dăii. 

Totuşi pe vremea multor regi asirieni domnea o corupție marcată în toată 
țara: camarila din jurul tronului primea bacşişuri mari şi adesea numeau nişte 
proşti în posturi de răspundere mare, alţi înalți dregători deschideau scrisori 
sigilate, confiscau argint şi vite, ocupau ogoare străine sau ţineau închişi 
preoţi ai templelor, în fine furau aur şi argint din visteria regelui şi a reginei 
mamă. Căci regele nu era totdeauna în stare să-şi controleze supuşii. 

Dacă regele dovedea că un dregător întrecuse măsura prin fărădelegile 
sale, atunci el cădea în dizgrație, îşi pierdea dregătoria şi uneori ajungea în 
temniţă unde starea sa era nespus de grea. 

în ceea ce priveşte portul şi veşmintele dregătorilor curții regale, 
şambelanii regelui nu purtau barbă, capul nu-l aveau acoperit, ci împodobit 
doar cu o simplă banderolă pe frunte. Guvernatorii asirieni apar în reliefuri 
raşi, ca şi cea mai mare parte a dregătorilor. Dimpotrivă, mili- 

tarii au o barbă impunătoare. Ca semn distinctiv al demnităţii lor este poate 
un şal aşezat pe umeri sau o eşarfă lungă ce le atîrnă în faţă. 

După dreptul asirian se deosebeau ţări dușmane, țări aliate ai căror 
principi plăteau tribut dar erau independente şi provinciile asiriene. Cel puţin 
în teorie, țările independente, care nu recunoscuseră dominaţia zeului Assur, 
trebuiau să fie atacate şi biruite, chiar dacă în practică lucrurile stăteau altfel. 
Dacă ţara vrăjmaşă se supunea după o bătălie, i se cerea o mare pradă de 
război şi în afară de aceasta era obligată să plătească un tribut anual. De pildă 
regele Assurnasirpal primeşte de la regele hittit Lubarna: 20 talanţi argint (un 
talant egal cu circa 33 kg), 1 talant aur, 100 de talanţi de plumb, 100 talanţi 
fier, 1000 vite cornute, 10.000 de oi, 1000 de veşminte şi multe alte lucruri 
scumpe. Mai tîrziu prăzile de război au devenit şi mai considerabile. Mult 
mai dificil decît luarea prăzii de război o singură dată se dovedea a fi 
încasarea tributului în fiecare an. Dacă principele străin nu se mai gîndea la 
independenţă atunci venea în fiecare an fără întrerupere cu daruri bogate la 
Ninive spre a săruta picioarele regelui Asiriei. Dar alteori voia să se elibereze 
de acest tribut şi încasarea tributului de la popoare sălbatice şi îndepărtate era 
o operație dificilă şi riscantă pentru asirieni. Citim de fapt că regele 
Asarhaddon întreabă oracolul zeului Samas dacă va putea obține tributul în 
cai de la mezi. 

Provinciile asiriene erau fie demult înglobate în statul asirian, fie 
provincii noi dobîndite „spre a lărgi hotarele Asiriei". Ca semn exterior al 
posedării de către Asiria a unui ţinut se aşeza într-un loc ridicat al capitalei 
provinciei o emblemă a zeilor asirieni, de obicei o placă de aramă cu semnele 
zeilor şi în afară de aceasta o stelă cu chipul regelui. Spre a spori caracterul 
asirian al provinciei nou cucerite ea capătă un nume nou, asirian, şi o nouă 
populaţie. Tot astfel în teritoriile noi cucerite, cele mai periclitate, se aşezau 
colonişti asirieni. Aceşti colonişti constituiau reazemul stăpînirii asiriene şi 
s-au menţinut aşa vreme de secole în acele ţinuturi în care au fost colonizați. 

în special regele Salmanassar I a urmat această politică şi a instalat la 
graniţa de nord a Asiriei colonişti. Dar 400 de ani mai tîrziu aceşti colonişti 
au fost regăsiţi de Assurnasirpal în parte ; deşi ei se aflau în lipsuri şi sărăcie 
mare, el i-a utilizat pentru popularea noii provincii asiriene Tuschan. 

Pentru pacificarea ținuturilor nou cucerite mijlocul de predilecție consta 
în deportarea în masă (nasachu) a populaţiei, care era înlocuită prin 
colonizarea în locul ei a unor populaţii îndepărtate. 

Deoarece erau deportate mai cu seamă familiile notabililor, armata şi 
artizanii, se suprima dintr-o regiune oarecare orice putinţă de răscoală. Astfel, 
oamenii din ţinuturi cu totul străine unele de altele, vorbind limbi 

cu totul diferite, de la munte sau de la cîmpie erau aşezaţi la un loc într-un 
ținut. Această măsură spre a împiedica răscoalele împotriva uneia din cele 
mai tiranice şi crude stăpîniri a fost folosită de Tiglatpileser I şi chiar de 
predecesorii săi, şi a devenit extrem de des aplicată de regii ce i-au urmat lui 
Sargon I şi lui Tiglatpileser IV. Cel mai cunoscut exemplu este deportarea 
celor zece seminţii ale lui Izrael şi colonizarea în locul lor a unor locuitori din 
Kuta. Despre această deportare se arată în sursa asiriană că au fost deportaţi 
din Samaria 27.290 bărbaţi repre-zentînd căpetenii, ostaşi şi artizani. Şi 
regele Nebukadnezar a făcut aceleaşi deportări în masă după cucerirea 
Ierusalimului. 

Dănile provinciilor constituiau pentru stat sursa cea mai însemnată a 
veniturilor sale, cel puţin atunci cînd autoritatea statală era puternică şi nu 
admitea nici o manifestare de independenţă a ținuturilor supuse. Triburile 
nomade plăteau dările în natură, 1 vită cornută din 20, 1 oaie din 20 oi, dar 
provinciile mai evoluate plăteau în argint ce se cîntărea. 

Putem să ne dăm seama de cuantumul acestor dări din unele registre de 
impozite ce ni s-au conservat. De pildă statul-oraş fenician Arpad trebuia să 
plătească 30 talanţi de argint, nu ştim însă în ce interval de timp, pe cînd 
oraşul Karkemiş era dator să achite 100 talanţi de argint (1 talant — 33 kg) şi 
2 talanți de aur (66 kg aur). Dar în listele de dări se arăta cadourile ce 
trebuiau oferite „palatului”, adică regelui, reginei şi principelui moştenitor, 
cadouri în argint, în diferite veşminte, vase, peşti, afară de bijuterii şi 
podoabe de aur. Din alte surse ştim că aceste cadouri erau dări tot atît de 
obligatorii ca şi impozitele, şi ele trebuiau aduse regelui în anumite luni. 

Țăranul asirian ca şi cel babilonian plătea dările sale în produse agricole, 
în teorie o zecime din recoltă, dar la aceasta se adăugau rechi-ziţiile de paie, 
dar şi un număr de vite şi de oi. Apoi se plătea o dare pentru întreţinerea 
cheiurilor canalelor (karu) care se încasa de la vasele ce intrau pe canale şi 
pe fluvii. Se plătea un fel de vamă, sau o taxă care se încasa la mărfurile ce 
intrau pe porţile oraşelor. 

Spre a se putea efectua o percepere justă a dărilor era necesar un 
recensămînt periodic al persoanelor şi al vitelor precum şi al obiectelor pe 
care le poseda fiecare. 

Chiar dacă o parte din oraşe, temple şi persoane private obțineau privi- 
legii de la rege şi erau scutiți de corvezi, impozite şi livrări de produse 
agricole, în vremuri tulburi, după venirea altor monarhi, aceste scutiri nu mai 
erau respectate şi asemenea drepturi se pierdeau. Destul de răs-pîndit era 
dreptul oraşelor de a se administra singure (kidinnutu) şi în Babilon oraşele 
Babei şi Borsippa pentru un timp şi Sippar şi Nippur au avut acest drept şi se 
pare că locuitorii unui asemenea oraş trebuiau să-şi înnoiască acest privilegiu 
la fiecare domnie nouă. în Asiria cele două 

oraşe Assur şi Harran, posedînd mari temple, se puteau administra singure, 
dar pe deasupra erau scutite de orice dări, scutire care a fost reînnoită de mai 
mulţi regi. 

în afară de aceste oraşe, sub stăpînirea unor regi care erau dominați de 
preoțime, toate templele din Asiria erau scutite de impozite şi corvezi în 
Imperiul Nou Asirian. Aceste scutiri au incitat mulţi alţi dregători să obţină 
de la regi asemenea favoruri întărite prin scrisori cu sigiliul regelui. Cît timp 
astfel de avantaje acordate unor dregători rămîneau puţine, un stat puternic 
putea să le suporte. Ele deveneau primejdioase cînd erau acordate în număr 
mare. Fiul lui Assurbanipal, regele Assura-tililani, slab şi lipsit de autoritate, 
a avut, încă de la începutul domniei sale, de înfruntat răscoale şi mişcări 
populare. în această situaţie a crezut că este de folos să-şi ataşeze mai mulţi 
ofiţeri şi dregători, scutind într-o măsură colosal de mare de orice fel de 
biruri, ogoarele, casele şi bunurile lor. Prin aceasta veniturile statului au 
scăzut considerabil, iar puterea sa şi a armatei sale au diminuat, ducîndu-l pe 
rege repede la pierzanie. 


Armata şi ostaşii asiro-babilonieni 


încă din timpul statelor-oraşe sumeriene, armata era una din cele mai 
importante instituţii ale societăţii. în lupta dintre ele sau cu statele-oraşe 
akkadiene, oraşele sumeriene şi-au avut fiecare o armată proprie, dar 
armamentul, compoziţia şi organizarea lor erau destul de asemănătoare. 
Regele sumerian mergea îndeobşte în fruntea ostaşilor săi, purtînd un şort din 
lînă păroasă (kaunakes), capul său fiind apărat de o cască, iar ca arme avînd 
lancea şi un fascicol de suliţi reunite prin legături, suliţi care erau aruncate pe 
rînd asupra inamicului. Ostaşii formau două trupe deosebite; cele de şoc, ce 
se luptau în ordine de bătaie, cu regele în fruntea lor, înaintau în rînduri de 
cîte şapte, din care 


Ostaşi de cavalerie a sirieni 

primul ostaş purta arma defensivă — un scut enorm dreptunghiular, iar 
ceilalți oşteni aveau cîte o lance grea pe care o ţineau cu amîndouă mîinile. 


e dă i aaa 


Rege asirian orbind cu sulița un prizonier de război în vreme ce pe alții îi ţine legaţi 
de el cu o sfoară trecută prin buze 

O altă trupă este aceea însărcinată cu urmărirea dușmanului, care 
înaintează î înapoia regelui urcat pe carul său de luptă; soldaţii ei au o lance şi 
o toporişca mică. După victorie, regele jertfeşte un bou; sau se apucă de 
executarea tuturor prizonierilor (rit sacru de jertfire a prinşilor de război 
numit în cărţile iudeilor cherem). Regele îşi rezervă dreptul să crape el î însuşi 
ochii monarhului învins, rit care se regăseşte şi după două milenii, căci 
regelui iudeu Sedechia i se scot ochii de către Nabu-kadnezar care cucerise 
Ierusalimul (IV, Regi, XXV, 7 sq). 


I. Armata şi oştenii în Babilon 


în epoca Agade armamentul regelui şi al războinicilor săi ne este 
cunoscut după stela triumfală a regelui Naram-Sin. Scena înfăţişează 
urmărirea vrăjmaşilor într-un ţinut muntos. Regele este acoperit cu o mantie 
care îi ajunge pînă la genunchi, este încălţat cu sandale şi are în cap o cască 
ce îi acoperă şi ceafa, împodobită cu coarne, simboluri ale divinității. Ţine în 
mîna stîngă un arc şi are o secure pe care o strînge la piept, în mîna dreaptă 
ține o suliță lungă cu un vîrf ascuţit. Ostaşii poartă o secure, o suliță sau un 
steag şi sînt conduşi de cîte o căpetenie cu barbă. 

Astfel, armamentul ostaşilor akkadieni este cu totul diferit de cel al 
sumerienilor. Chiar în reliefuri mai vechi cum este acela al regelui Sargon cel 
bătrîn, vedem că regele are în mîini o ghioagă, armă a ţăranilor, dar 
sumerienii nu au arc şi nu luptă cu o secure în mînă. 

Desigur, superioritatea armamentului semiţilor din nord explică victoriile 
lor asupra sumerienilor, dar aşa cum se vede în acelaşi relief al lui Naram-Sin, 
akkadienii adoptaseră şi o altă tactică de luptă: în locul falangei sumeriene, ei 
se luptă şi atacă individual. Şi în acest relief, ca în multe altele, duşmanii 
biruiţi sînt înfățişaţi goi, despuiaţi de veşmintele lor; suprema insultă pentru 
semiţi fiind a dezgoli corpul cuiva, sau a vedea pe cineva gol (cf. Facere, IX, 
21—23, unde Noe bînd vin, se dezveleşte şi se arată gol fiilor săi). 

Regii din Akkad aveau o armată numeroasă şi Sargon I ţinea 5400 ostaşi 
permanenţi „care mîncau zilnic de la el", dar în bătălii se foloseau mase mari 
de oameni. De pildă regele Erimuş numără într-o bătălie împotriva oraşelor 
Ur şi Umma 8040 morţi şi 5460 prinşi de război. 

Regele Hammurabi îşi recruta ostaşii dintre locuitorii obişnuiţi ai oraşelor 
şi satelor, dar mai ales dintre fiii ostaşilor amorei. Dar existau şi arhive în 
care erau înscrişi cei ce trebuiau să vină în oştire şi cei ce erau scutiţi de orice 
îndatorire militară. Se pare că cetăţenii unor oraşe erau scutiți de orice 
servicii militare. Pe timpul acestui rege armata se 

dividea în două părţi: alături de cei care răspundeau la chemare şi plecau la 
oaste numai cînd erau chemaţi, exista şi o armată permanentă. 

Codul regelui Hammurabi fixează privilegiile şi obligaţiile celor ce iau 
parte la expedițiile militare ale regelui şi într-un număr de articole arată 
îndatoririle celor ce primesc un bun mobil sau imobil de la rege spre a-l 
folosi un timp limitat. 

Cităm mai jos unele din articolele privitoare la ostaşi şi armată ale 
codului lui Hammurabi: 

„Art. 26. Dacă un ostaş redum (care primeşte de la rege un bun mobil sau 
imobil pe care nu are dreptul să-l înstrăineze şi care trebuie să vină la oştire 
la prima chemare) sau un ostaş bairum (care primeşte bunuri în folosinţă de 
la rege şi îndeplineşte funcții polițienești) cărora li s-a poruncit să vină în 
campania de război a regelui nu au venit sau au plătit un înlocuitor şi l-au 
trimis pe acesta în locul lor, atunci acest redum sau bairum trebuie să fie 
osîndiți (cu moartea) şi înlocuitorul lor poate să le ia casa. 

Art. 27 — Dacă un ostaş redum sau bairum, în cursul unei înfrîngeri a 
regelui (în textul akkadian se citeşte „unei măreții a regelui", căci din motive 
magice nu trebuie pronunţată şi pomenită înfrîngerea regelui) este luat 
prizonier de război, iar ogorul său şi grădina sa după aceea este dată altcuiva 
şi acela ia averea sa ilk (proprietate sau avere primită de la rege pentru slujba 
ce o face cineva în oştire, n.n.), atunci dacă acel prizonier de război se 
întoarce şi ajunge în aşezarea sa, lui trebuie să i se înapoieze ogorul şi 
grădina sa. Numai el singur, trebuie să posede proprietatea ilk. 

Art. 133 — Dacă un om a fost luat prizonier de război, iar în casa lui se 
găseşte hrană, atunci soţia sa trebuie să păzească averea şi să nu intre în casa 
altuia (să nu aibă relaţii intime cu altul, n.n.). Dacă această femeie nu poartă 
grijă de ave*ea lui şi intră în casa altuia, atunci această femeie trebuia 
dovedită (că este vinovată, n.n.) şi ea trebuia aruncată în apă”. 

Ilk este „serviciul regelui" şi prin extensie un bun al statului acordat cu 
titlu de pensiune viageră unui redum sau unui bairum. Acest ilk este o 
grădină, o casă, un ogor sau chiar vite cornute ori oi. Bunul ilk nu poate fi 
vîndut, nici poprit (pentru o datorie); cela care îl cumpăra pierde valoarea 
care a dat-o în schimbul acestui bun şi tăblița de cumpărare a acestui bun 
trebuie distrusă. 

Bunul ilk nu poate fi dat de titularul său soției sau fiicei sale, şi aceasta 
lasă să se presupună că fiul moşteneşte odată cu bunul acesta şi datoria de a 
servi în armată. 

Este interzis de asemenea a folosi bunul ilk drept ipotecă pentru datorie. 

Cînd un redum sau bairum este absent pentru serviciul său de ostaş, 
administrarea bunului său este încredinţată fiului său, sau dacă nu are decît 
copii minori, soţiei sale. Atît ostaşul redum cît şi cel bairum deveniți 
prizonieri de război şi al căror preţ de răscumpărare a fost plătit de un agent 
comercial, trebuie să plătească ei înşişi acest preţ dacă averea lor mobiliară o 
îngăduie. Dacă nu le este cu putinţă să plătească suma necesară răscumpărării, 
templul din oraşul lor trebuie să o plătească, iar dacă templul nu are venituri 
suficiente atunci răscumpărarea trebuie făcută din veniturile regelui. 


în epoca mai tardivă, neobabiloniană, unii contribuabili sînt obligaţi să 
plătească o taxă de război sau să ia parte la întreţinerea cu bani a unui ostaş, 
un oarecare va plăti solda unui ostaş vreme de doi ani sau va asigura 
întreținerea unui călăreț. 


Kasiţii care la început erau lucrători agricoli, apoi mercenari, în fine 
stăpînitori ai tot ținutului Babilonului, nu s-au arătat în stare să întărească 
forţa militară a statului. Totuşi ei au introdus în armata babiloniană caii, pe 
care i-au adus în număr mare din patria lor şi mai cu seamă au instruit 
luptători în care de luptă. Caii, ce erau rari în epoca regelui Hammurabi, se 
găseau după expresia unui rege hittit mai mulţi „ca paiele"”. Totuşi sub 
dinastia kasită forţa militară babiloniană a diminuat mult şi Babilonul 
ajunsese o minge de joc în mîinile puternicilor săi vecini. Chiar după 
izgonirea kasiţilor, Babilonul a rămas slab din punct de vedere militar. 

în epoca neobabiloniană armata acestui stat-oraş nu a fost mai puternică. 
în realitate victoriile lui Nebukadnezar şi ale fiului său vitreg Neriglisar, 
obținute asupra Egiptului, asupra oraşului Tyr şi asupra statului Iuda au fost, 
se pare, exagerate mult de potrivnicii lor, a căror armată era cu mult mai 
slabă şi mai puţin organizată chiar decît cea babiloniană. 


II. Armata şi oștenii asirieni 


Asiria s-a dezvoltat plecînd de la un ţinut redus de margine şi ajun-gînd în 
cele din urmă un mare imperiu care a insuflat tuturor statelor vecine groaza şi 
spaima. 

Această ascensiune uimitoare Asiria a datorat-o numai armatelor sale, 
căci asirienii au fost eminamente un popor războinic. Cea mai mare parte a 
inscripţiilor pe care ni le-au lăsat se referă la război şi la fapte de arme. 

De fapt ţăranii ce s-au aşezat în Asiria, trebuiau să fie în permanenţă în 
stare de alarmă spre a se păzi şi preîntîmpina atacurile nomazilor veniţi din 
pustiu sau pe acelea ale muntenilor veniţi să părăsească plugul şi să pună 
mîna pe sabie. Monarhul Asiriei chema mereu la oaste pe toţi oamenii în stare 
să poarte armele, şi fiecare din aceştia era dator să fie ostaş. De aceea în 
războaiele de agresiune pe care aveau să le facă asirienii, regele se bizuia mai 
cu seamă pe asirienii băştinaşi. După ce statul asirian s-a întins şi a cotropit 
un mare număr de ţinuturi învecinate, au fost necesare trupe de ajutor de la 
aliaţi ca să fie înglobate în oştirea asiriană. 

Dar aceste trupe nu erau separate, ci amestecate cu armata asiriană însăşi, 
ca de pildă sub Assurnasirpal. 

Pentru paza propriei sale persoane regele are o gardă personală, dar 
atunci cînd Asiria şi-a întins hotarele cu mult peste mări şi ţări a fost necesar 
să se creeze o forță de luptă care să intervină imediat şi repede în orice 
porţiune a imperiului. în felul acesta s-a creat armata permanentă care e 
diferită de milițiile teritoriale ce erau adunate la chemarea regelui înainte de 
un război. Recrutarea acestei armate permanente trebuia să fi fost destul de 
dificilă, căci locuitorii Asiriei încercau să se sustragă acestui serviciu militar. 
Din această pricină regele San-herib, dar şi urmaşii săi, au recurs la măsuri 
grave de constrîngere şi de recrutare forțată, aşa cum au fost folosite de la 
Cezar pînă la Frederic cel Mare. în Țările Române de pildă, recrutarea silnică 
se făcea deseori prin prinderea şi legarea viitorului ostaş de unde celebra 
expresie „este prins cu arcanul". Pe de altă parte, armatele duşmane învinse 
erau înglobate în armata asiriană în „trupa regală". Astfel regele Sanherib a 
luat ca pradă de război 10.000 de arcași şi 10.000 de purtători de scut din 
țările „apusene" pe care i-a încorporat în armatele sale. Aceste trupe străine 
aduse cu sila în armata asiriană dacă nu puteau fi controlate îndeaproape şi 
ținute în frîu, scădeau mult combativitatea şi disciplina armatelor asiriene. 

Poate aici trebuie căutată rapida destrămare şi prăbuşirea neaşteptată a 
puterii militare asiriene. 

Atît armata permanentă cît şi milițiile cuprindeau: luptători pe care de 
război, cavalerie şi pedestrime. 

Conducătorii de care de luptă erau socotiți trupele de elită, dar numărul 
lor era destul de redus. Ei erau folosiți acolo unde trebuia acţionat rapid, 
adică în atacuri şi în urmărirea inamicului. Dar carul de război era scump şi 
greu de lucrat. Assurnasirpal îşi măreşte numărul carelor sale de luptă 
confiscînd pe cele ale supuşilor săi arameeni. 

Carul de război asirian avea două roate cu şase spiţe, înlăuntrul său dar 
mai des în afara cutiei sale se aflau arcul cu tolba de săgeți, secu- 

Ostaşi asirieni atacînd o fortăreață cu maşina de război denumită ,„ berbecele 


rea de luptă; înapoi era un scut cu un cap de leu şi o lance aşezată de-a 
curmezişul. Pe pereții laterali ai cutiei carului de luptă se aflau minere de care 
se țineau luptătorii spre a nu cădea la trecerea obstacolelor şi a fi aruncați 
afară din car. Carul de iăzboi avea trei cai sub domnia lui Assurnasirpal, 
dintre care doi erau înhămaţi la jugul şi la oiştea carului, iar al treilea era de 
rezervă în cazul cînd unul dintre cai ar fi fost rănit sau ucis. Caii erau de 
obicei bogat împodobiţi cu pene, cu hamuri lucitoare. între cai şi carul de 
luptă propriu-zis este acoperămînt servind ca ecran pentru a evita praful şi 
noroiul dar şi săgețile. în epoci mai tardive la carul de război asirian roţile 
sînt mai înalte, au opt spiţe, cutia carului şi-a păstrat aceeaşi formă, dar arcul 
şi săgețile sînt totdeauna pe partea dinlăuntru a carului de luptă, şi are numai 
doi cai. 


Regele Assurbanipal la asediul unei fortărețe 

Lipseşte acum acoperămîntul slujind drept pavăză şi ecran, dar caii au 
acum o platoşă de lînă care le acoperă spatele şi părțile laterale. 

în carul de luptă stau la început conducătorul carului, care ţine hăţurile, şi 
un arcaş; doar în carele regilor şi ale prinților este un al treilea luptător, cu un 
scut mic spre a evita săgețile şi sulițele dușmane. Pe vremea regelui 
Assurbanipal s-a adăugat şi un al patrulea luptător pe carul de luptă care 
apără cu un scut pe conducătorul cailor. Atît conducătorul cailor regelui cît şi 
cel ce ei a al treilea pe carul lui de luptă, îndeplineau dregătoiii importante şi 
aveau o mare influenţă la palat. 

Pe carul de luptă al regelui sau pe acela al comandantului ai matei se 
aflau steagul de luptă al imperiului (urigaîlu). Aceste steaguri „meigeau 
înaintea armatei" şi armata lupta „cu ajutorul lor", dar ca şi la romani mult 
mai tîrziu, aceste steaguri de luptă erau divinizate, li se aduceau jertfe şi 
ostaşii se închinau lor, iai pierderea lor era socotită o nenorocire națională. 

Steagurile asiriene constau dintr-o hampă (prăjină) lungă de lemn avînd 
un disc de metal rotund în vîrful ei. Pe acest disc era reprezentat de obicei 
zeul naţional al Asiriei, Assur, trăgînd cu arcul, doi tauri alergînd sau alte 
combinaţii ale acestor elemente. 

Deşi asirienii au avut care de război, totuşi călăreţi şi trupe de cavalerie 
n-au avut decît mult mai tîrziu, căci le-au preluat de la vecinii lor din nord şi 
răsărit. Călărimea apare la asirieni din timpul domniei lui Assurnasirpal şi 
trupele de călăreţi au depăşit repede ca număr pe acela al carelor de luptă. 
Călărețul stă pe cal cu genunchii foarte ridicaţi, fără scări. Se ştie că nici 
romanii, nici grecii n-au cunoscut scările şi trupele lor de cavalerie constau 
din călăreți fără scări. De-abia hunii par a fi introdus scările pentru călărit — 
ceea ce a dat o mare superioritate a trupelor lor de cavalerie asupra romanilor. 
De asemenea călărimea asiriană nu avea şa, în locul ei exista un fel de 
acoperămînt pus pe spinarea calului. 

Grosul armatelor asiriene îl constitua infanteria care cuprindea pe arcaşi 
(qastu), scutieri, purtători de scuturi (nas gababi) şi lăncieri (nas asmarani). 
Existau arcuri de lemn, dar şi de corn, avînd o singură sau două curburi, iar 
la cap figuri de animale. Săgeţile aveau vîrful de bronz sau de fier şi partea 
lor lemnoasă era ornată cu pene care le dădea, se pare, o mai mare viteză. 

Toţi ostaşii se antrenau în mod continuu la tragerea cu arcul, din carul de 
luptă, de pe cal, din picioare, în toate posturile posibile. Cînd erau în marş 
purtau arcul în mîna stingă şi tolba cu săgeți atîrnată de umăr. Lateral aveau 
o sabie scurtă, adesea şi o suliță scurtă. Arcaşii în marş păşeau desculți şi cu 
capul acoperit, avînd doar un scurt veş-mînt. în luptă îşi protejau capul cu un 
coif, corpul cu o pavăză şi picioa- 


139 


Reliefpe alabastru înalt de 1,98 m şi figurină victoria regelui Assurbanipal asupra lui 
Teumman, regele Elomului (British Museum) 


rele cu un fel de cizme scurte. Forma coifurilor varia; în imperiul de mijloc 
erau ascuţite, de pildă, dar mai târziu rotunde. 

Ni s-au păstrat şi au ajuns pînă la noi unele coifuri asiriene. 

Scutierii şi lăncierii aveau misiunea să apere pe arcaşi care nu se puteau 
acoperi cu scuturi. Dar ei după ce se angajau în bătălie, luau parte în formaţii 
proprii şi atacau duşmanul în luptă corp la corp. Scuturile asiriene, cele mai 
multe rotunde, sînt făcute din bronz cu minere de fier, dar acestea erau grele 
şi stînjeneau mişcările trupelor. De aceea se confecționaseră scuturi de piele 
şi din împletituri de nuiele. La asediul cetăților, cînd se aruncau împotriva 
asaltatorilor bolovani, sulițe şi foc se utilizau nişte scuturi colosale, fixe, care 
apărau pe mai mulți luptători deodată. 

Un rol însemnat în ofensivă şi defensivă îl deţineau prăştiaşii. Trebuie 
adăugat că fiecare rege asirian îşi avea garda sa, alcătuită din trupe de gardă, 
pe care le utiliza uneori în bătălii împotriva inamicilor. 

Trupele de geniu aveau un rol însemnat în armata asiriană şi erau 
însărcinate să amelioreze drumurile rele din munţi cu topoarele lor de bronz, 
apoi să clădească pontoane, poduri şi locuri de trecere. în vremea apelor mari 
ale Tigrului şi ale Eufratului trupele de geniu trebuiau să înlesnească 
traversarea acestor fluvii în corăbiile rotunde lipite cu asfalt aşa de frecvente 
şi azi în Mesopotamia unde se numesc gufe. Caii trebuiau să treacă aceste 
fluvii înot, ceea ce făceau şi o parte din oameni, iar alţii foloseau burdufuri 
mari de oaie, umflate cu aer, pe care le încă-lecau şi călărindu-le treceau peste 
ape. 

O clasă aparte din trupele de geniu o constituiau meseriaşii care 
construiau care de luptă, maşini de asediu şi tabere de popas în marşul 
armatelor asiriene. Aceste tabere de popas, corespunzătoare celebrelor castra 
ale romanilor, aveau o formă rotundă sau dreptunghiulară şi erau apărate de 
un zid şi de mai multe turnuri. O astfel de tabără avea 160 m lungime şi 100 
m lăţime, astfel că în total avea 16.000 m pătraţi. Cele două intrări, una în 
faţa celeilalte, erau unite printr-o alee şi înlăun-trul taberei se aflau corturile 
(zaratu) pentru căpetenii. Cortul regelui, construit ca un chioşc, era mult mai 
mare şi avea două coloane de lemn care flancau intrarea sa, cortul obişnuit 
avea un stilp susţinător central şi în jurul lui piei sau pînză. Existau pentru 
servirea oamenilor aşa-zişii slujitori ai taberei, care hrăneau şi animalele. 


Preoţii însoțeau armatele în marşurile lor şi zeii erau întrebaţi înainte de 
începerea luptelor despre rezultatul bătăliilor. Ca şi haruspex-ul roman, 
preoţii asirieni cercetează înainte de bătălie ficatul oilor (hepa-toscopie) sau 
privesc cum se risipeşte o picătură de ulei de susan într-un vas cu apă 
(lecanoscopie) spre a afla viitorul. Apoi ei tîlcuiesc visele regelui înainte de 
bătălie sau au ei înşişi viziuni. 

Apoi preoţii aduc jertfe zeilor înainte de bătălie. 


Asupra numărului ostaşilor din armatele asiriene avem informaţii puţin 
precise, iar cifrele ce ni se dau trebuie considerate cu multă circumspecţie, în 
inscripţii, numărul carelor de luptă este destul de mic faţă de acela al 
arcaşilor şi al purtătorilor de scut. Astfel, regele Sal-manassar I într-o bătălie 
ia 14.400 prizonieri, iar Sargon acordă guvernatorului unei provincii spre a se 
apăra de duşmani: 150 care, 1500 călăreţi şi 20.000 arcaşi cu 10.000 de 
scutieri şi lăncieri. Dar regii Asiriei au luat ca prizonieri pe care i-au înglobat 
în armatele lor, arcaşi al căror număr îl dau: 30.500 arcaşi din Bit-lakin şi 
Elam, iar din Til-Garimmu 30.000 arcaşi şi acelaşi număr de scutieri. 


Trebuie să deducem că armatele asiriene aveau cel puţin acelaşi număr de 
oşteni, deci erauJmult$mai mari decît cele romane şi chiar cele din evul 
mediu european. 

Comandantul oştirii era regele, în lipsa lui moştenitorul tronului, şi ei 
luau parte la toate greutăţile unei campanii militare. în lipsa lor comandantul 
armatei era generalul şef turtan sau tartan (cf. Isaia XX, 1). Dar erau doi 
turtani, unul pentru aripa dreaptă şi altul pentru aripa stîngă a armatei, care 
aveau ca înlocuitori pe „cel de al doilea al tur-tan-ului”. 

Sub ordinele lui erau ofiţerii ce comandau trupele, care nu erau toți ostaşi, 
dar la un popor aşa de războinic ca asirienii chiar demnitarii ce împlineau 
sarcini civile căpătau şi funcţii militare. Cel mai de seamă comandant era 
aşa-zisul rob Sage cunoscut şi din războaiele cu iudeii (IV Regi, XVIII, 17), 
al cărui titlu însemna la început „paharnic" al regelui. 

Un alt titlu de ofiţer în armata asiriană era acela de rab gişir „căpitan" şi 
el comanda garda regelui, a principelui moştenitor şi a reginei mame. 
Subordonat lui era „cel mai mare peste 50 ostaşi" (rab chansa) şi „cel mai 
mare peste 10 ostaşi" (rab eserit) care era un caporal. O companie avea sub 
regele Assurbanipal de la 100 pînă la 200 oameni. 

Ofițerii erau avansați de rege şi dintr-o scrisoare aflăm că nişte ofiţeri din 
armata asiriană au fost înaintați de către rege la gradul de căpitan. 

Cît priveşte solda ostaşilor ştim că li se acordau bunuri ilk de care am 
pomenit mai sus, cînd se aflau în patrie regele trebuia să aibă grijă de 
întreţinerea lor, în război însă ei se întreţineau şi îşi procurau hrana din prăzi. 
Căci prada pe care o luau asirienii era enormă, chiar dacă uneori cifrele ce se 
dau sînt exagerate. De exemplu Sanherib ia ca pradă din prima sa campanie 
în Babilon 208.000 oameni, 7200 cai, 11073 măgari, 5230 cămile, 80.100 
vite cornute şi 800.600 vite mici (oi, capre). 

Din această pradă zeii, adică preoții şi templele iau fruntea, regele îşi 
opreşte pentru el o parte, restul se împarte între oraşe, temple, marii dregători 
şi toată tabăra militară. Ca şi romanii mult mai tîrziu, asirienii acordau mari 
întinderi de pămînt în provinciile noi cucerite, soldaților bătrîni, veteranilor. 
Sau se acorda în aceste provincii noi cucerite ogoare coloniştilor militari, în 
schimbul obligaţiei de a răspunde la prima chemare a regelui (bun ilk). Totuşi 
ostaşul nu era stăpîn pe deplin pe bunul său: ogor, grădină şi casă care îi erau 
doar acordate de rege pentru şi pe timpul serviciului său în oştire. 

Anotimpul propice pentru război era primăvara şi vara, iarna se opreau în 
general acţiunile războinice şi deplasarea trupelor. 

Cu privire la strategia asiriană avem date fragmentare, dar Sanherib 
înaintea bătăliei de la Chalule dă următoarele ordine: „atacați ca o vijelie 
puternică împotriva duşmanului înainte şi pe laturile sale”. După victorie 
„pune să se taie gîturile duşmanilor ca acelea ale oilor 


UZ 


şi tăiați viaţa lor ca un fir" „Ca o ploaie torențială s-a scurs sîngele 
duşmanilor pe cîmpul de bătălie", astfel că armăsarii ce galopau înotau ca 
într-un rîu de sînge, iar roţile carului de luptă regal se încleiaseră de sînge. Cu 
trupurile vrăjmaşilor a umplut tot cîmpul de luptă, le-a tăiat membrele 
sexuale şi mîinile toate. 

Una din tacticile cele mai îndrăgite de asirieni era să atace pe inamic la 
miezul nopţii. O altă viclenie consta în a ocupa punctele de unde se putea bea 
apă, sau a ocupa trecătorile. Mai grea era devierea unui întreg curs de apă. 

Totuşi, cheia succeselor armatelor asiriene era rapiditatea atacului lor. 
Apoi, odată frontul armatei inamice spart, cavaleria şi carele de luptă 
urmăreau pe fugari. 

Fortăreţele duşmane reţineau desigur mai mult armata asiriană decît 
terenul neapărat. Dar şi la asediul unei cetăţi nu se pierdea mult timp 
aşteptînd ca ea să se predea prin foame şi sete şi se căuta să fie cucerită 
printr-un asalt vijelios. Tiglatpileser I cucereşte cetatea Murattaş în cîteva 
ore „pînă la apusul soarelui”. Metodele cele mai simple erau 


Asediul unei fortărețe ( relief din palatul regelui Sargon) 


de a face breşe în zid, sau a escalada zidurile prin pasarele care să conducă pe 
ostaşi. Pe reliefuri vedem cum ostaşi asirieni cuirasaţi ca nişte hopliţi greci şi 
cu arme grele sau cum aceiaşi ostaşi păziţi de scuturi-apărători colosale caută 
să dărîme o parte din zid sau să pună foc porţilor unei cetăţi. Apoi aceiaşi 
oşteni înarmaţi cu arcuri şi suliți se caţără pe ziduri ca nişte pisici cucerind 
întăriturile cetăţii duşmane. Totuşi asediul poate dura ani de zile cum a durat 
asediul Tyrului sau al Samariei în statul iudaic de nord, Israel. Cetatea 
asediată e înconjurată de un zid de împresurare pe care se amenajează 
planşeuri grele de scînduri pe care şi ostaşii şi maşinile de asediu se pot 
mişca mai uşor. Deja Assur-nasirpal folosea berbecii de dărîmat zidurile 
cetăților, pe care îi aveau şi armatele romane, care au fost perfecţionate mai 
pe urmă şi prefăcute 

într-o maşină de spart zidurile manevrată dintr-o cabină protejată, situată 
deasupra „berbecelui" — stîlp gros cu cap metalic şi mişcat prin lanţuri. 
Sanherib pomeneşte de „muştele cele mari" în sensul de maşini de lansat care 
pot fi catapulte. 


Cei asediați se apărau cu săgeți, pietre, făclii aprinse care urmăreau să dea 
foc maşinilor de război, apoi cu lichide fierbînde (untdelemn, bitum, apă 
fiartă etc.) Cînd însă hrana cetăţii asediate era epuizată, iar apărătorii de pe 
ziduri ucişi cu toţii, atunci apăreau pe ziduri femeile care lamentîndu-se 
cereau milă cu mîinile ridicate. 


Oraşele cucerite „erau nimicite, arse şi preschimbate în mormane de 
pămînt şi în ruine", după expresia multor inscripţii asiriene, pomii fructiferi şi 
smochinii erau tăiaţi şi tot teritoriul din jurul cetăţii era presărat cu salpetru 
sau cu sare spre a împiedica creşterea plantelor. 

Ca simbol al cuceririi depline, regii Asiriei — înfăptuind o acţiune 
magică — luau puţin pămînt din oraşul cucerit pe care îl îngropau la poarta 
capitalei lor. Toate vitele, ca şi bogăţiile oraşelor învinse erau răpite şi scribii 
însemnau cu toată acribia posibilă întreaga pradă luată. Cît de mult obțineau 
asirienii din expedițiile lor de pradă şi de jaf — care reprezentau un venit 
foarte însemnat pentru statul asirian — ne arată o relatare a regelui Sargon 
asupra prăzii luate din oraşul Mussassir. Regelui acestui stat-oraş Urzana i s-a 
luat 34 talanţi şi 18 mine de aur (circa 1155 kg aur n.n.), 167 talanţi şi 2 1/2 
mine de argint (de observat că în vremea lui Sargon argintul era mai scump 
ca aurul, şi reprezintă aici circa 5511 kg argint, n.n) apoi multe alte lucruri de 
preţ pe care el le descrie cu de-amănuntul. 

Duşmanii asirienilor, odată învinşi, erau trataţi cu o cruzime care 
depăşeşte orice închipuire, şi orientaliştii moderni au scris despre asirieni că 
sînt „un popor de o monstruozitate indicibilă”. 

Regii prinşi prizonieri erau aduşi în capitala asiriană unde erau obligaţi să 
tragă carul triumfal al biruitorului lor. Apoi li se punea un inel în nări sau în 
buze şi erau traşi cu o sfoară, sau erau aşezaţi la poarta principală a oraşului 
asirian într-o cuşcă spre a fi batjocoriţi de popor. Rebelii (şi rebeli erau toţi 
regii duşmani de vreme ce regele Asiriei se socotea împărat al Universului) 
erau pedepsiţi cu mutilarea; li se tăiau picioarele şi mîinile, nasul şi urechile, 
li se crăpau ochii, li se tăia limba. Pedeapsa obişnuită a delicvenţilor era 
tăierea capului şi tragerea în ţeapă. Salmanasser III pune să fie ucişi prin 
ardere în foc băieţi mici şi fetiţe. Alţi duşmani erau jupuiţi de piele vii şi 
pieile lor erau întinse pe zidurile oraşului lor. Capetele celor ucişi erau tăiate 
şi strînse în piramide de capete sau atîrnate de crengile arborilor fructiferi ca 
trofee. întotdeauna scribii însoțeau armatele pentru a înregistra numărul 
capetelor tăiate. 

Locuitorii oraşelor cucerite care scăpaseră de baia de sînge erau duşi ca 
prinşi de război în Asiria, bărbaţii cu cătuşe sau legaţi cu frînghii, sau obezi la 
gît. Femeile şi copiii mergeau nelegaţi dar adesea trebuiau să poarte roabe. în 
noua lor patrie prinşii de război trebuiau să presteze munci de corvoadă şi să 
clădească pentru regii Asiriei marile lor construcții. 

în defensivă însă, acest popor atît de crud şi de sîngeros nu putea să 
reziste mult timp. Desigur cetăţile asiriene asediate de mezi au putut opune 
un timp oarecare rezistență, — astfel urme de lupte au putut fi decelate 
înaintea ruinelor zidurilor oraşului Assur — clar după ce asediul efectuat de 
mezi a folosit inundația care a acoperit o parte din oraş, oraşul Assur ca şi 
Ninive şi Kalah, au căzut fiind cucerite de mezi. Cînd Xenophon cu cei 
10.000 de ostaşi greci au trecut prin aceste locuri după 200 de ani nu mai 
exista nici urmă din aceste cetăți şi el n-a bănuit măcar prin ce ţinuturi 
istorice a trecut cu armata sa. 

Episoadele fiecărui război erau de obicei reprezentate prin reliefuri mari 
în palatul regal al capitalei asiriene. Asediul unui oraş fortificat într-un ţinut 
muntos pe malurile unui rîu este înfățișat într-un mod cu totul particular. 

Oraşul fortificat este figurat după însemnătatea sa printr-o poartă mică 
între două turnuri, un zid dublu de apărare, sau un zid triplu. Muntele este 
figurat şi el ca la sumerieni printr-un deal cu solzi, iar dacă regiunea era 
împădurită, un pom sau doi indică o pădure. Un rîu este reprezentat prin 
cîteva ondulaţii în care înoată cîţiva peşti. Asediaţii sînt figurați doar prin unu 
sau doi ostaşi al căror bust iese din meterezele zidului. Regele Assurnasirpal 
înaintea unui oraş asediat este instalat în carul său de luptă tras de doi cai 
împodobiţi cu pene şi harnaşamente multicolore. Carul de luptă al 
duşmanului se răstoarnă, luptătorul din el cade sub roțile carului regal iar 
conducătorul cailor este străpuns de o săgeată. Zeul Assur, deasupra regelui, 
ia parte la luptă. Pe pămînt plante zdrobite închipuie recoltele distruse de 
asirieni. într-o pădurice, la dreapta reliefului, se dau lupte între asirieni şi 
duşmanii lor (Delaporte, La Mesopotamie, Paris 1923, p. 305, fig. 44). 

Dar regele asirian a coborit din carul său şi luptă printre pedestraşi, caie 
sînt grupaţi doi cîte doi, unul trage cu arcul, celălalt îi oferă o protecţie prin 
scutul său. 

După cucerirea unui oraş Assurnasirpal taie capetele morţilor şi face din 
ele piramide, jupoaie de vii pe apărătorii cetății şi cu pieile lor îmbracă 
zidurile cetăţii cucerite, alţii sînt zidiţi de vii în zidurile oraşului cucerit. 

Atît Samşi-adad cît şi Tiglatpileser III sînt ceva mai umani, căci ei 
deportează locuitorii ţărilor învinse în alte regiuni ale imperiului 

asirian. Tot aşa face şi Sargon II care după ce asediază Samaria, capitala 
regatuhii Israel (statul iudeu din nord), vreme de trei ani, cucereşte acest oraş. 
Cel mai mare număr de locuitori ai acestui stat sînt duşi la hotarele Medici şi 
în locul lor vin şi sînt colonizați oameni din Siria de nord, apoi elamiţi, arabi 
şi babilonieni. Alteori Sargon II menţine ca supus al său un rege originar din 
ţara cucerită, fie ca aşază şi un guvernator asirian. 

Inscripţiile regilor asirieni descriu cu multă minuţiozitate faptele lor 
cumplite şi par a se lăuda cu uciderile şi jafurile făcute inamicilor lor. Redăm 
un extras din aşa-zisele Anale ale regelui Senaherib care se află giavate pe 
aşa-zisa prismă Taylor, prismă hexagonală ce datează din 691 î.e.n. şi se află 
la British Museum. Se redau campaniile dintre anii 704—681 î.e.n. 


Campania în Babilon şi în Bit-lakin 


în prima mea campanie l-am înfrînt în bătălie în împrejurimile (oraşului) 
Kişa pe Marduk-apla-iddina regele din Kardunias (numele kasit al oraşului 
Babilon, n.n.) şi pe armatele Elamului care îi dădea ajutor, în toiul luptei el 
(Marduk-apla-iddina) şi-a părăsit tabăra şi a fugit de unul singur spre a-şi 
izbăvi viaţa. Carele de luptă, caii, căruțele cu catâri, pe care le-a abandonat în 
cursul luptei au căzut în mîinile mele. Am intrat bucuros în palatul lui ce se 
afla în Babilon şi i-am deschis visteria lui. Aurul, argintul, podoabele de aur 
şi de argint, pietrele scumpe, tot felul de avuţii şi bogății fără număr, 
tributurile grele, concubinele palatului său, dregătorii, favoriţii lui, cîntăreții 
şi cîntăreţele, toți meseriaşii, cîţi erau ei, vasele sfinte din palatul său, le-am 
luat cu mine, considerîndu-le pradă de război. 

Prin puterea lui Assur, stăpînul meu, eu am împresurat, cucerit şi am luat 
drept pradă de război din 75 de oraşe puternice (ale acestui rege) sau fortărețe 
ce se aflau în Chaldeea şi (de asemenea) 420 de aşezări mărunte. Pe arabi, pe 
aramei, pe chaldeenii care se găseau în oraşele Uruk, Nippur, Kiş, 
Harsagkalam, Kut şi Sippar, dimpreună cu locuitorii oraşului ce a păcătuit 
(adică ai Babilonului, n.n.) eu i-am luat cu mine socotindu-i pradă de război. 
La întoarcerea mea am biruit într-o 
singură (bătălie) pe nişte seminţii ............0000.+. 208.000 de oameni, mici şi 
mari, femei şi bărbaţi, cai, catîri, măgari, cămile, vite cornute mari şi mici 
fără de număr — o pradă bogată — i-am adus în robie în Asiria. 

în decursul expediției mele militaie eu am primit daruri ale lui 
Nabu-belşumat căpetenia oi asului Haiaiat; aui, aigint, stîlpi mari de lemn din 
părțile locului, măgaii, cămile. Pe oştenii oi asului Hirime, duşmanii vicleni, 
eu i-am nimicit cu sabia mea şi nici unul n-a rămas (în viaţă). 

Trupurile lor le-am agăţat de stîlp şi am împresurat cu eie împrejurimile 
oraşului. Am ocupat din nou această îegiune. 


Am statornicit ca să se aducă jeitfe pe vecie zeiloi Asiriei, stăpîniloi mei, 
un taur, 10 berbeci, 10 greutăţi de struguii, 20 de gicutăţi de curmale de cea 
mai bună calitate. în a patra campanie militară a mea, zeul Aşşur, stăpînul 
meu m-a îmbărbătat şi după ce mi-am adunat numeroasele mele oştiri le-am 
poruncit să meargă împotriva ţării Bit-Takin. în decuisul expediției mele 
militare în oraşul Bittutu l-am biruit pe Suzubu chaldeeanul, care vieţuia 
printre mlaştini. întrucît atacul vijelios ca trăsnetul a poinit împotriva lui şi 
inima lui s-a înfricoşat, a strigat în singurătate asemenea unei păsări, şi s-a 
ascuns în îndepărtări necunoscute. Am întors fața mea şi m-am îndieptat pe 
diurnul cătie Bit-lakin. El, Marduk-apla-iddina, pe care l-am biruit în piima 
mea expediție militară şi pe ale cărui armate le-am înfiînt speriindu-se de 
zângănitul loi pe toţi zeii ţării sale, i-a îmbarcat pe corăbii şi ca o pasăre a 
zburat pe insula Naghit-Rakki care se află în mijlocul mării. Pe fraţii săi, din 
seminția familiei tatălui său, pe care îi lăsase pe malul mării, împreună cu 
oamenii ţării lui care au mai rămas, eu i-am adunat şi scos din ţara Bit-lakin, 
din bălți şi din mlaştini şi i-am socotit pradă de război (a mea.) (Apoi m-am 
întors şi am dărîmat oraşele lui, le-am nimicit şi le-am prefăcut în ruine. Pe 
aliatul său taurul (regele) Elamului l-am îngrozit. La întoarceiea mea l-am pus 
pe tronul ţării sale pe Aşşurnadiuşum, fiul meu întîi născut, mlădiţă din mine, 
şi mi-am supus mie întreaga ţară Sumer şi Akkad. 

în a şasea expediție a mea am străbătut marea pe corăbiile ţării Hatti 
(deoarece) oamenii din Bit-Takin au fugit dinaintea armelor mele puter- 


Oataşi asirieni suind im carde luptă pe plută şi pregătindu-se să treacă un fluviu 
călare pe burdufuri umplute cu aer 

nice ca nişte măgari sălbatici (onagrii) şi au adunat pe zeii întregii lor ţări din 
templele lor, apoi au trecut marea de la soare răsare şi şi-au aşezat locuinţele 
lor la Naghit care se află (în ţara) Elam. (Atunci) eu am cucerit (ţinuturile) 
Naghit, Naghit-Di'bin împreună cu Hilm, Pillat şi Hupapan ţinuturi ale 
Elamului. Pe oamenii (ţării) Bit-lakin împreună cu zeii lor şi cu oamenii 
regelui Elamului i-am luat în captivitate nedîn-du-i nimănuia din ei putinţa să 
fugă şi i-am îmbarcat pe corăbii trans-portîndu-i pe malul (nostru) i-am trimis 
în Asiria. Oraşele din aceste ţinuturi eu le-am dărîmat, le-am nimicit, le-am 
ars şi le-am prefăcut în mormane de ruine. 

La întoarcere l-am învins într-o luptă în cîmp pe Suzubu babilonianul care 
în vremea răscoalei din această ţaiă a pus mîna pe putere în Sumer şi Akkad. 
Eu l-am prins de viu şi l-am pus în obezi şi lanţuri de fier şi l-am dus în 
Asiria. 

Pe regele Elamului, care a trecut de partea lui şi a venit în ajutorul lui, eu 
l-am învins, am nimicit forţele sale şi i-am distrus armata sa. 


Popoarele şi ţările atacate de asirieni erau cumplit de înfricoşate de 
sălbăticia lor şi luciul acesta se vede clar în scrierile iudaice din sec. VIII 
î.e.n.: 

22 — Aşa zice Domnul: „lată vine un popor din ţara de la miazănoapte, 
un popor mare se ridică de la marginile pămîntului şi ai săi țin în mînă arcul 
şi sulița; 

23 — Şi sînt cruzi şi neînduraţi, glasul lor mugeşte ca marea şi vin pe căi 
pînziş, ca un singur om, ca să lupte cu tine fiica Sionului; 

24 — Noi am auzit de ei şi ni s-au tăiat mîinile de spaimă; cuprinsu-ne-a 
groaza şi dureri ca ale femeii ce naşte; 

25 — Să nu ieşiţi la cîmp, nici la drum să nu plecaţi, căci sabia duşma- 
nilor şi groaza sînt pretutindenea. 

f & v 


90 fe. 


(Ieremia, VI, 22—25) 


7— Căci aşa zice Domnul Dumnezeu: „lată eu voi aduce împotriva 
Tirului de miazănoapte pe Nabuchodonosor, regele Babilonului, regele 
regilor, cu cai, cu căruțe şi cu călăreți, cu oştire şi cu mulțime de popoare; 

8— Pe fiicele tale cele de pe pămînt el le va ucide cu sabia şi va ridica 
împotriva ta turnuri de împresurare, va face val împrejurul tău şi va pune 
împotriva ta scuturile; 

9— Spre zidurile tale va împinge maşinile de spart ziduri şi turnurile 
tale le va dărîma cu topoarele sale. 

10— De mulțimea cailor lui va fi acoperit de praf şi de zgomotul 
călăreților, al căruţelor şi al roatelor se vor cutremura zidurile tale cînd 
va intra el pe porţile tale cum se intră într-o cetate sfărîmată; 

11— Cu copitele cailor săi va călca el toate ulițele tale, pe poporul tău îl 
va ucide cu sabie şi semnele de amintire ale vremii puterniciei tale le va 
răsturna la pămînt; 

12— Vor jefui bogăţia ta şi mărfurile tale le vor fura, vor dărîma zidurile 
tale şi frumoasele tale case le vor strica, şi pietrele tale şi arborii tăi şi 
pămîntul tău îl va arunca în apă; 

13— Vor curma zgomotul cîntecelor tale şi sunet de chitară nu se va mai 
auzi la tine; 

14— Te voiu face stîncă goală şi loc uscat de mreje vei fi... 

15—Aşa zice Domnul Dumnezeu Tirului: „De zgomotul căderii 
tale şi de geamătul răniților tăi, cînd se va face măcelul în tine, nu se vor 


cutremura oare toate ostroavele?" 
(lezechiel, XXVI, 7.14) 


1 — Sunaţi din trîmbiţă în Sion, strigați din răsputeri în muntele cel sfint 
al meu, ca să se cutremure toţi locuitorii ţării! Căci vine ziua Domnului, eâ 
este aproape; 

2— O zi de întuneric şi de beznă, zi cu nori şi de întunecime mare. 
Precum zorile se revarsă pe deasupra munţilor, tot aşa dă năvală un popor fără 
de număr şi mai puternic, care n-a mai fost de cînd e lumea, şi nici după el nu 
va mai fi pînă în vremea celor mai îndepărtate neamuri; 

3— înaintea lui merge mistuind focul, iar după el arde văpaia. Pămîntul 
este înaintea lui ca grădina raiului, iar după trecerea lui, pustie înfricoşată, 
căci nimic nu scapă din faţa lui. 

4— Cum sînt caii aşa le este chipul lor, şi ca sprinteni călăreţi aşa aleargă; 

5— Ca un duruit de care de război care s-avîntă în goană pe creştetul 
munţilor — aşa s-aud — ca un trosnet de flăcări, care mistuie paiele, ca un 
norod fără de număr, care s-aşează în rînduri de bătaie; 

6— înaintea lui popoarele tremură de spaimă, toate feţele ard ca văpaia; 

7— Aleargă ca nişte viteji, ca războinici încercaţi s-avîntă peste ziduri, 
om după om îşi urmează cale, fără ca vreunul să se rătăcească; 

8— Nimeni nu se îmbrînceşte cu cel de alături, fiecare îşi vede de drumul 
lui; printre săgeți îşi croiesc cale, fără ca nici unul să rupă rîndul; 

9— Dau năvală în cetate, aleargă pe deasupra zidurilor, pătrund în case şi 
intră pe ferestre ca furii; 

10— înaintea lui tremură pămîntul, cerul se cutremură, soarele şi 
luna se întunecă, iar stelele îşi pierd strălucirea. 

(Ioi, I, 1-10) 
(Traducerea de Gr. Pişculescu şi Vasile Radu) 

Bărci asiriene precedate de un zeu cu chip de taur înaripat şi urmate de zcul-peşte Oanes 


Cu toată cruzimea şi sălbăticia lor, asirienii au fost în cele din urmă 
învinşi de mezi şi oraşele lor au fost dărîmate, iar pe locul unde se înălțau 
falnicele palate asiriene n-au mai fost decît mormane de ruine şi nisipuri 
mişcătoare. 


Preoţii asiro-babilonieni şi templele lor 


Preoţii au avut o mare înrîurire asupra civilizației asiro-babiloniene, dar şi 
asupra tuturor societăţilor influențate de sumero-akkadieni, adică cea hittită, 
cea elamita, cea ugarită, cea urartică (din statul Urartu), cea hurrită, precum şi 
cea amorită, iar mai tîrziu asupra celei persane, adică asupra tuturor 
civilizaţiilor din Asia Anterioară care au preluat scrierea cuneiformă, limba 
sumeriană ca limbă sacră şi tradiţiile ei religioase precum şi o parte din 
Panteonul sumero-akkadian. 


Pe de altă parte preoțimea ca grupare socială, prin averile ce le posedau 
templele, prin numărul de slujitori şi de sclavi care depindeau de temple, în 
fine prin influenţa ce o exercitau asupra regilor şi a societății 
asiro-babiloniene au avut un rol însemnat în istoria şi în conflictele sociale 
care au constituit motorul intim al desfăşurării istorice mesopo-tamiene. De 
asemenea în orînduirea tributală care a reprezentat sistemul de exploatare al 
maselor de agricultori şi meseriaşi (fie ei oameni liberi sau sclavi) preoţii au 
fost din statele mesopotamiene, alături de dregători şi de regi, cei care au 
preluat totalitatea „tributului” plătit de cei exploataţi. De aceea un studiu al 
acestei grupări sociale se impune în cadrul cercetării culturii 
asiro-babiloniene. 

După concepțiile mesopotamiene cele mai vechi, zeii au creat pe oameni 
pentru ca aceştia să lucreze pentru ei, iar zeii să aibă pace şi să fie liniștiți. 

Cultul zeilor este o astfel de muncă efectuată pentru zei. în epocile 
preistorice omul avea, în Mesopotamia, legături directe cu zeul casei sale. El 
se ruga acestui zeu căruia îi dădea mîncaie şi băutură şi cerea oracole de la el. 
în decursul vremurilor s-a făcut separarea între omul privat şi divinitate căiuia 
i s-a amenajat un anumit lăcaş, templul său, şi i s-a hărăzit un slujitor anume, 
preotul care îndeplinea cultul acestui 

zeu. La începuturile istoriei, construcția unui templu şi aşezarea unui preot în 
acel lăcaş era o afacere personală — la fel ca în Izrael (cf. Judecători, 17 sq) 
pe care cineva o săvîrşea ca să îndeplinească un jurămînt de pildă. 


Răpirea unor zeități de către ostaşi asirieni 


Cu timpul însă omul de rînd nu a mai putut avea legături directe cu zeul, 
ci doar prin intermediul slujitorului său, preotul. La începuturile istoriei 
akkadiene nu era o deosebire categorică între funcția de şef al statului şi aceea 
de preot, căci aşa zisul isak (akkad: isăakku) ei a în acelaşi timp preot şi 
principe aproape independent, deci reunea în persoana sa puterea statală şi cea 
preoțească. Dar chiar după ce s-a realizat separaţia între cele două autorităţi, 
regii se intitulează încă preoţi, iar regii asirieni nu uită niciodată să-şi 
menţioneze în titlul lor şi pe acela de „preot al zeului Assur”. De fapt 
stăpînitorul era îndatorat să ia parte în persoană la diferite rituri religioase şi 
sărbători. Iar legii păstrează relaţii strînse cu preoțimea, fiindcă principi şi 
principese numeroase ocupă posturi de preoți însemnate. 

Activitatea preotului, după crearea acestui rang de preot, deosebit de acela 
de principe şi şef al micului stat mesopotamian, a început să se diferențieze 
într-o serie de funcţii bine conturate. Căci au existat preoţi care se 
îndeletniceau doar cu rugăciunea, alţii cu jertfele, alţii cu muzica din templu, 
unii cu ghicirea viitorului, alţii cu tălmăcirea oracolelor. 

Strămoșul preotului sau cel puţin al preotului văzător era, după datele 
unui ritual neo-asirian, un rege dinainte de potop, regele Enmeduranki 

din Sippar. Din acest rege îşi trage originea din tată în fiu orice preot „văzător” 
ceea ce confirmă şi Diodor din Sicilia: „la caldeeni înţelepciunea se transmite 
de la o generaţie la alta, astfel că fiul preia de la tatăl această îndeletnicire şi e 
oprit de la oiicare altă activitate" (Bibi. Historica, II, 29). 


Aşa cum la iudei existau „fiii proorocilor," viitori prooroci care învățau 
tehnicile prezicerii profetice, la asiro-babilonieni existau „fiii preoţilor 
văzători" care îşi scriau spiţa neamului lor preoţesc spre a dovedi ce justificată 
era pretenţia lor de a fi preoţi ai cutărui zeu. Totuşi nu era destul să te tragi din 
neam preoţesc ci era necesar — ca şi la vechii iudei — ca viitorul preot să 
îndeplinească anumite condiţii: „dacă se trăgea dintr-un tată de neam bun, să 
fie cu trupul bine făcut, să fie crescut îndeajuns în înălțime, să aibă toţi dinţii 
în gură, să nu aibă degetele mîinii strîmbe, să nu fie bolnav de testicule, lepros, 
să nu aibă scurgeri de sămînţă ( = spermatoree, poate gonoree ?), să nu aibă 
picioarele strîmbe." Dar nu exista pentru preoți ca pentru preotese interdicţia 
de a se căsători, căci cităm în sursele noastre date despre căsătoriile preoților. 


înainte de a intra în rîndurile preoţimii era necesară o ucenicie, un studiu 
al învățăturilor teologice, de pildă a artei de a prezice viitorul; cît dura acest 
studiu nu ştim cu precizie, dar pentru a fi muzicant în templu era nevoie de o 
învăţătură de 3 ani. 

în timpul executării riturilor şi cultului religios preoţii purtau un anumit 
veşmînt. în timpurie preistorice ei trebuiau să se apropie de statuia zeului goi, 
lipsiţi de orice veşmînt. Această nuditate rituală era de origine sumeriană, căci 
la semiţi se constată ca la diferite popoare o adevărată oroare a nudului, una 
din insultele supreme fiind a dezgoli pe cineva (cf. Facere, IX, 21—25) şi 
duşmanii Asiriei şi Babiloniei sînt reprezentanți în reliefuri, morţi şi goi 
dezbrăcaţi de haine. Nudul ritual vroia să fie o mărturie că cel ce se apropia de 
un zeu este curat şi lipsit de orice pată. Mai apoi veşmintele preotului 
descîntător erau de in, la ceremoniile de dezlegare a farmecelor el apărea cu 
un veşmînt roşu care trebuia să înfricoşeze pe demoni. Pe unele reliefuri din 
Asiria preoţii apar fără barbă, raşi bine şi purtînd un soi de fes în cap, mai 
apoi ei au un fel de tiară lungă şi ascuţită la vîrf. în jurul patului unui copil 
bolnav — preoţii apar în costume de peşti ca să arate demonilor că Zeul Ea, el 
însuşi în chip de peşte, apără şi ocroteşte pe copilul bolnav, şi astfel de preoți 
cu măşti de animale se întîlnesc destul de frecvent la asiro-babilonieni, ca şi în 
Egipt, purtînd uneori pumnale în mîini şi săbii tot în acelaşi scop de a izgoni 
pe demoni. în viaţa de toate zilele preoţii nu par să se deosebească de ceilalți 
oameni prin veşmintele lor. 

Preoţii locuiau în templele zeilor, dar şi în afara acestora, şi erau plătiți de 
administraţiile templului de obicei în produse naturale. Ştim de pildă ca 
marele preot al templului zeului Ningirsu primea lunar 250 Kur de cereale, 
dar cel al templului zeului Ningiszida doar 80 Kur. Alţi preoţi primeau o parte 
doar din aceste cantități de cereale: directorul arhivelor templului, 
supraveghetorul canalelor, administratorul magaziei, căpetenia lucrătorilor 
templului fiecare o jumătate din această cantitate, apoi inspectorul grădinii, 
secretarul căpeteniei ţăranilor fiecare 1/5 din acea cantitate. lar cantitatea 
minimă de cereale pe care o primea un preot şi un văzător era de 1 sila pîine 
şi 1 sila băutură alcoolică. De obicei salariile preoţilor erau mult mai mari, iar 
venitul lor provenea şi de la o bucată de pămînt ce îi se dădea, de la casele lor 
şi de la o parte din jertfele ce se aduceau zeilor. 

Preotul căpăta venituri şi mai mari atunci cînd deţinea mai multe funcții 
sacerdotale, iar lucrul acesta nu era chiar atît de rar. 

Preotul era stăpîn pe deplin pe veniturile sale şi putea încheia tranzacţii 
comerciale, cumpărări şi vînzări; ni s-au păstrat numeroase asemenea 
contracte. 

Numărul preoţilor era variabil de la un templu la altul, dar clasele de 
preoţi inferioare erau mult mai bine reprezentate. De pildă în vremea regelui 
Urukagina un templu avea 736 preoţi. Dar preoții nu aveau numai 
îndeletniciri spirituale şi acelaşi rege Urukagina se plînge că „preoții iau 
măgarii şi vitele frumoase ale templelor" şi că „în grădina mamei unui om 
sărac preoţii aplecau pomii şi luau fructele". Dar chiar în epoca neo-asiriană 
sînt plîngeri împotriva preoţilor şi a unor fapte nedemne pe care le-au 
săvîrşit. 

Influenţa preoţimii depindea în mare măsură de puterea sau de lipsa de 
putere a statului însuşi. în general aceste două instituţii se aflau într-un raport 
invers în ceea ce priveşte puterea. Dacă statul era puternic, preoțimea nu avea 
putinţa să obţină avantaje prea mari, dai în vremuri de decădere politică a 
statului preoțimea ridica în sus capul. De aceea în Babilonia preoțimea avea 
mai multă putere decît în Asiria, stat condus cu o mînă de fier de regii săi, 
care pe de altă parte conduceau şi templele şi preoțimea. însă chiar în 
Babilonia preoții plăteau dări către stat la fel ca oamenii ceilalți şi tot aşa 
plăteau regelui dări şi templele. Tocmai în această direcție erau îndreptate 
eforturile templelor şi ale preoţilor: să se elibereze de stăpînirea exploatatoare 
a statului, a regelui şi să nu mai plătească impozite. Regii babilonieni, care 
îndrăgeau pe preoţi, au putut acorda scutire de impozite unor temple şi unor 
preoţi. Dar aceste scutiri erau valabile de obicei doar pentru vremea domniei 
unui rege şi puteau fi anulate de succesorii acelui rege. Regele Agukakrime 
(circa 1600 î.e.n.) acordă scutirea de impozite templului E-sagila din 

Babilon, iar Nabonide a scutit de impozite un mare număr de preoţi din Ur. 

Totuşi regii nu au renunţat la un drept, acela de a ocupa ei înşişi sau rude 
de ale lor locurile importante de mari preoți. Aceşti mari preoți din familia 
regelui erau plătiţi cu argint şi produse naturale în cantităţi considerabile. 
Totuşi a existat o rivalitate reală între regi şi preoţime în Babilon şi mai puţin 
în Asiria, dar regii au socotit totdeauna ca este de datoria lor să înzestreze cu 
bogății mari templele — bijuterii, podoabe, produse naturale, vite, imobile. 
De pilda regele Asarhaddon dăruieşte templului E-sagila construit din nou, 
ustensile şi instrumente de cult în greutate de 50 mine. în acel templu se afla şi 
statuia lui Marduk dăruită probabil tot de rege, turnată din aur pur şi cîntărind 
80 talanţi (2640 kg aur). Regele kasit Kurigalzu dăruieşte templului lui IStar 
din Uruk terenuri în întindere de 525 kilometri pătraţi. 

Diferitele clase sau categorii de preoţi sînt greu de pus în relaţie cu ideile 
noastre despre funcţiile ce se exercitau de preoţi. Apoi numele acestor clase 
de preoţi sînt în cea mai mare parte sumeriene şi nu putem şti dacă îndatoririle 
la care i-ar fi obligat denumirile lor, se exercitau sau nu efectiv, sau dacă 
aceste obligaţii de serviciu s-au modificat sau nu în decursul timpurilor. Date 
fiind tendinţele conservatoare puternice din religii este verosimil că aceste 
funcţii sacerdotale au rămas aceleaşi peste veacuri fără schimbări esențiale. 

Denumirea generală pentru preot era în sumeriană sanga sau sanga iar în 
akkadiană Sangu sau sagu. îndatorirea sa esenţială era în epoca protoistorica 
să participe la jertfe şi la sărbători. în administraţia templului era 
înaintestătătorul personalului tehnic al templului. Poziţia sa era înălțată şi era 
rezervată numai persoanelor de seamă. Cariera unui preot începea ca „fiu de 
preot", apoi ajungea „preot", după aceea „mare preot" şi în cele din urmă 
„mai mare peste preoți" (sumerian: sangamah ; akkad: sangamahhu). în 
timpuri mai vechi „domnul preoţilor” (sumerian en, akkadian enu) era preotul 
cel mare. Principi ca Gudea îşi dădeau numele de „domn al preoţilor al zeului 
Ningirsu”. Ocupaţia sa constă în rugăciune şi jertfe. Foarte apropiat ca rang 
preoţesc era preotul numit în sumeriană mah, în akkadiană mahhu. 

Preotul numit urigallu avea la începuturile istoriei akkadiene un rang 
subordonat, dar mai tîrziu devine marele preot. Fiecare templu mare are un 
urigallu al său. în ziua anului nou preotul urigallu din Babilon juca primul rol; 
cîteva zile la rînd îmbrăcat în veşminte albe de in recită în sfinta sfintelor din 
E-sagila templului principal din Babilon rugăciuni la care nu are voie să asiste 
nici un alt preot (în sfînta sfintelor din Ierusalim tot astfel nu intră decît 
marele preot în ziua iertării păcatelor lom Kippur). în a patra zi el recită 
Poemul Creaţiei Lumii (Enuma 

Elis), apoi supraveghează confecționarea imaginilor pentru vrăji şi ia din 
mina regelui care se pocaieşte semnele stăpînirii pe care i le va da iarăşi 
înapoi. Cînd regele este împiedicat să ia parte la sărbătoarea Anului Nou, 
preotul urigallu aduce băutură de jertfă (libaţia) şi bine-cuvîntează casa. Regii 
— cum a fost Assurbanipal — îşi făceau fraţii preoţi urigallu. 

Sub el — cel puţin în vremea lui Hammurabi — era preotul „care avea 
dreptul să intre în templu!", drept pe care publicul şi mirenii nu-I aveau deloc 
(ca şi în templul din Ierusalim în sala jertfelor nu intrau decît preoţii). 

în ritualul sărbătorii anului nou, se repetă de mai multe ori, că după ce 
preotul urigallu a rămas singur în Sfînta Sfintelor (aditon) şi a recitat 
rugăciunea sa se deschid porțile şi preoţii, care nu au avut drept să intre, intră 
spre a-şi oficia slujba lor înaintea lui Bel (Marduk) şi Belit. Ei oficiază de 
asemenea la ceremonia „deschiderea porții” şi a „îmbrăcării cu veşminte a 
zeului" apoi poartă la procesiuni emblemele divinității, în templu împreună 
cu preoţii care jelesc, cîntă muzică vocală, antifonică răspunzîndu-şi reciproc. 
Li se dau şi unele sarcini civile acestor preoţi, în special aceea de a inspecta 
încasarea impozitelor. 

în Asiria preotul ummanu trebuie să fi avut un rang însemnat căci unul din 
ei reclădeşte pe socoteala sa templul lui Nergal care se prăbuşise. Poate 
trebuie identificat cu o căpetenie a scribilor templelor. 

Preoţii care curățau sau spălau (sumeriană: sifssir, akkadiană: ramku) 
trebuiau să îndeplinească ceremonii de spălare şi de curăţare în casa de 
spălare a templului. Funcţia lor ţine de zeul apelor, Ea, iar patronul lor este 
zeul Tispak. Tot funcții analoage de spălare aveau preoţii nisakku, ca şi 
preoţii isippu care stăteau sub protecţia tot a zeului apelor Ea în forma sa de 
apariţie numita Nunurra. Toţi aceştia prin funcţia lor curăţau şi spălau chipul 
zeilor ca şi întregul templu adică erau preoţi catarți curățitori (cf. Constantin 
Daniel Civilizaţia feniciană. Buc. 1979, p. 248 sq.). Preotul pasSiSu trebuia să 
ungă cu unsori vrăjite, recitind descîntece, diferitele obiecte de cult din 
templu. Preotul magician mahhu este „posedat de divinitate" şi el tîlcuieşte în 
stare de extaz visele şi ajută prin vrăji împlinirea viselor. Preoţii care intrau 
mai des în legătură cu credincioşii erau preotul descîntator şi preotul văzător. 
Descîntătorul (asipu numit maSmasu în akkadiană) avea ca rol să înlăture, să 
dezlege mînia zeilor. El este slujitorul zeului Ea care prin descîntece a 
dobîndit izbînda asupra lui Apău şi Mummu. Mijloacele sale de acţiune erau 
descîntecele, exorcismele, dar şi acţiuni magice prin care bolile, necurăţenia, 
păcatele erau izgonite. întrucît credinţa în demoni era răspîndită pretutindeni 
în Babilonia şi Asiria şi cuprindea gîndirea şi sentimentele tuturor 
mesopotamienilor, preotul descîntator 

avea mereu de lucru. Pentru înlăturarea nenorocirilor aduse de o eclipsă de 
lună, la deschiderea unui nou canal, la inaugurarea unei case, la ceremonia 
„deschiderii gurii" şi la acea a „spălării gurii”, ori la cultul morţilor, 
pretutindeni preotul descîntător trebuia să-şi exercite „arta" sa. 

în ceea ce îl priveşte pe preotul văzător (în akkadiană baru) el stătea sub 
autoritatea unui „mai mare peste văzători" iar ajutorul lui era cerut de mic şi 
mare pentru că prezicea viitorul. 

Mijloacele prin care se afla viitorul erau tehnicile oracolelor de la 
lekanoscopie, la hepatoscopie, apoi se interpretau semnele astrologice, 
mişcarea planetelor şi a stelelor fixe pe firmamentul ceresc, naşterea de 
monştrii. Preoţii văzători se ocupau cu disciplina alegerii zilelor faste şi 
nefaste şi cu determinarea acestor zile, ca şi ceremoniile de inaugurare a 
caselor şi a templelor. Pentru unele din aceste discipline erau preoţi anume 
stabiliți: pentru interpretarea viselor exista „preotul ce punea întrebări" (sa'ilu) 
şi „tiîlcuitorul de vise" (sabru), pentru interpretarea zborului păsărilor „cela 
care privea la păsări" (dagil işşure), pentru chemarea duhurilor celor morţi un 
preot aparte (muselu ețimme), în fine pentru cultul şerpilor un „mînuitor de 
şerpi", Dar toţi aceştia făceau parte din marea comunitate a preoţilor-văzători. 
Zeul lor protector era zeul soarelui, al cărui ochi pătrunzător descoperea tot ce 
era ascuns. 

Preotul bocitor (sumeriană gala; akkadiană: kalu) era şi el sub protecţia 
zeului Ea. Prin acordurile sale muzicale el liniştea inima zeilor. Colegiul 
acestor preoţi avea un mare preot bocitor. Scopul său, acela de a-i potoli pe 
zei, îl atingea prin rugăciuni însoţite de muzică, în special prin sunete de toba, 
apoi prin psalmi de umilinţă şi rugăciune cu mîinile ridicate. 

O altă clasă de preoţi este a acelora numită surru. 

îndatoriri numai muzicale aveau preoţii cîntăreți (sumeriană nar, 
akkadiană: naru) în fruntea cărora stătea un „mai mare al cîntăre-ților”. Ei 
cîntau vocal în templu eventual însoţiţi de instrumente. Fără ei o ceremonie 
religioasă nu se putea savîrşi. 

Preotul strigător şi preotul care jeleşte pe morți erau o diviziune a 
cîntăreților, făcînd parte dintre aceştia. 

în fine se aflau în cultul zeiţei Istar mai cu seamă preoţi pederaşti (assinnu) 
„a căror bărbăție Istar a prefăcut-o în feminitate." Aceştia luau parte la 
festivitățile anului nou dar şi la marile conjurații împotriva vrăjitoarelor şi a 
demonilor. Erau conduşi de un mare preot: ukkurum. 

în afară de aceştia templul poseda un număr de funcționari tehnici, scribi, 
supraveghetori, portari, tîmplari, zidari. Printre personalul liber de funcționari 
şi artizani ai templelor se aflau şi aşa-zişii „sclavi ai templului" (sirqu). Ei se 
recrutau dintre prinşii de război; Nabonide dăruieş- 

te 2850 prinşi de război templelor lui Baal ( = Marduk), Nebo şi Nergal. Dar 
deseori părinţii, cînd erau la nevoie sau cînd făceau un legămînt, dăruiau 
templelor pe unul din copiii lor. în timpurile vechi sclavii templelor nu erau 
numeroşi, mai apoi au fost mase întregi de sclavi în temple, care ca şi 
nethinim-ii la iudei prestau munci inferioare. 


Alături de preoți existau din vechime preotese care luau parte la jertfe, 
făceau spălări rituale, dar mai cu seamă făceau preziceri. Preote-sele locuiau 
ori împreună, într-un fel de mănăstire, care de obicei se afla lîngă temple, ori 
locuiau în afara templului. Unele din aceste preotese făceau în numele zeului 
sau zeiţei lor prostituţia sacră, şi în bordelul templului (bit astammi) Herodot 
(|, 199) descrie un tip de prostituție sacră în Babilon care nu este acea a 
preoteselor însă: „Cea mai ruşinoasă dintre legile Babilonului este următoarea: 
fiecare femeie autohtonă este obligată să se aşeze o dată în viaţa ei în templul 
zeiţei Venus şi să se dea unui străin. Mai multe femei mîndre de bogăţia lor, 
nevrînd să se amestece cu celelalte, se duc la templu într-un car acoperit, 
însoţit de o mulţime de slujitoare, dar cea mai mare parte dintre femei proce- 
dează aşa precum urmează: ele se aşază în incinta sacră, cu părul legat de o 
legătură, stau acolo în număr mare, unele intră, altele ies. Ele lasă între ele 
culoare de trecere regulate pe care străinii le parcurg, după care ei aleg. De 
îndată ce o femeie s-a aşezat în acest templu ea nu se mai întoarce acasă, 
înainte ca un străin să arunce pe genunchii ei o monedă şi să se fi unit cu ea în 
afară de templu. Aruncînd aceasta monedă străinul trebuie să spună: „Eu 
chem pentru tine pe zeița Melita”. Acesta e numele pe care asirienii îl dau 
zeiţei Venus. Oricît de mic ar fi darul, femeia nu trebuie să-l refuze, nu este 
îngăduit să facă aceasta căci banul este sfînt. Femeia îl urmează pe primul om 
care îi arunca o monedă, ea nu trebuie să dispreţuiască pe nimeni. După ce s-a 
dat unui străin ea a împlinit legea zeiţei şi se întoarce acasă la ea, dar apoi 
orice sumă i-ai mai oferi, nu o vei putea hotărî să ţi se dea ţie. Femeile care 
sînt frumoase, mari şi bine făcute, nu întîrzie să plece din templu. Cele urîte 
pot aştepta mult întrucît nu pot împlini legea. S-au văzut femei care au stat în 
templu pînă la trei sau patru ani." 


Marile preotese se numeau în akkadiana entum, iar în sumeriană marea 
preoteasă era „soţia zeului”. Astfel de preotese au avut şi sumerienii şi se pare 
că, mama regelui akkadian Sargon I, a fost preoteasă ca şi mama lui Gilgames 
care tîlcuia visele şi prin ea eroul mitic a aflat de existenţa lui Enkidu. 


Dar ca şi marii preoţi, marile preotese trebuiau să fie arătate prin semne 
vestitoare sau prin revelații. Astfel regele Nabonide, a cărui mamă era 
preoteasă a zeului lunii Sin în oraşul Harran, declară că 

meneşte pe fiica sa să fie mare preoteasă în templul din oraşul Ur, E-gipar. 

Codul lui Hammurabi menţionează existenţa preoteselor. Dar aşa cum 
erau mai mulți mari preoţi şi colegii de mari preoți pe lîngă templele 
asiro-babiloniene, existau congregaţii de mari preotese provenite din familii 
nobile şi ele purtau diferite nume: „sa/-me'” (sumeriană) „soţie a zeului" sau 
zer-masitum. 

Totuşi, preotesele aveau dreptul să se căsătorească dar nu să aibă copii, şi 
de aceea aduceau în căsnicia lor o soţie secundară bărbatului lor care sa-i 
nască fii. La bătrîneţe aceste preotese luau pe lîngă ele fete tinere intrate de 
curînd în templu, le adoptau, le învățau artele lor tainice şi aşteptau să aibă 
grijă de ele la bătrîneţe. 

Denumirea obişnuită a preoteselor era sangitu sau sagitu. 

Marea preoteasă pe lîngă numele de entum de care am amintit era numită 
şi „Doamnă a zeilor" (în sumeriană: nin-dingirra), mai tîrziu a fost numită 
rabitu „cea mare". Instalarea unei mari preotese se făcea cu un ceremonial 
deosebit şi uneori se datau anii cu anii de preoţie ai ei (marea preoteasă 
eponimă). Marea preoteasă nu putea nici ea să aibă copii şi cînd o astfel de 
mare preoteasă a născut într-ascuns, copilul a fost pus într-un coş de papură şi 
i s-a dat drumul pe Eufrat. Din el a crescut regele Sargon I. Inferioare ca rang 
erau preotesele natitu din care se aflau mai multe în fiecare templu; deşi nu 
erau cu mult inferioare marilor preotese, totuşi ele trebuiau să locuiască în 
mănăstiri, claustrate. 

Corespunzînd preotului asirian ummanu exista şi o ummantu o preoteasă 
de mare rang în Asiria. Hierodulele erau cele care făceau prostituţia în temple 
(sumeriană: riugig; akkadiană: gadistu). Daca se măritau trebuiau să umble pe 
stradă voalate, şi chiar dacă nu găsiseră un soţ tot voalate trebuiau să fie pe 
uliţe. întru totul asemănătoare acestora par să fi fost preotesele consacrate lui 
Istar (istaritu). Nu puteau fi preotese, dar erau asemănătoare prin 
îndeletnicirile lor, prostituatele de stradă, slujitoarele lui Venus vulgivaga. 

Nu este sigur cărei categorii îi aparțineau aşa-zisele femei zăvorite (esirtu) 
dacă erau preotese, sau un fel de călugăriţe ţinute în izolare şi închise care 
mergeau pe străzi voalate. S-a emis ipoteza că era vorba de o categorie de 
femei între cele libere şi sclave. 

Preotesele erau prezicătoare, deseîntătoare şi muzicante. Magicie-nele 
tîlcuiau visele, iar cele care deseîntau șerpii puteau chema aceste reptile şi le 
impuneau diverse mişcări. 

Sclavele templelor (sirqatu) erau cele „dăruite" zeului din templu. 

în Asiria, de asemenea preoţii prezicători au un rol foarte însemnat şi nici 
o acţiune a regelui nu se săvîrşeşte fără ca să fie ei consultaţi. Pregătit să 
pornească într-o expediţie împotriva oraşului Mutatir, regele 

Sargon consultă pe astrologi, ei îi arată că planeta zeului Nabu (Mercur) şi a 
lui Marduk (Jupiter) se îndreaptă către o stațiune stelară (cîmp stelar) care 
înseamnă război, în ajun zeul Sin (al lunii) a dat prevestiri favorabile care 
însemnau dobîndirea de putere, în fine zeul Samas (al soarelui) a vestit în 
ficatul oilor de jertfă semne favorabile arătînd că va merge alături de rege. 
Alteori zeii asirieni îşi arată voinţa prin mijloace mai simple. Regele asirian 
Assurbanipal cere sfat de la zeul Nabu — un vînt ca o suflare îi răspunde din 
partea zeului: „Nu te teme, îţi voi hărăzi viaţă lungă" 

în vis zeiţa lătar întăreşte şi îmbărbătează pe regele Assurbanipal. 

Nu e mai puţin adevărat că adesea preoții babilonieni recurgeau la 
înşelătorii şi fraude în templele lor. Iată istorisirea făcută de martori iudei din 
timpul exilului din Babilonia a uneia din înşelătoriile preoților babilonieni: 

«Şi era un idol la babilonieni, căruia îi era numele Bal şi se cheltuia la el 
în toată ziua făină de grîu douăsprezece măsuri, patruzeci oi şi şase vedre de 
vin. Şi regele îl cinstea pe el şi mergea în toate zilele de i se închina, iar 
Daniil se închina Dumnezeului său. Şi a zis regele: Pentru ce nu te închini lui 
Bal ? lar el a zis: pentru că nu cred în idolii făcuţi de miini... Şi i-a zis regele: 
dar nu ţi se pare ție Bal a fi dumnezeu viu ? Nu vezi cîte mănîncă şi bea în 
toate zilele ? 

Şi a zis Daniil rîzînd: „Nu te înşela măria ta; acesta este de lut, înlăuntrul 
lui şi dinafară de aramă şi nici nu mănîncă, nici bea vreodată." 

Şi mîniindu-se regele a chemat pe preoţii lui şi le-a zis: de nu-mi veţi 
spune cine este cel ce mănîncă jertfa aceasta veţi muri. lar de-mi veţi arăta că 
Bal mănîncă acestea, Daniil va muri, pentru că a hulit pe Bal. Şi a zis Daniil 
regelui: aşa să fie după cuvîntul tău. Şi erau preoţii lui Bal şaptezeci afară de 
femei şi de prunci. Şi a venit regele cu Daniil în casa lui Bal. Şi au zis preoţii 
lui Bal: iată noi ieşim afară, iar tu rege pune bucatele şi vinul şi închide uşa şi 
o pecetluieşte cu inelul tău. Şi dimineaţa cînd vei veni, de nu vei afla toate 
mîncate de Bal, să murim noi, sau dimpotrivă, Daniil cel ce a minţit asupra 
noastră." 

lar ei ziceau aşa pentru că făcuseră pe sub masă intrare ascunsă şi 
printr-aceasta intrau totdeauna şi  mîncau acelea. 

Şi după ce au ieşit ei, şi regele a pus bucatele înaintea lui Bal, a poruncit 
Daniil slugilor sale şi aduseră cenuşă şi au presărat toată capiş-tea în faţa 
regelui singur. 

Şi ieşind a închis uşa şi au pecetluit-o cu inelul regelui şi s-au dus. Iar 
preoţii au venit noaptea după obiceiul lor, şi femeile şi pruncii lor, şi mîncară 
toate şi băură. Şi a mînecat dimineaţa regele şi Daniil împreună cu el. Şi a zis 
regele: „întregi sînt pecetile Daniile?" Iar el a zis „întregi măria ta". Şi a fost 
cînd a deschis uşa, uitîndu-se pe masă regele, a stri- 

gat cu glas mare: „Mare eşti Bal. Şi nu este la tine nici un vicleşug!" Şi a rîs 
Daniil şi a oprit pe rege ca să nu intre înlăuntru şi a zis: „Vezi, faţa pămîntului, 
şi cunoaşte ale cui sînt urmele acestea." Şi a zis regele: „Văd că sînt urme de 
bărbaţi şi de femei şi de prunci." 

Şi mîniindu-se regele atunci a prins pe preoţi şi pe femei şi pe fiii lor, şi 
i-au arătat lui uşile cele ascunse, prin care intrau şi mîncau cele de pe mese. Şi 
i-au omorît pe ei regele şi pe Bal 1-a dat lui Daniil şi l-a stricat pe el şi 
capiştea lui" (Istoria omoririi balaurului şi a sfărimării lui Bal, cap. I, 3—26). 

De asemenea preoţii aduceau în Babilon nişte animale singulare afirmînd 
despre ele că sînt zei, şi cerînd credincioşilor să le adore şi să le aducă jertfe. 
Să dăm cuvîntul aceluiaşi martor iudeu care a trăit în Babilon în timpul 
exilului iudeilor: „Şi era un balaur mare într-un loc şi-l cinsteau pe el 
babilonienii. Şi a zis regele către Daniil: Au doară vei zice că şi acesta este de 
aramă ? Acesta este viu şi mănîncă şi bea, nu vei mai putea zice, că şi acesta 
nu este Dumnezeu viu; deci închină-te lui. Şi a zis Daniil: Domnului 
Dumnezeului meu mă voi închina că acela este Dumnezeu viu; iar tu, o rege, 
dă-mi slobozenie, şi voi omori balaurul fără de sabie şi fără de toiag. 

Şi a zis regele: ţi-l dau ţie; şi a luat Daniil răşină şi seu şi păr şi le-a fiert 
într-un foc şi le-a făcut cocoloş şi le-a aruncat în gura balaurului si mîncînd a 
plesnit balaurul. Şi a zis Daniil: iată închinăciunile voastre" (Ibidem, 27-33). 

în privinţa identităţii acestui „balaur” se poate presupune desigur că e 
vorba de un crocodil sau de o reptilă uriaşă din familia iguanelor, dar un astfel 
de balaur este reprezentat pe celebra poartă a zeiţei Istar, în culori, la intrarea 
oraşului Babilon; această poartă purtînd aceşti balauri a fost reconstruită şi se 
află la Muzeul de istorie din Berlin. Situată la începutul drumului care ducea 
spre templul zeului Marduk, poarta zeiţei Istar a fost dezgropată, curățată de 
pămînt şi de nisip apărînd în faţa arheologilor stupefiaţi de toată frumuseţea 
strălucirii ei. întreaga poartă în formă de arc uriaş, era împodobită cu cărămizi 
smălţuite, albastre, galbene, negre şi verzi. Şi pe această poartă se profila un 
balaur înfăţişat de multe ori pe poarta Babilonului, un balaur denumit în 
akkadiană siruş. Căci regele Nabuchodonosor care a renovat vechile porți ale 
zeiţei Istar din Babilon a pus să se scrie la temelia zidului următoarele: „Cu 
bouri şi cu siruşi am împodobit zidurile . . . pentru ca toată lumea să-i 
privească şi să se minuneze" 

Acest animal siruş, care este foarte probabil balaurul pomenit în cartea lui 
Daniil, a pus în mare încurcătură pe toţi naturaliştii. Unii specialişti consideră 
că siruşul este un reprezentat obişnuit al numeroasei pleiade de dragoni din 
fauna fabuloasă a Orientului. Dar unii văd în 

siruş un animal care a trăit altădată pe pămînt şi a dispărut ulterior pe cînd 
alţii îl socot că există şi actualmente în Africa Centrală (cf. Igor Arimuşkin, 
Pe urmele unor animale rare sau nemaiîntUnite, trad. din limba rusă, Buc. 
1968, p. 259 sq). 

Preoţii şi templele posedau o serie de obiecte care erau necesare cultului. 
Desigur elementul cel mai însemnat de podoabă al unui templu era statuia 
zeului însuşi, şi alături de el a zeilor înrudiţi cu el. Aceste statui erau formate 
dintr-un nucleu de metal sau de lemn în jurul căruia se aflau veşmintele şi 
armele zeului. Zeii erau reprezentaţi fie stînd în picioare, fie pe fotolii. Statuia 
zeului principal era aşezată pe un postament, însoţitoarele şi însoțitorii lor 
aveau nişe în adyton ( = Sfînta Sfintelor) sau capele proprii. Alte statui în 
templu erau ale zeilor păzitori — cel puţin în epoca tardivă — tauri, lei, 
animale sălbatice, şerpi cu gura căscată, dar şi „mari paznici" în chipuri 
omeneşti. Apoi s-a început să se instaleze în temple statui de regi, de dregători 
şi de personalităţi de seamă. 

în fine se instalau emblemele tuturor zeilor, sceptre cu şerpi, sceptre cu 
două capete de lei, sabie, arc, săgeți, „mîna cea mare" etc. 

într-un dormitor aparte, se aşeza un pat frumos făcut din metal preţios şi 
cu inscrustaţii de ivoriu a cărui instalare reprezenta o parte specială a 
sărbătorii. Pentru călătoriile lor zeii posedau corăbii şi care; corabia lui 
Marduk era împodobită cu oricalc şi pietre preţioase. Astfel de vase posedau 
ŞI alţi zei — ca şi zeii egipteni — şi cînd aceste vase nu erau pe apă se aflau 
în temple pe un soclu. Carele zeilor erau din lemn de abanos şi erau ornate cu 
pietre scumpe şi lapislazuli. Alteori aceste care erau cu totul de argint sau aur. 
în Asiria şi în Babilon se găsesc exemplare mici de argilă, ca obiecte votive, 
mici trăsurele trase de animale fantastice. 

Un alt obiect nelipsit dintr-un templu era o masă pentru jertfe de sînge, 
vegetale, fiori, smirnă şi tămiie şi băuturi aromatizate. Altarul, de cele mai 
multe ori de argilă, era un cub avînd un şanţ prin care se scurgea sîngele 
Jertfelor. în timpurile arhaice existau altare cu două etaje, partea de jos era 
rezervata celui ce aducea jertfa de carne, de fiori, de fructe, partea de sus era 
pentru zeu şi acolo se păstrau părțile luate de zeu din jertfe, care evident 
ajungeau în temple. în afară de altar se găseau în orice templu, în timpul 
cultului, nişte suporturi înalte făcute din argilă arsă, aici se aşezau buchete de 
fiori şi fructe sau se aprindea smirnă şi tămiie. 

Deasa folosire a apei în temple, impunea aşezarea unor recipiente mari cu 
apă. Cel mai mare recipient, care era comparat cu Tigrul şi cu Eufratul era 
numit „mare" (ca în Templul din Ierusalim), dar mai existau şi bazine mari 
pentru cult şi căzi mari de cult. La jertfă era necesar 

un mare vas pe care trebuie să ni-l închipuim ca o urnă, apoi erau vase mici 
ce serveau pentru libaţiuni. Dar numărul vaselor necesare în temple era mult 
mai mare şi toate aceste vase se ţineau într-o magazie mai cu seamă că vasele 
erau în cea mai mare parte din argint şi aur. 

Prin cultul divin omul în Asiria şi Babilonia credea că intră în legătură cu 
zeii. Mijlocul cel mai simplu pentru a dobîndi această legătură era rugăciunea. 
Dar rugăciunea nu trebuie să fie făcută cu miîinile[ goale, aşa cum în viaţa de 
fiecare zi omul nu se ducea la dregători cu mîinile goale ci le aducea unele 
daruri, tot aşa la rugăciune — ca ea să se împlinească — trebuia să fie însoțită 
de daruri, hărăzite de om zeului prin prinoase de jertfă. Un om se roagă zeului 
soare şi îi promite 1/3 de mină şi 5 sekeli de argint dacă îi va îndeplini dorinţa 
sa. Altul trimite zeului Isarpadda, 1/2 mină de argint ca rugăciunea lui să fie 
ascultată şi împlinită. Astfel rugăciunea şi jertfa se împletesc împreuna. 

Dar era nevoie de un mijlocitor între om şi divinitate, căci zidul de 
despărțire între aceştia doi era prea mare. Mijlocitorul era un preot la regi şi la 
principi, dar puteau să fie şi zei mai mărunți care să ia pe protejaţii lor de 
mînă şi să transmită rugile protejaţilor lor. Prilejuri pentru rugăciuni erau 
zilele de sărbătoare de tot felul, consacrările templelor, eclipsele de soare şi de 
lună, dar şi bolile sau alte nenorociri erau ocazii de a înălța rugăciuni zeilor. 
Diferitele feluri de rugăciuni aveau nume diferite, iar gesturile care le însoțeau 
erau de multe feluri. Se pare că gesturile erau diferite după rugăciunea care se 
spunea. Cel ce se ruga se aşeza înaintea zeului şi îşi ridica mîinile, deschidea 
palmele, îngenunchea, făcea închinăciuni, mătănii mari şi mici, săruta 
veşmîntul zeului şi picioarele lui, plîngea şi se văita (cel puţin la rugăciunea 
de pocăință). Apoi în timpul recitării se cînta muzică instrumentală. 

Plastica diferitelor epoci redă în chip diferit postura omului care se roagă, 
poate moda a variat sau poate artistul a redat alt moment al rugăciunii sau o 
altă rugăciune: vechii sumerieni cuprindeau mîna stingă cu mîna dreaptă şi 
țineau astfel palmele înaintea pieptului. în epoca lui Gudea (Gudea el însuşi 
era akkadian cu tot numele său) se ţinea mîna dreaptă în palma stingă 
deschisă şi în general se lua postura unui om sărac. Semiţii, cu începere din 
dinastia din Akkad, întindeau mîna dreaptă deschisă cînd adorau pe un zeu; 
palma dreapta strînsă în pumn închis era ţinută înaintea pieptului, mai tîrziu 
era lăsată jos de o parte, căzînd de-a lungul corpului. Asirienii, cu începere 
din secolul al XIII-lea î.e.n., ţineau mîna dreaptă strînsă în pumn, cu degetul 
index în sus ca şi cum ar arăta pe zeu. 

Un al doilea element important al cultului zeilor erau jertfele ce li se 
aduceau şi existau numeroşi termeni pentru a exprima diferitele varietăţi, 
forme şi soiuri de jertfe ce se puteau aduce zeilor. 

Ideea jertfei în lumea mesopotamiană era fondată pe două concepții 
esențiale. Mai întîi se socotea că zeii — considerați similari oamenilor — 
aveau aceeaşi nevoie ca şi ei, adică aveau nevoie de mîncări, de băuturi, de 
parfumuri şi de veşminte. Aceste nevoi erau împlinite prin aducerea de jertfe, 
care sînt mîncăruri divine pe care zeii le mănîncă. Sînt aşa de lacomi de 
parfumuri, afirmau unii preoţi babilonieni, că se repezeau ca muştele în jurul 
jertfelor. Dar jertfele erau un mijloc de a potoli mînia zeilor, pe care omul şi-a 
atras-o din pricina păcatelor lui. în urma unui păcat omul trebuie la început să 
plătească cu însăşi viaţa sa. Apoi preotul a dat un miel zeului în schimbul 
vieţii omului păcătos „capul mielului îl dă pentru capul omului păcătos, 
spatele mielului îl dă pentru spatele omului păcătos". Asigurarea Jertfelor era 
una din datoriile esenţiale ale templelor şi ale regilor. Chiar dacă în vremuri 
tulburi aceste jertfe din temple au fost suprimate, datoria unui rege puternic 
era să le restabilească pe deplin, aducînd el însuşi aceste jertfe. 


Ele trebuiau să fie de cea mai bună calitate şi curate din punct de vedere al 
cultului. De cea mai bună calitate erau socotiți primii născuţi ai animalelor 
sau primele flori ori fructe apărute. Dintre animale se jertfeau mai ales oi, dar 
şi capre, vite cornute, porci şi tot felul de animale sălbatice, ba chiar şi peşti. 
Este îndoielnic dacă s-au făcut sacrificii umane în Mesopotamia spre 
deosebire de Grecia antică şi de oraşele Romei antice unde se făceau 
asemenea jertfe dacă nu ar fi să menţionăm decît celebrele lupte de gladiatori 
(cf. Constantin Daniel, Civilizaţia feniciană, Buc. 1979, p. 263) Totuşi 
sacrificii, cherem, de tipul cunoscut şi din istoria iudeilor, au fost efectuate de 
sumerieni, iar Assur-banipal ne arată într-o inscripţie că a adus jertfă pentru 
uciderea bunicului său Sanherib, pe restul locuitorilor Babilonului vinovaţi de 
această ucidere. 

Sîngele nu juca la asiro-babilonieni acelaşi rol ca la iudei şi el nu era 
„risipit la cele patru vînturi" şi poarta templului nu era unsă cu el. 


Aşa cum alimentaţia oamenilor în Mesopotamia era mai ales vegetală, tot 
aşa jertfele, prinoasele ce se aduceau zeilor erau mai cu seamă vegetale: 
cereale, făină, curmale, smochine, ulei şi lapte, uneori ulei amestecat cu miere 
şi lapte prins, sau pîini şi prăjituri. Ca băutură se aduceau vin, dar şi vin de 
curmale, lapte şi apă. în fine multe feluri de parfumuri: trestie bine 
mirositoare, mirt, mir, smirnă, tămiîie, cînepă. Herodot relatează că în templul 
lui Bal ( = Marduk) din Babilon se ardeau anual 1000 talanţi ( = 33.000 kg) 
de tămiie (Herodot, I, 183), iar după amiralul grec Nearchos oraşul babilonian 
Diridotis (adică — Eridu) era portul de import pentru tămîia şi smirna adusă 
din Arabia (Arrian, Ind., c. 41). 

Apoi se aduceau ca prinos zeilor podoabe, bijuterii, veşminte; acestea erau 
darurile cele mai scumpe care li se puteau oferi. 


Jertfele se divizau în jertfe obişnuite sau excepţionale. Cea mai mică, 
obişnuită, era pentru un rege, acordarea zilnică de 1 sila băutură, 1 sila pîine 
(1 sila = 400 gr). în afară de aceste jertfe obişnuite regii hărăzeau, în zilele de 
sărbătoare, în zilele de inaugurări sau de celebrări festive daruri extraordinare. 
Cînd Nabonide se suie pe tron dăruieşte zeului soarelui 6 mine de aur şi la o 
sărbătoare de anul nou 100 talanţi lui Mar-duk (3350 kg) şi 21 mine de argint 
şi 5 talanţi şi 17 mine de aur. 


Se aduceau ca prinoase de către particulari, case sau acoperişuri de case. 
Erau îndrăgite aducerile de jertfe la izvoare, la vîrfuri de munte şi la malul 
mării. Mai întîi cel ce le aducea trebuia să se încredinţeze dacă era timpul 
nimerit, propice pentru aducerea unei jertfe, apoi se începea pregătirea ei. 
Căci atingerea animalului de jertfă de ceva necurat era o gravă încălcare a 
ritualului. De aceea aducătorul trebuia să se spele pe mîini şi să se îmbrace cu 
haine curate. Apoi era necesar ca jertfa să fie întreagă şi sănătoasă, de pildă 
era ineficientă dacă lipsea rinichiul stîng al oii. Ceremoniile de jertfa erau cu 
totul diferite după scop, dar şi în funcție de cine le efectua. De pildă jertfa 
făcută de un preot văzător avea următorul ritual pe care îl redăm spre a arăta 
ce complicat era: 


Preotul văzător trebuia să se suie pe acoperişul lăcaşului unde se aducea 
jertfa şi să-l stropească cu apă sfinţită. Trebuia să ia apoi un postament pentru 
ars tamiîie înaintea statuii lui Marduk — zeul apărător, şi un postament 
dinaintea zeiţei apărătoare şi în plus trebuia să aducă o masa de jertfe. Pe 
această masă trebuiau puse unele lîngă altele: 4 ulcioare cu vin, 48 de 
pîinişoare de grîu, must şi miere, apoi lapte prins şi sare. După ce a presărat 
candelabrul de dinaintea zeului Marduk cu fel de fel de mirosuri şi miruri, 
preotul văzător ia mîna omului care aduce jertfă şi pronunță o rugăciune. Apoi 
urmează tăierea oii care este aşezată pe masă. Preotul văzător ia bucăţile 
hărăzite zeului, bucăţile de friptură, pulpa dreaptă, rinichii cu muşchii lombari, 
după ce le-a spălat cu apă sfinţită şi a presărat sare peste ele şi le aşază pe 
masa zeului aprinzînd candelabrul cu smirnă şi tămîie. Ceremonia se sfirşeşte 
cu stropire de apă şi cu un fel de dans cultic (surtu) al preotului. Celelalte 
aduceri de jertfe se desfăşurau cu ritualuri diferite, dar se făcea o deosebire 
mare dacă era vorba de un om de vază (rubu) sau un om sărman (muskenu). 


Preoţii îşi opreau şi ei o parte din carnea jertfită, dar şi cei care aduceau 
jertfa mîncau şi ei carnea într-un prînz în templu. în Asiria se pare că regii 
aduceau şi ei jertfe, nu numai preoţii. 

în afară de rugăciuni şi jertfe întîlnim în cultul asiro-babilonian o serie de 
rituri legate de purificare (constituind domeniul unei discipline aparte 
catartica), de vindecări (prin acţiuni spirituale, deci un fel de vindecări 
psihoterapice) şi îndepărtarea demonilor (aceasta din urmă fiind o activitate 
de magie pe care o vom înfățișa la capitolul Magie). 


Punctul culminant al cultului la asiro-babilonieni era atins în cursul 
sărbătorilor. Acestea erau legate de anotimpuri, de echinoxuri, dar se 
sărbătoreau şi anumite zile ale zeilor, căsătoria lor, biruinţele asupra 
duşmanilor lor, sau era praznuitâ inaugurarea unui templu. Toate aceste 
sărbători erau diferite de la un oraş la altul şi de aceea erau extrem de 
numeroase, poate mai multe decît zilele lucrătoare ale anului, şi poate cela 
care ar fi vrut să le ţină pe toate ar fi trebuit să călătorească de la un oraş la 
altul în fiecare zi. 


După credinţele babiloniene, zeii înşişi ar fi stabilit aceste sărbători, de 
pildă afirmau că: „de ziua anului nou zeii tuturor oraşelor vin la Babilon să 
cuprindă mîinile marelui Domn Marduk". Muritorii de rînd se îndreaptă cu 
miile de anul nou la Babilon, îmbrăcaţi cu haine curate, spălaţi, tunşi cu atît 
mai mult cu cît în aceste zile se mai făceau şi vînzări şi cumpărări de vite, de 
obiecte casnice uzuale, de alimente etc. Apoi ospăţul ce însoțea sărbătoarea 
se făcea cu băuturi ameţitoare, carne, prăjituri, şi pelerinii ce veneau cu miile 
la aceste sărbători se gîndeau şi la folosul lor imediat. 


Deşi riturile au o mare tendinţă de a se conserva neschimbate, totuşi 
de pildă diferitele faze ale lunii erau în epoca arhaica prilej de sărbătoare, 
pe cînd în epoca asiriană erau socotite ca zile nefaste. Căci pe vremea 
dinastiei lui Hammurabi, în ziua 1, a 7-a şi a 15-a a lunii (adică în ziua 
cînd luna străluceşte pentru întîia oară, cînd ea este o jumătate de lună şi 
lună plină) erau socotite zile de sărbătoare. După aceea venea ziua a 
28-a cînd luna dispărea cu totul. în epoca asiriană, dimpotrivă, zilele 
7, 14, 21 şi 28 ale lunii erau socotite „zile de nenorocire" ; nefastă, era 
mai ales ziua a 19-a, „ziua mîniei" adică adunîndu-se cele 30 zile ale lunii 
ce a trecut cu cele 19 zile ale lunii în curs se obțineau 49 zile (adică 7x7 
= 49). în această zi credeau asirienii „păstorul nu trebuia să mănînce 
carne prăjită pe cărbuni, pîine coaptă, nu trebuia să-şi schimbe tunica 
ce o purta în spate. Regele nu trebuia să călătorească pe carul său de 
lupta cesta medicul nu trebuia să trateze un bolnav. Ca zile de sărbă 
toare ale lunii contau zilele 4, 8, şi 16 ale lunii. Iar în a 6-a, a 16-a şia 
26-a, dar şi în a 28-a zi a unor luni regele trebuia să pronunţe o rugă 
ciune de pocăință. 

Nu putem expune în amănunt numeroasele sărbători ale zeilor, atît de 
numeroase şi deosebite între ele de la un oraş la altul, şi ne vom 

Regele Assurbanipat aducind o jertfă de vărsare (libaţiune) unei zeități 

consacra mai degrabă descrierii generale a templelor asiro-babiloniene din 
epoca istorică. 

Pentru sumerieni zeul însuşi locuia în templul său şi se ştie că oraşele din 
Sumer construite pe dealuri erau înconjurate de ziduri dar fiecare cartier al 
oraşului avea un templu. Centrul fiecărui cartier îl constituia templul zeului 
local, care era socotit stăpîn al oraşului întreg, regele fiind înlocuitorul său şi 
purtînd titlul de patesi sau lugal. S-au aflat ruinele unui templu sumerian în 
localitatea irakiană Hafadje şi acest templu pare a fi fost rotund, cu trei ziduri 
de incintă. Un alt templu sumerian era cel din Uruk, construit pe p platformă 
artificială. 

Dar semiţii akkadieni venind în Mesopotamia au început să construiască 
temple ale căror planuri nu puteau să fie prea deosebite de cele ale templelor 
sumeriene dat fiind că akkadienii continuă tradițiile religioase şi riturile 
sumeriene. Din epoca neo-babiloniană au rămas vestigiile a patru temple al 
căror plan complet a putut fi reconstituit. Redăm după L. Delaporte, La 
Mesopotamie, Paris, 1923, p. 101 sq, descrierea templelor babiloniene ; 
Aceste temple au o construcție dreptunghiulară cu zidurile din cărămizi 
nearse. Arhitecţii par a avea o mare libertate în orînduirea părților 
componente ale templelor, cu unul din unghiuri îndreptat spre apus, celălalt 
spre răsărit, pe cînd celelalte două unghiuri privesc unul spre nord, celălalt 
spre sud. 

La exterior zidurile sînt întrerupte la intervale regulate de pilaştri 
ornamentaţi cu cânelui i, şanţuri înguste care îi brăzdează vertical. Aceşti 
pilaştri, similari unor coloane dar înglobaţi în zid, au mici trepte la templul 
Ninmar, pilaştrii sînt semi-circulari la templul E-sagila, la alte temple pilaştrii 
sînt dreptunghiulari ca în templul E-zida din oraşul Borsippa. Aceşti pilaştri 
nu se regăsesc pe nici un monument laic, palat regal sau fortăreață. 

Templul are una sau mai multe intrări, cu porţi duble acoperite cu plăci de 
bronz, aşezate pe orificii săpate în piatră şi închise cu un zăvor care se 
înfunda în pavaj. Prin poartă se pătrundea într-o curte centrală, decorată, ca şi 
exteriorul, cu pilaştri care devin mai complicaţi lîngă porți, la intrarea 
principală şi înaintea sanctuarului. Acesta este în fundul curţii, către apus, la 
templul E-sagila, către sud-vest la templul E-mah ; zidurile capelei lui 
Marduk au fost acoperite de Nabuchodonosor II cu lapislazuli, cu aur şi cu 
marmură, iar plafonul era făcut din lemn de cedru din Liban care şi el era 
acoperit cu aur strălucitor. în templul zeiţei Istar din Agade zidurile sînt doar 
văruite cu var ; nişa scobită în care se afla statuia zeiţei este, ca şi la celelalte 
intrări, acoperită cu o soluţie de asfalt cu filete albe la margini. în templul 
E-mah zeul se afla într-o mică clădire ; templul avea 12 metri lățime pe 5 
lungime şi era precedat de o anticameră avînd fiecare încăpere lipită pentru 
veşmintele 

şi obiectele din cult ale preoţilor. Din curte se putea vedea idolul, dar nu şi din 
drum, căci poarta de intrare în templu şi cea a zidului său înconjurător nu erau 
în acelaşi ax. Dimensiunile templelor babiloniene variază, astfel templul 
E-mah are 30 m lăţime şi 50 m profunzime pe cînd templul E-sagila formează 
un pătrat cu latura de 60 m. 


Astfel templele babiloniene nu au deloc elemente comune cu templul 
egiptean, nici cu cel ebraic din Ierusalim. 


La temeliile fiecărui templu se aşezau statuete apotropaice şi profilactice, 
astfel la poarta templului E-mah s-a găsit o pasăre-simbol al zeiţei ; sub 
templul lui Tnurta, un cilindru cu o inscripţie de fundare purtînd numele lui 
Nabopalasar. 

Nu s-a găsit nici un altar de jertfe în aceste temple din Babilon, dar 
înaintea intrării în templul E-mah, un altar de cărămizi nearse era aşezat pe 
pavajul de cărămidă. într-adevăr jertfele se făceau în exteriorul templului, şi 
numai regele sau preoţii puteau intra în templu unde era zeul prezent. 

După mărturia lui Herodot „se vede în afara templului (E-sagila) un altar 
de aur si un alt altar foarte mare unde sînt jertfite vite" (Herodot, 1,183). 

Alături de principalele temple se înalţă o construcţie masivă, formată din 
prisme dreptunghiulare suprapuse şi din ce în ce mai mici pe măsură ce sînt 
mai sus. Acest munte artificial numit ziggurat este figurat pe o piatră de hotar 
(kudurru) al regelui Merodach-baladan I. Zigguratul din Babilon, numit 
E-temenanki, este situat la nord de templul E-sagila dincolo de calea sacră. 
Acest ziggurat este făcut din cărămizi nearse şi acoperit cu cărămizi arse care 
alcătuiesc pilaştrii mari, ce au fost regăsiți pe părțile laterale ale sale. 
Zigguratul din oraşul Borsippa se ridică la peste 40 m deasupra cîmpiei. Dar o 
tăbliță datînd din anul 83 al seleucizilor (= 229 î.e.n.) dă descrierea 
geometrică a zigguratului din Babilon şi a dependinţelor sale. Ansamblul 
acestui ziggurat E-temenanki constituia un dreptunghi imens lung de 700 
metri şi lat de 350 m. Intrarea principală, pe calea sacră, dădea acces la 2 
terase succesive ale zigguratului, care precedau altă terasă pătrată unde se 
înălța un turn. Acesta avea ca bază un pătrat cu o latură de 180 m, iar 
deasupra turnului se ridica o altă terasă numită Kigal ce avea doar 100 m 
lungime. Această ultimă terasă susținea mai multe capele dedicate zeilor: 
Marduk, Nabu şi Tas-metum la răsărit, lui Ea şi lui Nusku la nord şi lui Anu 
şi Sin la sud. Tot pe această terasă era „casa patului (zeului)" apoi „casa 
uneltelor”, „casa plasei" şi o curte înconjurată de un zid străpuns de patru 
porţi. în mijlocul acestei ultime terase Kigal, cinci etaje suprapuse susțineau o 
capelă care reprezenta partea cea mai înălţată a întregului edificiu. 


169 


Herodot, care a fost la Babilon atunci cînd era sub domninaţie persană, 
descrie în felul acesta templul E-temenanki „Un pătrat regulat care are două 
stadii în toate sensurile (1 stadiu, la grecii vechi echivala cu circa 180 metri). 
La mijlocul lui se vede un turn masiv care are un stadiu atît în lărgime cît şi în 
lungime ; pe acest turn se ridică altul şi pe cel de al doilea altul şi aşa la rînd, 
astfel că se poate număra pînă la opt. Urcatul se face pe dinafară cu ajutorul 
unei rampe care dă ocol succesiv tuturor etajelor. 

Aproape la mijlocul urcuşului, există o cameră cu scaune, unde se aşază şi 
se odihnesc cei ce s-au apucat să se urce pînă la vîrf. în ultimul turn este un 
templu cu un pat mare, bogat împodobit, lîngă care e întinsă o masă de aur. 
Nu se vede aici nici o statuie şi nimeni nu-şi petrece noaptea aici, decît o 
femeie din acest loc pe care a arătat-o zeul însuşi dintre toate soțiile (zeului) 
după cîte spun chaldeenii care sînt preoții locurilor acestora" (Herodot, I, 
181). 

Tradiţia cerea ca însuşi regele, împreună cu familia sa, să ia parte la 
construcția templului şi Nabopalasar, fondatorul imperiului neo-babilo-nian, 
a început reconstrucţia zigguratului E-temenanki conform poruncii zeului 
Marduk. El ceru sfat de la oracole, de la prezicători, şi execută purificările 
cerute, apoi ca vechii regi sumerieni a dus pe capul său materialele de 
construcţie, în vreme ce fiul său — prinţul moştenitor — transporta lutul ce 
avea să fie prefăcut în cărămizi, iar un alt fiu al său săpa şi dădea cu 
tîrnăcopul. 


Negustorii şi comerțul asiro-babilonian 


Comerţul a fost una din îndeletnicirile cele mai îndrăgite de babilonieni 
din cele mai vechi timpuri şi din acest domeniu popoarele învecinate au 
împrumutat de la ei mulţi termeni tehnici: „negustor", „a cumpăra", „preţ de 
cumpărare". Mulţi termeni pentru greutăţi şi capacităţi au fost preluaţi de la 
babilonieni nu numai de Orientul semitic ci şi de greci. întrucît un popor preia 
odată cu cuvîntul şi obiectul însuşi, toate aceste împrumuturi lexicale dau o 
indicație sigură asupra locului de unde popoarele Orientului antic au 
învăţat tehnica vînzării şi cumpărării. 

Negustori mulţi asiro-babilonieni sînt în cărțile sacre ale iudeilor unde se 
scrie că în cetatea Ninive „erau mai mulţi negustori decît stele pe cer" (Naum, 
III, 16) iar Chaldeea este arătată drept „ţară a neguţătorilor” cu care toate 
celelalte popoare fac negustorie (Isaia, XLVII, 15). 

Dar comerțul, chiar cel intern, presupune călătorii şi o circulație a 
mărfurilor şi a comercianților. Aceste călătorii în alte ţări decît Babilonia nu 
erau prea uşoare, fiind legate de numeroase primejdii, mai ales în vremuri 
tulburi. 

Totuşi, negustorul babilonian (famquru) era silit să facă asemenea 
călătorii, uneori pentru el însuşi, alteori pentru rege şi stat. Primii regi ai 
dinastiei din Akkad aduceau cu caravanele lor de măgari, metale, pietre, 
lemne de construcție şi se făceau călătorii îndepărtate, în Tilmun (insula 
Bahrein de azi), în Elam, dar şi înspre Liban şi oraşele de pe coasta 
Mediteranei, Ras Schamra (Ugarit), Byblos (Gebel) şi Tyr. Mai tirziu, pe 
vremea dinastiei kasite, negustorii babilonieni au ajuns cu micile lor caravane 
de măgari pînă în Egipt. 

Negustorii călătoreau de obicei cîte doi, care erau tovarăşi la cîştig, 
împărțind acest cîşt'g la sfîrşitul călătoriei. Alteori negustorul care făcea 
singur drumul avea un ajutor, un om de încredere. Dar cu timpul negus- 

torii nu mai înfruntau ei înşişi riscurile călătoriei, ci trimiteau pe ajutorul lor, 
om de încredere desigur. Acesta primeşte aşa cum se prevede în Codul de legi 
al lui Hammurabi ($ 100) un salariu zilnic, şi are obligația, după reîntoarceiea 
din călătorie, să consemneze în scris cîştigul obținut cu argintul şi cu 
mărfurile neguţătorite. Dacă nu se obţine nici un cîştig, atunci acel „ajutor al 
negustorului trebuie să-i restituie de două ori valoarea mărfurilor sau 
argintului investit. Numai dacă a fost prădat de hoți sau a pierdut argintul 
atunci despăgubirea e mai mică" (Codul lui Hammurabi $ 102). Acest 
„ajutor" nu avea deci o situaţie prea bună. 

înainte de a pleca într-o călătorie negustorii tiebuiau să găsească măgari 
de transport (cămilele vor fi utilizate de-abia în a doua jumătate a mileniului I, 
cu precădere asupra măgarilor). Apoi atît negustorul cît şi ajutorul lui se duc 
în templul zeului Soarelui, rugîndu-l să-i vie înti-ajutor, apoi îl întieabă 
cerîndu-i să răspundă prin una din metodele de divinaţie dacă drumul lor va fi 
sau nu lipsit de primejdii. După aceea ei îşi scriu testamentul înainte de a 
pleca fiindcă pe drum pot întîlni duşmani. Chiar caravane mari ale regilor pot 
fi jefuite de tîlhari, dar principele acelui ţinut în care s-a produs furtul şi jaful 
este obligat pi in legea mesopotamiană să plătească despăgubirea pentru toate 
relele făptuite. în mod practic adesea făptaşii nu puteau fi prinşi, sau principii 
nu voiau să predea pe tîlhari şi să despăgubească pe negustorii jefuiți. Chiar 
în vremea stăpînirii asiriene a unui rege succesor a lui Sargon în regiuni care 
nu erau supuse pe de-a-ntregul stăpînirii asiriene, un dre-gătoi laportează 
regelui următoarele : „Cînd această caravană (de măgari, n.n.) a ieşit din ţara 
Nabateenilor s-a sculat împotriva lor Ai-Kammaru a lovit oamenii, şi i-a 
jefuit. Unul singur dintre ei a scăpat şi a ajuns în oraşul regelui. Acum ți—1 
trimit ţie, Domnul meu, o, rege, ca să auzi din gura lui" (R.F.Harper, Assyrian 
und Babylonian Letters, London, 1928, nr. 260, 12. f. g.). 

Astfel de lucruri se puteau petrece în vremuri tulburi, cînd toate 
comunicațiile erau întrerupte cu unele ţări, în special ceea ce am putea numi 
„comunicațiile poştale". Acestea funcționau de obicei foarte bine şi mesagerii 
regali (mar sipri sa sarri) aveau grijă ca scrisorile oficiale să ajungă cu 
regularitate înlăuntrul şi în afara ţării cu repeziciune. în centrele importante se 
găseau slujbaşi pentru transportarea „scrisorilor regale" care îşi făceau datoria 
lor cu osîrdie. 

Este probabil că existau pentru aceste servicii poştale, liste de oraşe şi 
itinerare cu numele localităţilor prin care trecea drumul. Posedăm astfel de 
itinerare geografice ce enumera localitățile ce se află între oraşul Assur şi 
Golful Persic, iar un act menţionează oraşele de dincolo de fluviul Tigru 
înspre răsărit. 

Leu de bronz asirian servind ca greutate de cîntar 

Astfel de itinerare se scriau pentru expedițiile militare arătîndu-se distanţa 
între două localități. Totuşi cunoştinţele greografice erau destul de reduse, 
chiar la regi. 

înlăuntrul oraşelor ulițele erau bătătorite dar nu pavate, căci greutăţile 
erau duse mai cu seamă de animale. Asirienii şi-au construit drumuri militare 
bune, mai cu seamă în regiunile muntoase. (Aceste drumuri au fost apoi 
îefăcute de către perşi şi romani). 

Pe ele se călătorea şi noaptea, şi la fiecare două ore de drum se afla un 
paznic ce păzea drumul, dar care putea să transmită ştiri repede prin focul 
făcliuilor sau foc apiins pe cîmp. în deşert drumurile au fost protejate de mici 
forturi şi s-au săpat fîntîni în jurul acestor posturi de apărare. 

Obstacolele cele mai mari în calea călătorilor le constituiau totdeauna 
rîurile. în Babilonia numeroasele canale reprezentau obstacole majore pentru 
drumeţ, iar în Asiria torentele de munte la topirea zăpezilor opreau pentru 
cîteva zile orice fel de comunicare. Dar rîurile erau trecute adesea cu barca 
fiindcă pe ele nu se puteau construi uşor poduri. Pentru traversarea fluviilor 
armatele asiriene făceau poduri pe pontoane prin trupele lor de geniu ; 
podurile de piatră nu apar decît tîrziu în Mesopo-tamia şi reprezentau 
construcţii pe care le admira toată lumea. Totuşi în Babilon se găseşte un pod 
care stîrneşte şi admiraţia lui Herodot: „Pe de altă parte către centrul celor 
două cartiere (ale Babilonului, n.n.), cu pietrele pe care le cioplise dinainte, ea 
(regina Nitocris a Babilonului, n.n.) puse să se construiască un pod legînd 
pietrele cu fier şi cu plumb. Pe stîlpii podului se întindeau, în timpul zilei, 
bulumaci ciopliţi cu ajutorul cărora babilonienii treceau ; noaptea se scoteau 
bulumacii, de frica ca nu cumva unii locuitori umblînd prin întuneric să nu 
comită furturi în prejudiciul multora" (Herodot, I, 186). 

Fluviile şi canalele erau însă artere de circulaţie foarte frecventate, şi pe 
ele se transportau cu corăbiile babiloniene atît mărfuri particulare, cît şi ale 
regilo.% lînă, cereale, untdelemn, curmale, lemne, cărămizi şi alte mărfuri, 
dar şi oameni. Navele mari sau mici coborau fluviile Tigru şi Eufrat de la sine 
ŞI uşor, dar împotriva curentului pe amîndouă aceste fluvii se circula foarte 
greu. Era nevoie de ridicat pînzele sau de ramat puternic, sau de tras corabia 
pe uscat chiar, şi împinsă în ţara ei de origine, în anumite locuri ale fluviilor 
statul instalase posturi de control al circulației pe fluvii. De exemplu în micul 
oraş Barsu erau cercetate navele care mergeau în susul sau în josul fluviului 
Eufrat şi dacă nu posedau un înscris al regelui care le îngăduia sa navigheze 
şi sa facă negoţ trebuiau să se întoarcă în Babilon. 

Posesorul navei nu întreprindea de obicei călătoria pe cont propriu, ci 
unul sau doi negustori îi închiriază vasul, şi iau cu plată şi un corăbier. Acest 
corăbier „„dacâ este neatent, dacă a făcut să se scufunde corabia 

Ira Gr Se: J3% 


Relief din palatul regelui Sargon  Ilde la Dur-Sanukin, reprezentînd descărcarea unei 
corăbii care a transportat lemne prețioase 


sa şi să meargă la fund încărcătura sa, atunci corăbierul trebuie să înlocuiască 
vasul" (Codul lui Hammurabi § 237). Dacă totuşi scoate de la 

fund (încărcătura) atunci trebuie să plătească în argint jumătate din valoarea 
ei (Ibidem $ 238). 

Existau legături comerciale şi navale cu insula Tilmun (Bahrein) dar nu 
ştim cum decurgeau reglementările acestei navigaţii care presupuneau zile 
întregi de călătorie pe mare. Nu se cunosc nici cărei națiuni aparţineau 
corăbierii ce conduceau vasele pînă la această insulă, căci atît babilonienii cît 
şi asirienii aveau o oarecare teamă de mare. 

Drumurile în Mesopotamia erau în general paralele cu cele două mari 
fluvii şi ajungeau pînă la Golful Persic, de unde se călătorea pe mare în insula 
Tilmun, care constituia legătura cu India şi de unde puteau pleca vase către 
Arabia de sud şi Egipt, precum şi Ethiopia (regatul kuşit). De la fluviul Tigru 
nu era greu de ajuns pe drum către Marea Nairi de sus (Lacul Van). 

Prin valea rîului Zab superior mergea un drum prin trecătoarea Keli-sin 
pînă la Marea Nairi de jos (Lacul Urmia). Prin văile altor afluenţi ai celor 
două mari fluvii mesopotamiene treceau drumuri care legau răsăritul de 
apusul acestei regiuni. Regii perşi au reconstruit aceste drumuri şi le-au făcut 
carosabile astfel că în 90 de zile se ajungea pe uscat de la Sardes la Susa, din 
Asia Mică în fosta capitală a Lidiei la fosta capitală a  Elamului. 

La apus de fluviul Tigru caravanele negustorilor foloseau vechiul drum 
care trecea prin Nassibin (Nissibis) şi Harran către Karkemis sau Til-Barsip, 
de unde după ce se trecea Eufratul se mergea către Cilicia în Asia Mică. 

La sud un drum pleca de la Ninive pînă la revărsarea rîului Chabur în 
Eufrat la Sirqi (Circesium). De aici este posibil ca unele caravane în vremea 
Imperiului neo-asirian să fi străbătut prin pustiu către Palmyra (Tadmor) şi 
Damasc. Dar regele Assurbanipal în expediţia sa împotriva arabilor pare să fi 
ajuns la Tadmor. în epoca scrierii Talmudului (după 150 e.n.) iudeii mergeau 
din Ierusalim în Babilon în 14 zile străbătînd un drum prin pustiu şi trecînd 
desigur pe la Palmira. 

Prin traficul efectuat de-a lungul acestor drumuri se realiza un schimb 
intens de produse cu ţările din jurul Mesopotamiei şi se importau în special 
metale. 

Aurul (huraşu) era după părerea populară, şi aşa credeau şi negustorii, un 
produs al iadului, era chiar o murdărie, o spurcăciune a iadului. Atât 
babilonienii cît şi asirienii importau aurul din Egipt şi din Nubia, unde se 
aflau mine de aur în pustiu în munţii dintre Nil şi Marea Roşie. Se pare ca 
exista aur şi într-o regiune nordică față de Babilonia „munţii Hahum" dar 
mult aur se afla în munţii din ţara Meluhha care trebuie identificați cu munţii 
din Nubia. Babilonienii credeau că aurul este atît de abundent în Egipt încît 
este ca praful de mult, fiindcă se importă 

din Egipt pulbere de aur mai cu seamă, în afară de aur în bare şi inele. 
Argintul (Kaspu, şarpu) era importat din Asia mică şi Sargon I împinsese 
hotarele imperiului sau pînă la minele de argint care se aflau în munţi. lar 
regele Salmanassar III numeşte clar aceste mine de argint că se află în munții 
Tunni, adică în munţii Taurus din Asia Mică. Dealtfel o inscripţie egipteană 
numeşte portul Mallus pe coasta Ciliciei, ca port de export al argintului. 
Diferitele metale ca plumb, aramă şi cositor ce se află amestecate cu minereul 
de argint erau eliminate prin spălare, fierberi şi decantări. Astfel se obținea 
argint fin şi extrafin care se vindea în bare sau inele de argint. 

Arama era extrasă din mina aflată în Asia Anterioară, şi textele de 
conjurație babiloniene pomenesc oraşul Makau drept loc de extracţie al 
argintului, iar în Persia, în Asiria şi pe cursul superior al Tigrului existau 
mine de cupru. Dar Ciprul (în semita Alasia) exporta mult cupru în Egipt şi în 
oraşele feniciene. Plumbul nu era un metal blestemat ca în Egiptul faraonic 
(unde zeul Seth ucisese pe fratele său Osiris, culcat într-o ladă, cu ajutorul 
plumbului topit) — ci în primul Imperiu Babilonian era chiar mijlocul cu care 
se făceau plăţile în mod obişnuit. 

Metalele au constituit mijlocul de plată din cele mai vechi epoci istorice, 
în afară de cereale. Metalul care conta la început ca bani era cuprul, dar în 
cartea de legi vechi asiriene se socoteşte ca mijloc de plată plumbul (O. 
Schroder, Keilinschrifften ans Assur verschidenen Inhalts, nr. 2 § 5, 7, 8). 
După un timp şi cuprul şi plumbul au fost înlocuiţi de argint, care era în 
formă de inele (unqu) şi apare astfel şi în reliefuri egiptene. Dar se garanta 
printr-un sigiliu greutatea şi calitatea metalului. 

Ca greutate şi masă se foloseau diferite unităţi de măsură de la loc la loc şi 
de la epocă la epocă. Căci exista o greutate regală sau mare în afara de cea 
obişnuită şi era în interesul negustorului să dea după sekelul cel mic şi să 
primească după sekelul cel mare, adică să falsifice greutăţile. 

Unitatea de măsură pentru greutăți este în epoca Imperiului Vechi 
Babilonian grăuntele de grîu (se'u) = 46 3/4 mgr, şi 180 de grăunţe de grîu 
erau un sekel (sum. gin ; akk. siglu) — 8,4 gr) iar greutatea de 60 ori mai 
mare era o mină (sum. mana ; akkad. mânu) =0,5 kg) şi talantul care 
cuprindea 60 mine (sum. gun ; akkad : biltu = 30,3 kg). Acest sistem de 
greutăţi s-a răspîndit din Mesopotamia în Grecia. în epoca Imperiului Nou 
Babilonian, întrucît existau mai multe bunuri, grăuntele de grîu aproape 
dispăruse din circulaţie. Oamenii se mulțumeau să împartă 1 sekel în 2/3 (2 
qatd) 1/2 (mislu, zuzu) 1/3 (salsu, subultu) 1/4 (4 tu). 

Măsura de capacitate era sila, a cărei semnificaţie inițială este neclară, şi 
ea a rămas constantă în toată epoca dezvoltării istorice a Mesopota-miei de 
0,4 litri. Sub numele de Kurru în Babilonul antic se înțelegeau 


177 


300 sila (=121 litri), iar în Imperiul Nou Babilonian 180 sila (= 72,7 litri) în 
vreme ce măsura de capacitate asiriană imeru /literal: povară a unui măgar) 
avea 100 sila = 40,4 litri. 

Măsurile de lungime se apreciau după dimensiunile părților corpului 
omenesc, se socotea un deget (ubanu), apoi cotul (animatu) sau se dădea unei 
trestii (qanu) sau unei funii (asilu) o anumită lungime. Aici diferenţele erau 
mari de la oraş la oraş ; de exemplu cotul din Lagas era de 0,495 mm, pe cînd 
cotul din Nippur era de 0,518 mm. Cotul avea în aceeaşi epocă 20 sau 30 
degete, iar trestia avea 6 sau 7 coturi. 

Măsura de suprafeţe în vremea Imperiului Vechi Babilonian era patul 
(sumer. sar şi akkad. musaru — 35.284 metri pătraţi.). De 100 de ori un pat 
era un cîmp (sumer. iku ; akkad: iku = 3528,5 metri pătrați), 18 cîmpuri 
constituind un ogor (sumer. bur ; akkadiană buru = 63.510,5 metri pătraţi 
aproape 6 hectare şi jumătate). în vremea domniei kasiţilor se socotea 
suprafaţa unui teren după cantitatea de sămînţă necesară însămînţării sale. 
Aceeaşi metodă se folosea şi în Imperiul Neo-Babilo-nian şi 1 kur ( = 180 sila) 
de sămînță corespundea la 13.231 m? (adică 1 hectar şi 1/4). în schimb 
suprafeţele clădite se socoteau în trestii pătrate = 12 m?. Suprafaţa de măsură 
asiriană era ca şi măsura de capacitate nu Kur ci imer, care aplicat la 
suprafeţe cuprindea ca si în Babilonia 7340 m?. 

Comerţul căpăta, după regiuni şi ţinuturi, diferite forme. Micul negustor 
ambulant trebuia să-şi aducă cu sine, ostenindu-se, mărfurile sale. în oraşe 
negustorul dispunea de un loc mai larg pe stradă. Artizanii aveau după 
specialităţile lor, locuri aparte, în cartiere deosebite. Cunoaştem în vechiul 
oraş Sippar pe vremea regelui Hammurabi „o stradă a cîrnăţarilor” şi în 
oraşul Assur s-au păstrat prăvălii ale meşteşugarilor ce lucrau metalele. Dar 
comerțul mare, cu ridicata am spune azi, se făcea la „poarta de comerţ" fbab 
mahirij şi la cheiurile rîurilor. Aici erau instalați negustorii în prăvăliile lor 
sau salariaţi plătiţi ai unor negustori avuţi. 

Aceşti salariaţi plătiți utilizau adesea comisionari care încheiau afaceri în 
numele lor şi numai după aceea aduceau cîştigul patronilor. Dar aceşti 
comisionari trebuiau să aibă o împuternicire scrisă de la cei ce îi utilizau. 
Administraţia palatului regal, dar şi acea a diferitelor temple, încheiau din 
cele mai vechi timpuri afaceri bănoase de tot felul, împrumutînd argint cu 
camătă şi mai cu seamă grîu şi tot felul de grăunţe. 

Din timpul lui Hammurabi ţăranii ajunseseră să depindă mult de aceşti 
cămătari. în Imperiul Nou Babilonian averile au devenit din ce în ce mai mari, 
şi negustorii bogaţi au putut funda bănci mari cum era în Babilon Egibi fii sau 
Murassu fii în Nippur, care s-au bucurat de o mare înflorire vreme de mai 
multe generaţii. 

Obiectul care îl caracteriza pe negustor cel mai bine în epoca aceea era 
cîntarul (zibanitu) care era neapărat necesar în prăvălia din acele timpuri. 
Negustorul mic ambulant ducea cu el un cîntar transportabil, dar şi greutățile 
sale de piatră. Pentru mărfurile voluminoase existau cîntare foarte mari şi 
greutăţile aveau forma unei rațe sau a unui leu. Cum preţurile mărfurilor erau 
fixate printr-un tarif fix (şi nu se putea cîştiga prea mult asupra diferenţei de 
preţ) toată nădejdea negustorului era în potrivirea inexactă a cîntarului. 
Desigur legile babiloniene pedepseau pe negustorii care înşelau la cîntar, sau 
aveau greutăţi false, şi zeii înşişi le făgăduiau o pedeapsă grea. Cu toate 
acestea înşelăciunea la cîntar era foarte frecventă. 


Un alt mijloc pentru a pune comerţul pe o temelie solidă era prevederea 
legală că orice vînzare importantă trebuia consemnată într-un act de 
vînzare-cumpărare. Codul lui Hammurabi socoate chiar ca hoţ pe cela ce 
cumpăra un lucru mai însemnat fără martor sau fără un act de 
vînzare-cumpărare (Codul lui Hammurabi § 7). Această dispoziţie nu era 
desigur respectată la vînzări mici, dar era respectată la vînzări, schimburi sau 
închirieri de imobile, de sclavi, apoi la împrumuturi, la donaţii şi la depozite. 


Regii aveau un interes major să nu lase să crească prea mult aceste preţuri. 
Căci mărfurile ieftine erau semnul unei domnii fericite şi binecu-vîntate de 
zei. De aceea unii regi, fie babilonieni, fie din Asiria, au emis preţuri 
maximale. Dealtfel interesul regilor de a menţine preţurile cobo-rîte era dictat 
şi de dorinţa lor de a nu accepta ca negustorii, artizanii sau ţăranii să 
acumuleze multe resurse financiare ci acestea trebuiau să intre în visteria 
regală. Preţuri maximale erau fixate pentru untdelemn (de sesam), cereale şi 
lînă. De pildă regele Samsi-Adad I afirmă într-o tabletă: „Cînd am clădit eu 
casa (templul) stăpînului meu Elil era tariful în oraşul meu Assur: 1 sekel 
argint era 2 kur de grîne, cu 1 sekel de argint se cumpăra 12 mine de lînă, cu 
1 sekel de argint se cumpăra 20 sila untdelemn, ca preţ de cumpărare (L. 
Messerschmidt, Keilschrifttexte aus Assur, Historisches Inhalts, Nr. 3, II, 13 
sq). Dar aceste preţuri erau mult prea joase ca să fie respectate. Regii voiau 
prin astfel de tarife joase să arate fericirea din statul lor, dar şi să poată obţine 
venituri din amenzi, confiscări şi pedepse ale celor ce ar vinde cu un preţ mai 
mare aceste produse. De fapt în textele juridice şi astronomice preţurile 
acestor produse erau mai mari şi reprezentau valoarea reală a preţurilor 
plătite. 


Se poate afirma în general că cele mai multe produse în decursul 
vremurilor au suferit o scumpire lentă şi progresivă, cu excepţia epocilor de 
foamete sau de război cînd preţurile creşteau vertiginos. Lucrul acesta este 
vizibil prin faptul că în Imperiul Vechi Babilonian se plătea cu boabe 

de grîu sau de orz care se numărau, în Imperiul Nou Babilonian acest 
procedeu a dispărut cu totul socotindu-se în fracțiuni de Sekel. 

Pe vremea regelui Manistusu se fixase preţul de 1 sekel pentru 1 kur (300 
sila) de grîu. în realitate chiar în epoca acea îndepărtată cumpărătorul nu 
primea pentru 1 sekel decît 240 sila, iar în vremea lui Hammu-rabi numai 150 
— 180 sila, către sfîrşitul dinastiei sale în vremuri tulburi doar 90 sila se 
vindeau pentru 1 sekel. Dar în vreme de foamete, pe timpul regelui asirian 
Nabumakin-apal, pentru 1 sekel se obțineau 20 sila de grîne. Spre sfîrşitul 
imperiului asirian cînd oraşele Asiriei erau asediate se plătea în secret (la 
negru am zice noi azi) 1 sekel de argint pentru 3 sila de grîne (Actes du 8" 
Congres internaţional des orientalistes temi en 1889 â Stockholm, II, 2, 11, 
N.6). Dar în Imperiul Nou Babilonian în general se obținea pentru 1 sekel 180 
sila grîne. După cucerirea persană desigur preţurile au crescut mult şi se 
plătea cam 15—40 sila pentru 1 sekel. 

Oscilaţii similare a suferit şi preţul curmalelor care în general costau 1 kur, 
1 sekel, dar preţul acestora nu a crescut pe timpul perşilor, poate fiindcă 
aceştia nu mîncau curmale. 

Uleiul (de susan) s-a menţinut de asemenea la aceleaşi preţuri, şi 10 sila 
de ulei costa 1 sekel, dar în Imperiul Nou Babilonian s-a produs o scumpire a 
sa. 

Costul metalelor nu a variat prea mult în decursul/“vremurilor, pe timpul 
lui Hammurabi 1 sekel de aur reprezenta 6 sekeli argint dar în epoca 
Imperiului Nou Babilonian 1 sekel de aur devenise 10 sekeli de argint. în 
schimb fierul, care în primele dinastii era scump, se ieftinise mult în a doua 
jumătate a mileniului I căci cu 1 sekel argint se cumpărau 235 sekeli fier (în 
timp ce pe vremea lui Hammurabi cu 1 sekel argint se cumpăra 8 1/4 sekeli 
fier.) 

Şi în Mesopotamia erau oameni care aveau nevoie de bani, mai cu seamă 
țăranii pentru a cumpăra seminţe sau spre a închiria vite la arat ori spre a plăti 
secerători în vremea secerişului. Dobînda în toate vremurile era în Babilonia 
în general 20%, adică pentru 1 mină luată cu împrumut se plătea pe lună 1 
sekel. în Asiria se plăteau dobînzi şi mai mari. în cărțile sacre ale iudeilor 
dobînda este interzisă cu totul, dar şi cei credincioşi dintre asiro-babilonieni 
nu luau şi nu primeau dobînzi. în schimb ei cîştigau asupra oscilaţiei cursului 
grînelor. Țăranul împrumuta sămînţă, care era în vremea însămînțării scumpă, 
transformată în argint ; el o restituia la vremea secerişului cînd grînele 
reprezentate în bani erau ieftine. Astfel cămătarul împrumuta o cantitate de 
seminţe şi primea dublul sau triplul ei la seceriş. Dar cei mai mulți negustori 
percepeau şi dobînda de 20%, iar pe de altă parte cîştigau şi din diferenţa de 
preţ a grînelor mai sus arătate. 

Vitele erau destul de scumpe, căci un bou se vindea pe vremea lui 
Hammurabi cu 20 sekeli ; foarte ciudat măgarul era plătit cu un preţ mai mare 
şi pe vremea dinastiei din Akkad preţul său ajungea la 30 sekeli, iar 
exemplarele frumoase pînă la 120 sekeli. Oile erau mai ieftine şi un berbec 
costa 1 1/2—2 sekeli, iar un porc putea fi cumpărat cu 1 sekel. 

Sclavul în chip ciudat nu avea o valoare mai mare decî^vita sau măgarul. 
Regele Manistusu evaluează un sclav la 20 sekeli şi acesta trebuie să fi fost 
preţul obişnuit chiar pe vremea lui Hammurabi. Pe urmă preţurile pentru 
sclavi au crescut şi se plăteau pentru un bărbat 90 sekeli, iar o femeie cu 
sugarul ei era plătită cu 84 sekeli. La Ninive — după marile cuceriri ale 
regilor sargonizi — preţul sclavilor a crescut mult. Se plătea 1 mină pentru un 
sclav, iar un sclav care avea o meserie era cumpărat cu 1 1/2 mină, şi un sclav 
servitor cu 2 mine şi 10 sekeli. în Imperiul Nou Babilonian preţurile au scăzut 
căci bărbaţii costau 50 sekeli şi femeile cam la fel. Dar stăpînirea persană a 
achemenizilor a dus la o scumpire a preţurilor sclavilor, sub 1 mină nu se 
putea cumpăra un sclav, pe timpul regelui pers Cambyse, 3 sclavi au fost 
vînduţi cu preţul de 7 mine şi 56 sekeli, iar în anul al şaselea al domniei lui 
Darius I un bancher a plătit cu 4 mine şi 10 sekeli un sclav. 

Cel ce avea nevoie de ajutor la lucrul său şi nu poseda sclavi îi închiria 
sau îşi lua un lucrător plătit cu ziua. Părinţii sărăciţi de exploatare, închiriau 
copiii lor. Totuşi travaliul salariat era extrem de prost plătit, şi ce. ce-şi 
închiria braţele sale de muncă trăia într-o mare mizerie, căci munca unui 
pălmaş era evaluată la 6 sekeli pe an în contractul anual pe care îl încheia. 
Cînd salariul trebuia prefăcut în cereale, atunci păstorii şi lucrătorii agricoli 
primeau 9 — 8 kur de grîne, ceea ce reprezenta cam aceeaşi sumă dacă 1 kur 
costa 1 sekel. Dar de cele mai multe ori salariul era şi mai mic încă, de pildă 
pe timpul lui Cyrus I un tată îşi închiriază fiul pentru un salariu de 4 sekeli pe 
an. în vremea muncilor agricole şi a secerişului mai cu seamă, salariile erau 
ceva mai mari. 

Cine nu poseda o casă o închiria şi se pare că nu era niciodată lipsă de 
case de închiriat. O casă în vremea primei dinastii din Babei se închiria anual 
cu 1/3 pînă la 6 sekeli, dar trebuia la început să se dea o arvună de 1/2 asupra 
chiriei, cel mult. în decursul secolelor nu s-a produs o creştere a chiriilor în 
Babilon, poate fiindcă nu exista un confort prea mare al locuinţelor, şi în 
Imperiul Neo-Babilonian se plăteau 3 — 7 sekeli anual pentru închiriat o casă. 
Numai pe vremea perșilor chiriile au crescut la 1/3 — 1/2 mină. Chiriaşul 
avea îndatorirea să repare acoperişul în fiecare an şi să astupe crăpăturile din 
zid, iar de trei ori pe an trebuia să aducă proprietarului casei plocoane (nupru) 
în produse agricole. 

Câmpurile se arendau cu o dijmă de o treime din recoltă în vremuri mai 
vechi, iar grădinile se arendau cu o dijmă de două treimi din recoltă, 

în special grădinile cu palmieri. Se arendau şi pe sume de bani ; pe vremea lui 
Hammurabi 1 iku de pămînt (= 3528 metri pătraţi) se arenda cu 15 — 20 kur 
de cereale (= 1815 — 2420 litri), ceea ce reprezenta cam o treime din 
recoltă transformată în cereale. 

în epoca neo-babiloniană arenda pare a fi scăzut în mod remarcabil căci 
se plăteau pentru 1 kur de pămînt (= 13.231 metri pătraţi) 6 kur de cereale (= 
436 litri) sau 5 kur de curmale (=362 1/2 litri). 


Meşteşugurile şi artizanii în Mesopotamia 


Preotul babilonian Berossos, care trăia în secolul al II-lea î.e.n. şi care 
ne-a transmis un mare număr din legendele babiloniene, scrie: „în primul an 
ar fi ieşit din Marea Roşie (Golful Persic, n.n.) acolo unde se învecinează cu 
Babilonia o fiinţă raţională al cărei nume ar li fost Oannes, al cărei corp era ca 
de peşte, dar care avea sub capul său de peşte un cap de om, şi avea şi 
picioare ca de om care ieşeau din coada sa de peşte. El ar fi avut însă glas de 
om şi chipul său s-ar păstra şi astăzi chiar. Această fiinţă s-a întîlnit cu 
oamenii ziua, fără să ia cu sine mîncăruri, şi a transmis oamenilor semnele 
scrierii, ştiinţele şi artele de tot felul, i-a învăţat clădirea oraşelor, înălțarea 
templelor, introducerea legilor, măsurarea pămînturilor, le-a arătat cum se 
face semănatul şi recoltarea roadelor şi i-a învăţat tot ce era de folos oameni- 
lor pentru cultivarea vieţii. De atunci din vremea aceea nu s-a descoperit 
nimic de seamă. Odată cu apusul soarelui ființa aceea Oannes s-a cufundat 
iarăşi în mare şi şi-a petrecut nopţile în adîncuri, căci el era o făptură amfibie” 
(Eusebiu de Cezareea, Prep. Ev. I, 14). 

Despre asemenea fiinţe, Berossos relatează că au venit şi sub domnia 
primilor regi dinainte de potop şi au făcut şi alte dezvăluiri, graţie cărora 
meşteşugurile şi artele au progresat încă şi mai mult. 

Acest Oannes corespunde zeului Ea care este zeul adîncurilor mării şi al 
înţelepciunii. El era inventatorul meşteşugurilor şi sub diferite nume era zeul 
protector al olarilor, tîmplarilor, lucrătorilor în metale, al ţesătorilor, al 
bărbicrilor, al corăbierilor, al cizmarilor şi al altor meseriaşi. 

în orice caz meşteşugurile erau o îndeletnicire divină care îi înălța pe 
artizani cu mult deasupra lucrătorilor care nu cunoşteau un meşteşug şi a 
țăranilor mai cu seamă. Ceilalţi lucrători, fără o calificare profesională, cum 
am spune astăzi,, erau utilizaţi la construirea palatelor şi a 

templelor, pentru a săpa canale şi a le întreţine. Pe un relief din epoca lui 
Sanherib (A. Paterson, Palace of Sanherib, London, 1908, planşa 32 f) care 
înfăţişează transportul unei porţi de piatră, lucrătorii aceştia „necalificaţi", sub 
comanda unui supraveghetor care loveşte din palme, trag cu greu colosala 
construcţie. Nu era nevoie de cunoştinţe speciale pentru acel gen de travaliu. 

Artizanii se bucurau de o apreciere mult mai mare atît în Asiria cît şi în 
Babilonia; citim despre ei, de pildă, sentinţe de genul următor: „Artizanii stau 
în fruntea administraţiei acestei țări", „Dacă regele nu ia seama la artizani, 
țara se îndepărtează de el". Cînd regele Asarhadon a vrut să înceapă marile 
sale construcții i-a strîns pe tîmplari, cioplitorii de piatră, lucrătorii în metale, 
artizanii pricepuţi, ca să se sfătuiască cu ei asupra executării lucrărilor. Apoi 
s-a rugat zeilor ca să le acorde tuturor artizanilor înțelepciunea şi priceperea 
patronului lor, zeul Ea. Regele Agukakrime îi scuteşte de orice impozit pe 
artizani. lar artizanii pricepuţi găseau pretutindeni locuri să-şi cîştige pîinea; 
se aduceau din depărtări mari artizani pricepuţi; de pildă regele hittiților 
aduce din Egipt în Asia Mică pe egipteanul Parimachu ca să-i clădească un 
palat. La cucerirea oraşelor duşmane erau surghiuniţi şi aduşi în Mesopotamia 
alături de notabili şi artizani. Astfel, după fuga lui Merodach-baladan din 
Babilon, Sanherib îi scoate din oraş pe toţi artizanii. De asemenea regele 
Nebukadnezar surghiuneşte după prima cucerire a Ierusalimului şi îi aduce în 
Babilon, în afară de oşteni (pe care îi înglobează în armata sa) „pe toți 
meseriaşii cîţi se aflau acolo" (IV. Regi, XXIV, 14) şi printre ei pe toți 
fierarii şi tîmplarii. 

întrucît la începutul istoriei însuşi zeul Ea era inventatorul care a dăruit 
asiro-babilonienilor toate meseriile şi toate artele, după concepția 
asiro-babiloniană în meserii şi în artă nu era frumos, decît ceea ce era lucrat 
după modele vechi. 

Pentru ca această continuitate neîntreruptă a transmiterii de la zei la 
oameni să fie mai puternic confirmată se arată că Utnapisti (corespondentul 
lui Noe la asiro-babilonieni şi sumerieni) i-a suit în arca sa şi pe artizani, 
scăpînd astfel de nimicirea generală a potopului. Aşa se face că regii afirmau 
mereu că ei au clădit temple şi palate aşa cum s-a făcut „din vechime”. 

Tot aşa artizanii „înţelepţi şi pricepuţi" din Babilon şi Sippar l-au sfătuit 
pe regele Nabonide care voia să facă o cunună pentru zeul soarelui Samas că 
„trebuie să fie efectuată ca în timpurile vechi". Tot aşa regele Nabupalidin, 
vrînd să facă un chip al zeului soarelui, s-a aflat în mare încurcătură căci nu 
găsea un chip vechi al acestui zeu. El s-a bucurat mult cînd a găsit o placă de 
argilă arsă veche cu chipul acestui zeu şi s-a grăbit să pună să se imite vechiul 
original. 

Meseriile sînt menţionate şi în Codul lui Hammurabi; într-un paragraf se 
arată salariul zilnic pe care trebuie să-l cîştige un cioplitor în piatră, un 
fierar, un thnplar, un cizmar, un constructor de corăbii şi un zidar ($ 244 şi $ 
273). 

în timpurile mai vechi meseriile se moşteneau clin tată în tiu şi artizanii îşi 
aveau tiecare prăvăliile lor separate ca şi astăzi în Orient. în acele timpuri 
artizanii se uneau în bresle avînd ca şef un staroste, care mijlocea în toate 
relațiile cu autoritățile de stat, mai cu seamă în ceea ce priveşte perceperea de 
impozite şi recrutarea în serviciile armatei. în Imperiul Nou Babilonian 
situația era diferită căci alături de artizani liberi, exercitau meseria şi sclavi, 
lie în contul lor propriu, fie în acela al stăpînilor lor. în acest scop oamenii 
bogați dădeau un sclav tînăr de-al lor să învețe o meserie la un meşter în 
vîrstă, care el însuși putea să fie tot sclav. Timpul de ucenicie a unei meserii 
era variabil, pentru ţesătorie dura 5 ani, pentru cioplirea pietrei 4 ani, pentru 
datul la piuă a lînii dura 2 1/2 ani, iar pentru brutărie 1 1/4 an. Meşterul care 
învăța pe ucenic nu primea plată aparte în acest scop, ci cel mult un dar, ba 
trebuia să poarte de grijă de întreținerea ucenicului său, dar el cîştigă prin 
aceea că putea să-l folosească pe ucenic pentru treburile sale proprii, însă 
meşterul îşi lua angajamentul să-l înveţe pe ucenic pe deplin meşteşugul, iar 
dacă nu-l învăţa, trebuia să plătească o despăgubire stapînu-lui tînărului 
ucenic, dacă acesta era sclav. Această despăgubire era destul de ridicată, căci 
se ridica la 6 sila de grîu. 

Dacă ucenicul a învăţat meseria, el lucrează adesea ca asociat al 
bătrînului său meşter. 

Un contract prin care se dă un sclav tînăr unui meşter ca să-l înveţe o 
meserie este următorul: „,Nubta (proprietară a sclavului, n.n) a încredinţat pe 
Atkal-ana-Marduk, sclavului bărbatului său Iti-Mardukbalaţu spre a-l învăţa 
meseria de ţesător vreme de 5 ani, lui Bel-etir. El îl va învăţa toată meseria de 
ţesător. Fiecare a luat o tăbliță cu acest contract. în fiecare zi Nubta va da lui 
Akal-ana-Marduk 1 sila (400 gr. n.n.) de pîine şi în afară de aceasta 
îmbrăcăminte. Dacă el nu îl va învăţa ţesăto-ria va plăti pe zi 6 sila de grîu. 
Cine va călca acest contract va plăti 1/2 mină de argint" (J.N. Strassmaier, 
Inschriften von Cyrus, Berlin, 1911, p. 64). 

Dar existau şi temple sau stapîni de sclavi care îşi puneau robii sa lucreze 
împreună într-o întreprindere mai mare, făcînd astfel concurență micilor 
artizani. 

Dezvoltarea meseriilor în Mesopotamia s-a făcut desigur în raport cu 
materiile prime existente în ţară. De aceea marea raritate a lemnului, lipsa 
aproape completă a pietrei şi scumpetea metalelor a făcut ca meseria de 
tîmplar, cioplitor în piatră, şi lucrător în metale să fie îngreunată 

şi dificilă. Produsele fabricate din aceste materii prime erau totdeauna scumpe 
şi rare. Spre a le înlocui s-a căutat materii care sa poată fi folosite în locul lor. 
în special argila grasa a terenurilor aluviale din Meso-potamia, dar şi produse 
de corn erau folosite ca înlocuitoare ale materiilor prime ce lipseau. Tehnica 
diferitelor meserii, care ne este aşa de bine cunoscută în Egipt prin picturile 
din morminte, nu poate să fie aflată de noi cu aceeaşi preciziune. Totuşi e 
greu să admitem că tehnicile au putut fi foarte diferite în Egipt faţă de 
Mesopotamia. 

Meseria cea mai preţuită era acea a olarului (paharu), întrucît ea produce 
obiecte într-un chip similar cu zeii care au creat şi ei pe oameni din argilă. La 
început olăritul se făcea fără roata olarului, care a fost inventată în mileniul al 
IV-lea, deci foarte devreme. Cărămizile erau făcute printr-un amestec de 
argilă cu paie şi trestie, dar marea lipsă de lemne a impus ca toate preparatele 
de argilă, vase sau cărămizi să fie arse la soare doar. Mult mai rar erau arse în 
sobă, şi aceste sobe nu erau prea diferite de cele ce se folosesc şi acum de 
olari pentru arderea vaselor lor. 

Este foarte dificil să se dateze cu exactitate virsta vaselor mesopota-miene 
după forma lor, care căuta să reproducă mult modelele vechi, şi imitarea 
formelor arhaice împiedică datarea cu certitudine a vaselor. Multe vase aveau 
fundul ascuţit — deci nu putea sta decît înfipte în pămînt sau puse pe un inel. 
Altele erau bogat împodobite uneori cu culori. în afară de argila obişnuită se 
folosea şi o pastă similară porţelanului pentru vase. în afară de aceasta sticla 
era cunoscută, dar exemplarele pe care le posedăm datează din mileniul I 
î.e.n., astfel că trebuie să acordăm prioritate Egiptului în inventarea sticlei, 
căci în unele morminte din Imperiul Vechi s-au găsit obiecte de sticlă. Dar 
mesopotamienii erau ataşaţi de obiectele de argilă; din argilă arsa se făceau 
lucruri pe care noi le fabricăm din lemn, bronz, fier sau piatră, adică tuburi, 
sobe, sarcofage, sigilii, lămpi, casete etc. 

în fine argila juca un rol însemnat în obiectele artistice. Ea era materialul 
de elecție pentru fabricarea micilor figurine votive. Dar şi aceste figurine sînt 
greu de datat fiindcă anumite tipuri — cum este acela al zeiţei goale — se 
regăseşte pe parcursul a două sau trei milenii. Şi celelalte figurine — cum sînt 
figurinele reprezentind pe zei ce se aşezau sub pragul uşilor, sau figurinele 
apotropaice ca oamenii-peşte sau centaurii, demonii cu cap de cîine, sau cîinii 
etc. nu sînt caracteristice pentru o anumită epoca. 

De o mare frumuseţe erau plăcile de argilă emailate, care înlocuiau 
pictura. 

în această tehnică este lucrată celebra poartă a zeiţei Istar care se află 
actualmente la Muzeul de Stat din Berlin (era una din porțile Babilo- 

nului). Se foloseau cele mai diferite culori. Tehnica fabricării plăcilor 
emailate era următoarea: După ce cu ajutorul unui model se desena conturul 
imaginilor care trebuiau să apară pe plăcile emailate, plăcile se ardeau uşor în 
cuptor. După ardere se trasa conturul figurilor cu fire de sticlă negre şi se 
umpleau cîmpurile figurilor cu diferite culori de email, după care plăcile se 
ardeau a doua oară în cuptor. Bineînţeles secretul obţinerii plăcilor depindea 
de compoziţia culorilor folosite. 

Printre meseriile cele mai frecvente întâlnite de-a lungul văii Tigrului şi 
Eufratului este şi aceea a măcinatului grînelor. în gospodăriile mici de obicei 
stăpîna casei măcina grînele, în casele mari sclavii şi sclavele. Se folosea o 
moară de mînă primitivă, şi nu mori de apă sau de vînt (moara de apă apare în 
Europa în mileniul I al erei noastre, deşi este cunoscută în Italia încă din 
secolul II î.e.n.; moara de vînt apare în mileniul II al erei noastre în Europa, 
deşi era cunoscută în Iran în secolul VII e.n.; cf. Istoria generală a ştiinţei, tr. 
rom. Buc, 1970 voi. I. p. 629). 

Cît priveşte brutarii şi măcelarii în casele de la ţară fiecare îşi făcea pîinea 
sa (dealtfel se foloseau drept hrană mai cu seamă pîinea nedospită şi fierturile 
de mei), se întrebuința o rîşnitoare de mînă ce consta dintr-o piatră găurită la 
care se adapta o alta mişcată de un om sau de o vită cu ajutorul unui mîner. 

Dar în templele mari existau mulţi brutari şi erau şi măcelari care tăiau 
carnea de jertfit. „Marele brutar al regelui" în Imperiul Nou Babilonian era 
însă un înalt funcţionar care nu avea nimic de-a face cu pîinea şi cu pregătirea 
ei, ci avea o dregătorie civilă şi militară. 

Băuturile erau fabricate în Mesopotamia din timpuri străvechi. Deja în 
adunarea zeilor în luptă împotriva lui Tiamat citim „Zeii s-au aşezat să 
prînzească, au mîncât pîine şi şi-au pregătit băutură tare din susan. Mustul cel 
dulce le-a alungat temerea, s-au îmbătat de băutură cea tare”. O zeiță a 
băuturii tari este Siris, care a fost creată de către Ea. în timpurile străvechi 
existau în Summer cîrciumi unde se bea bere şi rachiu de susan pe care le 
pregătea cîrciumăreasa. O astfel de cîrciu-măreasă (sabu) numită Kubau ar fi 
ajuns chiar regină şi ar fi început o nouă dinastie. 

Rachiul de sesam (susan) se afla pe mesele regilor, era băut de dregători, 
de ofiţerii din armată şi cu el se făceau libaţiuni morţilor pentru a le da puteri 
în călătoria cea din urmă. Codul lui Hammurabi este foarte sever cu aceste 
cîrciumarese ($ 108 —$ 111); dacă ele nu vor să fie plătite cu cereale şi cer 
argint, sau dacă înşeală la cîntar şi la măsura capacităţii de lichide, sau dacă 
scad conţinutul în cereale (deci în alcool) al berei, atunci vor fi aruncate în 
apă după ce au fost dovedite ca vinovate. 

Expresia obişnuită pentru „rachiu" era sikaru dar ea nu arată din ce este 
fabricat. Cel mai prețuit era rachiul de curmale. Xenophon scrie că 

băutura era plăcută, dar provoca dureri de cap (Anabasis, II, 5, 14). După o 
informaţie din Talmud acest rachiu era amestecat cu 13 părți de apă (S. Kranz, 
Talmudische Archeologie, Berlin, 1911, voi. II, p. 245). Calitatea lui se 
îmbunătăţea dacă i se adăugau foi de cassia (cassia fistula) şi ulei de sesam. în 
vremea Imperiului Nou Babilonian 121 litri de curmale (1 kux) produceau 1 
tonă ( = 1000 litri) de sikaru. Se ajunsese la cunoaşterea unui procedeu de 
conservare a acestei băuturi care putea fi băută şi peste un an. Iudeii o 
foloseau des şi sub apelaţia de sicheră apare în cărțile lor sacre. 

Se prepara bere din orz, grîu, şi din alte cereale încă din epoca 
pre-sargonidă. Pentru fabricarea berei era nevoie de orz, pîinişoare dospite şi 
o substanţă care pare să însemne malt. Se cunoştea o bere roşie şi una neagră. 
Xenophon coborînd cu cei 10.000 de ostaşi ai săi prin Armenia a băut bere de 
orz (vin de orz scrie el) care se bea printr-un tub de trestie spre a nu înghiţi 
orzul nedecorticat care se afla la suprafaţa berei (Anabasis, IV, 5, 26). Dar 
obiceiul de a bea bere printr-un tub de trestie îl aveau nu numai karducii din 
Munţii Armeniei (poate strămoşii kurzilor), ci şi asirienii şi hittiţii, după cum 
se poate vedea din sigiliile ce le avem. 

Folosirea berei era răspîndită în ţara dintre cele două fluvii la fel ca şi în 
Egipt, dar ca şi în Egipt vinul nu este băut decît de regi şi de oameni bogaţi, 
berea fiind băutura celor săraci. 

Nebukadnezar aduce vin din Izalla, Tu'immu, Simminu, Hilbunn şi mai 
ales de la Damasc, a cărui producție de vinuri este lăudată şi de lezechiel 
(XXVII, 18). Dar şi la asirieni Sargon al II-lea numeşte vinul „un produs al 
muntelui" şi vinul produs în jurul lacului Van (în răsăritul Asiei mici) este 
mult apreciat de el. Vinul şi în Asiria şi în Babilon era ţinut în pivniţi în 
butoaie şi amfore mari. 

O îndeletnicire rentabilă era cea de producător de parfumuri, de miresme 
bine plăcute, care erau folosite nu numai de femei ci şi de bărbaţi dar mai cu 
seamă erau aduse ca „.jertfe de bună mireasmă" zeilor în temple. 

Smirna şi tămîia, precum şi fumul pe care îl degajau cînd erau arse, jucau 
un rol mare în cultul zeilor, care aveau uneori altare aparte pentru arderea 
smirnei şi a lămiiei. In temple se ungea cu parfumuri pragul uşilor şi 
zăvoarelor spre a umple toată încăperea cu o mireasmă plăcută. Uşile părții 
templului numite în greceşte adyton erau unse cu parfum ca şi tavanul acestei 
încăperi, dar şi podeaua, statuile zeilor şi inscripţiile. Aceeaşi afinitate pentru 
parfumuri o aveau dealtfel şi oamenii. Uleiul cu care se ungeau babilonienii 
era tot aşa de necesar ca şi hrana pentru mulţi din ei şi Herodot (1, 195) 
observă şi el că babilonienii se ung cu miresme bine mirositoare, pe întreg 
corpul. Ulei de chiparoase, 

Libaţiuni şi ofrande aduse unui zeu de către un rege asirian 


ulei de mirt, de cedru şi alte parfumun erau de aceea în mare cantitate 
importate. 

Ingredientul fundamental pentru aceste parfumuri era uleiul — „uleiul 
vieţii" cum spuneau babilonienii referindu-se la proprietăţile sale terapeutice, 
căci face „articulațiile omului flexibile"; ceea ce este contestabil dealtfel. Se 
cunoşteau şi alte uleiuri străine pe lîngă cele indigene. Astfel era uleiul de mir, 
a cărui răşină era foarte căutată. O specie a lui era mirul indian (budulhu) ; 
nardul (Jardu) era folosit şi el pentru fabricarea unui ulei preţios ca şi răşina 
ladanum pe care Tiglatpileser IV o căpăta drept tribut din Damasc de la 
regele Rezin. Toate aceste uleiuri erau utilizate pure sau în amestecuri felurite. 
Mai îndrăgite erau mirosurile de mirt, de cedru, de chiparos şi de conifere în 
general, dar şi alte plante bine mirositoare erau amestecate în aceste uleiuri, 
cum ar fi şofranul sau kalamusul. 

Femeile, dar şi bărbaţii, foloseau produse cosmetice numeroase precum 
stibiul care era utilizat în tot Orientul pentru înfrumusețarea ochilor, căci 
pleoapele şi sprîncenele apăreau mai bine, iar prin aceasta ochii erau mai mari 
şi mai strălucitori. Ca fard pe obraz exista o pastă roşie, galbenă şi chiar aurie. 
Este probabil că în Babilon s-a obţinut din ulei şi potasă un soi de săpun, care 
s-a atribuit de obicei popoarelor din nordul Europei în secolele IV—V ale 
erei noastre sau poate mai tîrziu (cf. Istoria generală a ştiinţei, II, Știința 
modernă, trad. rom. Buc, 1971, p. 135). Se pare că în Egipt se înlătura părul 
de prisos de pe corp prin auripigment, ceea ce pare să fi fost un procedeu 
curent şi în Babilon, 

judecind după numeroasele statui ale unei zeițe goale unde părul axilar şi cel 
pubian lipsesc totdeauna. 

Mînă în mina cu amestecătorul de parfumuri, erau bărbierul şi frizerul 
care îşi aveau dugheana lor şi locuitorul din Babilon se ducea la bărbier ca şi 
cel de la Roma mai tîrziu. 

Diferitele soiuri de trestie care creşteau în ţara dintre cele doua rîuri, 
dădeau materie primă pentru nenumărate obiecte. Nu exista un lucrător aparte 
pentru prelucrarea trestiei care s-ar fi ocupat numai de fabricarea unor obiecte, 
ci ele se făceau fie în gospodăriile sătenilor fie de alţi artizani. 

Papura era de asemenea folosită pentru împletituri, se făceau din ea coşuri, 
cufere, casete care puteau fi întărite cu piele. Foarte însemnate erau rogojinele 
făcute din papură care erau întinse pe jos, dar care aveau utilizare şi la 
construcții căci se puneau mai multe straturi de rogojini între cărămizi pentru 
a împiedica umezeala (igrasia). Se pare că exista un consum enorm de astfel 
de rogojini de papură la clădirea unor palate, iar regele Sanherib le-a aşezat ca 
să usuce un teren mocirlos pe care voia să-şi extindă palatul său. 

Căsuţe mici erau făcute pretutindeni din trestie nu numai pentru păstori 
dar şi pentru ţărani, iar în teritoriile mlăştinoase din sud nu existau alte 
construcții decît din trestie. Dealtfel şi azi mai întîlnim în aceste regiuni multe 
locuinţe din trestie. Stîlpii acestor case erau snopi de trestie legaţi împreună, 
pereţii şi acoperişul erau din trestie, ca şi grajdul şi coteţul păsărilor, iar 
gardul era şi el tot de trestie. Desigur un vînt puternic putea ridica întreaga 
casă, dar refacerea ei nu era prea grea. 

Cele mai vechi corăbii cunoscute erau construite din papură şi trestie: prin 
ungere cu asfalt ele deveneau impermeabile la pătrunderea apei: se făceau şi 
pînze la asemenea corăbii tot din papură, împletindu-se ca o rogojină. Din 
tulpinile lungi ale trestiilor se confecţionau vîsle. Bastonul pe care fiecare 
babilonian îl purta după Herodot (I, 195) era făcut tot dintr-o tulpină de trestie, 
şi tot din trestie era prăjina de măsurat şi mai ales din trestie era tocul 
scribului (qan țuppi). Apoi din trunchiuri groase de trestie tăiate se făceau 
vase pentru ţinut hrana dar şi alte obiecte. 

Lemnul era indispensabil uneori şi regii sau marii dregători posedau lemn 
importat din ţări îndepărtate. însă tîmplarul (rwggaru) nu avea lemn mult la 
dispoziţie. Din trunchiuri de palmier uscate se putea obţine lemn, dar uneori 
trebuia mers în munţi spre a-l obţine. Uşa făcută din lemn era de aceea 
scumpă şi chiriaşul unei case venea cu uşa sa şi pleca cu ea cînd i se sfîrşea 
contractul de închiriere. 

Mobilierul caselor era destul de simplu în Mesopotamia, în general el 
consta dintr-un pat şi cîteva scaune, căci în Orient nu se lua masa culcat ci pe 
scaun, adică grecii şi romanii aveau alte cutume la masă decît 
asiro-babilonienii. Scaunele şi mesele au fost împodobite cu pietre preţioase 
şi erau lucrate din fildeş deseori. 


Căruţaşul era acela care lucra carele şi căruțele de transport, partea cea 
mai grea a muncii sale fiind lucrul roților care în mileniul IV erau pline, apoi 
au căpătat spiţe. Dealtfel la origine carele erau pentru război fiindcă greutăţile 
erau cărate pe spinarea unor animale, măgari mai cu seamă, sau în Arabia, 
cămile. 


Construirea unei corăbii cerea colaborarea unui tîmplar cu a coră-bierilor. 
Mai întîi se făcea un plan apoi se construia „şira spinării" adică chila corăbiei,; 
la aceasta se adăugau „coastele" şi pereţii ce se întăreau prin adăugare de 
asfalt. Formele navelor mesopotamiene erau foarte diferite, de la formele 
subțiri alungite pînăla puternicele corăbii de război. Dar şi materialul din care 
erau construite corăbiile varia, unele din ele, cu totul de lemn, aveau un coş 
deasupra catargului, iar la pupă un cap de cal sau de peşte. Un alt tip de 
corabie a stîrnit uimirea lui Herodot. „Dar după oraşul (Babilon) el însuşi cea 
mai mare minune este cea despre care voi vorbi. Babilonienii nu au alte soiuri 
de corăbii decît cele ce scoboară Eufratul pînă la oraşul Babilon; aceste 
(corăbii) sînt rotunde şi făcute cu totul de piele, căci după ce au lucrat coastele 
corăbiei, tăind sălcii care cresc în Armenia deasupra Asiriei, ei întind în afara 
lor piei apretate astfel că pieile alcătuiesc fundul, fără să se distingă pupa, fără 
a strimta prova. Aceste corăbii sînt circulare ca nişte scuturi; ei le căptuşesc 
pe dinlăuntrul cu trestie, apoi pleacă spre a-şi face transporturile lor scoborînd 
fluviul. încărcătura constă în mărfuri de diferite feluri şi mai ales în vase de 
pămînt pline cu vin de palmier. D^oi oameni care stau în picioare, dirijează 
barca fiecare avînd o prăjină; unul o retrage pe a sa în timp ce tovarăşul său 
înfige prăjina pînă în fundul apei. Se construiesc după modelul acesta bărci 
mari şi bărci mici. Cele mai mari primesc o încărcătură avînd greutatea de 
5000 talanţi (1 talant — 33 kg, în total 165.000 kg) Fiecare din bărci poartă 
un măgar viu şi unele duc mai mulți măgari. Cînd — după ce au navigat ajung 
la Babilon şi după ce corăbierii şi-au vîndut încărcătura — ei vînd la licitaţie 
trestiile şi carcasa corăbiei; apoi pun pielea pe spinarea măgarilor şi se întorc 
pe drum pe jos în Armenia, căci este cu neputinţă să se urce cu barca pe 
cursul fluviului în sus, din pricina rapidităţii sale. Acesta este motivul pentru 
care nu fac corăbiile lor de lemn, ci de piele. Cînd cei ce mînă măgarii au 
ajuns în Armenia se apucă să refacă o corabie prin aceleaşi procedee. Aceasta 
este navigația pe Eufrat”. (Herodot, I, 194). 

Aceste corăbii apar deseori pe reliefurile asiriene şi s-au conservat pînă în 
ziua de azi sub numele de guffa, numai că acum sînt acoperite doar cu asfalt, 
nu ŞI cu piei. 

Burdufurile pe care călăreau soldaţii asirieni cînd trebuiau să treacă rîurile 
nu sînt deloc identice cu aceste corăbii. Ele sînt folosite şi azi pe malurile şi în 
apele rîului Tigru numindu-se azi Kelek (pe vremuri însă Kalakku) dar 
formate din mai multe burdufuri legate între ele peste care se aşază o 
platformă pe care se instalau mărfurile şi călătorii. 

Corăbiile de război asiriene şi babiloniene erau făcute cu ajutorul 
fenicienilor care furnizau şi corăbieri. Posedăm reliefuri asupra corăbiilor de 
război asiriene, şi unele din ele aveau la prora (partea dinainte a corăbiei) un 
pinten mare cu care putea fi străpunsă nava duşmană, pe cînd pupa (partea 
dinapoi) era rotunjită. Corabia avea două rînduri de vîslaşi, în total 16-20 visle, 
şi două vîsle mari slujeau drept cîrmă. Pe o punte, deasupra celor două rînduri 
de vislaşi, se aflau ostaşii. Aceste corăbii de război nu posedau catarg si nici 
nu erau mişcate de vînt în pînzele lor. 

Meşteşugul torsului şi țesutului era cunoscut din vremuri străvechi, ca şi o 
serie de alte îndeletniciri: vopsitoria, albitul, croitoria, datul la piuă. în 
vremuri străvechi (mileniul IV) sumerienii se acopereau iarna cu piei de 
animale. Torsul se făcea cu fusul şi chiar soţii de mari dregători îşi petreceau 
timpul torcînd. Torsul se făcea şi în temple, şi după Strabo ar fi existat în 
oraşul sacru Borsippa o mare „întreprindere de tors şi ţesut inul" (XVI, 1,7). 
Atât torsul cît şi țesutul se făceau de femei, spre deosebire de Egipt unde 
teseau bărbaţii. După ce se ţesea o pînză din lînă sau in, ea era spălată cu un 
fel de săpun, mai exact cu un amestec de potasă, leşie şi alaun. 

Veşmintele erau la început lucrate în casă, dar strălucitoarele veşminte 
asiro-babiloniene ale regilor n-au putut fi croite decît de croitori specializați. 
Veşmintele asiriene şi babiloniene care erau brodate, ca şi ale fenicienilor, 
erau vestite peste mări şi ţări, şi aflăm că după căderea oraşului Ierihon, unul 
dintre războinicii iudei Acar a furat „o haină frumoasă pestriță, din Sinear" 
(Iosua, VII, 21) termenul „pestriţ*' însemnînd fără îndoială „brodat", iar 
Sinear este numele ebraic al Summerului, deci e vorba de o haină din Babilon 
întrucît Sumerul în mileniul I încetase să mai exite. Dealtfel şi Iezechiel 
enumera printre mărfurile pe care oraşul Assur, adică Asiria, le exportă în 
oraşul fenician Tyr: „„mantii de purpură albastră brodate" (Jezechiel, XXVII, 
24). Pliniu cel bătrîn (Naturalis Historia, VIII, 196) relatează că celebrul Cato 
cel tînăr cumpărase covoare din Babilon în valoare de 800.000 sesterţi pe care 
împăratul Nero i-a plătit mai tîrziu cu 4 milioane sesterți. Țesutul covoarelor 
era o artă pe care babilonienii au dezvoltat-o mult 

şi care s-a perpetuat şi în zilele noastre în Iran şi Irak. Unele mozaicuri din 
palatele asiriene descoperite recent pot să ne dea o imagine a frumuseţii 
vechilor covoare cu care erau împodobite palatele din Mesopotamia. 

Cea mai simplă utilizare a pieilor consta în aceea că se întorcea partea 
dinlăuntru a lor în afară şi se coseau deschizăturile obţinîndu-se astfel 
burdufuri care nu lipseau din nici o gospodărie. Burdufurile serveau pentru 
păstrarea apei, dar şi a laptelui şi a berei. Umflate, burdufurile serveau pentru 
traversat rîurile precum am arătat mai sus. Pentru mersul în regiunile 
muntoase era necesară încălțămintea confecţionată în modele diferite, unele 
împodobite cu pietre scumpe şi perle. 

Pietre nu existau în Babilon, cel mult fluviile rulau pietre mici care nu 
puteau sluji desigur la construcții. Un oarecare înlocuitor al pietrei îl 
constituia asfaltul şi amestecul de argilă şi de asfalt era tare, durabil, avînd 
toate caracterele pietrei; de aceea a fost folosit încă de sumerieni. Fără 
amestecul de argilă asfaltul putea sluji însă ca mortar la unele clădiri, în 
special cele ce erau în contact cu apa sau pentru a întări pereţii bărcilor şi 
navelor ori la confecționat vase de împletitură tapiţate cu asfalt. 

Totuşi — cu toată lipsa de pietre — în Mesopotamia a existat o epocă de 
piatră cînd piatra era adusă de la mari depărtări. Căci în toate săpăturile 
arheologice s-au găsit vîrfuri de săgeți, topoare, lănci, ciocane de cremene şi 
de obsidiană. 

Mai cu seamă în cultul zeilor — care este întotdeauna mai conservator — 
s-au găsit cuțite de cremene mult timp după ce se foloseau instrumente de 
aramă, bronz sau fier în viaţa de toate zilele. 

Pietrele de moară erau toate de piatră, bineînţeles unele din bazalt, şi 
constau dintr-o parte inferioară care avea în mijloc un orificiu în care se 
învîrtea o altă piatră îmbinată în cea dintii. Din steatite, onix şi alabastru se 
făceau vase mici pentru parfumuri care se lucrau de către cioplitori în piatră 
cu sfredele. Pe aceste vase se gravau în piatră scene mitologice sau procesiuni, 
ori figuri de zei. 

O formă specială a gravurii în piatră era fabricarea sigiliilor şi lucrătorul 
de sigilii (burgullu) avea un rol important în societatea babiloniană căci din 
vremea lui Hammurabi, rămăsese obiceiul ca fiecare locuitor să-şi aibă un 
sigiliu al său (Herodot, I, 195). 

Aceste sigilii erau cilindrice şi se rulau rostogolindu-se pe argila moale a 
tăbliţei. Se purtau aceste sigilii — care erau în formă de cilindru şi găurite la 
mijloc ca să poată trece prin el o sfoară — în jurul gîtului, adesea fiind lucrate 
din pietre semi-preţioase. Deşi la început, în vremea primei dinastii 
babiloniene, nu posedau un cilindru decît dregătorii şi oamenii foarte bogaţi, 
mai tîrziu folosirea lor s-a extins aproape la toţi locuitorii Babilonului. 

Nu se foloseau sigilii în formă de pecete care se aplica de obicei cu 
cerneală sau culori pe papirus ca în Egiptul antic sau pe pergament, ci numai 
sigilii cilindrice. Temele reprezentate pe sigilii erau din cele mai variate — 
scene mitologice legate de Gilgames de pildă, sau lupta dintre zei, ori 
zeul soarelui. 

Se pare că existau şi prăvălii în care lucrau aceşti săpători de sigilii care 
gravau cu atîta măestrie şi pare foarte sigur că utilizau lentile măritoare din 
cristal de rocă poate, fiindcă nu ne putem explica altfel amănuntele minuscule, 
ori scrierea hieroglifică atît de mică de pe aceste sigilii. Dar detaliile devin 
mai puţin numeroase în epoca neobabiloniană. Pentru sigiliile asiriene este 
absolut caracteristică preferința faţă de suprafeţele sferice ale sigiliilor. 

Lucrătorii metalelor aveau şi ei puţine materiale, căci în Mesopota-mia nu 
se aflau metale. Pe de altă parte se credea că metalele, aurul şi bronzul, fiind 
scoase din adîncurile pămîntului sînt „o producţie a infernului". Faptul că în 
oraşul Albada s-a găsit aramă în munţi a fost socotit ca un semn aducător de 
nenorocire. De aceea în general metalele se importau în Mesopotamia. Este 
îndoielnic dacă asirienii — pe teritoriul cărora se găsea aramă, plumb, argint, 
antimoniu şi sare — au exploatat vreodată ei înşişi aceste metale şi substanţe 
(cf. G. Rawlin-son, The Five Great Monarchies of the Ancient Eastern World, 
1 276), în orice caz sursele noastre istorice nu pomenesc nimic despre exploa- 
tarea acestora. 

în timpurile cele mai vechi (mileniul IV) la sumerieni nu se lucra decît 
arama (sum. urudu, akkad. eru), apoi s-a descoperit în epoca pre-sargonidă că 
aliajul aramei cu plumbul şi antimoniul dă un produs mult mai tare care a fost 
numit bronz (sum. zabar; akkad. siparru). 

Aliajul aramei cu cositorul (staniul) a apărut mult mai tîrziu şi a eliminat 
celelalte aliaje de mai sus. în epoca neo-babiloniană raportul cupru faţă de 
cositor în bronz era de 8 1/2 fața de 1 parte. Mult mai tîrziu apare fierul 
(parzillu), dar el este menţionat în epoca lui Ham-murabi (Cuneiform Texîs 
from Babylonian Tablets — in the British Museum, VI, 25 a) fiind rar şi 
scump. Printre cadourile dăruite de regele Tuăratta din Mitanni faraonului 
Amenofis III figurează mai multe pumnale şi inele de oţel. Dar cu începere de 
la Assurnasirpal fierul este ieftin şi folosit des pentru fabricarea a tot soiul de 
unelte şi de arme. 

Fierarii sînt pomeniţi adesea cu începere din acea vreme, şi ei folosesc 
foaie pentru a ridica temperatura focului. Se fabrică de către fierari produse 
mai grosolane iar artizanii speciali fabrică unelte sau obiecte mai greu de 
lucrat. Era cunoscută tehnica turnării „ă cire perdue" din vremea lui Gudea, 
folosindu-se un nucleu de argilă sau de lemn, înconjurat cu ceară peste care se 
modela argila, lăsîndu-se două mici orificii. 

Prin unul se turna bronzul care, topind ceara, lua exact forma nucleului de 
argilă sau de lemn, iar celălalt orificiu era lăsat pentru ieşirea aerului. După 
ce se solidifica şi răcea bronzul, se spărgea învelişul de argilă, rămînînd 
statueta sau obiectul de bronz. 

în felul acesta s-au lucrat numeroase statuete votive de bronz, dar şi 
figurine de animale, de demoni, de genii, de măşti apotropaice. 

în ceea ce priveşte metalele nobile, aurul şi argintul, ele se importau 
desigur din străinătate. Dintr-un amestec de aur şi argint, poate cu un adaus 
de aramă, se făcea un aliaj numit de greci şi de romani aurichal-cum (sau 
elektrum) a cărei compoziție nu ne este cunoscută. Din el existau mai multe 
varietăți, roşie, albă şi colorată. 

Dintre pietrele preţioase ŞI semi- preţioase care erau lucrate de bijutierii 
babilonieni şi asirieni, trebuie să cităm în primul rînd lazuritul sau lapislazuli 
atît de scump şi în Egiptul faraonic, piatră obţinută dintr-o carieră aflată în 
actualul Afganistan. Am arătat ca artizanii babilonieni lucrau cristalul de rocă, 
făcînd din el lentile convexe, desigur spre a mări detaliile unei geme sau 
poate pentru a aprinde cu el paie şi a face focul ziua (cf. A. H. Layard, 
Niniveh and Babylon, p. 143). Dar erau cunoscute foarte multe pietre 
prețioase şi semiprețioase cărora li se atribuiau virtuţi terapeutice (aşa-zisa 
litoterapie utilizează terapia cu pietre preţioase şi semiprețioase băute sau 
purtate de bolnavi) şi mai ales magice. Multe nume ne sînt necunoscute, dar 
ştim că pietre prețioase erau folosite ca amulete, purtate împotriva 
demonilor răi. 

Artizani babilonieni pricepuţi lucrau fildeşul importat din Egipt (şi nu din 
India), confecționînd adesea piepteni împodobiţi cu zei sau animale sacre. 

îndeobşte se poate afirma că artizanii babilonieni, ca şi cei asirieni, lucrau 
cu multă pricepere, în micile lor prăvălioare, un număr mare de produse a 
căror frumuseţe şi perfecțiune ne pun pe noi cei de azi în dificultate să 
afirmăm dacă avem în faţa obiecte de artă sau produse meşteşugăreşti. 


Ţăranii şi agricultura asiro-babiloniană 


Mesopotamia era în ochii grecilor vechi o regiune de o bogăţie fabuloasă, 
cea mai rodnică din lume. Herodot scrie despre ea: „Nu plouă în Asiria (aici 
în Babilon, n.n.) şi iată cum se hrăneşte rădăcina griului: se udă planta cu apa 
din fluviu, ea capătă putere şi spicul se formează. Udarea se face cu mîna sau 
cu ajutorul maşinilor şi nu ca în Egipt unde Nilul inundă şi acoperă cîmpurile. 
Tot teritoriul Babiloniei, este, la fel ca şi Egiptul, întretăiat de canale din care 
cel mai mare este navigabil, el se îndreaptă oblic către sud-vest, de la Eufrat la 
Tigru, fluviu pe care Ninive este clădită. Dintre toate ţinuturile pe care le 
cunoaştem este cu mult cea mai rodnică în daruri ale zeiţei Ceres. Nimeni nu 
încearcă să cultive pomi fructiferi pe acest pămînt ; nici smochin, nici viţă de 
vie, nici măslin ; dar acest pămînt este atît de fertil în grîne că el dă două sute 
de măsuri pentru una semănată ; ba ajunge chiar la trei sute de măsuri pentru 
una semănată cînd recolta este foarte bună. Frunza secarei şi cea a orzului este 
de patru degete în lărgime, şi cu toate că eu cunosc prea bine înălțimea 
tulpinei de mei şi de susan, nu o voi menţiona, fiind încredinţat că cei ce nu au 
fost în această ţară a Babiloniei, ar socoti de necrezut chiar şi cele ce spun 
despre cereale. Locuitorii nu folosesc ulei de măsline ci de sesam. în cîmpie 
cresc în mod spontan palmieri, cea mai mare parte din ei poartă fructe din care 
locuitorii de aici fac unele feluri de mîncare, dar fac de asemenea din aceste 
roade ale palmierilor un vin şi miere. Ei cultivă palmierii în felul cum se 
cultivă smochinii, şi cît despre aceia pe care grecii îi numesc masculini, ei 
leagă roadele lor la fructele curmalilor, pentru ca roadele palmierilor 
masculini să pătrundă în curmală, să o coacă, şi să o împiedice să cadă, căci 
palmierii masculini poartă înlăun-trul roadelor lor o sămînţă aparte, la fel ca şi 
smochinii sălbatici" (Herodot, I, 193). 

într-un fel similar se exprimă şi Strabon: „Această ţară dă roade ca nici 
una alta, căci ea rodeşte — precum se spune — de trei sute de ori mai mult 
decît se însămînţează" (Strabon, XVI, 1, 14). 

Botanistul Theophrast care vieţuia pe la 300 î.e.n. dă cifre mai moderate 
dar se referă la grîu, nu la orz: „în Babilonia se seceră de două ori, iar a treia 
oară se lasă oile să pască peste grîne .... (Pamîntul) dă de 50 de ori roadele 
(semănate) şi de 100 de ori dacă este bine îngrijit pamîntul. Lucrarea 
ogoarelor constă în aceea că se lasă să stea pe cîmp apa cît mai mult cu 
putinţă, ca să se facă mult noroi. Cînd pamîntul a devenit moale şi umed în 
adîncime trebuie afinat. Pamîntul nu rodeşte însă trestii şi buruieni ca solul 
egiptean. Aceasta este urmarea unui pămînt de bună calitate" (Theophrast, 
Hisîoria plant. VTIL, 7). Scriitorul babilonian Berossos (către 280 î.e.n.) arată 
că în patria sa cresc grîu şi secară sălbatica. 

Marea rodnicie a pămîntului din Babilon şi valoarea agriculturii este 
arătată şi de faptul că munca ogoarelor era socotită de origine divină. Zeul 
Ninurta era ocrotitorul agriculturii: „Plantele strigă la un loc numele său 
cerînd să împărătească peste ele". Un alt zeu care este asociat lui Ninurta este 
Ningirsu care face şanţuri şi canale. în limba sumeriană „om al lui Ningirsu” 
înseamnă agricultor. Dar şi zeul Tamuz, al cărui cult era atît de răspîndit în 
popor era un ocrotitor al agriculturii. Dintre zeițe, Nisaba era protectoarea 
griului. Dar şi alţi zei au un rol însemnat în agricultură ; aşa bunăoară zeul Ea 
este cel ce a inventat diferite aparate şi ustensile folositoare în munca 
ogoarelor. Apoi zeul soarelui Samas" face să crească roadele cîmpurilor iar 
zeul lunii Sin ajută producerea băuturilor şi mîncărurilor. Lui Nergal, zeul 
războiului şi al infernului, i s-a dat sarcina de către zeul Elil să poarte de grijă 
de vitele de pe cîmp. 

Dar la fel ca şi zeii, regii arătau acelaşi interes pentru munc? ogoarelor. 
Marele rege Nebukadnezar se numea pe sine cu mîndrie „plugarul din 
Babilon" şi conform zicalei babiloniene munca ogoarelor e atît de necesară ca 
împlinirea datoriei conjugale: „un ogor care nu este pregătit e ca o femeie 
fără de bărbat”. 

Condiţiile climaterice ale Mesopotamiei nu s-au schimbat în mod 
substanţial din antichitate şi pînă acum şi de aceea muncile agricole se 
desfăşurau înlăuntrul aceloraşi luni ca şi acum. 

în luna Tişri, adică în luna a 7-a (octombrie-noiembrie), se deschid iar 
porțile cerului după o vreme lipsită de ploi, mai exact se deschid „porțile 
oceanului ceresc" spuneau babilonienii, adică începe iarăşi să plouă. în luna 
următoare Marcheswan (noiembrie-decembrie) trebuie începută pregătirea 
pămîntului. Căci ploaia cade iarna şi face toate drumurile impracticabile. în 
Asiria în timpul iernii cade zăpada şi tem- 

Aratul cu boi şi plug-semănătoare (relief din sec. II î.e.n.) 


peratura poate scădea mult sub zero grade. în luna noastră februarie încep să 
răsară ierburile. în Irak recolta începe azi la mijlocul lunii mai. în vechiul 
Babilon recolta putea începe la sfîrşitul lunii aprilie iar în mai era terminată. 


Suprafaţa agricolă utilă a Babiloniei, adică între oraşele Sippar şi Eridu, 
era de 375 km lungime şi 75 km lăţime, reprezenta deci circa 28.000—30.000 
km pătraţi. Suprafaţa agricolă a Asiriei era pe jumătate mai mică. Sudul 
Babiloniei era acoperit de mlaştini care nu se puteau înlătura decît cu mare 
greutate. în Asiria erau munții stîncoşi care limitau terenul arabil. Pentru 
agricultură rămîneau şi în Asiria şi în Babilonia pămînturile aşezate de-a 
lungul fluviilor şi al afluenților lor. Spre a extinde pămîntul arabil, dar şi spre 
a regulariza inundația fluviilor, o întreagă reţea de canale şi de diguri 
străbătea Asiria şi Babilonia. 


Cele mai bune şi mai fertile pamînturi se aflau în mîinile coroanei ; ştim 
că aceste pamînturi erau destul de întinse căci regele Melisipak II scuteşte de 
dări o moşie de 390 hectare, proprietatea fiului său, iar Nebu-kadnezar o 
moşie de 104 hectare. 

Alături de regi, proprietari ai unor mari întinderi de pămînt erau zeii, prin 
templele şi preoţii lor. Adesea se petreceau conflicte între rege şi templu 
pentru posesiunea unei moşii. Pe de altă parte templele se străduiau prin 
cumpărări, moşteniri sau donaţii sa-şi mărească domeniile. Administrarea 
acestor mari domenii ale templelor nu era uşoară şi necesita numeroşi ţărani, 
argaţi, funcţionari şi scribi. 

Ceea ce rămînea ca teren arabil, în afara celui ce aparținea regelui, casei 
regale şi templelor era proprietatea obştiilor adică a comunităţilor agrare. 

Oştenii posedau în uzufruct o întindere de pămînt pe care îl lucrau în 
schimbul serviciilor pe care le prestau în oastea regelui. 

Bucăţile de pămînt vîndute şi cumpărate nu erau prea mari dar variau după 
timp şi epocă. în epoca arhaică întîlnim bunuri agrare de 42 iku' (circa 165.750 
metri pătraţi adică 16 hectare şi jumătate, n.n.) sau de 216 iku (circa 84 hectare 
şi jumătate n.n.). 

în timpul regelui Hammurabi suprafeţele agrare vîndute par a fi fost mult 
mai mici, iar în Imperiul Nou Babilonian suprafeţele agricole sînt şi mai mici 
încă. 

Țăranii lucrau ogorul ei înşişi cu familiile lor, eventual cu ajutorul 
sclavilor sau al unor lucrători liberi plătiți, angajaţi fie pentru tot anul, fie 
doar pentru vremea recoltei. Cu toată rodnicia pămîntului, ţăranii nu o duceau 
prea bine din pricina dărilor, corvezilor, rechizițiilor dar şi dobînzilor pe care 
trebuiau să le plătească cămătarilor. Căci înainte de semănat ţăranul trebuia să 
se împrumute de sămînţă de la un cămătar, şi după recoltă trebuia să-şi 
plătească datoria cu dobîndă. 

Atât templele cît şi marii proprietari de domenii agricole arendau deseori 
întinderi din pămînturile lor ca să nu aibă griji şi să obţină un venit sigur. 
Posedăm un mare număr de contracte de arendă. Țăranul era obligat să aibă o 
recoltă egală cu aceea a vecinilor săi iar arenda se plătea în produse naturale 
în raport cu recolta obținută. 

Condiţia principală pentru dobîndirea unei recolte abundente era captarea 
apei şi distribuirea ei pe terenul propriu. De aceea se săpau canale de către 
stat şi se căpătau terenuri fertile noi. însă cel ce voia să aibă apă suficientă 
trebuia să aducă daruri în produse naturale. Proprietarii de pămînturi şi 
bancherii făceau pe socoteala lor canale şi puneau pe ţărani să plătească 
scump apa ce li se distribuia. Pentru întreținerea canalelor, ţăranii erau 
obligați să le curețe în mod periodic, apoi să întrețină digurile şi să 
îndepărteze tendinţa de înmocirlare a canalelor care se astupau astfel. Pe de 
altă parte prin deschiderea şi închiderea neglijentă a stăvilarelor unui canal, se 
putea nimici ogorul unui vecin, de aceea se cerea multă grijă în această 
mînuire a stăvilarelor. 

Aproape în tot decursul unui an ogoarele se aflau mai sus decît suprafaţa 
apei din canale (cu excepţia poate a primăverii) şi de aceea era nevoie să se 
ridice apa prin maşini hidraulice ca ea să fie condusă prin şanţuri la plantele 
de irigat. Maşinile de irigat folosite azi în Irak şi numit circi par a nu fi fost 
cunoscute în antichitate, dar maşina hidraulică egipteană de azi numită șaduf 
este exact acelaşi instrument pe care îl aveau şi babilonienii, adică o cumpănă 
care are la un cap o greutate, la celălalt o găleată mare cu care se scoate apă 
din canal, ca dintr-o fîntînă cu cumpănă. Apoi se toarnă într-un şanţ de unde 
se scurge pe ogor. Regele Sanherib a introdus şi în Asiria acest sistem de 
irigație, unde în general 


199 


irigaţia era mult mai dificilă decît în Babilon şi depindea mai mult de regimul 
ploilor. Spre a birui lipsa de ploaie se foloseau diferite descîntece şi o 
anumită piatră era folosită în asemenea vrăji de chemat ploaia. 

Pe lîngă irigarea ogoarelor, aratul cu un plug era o operaţie esenţială. 
Plugul vechi babilonian (epinnu) era de lemn şi consta dintr-o ramură mare 
de copac îndoita, la care se puneau doi boi. Pentru acest plug de lemn erau 
necesari trei oameni, unul care să ţină coarnele, altul ca să mîne boii şi altul 
ca să semene grîul în urma plugului. O altă variantă a plugului de lemn avea 
alături de brazdar o pîlnie prin care se turnau seminţele. Mai exista şi un plug 
mai mic ce era tras de oameni (agadibbu). 


După ce era arat ogorul, trebuia mărunțit pămîntul şi aceasta se făcea cu 
un fel de greble. După semănat munca ţăranului nu se termina însă şi el 
trebuia sa plivească buruienile, să păzească ogorul de păsări şi să împiedice 
lăcustele să se aşeze pe pămîntul lui. 

în Babilon se cultivau multe feluri de cereale, cel mai mult era cultivat 
orzul (asnan), dar în afară de acesta existau grîul propriu-zis (akkadian: kibru) 
şi secara, dar şi cereala cunoscută sub numele de durrah în Orient. 


Herodot arătase că în Mesopotamia nu se foloseşte decît ulei de sesam 
(susan) şi acest fapt este confirmat de Talmudul din Babilon. încercările 
regelui Sanherib de a aclimatiza măslinul nu au dat nici un rezultat, astfel că 
uleiul de sesam era folosit pentru mîncăruri, la unsori, pentru iluminat, în 


cultul zeilor, pentru ghicit viitorul (lecanoscopie) şi în nenumărate alte 
domenii. 


Pentru hrană se foloseau o serie de leguminoase, probabil fasolea şi bobul 
sau lintea. Toate acestea se cultivau în cantitate mare şi constituiau o bună 
parte din alimentaţie. Nu putem şti dacă se utiliza uleiul de seminţe de in, 
care totuşi a fost folosit în medicină. în Babilonia era necunoscut însă orezul, 
care a venit în Mesopotamia din India după expediţia în această ţară a lui 
Alexandru Macedon. 


Trebuie făcută o deosebire netă între ogoare şi grădini în care se cultivau 
pomi fructiferi şi legume, iar ţăranul nu era un grădinar (nuka-ribbu). Acesta 
din urmă era un om iscusit. Regele Sargon I a fost crescut de un grădinar şi a 
fost el însuşi grădinar. Dar grădinarul obişnuit avea aceleaşi greutăţi în viață 
ca şi ţăranul. Arenda pe care o plătea pentru terenul său mai mănos, era de 
patru ori mai mare ca aceea a unui țăran care-şi lucra ogorul. Se pare ca 
grădinarii erau jefuiți de roadele muncii lor de către proprietarul terenului 
care le cerea o arendă considerabilă. De aceea regele Hammurabi stipulează 
în codul său de legi: „Curmalele care sînt produse într-o grădină, trebuie să le 
ia numai proprietarul grădinii ; după aceea el va restitui argintul dimpreună cu 
dobinda sa conform actului sau de datornic negustorului ; apoi celelalte 
curmale, 

care au fost produse în grădină, vor fi luate în mod exclusiv de proprietarul 
grădinii." (Codul lui Hammurabi $66). 

O gradină frumoasă cu pomi fructiferi rodnici şi irigată de canale a părut 
în Orient totdeauna un paradis terestru. De aceea bucuria lui GilgameS nu 
cunoaşte limite cînd — după multe peregrinări prin beznă — revine la lumină 
şi acolo la marginea mării găseşte o grădină fermecată ai cărei arbori poartă 
în loc de fructe, pietre scumpe. Regele Nebukadnezar a construit aproape de 
palatul sau celebrele grădini suspendate din Babi-lon, pentru ca soţia sa care 
era medă să aibă în faţă peisajele muntoase din ţara ei. De fapt obiceiul de a 
planta grădini pe o substructura zidită nu a fost o invenţie a lui Nebukadnezar, 
căci s-au putut afla şi în imperiul asirian asemenea grădini. Stăpînitorii 
asirieni şi-au făcut de multe ori lîngă palatele lor „cîte o grădină mare 
asemenea celora din munţii Ama-nus (în Asia Mică, n.n.) în care au plantat 
toate soiurile de pomi, de roade, de fructe din munte şi din Chaldea". 

Arborele care era cultivat cel mai des în Mesopotamia era curmalul 
(akkad. gisimmaru) care are nevoie, spre a da fructe, de o temperatură medie 
de +21— 23°C, şi astăzi limita nordică a zonei în care se întinde curmalul 
este în Mesopotamia la oraşele Ana şi Tekrit. 

Curmalul are nevoie de mult soare, de apă în cantitate considerabilă, de 
aceea creşte bine în apropierea unui rîu, unui canal sau unui lac. înmulţirea 
curmalilor nu se face prin sîmburi ci prin vlăstari care nu trebuie aşezaţi prea 
departe unul de altul, pe cînd pomul adult are nevoie, dimpotrivă, de cel 
puţin 100 metri pătraţi pentru a creşte. Cultura curmalului impune fecundarea 
sa artificială în îngrijiri atente şi continue. 

Un curmal putea să dea pînă la 1 kur (121 litri) curmale, dar în medie 
această cantitate era mai mică. Se deosebeau mai multe feluri de curmale — 
cele din Makkan, cele de Meluhha, cele de Tilmun (Bahrein). Xeno-phon 
lauda calitatea curmalelor din Mesopotamia care erau „minunat de frumoase 
şi de mari şi se asemănau în culoare cu chihlimbarul" (Xenophon, Anabasis, 
II, 5, 16). Curmalele erau mîncate crude şi reprezentau o parte însemnată din 
hrana oamenilor ; sucul de curmale era folosit pentru pregătirea mierei, sau, 
după fermentare, pentru vin şi oţet. Sîmburii de curmale erau utilizaţi de 
fierari pentru cărbune, dar şi pentru hrana vitelor, după ce erau măcinaţi. De 
fapt toate părțile curmalului găseau o întrebuințare din cele mai utile într-o 
ţară extrem de săracă în lemn. O poezie persană afirmă ca se pot trage 300 de 
foloase din curmal. 

în grădinile babiloniene, în afară de curmali se găseau viţă de vie, grenade 
şi smochine. în ceea ce priveşte smochinele, Herodot afirmă că nu se află în 
Mesopotamia (I, 193) dar aceasta nu corespunde cu cele ce aflăm în textele 
sumeriene şi akkadiene. 

Cultivarea zarzavaturilor în grădinile asiro-babiloniene se făcea cu multa 
grijă, folosindu-se îngrăşăminte şi rasădindu-se prin răsaduri numeroase 
straturi. 

Florile erau mult îndrăgite, ca în tot Orientul dealtfel. Ceremoniile în 
temple se îndeplineau cu buchete mari de flori, cel ce implora pe zei lua în 
mînă o ramură de palmier şi aducea flori. Şi regii purtau cu plăcere fiori la ei, 
spre a se desfăta cu forma şi cu mirosul lor. De aceea găsim în ornamentaţiile 
asiro-babiloniene atît de multe flori şi pe stele se aflau des fiori de lotus 
stilizate. Crinii sălbatici creşteau pretutindeni, mai cu seamă primăvara. 

în contrast cu multitudinea de flori, legume, zarzavaturi şi plante de 
grădini în general era raritatea arborilor care să dea lemn de ars sau de lucrat. 
Ca pomi autohtoni se pot cita plopul de Eufrat (Urbaru) care creştea pe 
malurile acestui fluviu, de asemenea tamariscul (binu), deseori un arbust. 
într-o fabula tamariscul se ceartă cu curmalul spu-nîndu-i: „Eu sînt mai 
valoros ca tine . . . Tot ce are ţăranul îl obține din vlăstarele mele. Din sînul 
meu îşi face el săpăliga şi cu ea deschide canalele şi udă cîmpul" (cf. At. 
Negoiţă, Gîndirea asir o-babiloniană în texte, Buc, 1975, p. 252). Chiparosul 
creşte uşor şi în vremea lui Alexandru cel Mare era folosit pentru construirea 
corăbiilor. 

în locul lemnului se folosea însă în întreaga Mesopotamie, trestia (sum. gi, 
gin, akkadiană qanu) care găsea multe întrebuinţări în viaţa de toate zilele a 
oamenilor. Trestia era atît de utilă încît [uneori se planta de-a lungul 
canalelor. 

Asiro-babilonienii aveau un mare număr de animale domestice, dar istoria 
domesticirii lor ne este cu totul necunoscută. însemnat lucru e de observat că 
taurul, măgarul, oaia, capra şi porcul şi poate pisica se găsesc în stare 
sălbatică în Mesopotamia. 

Creşterea vitelor era una din îndeletnicirile cele mai îndrăgite de zei şi de 
pildă zeiţa Istar îi făgăduieşte lui GilgameS: „caprele tale vor naşte cîte doi 
iezi, oile tale vor făta gemeni”. 

Meseria de păstor (kaparru) era slăvită şi în legende. Zeița IStar se 
îndrăgosteşte de un păstor, dar după o vreme îl loveşte şi îl preface într-un 
leopard, astfel că tovarăşii săi îl vînează şi cîinii îi muşcă din blană. Păstorii 
erau fie angajaţi ai unor proprietari sau ai templelor, fie independenţi şi 
păşteau vitele lor sau ale sătenilor. Salariul lor nu era strălucit, sub regele 
Urukagina păstorul ce păştea 20 de oi primea 20,5 litri grîne pe lună (1 1/2 
bănicioară, n.n.) şi în plus o recompensă anuală de încă 50 litri de cereale 
(cerealeleţ'se măsurau cu măsuri de capacitate ca lichidele, n.n.). Mai mulţi 
țărani dădeau vitele lor unui singur păstor care primea o leafă anuală de la 
fiecare din ei. Vitele erau marcate cu un 

semn special al proprietarului. Păstorul trebuia să găsească loc de păşu-nat 
bun pentru vite. 

Vitele cornute, taurul şi vaca erau cele mai apreciate şi existau în 
Mesopotamia o varietate cu coarne lungi şi alta cu coarne scurte. Fiecare vită 
avea un nume ca un om, de pildă „Proprietate a zeului Lunii" şi primea o 
hrană abundentă căci în afară de iarba ce o păştea pe cîmp li se dădea 2,4 litri 
cereale pe zi. Vitele cornute erau ţinute pentru lucru, pentru irigat, arat, grăpat, 
dar şi pentru transporturi. Se folosea bineînţeles şi laptele lor din care se făcea 
brînză. Carnea de vită era rareori mîncată în alimentaţie, dar vitele erau aduse 
ca jertfă zeilor şi ucise în mod ritual. Pentru omul obişnuit o friptură de vacă 
era mult prea scumpă şi nu putea mînca o astfel de hrană decît dacă „un leu a 
ucis pe cîmp o vită" sau dacă „zeul a omorît-o" trăsnind-o. Dacă un taur 
omoară un om se face o cercetare (cf. Eşire, XXI, 28), dacă taurul era 
cunoscut sau nu, că împunge. Dacă nu era cunoscut că împunge atunci nu se 
puteau cere despăgubiri de la proprietar. Dacă era cunoscut că împunge şi 
stă-pînul său nu i-a legat coarnele sau nu i le-a protejat, atunci trebuia 
stă-pînul să plătească, dacă cel ucis era un om liber 1/2 mină, dacă era un 
sclav 1/3 mină. 

Mai însemnate decît vitele cornute erau pentru ţărani, oile şi caprele. Oile 
erau mai înalte şi mai vînjoase decît ale noastre de acum şi aparţineau unei 
rase cu coada groasă. Preţuită era oaia din Ur sau cea amo-ritica. Caprele 
erau negre sau albe şi aveau coarne lungi şi răsucite. Şi oile şi caprele în 
afară de iarba pe care o păşteau primeau circa 1 litru zilnic de grăunţe. Oile şi 
caprele dădeau lapte din care se făcea brînză. Carnea de oaie şi de capră se 
mînca la ospeţe. Se foloseau pieile de oaie şi de capră pentru confecţionarea 
burdufelor în care se ţineau lichidele, dar cu care, umflate, se traversau rîurile 
şi fluviile, apoi din ele se făceau bărci şi încălțăminte. Se deosebeau încă din 
vremurile cele mai vechi „oi pentru mîncat" şi „oi de lînă" dar se torcea şi 
părul caprelor. Pînă în vremea kasiţilor lîna se smulgea de pe oi, după aceea 
pentru tuns s-a folosit foarfecă de fier. 

Animalul de povară şi pentru lucru, cel mai folosit de ţăranii săraci, era 
măgarul (akkad. imeru) care se dezvolta bine în Mesopotamia. Măgarii albi 
frumoşi, care şi astăzi constituie mîndria ţăranilor din Irak, erau cunoscuţi 
încă din antichitate, dar erau şi măgari cenuşii şi pătaţi. Desigur pentru 
munca ogoarelor măgarul nu era prea folositor, dar pentru căratul unor 
greutăţi, pentru călărit, pentru tracţiunea unor căruţe uşoare era foarte 
adecvat. 

De aceea în primele dinastii, templele şi regii aveau cirezi de măgari, cu 
toate că o pereche de măgari mînca pe lună 378 litri de grăunţe (circa 23 
bănicioare, n.n) pentru că nu existau alte animale de tracțiune. 

Mai tîrziu calul (akkad. sisu) a luat locul măgarului, totuşi calul apare 
tîrziu în Mesopotamia căci de pildă nu este nici măcar menţionat în Codul lui 
Hammurabi. Dar începînd din a doua jumătate a mileniului II caii se 
înmulţesc şi regele Hattuăil din Hatti scrie regelui Kadasman — EIil II din 
Babilon că „în ţara fratelui meu sînt mai mulţi cai decît paie". Herodot scrie 
că satrapul din Babilon avea 800 armăsari şi 16.000 de iepe (Herodot, I, 192). 
Media şi Armenia erau socotite ţări bogate în cai şi plăteau tributul prin cai. 


Cămila nu era originară din Mesopotamia şi nu a fost niciodată prea 
îndrăgită în aceste ţinuturi. Dar cămila transporta mult mai mult decît catîrul 
şi străbătea întinderi mari din pustiu. 

Porcul a fost domesticit de mult în Mesopotamia şi aceste animale erau 
lăsate să alerge pe străzi în oraşe căutîndu-şi hrana în resturile menajere sau 
erau crescute în cocini, ori în mlaştini. Porcul era mîncat la ospeţe, apoi 
carnea sa era adusă ca jertfă zeilor. Totuşi el era considerat ca necurat căci 
demonii răi luau adesea înfăţişarea de porci, iar demonul Labartu care ucidea 
pe copii (căci mortalitatea infantilă era mare) avea chip de porc. în anumite 
zile nu se mînca porc afară doar dacă cineva era bolnav. 


Tot impur era considerat şi cîinele, căci mînca resturile menajere, dar şi 
copiii expuşi pe maidane sau cadavrele neîngropate. De aceea era un animal 
necurat în special cîinele negru, considerat adesea întruparea demonului rău 
Labartu. Existau însă şi cîini care erau răsfățați şi iubiţi de stăpînii lor, 
crescuţi în case, hrăniţi cu lapte; ajunşi mai mari stăteau pe lîngă casă legaţi 
cu un lanţ. De fapt multe case aveau un cîi-ne într-o cuşcă, cîine păzitor, 
adesea şi porțile oraşelor erau păzite de cîini. Ciobanii aveau şi ei cîini pe 
lîngă turmele lor, iar vînătoarea se făcea cu ajutorul unor cîini aparte. Herodot 
scrie că satrapul pers din Babilon ţinea un număr aşa de mare de cîini indieni, 
încît patru sate în cîmpie erau obligate să-i hrănească (Herodot, I, 192). 


Păsările de curte din Mesopotamia erau gîştele, rațele, găinile şi 
porumbeii. Se ştie că în Imperiul Vechi şi în cel de Mijloc al Egiptului găina 
„pasărea care naşte zilnic" adică face ouă zilnic, era cu totul necunoscută şi 
primele găini pe care faraonul Thutmoses al IH-lea le-a adus din Asia au 
stîrnit mare curiozitate. Grecii vechi socoteau că găinile vin din Persia şi 
Media, iar sirienii (arameenii) numeau găina după locul de unde venea 
„pasărea akkadiană”. 

Păunii au fost aduşi, desigur din India, de către Tiglatpileser IV, dar el i-a 
primit ca tribut din Arabia care avea legaturi pe mare cu coasta de apus a 
Indiei şi cu regiunile tamile de sud ale peninsulei indiene. Diodor din Sicilia 
menţionează că păunul se găseşte în Babilon (II, 53). 

în afară de agricultură, grădinărit şi creşterea vitelor ţăranii se înde- 
letniceau cu pescuitul şi vînătoarea. De fapt vînătoarea era rezervată mai cu 
seamă regilor şi marilor dregători asiro-babilonieni care vînau lei, leoparzi, 
pantere, şacali, lupi, vulpi, mistreți, gazele şi antilope, dar lăsau vînatul 
mărunt pe seama locuitorilor de la ţară. în Mesopo-tamia existau pe vremea 
regatelor asiro-babiloniene o serie de animale astăzi dispărute acolo: onagrul 
(măgarul sălbatic), elefantul (în akka-diană: piru) şi struţul. Ca patron al 
vînătorilor era socotit zeul soarelui : Samas. Vînatul era prins cu ajutorul 
curselor şi al plaselor, acestea din urmă fiind folosite mai ales pentru gazele şi 
păsări. Vînătoarea de lei se făcea de regi urmărind fiara din carul de luptă. 

Cel mai primitiv mod de a pescui în apele atît de bogate în peşte din sudul 
Mesopotamiei, era să se tulbure apa şi să se prindă peştii cu mîna. Mai tîrziu 
s-au folosit undiţe şi în solul Mesopotamiei s-au găsit cîrlige de bronz. 

Desigur avem relativ puţine date despre viaţa de toate zilele a ţăranilor 
asiro-babilonieni. Dar modul de producție tributal (oriental sau asiatic) era 
acela care regla viaţa în aşezările săteşti din Mesopotamia. Triburile venite să 
se instaleze în sudul ei au avut şefi şi administratori care trebuiau să încaseze 
în numele regelui dările în natură, sau să impună corvezile fiecărui locuitor. 
Fiecare trib ocupa un teritoriu mai mult sau mai puţin întins, unde s-au 
construit sate şi oraşe şi acest teritoriu era posesiunea tribului care îl 
distribuia la început în parcele membrilor săi. Aceste parcele erau doar 
exploatate de sătenii membri ai tribului. Proprietar eminent era însă regele. 

Terenurile necultivate erau la dispoziţia primului ocupant, şi deveneau 
posesiunea celuia ce le defrişa. 

Afară de ţăranii aşezaţi în locuinţele lor şi făcînd parte din comunități 
săteşti, cărora li se arendau terenuri de către marii proprietari şi temple care 
posedau mici bucăţi de pămînt, în Mesopotamia erau lucrători agricoli 
angajaţi pe termen lung sau scurt, primind simbria lor fie în produse naturale 
(grîne), fie în argint. Aceştia puteau fi arameeni, elamiţi, kasiţi veniţi din 
afara Mesopotamiei. 

Dar sătenii erau cumplit jupuiţi de cămătari care le împrumutau cu 
dobînzi enorme. Codul lui Hammurabi stabilise o dobinda de 20% pe an, dar 
în practică se percepea pentru împrumuturile în cereale 33 1/2% dobîndă pe 
an. în afară de aceasta în cursul anului exista o fluctuaţie foarte mare a 
preţurilor agricole şi ţăranul împrumuta grîne a căror valoare în argint era 
mare în primăvară, şi plătea la seceriş tot 

în argint cînd valoarea grînelor scăzuse mult din pricina abundenței lor după 
recoltă. în felul acesta ţăranul pierdea de două ori, şi o dobîndă exorbitantă şi 
diferenţa valorii grînelor rezultînd din această fluctuaţie a preţurilor. 

La Uruk s-a găsit o parte din arhiva a doi frați cămătari care în decurs de 
20 de ani au pus mîna pe mai mult de patruzeci de case şi pe multe terenuri. 
Dar cămătarii prin dobinzile enorme ce le percepeau, prin ipotecile şi gajurile 
ce le luau dobîndeau un mare număr de sclavi dintre cei ce se împrumutau la 
ei. Era de ajuns o invazie de lăcuste, de rozătoare, sau o scădere a preţului 
grînelor ca săteanul care se împrumutase la un cămătar să fie vîndut ca sclav 
întrucît nu-şi putea plăti datoria. Aceşti sclavi, foşti clienţi ai cămătarilor de 
la care se împrumutaseră, erau apoi închiriaţi cu ziua de ei, altor săteni ca 
să-şi lucreze ogoarele. Tot din pricina datoriilor la cămătari unii săteni datori 
îşi vindeau copiii; se născuse chiar un proverb: „Omul puternic trăieşte prin 
mîinile sale, iar omul slab cu preţul copiilor săi”. 

Țăranul din comunitățile agrare săteşti locuia în case de trestie lipite cu 
argilă, sau în case din chirpici cu acoperiş de papură. îi vedem figurați pe 
unele reliefuri, purtînd barbă mică, un fel de capişon care le acoperea urechile 
şi aveau un moţ aplecat înapoi, cu un veşmînt care le ajungea pînă la 
genunchi şi le acoperea jumătate din braţe, încinşi cu o curea şi desculți. 
Părul lung, stufos, ieşea afară din capişon la spate. 

Comunitățile săteşti din Mesopotamia au început să se destrame odată cu 
dezvoltarea economiei băneşti şi a cametei. în conducerea acestor comunităţi 
săteşti există un sfat al celor mai vîrstnici membri, dar în fruntea comunităţii 
nu se mai află un şefales de membrii ei ci un funcţionar al regelui, care 
devine un fel de primar. în vremea lui Hammurabi se pare că nu mai exista 
dreptul de control din partea comunităţii asupra averii membrilor săi (iniţial 
pămîntul fiind al comunităţii) întrucît acum pămîntul putea fi dat în arendă, 
lăsat moştenire sau vîndut fără nici o oprelişte din partea comunităţii agrare. 
Nu avem nici date despre păşunatul vitelor membrilor unei comunităţi agrare 
pe imaşul comun. Toate acestea ne silesc să admitem că procesul de destră- 
mare al comunităţii agrare era incontestabil. Dar ele continuă să existe în 
ceea ce priveşte săparea canalelor, a digurilor şi întreţinerea acestora. 

Canalele sînt folosite de toți locuitorii, fiind excelente căi de navigaţie, 
apoi ele aduc apă şi sporesc prosperitatea generală. Dar canalele cer o 
întreținere continuă fiindcă pămîntul este moale, iar malurile canalului sînt 
friabile, apele Eufratului ajung încărcate cu nisip şi argilă, cîte 1 kg la un 
metru cub de apă, iar la latitudinea Babilonului astăzi, în vremea inundaţiei, 
cîte 25 kg pe metru cub de apă. Canale secundare şi rigole conduceau apa 
pînă la limitele ogoarelor şi ale păşunilor. Aici 

încă din epoca anterioară lui Sargon I, apa era ridicată cu maşini mişcate de 
boi. Codul lui Hammurabi prevede furtul acestor instalaţii; hoţul va ti obligat 
să plătească proprietarului furat, cinci sicii de argint pentru o maşină cu boi. 
Dar ridicarea apei nu depăşea 4 metri. 

Legea lui Hammurabi prevede pagubele provocate pe ogorul cuiva de 
către ţăranul care îşi întreţine rău rigola sa, dacă el neglijează să o întărească 
sau daca se produce o spărtură în rigolă, trebuie să restituie recolta nimicită. 
Dacă nu poate sa-l despăgubească pe vecinul său căruia i s-a nimicit recolta, 
i se va vinde întreaga avere. Țăranul care uita să restabilească un dig sau un 
baraj după ce l-a înlăturat spre a-şi iriga ogorul său, este de asemenea 
responsabil de inundația pe pâmînturile învecinate. El trebuie să-şi 
despăgubească vecinii conform recoltei medii a terenurilor care au fost 
vătămate. Dacă e vorba de răsaduri, despăgubirea este de circa trei hectolitri 
şi jumătate de grîne pe hectar. 

Dar ţăranii mesopotamieni erau siliți adesea să închirieze boi pentru a ara, 
deşi am arătat că exista şi un plug tras de oameni care e o dovadă evidentă a 
spolierii ţăranilor şi exploatării lor. Preţul de închiriere a boilor pentru arat 
era fixat din timpul lui Hammurabi la 4 gur de orz (mai mult de 500 litri = 
circa 30 bănicioare, n.n.) pe an. Legea prevedea accidentele care se puteau 
întîmpla boilor, sau din pricina lor şi fixează despăgubirile. în epoca 
dinaintea regelui Sargon I randamentul la hectar poate să fie stabilit prin 
datele aflate în tabletele lui Lugalanda. Se recoltau la hectar circa 22 
hectolitri de orz (2200 kg, n.n) ceea ce este un randament scăzut, pentru 42 
litri de sămînţă. 

în epoca Ur plugarul, păstorul, cel ce îngrijeşte de boi sînt plătiți cu anul, 
ei primesc drept simbrie orz, lînă, uneori şi argint. După acelaşi cod de legi 
cel ce a luat un cîmp (cu arendă) şi nu a semănat orz pe el, trebuie să-i 
plătească arenda proprietarului după recolta medie a ogoarelor învecinate. 
Dacă se distruge recolta de o furtună, dacă proprietarul terenului a fost plătit, 
toată paguba cade pe cel ce a arendat. Dacă există contract de dijmă şi dacă 
dijma n-a fost plătită, restul recoltei ce a rămas după o furtună se împarte 
între cei doi. 

Totuşi, legea lui Hammurabi protejează în teorie pe ţăran, căci dacă a 
făcut un împrumut cu dobîndă şi nu are nici o recoltă ca urmare a unei 
furtuni sau a lipsei de apă în canale, el nu este obligat să plătească dobinda în 
anul acela. Dar legea aceasta nu se aplica în realitate. 

Se poate încredința cultura unui teren unui ţăran plătit cu o retribuţie 
anuală. Proprietarul terenului dă boii. Dacă acel ţăran plătit este prins în 
flagrant delict de furt este osîndit să 1 se taie mîinile. 

Pământurile sînt arendate în Mesopotamia pentru o perioadă de trei ani 
ceea ce presupune rotația trienală a culturilor. Arenda se plăteşte în argint şi 
în produse naturale. 

Hammurabi precizează în codul său preţul închirierii animalelor pentru 
treieratul grînelor, care se făcea prin trecerea vitelor şi călcarea spicelor. 
Astfel se plăteau 20 ga de orz (circa 17 litri, n.n) preţul închirierii unui bou pe 
zi, 10 qa un măgar. Un car cu boi se închiria cu 180 qa pe zi (circa 150 
litri )de orz, carul singur 40 ga. Salariul zilnic ce se plătea unui lucrător 
agricol cu ziua varia cu anotimpul, primăvara fiind un salariu mai mare decît 
toamna şi iarna (ziua lumina fiind mai lungă primăvara şi vara). 

Dacă cea mai mare parte a ţăranilor Mesopotamiei locuiau în colibe de 
trestie sau de chirpici, mulţi se adăposteau în corturi, sau îşi făceau un fel de 
bordeie în pămînt, acoperite cu trestie şi papură. 

De aceea casele ţăranilor nu aveau mare valoare comercială, ele reflectînd 
sărăcia cauzată de exploatarea nemiloasă a maselor. 


Viaţa de toate zilele în Asiria şi Babilonia 


Asiro-babilonienii credeau că familia este imaginea statului, aşa cum 
regele domneşte într-un stat, tot aşa tatăl domneşte peste familie. Ca semn al 
nefericirii depline se socotea faptul că: „bărbatul îşi părăseşte nevasta, şi soţia 
părăseşte pe bărbatul ei" sau că „oamenii îşi vînd copiii pentru bani”. 

în raport cu schimbările societăţii asiriene şi babiloniene în decursul 
secolelor, viaţa de familie a devenit mai bogată, iar situaţia femeii şi a 
sclavilor s-a îmbunătăţit. Totuşi suveranitatea exercitată asupra familiei de 
tată nu a diminuat niciodată. 

Alături de el se afla soţia sa, care trebuia să-i nască un număr cît mai mare 
de copii. Căci copiii mulți erau o dorință vie în inima fiecăruia, ei 
reprezentînd forţa de muncă; în afară de aceasta ei erau aceia care aveau grijă 
de părinţii lor după moarte prin rituri şi ceremonii numeroase. Totuşi familiile 
nu erau prea mari din pricina marii mortalități infantile. Băieţii erau foarte 
doriţi de părinţii lor, dar şi fetele erau îndrăgite. 

Cînd se apropia vremea de naştere a unei femei, tatăl şi familia se rugau 
zeului Nergal, dar şi lui Samas, zeul soarelui. Femeia năştea însă la fel ca în 
Egipt şi ca la iudei între două cărămizi într-o poziţie „flectată” şi aducea 
copilul nou născut în lume cu ajutorul unei moaşe. Alteori femeia gravidă 
năştea şi într-un pat. Cînd naşterea nu se producea uşor, demonul rău Labartu 
răsturna părţile interne ale parturientei, sau o vrăjitoare împiedica naşterea 
astfel că mama avea mitra „închisă”. în aceste cazuri trebuiau folosite alte 
mijloace spre a combate în mod eficace puterile rele, adică se utiliza o 
anumită „buruiană de naştere" sau „o piatră de naştere" care are o cavitate 
lăuntrică în ea în care se află o altă mică pietricică, alcătuind deci un 
analogon, un chip similar uterului din abdomenul mamei. 

Prin aceste descîntece se izgonesc farmecele şi făcăturile împotriva 
femeilor ce stau să nască. 

După naştere tatăl î] declară legitim pe noul născut spunîndu-i „fiul meu", 
iar statul îl înscrie în registrul său de dări şi de serviciu militar. 

Noul născut e alăptat de mama sa doi sau trei ani, iar oamenii avuţi 
angajează o doică. Copilaşul e ţinut în leagăn, dar cînd mama iese cu el din 
casă îl ţine călare pe umerii săi (ca şi astăzi în multe locuri în Orient). Ni s-au 
păstrat jucării de argilă pentru copii, o cămilă, o oaie, care dovedesc faptul că 
cei mici sînt la fel în toate timpurile. Părinţii însă văd pretutindeni duşmani ai 
copiilor lor: zeul bolii Nergal stă în piaţa publică şi trage pe cel mic de la 
joacă luîndu-l cu el, dar duşmanul cel mai aprig era demonul femei Labartu 
care pricinuia boală şi corupţie. Spre a înlătura acţiunile lor malafice, se atîrna 
de gîtul copiilor o tăbliță cu chipul demonului şi cu un scurt descîntec, ce 
servea ca amuletă. 

Copiii nedoriți erau eliminaţi în Babilon, ca şi în toată antichitatea, prin 
expunerea noului născut pe un maidan. Mai cu seamă preotesele care nu 
trebuiau să aibă copii, sau femeile sărmane aruncau copiii nou născuţi pe 
străzi sau în fîntîni ca să fie mîncaţi de cîini sau de corbi, îi aşezau în deserturi 
ori în munţi, sau îi aşezau într-un coşuleţ de papură dîndu-le drumul pe un rîu 
(cf. Exod, II, 3 sq). Se ştie că singuri iudeii nu ucideau pruncii şi nu-i 
expuneau în locuri virane spre deosebire de toate popoarele antichităţii. Cei 
mai mulți dintre aceşti copii abandonaţi mureau; dar se găseau şi oameni 
miloşi ca să-i adopte şi să-i crească, sau oameni care îi hrăneau şi făceau din 
ei sclavi. Evident era nevoie de angajat o doică pentru ei, care să-i dea să sugă 
copilaşului pînă la 2—3 ani, fiind plătită cu întreţinerea ei, uleiuri de uns pe 
corp Şi veşminte. 

Adopţiuni ale copiilor erau frecvente, chiar atunci cînd era vorba de 
persoane adulte. Familiile lipsite de copii căpătau în felul acesta forța de 
muncă şi artizanul îşi învăţa fiul adoptat meseria sa, sau preoteasa creştea o 
fetiță ca să devină hierodulă şi în felul acesta să fie un sprijin pentru 
bătrîneţea ei. 

Circumcizia care se practica în Egipt şi de aici la iudei nu era întrebuințată 
în Asiria şi nici în Babilonia. Nu ştim cu certitudine cum se îndeplinea în 
Mesopotamia ceremonia acordării unui nume copilului nou născut. Este 
posibil ca tatăl să dea un nume copilului său imediat după naştere. Căci ce 
este numit cu un nume există cu adevărat, şi extirparea numelui unui om era 
egal cu nimicirea acelui om (F. Delitzsch, Asslrisches Handworterbuch, p. 
666). Faţă de această situaţie eminentă a numelui, orice nume era un omen 
(nomen est omen) „un nume este 

presagiu, o prezicere” spuneau latinii,), adică o dorinţă de bun augur și 
părinţii puneau în numele copilului lor tot felul de dorinţi bune şi pioase. Noi 
tragem din aceste nume deducţii asupra aspectului exterior al copilului asupra 
situației politice şi religioase a părinților săi, ba chiar căpătăm unele 
informaţii istorice. Spre a deosebi mai bine persoanele, asiro-babilonienii, în 
scrierile oficiale, adăugau alături de numele unui om şi numele tatălui său. 
Numai sclavii trebuiau să se mulțumească cu un singur nume. într-o epocă 
mai tardivă s-a înrădăcinat obiceiul să se raporteze neamul tatălui la un 
strămoş cunoscut, creîndu-se astfel un fel de nume de familie, prin apelația 
strămoşului sau denumirea profesiunii sale. Aşa de exemplu toţi asociaţii 
cunoscutei case de bancheri din Babilon pe timp de mai multe generaţii s-au 
numit nepoți ai lui Egibi, şi la fel era şi cu firma Murassu fii, la Nippur. 

Numele vechi sumeriene erau mult mai simple decît cele akkadiene. dar 
şi numele de persoane sumeriene puteau fi uneori destul de complexe. Tatăl 
îşi numea feciorul „micuţul" (rurturra) „cel bun" (dugga), sau „viaţa" (namzi) 
„cel superior” (nammah); numele conţineau în ele dorinţa ca acela ce era 
astfel numit să aibă calităţile ce i se dădeau. Alte sintagme ca „fie ca el să 
trăiască" (hetil) exprimă acelaşi lucru. La alte nume subiectul „care trebuie 
completat, este numele unei divinităţi „El I-a scos afară" (Ibrae) sau cu forma 
întreagă „zeiţa Bau l-a scos afară" (Bau-ibîae). Nume care conţin două părți 
sînt cele formate dintr-un substantiv şi un adjectiv „mîna dreaptă" (a-zida) 
„stăpînul cel legitim" ((sul-gi) sau nume format dintr-un substantiv şi un altul 
la genitiv „stăpînul prea plinului" (en-hegal) „slujitor al (zeiţei) Bau" 
(ur-Bau) ; „slujitor al lui Gudea" (Gin-Gudea). 

Există nume formate dintr-o propoziţiune întreagă „Domnul meu este 
bun" (Emmu-dugga) sau „Regele Sulgi este buruiana vieții veşnice” 
(Sxdgi-u-namtila). Nume formate din trei termeni pot fi prescurtate „Cine 
este ca zeul soare ?" (aba-utu-gim) este încă aşa numit, dar nume mai lungi 
ca: „cu Bau aş vrea să umblu" era prescurtat pe scurt „cu Bau"  (Bau-da). 

Cînd semiţii au apărut în Mesopotamia au imitat numele sumeriene, luînd 
la început nume pur sumeriene în vremea dinastiei din Akkad, apoi nume 
semite formate în acelaşi fel ca cele sumeriene, de ex. cu doi termeni „cîine 
al (zeului) Ea" (Gelab-Ea) „rege legitim" (Sarru-Kenu) = Sargon. 

Cu timpul numele semite s-au înmulţit, dar nume sumeriene au rămas 
pînă în epoca Imperiului Nou Babilonian fără să însemne că posesorii acestor 
nume sînt de origine sumeriană (aşa cum la noi cei ce au nume semite sau 
greceşti cum ar fi Emanoil, Mihail, Teodor etc. nu sînt nici semiţi nici greci). 
în numele semite din Mesopotamia se 

modifică termenii folosiţi, dar structura lor rămîne aceeaşi. O serie de nume 
semite se referă la proprietăți ale corpului „pleşuvul”, „golaşul"” (gubbuhu) 
„cel mic" (dagqum) sau la anumite profesiuni: „fierar" (nappahu) „olar" 
(paharu) ori se referă la apartenenţa la un grup etnic „om din oraşul Assur” 
(As sur ai); ori la lunile anului şi la zile „cel născut în luna Elul" (Ululai) sau 
la plante, animale, ori pietre: „vulpe" (selibu) „diamant" (Elmesum). 


Nume alcătuite din doi termeni cuprind rugăciuni şi dorinţe pentru tînărul 
copil, pentru părinții lui, fraţii săi sau patria sa: „mama este bună" 
(ummu-tabat) „să trăiască ea de-a pururi" (si-lu-darat). Mai dese sînt numele 
cu caracter teofor şi numele care afirmă că noul născut este slujitorul, 
servitoarea, darul unui zeu se bucurau de o mare răspîn-dire. Şi folosirea 
zeilor în nume de persoane este frecventă „Zeul soarelui este divinitatea mea 
protectoare" (Samas-lamassi). Marduk sprijină (Marduk-hatin). Numele 
formate din trei termeni sînt rare: „Pe tatăl meu eu nu îl cunosc” (Abi ui idi) 
se dă unui copil nelegitim, „Cine este ca Uruk?" (Mannu aki Uruk), „Cine 
este un rival al zeului soarelui ?" (Mannu sanin Samas). 

Numele lungi erau prescurtate. Ştim de pildă că doi duşmani ai regelui 
Sanherib pomeniţi în inscripţii cu numele de suzub „potrivnic" se numea unul 
Nergal usezib (Nergal a izbăvit), celălalt era chaldeanul Musezib-Marduk 
(Marduk este mîntuitor). Despre un sclav care se numea Rimanni Bal 
„Miluieşte-mă pe mine, Bal" se scrie că era chemat sub apelaţia de Rimur 
„Miluire". 

în anumite împrejurări numele vechi era schimbat şi omul căpăta un nume 
nou. De exemplu regii Tiglatpileser IV şi Salmanasser V se numeau ca regi ai 
Babilonului respectiv Pulu şi Ululai. 


Regele Nabonide a dat fiicei sale cînd a făcut-o mare preoteasă a zeului 
Lunii, numele cultic de ,„ Bel şahi Nannar, „Un stăpîn biruitor este zeul lunii”. 

Popoarele străine care au cotropit Mesopotamia s-au asimilat repede şi în 
numele lor au rămas puţine urme ale vechii lor origini etnice. Din domnia 
guţilor au rămas doar o serie de nume regale rare: Lasirab, Tirigan, Arbagan 
care au evident rezonanţă indo-europeană, gutii fiind consideraţi strămoşi ai 
kurzilor de azi (cf. Tirigan similar lui Tarquinius). Dar cuceritorii semiţi care 
au fundat prima dinastie babiloniană şi erau originari din apus, fiind semiţi 
din vest, au adus din patria lor nume care diferă puţin de cele akkadiene de 
ex.: Huna „zeul nostru" pentru akkad. Huni sau iadih „el ştie" pentru akkad. 
idi; samsu „soare" pentru akkad. samsu „soare" etc. Dar cu sfîrşitul primei 
dinastii au încetat să fie folosiți asemenea termeni dialectali. 

După ce copilul creştea mai mărişor, cei săraci erau trimişi să muncească, 
iar cei mai bogaţi mergeau la şcoli să înveţe să scrie, să citească şi să 
socotească, pe cînd alţii erau daţi pe lîngă un artizan ca să înveţe o meserie. 
Patricienii primeau o învățătură legată de arte marţiale, călăritul, lupta cu 
sulița, trasul cu arcul, condusul carului de război şi diferitele exerciţii 
corporale. 

Ajuns la vîrsta căsătoriei tînărul alegea adesea o iubită care nu era pe 
placul părinţilor lui, mai cu seamă dacă viitoarea noră era o hiero-dulă, 
slujitoare a unui zeu pe lîngă un templu. Căci în general babilonienii 
considerau şi căsătoria ca o afacere şi de aceea luau toate precauţiile ca 
această afacere să fie aducătoare de profit. Se făcea totdeauna un contract de 
căsătorie în scris. 

în epoca akkadiană arhaică, mai existau resturi de poliandrie în 
Mesopotamia şi o femeie avea doi bărbaţi cu care convieţuia în mod succesiv 
un număr de săptămîni. în aceeaşi epocă exista răpirea femeilor care în codul 
lui Hammurabi este înlocuită prin cumpărare. 

Logodnicul sau tatăl său trebuia să aducă viitoarei soţii un dar substanţial. 
Ceremonia nunţii se făcea cu diferite rituri şi printre acestea tatăl mirelui 
turna ulei de sesam pe capul norei sale. Nora primea ca zestre o casă, un ogor 
sau sclavi.însă în epoca neobabiloniană situația socială a femeii fiind mai 
bună, darul adus de mire viitoarei soţii a dispărut, poate fiindcă reprezenta 
prea evident vechea cumpărare a femeii, şi nu a mai rămas decît zestrea. 

Din documentele de care dispunem se pare că soţii în general aveau 
afecţiune unul faţă de celălalt şi lucrul acesta reiese şi din numeroasele daruri 
pe care soţia le primeşte de la soţ. 

Cu toate că femeia era liberă să încheie contracte, să aibă putinţa să facă 
negoţ dar şi să se mişte liberă prin oraş, în general femeile stăteau în „casa 
femeilor" unde nu era uşor totdeauna să ţină la respect pe toate concubinele 
soţului şi pe toate slujnicele sau sclavele din casă, mai ales dacă acestea au 
născut stăpînului lor copii. în acest caz ele nu mai puteau fi vîndute, şi femeia 
secundară era duşmana născută a stăpînei casei. Apoi nora avea dese fricțiuni 
cu soacra ei. Astfel în casa femeilor nu domnea întotdeauna fericirea. 

După Codul lui Hammurabi căsătoria era monogamă. Numai dacă femeia 
avea o boală care o făcea incapabilă să îndeplinească datoria ei conjugală, 
soţul putea să ia altă nevastă, dar nu avea voie să o izgonească în nici un caz 
pe vechea lui soţie (Codul lui Hammurabi $ 148). Dar el putea să aibă drept 
concubine sclave ale sale. 

Lucrurile stăteau altfel dacă soția era o preoteasă natitu care nu putea să 
aibă copii. Aceasta aducea cu ea în căsnicie şi pe o sclavă care trebuia să 
nască descendenţi soţului ei. Dacă nici sclava nu dădea naştere la 

copii, soţul trebuia să se căsătorească cu alte preotese — natitu (preoteasă 
venind în rang imediat după marea preoteasă, la flecare templu erau mai 
multe). Totuşi se pare că existau şi în timpul lui Hammurabi numeroase 
căsătorii poligamice, căci găsim la Harran mai mulți oameni cu numeroase 
neveste, ba chiar sclavii posedau două soţii (C.H.W. Johns, Assyrian Deeds 
and Documents, p. 229, 3). Pe de altă parte ca şi la iudei exista instituția 
leviratului (cf. Facere, XXXVIII, 8) în vechiul drept asirian astfel că dacă un 
om murea, văduva trebuia să se căsătorească cu fratele celui răposat, ca să nu 
i se stingă neamul. 

Căsătoria babiloniană admitea divorțul, pe care îl îngăduie şi Codul lui 
Hammurabi (§ 141). Dar ca un divorţ să fie legal, nu era îndeajuns ca soţul să 
spună „să fii despărțită de mine!" ci trebuia ca soţii să vină la judecător şi 
acesta să pronunţe despărțirea. Femeia repudiată primea o tăbliță de despărțire 
dar pe de altă parte ea primea o sumă de argint ca despăgubire, care trebuia să 
fie atît de importantă ca şi darul de nuntă. 

Dacă femeia se arăta necredincioasă, putea să fie osîndită să fie aruncată 
în apă legată, sau să fie aruncată din turnul cetăţii, să fie făcută sclavă sau cel 
puţin să i se dea o mare amendă. 

Babilonienii nu au ştiut ca locuitorii Văii Nilului să-şi înfrumuseţeze viața 
şi să o facă să fie comodă. De exemplu mobila din aproape toate casele era 
aceeaşi, unu sau cel mult două paturi (în care dormea întreaga familie), cinci 
scaune, un taburet şi o masă scundă. Chiar orînduirea unui ospăț care 
presupunea mulți participanţi cuprindea cinci paturi, zece scaune şi trei mese 
în afară de vasele şi ustensilele necesare pregătirii băuturilor. 

Patul era folosit pentru somn ziua şi noaptea, dar în timpuri mai recente se 
mînca culcat în pat (aşa cum mîncau grecii şi romanii la ospeţe). Pe scaun se 
sta aşa cum stăm şi noi, dar uneori cu picioarele atîrnînd deasupra pămîntului, 
întrucît unele scaune erau mai înalte. Lemnul fiind rar şi scump era înlocuit de 
trestie şi de argilă şi se folosea trestia pentru confecţionarea mobilelor ieftine. 
în vase de argilă se depozitau şi veşmintele şi alimentele. Alte obiecte casnice 
ce se află de obicei în casele babiloniene sînt: pietrele de măcinat, cutii de 
aramă, candele, vase de obicei lucrate într-o tehnică rudimentară. 

în ceea ce priveşte îmbrăcămintea în sudul Babiloniei oamenii umblau în 
epoca arhaică goi sau aproape goi. Lucrul acesta este dovedit şi de vechiul rit 
care impunea să te apropii de divinitate gol, dar şi servitorii îndeplineau slujba 
lor aproape goi. Se purta un fel de fustă scurtă aşa cum purtau regii din epoca 
presargonică. Această fustă scurtă, un fel de şort am zice astăzi, avea uneori 
franjuri şi era ţinuta obişnuită de lucru, pentru vînătoare, dar şi pentru casă atît 
pentru femei cît şi pentru bărbaţi. 

Veşmintele mai fine din epoca sumeriană constau dintr-o pînză care 
acoperea umărul stîng şi lăsa liber umărul drept. Mai tirziu femeile au 
prelungit mantia lor lungă peste amîndoi umerii lor. 

Semiţii din nord, akkadienii au fost însă siliţi din pricina climei mult mai 
aspre iarna să-şi schimbe îmbrăcămintea. Servitorii purtau tot o fustă scurtă 
în jurul şalelor, dar oamenii de seamă în vremea dinastiei din Akkad purtau o 
mantie lungă care acoperea umărul stîng şi-l lăsa liber pe cel drept. 
Picioarele erau încălţate în sandale sau un fel de ghete cu virful întors iar 
capul era acoperit de o tichie. 

în Imperiul Nou Babilonian îmbrăcămintea consta dintr-o cămaşă lungă 
de lînă, peste care se punea o tunică şi o mantie mică, la care se adăuga o 
centură sau un brîu, o tichie şi în regiuni mai friguroase ciorapi şi ghete, care 
se scoteau nu numai la intrarea în temple, ci şi la intrarea în casă. Herodot (|, 
195) descrie în felul următor costumul babilonienilor în secolul al V-lea î.e.n.: 
„mai întîi o tunică de in care coboară pînă Ia picioare, apoi o a doua tunică 
aceasta din lînă, şi pe deasupra o mantie albă. Ei posedă sandale specifice 
țării lor, şi care se aseamănă cu încălțămintea din Beoţia. Ei încing cu un 
turban capetele lor care au părul lung, îşi parfumează tot trupul. Fiecare are 
un sigiliu şi un toiag lucrat de mînă. Pe acest toiag este sculptat fie un berbec, 
fie o oaie, fie un trandafir, fie un crin, fie un vultur, fie o figură oarecare, căci 
nu au obiceiul de a purta un toiag fără un semn distinctiv. Aceasta este 
îmbrăcămintea lor”. 

Femeile purtau o îmbrăcăminte mai simplă dar podoabele şi bijuteriile lor 
înlocuiau lipsa de fast a veșmintelor lor. în afară de cămaşă purtau o rochie şi 
uneori o mantie scurtă. Pe cap femeile măritate înstărite aveau un văl pe 
stradă, şi hierodulele mergeau totdeauna voalate şi acoperite dacă erau 
măritate. Numai prostituatele şi sclavele nu aveau voie să umble cu văl pe 
stradă, dacă umblau totuşi voalate legea poruncea sa li se taie urechile. 

Culoarea veşmintelor arăta starea afectivă a posesorului lor. Veşmintele 
albe indicau o ocazie festivă, dimpotrivă roşu închis, castaniu şi negru erau 
culorile doliului. în unele împrejurări ale vieţii se impuneau veşminte 
murdare. Cel ce a comis un delict căuta printr-un veşmînt murdar să 
dobîndească îndurare. Cel ce se pocăia de păcatele sale era îndatorat să 
poarte „sacul, veşmîntul omului păcătos". în anumite zile ale anului era 
interzis să se poarte veşminte albe sau noi. De fapt se spălau veşmintele la 
sărbători, sau la bucurii cînd se spunea ca „veşmintele să fie curate”. 

Totuşi curăţeniei corporale i se acorda o mare atenţie din pricina climei 
calde şi a numeroaselor insecte, căci păduchii trebuiau înlăturați în tot cursul 
anului, şi puricii trebuiau îndepărtați iar furnicile se găseau 

nu numai pe ogoare ci şi în case. Oaspeți mult mai periculoşi erau scorpionii 
(aqgrabu), dar mai ales şerpii care intrau în case. Curăţenia era un semn al 
bucuriei, iar murdăria un semn de doliu. 

Asirienii şi babilonienii au acordat o mare atenție ondulării, frizării 
părului atît la femei cît şi la bărbaţi. în epoca preistorică barba se friza, dar 
sumerienii din epoca istorică îşi râdeau şi barba şi părul din cap. Numai 
femeile îşi păstrau părul lung care cădea în cosiţe pînă la piept, sau era prins 
în coc ori legat într-o panglică în spatele capului. Se purtau chiar peruci, aşa 
cum au purtat şi egiptenii. 

Semiţii din nord însă au acordat o mare însemnătate conservării podoabei 
capilare a bărbatului care era un semn al omului liber în contrast cu sclavul 
căruia 1 se rădea părul capului, în special cel de pe frunte, în epoca dinastiei 
din Akkad omul înstărit purta o barbă ascuţită sau dreptunghiulară şi o 
mustață răsucită dar şi oamenii săraci (mus-kenu) aveau barbă şi mustăţi. Fără 
barbă nu umblau decît scribii şi alţi oameni care urmau obiceiurile antice ale 
sumerienilor. în Imperiul Nou din Babilon femeile aveau părul ondulat şi 
purtau bucle. 

Asirienii din epoca istorică îndrăgeau barba ondulată şi tăiată drep- 
tunghiular. Omul mai sărac ce nu avea vreme de pierdut pentru toaleta sa se 
mulțumea cu o barbă mai scurtă. Unii dintre dregătorii mari îşi rădeau cu totul 
barba şi era poate vorba de eunuci. 

Unsorile şi miresmele parfumate erau foarte îndrăgite şi acestei apetenţe 
nu-i puteau rezista nici zeii. Uleiul de uns (de susan) era folosit şi de omul 
sărman, fiind considerat la fel de necesar ca şi mîncarea şi îmbrăcămintea. De 
fapt în clima toridă a acestor ţinuturi ungerea era necesară spre a împiedica 
uscarea pielii. Apoi femeile bogate, dar şi feciorii oamenilor de seamă, aveau 
obiceiul să meargă pe uliţe ținînd în mînă o floare bine mirositoare, gustul 
parfumurilor tari şi persistente fiind răspîndit în mai toate păturile sociale. 

Cu uleiuri parfumate babilonienii se ungeau pe mîini, se frecau pe tot 
corpul de sus pînă jos, apoi aceste uleiuri înmiresmate erau arse în arzătoare 
de parfum, ca să umple întreaga locuinţă cu mirosul lor îmbătător. lar oamenii 
bogaţi, chiar cînd se aflau în aer liber, în grădină aveau înaintea lor un arzător 
de parfum ca să risipească în jurul lor aburii plăcuţi ai parfumului lor preferat. 
Dealtfel existau artizani aparte care, prin amestecuri meşteşugite, creau 
parfumuri foarte diferite. 

Fardul dădea feţei femeilor, dar şi bărbaţilor culoarea dorită şi 
sprîn-cenele ca şi pleoapele babilonienilor erau umbrite de un „rimei" din acea 
epocă fabricat pe bază de antimoniu. Machiajul babilonian pare a fi fost mai 
violent şi mai izbitor decît cel din zilele noastre care păstrează mai multă 
discreţie, aceasta mai ales dacă adăugăm că părul, mîinile şi picioarele erau 
vopsite adesea cu henne (substanţă produsă 

din frunzele unui arbust originar din Arabia). Tatuajul se folosea la sclavi mai 
cu seamă, spre a se indica în acest fel posesorul lor. 

La sărbători şi la evenimente festive babilonienii îşi spălau părul capului 
şi făceau baie corporală şi înainte de sărbătorile religioase preoţii se îmbăiau 
în apă care avea virtuţi catartice. Vom reaminti că spre deosebire de aceştia, 
preoţii egipteni trebuiau să facă de trei ori pe zi baie şi preoţii iudei cînd 
oficiau în Templu se îmbăiau după slujbă. în Babilonia şi în Asiria chiar 
mireanul care voia să aducă o jertfă divinității, nu trebuia să îndeplinească 
acest act cu mîinile murdare. în viaţa de toate zilele mîinile erau spălate 
dimineaţa, dar la prînz sau la cină asi-rienii şi babilonienii nu se aşezau decît 
cu mîinile spălate, şi este probabil că de la ei au preluat iudeii acest rit citat si 
în literatura talmudică si în Luca XI, 38 (cf. Mar. XV, 2; Marc. VII, 2-3). 

După mese slujitorii turnau apă ca mesenii să se spele pe miîini. După 
spălare, apa era aruncată pe stradă, dar orice om trebuia să ia seama pe unde 
merge spre a nu călca în această „apă necurată". Curăţenia miinilor era un rit 
esenţial şi un om nu trebuia să aibă relaţii cu o femeie ale cărei mîini sînt 
necurate. Curăţenia celorlalte părți ale corpului nu era atît de riguroasă, de 
pildă cea a capului, a gurii, a corpului, a picioarelor care se spălau mai cu 
seamă în zilele de sărbătoare. 

De fapt nu este sigur dacă se făceau băi în fluvii şi rîuri, căci de obicei 
astfel de băi făceau asirienii şi babilonienii în expedițiile lor războinice sprea 
a se curăța „pe sine şi armele lor”. 

în epoca neo-babiloniană existau însă camere de îmbăiat în casele celor 
bogaţi. Pe un fundament de asfalt se găsea cada de baie, care avea o ţeava 
prin care se scurgea apa murdară. Nu avem certitudinea că existau băi publice 
în Babilon. 

Spre a mări acţiunea de curăţire, apei i se adăugau alaun şi potasă, iar 
dintr-un amestec de ulei de susan şi potasă s-a putut fabrica încă în vremea 
lui Gudea un fel de săpun primitiv. 

Se utilizau bineînţeles plante din familia Saponaria officinalis pentru 
curăţat şi spălat. 

Alimentaţia locuitorilor din Mesopotamia nu era prea rafinată, ci era 
necesar ca ei să aibă o anumită cantitate de hrană zilnică. însă surveneau şi 
recolte proaste şi recoltele erau nimicite de vrăjmaşi, ceea ce avea ca efect 
foametea. în acest caz nu era nimic de făcut decît plecarea în alte părți mai 
binecuvîntate, dacă un rege vecin nu trimitea alimente. 

Mai greu era cînd oraşul asediat de vrăjmaşi suferea de foame, preţurile 
alimentelor creşteau vertiginos. în această situație oamenii mîncau, aşa cum 
ne informează unele izvoare, „carnea fiilor şi fiicelor lor" care în lipsa aceea 
cumplită de hrană „Li se părea mai gustoasă 

decît carnea de berbec”. Ca băutură aveau nu apă stătută, ci urină de măgar. 
Din fericire e vorba de stări cu totul excepţionale. 

îndeobşte Mesopotamia era în stare să procure mijloacele de trai 
locuitorilor ei, mai cu seamă fiindcă şi asirienii şi babilonienii se mulțumeau 
cu o hrană vegetală. Din grîu măcinat se făcea pîine care era coaptă în 
cuptoare casnice, adesea de sclave, şi pîinea reprezenta partea cea mai 
însemnată a alimentaţiei. Doar în zilele de sărbătoare se făceau prăjituri din 
făină mai fină sau turtă dulce. 

Pîinea obişnuită avea desigur, ca şi azi în unele ţări din Orient, forma unei 
lipii plate, căci cuptorul nu putea să coacă aluatul prin focul său slab decît 
dacă pîinea era plată. Prăjiturilor li se dădea forme de semilună, covrig sau 
găluşcă. Ca adaus la pîine se puneau pe masă diferite zarzavaturi şi legume 
după anotimp, în special curmale şi usturoi. în Asiria se adăugau pîinii 
smochine, mere şi pere. 

Oamenii se mulţumeau cu hrană rece şi prăjituri nu numai din pricina 
climei calde, dar şi fiindcă focul era costisitor căci materii de ars erau rare. De 
obicei în sobe se ardeau nişte mărăcini ce se aflau în pustii, dar cînd nu se 
găsea se ardea şi balegă de vită uscată (tizic) amestecată cu paie şi se foloseau 
Chiar excremente umane uscate, amestecate cu paie tocate mărunt. Acestea 
însă produceau un fum care ustura ochii. Cărbunele de lemn era mult prea 
scump şi nu putea fi cumpărat de săraci. Dar nimeni nu lăsa să i se stingă 
focul de pe vatră fiindcă focul era greu de aprins. Cuptorul de pîine — la fel 
ca şi azi în Irak — era un cuptor în formă de canal din pămînt ars; în partea 
lui dinlăuntru se aşezau lipiile iar focul ardea pe dinafară. 

Mîncărurile cele mai des preparate erau de natură vegetală, şi cea mai 
îndrăgită era o fiertură din lapte prins, miere şi făină care se mînca şi la micul 
dejun, sau o mîncare preparată din lapte prins, miere, ulei şi alte ingrediente. 
Un „desert" era pregătit din făină, susan şi miere de curmale. Tuturor acestor 
feluri de mîncare li se adăuga şi sare. 

Babilonienii mîncau cu multă poftă un soi de crap, care trăieşte şi acum în 
apele Eufratului; îl frigeau, îl coceau sau îl sărau. Uscat şi măcinat, apoi 
prefăcut în pulbere, putea fi mîncat ca un fel de piine sau ca un soi de terci. 
După Herodot (I, 200) ar fi existat la babilonieni „trei triburi care nu se 
hrănesc decît cu peşte. Ele îl pescuiesc, îl usucă la soare, îl aruncă într-un 
pisălog, îl macină şi îl strecoară printr-o sită. Apoi cele ce vreau să îl mănînce, 
îl frămîntă cu mîna ca pe un aluat şi îl coc în acelaşi fel ca şi pîinea”. Se 
găsesc multe broaşte țestoase în regiune şi e probabil că babilonienii le 
mîncau cu poftă. Dintre păsări, porumbeii, găinile, rațele şi gîştele erau aduse 
ca jertfe zeilor, dar erau prezente şi la mesele celor bogaţi. Lăcustele 
constituiau o delicatesă mîncată cu poftă de gurmeţi. Dar carnea animalelor 
domestice, vite cornute, 

oi şi capre reprezentau o mîncare de lux, ce se punea la masă în zilele de 
sărbătoare doar, poate de cîteva ori pe an. Acestea erau şi destul de scumpe, 
apoi dădeau lînă şi lapte aşa că nimeni nu se despărțea uşor de ele. Mult mai 
ieftini erau porcii. Dar ei erau socotiți „necuraţi” (ca la iudei şi în Egiptul 
faraonic) apoi se punea apariţia unor boli pe seama consumului de carne de 
porc. în anumite zile era interzisă consumarea lor. Dar existau interdicții 
alimentare şi pentru alte alimente în unele zile, precum pentru ceapă şi 
fripturi. 

Animalele din pustiu reprezentau o hrană aleasă şi vînătorii aduceau spre 
a fi gătiţi iepuri, cerbi, antilope şi onagrii (măgari sălbatici) a căror carne este 
lăudată şi de Xenophon (Anabasis, 14). 

Vitele erau tăiate, întinse pe masă cu picioarele legate, şi înjunghiate 
astfel ca sîngele să cadă într-un vas anume. 

Ca băutură la mese se bea apă rece cel mai des, cui nu-i plăcea apa, 
aceasta însemna că este bolnav, căci apa dulce din Tigru, Eufrat, dintr-o 
fîntînă sau canal era nespus de bună pentru babilonieni. în călătorie apa era 
purtată în burdufuri şi se bea direct din burduf fără pahar. în casă exista în 
Babilon totdeauna un ulcior cu apă atîrnat afară în vînt ca apa să fie 
menţinută rece. Se folosea mai mult ca întăritor decît ca băutură curentă, 
laptele de capră, iar smîntîna era mîncată crudă sau gătită. Se bea apoi o 
băutură formată din apă cu puţin vin, fructe, curmale, susan, secară, grîu ce se 
amestecau şi se lăsau să fermenteze. Cei bogaţi au băut vin care se găsea în 
regiunile de munte ale Elamului şi în Asiria. 

Aşadar masa babiloniană nu era prea variată, nici luxoasă, dar era totuşi 
bine întocmită din punct de vedere alimentar. Oamenii năimiţi primeau 
pentru ziua de lucru 2 sila (0,800 litru), cereale sau hrană şi peste asta 
untdelemn de susan, şi zarzavaturi, uneori şi băutură. Femeile şi copiii 
primeau mai puţin. 

în casele oamenilor obişnuiţi, masa chiar dacă era un ospăț nu comporta 
prea mult fast. Oamenii se aşezau cîte patru sau cinci în jurul unui castron 
luat de pe foc. Pentru mîncările tari, fiecare se servea de mîna şi de degetele 
sale (furculița sau lingura nu se utilizau încă). în casele bogătaşilor, care 
aveau un bucătar sau destule sclave pentru orîn-duirea mîncării, masa era 
mult mai pompoasă. Masa principală avea loc dimineaţa sau seara, dar între 
ele se lua şi o scurtă masă de prînz, după care urma siesta aşa de necesară 
într-o ţară cu un climat atît de călduros. înainte de a se aşeza la masă stăpînul 
casei poruncea: „adu-mi apa, toarnă-mi pe mîini, vreau să mănînc!" Apoi era 
obligatoriu să se facă, înainte de începutul mesei, o rugăciune către zeiţa Istar 
sau zeul $amas. După aceea se aşezau cu toţii la masa peste care era întinsă o 
pînză. în Imperiul Nou Asirian oaspeţii erau culcaţi în paturi. Ospăţul 

Servirea mesei de prînz la babilonieni 


odată sfîrşit, mesenii se ştergeau pe gură cu o pînză şi rămîneau să bea 
băutura lor preferată, alcoolizată. Aceasta nu întîrzia să-şi arate efectul şi 
mesenilor li se înmuiau picioarele şi li se tulburau minţile. în localurile ţinute 
de cîrciumăriţe beţia era mai gălăgioasă şi se iscau certuri, scandaluri şi bătăi. 
De aceea un om de treabă nu se ducea în cîrciumi, iar preotesele care intrau şi 
stăteau în cîrciumi erau osîndite să fie arse. Cu toate acestea beţia era 
răspîndită printre dregători şi oamenii cu stare. 

Formele de politeţe cu care se întîmpinau asiro-babilonienii erau 
curtenitoare şi pline de deferentă. 

Nu numai în scrisori, ci şi în întîlnirile obişnuite dintre oameni, ei se 
salutau cu formule bogate şi lungi. Ca semn de salut, se ridica mîna dreaptă 
pînă la frunte într-un gest de binecuvîntare. înaintea persoanelor marcante, 
asiro-babilonienii se înclinau adînc, iar înaintea regilor se aruncau jos şi 
sărutau pămîntul, dar şi picioarele acesîo.a. 

Distracţiile nu jucau un rol atît de mare în viaţa asiro-babilonienilor ca la 
egipteni. Totuşi cei dintii alergau cu multă plăcere la marile sărbători 
religioase, la sfinţirea templelor şi a palatelor, la defilarea triumfală a regilor 
veniţi din războaie şi la expunerea darurilor trimise din ţări străine îndepărtate. 
Omul obişnuit avea sărbătorile sale cu prilejul eve- 

Servirea vinului de curmale ca desert al prînzului babilonian 


nimentelor importante din familie, cu prilejul sărbătorii recoltelor sau a 
sfințirii casei sale. Dar şi în Babilon erau adepți ai gîndirii hedoniste care 
sfătuiau pe orice om „să joace şi să cînte zi şi noapte" sau afirmau că „muzica 
este mai dulce decît vinul şi decît mierea" ori ziceau fiecăruia „veseleşte-ţi 
inima ta". Locuitorii Babilonului se retrăgeau cu instrumentele lor muzicale 
în grădini, sau se duceau pe luntre spre a se veseli la malul apelor. La aceste 
adunări de familie bătrînii jucau şi tinerii cîntau, şi chiar si străinii erau 
solicitaţi să cînte un cîntec din tara lor (cf. Psalmi, CXXĂVI, 1-8). 

Chiar dacă toţi erau veseli şi plini de voioşie, deportații iudei din Babilon 
care luau parte la asemenea adunări, se întristau cînd li se cerea să cînte 
cîntece din Sion: „La rîurile Babilonului am şezut şi am plîns cînd ne-am 
adus aminte de Sion. în sălcii pe malurile lor, am spînzurat harfele noastre. 
Că acolo cei ce ne robiseră ne cereau să le cîntăm şi apăsătorii noştri ne 
ziceau: — „Cîntaţi-ne şi nouă din cîntecele Sio-nului?”. Cum vom cînta 
cîntarea Domnului în pămînt străin? De te voi uita lerusalime, uitată să fie 
dreapta mea! Să mi se lipească limba 

Prizonieri de război cintind ca muzicanți în Babilon 


de gîtlej, de nu mă voi gîndi la tine de nu voi pune Ierusalimul începătură a 
bucuriei mele! 

Fiica Babilonului, dornică de pustiire, ferice de cel ce-ţi va plăti, după 
fapta ce ne-ai făcut tu nouă; ferice de cel ce va lua şi va lovi de piatră pruncii 
tăi" (Psalmi, CXXĂVI, 1—8 după Sept.). 

în sunetele tobelor răsunătoare şi a cimbalelor se juca şi se dănţuia. 

Cît despre jocurile de noroc cele mai răspîndite erau tablele, pe care le 
jucau şi egiptenii. Se foloseau zaruri sau pietricele, dar nu ne sînt cunoscute 
cu exactitate regulile jocului de table. 

Relief din palatul lui Assurbanipal (perioada neoasiriană) figurind o scenă de vinătoare 


Tinerii se întreceau la tragere cu arcul la ţintă, aceasta avînd chipul unei 
rozete sau al unui leu, căci vînătoarea era practicată nu numai de regi sau de 
dregători, ci de fiecare om chiar, ca şi pescuitul. 


Moartea era aşteptată de omul bătrîn cu teamă, dar Codul lui Hammurabi 
nu acordă prea mult spaţiu acestei perspective. Totuşi un părinte putea să 
desmoştenească pe fiul legitim şi să declare moştenitor pe cel nelegitim. Pe 
membrii familiei pe care voia să-i favorizeze, trebuia să-i indice încă din 
timpul vieții lui (Codul lui Hammurabi $ 165). După lege, soția primeşte la 
moartea soţului ei, întreaga sa dotă înapoi, dar şi cadourile pe care le-a primit 
de la decedatul ei bărbat. Copiii legitimi moştenesc tatăl, dar copiii nelegitimi 
proveniţi de la o sclavă sau copiii adoptați nu moştenesc decît dacă sînt 
indicaţi nominal de către tatăl lor (Ibidem $ 166, 170). 


După unele tăblițe provenind din sudul Babiloniei, copilul cel mai mare 
pare să moştenească o parte mai mare, „partea sufletului”. 


Cu bătrîneţea omul se convinge de deşertăciunea tuturor lucrurilor în 
Mesopotamia şi posedăm o serie de texte literare care dezvoltă această temă 
şi care sînt publicate în întregime în remarcabila lucrare a lui Ata-nasie 
Negoiţă, Gîndirea asiro-babiloniană, în texte, Bucureşti, Ed. Ştiinţifică, 1975 
(Disputa între curmal şi tamarisc, Concepţia despre lume şi înțelepciune, 
Dialog despre mizeria umană, Dreptul suferind, Observaţii asupra vieții şi 
ordinii din lume, Povestea unui amărit etc.) 

Asirian mergînd la vinătoare (relief din palatul de la Ninive al regelui Assurhanipal) 


Deosebirea între viaţa spirituală a Egiptului faraonic şi cea a Asiriei şi a 
Babilonului nu apare nicăieri mai pregnant decît în cultul morţilor, în Valea 
Nilului se credea într-o continuare a vieţii dincolo de mormînt într-un regat al 
fericirii şi al bucuriei pentru cei drepți. (Cf. Constantin Daniel, Civilizaţia 
Egiptului Antic, ed. Sport-Turism, Buc. 1979, p. 246 sq) şi drept urmare 
conservarea cadavrului şi construirea unor enorme morminte. în Valea 
Eufratului şi a Tigrului există doctrina împărăției umbrelor, în care cei morţi 
stau în întuneric ca nişte umbre, praful şi noroiul fiind hrana lor. De aceea 
babilonienii nu sperau de la viaţa după moarte prea mult, ci aşteptau tot binele 
din lumea aceasta hic et nune după celebra expresie „aici şi acum". 

Viaţa îndelungată este un dar al zeilor pentru viaţa virtuoasă şi cucernică. 
Viaţa era scumpă pentru babilonieni şi ei se temeau de moarte. De aceea 
sinuciderile sînt atît de rare în Mesopotamia. Suicidul era comis cînd omul nu 
putea scăpa din mîinile duşmanilor, dar suicidul pentru alte motive, ca acela al 
lui Cambyse, nu stă în spiritul semiţilor din Mesopotamia. 

Rudele au obligaţia în interesul celui răposat, dar şi al întregii societăţi să 
se îngrijească de o înmormîntare făcută după rituri, căci „sufletul care nu este 
înmormîntat, rătăceşte pe pămînt şi vînează făcînd numai răutăţi”. 

După deces mortul era acoperit şi imediat întreaga casă răsuna de plîns şi 
bocete. Cunoscuţii familiei aveau datoria de a exprima condoleanţe luînd 
parte la bocete şi la țipetele de jale, dar bocitoarele-femei şi bocitorii-bărbaţi 
conduceau această ceremonie. Cei prezenţi strigau „vai şi ah" sau „ce păcat" 
şi urlau de jale în vreme ce muzicanți tocmiţi cîntau cîntece de doliu. Riturile 
care însoțeau doliul erau foarte violente. Cel ce este îndoliat, îşi scoate 
acoperămîntul capului său, îşi rupe podoabele ce le poartă la gît, îşi sfişie 
îmbrăcămintea şi se îmbracă cu o haină de doliu confecționată din pînză de 
sac, îşi crestează cu un cuţit obrazul, faţa şi pielea corpului. Se aruncă la 
pămînt cu burta pe jos în vreme ce răsună bocetele şi plîngerile. 

în clima caldă a Mesopotamiei cadavrele nu puteau să rămînă neîngropate 
mult timp. Chiar pentru regina-mamă timpul de la moarte pînă Ia îngropare 
dura trei zile. lar Gilgames, care nu se hotărăşte să se despartă de prietenul 
său Enkidu mort, spre a-l îngropa, îl plînge şapte zile şi şapte nopți. 

în timpurile preistorice decedatul era îngropat gol, fără nici o îmbră- 
căminte, goliciunea rituală fiind obligatorie la cei ce vor să se apropie de zei. 
Mai tîrziu i se pune celui răposat un veșmînt de îngropăciune. Cel ce voia să 
conserve trupul celui mort îl aşeza în sare, poate şi în uleiuri. Afirmația lui 
Herodot că se conservau morţii în miere nu este confirmată (Herodot I, 198), 
dar ştim totuşi că în Orientul Antic acesta era un bun procedeu de 
îmbălsămare care era utilizat de regii negri de la Meroe-Napata (Etiopia), iar 
Alexandru cel Mare a fost şi el îmbălsămat în miere într-un sicriu de cristal 
de rocă. 

Remarcabil este lucrul că în Mesopotamia pare să fi existat alături de 
înmormâîntarea în pămînt şi incinerarea. S-au găsit resturile unui crematoriu la 
Adab şi în multe oraşe ale Mesopotamiei s-au aflat oase calcinate. Nu 
posedăm însă texte sigure care să confirme incinerarea. 

îngroparea în pămînt a cadavrelor goale după o bătălie era o practică 
frecventă, şi ele erau acoperite cu grămezi de pămînt. O îngropăciune mai 
respectuoasă era înconjurarea cadavrului cu rogojini de papură sau de trestie 
ŞI aşezarea sa într-un mic mormînt căptuşit cu cărămizi necesare. Apoi erau 
morminte în formă de recipient de argilă sau sarcofage de argilă în care erau 
introduse cadavrele culcate pe o parte şi cu picioarele strînse. Mai recente, din 
vremea părților, sînt sarcofagele de argilă lustruită avînd forme antropoide. în 
Assur existau criptele regilor din Asiria în care aceştia erau îngropaţi în 
sarcofage care s-au 

păstrat pînă în ziua de azi. Legenda de pe aceste cripte spune: „Palat al 
somnului, mormânt al liniştei, locuinţă a veşniciei a lui Sanherib, regele lumii, 
regele Asiriei." 

Locul cel mai sublim din oraş — aşa cum se exprimă textele — este 
necropola, cetatea morţilor. Unele oraşe cum e Kuta, reşedinţa zeului morţii, 
Nergal, par a fi alese de piedilecţie de oameni pentru locuri de îngropare. Dar 
pentru îngropare nu. era obligatoriu un anumit loc, se îngropau morţii lîngă 
ziduri, dar şi pe străzi şi în locuri neclădite. în Asiria mormintele se săpau în 
case şi lucrul acesta ne este arătat de inscripţii. Chiar regii aveau mormintele 
lor în palate sau îşi construiau un mausoleu. Mulţi regi din Asiria şi-au ales ca 
oraş de înmormîntare Assur şi Ninive. Regii kasiţi se îngropau în regiunile 
mlăştinoase din Bit-Hasmer şi Alexandru cel Mare a cercetat mormintele 
regilor şi principilor care se aflau în mlaștini (Arian, VII, 22; Strabon, XVI, 
11). 

Ceremoniile de îngropare propriu-zise nu erau prea pompoase. Dar morții 
însemnați şi bogaţi trebuiau să fie supuşi unor manipulări înainte de a fi 
îngropaţi. După ce figura celui răposat era legată, după ce capul lui era 
acoperit cu o pînză de in şi pus în coşciug, începea slujba de îngropare sub 
conducerea unui preot Kalu care cînta psalmi şi cîntece de jale, în vreme ce 
bocitoarele cîntau bocete, aduceau jertfe de vite cornute, oi şi capre; 
libaţiunile însoțeau laudele ce se aduceau mortului. Apoi începea îngroparea 
propriu-zisă: cel răposat primea un vas de băut alături de mîncări abundente şi 
ducea cu el în eternitate şi lucrurile lui favorite. 

O inscripție pusă pe mormînt ruga pe oricine va găsi acest sarcofag să-l 
lase la locul lui, şi 1 se făgăduia pentru fapta sa bună ca numele să-i fie 
binecuvîntat în lumea de sus, şi în infern duhul său să bea apă curată. în cele 
din urmă mormîntul se închidea, iar cripta regală era pecetluită şi se recita 
peste ea un blestem puternic ca să împiedice reîntoarcerea duhului celui 
răposat în lume. Moştenitorul celui mort era obligat să-i facă lbaţiuni, vărsări 
de apă şi să-i aducă jertfă pentru morți (Kispu). De aceea babilonianul care nu 
avea copii adopta unul ca să i se aducă jertfe şi să i se facă libațiuni după 
moarte. Pentru aceste ceremonii preotul era necesar şi la morţii de seamă, 
preoţii trebuiau să plîngă la mormînt (pentru cel decedat), să-i aprindă un foc 
pe mormînt, să ungă cu uleiuri tot mormîntul şi să recite numeroase 
descîntece. 


Zeii şi zeițele Panteonului asiro-babilonian 


Sumerienii posedau un sistem teologic complet şi un panteon bine 
ordonat; proto-sumerienii înşişi aveau zei şi zeițe antropomorfe, iar cei care 
i-au precedat pe proto-sumerieni aveau o religie pe care nu o cunoaştem, 
poate animism. în tot cazul atît sumerienii cît şi babilonienii în epoca istorică 
adorau încă entităţi divine puţin definite, legate de cultul strămoşilor, cum ar 
fi zeul casei, zeul protector al casei sau vatra de foc a casei. într-o epocă 
ulterioară aceşti zei ai casei s-au concentrat într-un zeu al comunităţii agrare 
primitive, zeu al oraşului, şi un astfel de zeu era numit rege al oraşului, 
dîndu-i-se numele de zeu sau zeiță a oraşului Isin, Girsu, Kinunin etc. Toţi 
aceşti zei erau desigur atotputernici şi atotstăpînitori, dar fiecare din ei avea o 
serie de particularităţi proprii. Unul reprezenta luna, altul soarele, sau 
pămîntul, apoi infernul sau războiul. Desigur diferiți zei puteau să aibă 
aceleaşi funcțiuni, apoi coloniile unor oraşe sau oraşe-fiice căpătau drept zeu 
pe un fiu al zeului oraşului-mamă. Aceste relaţii între zei se tulburau cînd 
oraşele se luptau între ele şi unul era învins, atunci zeul oraşului învins 
devenea supus zeului oraşului biruitor. 

După ce Sumerul şi Akkadul s-au unificat într-un singur stat, preoţii au 
căutat să elaboreze un sistem teologic coerent, în care fiecare zeu avea locul 
său bine precizat. Posedăm liste de zei cu domeniile lor de activitate, din 
epocile cele mai vechi pînă în secolul IV î.e.n., scrise pe tăbliţele de argilă de 
la Suruppak, dar pentru epoca tardivă avem liste de zei cu înrudirile lor şi 
specialitatea fiecăruia, iar aceste liste reprezentau teologia oficială din acea 
epocă. 

Semiţii din Mesopotamia, asirieni şi babilonieni care au depins în atîtea 
domenii de influenţa culturii vecinilor lor din sud, sumerienii, au fost înrîuriti 
în mod considerabil şi în ceea ce priveşte teologia. Căci în cel mai rău caz 
erau schimbate numele zeilor sumerieni prin nume 

Demoni (sus) ţi zeu asirian (jos) 

semite, dar activitatea şi puterea zeilor sumerieni Enzu şi Babbar este aceeaşi 
ca a zeilor akkadieni Sin şi Samas. Chiar religia astrală babiloniană, care 
atribuia un astru fiecărui zeu şi căuta cu înfrigurare pe cer „semne", mesaje şi 
porunci ale zeilor adresate oamenilor, este de origine sumeriană. S-au produs 
desigur în decursul secolelor unele schimbări în sistemul teologic sumerian, 
dar aceste modificări au fost de mică însemnătate totuşi, pentru că în 
domeniul teologiei asirienii şi babilonienii au fost foarte conservatori. Aceasta 
în mare parte datorită faptului că limba sumeriană, ca limbă teologică s-a 
păstrat pînă în epoci tardive, şi rugăciunea din a IH-a dinastie din Ur (2300 
î.e.n.) era pronunţată încă în epoca seleucidă (sec. I—II î.e.n.). Mai curînd 
s-a schimbat numele zeilor şi Marduk zeu semit (în akkadiană numele său 
înseamnă „domn al locului”) a luat locul lui Ellil şi Assur a venit în Asiria în 
locul lui Marduk. Zeii posedau embleme şi animale emblematice, iar pe 
acestea ei le aveau din cele mai vechi timpuri, dar ştiri despre emblemele 
zeilor ce ne-au parvenit sînt relativ recente. Apoi zeilor le corespundeau anu- 
mite stele, fiecărui zeu un astru anume, şi de asemenea fiecare zeu avea o cifră 
sub care era recunoscut. 

După învăţătura oficială teologică, aşa cum reiese şi din străvechile tăblițe 
cuneiforme de la Suruppak, căpetenia zeilor este Anu (în sumeriană An). 
Teogonia admite că el ar fi avut 21 de strămoşi din care cei mai cunoscuţi sînt 
Ansar şi Kisar, Lahmu şi Lahama. Zeul Anu pare a fi, aşa cum îl arată numele 
său sumerian „cer" o personificare a cerului. O treime din cer este locuinţa lui, 
partea cea mai înaltă a cerului unde se află locuinţa lui. Ca rege al cerului era 
nu numai părinte al zeilor şi rege al lor, ci şi zeul prin excelenţă. Totuşi cultul 
acestui zeu, în afară de oraşele Uruk şi Der este puţin dezvoltat. De fapt mai 
cu seamă regii îl cheamă şi nu oamenii obişnuiţi, fiind zeul oamenilor de 
seamă, la care şi zeii se refugiază cînd au nevoie de ajutor. Nu posedăm statui 
sau chipuri ale lui, iar emblema lui este un scrin al zeilor cu un vîrf ţuguiat şi 
acesta este reprezentat adesea pe pietrele de hotar. Tot lui i se atribuie 
insignele regalității, sceptrul, legătura, căciula ţuguiată şi toiagul. Numărul 
este cela al zeilor mari, adică 60, iar astronomiceşte localizat în ecuatorul 
ceresc. Locul său de cult cel mai vechi era oraşul Uruk unde locuia în templul 
E-anna, iar în oraşul Der era slăvit în templul E-dimgalkalama. 

Din Anu s-a format o zeitate feminină în epoca semită, Antu, care este 
soţia lui, dar de fapt nu avea vreo semnificaţie reală. El are încă o soţie 
Ninzalli şi o concubină Ninursalla. în epoca istorică zeiţa Istar devine soţia 
lui Anu. Drept fiică a lui Anu se socotea zeiţa Nanai slăvită la Uruk, iar cei 
şapte demoni teribili dintre care Labartu e cea mai rea erau ploduri ale zeului 
Anu. Acest zeu avea o curte cu un mare vizir, 

cu dregători numeroşi ale căror nume se menționează în listele de zei, dar mai 
ales avea lucrători, brutari, grădinari şi sfetnici întocmai ca un rege lumesc. 


Nu muit sub Anu se afla zeul Enlil sau Ellil care în unele 

privinţe era egal cu Anu. La fel ca şi Anu avea 42 de strămoşi dintre care cel 
mai cunoscut era zeul lumii de jos Ennesarra cu cei şapte fii şi fiica sa 
Naruda. Aceşti fii ai zeului lumii de jos erau ţinuţi legaţi spre a păzi porțile 
infernului. în epoca mai tardivă erau asimilați cu zeitatea înşeptită (Sibi, 
Sibitti). Emblema lor era formată din şapte cercuri mici, iar astrul lor erau 
Pleiadele. 

După etimologie, Enlil era stăpînul vîntului, care aducea şi inundația. 
După ce s-a împărțit lumea în cer, pămînt şi apă şi aceste elemente au fost 
atribuite unui zeu, Enlil a primit ca domeniu al său, pămîntul. Aşa a devenit 
el „Domnul Țării" şi îşi avea sălaşul în muntele cel mare care ajungea pînă la 
cer, care reprezenta o adevărată legătură între cer şi pămînt. De aceea şi 
templul său principal în capitala Nippur era numit „casă pe munte" (E-Kur) şi 
de la el acest termen a luat înţelesul de templu în general. Oraşul Nippur era 
un oraş sacru şi a rămas astfel denumit poate fiindcă Enlil ca şi Anu era 
socotit „tată" şi „rege al zeilor”, avînd o mare putere pe care nu o poseda nici 
un zeu. Semnul acestei puteri imense pe care puţini zei o posedau erau tablele 
destinului. Odată pasărea rea Zu a vrut să-i răpească aceste table, iar zeul 
Enlil a avut multe greutăţi spre a putea pune din nou mîna pe ele. în legendele 
despre creația lumii, zeul Enlil la început a fost acela care l-a biruit pe 
Tiamat dar după întemeierea Babilonului, Enlil apare înlocuit cu Marduk în 
această legendă cosmologică. Totuşi zeul Enlil se arăta oamenilor într-un 
chip neprietenos. El este cela care a creat balaurul Labbu, menit să-i 
pedepsească pe oameni, şi acelaşi zeu produce potopul, tot el se mînie că 
Ut-napisti a scăpat cu viaţă din potop. 

Emblema lui Enlil este aceeaşi ca a zeului Anu şi el are numărul 50, iar pe 
cer are o anumită regiune — o bandă la nord de ecuatorul ceresc care 
reprezintă „drumul stelelor ce aparțin lui Enlil". îl vedem reprezentat pe mai 
multe reliefuri asiriene cu un veşmînt lung, cu o pălărie ascuţită la vîrf, un 
toiag şi un inel în mînă, călare pe un animal fabulos cu cap de şarpe, 
picioarele dinapoi de pasăre şi o coadă dreaptă în sus. Soţia principală a lui 
Enlil este Ninlil, care pune un cuvînt bun pe lîngă soţul ei pentru cerşetorii 
săraci. Asirienii care înlocuiesc pe Enlil cu zeul lor naţional Assur, o fac pe 
Ninlil să fie soţia acestui zeu. Alături de soția principală Enlil avea şi o 
concubină, apoi, există o îngrijitoare a fiului lui Enlil. Teologii 
asiro-babilonieni l-au asimilat pe Enlil cu Dagan, zeu străin al cărui cult se 
notează începînd din 2300 î.e.n. în alte liste de zei el apare însă imediat după 
Enlil şi are drept soţie pe Salas al cărei nume este de asemenea străin. După 
ei figurează pe listele de zei un zeu Ishara tot cu nume străin. Fiul însemnat 
al lui Enlil este eroul Ninurta, zeul războiului şi al vînătorii care luptă 
împotriva zeilor răi, a demonilor, dar şi împotriva pietrelor din care face 
diguri în munţi 

spre a preveni inundaţiile. Apoi el este un zeu mîntuitor căci îi izbăveşte pe 
oameni de nenorociri şi de boli. El este invocat de plante ca stapînul lor şi el 
determină destinul pietrelor. în sistemul planetelor el corespunde lui Saturn şi 
în sistemul stelelor fixe corespunde stelei Sirius (Kakkab mesre). El poartă 
diferite arme: o sabie, o plasă, un arc, un scut, dar şi arme divine: arma cu 50 
de capete, arma cu 7 capete, arma cu 6 capete, dar mai ales armele Sarur şi 
Sargaz care ele însele au devenit zei, şi ca sceptru cu doi lei sau doi vulturi 
reprezintă emblema lui Ninurta. Ca fiu al lui Enlil locuieşte mai cu seamă la 
Nippur unde are un templu, E-sumedu, dar şi alte oraşe au un templu al lui în 
special oraşul asirian Kalach. Soţia lui Ninurta s-ar fi chemat „doamna din 
Nippur", iar alți teologi fac din zeiţa Gula soția lui Ninurta. 

Revenind la zeul Enlil trebuie să menţionăm curtea sa divină care avea 
drept căpetenii pe marele vizir al său Nusku, zeul focului care înlătură 
întunericul şi întemeiază oraşele. Emblema lui este candela şi un scrin pe care 
este aşezat un baston luminos. Sub ordinele lui Nusku se află mulţi curteni, 
soli, olăcari, portari, bucătari, preoți care slujesc în templul E-kur. 

Alături de aceşti doi zei mari, Anu şi Enlil, ale căror cercuri de zei 
subordonați le-am expus parțial, există în timpuri vechi o zeiţă feminină 
„Doamna zeilor" Mah, adorată sub diferite nume în multe locuri, lucru care se 
poate explica prin faptul că în ea s-au concentrat mai multe divinităţi feminine. 
Zeița aceasta era adorată mai ales la Tilmun (insula Bahrein), Lagas şi Girsu şi 
mai ales la Kis în nordul Babiloniei. Zeița Mah sau Nin-Mah are un fiu, Lil, 
care a fost identificat cu Tammuz fiindcă a murit şi a fost îngropat ca şi acesta. 
în panteon după zeița Mah, mamă a oamenilor şi doamnă a zeilor, vine zeul 
Ea sau Nudimmud după numele său sumerian Enki care zeu era stapînul lumii 
de jos; însă această lume de jos reprezintă apa — apa din mare, din rîuri, din 
mlaştini, apa din adîncurile pămîntului. Oraşul său era Eridu care se afla în 
laguna golfului Persic. Dar apa din adîncuri era socotită ca lăcaş al 
înţelepciunii; de aceea Ea era zeul artelor, ştiinţelor şi al învăţăturii. El a 
învăţat pe oameni diferitele tehnici, olăritul, lucrul metalelor, țesutul etc. Dar 
el era — după aceeaşi sursă — şi inventatorul scrierii şi al ştiinţei pe care a 
făcut-o cunoscută oamenilor. Domeniul său principal îl constituiau 
disciplinele secrete: vrăjitoria, arta descîntecelor şi a con-jurării care erau 
folosite spre a birui puterile duşmane şi a cunoaşte viitorul. Zeul Ea ajută cu 
fapta şi sfatul său pe fiul lui Marduk dar zeul Ea, spre deosebire de Anu şi 
Enlil, este un prieten al oamenilor pe care îi iubeşte. Zeul Ea posedă multe 
temple, mai ales la Eridu şi la Borsippa, dar şi la Babilon şi la Lagas. El este 
reprezentat ca un om bătrîn care ţine pe umerii săi un butoi, din care dă 
drumul la apă. Animalul său sa- 

cru era ţapul sălbatic, iar ca simbol avea fie o prăjină cu un cap de berbec, fie 
o fiinţă fabuloasă, jumătate peşte, jumătate capră. Are ca număr cifra 40. Mai 
mulți zei ajută pe Ea în activităţile sale, apoi portarii, solii, dregătorii; un zeu 
al focului Gibil aparţine şi el aceluiaşi cerc. 

Fiul cel dintîi născut al lui Ea este Marduk, dar numele său semit este o 
dovadă că el apare tîrziu în panteonul asiro-babilonian unde zeii mai vechi 
poartă nume sumeriene. Zeul Marduk ajunge să fie fiul oraşului Babilon şi 
după ce acest oraş în vremea lui Hammurabi are o dezvoltare atît de mare 
zeul Marduk capătă aceeaşi ascensiune ajungînd un zeu fundamental, fiind 
mai însemnat decît Enlil şi Anu, luîndu-le domnia asupra lumii în întregime. 
El capătă o curte foarte mare, cu mulţi dregători, iar soția sa are şi ea o curte 
numeroasă de slujnice, însoţitoare, paznice, portărese etc. al căror nume ne 
este cunoscut. Astfel ajunge Marduk odată cu oraşul Babilon „marele 
stăpîn", „Stăpînul cerului şi al Pămintului", iar puterea sa esenţială stă în 
înţelepciunea pe care o foloseşte ca şi tatăl său spre a ajuta oamenilor bolnavi 
sau în nenorocire. 

în teogonie Marduk apare ca un mare erou. După ce zeul Ea i-a făcut 
inofensivi pe cei doi zei Apsu şi Mummu, el se războieşte cu mîrşava Tiamat 
şi o biruie după o luptă înverşunată. Drept răsplată Marduk obţine stăpînirea 
peste toţi zeii, iar după aceea el creează pămîntul, cerul, stelele, plantele, 
animalele şi în cele din urmă pe oameni. Marduk locuieşte în templul 
E-sagila din Babilon, iar în Asiria are mai multe locuri de cult. Emblema sa 
era un vîrf de ţeapă sau o secure, iar numărul său era 10, un număr destul de 
mic ce arată că inițial Marduk era foarte mic printre zei, dedesubtul lui Istar, 
Samas şi Sin. în astrologie planeta sa era Jupiter. Statuia lui Marduk la 
Babilon, după descrierea lui Hero-dot care îl numeşte Bel, era din aur pur şi 
avea o greutate de 80 talanţi de aur (circa 2700 kg aur). Fiul cel mai cunoscut 
al lui Marduk era Nabu „crainicul" care este şi scribul zeilor, cel ce are 
tablele destinului la el, dar e şi zeul înţelepciunii, acela care pe toate le 
cunoaşte. El are un templu la Borsippa, E-zida, iar pe cer corespunde planetei 
Mercur. 

Primei tetrade de zei, Anu, Enlil, Mah (Nintu), şi Ea îi urmează a doua 
tetradă compusă din Sin, Samas, Adad şi Istar. Primul zeu al acestei tetrade 
Sin era socotit şi el ca fiul cel întîi născut al lui Enlil, el mai purtînd şi nume 
diferite Enzu, Nannar etc. Cele două jumătăţi ale secerei lunii erau văzute ca 
două coarne sau ca o barcă cu care zeul se plimbă prin cer. Eclipsele de lună 
erau considerate o luptă a demonilor celor răi împotriva zeului. Numărul său 
era 30, emblema sa secera lunară. Templul său cel mai mare era E-hulhul în 
oraşul Harran şi E-gissirgal în oraşul Ur. 

Soţia sa este Ningal (mai tîrziu numită şi Nikkal) care era mama zeului 
soare, iar ea împreună cu soţul ei „stabilea în cer destinele”. Fiul 

zeului Sin este zeul soarelui Samas (sau în sumeriană Utu sau Babbar). 
Babilonienii credeau că el vine în fiecare dimineaţă din „Muntele cel Mare, 
Muntele Deschiderii Izvoarelor" şi el „deschide poarta cea mare a cerului 
strălucitor". Noaptea se scobora în lumea de sub pămînt. Dar el este milostiv 
cu cei sărmani şi cei bolnavi mai cu seamă. Apoi el este, împreună cu Adad, 
zeul oracolelor „el înscrie semnele oracolului înlăuntrul somnului" pentru ca 
văzătorul să cunoască viitorul. Preoţii care prezic şi prezicătorii îl socot drept 
zeu al lor. Numărul său este 20 şi templele sale, care poartă de obicei numele 
de E-babbar (sumer: casa strălucitoare) se aflau la Larsa şi la Sippar. El are 
mai mulți viziri, o curte bogată şi feciori şi fiice. Pe listele de azi vine la rînd 
acum zeul furtunii Adad pe care sumerienii îl numesc Mec, Mur sau Hhkur, iar 
numele său akkadian era Ramman sau Adad. în ţara hittiţilor el era numit 
Teăup iar la semiţii din vest Amurru. Cînd aduce el ploaia, cresc cerealele, 
fructele şi vitele, de aceea el e numit „Stăpînul prea plinului". Dar cînd opreşte 
el ploile şi inundația fluviilor atunci ţara se prăpădeşte prin lipsuri şi foamete. 
Iar norii, fulgerul, tunetul, ploaia, furtuna, toate acestea se supun lui Adad. 
Alături de zeul SamaS, Adad este „stăpîn al oracolelor" în astrologie i se 
atribuie ca astru steaua Regulus. Cifra sa sacră este 6, iar ca semn al stăpînirii 
sale 1 se atribuie o legătură de fulgere şi securea. Nu se poate spune exact în ce 
relaţii cu aceste tetrade divine stă zeul Tammuz, care în sumeriană e numit 
Dumuzi, „fiu legitim". Acesta pare, după legendă, a fi fost un rege bătrîn, care 
fiind vînător şi pescar iscusit, a dobîndit o mare faimă. Pe de altă parte numele 
lui Dumuzi apare în cele mai vechi texte religioase sumeriene. Chiar dacă regii 
de mai tîrziu nu l-au cinstit şi n-au pomenit numele lui, se pare că amintirea i-a 
rămas vie în popor care îi aducea jertfe şi închinări nenumărate. Ba chiar el era 
adorat şi de popoare străine după cum ne informează lezechiel (VIII, 14) care 
se revoltă împotriva „femeilor ce îl plîng pe Tammuz". De fapt de persoana 
acestui rege mitic este legată divinitatea, dar mai ales numeroase mituri dintre 
care unele ne sînt obscure şi puţin inteligibile. Multe din aceste mituri au un 
caracter agrar, căci în luna lui Tammuz, numită după el, care este luna iulie 
dispare de pe pămînt, nu ştim din ce cauză exact, poate datorită iubirii prea 
arzătoare a zeiţei IStar, iubita sa din tinereţe. Zeul Tammuz este identificat cu 
Adonis la fenicieni, zeu ucis la vînătoare de un mistreţ. Dar ca şi zeul Adonis, 
Tammuz se reîntoarce la viaţă şi face să reapară vegetaţia pe pămînt. 

Elementul feminin din cea de a doua tetradă îl alcătuieşte zeiţa Htar, în 
sumeriană Ninni, Innina. Ea a căpătat în decursul secolelor o situaţie aşa de 
înaltă încît multe alte divinități feminine au fost asimilate cu ea, iar apelativul 
de zeiţă prin excelenţă o indică pe IStar. Ea este fiica lui 

Genii babiloniene fertilizînd florile unui palmier 


Sin şi la început a fost slujnică şi concubina zeului Anu, dar a devenit cu 
timpul soția sa legitimă. Ca zeiță, lătar are două activități deosebite : pe de o 
parte este zeița iubirii trupeşti şi a plăcerii, este „hierodula zeilor" dar practică 
dragostea şi cu oamenii şi cu animalele chiar, aducînd însă nenorocire şi 
pierzanie iubiţilor ei. Ea are totuşi milă de oameni şi la potop plînge şi jeleşte 
pe toți oamenii pierduţi. Pe de altă parte ea este „Doamnă a Bătăliei”, 
„Stăpînă a luptei", ea se luptă cu oastea duşmană, înfrînge pe conducătorul ei, 
îl ucide şi cîştigă bătălia. De aceea e uneori reprezentată cu barbă ca zeul 
Assur. I se atribuia de astrologi steaua Venus (Luceafărul, Dilbar în 
akkadiană) „Făclia strălucind pe cer şi pe pămînt" ; planeta Venus avînd o 
fire masculină dimineaţa (Luceafărul de dimineaţă) şi o fire feminină seara 
(Luceafărul de seară). Apoi îi corespund şi steaua Sirius, iar numărul ei este 
15, jumătatea cifrei tatălui ei Sin, iar simbolul ei este o stea cu 8 sau 16 raze. 
Animalul său este „leul care rage" şi ea este reprezentată adesea ca o vacă 
sălbatică. Locul de cult principal al acestei zeițe era oraşul Uruk, unde 
hieroduli feminini şi masculini îi slujeau, dar ea poseda în multe alte oraşe 
templele ei, iar în unele din aceste temple se scotea în evidenţă caracterul ei 
belicos (Akkad, Arabela), în altele acela de mamă şi femeie iubitoare. 

Pe lista zeilor întîlnim din cercul zeităților din jurul lui Enlil şi Ni-nurta, 
mai întîi pe zeul Uras, numit ca şi Ninurta „cel dintîi născut al lui Enlil" şi zeu 
al agriculturii. Astrologie el corespunde constelaţiei Centaurului. O altă 
divinitate este zeul Zamama sau Zababa numit şi Ilbaba care este zeul luptei, 
al bătăliei înarmate împotriva duşmanului. El locuieşte în oraşul Kis, în 
templul numit E-meteursag şi corespunde constelației Acvilei (Aquila). Zeița 
Gula este o zeiţă vindecătoare, invocată des în deseîntece, „este doftoriţa cea 
mare care prin atingere cu mîna ei învie pe morţi”. Emblema ei este cîingk şi 
pe pietrele de hotar apare zeiţa Gula şezînd pe un jilt cu cîinele ei alături. 
Steaua zeiţei Gula este constelația Vărsătorului (Aquarius) şi zeiţa Gula 
posedă temple în mai toate oraşele mari. Zeul Ningirsu este foarte asemănător 
cu Ninurta şi este şi el „primul născut al zeului Enlil". El este zeu al războiului, 
dar şi al agriculturii. Ultimul capitol al catalogului zeilor asiro-babilonieni, pe 
care îl posedăm este consacrat zeilor lumii de jos. Stă-pînă a lumii de Jos este 
zeiţa Ereskigal în akkad. Allatu ; ea stăpîneşte „ţara fără întoarcere înapoi" în 
care nu se poate ajunge decît după traversarea rîului Chubur şi trecerea a şapte 
porţi ferecate. Astronomic această zeiță este identificată cu constelația Hydra, 
iar pe pămînt capitala ei este Kuta unde se află Templul ei E-urugal. Vizirul 
acestei zeițe a iadului se numeşte Namtar care introduce pe cei ce mor la 
stăpîna sa şi care posedă 60 de boli pe care poate să le arunce peste oameni. 
Cu soţia sa Husbisag el dă viaţă la un demon foarte primejdios. Mai mulţi zei 
gemeni trebuie să fi fost zei chtonici şi ei sînt menţionaţi des în deseîntece ; 
aşa de pildă: Bir du şi Sarrabu, apoi zeii gemeni: Mastabba (în akkadiană: 
Han) care sînt identificați pe cer cu constelația Gemenilor (Gemini) apoi 
Lugalnamtarra şi Lugal-abba. în catalogul nostru de zei figurează ca zeu al 
infernului Nergal, care la început era identic cu Samas. în general acest zeu 
întruchipează proprietăţile rele ale soarelui: ciuma, războiul, seceta şi 
inundația. De aceea el este reprezentat ca zeu urlător al focului şi zeu al 
ciumei (al cărui nume nu trebuie scris sau pronunţat spre a nu o chema: nomen 
odiosum). Cei patrusprezece slujitori ai săi sînt toţi demoni ai unor boli, şi în 
această linie de gîndire Nergal devine „Domn al Lumii de jos", „Domn al 
mormîntului", dar ca domn al luptei şi al războiului el este figurat înarmat, iar 
emblema sa este sceptrul cu cap de leu, iar ca animale stau în preajma sa: leul, 
taurul, corbul şi dragonul. Dintre planete îi corespunde Marte. Reşedinţa sa era 
templul E-meslam la Kuta. 

Un alt zeu ce figurează în cataloagele noastre de zei şi este asemănător cu 
Nergal este zeul /rra „stăpînul asaltului şi al nimicirii", care îi decimează pe 
oameni prin război, ciumă şi foc. împotriva lui nu te poți apăra decît prin 
formule de deseîntece, care trebuie păstrate în 

casă. Lui îi corespunde constelația Carului Mare (Ursa major, steaua vulpii: 
în akkadiană). Desigur, numărul zeilor şi al zeiţelor în cataloagele de zei ce 
au ajuns pînă la noi este cu mult mai mare, dar ne mărginim să-i indicăm pe 
cei mai însemnați. Pe de altă parte o serie de zeități nu au fost incluse în 
cataloagele de divinităţi redactate în Babilon şi printre aceştia chiar zeul 
național al Asiriei, Assur, care la început era doar un zeu local. Odată cu 
creşterea şi însemnătatea căpătată de locul de reşedinţă a crescut şi puterea sa, 
iar după ce Asiria a devenit o putere mondială, stăpînă a unui mare imperiu, 
zeul Asur a ajuns în vîrful Panteonului asirian. în catalogul de zei este 
rînduit fie după Anu, fie chiar înainte de el. El devine „Regele zeilor care s-a 
creat pe sine însuşi... regele 

cerului şi al pămîntului............. care locuieşte în cerul strălucitor ................ şi 
stabileşte destinele oamenilor" Apoi el este stăpîn al războiului şi mînă pe ai 
săi la izbîndă întotdeauna. Astfel, precum vedem, el are în Asiria locul lui 
Marduk în Babilon, apoi el este soţul lui Ninlil, numită şi Istar în asiriană. 
Mai tîrziu zeul Assur a fost asimilat cu Amur, tatăl lui Anu, din pricina 
asemănării de nume. Simbolul său era fie o pălărie cu vîrf, fie un soare 
înaripat care are la mijloc un zeu ce trage cu arcul. 

Pe de altă parte în panteonul asiro-babilonian au intrat divinităţi elamite, 
kasite, lulubee etc. Apoi nu intră în catalogul de zei acele divinităţi care au 
avut o atitudine duşmănoasă faţă de ceilalţi zei, cum ar fi treiada primordială 
Apsu, Tiamat şi vizirul lor Mummu, ca şi iubitul lui Tiamat, Qingu ca şi „cel 
roşu" prima făptură umană făurită de Tiamat (Amintim că Adam înseamnă 
„cel roşu" în semitică). Toţi zeii enumeraţi în cataloagele de zei — din care 
noi nu am reprodus decît partea esențială — au căpătat denumirea de gigi 
sau Annunanki sau Enukki, şi cei dintîi sînt zeii Cerului, cei din al doilea rînd 
sînt zeii pămîntului, ai apei şi ai lumii de jos. Anu este regele zeilor Igigi, iar 
Enlil este regele zeilor Annunanki ori Enukki. Numărul zeilor este redat în 
mod diferit de variatele texte, iar în imnurile consacrate facerii lumii se 
socotesc 3600 de zeități, iar dintre acestea 60 sînt zei mari ; de aceea şi Anu, 
căpetenia lor, are cifra 60. în ceea ce priveşte înfăţişarea zeilor 
asiro-babilonieni, spre deosebire de cei egipteni, ei apar în chip uman — sînt 
antropomorfi. Zeii au, ce-i drept, animalele lor sacre, sînt comparaţi cu 
animale, dar nu apar în chip de animale. Singura excepţie o formează — în 
afară de descrierea lui Istar ca vacă — zeii cu două capete (ca şi la romani 
unii zei — de ex. zeul Ianus), apoi Marduk e descris ca avînd 4 ochi şi 4 
urechi care văd şi aud, despre Tiamat se spune că avea două feţe, una 
feminină şi alta masculină. 

în ceea ce priveşte veşmintele zeilor — cu toate tendinţele conservatoare 
ale religiilor — costumul divinităților asiro-babiloniene s-a modificat în 
decursul secolelor. Constant a rămas coroana în formă de corn, 

care totdeauna este un semn al divinității, apoi la zeii masculini conservarea 
părului capului şi a bărbii. Toate celelalte elemente vestimentare din ţinuta 
zeilor sînt supuse modei, ca şi la oameni. 

La sumerieni zeii poartă o manta lungă trasă peste umeri, şi ţin in mîini 
emblemele ce caracterizează divinitatea mai îndeaproape: un snop de curmale 
şi o jumătate de lună. în vremea dinastiei din Akkad veşmintele zeilor sînt 
foarte diferite, fie un şort, fie o fustă scurtă, fie o mantie care acoperă umărul 
stîng şi lasă gol pe cel drept, iar zeițele au o mantie ce le cade peste amîndoi 
umerii. Pe cap poartă un capişon cu două coarne. Pe animalul ce-i aparține, 
zeul sau zeița ține un picior; alteori stă cu ambele picioare pe animalul favorit. 
Acelaşi acoperămînt, cu unul sau două coarne — simbolizînd desigur cornul 
lunii — e purtat de zei şi zeițe. Mai tîrziu, în locul pălăriei cu un corn sau 
două, se întîl-neşte la zei o pălărie cilindrică de pene, iar emblema lor o ţin în 
mînă: Istar steaua şi arcul, Adad legătura de fulgere şi animalul său sacru peş- 
tele alături de el. în Asiria pare deosebită reprezentarea demonilor şi a 
geniilor, în timp ce aceea a zeilor este din ce în ce mai rară. Toţi poartă o 
tunică cu mîneci care este menţinută de o centură şi deasupra încă o mantie. 
Acoperămîntul pentru cap consta într-un capişon cu două coarne, o pălărie 
cilindrică, sau o tiară rotundă. De la zeițe posedăm statui goale ale lor, care 
probabil erau îmbrăcate cu veşminte luxoase în timpul ceremoniilor antice. 
Zeiţele ţineau şi ele emblemele în mînă, stînd în picioare pe animalul lor. Mai 
tîrziu zeițele apar reprezentate pe un jilţ. 

Deşi imnurile cîntate în temple de sumerieni au rămas aceleaşi, ne- 
schimbate şi pe vremea asiro-babilonienilor, totuşi, unele concepţii teologice 
s-au modificat în chip esenţial. Mai cu seamă locul şi însemnătatea diferiților 
zei au devenit altele şi aceasta în chip fundamental. Poate a existat o epocă în 
care în centrul culturii din Mesopotamia era zeul Apsu cu soţia sa Tiamat 
pînă în vremea cînd au fost daţi la o parte de zeul Anu. Dar nici Anu nu s-a 
bucurat mult timp de supremaţia sa căci după un timp a trebuit să o împartă 
cu Enlil. Amîndoi aceşti zei nu sînt binevoitori faţă de oameni. Ideea 
ostilității zeilor faţă de oameni era precum se ştie o idee centrală şi în 
gîndirea Greciei antice, şi se credea că zeii invidiază pe oameni <p06vo<; râv 
0soSv „invidia, gelozia zeilor" (cf. Eschil, Perşii, 354 ; Agam. 921). Ori zeul 
Anu crease pe demonii cei răi ca să vatăme pe zei şi pe oameni, iar Enlil voia 
să nimicească tot neamul omenesc prin Potop, iar cuvîntul său producea 
nenorocire în tot locul. Aşa se face că această pereche de zei, care nu aduceau 
decît necazuri, n-a mai fost slăvită decît în lăcaşurile lor de cult şi nu mai 
mult decît era necesar. Dar Ninurta, fiul lui Enlil este altfel, căci nimiceşte pe 
monstrul Labbu, aducător a atîtea nenorociri; de aceea 

el este adorat la Nippur. O carieră mult mai strălucitoare a făcut zeul Marduk. 
zeu local al unui mic oraş babilonian care, graţie regelui Ham-murabi, a ajuns 
un oraş mare. Marduk a urmat destinul oraşului Babilon şi a primit rolul de 
„creator al lumii”, „biruitor al zeiţei Tiamat". Evoluţii similare au cunoscut 
marea majoritate a zeilor însemnați din panteonul asiro-babilonian. 


Sfinx asirian, divinitate cu trup de taur şi cap de om 


Caracteristice pentru sistemul religiei babiloniene sînt diferitele ipostaze 
ale divinității, care pot fi obiecte inanimate sau concepte abstracte, 
începuturile acestui sistem de gîndire se găsesc şi la sumerieni: ei afirmă că 
vizirul zeului soarelui se numeşte Cel drept şi Dreptate, apoi ei divinizează 
armele fabuloase Sanrr şi Sargaz sau emblema mfinii prea cinstite (în 
sumeriană sumah). Sau numele vizirilor soţiei zeului Ea, unul chemîndu-l 
Uznu (ureche) şi celălalt HariSu (înţelegere), aceştia fiind ipostaze ale 
virtuţilor de care zeul Ea şi soția sa au nevoie. Numele vizirului lui Apsu, 
Mummu trebuie tradus cu „formă" sau „logos, înțeles". 

în alte texte Cuvîntul (divin) — (amatu) sau Logosul divin apare personificat 
şi datat cu multe caractere supraterestre, pe care le foloseşte spre bine şi spre 
rău. Acest Cuvînt divin sau Logos apare şi în textele talmudice unde este 
numit Memra „cuvîntul divin" de la amar „a vorbi", dar mai cu seamă la 
Filon din Alexandria unde Logosul joacă un rol central, prefigurîndu-l pe 
acela pe care îl va căpăta cîţiva ani mai tîrziu în gîndirea creştină (Filon din 
Alexandria moare la anul 44 e.n.). 

Asirienii şi babilonienii observaseră că diferiţi zei au caractere comune şi 
nu sînt în esenţă deosebiți unul de altul, fiind vorba de aceeaşi divinitate care 
purta nume diferite. De pildă numeroasele zeițe vindecătoare ale bolilor Gula, 
Ba'u, Nintinugga, Ninkarrak, Ninisiuna, Ninnibru sînt aşa de intim legate una 
de alta încît nu este cu putinţă să le deosebim şi să le urmărim originea. Dar 
în această egalizare a zeiţelor şi a zeilor atunci s-a mers un pas mai departe şi 
s-a atribuit unui singur zeu caractere, calități şi facultăţi care iniţial au 
aparţinut unui mare număr de alți zei. în acest fel în Babilon s-a mers nu către 
monoteism ci către monolat-rie, adorarea unui singur zeu, dar nu cu 
exluderea tuturor celorlalți ca în monoteismul consecvent. într-un text lung 
babilonian ce ni s-a păstrat toţi zeii sînt identificaţi cu zeul Enlil: „Nab este 
zeul Enlil al Cerului ; Zaggarra este zeul Enlil al viselor”. într-un text 
neobabilonian Marduk devine şi el singurul zeu: 

Nergal este Marduk al bătăliei 

Zababa este Marduk al luptei 

Enlil este Marduk al stăpînirii şi al sfatului 

Nabu este Marduk al socotelilor 

Sin este Marduk cel ce luminează noaptea 

Samas este Marduk al dreptăţii”. 

Bineînţeles că supremaţia unui zeu asupra altuia sau subordonarea unui 
zeu altuia însemna şi o strălucită afacere pentru preoţii zeului care au reuşit 
să-l includă pe un zeu în altul mai puternic, fiindcă averile lui, ale Templului 
său, donațiile ce i se făceau ajungeau în mîinile zeului celui mai tare. Alţi 
preoţi au asimilat diferiți zei părţilor corpului unui anume zeu, de exemplu 
Ninurta: „Ochii săi sînt Enlil şi Ninlil/Irisu] ochilor săi este Sin/Anu şi Antu 
sînt buzele sale/dinţii săi cei şapte zei/urechile sale sînt Ea şi Damkina/ţeasta 
sa este Adad/Spatele său este Marduk/Pieptul său este Nebo." 

Desigur atunci cînd mesopotamianul credincios cunoştea numele zeilor şi 
funcțiunile, specialitatea sa am zice mai exact, el putea să se roage la zeul 
ce-l putea ajuta cerîndu-i milă. Dar mai rău era cînd numele zeului nu era 
cunoscut. în acest caz credinciosul se putea ruga zeului necunoscut sau zeiţei 
necunoscute (un templu al zeului necunoscut exista şi la Atena în sec. I al 
erei noastre, cf. Fapte, XVII, 23). Sub zei. 

dar deasupra oamenilor, se aflau eroii şi demonii. Cei dintîi după concepția 
babiloniană sînt personalităţi umane care în timpul vieţii lor au săvîr-şit fapte 
remarcabile ridicîndu-se atît de mult deasupra oamenilor încît el era oprit de 
la moarte de puteri supranaturale. Unii dintre aceşti eroi cum este Tammuz, a 
fost socotit printre zei, iar Adapă, „fiul omului" sau Etana care a zburat spre 
cer, sau Gilgameă, erou al celebrei povestiri păstrează mai curînd trăsături 
umane decît divine. Nu este limpede situaţia celor şapte înţelepţi (pe Care i-au 
avut şi grecii vechi, probabil numiţi după cei babilonieni) fiecare înţelept fiind 
dintr-un oraş al Babiloniei (Ur, Nippur, Eridu, Kullab, Kis, Lagaă şi 
Suruppak). Cei şapte înţelepţi sînt reprezentanţi ai timpului bun şi ai vîntului 
favorabil, ei favorizează polenizarea curmalelor şi înlătură boala şi 
nenorocirea. Nu este uşor de făcut distincţia între zei şi demoni, căci ei au 
funcțiuni întru totul similare. Demonii posedă fie un caracter bun, fie unul rău. 
Fiind în contact frecvent cu lumea şi cu oamenii ei, demonii comit fapte rele 
şi asupresc pe oameni. Cînd zeii sînt supăraţi pe oameni îi lasă în mîna 
demonilor celor răi, cînd zeii îi iubesc pe oameni, duhuri bune îi apără pe 
oameni de demoni. Credinţa în demoni este străveche, dar demonii sînt uncori 
apărători ai oamenilor, ai femeilor care stau să nască, sau păzesc porțile 
palatelor sub aspect de tauri ori lei colosali, de bronz sau de granit. Oamenii 
obişnuiţi trebuie să se mulțumească cu figurile de argilă sau de lemn ale 
acestor demoni: centauri, berbeci, capre cu cozi de peşte, scorpioni, 
oameni-lei, cîini etc. şi să împlinească cu aceste figuri ceremoniile de curăţire. 

Berossos, preotul babilonian din secolul al III-lea î.e.n., care ne-a adus 
informaţii preţioase despre vechile tradiții babiloniene, afirmă că în vremurile 
de început ale pămîntului acesta era locuit în parte de ființe demonice 
supra-umane: „oamenii cu 2 aripi sau cu 4 aripi şi 2 capete, sau cu un corp şi 
2 capete unul masculin celălalt feminin ; sau cu două organe sexuale, unul 
feminin şi celălalt masculin ; apoi oameni cu picioare de capră şi coarne, alții 
cu picioare de cal, ori cu părți posterioare de cal şi părțile anterioare de om, 
adică centauri. De asemenea şi tauri cu capete de oameni, şi cîini cu patru 
corpuri a căror parte poste-rioară era o coadă de peşte .... Chipurile lor sînt 
încă prezente în templul zeului Bel din Babilon" (Berossos, 254, fragm. 12). 

Alături de aceste genii prietenoase faţă de om sînt şi demoni răi care se 
plimbă prin cer şi pe pămînt şi întind pretutindeni nenorocirea şi boala. 
Originea lor este de raportat la zeul neprietenos Anu. Demonii răi se numeau: 
Utukku, Alu, Etimmu, Gallu, Ahhazu, Asakku, Labartu, uclgaşa copiilor, Lilu, 
Lilitu, slujnica lui Lilu, care vin în număr de şapte împreună. Demonii sînt 
reprezentaţi ca fiinţe intermediare cu elemente comune umane şi animale şi 
feţe schimbătoare. 

Mitologia asiro-babiloniană 


Reprezentarea lumii, naşterea zeilor, luptele dintre zei, modul cum a fost 
făcută lumea ca şi primul om, relaţiile dintre zei între ei, dintre zei şi oameni 
constituiau pentru asiro-babilonieni obiectul mitologiei, adică o summa a 
noțiunilor pe care pot să le aibe oamenii despre cosmogonie, teogonie şi 
antropogonie. în aceeaşi categorie, ca să zicem aşa, erau aruncate şi 
amestecate probleme de fizică, de geografie, istorie şi de teologie, dar 
noțiunile de mitologie au rămas aceleaşi fără să sufere nici un fel de 
modificări esențiale, fie că avem date mitologice din epoca sumeriană, din 
cea veche babiloniană, cea asiriană sau greacă. Aceasta e dovada peremptorie 
că acest corp de cunoştinţe mitologice care s-au perpetuat fără modificări 
fundamentale de-a lungul a trei sau poate patru milenii, constituie un 
învățămînt de temelie predat fie viitorilor preoţi, fie scribilor, fie chiar 
ştiutorilor de carte şi pe acest corp esenţial de cunoştinţe mitologice se grefau 
ulterior toate noţiunile despre om, lume, natură şi viaţă ale vechilor 
asiro-babilonieni. 

Diferențe minime existau între mitologia predată la Uruk, Nippur sau 
Babei ori Assur, pentru că fiecare din aceste oraşe aşezau pe zeul lor în 
centrul panteonului şi făceau din el zeul fundamental. Apoi concepţiile 
teologice ale şcolilor preoțești difereau desigur de miturile vulgare ale celor 
inculți, care dealtfel acordau o influenţă enormă demonilor, vrăjitoarelor şi 
magiei în general, în dauna construcţiilor subtile teologice. Dar întreaga 
viziune a universului, a aşa-zisului Weltanschaung asiro-babilonian era legată 
de mitologie care reprezenta osatura întregii gîndiri mesopotamiene. De 
aceea se impune să o studiem în liniile ei mari: 

La începuturile sistemului mitologic se aflau la mesopotamieni — la fel 
ca şi la alte popoare antice — speculaţii asupra istoriei străvechi, adică 
speculaţii teogonice, cosmologice şi antopogenetice pînă la potop. Cu privire 
la naşterea zeilor babilonieni şi crearea lor sîntem informaţi 

din relatarea păstrată de scriitorul Damascius, a lui Eudemos din Rhodos, un 
contemporan şi coleg al lui Theophrast, mai vîrstnic decît Berossos (preot, 
istoric şi astronom babilonian care a trăit sub domnia lui Antioh I, 281—261 
î.e.n. şi contemporan cu Manethon, celebrul istoric egiptean). Damascius a 
fost ultimul profesor de filozofie al renumitei şcoli de la Athena, desfiinţată în 
sec. al VI-lea, apoi refugiată la curtea regelui Chosroes al Persiei. El scrie în 
lucrarea sa Peri arhon „despre începuturi" (Damascii philosophi de primis 
principiis, ed. Kopp şi Damascius le Diadocque, Problemes et solutions 
concemant les premiers principes, trad. par A. E. Chaignet, 3 voi. Paris, 1898, 
Impression anastatique Bruxelles, 1964, cap. 125), citîndu-l pe Eudemos din 
Rhodos: „Printre barbari (grecii numeau barbari pe toţi cei ce nu vorbeau 
greceşte în afară de romani, n.n). babilonienii ignorează originea afirmată în 
general a Universului din Tăcere, ci ei aşază două principii esenţiale: Thaute 
şi Apason (în traducere din greacă: „aceiaşi" şi „totul", n.n.) şi fac din Apason 
soţul lui Thaute, iar pe aceasta din urmă o numesc mamă a zeilor. Din aceştia 
s-ar fi născut drept unic fiu al lor Momys care, precum pricep eu, este lumea 
inteligibilă care se trage din aceste două principii primordiale. Din acesta a 
ieşit o a doua generaţie: Lachos şi Lache, iar din aceştia o a treia generaţie: 
Kissare şi Assoros. Din aceştia s-au zămislit trei: Anos, Illinos şi Aos. Din 
Aos şi din Danke s-a născut Bel care este, precum spun ei, ziditorul lumii”. 

După zămislirea zeilor urmează creația lumii şi a locuitorilor ei despre 
care avem o relatare greacă a preotului babilonian Berossos menţionat mai sus: 
„Peste toţi aceştia (vieţuitoarele ce trăiau în străvechime, n.n.) domnea o 
femeie cu numele de Omorka, care în chaldeeană se numea Thamte iar tradusă 
în greceşte însemna „marea" (0âAacr<7a), avînd aceeaşi valoare cifrică cu 
ereAyjv/) „lună" (e vorba de prefacerea literelor în valoarea lor cifrică, 
procedeu bine cunoscut din Talmud unde este numit ghematrie, n.n.). Cînd 
Totul a fost astfel orînduit a venit şi Bel, a despicat pe Omorka în două şi a 
creat dintr-o jumătate pămîntul, şi din cealaltă cerul şi a zidit făpturile ce 
sălăşluesc în ele. Dar (scrie Berossos) acesta ar fi o reprezentare alegorică a 
proceselor care se petrec în natură. Cînd totul era încă umed şi cînd s-au 
născut în el fiinţele vii, Bel, care este tradus cu Zeus, a tăiat apa şi a separat 
pămîntul de cer, apoi a orînduit lumea. Dar fiinţele vii care nu puteau suferi 
încă puterea luminii au pierit. Cînd Bel a văzut că întinsul pămîntului era 
pustiu şi neroditor, a poruncit unui zeu să-i taie capul şi să amestece pămîntul 
cu sîngele ce s-a scurs din el şi să zidească astfel pe oameni şi pe vieţuitoare, 
care au putut suporta aerul. Şi din Bel s-au împlinit astfel şi stelele şi soarele şi 
luna şi cele cinci planete!". Aceste date cunoscute de noi de mult prin 
Eudemos şi Berossos au fost confirmate în întregime de 

textul Cîntării de Anul nou rostită de anul nou la Babilon şi în care se 
relatează facerea lumii. însă textul actual al acestui poem al facerii lumii 
(Enuma elis) în care zeul Marduk joacă rolul esenţial, a fost scris in epoca lui 
Hammurabi cel mai devreme, iar mai înainte zeul Enlil din Nippur juca rolul 
fundamental de demiurg. 

înainte de zidirea cerului şi a pămîntului — relatează epopeea babiloniană 
a Creaţiei Lumii — nu existau decît Apsu (marea cu apă dulce) ca principiu 
masculin şi Tiamat (marea cu apă sărată) ca principiu feminin, care îşi 
amestecau apele împreună în Haos. Aveau ca fiu pe Maroniu care era sol şi 
olăcar al lor. Din această stare haotică s-a produs zămislirea lumii zeilor în 
mai multe generaţii care s-au succedat una după alta. Mai întîi a fost zidită 
perechea de zei care locuiau în elementul lichid (Lahmu şi Lahamu), după 
aceea au urmat Ansar (lumea de sus) şi Kisar (lumea de jos) care au avut 
sălaşuri diferite. în fine a fost zămislit zeul cerului Anu care la rîndul lui a dat 
naştere înţeleptului zeu Ea. 

Pînă aici coincid informaţiile epopeii babiloniene a Creaţiei Lumii cu cele 
ale lui Eudemos aproape punct cu punct. într-un comentariu al lui Enuma-eliş 
se arată că numele de Mummu înseamnă „chemare, strigăt" deci un fel de 
Logos. De aici înainte aflăm însă din izvoarele babiloniene scrise informaţii 
noi: zeii cei tineri au provocat în zbenguielile lor tinereşti o gălăgie atît de 
mare, încît bătrînul Apsu a fost tulburat în liniştea sa şi nu a putut să mai 
doarmă. Şi el s-a supărat atît de rău pe ei încît s-a decis împreună cu ministrul 
său Mummu să-i nimicească de tot pe zeii cei tineri, cu toate că Tiamat nu a 
încuviinţat acest plan. Cînd zeii au aflat despre ameninţarea ce plana asupra 
lor, au cerut ajutorul zeului Ea ; el I-a cufundat pe Apsu printr-un descîntec 
într-un somn adînc, apoi l-a nimicit iar pe Mummu l-a biruit. După această 
victorie asupra puterilor ostile, zeul Ea îşi construieşte în laguna Golfului 
Persic un palat strălucitor E-abzu, îşi ia o nevastă şi dă naştere lui Marduk, 
care din copilărie chiar axată multe calităţi minunate. Ca urmare a acestei 
ocări aruncate asupra familiei sale, Tiamat s-a gîndit să se răzbune. Ea dă 
naştere la unsprezece făpturi fabuloase ca ajutoare ale ei în timpul bătăliei şi 
printre zeii care erau supuşii ei, înalță pe OQuingu ca soţ al ei şi comandant 
suprem al oștirii sale. El ţine ca semn al demnităţii tablele destinului. Despre 
intenţiile lui Tiamat află mai întîi tot zeul Ea şi îi dă de ştire lui Ansar. Acesta 
se adresează întîi lui Anu, cerîndu-i să se opună lui Tiamat, dar acesta se arată 
ocupat la fel ca şi Ea. în cele din urmă Ansar este nevoit să facă apel la tînărul 
Marduk, cerîndu-i ajutor. Acesta se declară gata să înceapă lupta cu străbuna 
sa cea rea, Tiamat, dar numai cu condiţia ca în cazul că va fi victorios el să fie 
rege al zeilor şi cel ce statorniceşte destinele. După ce străbunii Lahmu şi 
Lahamu au fost încunoştiinţaţi de furia lui Tiamat, se convoacă o adunare 

a zeilor care admite condiţiile lui Marduk şi îl însărcinează cu lupta de 
răzbunare împotriva lui Tiamat. Marduk se pregăteşte de luptă, luînd ca arme 
arcul, săgeata, tolba, arma zeilor — fulgerul şi plasa, apoi îi urmează o 
mulțime de vînturi şi de furtuni. Astfel înarmat se duce pe un car de război 
împotriva lui Tiamat. Qinqu şi ceilalți zei grupaţi în jurul lui Tiamat intră în 
panică, ea însăşi opune încă rezistenţă, dar Marduk o prinde în plasă, face să 
pătrundă vînturile în gâtlejul ei şi o ucide cu o săgeată. Pe ajutoarele lui 
Tiamat le cucereşte şi le prinde, cuprinde în cele din urmă pe Quinqu şi îi ia 
tablele destinului. Apoi despică trupul lui Tiamat în două părți: dintr-o parte 
face pămîntul, din cealaltă cerul. Urmează zidirea corpurilor cereşti, a 
plantelor şi a animalelor. încununarea tuturor creaturilor o constituie zidirea 
omului din argilă şi din sîngele lui Quinqu cel ucis. Zeii, care în felul acesta 
au scăpat de pieire, şi-au exprimat recunoştinţa faţă de Marduk, zidindu-i un 
templu magnific în cer, care se numeşte la fel ca şi templul său de pe pămînt, 
E-sagila. în cele din urmă se adună toţi zeii în ajutorul lui Marduk spre a 
enumera şi a numi nenumăratele sale fapte eroice. 

Dacă comparăm mai departe cele două relatări ale Facerii lumii, cea a lui 
Berossos şi cea a poemului Enuma-eliş vedem că există coincidenţe generale, 
dar şi unele deosebiri. După textul cuneiform Marduk a tăiat capul lui Quinqu 
spre a făuri din sîngele său pe oameni. După Berossos însă zeul Marduk s-a 
oferit pe sine însuşi jertfă pentru zidirea oamenilor. Dar această relatare se 
întemeiază pe surse babiloniene, căci aflăm şi din alte izvoare despre 
suferințele, moartea şi învierea lui Marduk. în alte oraşe mesopotamiene 
circulau alte legende asupra facerii, care erau similare din punct de vedere al 
cuprinsului, dar difereau cu privire la persoana zeilor care se luptau între ei. 
Actorii principali erau totdeauna un zeu creator biruitor, desemnat de soartă, 
apoi un monstru care era doborit. Ca zei biruitori erau sărbătoriți Enlil şi 
Ninurta, iar ca monstru, vicleanul Labbu, similar lui Tiamat. în istoria răpirii 
tablelor destinului de la Enlil de către Zu e vorba tot de stăpînire asupra lumii. 
Ca jertfă şi sacrificiu pentru zidirea oamenilor în locul lui Marduk este pus 
zeul Ea, apoi o zeiţă care este fie Aruru, Mami, Belit-ili, Ninhursag sau Lătar 
iar în locul lui Quinqu este aşezat un zeu Lamga sau un zeu fără nume, din al 
cărui sînge au fost zidiți oamenii. 

Cît priveşte cosmologia asiro-babiloniană, adică totalitatea cerului şi a 
pămîntului zidită de zeii creatori, avem o serie de relatări mai recente 
asiro-babiloniene din a căror suprapunere putem să ne facem o părere destul 
de completă. Mai puţin sigur este dacă toate aceste concepţii au fost unificate 
într-o viziune cosmologică unitară. După sistemul de gîn-dire mesopotamian, 
cerul şi pămîntul se aflau între ele într-un anumit raport, în aşa fel încît 
„pămîntul cel de jos" era doar o imagine slabă, 

ştearsă a „cerului de sus" — cerul. în esenţă macrocosmul este similar şi egal 
cu microcosmul. Am arătat în prefața pe care am scris-o cărții lui Athanasie 
Negoiţă, Gîndirea asiro-babiloniană în texte, Buc, 1975, p. XXI, că existau 
în Mesopotamia premise obiective ale acestei concepţii, că cerul ar fi identic 
cu pămîntul. în adevăr în 1958 E. Unger a arătat rolul mare pe care l-au jucat 
mirajele în pustiu şi fenomenele de fata morgana în concepțiile religioase ale 
sumero-babilonienilor (E. Unger, Fata Morgana, als 
geisteswissenschafiliches Phănomen im Alten Orient, în „Revista degli studi 
Orientali " voi. 33 f. 1—2, 1958, p. 1—51). Mirajele au putut fi observate 
foarte des nu numai în Sahara sau pe întinsul oceanelor, ori în jurul Polului 
Sud sau Nord, ci şi în regiunile pustii ce înconjoară văile fluviilor Tigru şi 
Eufrat. De cele mai multe ori aceste miraje sînt constituite de reflectarea în 
aer a unor obiecte, locuri sau fiinţe, situate la mari distanţe de observator. 
Aşadar sumero-babilonienii vedeau dubluri, adică — reflectată în cer — 
imaginea unor obiecte, locuri, ființe de pe pămînt, de unde teza despre 
corespondenţa macro-cosmosului cu microcosmosul. Vom observa că Mircea 
Eliade în a sa Cosmologie şi alchimie babiloniană, 1937, ed. Vremea, Buc. p. 
21 sq, menţionează des ideile sumero-babiloniene despre corespondenţa între 
cer şi pămînt şi arată că pentru aceşti semiţi şi sumerieni „fiecărui lucru de pe 
pămînt îi corespunde cu precizie un lucru identic, în cer, după al cărui model 
ideal s-a realizat". Dar la epoca apariției volumului de mai sus al lui Mircea 
Eliade, nu se publicase mai nimic despre rolul fenomenelor de fata morgana 
în elaborarea unei concepţii idealiste în Mesopotamia, a cărei geneză putem 
astăzi să o explicăm prin frecventele miraje din deserturile mesopotamiene. 

Despre forma pămîntului ştim de la Diodor din Sicilia că locuitorii 
Babilonului îşi închipuiau că pămîntul este o luntre răsturnată, rotundă şi 
concavă înlăuntrul ei, de felul acelora care sînt folosite pe fluviile Eufrat şi 
Tigru din vechime. Această ştire a lui Diodor din Sicilia (Bibliotheca 
historica II, 31, 7) este exactă şi învățații babilonieni îşi închipuiau cerul ca o 
emisferă solidă care era aşezată deasupra pămîntului. Spaţiul ocupat de cer 
cuprinde trei despărțiri separate ; cerul de sus este format din piatra 
luludanitu şi serveşte zeului Anu al cerului ca loc de şedere permanentă. Al 
doilea cer, format din piatra saggilmut, aparţine zeului Igigi „zeu al cerului”. 
Aici îşi are sălaşul său şi „Domnul”, adică Marduk, într-o încăpere de 
lapislazuli. Cerul mai de jos, cel de al treilea, ultimul, este făcut din piatră 
albastră de jasp, e cerul pe care îl vedem noi şi pe care se mişcă stelele şi 
planetele. Dincolo de cerul lui Anu, de primul cer, în texte recente 
neobabiloniene se mai vorbeşte de încă patru ceruri, deci în total de şapte 
ceruri şi lucrul acesta este confirmat de către scriitorii greci tardivi după cum 
ne raportează Eusebiu de Cezareea (Prae- 

poratio Evangelica TX, 10). Această relatare despre cele şapte ceruri rare ar fi 
deasupra pămîntului se regăseşte întrutotul şi în Talmud (cf. A. Cohen, Le 
Talmud, trad, franc. Paris, 933, p. 74) şi maialesînKabbalâ. Cu tot materialul 
solid din care era făurit, cerul nu era nemişcat. Cînd zeul Sin al lunii vrea să 
trimită pe pămînt două zeițe pentru apărare, el ridică cerul cu mina sa. Tot 
astfel cînd plouă, ferestrele cerului se deschid. Cerul stă pe temeliile sale care 
corespund orizontului nostru. Aceste temelii erau întărite prin ţăruşi şi stîlpi în 
oceanul ceresc şi este apărat de ape de un zid circular. Punctul cel mai înălţat 
al sferei cereşti se numeşte centrul, pe părțile interne ale sferei celeste lumina 
străluceşte puternic. Aici stă zeul lunii în cele trei zile cînd nu este vizibil şi 
tot aici stă zeul soare Samas în timpul nopţii. Către apus şi către răsărit se află 
muntele apusului şi muntele răsăritului, munţi care sînt închişi de o poartă pe 
ambele părți. Dimineaţa zeul soarelui deschide poarta din răsărit spre a lăsa 
soarele să intre, iar seara se deschide poarta dinspre apus pentru a lăsa să iasă 
soarele. Pe sfera, cerească sînt stelele care se arată ca chipuri şi au locurile lor 
anumite. în general s-a format ideea — după concepția corespondenţei dintre 
macrocosmos şi microcosmos — că există în unele stele pe cer chipul primitiv 
al unor ţări, fluvii, oraşe şi temple, iar reprezentările lor de pe pămînt nu ar fi 
decît imagini ale acestora. Desigur, amîndouă acestea aveau diferite 
dimensiuni, în general un templu ceresc ar fi de două ori mai mare decît unul 
terestru. în felul acesta s-a ajuns să se construiască o adevărată geografie 
cerească ; de pildă fluviul Tigris ceresc se află în constelația Rîndunicilor. 
Constelaţia cancerului corespunde oraşului Sippar, Constelaţia Carului Mare 
(Ursa major) e identificată cu oraşul Nippur, steaua Iku corespunde oraşului 
Babilon, iar templul lui Marduk ceresc E-sagila corespunde acestui templu 
pământesc. în chip asemănător soarele şi luna sînt împărţite ca şi pămîntul în 
diferite ţări, astfel că partea dreaptă a lunii este Akkad, partea stîngă este 
Elamul, partea de sus a lunii este Amurru iar partea de jos, Subartu. 

Sub bolta cerului se află pămîntul, divizat în trei părţi. Partea de sus este 
locuită de oameni, partea de mijloc aparţine zeului apei Ea, iar partea cea mai 
de jos este sălaşul celor 600 de zei Anunnaki, zeii lumii de jos. După alte 
relatări, la fel cum sînt şapte ceruri, tot astfel ar exista şapte pămînturi. (De 
asemenea Talmudul descrie pămîntul ca fiind format din şapte straturi 
suprapuse pentru că Biblia ar folosi şapte termeni diferiți spre a numi 
pămîntul (cf. A. Cohen, Op. cit, p. 75). Spre a întări pămîntul, el este legat de 
un cer cu funii şi ţăruşi. Această funie a cerului este, ca şi în capitolul final al 
Republicii lui Platon, Calea Lactee. Partea de sus a pămîntului este domeniul 
zeului Enlil. După numele templului său e numit şi casa de pe munte 
(sumerian: ekur). în Asiria 

unde zeul Assur a luat locul zeului Enlil, templul lui Assur numit E-sarra 
(casa deplinătăţii puterii) este denumirea părţii de sus a pămîntului, iar 
adyton-ul (partea secretă) a acestui templu este locul unde s-au născut zeii Ea, 
Sin, Samas, Nabu, Adad, Ninurta şi soțiile lor şi acest adyton este numit 
Muntele lumii de jos. Acest munte al lumii de jos este împărţit în patru 
sferturi de lume care corespunde fiecare ţărilor Akkad, Elam, Subartu şi 
Amurru, apoi are şapte etaje concentrice în jurul lui. La răsărit de acest 
Munte al lumii, unde apune soarele, se găseşte locul de adunare al zeilor cu o 
încăpere Duku (muntele strălucitor) unde în ziua anului nou se stabilesc 
soarta şi destinul acestui an nou. 

Din deschiderea izvoarelor pămîntului se revarsă Oceanul subpămîn-tean, 
adică apa freatică la care se ajunge cînd se sapă în pămînt. Oceanul 
subpămîntean înconjoară pămîntul ca un inel, cu apă amară, fiind ca un rîu în 
care plutesc opt insule. în cele din urmă acest ocean înconjoară şi cerul, iar 
cînd ferestrele cerului se deschid, atunci cade ploaia pe pămînt. 

Părţile cele mai adînci ale pămîntului reprezintă infernul înconjurat de un 
zid gros, prin care treceau şapte (sau 14) porţi. în infern domnea regele său 
numit Allatu, dar şi Ereskighal, înconjurat de cei 600 zei Anu-nnaki. Legată 
de cosmogonia aceasta, fantastică pentru noi, era o istorie a umanității 
străvechi pînă la Potop. La fel ca în Biblie timpul scurs de la creaţia omului şi 
pînă la Potop este umplut cu domnia a zece regi care au trăit mult şi au fost 
descoperitori ai artelor şi tehnicilor. Beros-sos scrie: „Mai întîi a fost rege 
Aloros, un chaldean din Babilon care a domnit 10 sari de ani ( 1 sar avînd 
circa 3511 ani)... După moartea lui Aloros a domnit fiul său Alaparos 3 sari. 
După Alaparos, Amelon dintre chaldeenii din oraşul Pantibiblon, el a domnit 
13 sari.... în total sînt zece regi, au domnit 120 sari" (adică 432.000 ani) 
Dintre aceşti regi străvechi nu ne erau cunoscuţi prin inscripţii decît puţini. Al 
şaptelea rege se numea în akkadiană Enmeduranki şi este creatorul artei 
divinaţiei şi strămoş al tuturor prezicătorilor. Otiertes, altul din aceşti regi, 
trebuie citit în textul grecesc al lui Berossos, Opartes, care pare a fi identic cu 
Ut-napisti, adică corespondentul lui Noe babilonian. Mai recent s-au găsit 
liste cu regii străvechi dinainte de potop, şi numele acestor regi nu coincid cu 
cele ale lui Berossos. De exemplu în listele de regi mai recente nu figurează 
Adapă. în listele străvechi, dinainte de potop, figurează zece regi care ar fi 
domnit 126 sari de ani şi 4 nere (adică 456.000 ani). în fine într-o altă listă se 
dau numai opt regi dinainte de potop, şi este verosimil că diferitele şcoli 
teologice din oraşele Babiloniei aveau liste de regi diferite. 

Sub ultimul dintre regii dinainte de potop, numit de Berossos Xisuthros, 
s-a produs potopul pe care preotul babilonian  Ur-napisti îl relatează 

astfel: „Zeul Kronos (zeul Ea) a apărut în somn lui Xisurhros şi i-a dezvăluit 
că în ziua a 15-a a lunii Daisios oamenii vor fi nimiciţi de o inundație. El i-a 
poruncit ca din toate scrierile să ia începutul, mjlocul şi sfîrşitul şi să le 
îngroape în oraşul soarelui Sippar. Apoi el trebuie să construiască o corabie şi 
să intre în ea cu rudele şi casnicii lui, el trebuie să aducă mîncăruri şi băutură 
şi să introducă înlăuntrul (corăbiei) şi animale, păsări şi orice vieţuitoare şi să 
pregătească totul pentru plecare... El a ascultat şi a făurit o corabie de 15 stadii 
lungime (cil ca 2700 m) şi 2 stadii lăţime (360 m). După ce potopul a încetat, 
Xisuthros a dat drumul la cîteva păsări; dar întrucît acestea n-au găsit nici 
hrană nici un loc de aşezare, s-au întors în corabie. După cîteva zile a mai dat 
drumul la cîteva păsări, dar ele s-au întors cu picioarele murdare de noroi. 
După ce le-a lăsat să plece a treia oară nu s-au mai întors în Arcă. Atunci Xis- 
uthros a gîndit că pămîntul s-a arătat iarăşi... şi a văzut că Arca s-a oprit la un 
munte. Atunci el a coborit din Arcă, cu soţia sa, cu fiicele sale şi cu cîrmaciul 
său, a sărutat pămîntul, a înălţat un altar şi a jertfit zeiloi. Atunci el s-a făcut 
nevăzut împieună cu cei ce au părăsit Arca. Cei rămaşi în Arcă l-au căutat şi 
l-au chemat pe nume după ce Xisuthros a coborit din Arca. El nu s-a mai 
arătat lor, dar vocea lui s-a auzit în văzduh spunînd să se teamă de zei. Căci el 
Xisuthros s-a dus la zei cu soţia şi fetele sale din pricina temerii sale faţă de 
zei, şi locuiesc cu zeii. El le-a mai spus să se ducă la Babilon să aducă din 
Sippar cum le-a poruncit scripturile şi să le dea oamenilor şi că locul unde se 
află acum este ţara Armeniei. Cînd au auzit acestea au jertfit zeilor şi s-au dus 
pe jos la Babilon. Din această Arcă ce se afla în Armenia a mai rămas o parte 
în munţii Kordyeni ai Armeniei şi mulți oameni caută urmele ei în pă-mînt 
spre a le folosi ca apărare împotriva bolilor. Cînd soţii lui Xisuthros au ajuns 
la Babilon au dezgropat scripturile din Sippar, au întemeiat multe state, au 
înnoit temple şi au reclădit şi Babilonul". S-au aflat relatări similare întrutotul 
ale Potopului şi în epopeea lui Gilgameş se redă o parte din această povestire, 
cu mici variante față de relatarea Bibliei, căci Ut-napisti trimite porumbelul 
apoi rîndunica să vadă dacă s-au retras apele, dar acestea se întorc fără să fi 
găsit nimic. De abia corbul reuşeşte să găsească hrană suficientă după 
retragerea apelor şi nu se întoarce înapoi. Zeul Enlil care la început voia să 
nimicească pe toţi oamenii care au păcătuit, sub influenţa zeului Ea şi a soţiei 
sale Belit-ili, decide să pedepsească doar pe omul care a păcătuit şi a greşit şi 
nu pe toţi oamenii, de aceea nu va mai aduce potop peste omenire. 

Cît priveşte regii de după potop şi lor li se atribuie timpuri lungi de 
domnie. Trebuie să remarcăm că Avram, strămoșul iudeilor, era chal-dean din 
Ur şi probabil dintr-o familie înstărită, regală. Citim în textul Genezei, XI, 24 
sq: „Nahor a trăit şaptezeci şi nouă de ani şi atunci s-a 

născut Terah. lar după naşterea lui Terah, Nahor a mai trăit o sută douăzeci şi 
cinci de ani şi a născut fii şi fiice şi apoi a murit. Terah a trăit şaptezeci de ani 
şi atunci i s-a născut Avram, Nahor şi Haran. Iar spiţa neamului lui Terah 
este aceasta: lui Terah i s-a născut Avram, Nahor şi Haran. Şi lui Haran i s-a 
născut Lot. Şi a murit Haran înainte de Terah, tatăl său în pămîntul de naştere 
în Urul Chaldeei.... Şi-a luat Terah pe Avram fiul său şi pe Lot fiul lui Haran 
şi nepotul său, şi pe Sărai nora sa şi femeia lui şi a plecat din Urul Chaldeei 
să meargă în ţara Canaanului, dar au mers pînă la Haran şi s-au aşezat acolo”. 
Putem deduce că un rege postdiluvian din Urul Chaldeei, oraş care se afla 
aproape de Sumer a fost constrîns de sumerieni să părăsească Urul şi s-a 
îndreptat către nordul Mesopotamiei unde era oraşul Haran aproape de Eufrat. 
Dar atît Terah cît şi Avram sînt akkadieni şi de aceea spița regilor 
antediluvieni coincide cu cea dată de Biblie. Adică regii ante- şi postdiluvieni 
pînă la Avram sînt strămoşii iudeilor, iar istoria iudeilor începe cu regii 
antediluvieni babilonieni, se continuă cu Noe, numit Xisuthros sau Ut-napiŞti 
şi ajunge, prin regii postdiluvieni akkadieni, pînă la Terah, tatăl lui Avram şi 
la Avram care pleacă din Ur spre a se aşeza în nordul Mesopotamiei la Haran. 
Astfel înţelegem de ce istoria iudeilor începe cu relatarea faptelor şi vieţii 
îndelungate a regilor ante-şi postdiluvieni akkadieni pînă la Avram, istoria 
aceasta a regilor babilonieni fiind însăşi istoria strămoşilor iudeilor pînă la 
Avram care este chaldeean, adică akkadian. Dar speculaţii mitologice se mai 
fac totuşi asupra sfîrşitului pămîntului, căci şi cosmosul ca şi omul individual 
avînd un început trebuie să aibă un sfîrşit. După babilonieni pămîntul avea să 
dureze 12 ori 12 sari de ani, adică 144 sari ceea ce înseamnă 518.400 ani 
solari. Din aceştia Berossos scade domniile a 10 regi străvechi dinainte de 
Potop, adică 432.000 ani, rămîn 86.000 ani, şi el scrie că de la facerea omului 
pînă la domnia lui Alexandru cel Mare au trecut 468.000 ani, Cicero scrie că 
sînt 470.000 de ani de la primele monumente babiloniene (Cicero, De 
divinatione, I, 19) pe cînd Diodor din Sicilia arată că de fapt chaldeenii au 
făcut observaţii astronomice cu 473.000 ani ani înainte de Alexandru cel 
Mare (Diodor de Sicilia II, 31). După Berossos rămîn de la moartea lui 
Alexandru cel Mare şi pînă la sfîrşitul lumii 12 sari de ani (= 43.200 ani). 
Seneca afirmă că lumea se va sfirşi în aceea vreme printr-un incendiu imens 
pe cînd Berossos crede că sfîrşitul lumii va fi prin potop. După Seneca acest 
incendiu cumplit se va produce , cînd toate stelele care acum umblă pe căi 
diferite vor fi în constelația Cancerului, iar Potop va fi cînd toate stelele se 
vor afla în constelația Capricornului" (Nat. quaestiones III, 29). Totuşi 
sursele babiloniene sau asiriene nu ne dau nici un fel de relaţii despre acest 
incendiu şi acest potop, dar este totuşi posibil ca această concepţie iudaică 

şi cabalistică, dar şi a filozofiei stoice să fie de origine babiloniană. Mircea 
Eliade în Le Myîhe de P Eternei Retour (Paris, Gallimard, 1969, p. 144) scria: 
„Această constatare nu ne împiedecă să recunoaştem în Politica unele 
influenţe babiloniene, cînd Platon de pildă impută cataclismele periodice 
revoluțiilor planetare, explicaţii pe care cercetări recente le fac să derive din 
speculaţiile astronomice babiloniene, făcute mai accesibile lumii elenice prin 
Babilonienele lui Berossos. După Timeu, catastrofele parțiale sînt datorate 
deviaţiei planetare (cf. Timeu, 22 d şi 23 e, diluviu menţionat de preotul din 
Sais) în vreme ce momentul reuniunii tuturor planetelor este acela al „timpului 
perfect" (Timeu, 39 d) adică al sfîrşitului Marelui An." Cum observă J. Bidez 
(Eos ou Platon et F Orient, Bruxelles, 1945, p. 76) „ideea că este de ajuns ca 
planetele să fie în conjucţie spre a provoca o răsturnare universală este sigur 
de origine chaldeană". Pe de altă parte, Platon pare să fi avut cunoştinţă despre 
concepţia iraniană după care aceste catastrofe au ca scop „purificarea 
neamului omenesc" (Timeu, 22 d). Zeii posedă o serie de caractere care îi 
deosebesc net de oamenii simpli. Ca toate fiinţele, zeii au un nume, dar şi o 
poreclă. Apoi zeii principali sînt văzuţi ca necreaţi de altcineva, născuţi de alţii, 
ci fiind creaţi prin ei înşişi. Astfel Assur este propriul său creator, Nergal nu a 
ieşit din pîntecele unei femei, iar zeul Ninurta este odrasla unui zeu 
necunoscut. La alți zei se accentuează naşterea lor legitimă. Apoi fiecare 
dintre zei este stăpînul său propriu, neavînd pe cineva asemenea lui printre zei, 
sau rivalizînd în putere cu Anu şi Enlil. Fiecare zeu are locul său în cosmos şi 
locuinţa sa acolo. Zeul Anu are locul de reşedinţă în al treilea cer; pe sfera 
cerească se află zeii astrali: Sin, Sarm.s şi Istar. Totuşi fiecare zeu domnea în 
regatul său ca suveran, astfel încît Tammuz şi Istar au putut fi reţinuţi în Infern 
de către zeul Ereskigal împotriva voinţei lor. 

Dar chiar în exterior zeii se deosebeau printr-o statură neobişnuită şi o 
făptură deosebită. Unii zei aveau forme artistice aparte, greu de înţeles şi 
dificil de perceput, căci ei sînt cu două capete, cu patru ochi şi patru urechi. 
Patru urechi le cresc lor şi ochii zeilor privesc toate în jur. Ca semn al 
demnităţii, toți zeii poartă o barbă de lapislazuli şi chiar zeița Istar este 
împodobită cu o barbă ca zeul Assur. O trăsătură specială a divinității lor este 
strălucirea feţei, ei sînt îmbrăcaţi cu foc şi poartă o strălucire care iradiază în 
jur. Chiar gura le este incadescentă şi cînd îşi mişcă buzele se aprinde focul. 
Dacă sînt binevoitori, atunci lumina ce o răspîndesc este ca o făclie ce risipeşte 
întunericul; dacă se mînie apare „strălucirea înfricoşării lor" care răspîndeşte 
pretutindeni teamă şi cutremur. însăşi răsuflarea lor este un semn special al 
divinității, al cărui miros dă încredere oamenilor obidiți. Iar templul este plin 
de mirosul răsuflării zeilor. După credinţele babiloniene zeii aveau o putere 

extraordinară, genunchii lor nu se muiau niciodată; erau viteji, biruitori şi 
nimiceau pe vrăjmaşi. Din cauza puterii erau comparaţi cu unele animale, 
mai ales cu leul şi cu leoaica, cu taurul sălbatic, sau cu vaca sălbatică, cu 
hiena, cu şarpele. Ca stăpîni şi domni ai bătăliilor, ei aveau nevoie de arme şi 
foloseau paloşul, arcul, lancea, pumnalul, plasa, apoi unii zei aveau armele 
lor proprii, precum otrava sau inundația. Zeii atacă duşmanul, fie mergînd pe 
Jos, fie în care de luptă. 

Dacă un zeu a biruit vrăjmaşul, acest zeu devine „stăpîn al țării" sau „rege 
al cerului şi al pămîntului”. Ca semn al stăpînirii şi al domniei sale, zeul 
poartă o coroană, un sceptru şi un baston de comandant. O întreagă curte de 
zei mai mici şi de zeițe îl slujesc şi se îngrijesc de relaţiile sale cu lumea 
dinafară. Fiecare zeu este socotit de către adoratorii săi ca „cel mai mare şi 
cel mai puternic"; cînd se mînie el, tremură cerurile, iar zeii din cer „se suie 
mai sus în ceruri, iar zeii de pe pămînt coboară în adîncul pămîntului”. 

Activitatea zeilor este foarte variată, zeii astrali trebuiau să lumineze, 
ceilalți zei aveau o activitate de creaţie şi de menţinere a lumii. Zeii trebuiau 
să apere viaţa creaturilor şi să facă pe bolnavi sănătoşi. Dar ei puteau să 
dăruiască şi viaţă veşnică prin planta de viaţă (iarba nemuririi), prin apa de 
viaţă lungă şi prin saliva de viaţă fără moarte (imat balati). Acestea rămîneau 
însă rezervate zeilor, iar simpli muritori nu le căpătau decît în cazuri 
excepţionale. Zeii de pildă aveau viaţă fără de moarte prin pecetia vieții cu 
care se apărau de orice nenorocire. larba minunată, iarba nemuririi producea 
întinerire şi menținea viaţa, iar omul bătrîn devenea tînăr. Această iarbă 
creştea pe fundul mării. Eroul Gilgameş a căutat la sfatul strămoşului său 
iarba nemuririi spre a o mînca şi a ajunge în stare de tinereţe, el a găsit-o 
după multe osteneli. Dar înainte să o folosească i s-a furat această iarbă, 
astfel că a trebuit să se întoarcă în ţara sa fără ea. Apa de viaţă lungă era 
păstrată şi ea într-un burduf în Infern. Zeii cei mari sînt în acelaşi timp 
judecători drepţi, fiindcă sînt înţelepţi, pentru că „nu se uită la gura omului, ci 
la inima sa". Ei sînt judecătorii care nu iau mită, ei iau de mînă şi ajută pe cei 
slabi, afirmă textele babiloniene. 

Ei exprimă sentinţele lor prin „cuvînt", prin „porunca" lor caie este 
totdeauna dreaptă, afirmă aceleaşi texte. Dar marea putere a zeilor se vădeşte 
în statornicirea destinului, adică în stabilirea evenimentelor ce vor avea loc în 
viitor. După doctrina tardivă asiro-babiloniană zeii care statornicesc soarta 
oamenilor şi a lumii nu sînt decît Enlil, Marduk, Anu Nebo şi Zababa. 
Desigur asirienii au afirmat că zeul lor naţional Assur stabileşte destinele, ca 
şi  Ningirsu şi zeiţa Nintu-Ninhursag. Din mitologia şi astrologia 
asiro-babiloniană reiese clar de tot că toate lucrurile sînt predestinate din 
zilele de demult şi din veşnicie. Cu toată această 

teză a predestinării din timpuri străvechi, există şi teza stabilirii destinului în 
fiecare an de ziua Anului Nou, cînd se scrie pe tablele destinului cele ce vor 
avea loc în anul următor. Se pare că vechii babilonieni nu s-au preocupat de 
această contradicţie a stabilirii destinului de ka început şi în fiecare an. Aceste 
table ale destinului au aparținut inițial lui Tiamat, au fost date Iui Quirqu, 
luate apoi de zeul Enlil şi furate de pasărea Zu. Mai tîrziu, cînd zeul Marduk a 
luat locul lui Enlil, în fiecare an de ziua Anului Nou el stabilea destinul 
cerului şi pămîntului într-un loc situat înlăuntrul apelor, numit Duku. Se 
stabilea nu numai destinul anual al zeilor şi al oamenilor, ci şi al plantelor, ba 
chiar şi al pietrelor lipsite de viaţă. 

Cu toată puterea lor, zeii asiro-babilonieni au caractere antropomorfe bine 
conturate; ei acționează şi simt ca oamenii obişnuiţi. Marduk doarme noaptea 
ca un om în patul său; Enlil îşi spală mîinile dimineaţa în apă curată, se suie 
apoi pe tron şi îşi pune coroana pe cap. Ei mănîncă hrana cu poftă, le place 
mirosul tămiii şi al smirnei. Transporturile statuilor zeilor erau considerate ca 
un soi de călătorii ale zeilor înşişi. Dacă statuile zeilor cădeau în mîinile 
duşmanilor, atunci după o doctrină răs-pîndită în tot Orientul de Mijloc şi la 
iudei (lezechiel, VIII, 12) aceasta s-a întîmplat nu din lipsa de putere a zeilor, 
ci din cauza mîniei împotriva ţării lor de baştină. Nimicirea Babilonului de 
către regele Sanherib şi reclădirea lui de către Asarhaddon, a fost considerată 
ca fiind pricinuită de , venirea în Sumer şi Akkad a unor forțe duşmănoase", 
dar şi de mînia zeului Marduk ce a permis pustiirea oraşului Babilon. 

Această concepţie antropomorfă există mai ales la zeii proprii ai 
asiro-babilonienilor; căci în ochii babilonienilor, ca şi ai asirienilor, zeii unor 
țări vrăjmaşe contau ca nişte simple prăzi şi regii asirieni relatează că au 
înrobit 25 de zei ai ţării Sugi şi Kirhi, sau că au luat 20 de divinităţi elamite şi 
că au pus mîna pe vasele, pe proprietăţile, pe armele lor, dimpreună cu preoţii 
ŞI slujitorii templelor şi i-au trimis în Asiria. 

învățătura potrivit căreia zeii se manifestă prin anumite stele este străveche. 
Unii din zei, ca Sin şi Samas, nu au fost denumiți nicicînd altfel decît Luna şi 
Soarele. Dar şi faptul că semnul stea în scrierea cuneiformă sumeriană 
înseamnă zeu din cele mai vechi timpuri arată că doctrina identităţii dintre 
stele şi zei este străveche. După poemul Creaţiei Lumii (Enuma Elis), stelele 
sînt chipuri similare (nu simboluri, ci imagini, chipuri) ale zeilor celor mari. 
Astfel identitatea dintre stele şi zei este foarte veche şi din epoca neo-asiriană 
posedăm liste lungi de zei cu corespondentul lor stelar. în cultul religios al 
asiro-babilonienilor stelele sînt considerate ca zei şi se aduceau jertfe de 
ardere de tot (holocaust) lui Jupiter, lui Venus, lui Saturn şi lui Mercur. Din 
această concepție a caracterului astral al zeităților asiro-babiloniene s-a 
dezvoltat 

doctrina mitologiei astrale după care cerul şi stelele, ca multe alte fenomene 
ŞI apariţii cereşti, sînt prototipul pămîntului; toate procesele ce se petrec în 
cer sînt imagini sau chipuri care anunţă, povestesc, avertizează pe oameni 
asupra unor evenimente şi procese terestre, pe scurt macrocosmosul este la fel 
cu microcosmosul. Bineînţeles această concepție nu poate fi generalizată 
asupra tuturor popoarelor din Orient, care nu au admis deloc toate că 
macrocosmosul este la fel ca microcosmosul (de pildă egiptenii antici şi 
iudeii). 

Zeii puteau să fie închipuiţi nu numai prin stele, ci şi prin alte obiecte și 
chipuri. Se credea că statuile zeilor sînt imagini care au „valoarea egală" c 
aceea a zeilor înşişi. Se credea în Babilon că membrele zeilor sînt formate din 
aceleaşi materiale scumpe ca şi statuile lor. Zeii erau reprezentaţi apoi 
simbolic prin cifre, de la 60 înapoi. Apoi zeii posedau ca simboluri şi anumite 
animale reale sau fabuloase. Aceste animale îngenunchează înaintea zeului 
stăpînului lor, sau stau pe umărul lui. Unii zei posedau pe lîngă o stea şi un 
număr ce le era propriu, şi anumite plante, apoi pietre scumpe şi metale, care 
le aparţineau la propriu. în fine, templele, corăbiile şi armele diferiților zei 
aveau forme absolut caracteristice. în epoca neobabiîoniană, preoţii templelor 
au început să facă speculaţii filologice în legătură cu numele zeilor în 
sumeriană şi akkadiană. Astfel Asaru, porecla lui Marduk, ar fi însemnat 
„creatorul cerealelor şi plantelor care face să răsară ce e verde", căci ru în 
sumeriană ar însemna „a crea", sar însemnă „cereală, plantă", şi a ar însemna 
„a produce". Apoi teologii din Babilon au început să facă speculații mai mari, 
identificînd diferiți zei între ei. De exemplu ei scriau: „Zisummu este zeiţa 
Gula şi zeiţa Belit-Nippur care dă viaţă lui Anu”. Mare atenţie i se acorda 
zeului Marduk, zeul principal al Babilonului şi în textele neobabiloniene se 
identifică diferitele animale, plante, metale etc. cu părți ale corpului său: 
„Leul este intestinul său cel mare, cinele este intestinul 
său cel mic, corbul este bazinul său,............ toba este inima sa, cedrul este 
şira spinării, trestia este degetul, argintul ţeasta, aurul este sperma sa etc". 

Lupta lui Marduk cu Tiamat este localizată şi în cer în anumite stele, şi 
după poziţia acestora în diferite luni ale anului se deduc prevestiri pentru 
viitor. în magie anumite instrumente folosite în vrăjitorie sînt identificate cu 
anumite divinităţi. în fine, într-un fel de metempsihoză „măgarul sălbatic este 
o întrupare a duhului zeului Enlil, hiena e întrupare a duhului zeului Anu, şi 
cămila este întruparea duhului lui Tiamat". Desigur cu asemenea identificări 
se poate demonstra orice. în Panteonul asiro-babilonian zeii, care nu au 
existat din veşnicie, nu durează şi nu au o existenţă veşnică, ci ei trebuie să 
moară. Dacă la sfîrşitul pămîntului toţii zei vor muri şi ei este o problemă ce 
nu a fost dezbătută de preoţii asiro-babilonieni. însă posedăm un text 
interesant din epoca sumeriană 

în care zeu Lil discută cu sora sa care îi poruncește să se ridice din mor-mînt 
iar el spune că nu poate. în lupta dintre zei, care urmează creației lumii, Apsu, 
Tiamat, Mummu şi Quinqu î îşi pierd viaţa deşi sînt zei. După triumful asupra 
lor al Zeii Marduk acestuia i se cînta în semn de cinstire că el „a restabilit pe 
zeii cei nimiciţi şi prin descîntecele sale a făcui să fie vii pe zeii morţi”, deci 
i-a înviat. Totuşi doctrina morţii zeilor nu era necunoscută în Babilon. Şi de 
fapt în ultima epocă a teologiei babilo-niene Marduk s-a jerfit pe sine şi şi-a 
tăiat capul, pentru ca prin sîngele său oamenii să fie creaţi din nou. Mai ales că 
după moartea zeilor se menţionează în mitologia asiro-babiloniană că zeii sînt 
reţinuţi în Infern împotriva voinţei lor. Astfel zeul vegetației, Tammuz, şi 
tovarăşul său Ningiszida petrec o parte a anului în împărăția lui Allatu în 
Infern, iar cealaltă parte în cerul lui Anu. Şi zeiţa Istar care vrea să-l elibereze 
pe soţul ei Tammuz este reţinută în Infern. După Diodor din Sicilia (II, 29, I 
sq), babilonienii credeau că toţi zeii astrali sînt reţinuţi în Infern în timpul cînd 
sînt invizibili şi însuşi Marduk se retrage în Infern spre a lăsa pe zeul ciumei 
Irra să lucreze netulburat pe pămînt. S-ar putea ca aşa-zisele „locuri de 
îngropare" ale zeilor, care se găsesc în temple în unele turnuri speciale, să 
reprezinte cu adevărat morminte ale zeilor, foşti regi divinizaţi. 

Cei ce locuiesc lumea alături de zei sînt oamenii care sînt imagini, chipuri 
ale zeilor zidite din argilă, care în trupul lor carnal cuprind un dar ceresc, 
credeau babilonienii, sufletul (napistu). Unii oameni deosebiți posedau la fel 
ca şi zeii, o răsuflare bună, cu care miluiau pe supușii lor şi le dădeau viaţă. 
Cu toate că oamenii se aflau mult sub zei, totuşi între oameni şi zei erau 
raporturile dintre slugi şi stăpîni, dar şi relaţii similare celora dintre un tată şi 
fiul său. Babilonienii spuneau în mod curent despre un om că „zeul său este 
tatăl său" că „zeul său l-a creat". Mai cu seamă despre regi se afirma că au 
fost zămisliți de către zei, ba chiar că au fost alăptaţi de zeițe şi crescuţi de ele. 
Zeii le hărăzeau regilor putere, tărie şi arme, dar chiar muritorii de rînd 
primesc darurile zeilor şi ei pot fi zămisliți de zei, conduşi şi călăuziţi de zei 
prin cuvîntul lor şi menţinuţi în viaţa lor prin saliva lor dătătoare de viaţă 
(imat balati). 

Cu zeii cei mari muritorii însă nu se aflau în contacte directe căci se 
spunea „inima lor este ca mijlocul cerului îndepărtat de oameni, şi 
înţelepciunea lor este greu de priceput"; iar oamenii „nu o învaţă”. De aceea se 
folosea mai cu seamă mijlocirea acordată de zeii mai mici. Ca recompensă 
pentru grija zeilor față de oameni, aceştia trebuiau să lucreze pentru ei, să le 
consacre ostenelile lor. Această muncă a oamenilor în slujba zeilor constituie 
cultul zeilor reprezentat prin rugăciune şi jerfte în primul rînd. Apoi oamenii 
trebuiau să dea ascultare deplină zeilor şi să împlinească toate poruncile lor. 
Dacă omul face astfel atunci zeii 


256 


se bucură de ci şi îl răsplătesc. Aceste porunci ale zeilor erau mai ales cultice, 
apoi magice, în tine de natură pur morală, şi toate încălcările lor erau strict 
interzise. Asemenea porunci care se regăsesc mai ales în textele magice, arată 
o oarecare asemănare cu textele iudaice, iar deosebirile între ele sînt cu atît 
mai mici cu cît nu se face la babilonieni o deosebire între încălcările cultice, 
morale şi Juridice, ci toate sînt considerate ca avînd aceeaşi greutate. Noi însă 
trebuie să le diferențiem spre a le putea clasifica. 

Mai întîi trebuie ca oamenii să nu mănînce cele ce sînt spurcăciune pentru 
zei şi zeițe, apoi să nu comită un păcat chiar dacă nu ştiu că este păcat, să nu 
se îndeletnicească cu magia şi cu vrăjitoria, adică cu acte de magie 
nesancționate şi nepermise de stat şi de preoți; să nu înlăture o masă de jertfe 
care este alcătuită în chip cuvenit; să nu mînie pe zeul sau pe zeiţa sa; să nu 
bea apă dintr-un potir care nu este curățat, să nu jure înaintea zeului cu 
mîinile nespălate ridicate în sus; să nu stea jos înaintea zeului Soarelui; să nu 
intre în teritoriul propriu al zeului (din templu); să nu se atingă de un om 
blestemat, adică posedat de zei sau de demoni; să nu întindă mîna sa către 
zeul sau zeiţa sa dacă este posedat (blestemat); să nu vorbească cu un om 
blestemat; să nu mănînce pîinea unui om blestemat, să nu bea din ceea ce a 
lăsat un om blestemat (excomunicat, afurisit de zei sau autorităţile templului). 
Apoi se interzice ingerarea unor anumite alimente în anumite zile ale anului. 

Pe plan moral este interzis „a vorbi cuvinte rele, în loc de a aproba a nega; 
a dezbina sau a învrăjbi pe tatăl cu fiul său; pe mamă cu fiica sa, pe noră cu 
soacra sa, frate cu frate, prieten cu prieten, să dai drumul unui prins; să urăşti 
pe tatăl şi pe mama ta; să urăşti pe fratele tău mai mare; să înjoseşti pe sora ta 
cea mare; să intri în casa aproapelui tău; să te apropii de nevasta aproapelui 
tău; să verşi sîngele aproapelui tău; să răpeşti copilul aproapelui tău; să 
înlături din familia sa pe un om cumsecade; să nimiceșşti un neam şi o familie 
unită; să te ridici împotriva unui fruntaş; să fi curat cu gura dar în inimă să fi 
fals; să dai şi să spui învățături incorecte şi necurate; să te ridici în adunări 
spre a pronunţa cuvinte necurate; să urinezi sau să scuipi într-un canal (de 
irigație); să aduci o armă în adunare." Precum se vede interdicțiile morale 
aveau ca scop să apere orinduirea tributală şi pe căpeteniile ei care aveau 
astfel o autoritate sporită din pricina păzirii întocmai a acestor porunci. în 
fine, următoarele porunci juridice erau neapărat obligatorii pentru un 
babilonian: „Să laşi şi să admiţi ca un judecător să fie mituit, şi să judeci o 
judecată primind mită; să dai cu o măsură mică şi să iei cu o măsură mare; să 
primeşti bani falşi şi să foloseşti o balanţă falsă, să desmoşteneşti un fiu 
cinstit şi curat; să treci peste hotarele a ceea ce este drept. Este interzis să 
schimbi hotarele a ceea ce este drept. Este interzis să schimbi 

hotarele şi marginile unui loc; să dispreţuieşti numele unui zeu comi-ţind un 
furt; să iei un plug şi apoi să juri că nu l-ai luat; să smulgi ierburi şi plante 
dintr-un cîmp, să tai trestia şi desişurile; să astupi un canal; adversarului tău 
să-i fi duşman în loc să fii blînd cu el"; şi îndeobşte a săvîrşi păcate şi fapte 
rele. 

Oamenii erau astfel datori să păzească aceste porunci. Un mijloc de a se 
lega şi mai puternic de divinitate era jurămîntul cu invocarea ceremonioasă a 
numelui zeului pe care să jure, eventual şi a regelui şi a capitalei ţării. Cel ce 
păzea poruncile cultice, morale şi juridice era curat şi pur, cel ce nu le păzea 
săvîrşea un păcat şi era numărat printre păcătoşi sau răsculați. Termenul 
„păcat" după concepția babiloniană cuprindea în acelaşi timp şi greşeala şi 
pedeapsa ei cuprinsă în însăşi natura păcatului, de aceea cuvintele care indică 
şi păcatul şi pedeapsa sînt identice. Pedeapsa adusă de un păcat se vădeşte în 
tot felul de nenorociri, mai cu seamă în boli, posesiune demonică şi de cele din 
urmă în moarte. Totuşi, zeii pedepsesc pe muritori nu numai din pricina 
păcatelor lor, ci oamenii puteau suferi şi fără de vină. Astfel apar o serie de 
conflicte psihice şi dubii, pe care înţelepciunea lumească nu le poate lămuri 
întotdeauna. Cea mai înaltă treaptă de trăire ca şi o oarecare similitudine cu 
divinitatea le obține acel om care participă Ia „tainele zeilor celor mari" adică 
la misterele lor (naşirtu). Cunoaşterea acestor mistere nu era un bun general al 
poporului, ci era un domeniu secret care nu era împărtăşit de către zei decît 
unor muritori. Aceştia făceau cunoscute aceste mistere altora şi numai un 
adept al zeilor credincios şi instruit trebuie să le vadă — credeau babilonienii, 
— iar cel străin nu se cuvine să aibă cunoştinţă despre ele. Cel ce le cunoaşte 
trebuie să le arate altuia care le cunoaşte, iar cel neştiutor nu trebuie să le vadă 
ca urmare a poruncii marilor zei Anu, Enlil şi Ea. Astfel de învățături sînt o 
taină ascunsă, afirmă textele babiloniene, numai oamenii înţelepţi care stau 
într-o adunare de înţelepţi păstrează tainele zeilor celor mari. Acela ce nu 
păzeşte aceste taine, nu va rămîne sănătos, zilele sale vor fi scurtate. Astfel de 
taine sînt în esenţă toate ştiinţele „spirituale": astrologia, divinaţia, magia, 
ştiinţa ritualurilor divine şi teologia speculativă. Dar ca punct central al 
învățăturilor tainice babiloniene rămîne izbăvirea de boală şi de moarte. Căci 
se pare că preocupările despre nemurirea sufletului şi despre unirea omului 
purificat cu divinitatea erau în centrul interesului tuturor babilonienilor care 
gîndeau. Aceştia reflectau la exemple din trecut, la faptul că zeiţa Istar şi 
Tammuz s-au înălțat din Infern la viaţă, că Adapă a căpătat viaţa veşnică în 
chip misterios, şi că Gilgames" a fost foarte aproape de a dobîndi şi el viaţa 
veşnică. De aceea se credea că era cu putinţă ca şi alți muritori să dobîndească 
viaţa veşnică. Aşa se explică de ce pe numeroşi cilindri de pecetie se vede cum 
un zeu aşezat 

pe un tron acordă celui ce îl adoră un vas cu apă de viaţă lungă şi cu hrană 
pentru viaţa veşnică. Aşa citim într-un poem — foarte asemănător cu cartea 
lui lov — cum un dreptcredincios este copleşit de boli şi de suferinţe fără de 
vină, pentru ca în cele din urmă să ne însănătoşit cu totul de zeul Marduk. 

în acest poem găsim teme şi idei întocmai ca la scriitorii esoterici perși, 
maniheeni şi mandeeni, dar expresii ca „milă şi sănătate" „viaţă", „.lumină" 
trebuie înţelese în sens literal şi nu alegoric ca în textele persane, maniheene 
şi mandeene. Cu toate speculaţiile filozofice despre nemurire şi despre 
biruirea morţii, teologia oficială asiro-babiloniană admitea că viaţa veşnică 
nu este hărăzită muritorilor. De aceea marea masă a oamenilor se interesau 
mai ales de viaţa de aici, iar Infernul îl considerau un loc extrem de neplăcut 
de locuit. De aceea în general pentru babilonieni avea valoare învăţătura 
hedonistă: „Trupul să-ţi fie plin; zi şi noapte să fii mulţumit, zilnic să 
săvîrşeşti o sărbătoare! Zi şi noapte să dănţuieşti şi să te veseleşti! Să fie 
curate veşmintele tale, capul tău să-ţi fie spălat, să te speli în apă!" Astfel 
toate dorinţele babilonienilor se îndreptau spre o viaţă lungă pămîntească. 
Dar zeii cei mari scurtează viaţa omului păcătos şi nu numai a lui, ci a 
„seminţei" sale, adică a descendenților. După ce divinitatea a adunat la ea pe 
om, el trebuie să meargă pe calea morţii şi să treacă peste rîul Hubur, care 
este Styxul babilonian. Atunci se schimbă trupul său pământesc în țarină şi 
sufletul său într-un duh de mort (ețimmu) care se îmbracă cu un veşmînt de 
pene şi locuieşte în lumea de jos. Infernul sau lumea de jos constituie a treia 
parte a pămîntului, de aceea e numită adesea „pămînt" sau este numită 
Kigallu, termen sumerian. Mai este numit şi „ţara fără de întoarcere", sau 
arallu, ori irkallu după numele zeiţei infernului Jrkalla, sau se chemă Kutu 
aşa cum e numită reşedinţa regelui Infernului Nergal, Kuta. Intrarea 
Infernului se face către Apus în pustiu, şi la intrarea în Infern cel mort trebuie 
să treacă întîi peste rîul Hubur, iar coră-bierul lumii de jos care duce pe morţi 
pe lumea cealaltă se numeşte Humu-ţtabal, el are capul unei păsări de pradă, 
patru mîini şi patru picioare. Numai cel de a traversat acel rîu şi a ajuns la cei 
doi munţi este socotit definitiv mort. Se pare că aici într-o casă la picioarele 
celor doi munţi se face cu cel mort un fel de judecată a morților. împărăţia 
morţilor care începe acum este înconjurată de şapte ziduri, prin care trec 
şapte porţi (sau patrusprezece după alte texte). Fiecare poartă e păzită de un 
paznic care este copil al zeului infernal Enmesarra. 

Fiecare nou venit trebuia să se anunţe unui portar după ce acesta primeşte 
autorizaţie de la regele Infernului să-l lase să intre, este primit înăuntru. Aici 
li se ia celor morţi toate veşmintele şi podoabele, apoi după datina străveche 
trebuie să se prezinte gol şi dezbrăcat înaintea 

zeiţei Infernului. însăşi zeiţa Istar cînd a efectuat călătoria sa în Infern a 
trebuit să se supună acestei reguli. După ce au fost despuiaţi de veşminte şi 
podoabe, de inele şi de cununi, cei răposaţi intră în casa ai cărei locuitori nu 
mai ies afară — credeau babilonienii — şi aici hrana lor era noroi, nu vedeau 
lumina, stăteau în întuneric, erau îmbrăcaţi cu pene ca păsările. în Infern, 
„casa prafului" se găseau şi marii preoţi şi tîlcuitorii de vise, vrăjitorii, 
descîntătorii dar se afla şi zeul Etana, şi Sumugan dar mai ales zeiţa Infernului 
Ereăkigal. Această zeiţă, Ereskigal numită şi Allatu, domneşte într-un palat în 
mijlocul Infernului. Ea se ocupă doar ca locul şi poziţia ei să fie păstrate şi 
respectate, purtînd un dezinteres aproape total pentru toate celelalte lucruri, ea 
nu merge nici la sărbătorile zeilor, căci ea ar bea apă doar cu zeii Infernului 
Annunnaki, apoi în loc de hrană mănîncă țarină şi noroi şi în loc de băuturi 
îmbietoare bea apă tulbure. Cu toată fiinţa sa neprietenoasă ea are milă de 
supuşii săi, cel puţin de unii, ca de pildă de bărbaţii care şi-au părăsit 
nevestele sau de femeile ce au fost răpite de moarte de la sînul soţilor lor; apoi 
ea plînge pentru cei mici şi slabi care au răposat înainte de vreme. 

Ca soţ al lui Ereskigal este socotit în timpurile mai vechi, zeul Ninazu, 
apoi el a fost înlocuit de zeul Nergal, care poartă ca semn al demnităţii sale o 
coroană pe creştet şi ţine în mînă o armă de luptă cumplită. Pe el îl însoțesc 
patrusprezece demoni (7x2=14, şapte fiind cifra sacră) care sînt reprezentanţi 
ai diferitelor boli. înaintea zeiţei Allatu îngenunchează Belitşen, scribul 
Infernului şi îi citeşte numele celor morţi. Ministrul lumii celor răposați este 
Namtar cel furios care cu paloşul în mîna sa dreaptă împlineşte poruncile ce i 
se dau. Soţia sa Namtar tu are capul unui taur enorm şi mîini şi picioare de 
om. în afară de aceşti zei principali în Infern se află o mulţime de zei mai mici, 
personificări ale principalelor boli, ca de pildă A/luhappu (plasa, rețeaua) cu 
un cap de leu şi patru mîini şi picioare omeneşti, apoi Utukku cel rău cu un 
cap de leu şi picioare şi mîini de pasăre de pradă. Odată ce au ajuns în lumea 
de jos, cei morţi trebuie să se supună în afară de judecata ce li se face la rîul 
Hubur, unei alte judecăţi a morților, după cîte se pare, şi un pasaj din poemul 
lui Gilgameş pare să justifice această teză. 

Dealtfel rolul pe care îl joacă Gilgameă în Infern ca „judecător al zeilor 
Annunnaki" care se află în Lumea de Jos şi îndeplineşte o judecată, apoi 
numele şi rolul unor planete şi stele pe cer, cum ar fi Marte (numit „Steaua 
judecății, a destinului morților”) sau Saturn („Stea a dreptului şi a dreptăţii”), 
apoi numele dat constelaţiei balanței („Balanța morţilor”) fac ca ipoteza unei 
asemenea judecăţi să fie foarte probabilă. Se ştie că judecata celor morţi, cu 
celebra cîntărire a inimii şi a faptelor celui mort /psihostazia) există şi în 
mitologia egipteană unde i se acordă o descriere foarte amănunțită (cf. 
Constantin Daniel, Civilizaţia Egiptului antic, 

Buc. 1976, p. 242). Dar spre deosebire de egipteni, a căror viaţă era în 
întregime o pregătire pentru moarte, pentru viaţa de apoi, la care se gîn-deau 
cu bucurie şi plăcere, asiro- -babilonienii au considerat viața în Infern ca o 
pedeapsă, ca o existență cumplită de chin şi de groază la care este mai bine să 
nu te gîndeşti şi să nu o pomenești. Dar existenţa unei judecăți după moarte 
este confirmată şi de textele găsite în mormintele de la Susa în Elam, texte 
redactate în babiloniană. Totuşi existența unei judecăţi după moarte 
presupune că cei care au fost „drepţi” sau „puri" vor avea în Infern o soartă 
mai bună, decît cei răi şi cei ce au făcut fapte rele. Astfel există o oarecare 
similitudine între viziunea egipteană a Infernului şi cea asiro-babiloniană. 
Dealtfel posedăm diferite texte care vin să confirme că soarta celor morţi nu 
era după credinţa babilonienilor aceeaşi. De pildă un text babilonian afirmă 
că cel ce a murit prin fier şi a căzut într-o bătălie se odihneşte într-un pat şi 
bea apă curată; tatăl şi mama sa îi ridică în sus capul şi soția se află lîngă el. 
Dar ca şi la iudei — vai de acela al cărui leş a fost aruncat pe cîmp şi al cărui 
duh de mort nu se odihneşte pe pămînt, şi nu se bucură de nici o îngrijire. 
Acest duh trebuie să rătăcească pe străzi şi să se mulțumească cu resturile de 
hrană lăsate prin oale. Astfel potolirea setei cu apă rece şi proaspătă este 
darul cel mai mare al celui ce a plecat din lumea aceasta. Aşa se explică grija 
cea mare pe care o au cei rămaşi să facă libaţiuni (vărsări, turnări) de apă, iar 
cea mai mare răsplată a unui om cucernic pentru faptele sale cele bune este ca 
în lumea de sus numele său să fie binecuvîntat şi pomenit cu cinste, iar în 
Infern să bea apă limpede. 

Astfel, chiar în cele mai bune cazuri, viaţa după moarte pentru 
asiro-babilonieni, spre deosebire de egipteni — nu era deloc fericită. Pe de 
altă parte cei păcătoşi puteau să fie pedepsiţi chiar şi în Infern, în primul rînd 
suprimîndu-li-se apa de băut. 

Posibilitatea ca să ajungă vii în Infern nu era acordată decît zeilor, şi zeii 
trimit pe solii lor în Infern. Zeița Istar coboară în Infern, ca să-l caute pe 
Tammuz şi acesta, împreună cu prietenul său Ningizzida, locuieşte jumătate 
de an în cer şi jumătate de an în Infern. însă oameni „iscusiţi”, în special 
preoţi, pretindeau că pot aduce din Infern duhurile celor morţi pentru a le 
pune întrebări. Gilgames descrie amănunţit ce trebuie să facă spre a aduce 
spiritul prietenului său Enkidu în lumea de aici: nu trebuie să se ungă cu ulei 
bine mirositor, spre a nu atrage prea mult pe cei morți. Nu trebuie să aibă 
vreun arc cu el, căci cei ucişi îl vor înconjura pe el. Un sceptru îi va speria pe 
cei răposaţi. Trebuie să se ferească de emoţiile puternice, să-şi sărute soţia şi 
fiul iubit, sau să lovească pe soţia sa pe care nu o iubeşte ori pe fiul său. 
Aceasta spre a nu tulbura liniştea din împărăţia celor morţi. Cel mai bine este 
să te apropii de cei morţi gol şi despuiat cu totul de veşminte aşa cum sînt goi 
cei morți ca 

şi zeul Ninazu care porunceşte umbrelor. Prima încercare de a-l readuce din 
Infern pe Enkidu nu reuşeşte şi doar la ordinul lui Nergal se deschide o gaură 
a Infernului şi duhul lui Enkidu iese afară din pămînt ca un vînt, pentru ca să 
povestească lui Gilgames legile Infernului. Prin astfel de descîntece şi vrăji, 
credeau asiro-babilonienii, că pot aduce pe pămînt spiritele celor morți. Dar 
odată ieşite pe pămînt, aceste spirite se comportă ca nişte duhuri rele şi fac ca 
oamenii ori vitele să fie posedate şi bolnave. Un astfel de om posedat de un 
duh, care nu îi dă drumul zi şi noapte, astfel că părul îi stă zbirlit în cap, iar 
mădularele îi sînt paralizate, se îndreaptă cu ruga de a fi eliberat de acest spirit 
care îl posedă, către zeul Samas al Soarelui. 

învierea morţilor şi întoarcerea lor la viaţă este posibilă după credinţele 
asiio-babiloniene. Unul din mijloace era să fie stropit cu apa de viaţă lungă, 
apă care era păstrată într-un burduf numit halziqu, iar fiecare din cei aflaţi în 
Infern se străduiau să bea din ea spre a deveni iarăşi vii şi pămînteni. Dar 
acest burduf, pe cît se pare, era aşa de bine ascuns, încît nimeni nici pe pămînt, 
NICI în cer, nu putea să ajungă la el. Nu numai IStar a fost ţinută o vreme în 
Infern, dar şi zeul Marduk şi el s-a reîntors la viața de pe pămînt. lar o 
învăţătură despre o înviere obştească a tuturor morţilor care după Diogene 
Laerţiu ar fi aparţinut magilor (Vitae Philosophorum, I, 9) nu se poate regăsi 
în literatura mitologică asiro-babiloniană. Diogene Laerţiu redă părerile mai 
multor gîn-ditori greci în această privinţă scriind: „Lucrul acesta îl afirmă şi 
Hermip în prima carte Despre Magi, şi Eudoxos în Călătoria împrejurul lumii 
şi Theopomp în cartea a opta a Filipicelor. Acesta din urmă spune că după 
părerea magilor, oamenii vor reînvia şi vor fi nemuritori şi că lumea va dura 
prin invocaţiile lor". Nu există însă în scrierile asiro-babiloniene nici o aluzie 
la această teză şi trebuie să conchidem că spiritualitatea magilor indo-europeni 
îşi are cu totul altă obîrşie decît cea asiro-babiloniană, deşi s-a dezvoltat în 
ținuturi stăpînite vreme de secole şi de milenii chiar de asirieni, de babilonieni 
şi de sumerieni. Numai cîțiva oameni au putut să scape de moarte, aşa cum a 
fost regele dinainte de potop, Enmeduranki sau Ut-napi$ti dimpreună cu soția 
şi cu cîrmaciul său pe care i-au luat zeii şi i-a pus să vieţuiască departe, la 
revărsarea rîului Infernului. Acolo locuiesc şi eroii, ca să nu poată ajunge la ei 
nici un muritor. 

Numai strănepotul lui Ur-napisti (care corespunde lui Noe din Geneză), 
adică Gilgames“ a ajuns la el spre a-l întreba despre un leac, dătător de viaţă 
veşnică. Cu toate că Ut-napiŞti i-a dat unele sfaturi în acest sens, toate 
ostenelile lui Gilgames nu au reuşit să obţină leacul de viaţă veşnică. Căci el 
trebuie să stea treaz şase zile şi şase nopţi fără să închidă ochii, în timp ce 
soţia lui Ut-napisti îi va aşeza la căpătii şapte 

pîini dătăroare de viaţă. Dar somnul I-a biruit pe erou şi nu a putut căpăta 
viaţa veşnică. Apoi strămoşul său îi spune să aducă din fundul mării planta 
care întinereşte, dar Gilgames în loc să o mănînce imediat vrea să o ducă în 
oraşul Uruk, pentru ca să-i facă părtaşi la fericirea vieţii veşnice şi pe supuşii 
săi. Dar în timp ce el era pe drum şi se spăla într-o peşteră, un şarpe îi fură 
planta, o mănîncă şi întinereşte pe loc. Gilgames însă pierde viaţa veşnică şi 
trebuie să plătească datoria sa de muritor, morţii. 


Catartica şi magia 


Vechii locuitori ai Mesopotamiei nu-şi puteau explica altfel apariţia bolilor 
dar şi a tot felul de nenorociri decît prin influenţa demonilor care îi iau pe 
oameni în posesiunea lor, îi spurcă şi îi îmbolnăvesc. Oamenii din acea epocă 
trăiau întreaga lor viaţă sub apăsarea acestei teribile amen-ninţări, căci se 
credea că lumea întreagă e plină de astfel de demoni răi, că influenţa lor se 
putea înlătura cu greu iar izgonirea nu se putea realiza decît prin magie. Dar 
arta de a izgoni pe demoni a constituit în toată antichitatea nu o superstiție 
absurdă a oamenilor inculți, ci dimpotrivă conta ca o ştiinţă supremă şi tocmai 
chaldeenii, cum erau numiţi preoţii babilonieni după originea ţării din care 
veneau, erau cei ce cunoşteau tehnicile de exorcizare a acestor demoni. Chiar 
în vremea regelui Gudea activitatea vrăjitorilor aceştia se răspîndise într-atât 
de mult încît acest principe a trebuit să-i gonească din oraşul său pe magicieni. 
Lucrul nu i-a reuşit lui Gudea şi vrăjitorii s-au răspîndit în decursul veacurilor 
peste toate ţinuturile Mesopotamiei. în secolul al XIII-lea î.e.n. faima artei lor 
se răspîndise atît de mult încît ajunsese pînă în ţara hittiţilor, de unde regele 
hittit Muwattali cere colegului său regele din Babilon să-i trimită un vrăjitor, 
care venind a şi murit în ţara lui Hatti. Dar şi Isaia adresează imprecaţiile sale 
Babilonului pentru vrăjitorii săi: „întru fărădelegile tale tu nădăjduiai şi ziceai: 
„Nimeni nu mă vede!" înţelepciunea ta şi ştiinţa ta te-au rătăcit astfel că ziceai 
în inima ta: „ Eu şi nimeni alta ca mine”. Drept aceea va veni peste tine o 
nenorocire pe care tu nu vei şti să o înlături cu fermecătoria ta, şi te va copleşi 
prăpădul pe 
care tu nu vei putea să-l ispăşeşti ............... Păstrează pentru tine fermecă- 
toriile tale şi vrăjitoriile cu care te-ai trudit din tinereţe, poate îţi vor sluji şi 
aprigă te va face. Tu te-ai obosit întrebînd pe atîția sfătuitori! Să iasă la iveală 
şi să te izbăvească aceia care împărţesc cerul şi privi- 

torii cei de stele care în fiecare lună nouă spun ce se va întîmpla”. (Jsaia, 
XLVII, 10-13). 

în fine, chiar în Imperiul Roman chaldeenii — adică preoţii vrăjitori 
babilonieni — aveau o mare influenţă cu toate că oamenii învăţaţi arătau cît 
de deşarte şi de inepte erau acţiunile lor (Cicero, De divin, Il 42 sq). Pedepsiţi 
în mod sever la Roma de către guvernele imperiale erau apoi imediat 
rechemaţi dîndu-li-se înapoi tot ce li se confiscase (Tacitus, Historiae, I, 22). 
Acele fiinţe în jurul cărora se învîrtea întreaga ştiinţă a magiei, erau demonii, 
care, după concepţiile mesopotamiene vechi, erau la originea tuturor relelor 
de pe pămînt: boală, suferinţă, nevoi. lar demonii aveau o putere atît de mare 
încît puteau să supună nu numai pe oameni ci şi pe zei. Unii dintre aceşti 
demoni erau de fapt zei inferiori, pe care stăpînul cerului Anu, zeul ostil 
oamenilor i-a făurit, iar alți demoni erau din născare originari din lumea de 
Jos, alții nu erau altceva decît sufletele celor răposaţi. însă în acţiunile lor 
împotriva oamenilor demonii se asemănau mult între ei. Cu mare uşurinţă 
aceşti demoni aduceau oamenilor boli rele, nebunie în primul rînd, dureri de 
cap şi maladii de tot felul, apoi dizolvau viaţa de familie. Dar chiar animalele 
nu erau lăsate în pace de demoni, căci ei omorau vitele în staul şi vînau 
păsările în cuibul lor. Demonii sălăşluiesc în locurile pustii, în morminte, în 
mine şi în deserturi. îşi petrec existenţa mai cu seamă în timpul nopţii, dar 
nimic nu-i opreşte: nici un zid nu este prea înalt pentru ei, nici o crăpătură 
prea strimtă, ei pătrund pretutindeni spre a-şi împlini răutăţile lor şi spre a-i 
chinui pe oameni. 

Asiro-babilonienii cunoşteau după nume un număr însemnat de demoni, 
dar după funcţiile lor nu pot fi deosebiți cu certitudine. De obicei demonii 
umblau în cete de cîte şapte (şapte fiind număr sacral prin excelenţă la 
semiţi). Alteori sînt numiţi copii ai zeului Anu, dar aceşti demoni primesc 
nume diferite: Urukku cei răi, demonii Alu cei răi, demonii Gallu cei răi, sau 
demonii Labartu. De aceşti demoni trebuie deosebit Asakku cel rău, care 
provoacă boli dureroase şi mai cu seamă dă dureri de cap. Namtaru cel rău 
este propriu-zis un trimis al reginei lumii de jos, iar ca unul dintre cei şapte 
demoni provoacă o boală a gâtului (difterie, amigdalită acută ?), Utukku cel 
rău, demon care face parte din cei şapte, este originar duhului unui om mort, 
el se ridică la fel ca un vînt şi omoară în pustiu. Demonul Alu cel rău nu are 
nici gură, nici buze, nici urechi şi se ascunde prin găuri şi scorburi, iar 
noaptea aleargă ca o vulpe pe străzile oraşelor. Apoi intră în camerele 
oamenilor şi fură celor osteniţi somnul lor, la bolnavi se apropie de pieptul 
lor. Demonul Etimmu cel rău este şi el duhul unui om mort care nu a fost 
îngropat cum se cuvine şi nu i s-au făcut riturile de înmormîntare potrivite. 
De aceea el revine în lumea de sus şi pune stăpînire asupra oamenilor, lovind 
mai cu seamă 

jumătatea de jos a trupului. Demonul rău Gallu nu are sex precis şi se plimbă 
noaptea pe străzi spre a se apropia de oameni şi a le face necazuri. Zeul cel rău 
este un demon potrivnic zeului bun apărător al omului, şi atacă mai ales 
picioarele oamenilor. Triada Labartu, Labaşu şi Ahhazu erau nişte demoni 
răufăcători foarte primejdioşi. Primul, Labartu, ucidea copii mici, Labaşu 
provoca frigurile (malaria) şi ultimul producea găl-binarea (hepatita acută). 

O a doua triadă de demoni era alcătuită din Lilu, Liliiu, şi slujnica lui Lilu. 
Lilit este cunoscut din scrierile sacre ale iudeilor (Isaia, XXXIV, 14), şi în 
scrierile rabinice se întîlnesc adesea povestiri despre acest demon (cf. tratatul 
talmudic B. Erubin, 100 b; şi B. Sabbath, 151 b). în afară de aceştia există alți 
demoni răi, de pildă cei 14 însoțitori ai zeului Nergal, care dau de obicei boli 
felurite, apoi demonul vîntului de sud-est Pazuzu. Diferite boli ale oamenilor 
sînt personificate şi considerate ca demoni precum: Antasubba (hernie), 
Lugal-urra (demon al izbiturii), Su-dingirra (în sumeriană: mînă a zeului), 
Su-Ninni (mîna a zeiţei). La fel acţionează deochiul, scuipatul, atingerea cu 
degetul rău, sau adierea vîntului rău. 

Pe de altă parte, bărbaţii şi femeile care se pricepeau la vrăji puteau avea o 
acțiune malefică, dar nu le foloseau pentru binele, ci pentru nenorocirea 
oamenilor lor (este aşa-zisa distincție între magia neagră malefică şi magia 
albă benefică, din evul mediu european). Aceste persoane erau viăjitoare şi 
vrăjitori şi acţiunile lor mai nu se deosebeau de acelea ale demonilor, 
provocînd tot atîta rău. Ca şi demonii, vrăjitorii şi mai ales vrăjitoarele, furau 
saliva oamenilor, stricau mîncărurile şi băuturile, luau posesiunea asupra 
bieţilor muritori îmbolnăvindu-i de diferite boli, apoi tulburau viaţa de familie 
făcînd să se certe între ele rudele apropiate. Preoţii acţionează împotriva 
vrăjitorilor, ca şi împotriva demonilor prin descîntece şi dezlegări, şi deseori 
erau arşi în efigie ba chiar şi în natură. După Codul lui Hammurabi (cap. 2) 
cel acuzat de vrăjitorie trebuia să se supună unei ordalii: „Dacă cineva a 
acuzat pe un altul de vrăjitorie, dar n-a putut dovedi, atunci cel învinovăţit de 
vrăjitorie să meargă la un rîu şi să se arunce în el. Dacă rîul 1-a înecat, atunci 
acuzatorul să-i ia casa. Dacă rîul a arătat că acuzatul este nevinovat, lăsîndu-l 
teafăr, atunci acuzatorul de vrăjitorie să fie dat morţii iar acela care s-a aruncat 
în rîu să ia averea acuzatoiului". Acelaşi lucru e prescris de vechiul cod de legi 
asiriene. Acţiunile demonilor răi erau oprite şi înăbuşite de influenţa spiritelor 
bune. Acestea în număr de şapte demoni erau chemaţi să lupte împotriva 
demonilor Utukku şi Alu. Tot un demon bun este Udug cel bun care merge 
înaintea regelui păzindu-l. Apoi zeul în chip de taur Lamassu coboară din cer 
spre a ajuta pe oameni. Omul are însă ca apărător al său împotriva demonilor 
celor răi, pe zeul sau pe zeiţa sa. După ideile asiro-babiloniene demonii aveau 
chipuri bine caracteri- 

zate. De obicei sînt reprezentaţi ca făpturi fabuloase cu trupuri omeneşti şi 
capete schimonosite de animale. Astfel cei şapte demoni pe un relief numit al 
lui Labartu au un corp uman cu capul unei pantere, unui leu, unui cîine, unui 
berbec, unui ţap, unei păsări răpitoare şi al unui şarpe, iar acest relief 
reprezintă fie pe demoni, fie pe preoţi cu măşti şi chipuri de demoni. 
Demonul femeie Labariu are un corp feminin, un cap de leu şi picioare de 
pasăre răpitoare. în mîini ţine doi şerpi, şi la sînii ei sug un cîine şi un porc, el 
însuşi îngenunchează pe un măgar care stă pe o luntre. Demonul Pazuzu se ia 
la întrecere cu toate vînturile, pustieşte munţii, scularea sa este de temut, căci 
pătrunde ca o furtună pretutindeni. 

Unele figuri de demoni au un caracter apotropaic, şi cele mai cunoscute 
sînt omuleţii Papsukall care „păzesc intrarea caselor, dar şi taurii şi leii cu 
figuri omeneşti sau nu, apoi berbecii sălbatici, scorpionii, oamenii peşte, 
capra peşte, demonii alcătuiți dintr-o combinație de leu şi de vultur, sau cu 
capete de cîini şi cu aripi, păsările răpitoare şi şerpii, mai rar păsările 
răpitoare. Genii înaripate, cu capete de oameni sau de vulturi, în parte avînd 
măşti de peşte peste ei, care aduc razele soarelui pe frunze de palmier 
stilizate, cum întîlnim pe pereţii palatelor asiriene, sînt chipuri ale celor şapte 
înţelepţi din Babilon, sau personificări ale vînturilor cele bune. împotriva 
demonilor răi se luptă şi îi izgonesc pe ei, zeii. Cu cît sînt mai puternici cu 
atît pot să-i combată mai uşor. Se invocă în general împotriva demonilor: 
„cei 50 de zei mari, cei 7 zei ai destinului, cei 300 zei Anunnanki ai Cerului, 
şi cei 600 Annunnaki ai pămîntului”. Sau spre a nu trece pe nimeni cu 
vederea se spunea: „zei şi zeițele cîte sînt”. Aceleaşi puteri ca şi zeii 
autohtoni le aveau şi zeii străini, de pildă zeii kasiţi şi cei elamiţi, stelele, 
semnele zodiacului şi templele. 

Chiar dacă zeii în totalitatea lor pot ajuta pe oameni şi izgoni pe demoni 
nu toţi zeii aveau milă de omul suferind. Mai exact cei mai mari şi mai 
puternici dintre zei Anu şi Enlil erau mai totdeauna gata să chinuiască pe 
muritori, să le facă rău şi să-i supere. în această situație omul găseşte însă 
totdeauna un prieten şi un protector în zeul Ea care era un specialist în artele 
magice şi prin vrăji sau descîntece ca şi prin apa sa vindecătoare aducea 
tămăduiri celor suferinzi. De fapt operaţiile magice efectuate sub protecția lui 
Ea erau acţiuni catartice, de spălare, de curăţare cu apa şi dintr-un punct de 
vedere se poate afirma că această străveche tehnică magică numită catartica a 
fost strămoaşa medicinii preventive şi mai ales a igienei prin purificările şi 
curăţirile ce se efectuau într-un mediu murdar plin de impurități de tot felul. 
Oamenii şi zeii se îndreptau către zeul Ea cerîndu-i tămăduire, dar oamenii 
nu se adresau lui Ea direct ci prin intermediul fiului său Marduk. Acesta, ca 
şi tatăl său, zeul Ea, era zeu magician prin excelenţă. Din timpuri imemoriale 
aceşti doi zei îşi arătaseră puterile lor împotriva lui Apsu şi Mummu dar şi 
împotriva 

lui Tiamat şi a tovarăşilor ei. De obicei un descîntec magic e precedat de 
rugăciunea pe care cel suferind de boală magică o adresează lui Marduk. 
Acesta la rîndul său în descîntec se adresează tatălui său Ea, care îi răs- 
punde: „Ce nu ştii tu, ce aş mai putea să-ți mai spun eu ţie ? Marduk ce ai 
putea tu să nu ştii, ce aş mai putea sa-ţi mai spun ție ?" Cu toate aceste cuvinte 
adresate lui Marduk, că nu ar şti mai mult decît el tatăl său, totuşi zeul Ea îi dă 
lui Marduk sfaturi, în special ce manopere trebuie să întreprindă pentru 
vindecarea suferindului. Acest dialog între tată şi fiu apare din timpuri 
străvechi în descîntece, unde capătă un caracter stereotip. 

Alături de apă apare în descîntece şi focul ca mijloc de purificare, de 
curăţire (făcînd parte din aceleaşi acţiuni catartice de curăţire). Focul, duşman 
al demonilor răi, este întrupat în textele magice de purificare prin zeii Nusku, 
Gira şi Gibil. Marea doftoroaie, zeiţa Gula este pomenită des în descîntece. 
Printre muritori însă, ucenicii zeului Ea, preoţii descântători (Assipu, masmasu) 
aduceau alinare — după credinţa lor — oamenilor suferinzi împotriva 
duhurilor rele. Ei acționau spre deosebire de vrăjitori şi vrăjitoare — numai 
spre binele oameniloi. Principalul mijloc pentru izgonirea demonilor erau 
descîntecele, vrăjile de dezlegare, de desfacere a acţiunii demonilor. Aceste 
descîntece la asiro-babilonieni se făceau noaptea la lumina torțelor şi se 
recitau — babilonienii spuneau „se numărau" fiindcă descîntecele erau 
versificate şi se repetau anumite strofe, însoţite uneori de un fluierat. 
Descîntecele erau cunoscute mai ales în oraşul Eridu care conta ca fiind al 
zeului Ea, şi ele constau fie în apeluri către demoni (cerîndu-le să fugă), fie în 
ameninţări cu intervenţia unor zei mai puternici; descîntecele erau însoţite de 
gesturi şi mişcări simbolice de lovire, ucidere, stiăpungere cu un cuţit sau altă 
armă. Alte descîntece povestesc o întîmplare survenită zeilor. în orice caz 
descîntecul trebuia să cuprindă un preambul şi o încheiere. Este de notat în 
această ordine de idei că unele din descîntecele babiloniene sînt foarte similare 
celor româneşti, aşa cum au fost adunate (Arhur Gorovei, Descîntecele Ro- 
mânilor, Ed. Academiei, Buc, 1938) din diferite părți din ţară. Există o 
literatură cu totul specială a descîntecelor şi unele teme şi metafore 
asiro-babiloniene, dar şi procedee poetice se întîlnesc la români ca şi la stră- 
vechii babilonieni. 

în afară de cuvintele descîntecului (care nu reprezintă decît o parte din 
descîntec) preotul exorcist avea la dispoziţie o serie de măsuri medicale şi 
magice pentru a izgoni pe demoni. Din prima categorie făceau parteapa şi de 
asemenea diferite băuturi, droguri şi alifii. Şi alte obiecte cum ar fi, gipsul, 
asfaltul, clăile de paie aveau o acţiune magică certă, apoi şi alte produse 
botanice: baston de lemn, de cedru, cenuşe de lemn de tama-risc, torţa, tămiia, 
secera, toba, apoi amulete, chipuri de zei şi de demoni, 

păpuşi reprezentînd oameni şi animale. în epocile ulterioare diferitele obiecte 
au fost identificate cu unii dintre zei: aşa de pildă gipsul reprezenta pe zeul 
Ninurta, asfaltul pe demonul Asakku, blana unui taur mare reprezintă uneori 
pe zeul Anu, alteori pe zeiţa Nindagud. 

Amîndouă descîntecele, cel rostit verbal în versuri şi cel efectuat prin 
gesturi specifice şi obiecte particulare slujesc acelaşi scop, izgonirea 
demonilor. Actele făcute cu mijloace exterioare, cu obiectele arătate mai sus, 
erau de multe feluri. Cu gips şi asfalt se ungea uşa bolnavului, se aşezau jos 
trei grămezi de paie de cereale. Toba cea mare se punea la capul bolnavului, 
tot acolo se puneau steagurile. Amuletele erau atîr-nate în casa omului bolnav 
sau erau îngropate sub uşă, sub prag, împreună cu chipurile zeilor şi ale 
demonilor. Chiar zeii nu | puteau să o scoată la cap fără de amulete — credeau 
asiro-babilonienii — şi însuşi Maiduk în lupta sa împotriva lui Tiamat ținea 
spre a se proteja o amuletă roşie în buze şi avea o plantă în mîna spre a nimici 
otrava duşmancei Tiamat. Caracteristice erau alături de acţiuni analogice 
(magia simpatică) în care se imită acţiunea de nimicire a duşmanului, demon, 
şi acţiunile simbolice (magie simbolică) în care nimicirea demonului rău se 
face prin nimicirea unui alt obiect care îl reprezintă alegoric (vezi cap. Magia 
feniciană din cartea Civilizaţia feniciană de Constantin Daniel). De exemplu 
preotul masmasu desface foile unei cepe şi pronunţă un descîntec în care 
compară vraja exercitată de demon cu foile cepei, cum se desfac acestea să se 
desfacă şi vrăjile lui. Un ied sau un purcel este schimb sau faţă a bolnavului. 
Capul iedului este dat pentru capul omului, gît pentru gît, piept pentru piept şi 
aşa pentru fiecare bucată a corpului. Bucăţile animalului sînt puse pe părțile 
omului, şi în felul acesta, se credea, aduceau vindecare. Postulatul 
fundamental era că demonii flămînzi se vor hrăni cu un înlocuitor, un „ersaţ" 
al omului bolnav, care va scăpa astfel de ei. Ba uneori demonii se mulţumesc 
cu un chip al bolnavului care este pus peste bolnav. Astfel de chipuri de 
înlocuire a oamenilor făcute din aluat, făină şi argilă, erau foarte eficace — 
credeau asiro-babilonienii, mai ales dacă erau luate din mormintele din 
grădini şi erau pregătite din vreme spre a fi utilizate la exorcisme. în aceeaşi 
ordine de idei era acțiunea simbolică ce consta în facerea chipului vrăjitoarei 
din lemn, din argilă sau din pămînt, apoi arderea lui în foc în ideea că: 
„precum aceste chipuri se topesc, pier, dispar, aşa şi vrăjitorul sau vrăjitoarea 
să se topească, să piară şi să dispară". Invers vrăjitoarele puteau să alcătuiască 
chipuri ale oamenilor, să le ardă în foc şi să-i omoare pe oameni, aşa cum 
făceau preoţii cu vrăjitoarele. 

Ceremoniile vrăjitoreşti nu aveau loc în temple, ci mai cu seamă în case, 
în camerele bolnavilor, dar şi pe acoperişuri, la malul unor rîuri, eventual 
într-o colibă de trestie, sau afară în cîmp. O condiţie fundamen- 

tală ca vraja să se împlinească era ca ritualul magic al unui descîntec să fie 
păstrat cu rigurozitate de la început şi pînă la sfîrşit. Dacă nu se recita 
descîntecul decît de două ori în loc de trei ori, sau nu se punea numărul exact 
de grămezi de făină, atunci toată osteneala ceremonialului era irosită în zadar. 
Literatura magică ce a ajuns pînă la noi este foarte mare, semn al 
însemnătăţii care se acorda acestei discipline. Din dinastia a ni-a din Ur 
(circa 2100 î.e.n.) ne-au parvenit tăblițe de lut cuprinzînd descîntece sau părți 
din descîntece redactate în limba sumeriană. O puternică dezvoltare a luat 
această pseudo-ştiinţă după ce Babi-lonul ajunge să fie centrul cel mai 
important al Mesopotamiei. Căci zeul său cel mai însemnat, Marduk, ca şi 
tatăl său Ea îşi întemeiau puterea pe vrăjitorie şi magie. în decursul 
timpurilor literatura magică a luat o foarte mare amploare şi pînă în ultimele 
zile ale Babilonului acest interes pentru magie, exorcisme, descîntece şi vrăji 
de tot felul s-a menţinut intact. 

Faptele demonului feminin Labartu, precum şi mijloacele prin care se 
puteau face inofensive acţiunile ei, sînt enumerate într-o serie de 3 tablete 
redactate în sumeriană şi în neo-akkadiană. Important pentru aflarea istoriei 
acestui text este faptul că posedăm descîntece împotriva lui Labartu care par 
a data din vremea dinastiei I din Babilon. Acţiunile acestui demon, a cărui 
înfăţişare era groaznică, erau toate îndreptate spre a suge sîngele animalelor 
şi oamenilor, dar mai cu seamă al copiilor mici. De aceea acest demon, după 
ce iese din stufăriş, se aşază pe capul femeilor ce au copii mici şi le cere să-i 
încredinţeze lui copiii spre a-i alăpta, dar în realitate spre a-i ucide. Căci 
sîngele de om este hrană care îl satură pe el. Ca mijloace împotriva lui 
Labartu slujesc, în afară de descîntece, tot soiul de substanţe cu efecte pur 
medicinale: plante, pietre, dar mai cu seamă piatra ittamir care împiedică 
avorturile, apoi părți din animale impure ca porcul şi măgarul, alifii cu asfalt, 
pămînt, grăsime de porc, peşte şi plante. Toate aceste mijloace terapeutice se 
aplică pe locurile bolnave în cantităţi suficiente şi sînt legate cu nişte şnururi 
anume. Ca mijloc de calmare şi de potolire a durerii se dădeau în dar un 
priznel de fus rupt, sau un fus rupt. Dar foarte activă era păpuşa magică. Se 
modelează din argilă chipul lui Labartu şi se încercă să se închidă boala sufe- 
rindului în chipul de argilă. Aceasta se întîmplă atunci cînd se aşază lîngă 
păpuşă piine, apă, hrană şi o cutie cu unsoare, şi se îmbracă păpuşa în fiecare 
zi. Dar mai cu seamă demonul Labartu nu putea să reziste trufandalei aşezate 
în gura statuetei sale, trufanda constînd dintr-o inimă de purcel. După trei zile 
se petrecea acea strămutare a demonului Labartu din bolnav în statueta sa de 
argilă. Apoi statueta de argilă era ucisă cu sabia sau îngropată alături de un 
zid ori dusă în pustiu şi legată bine de spini şi mărăcmi, ori era aşezată 
împreună cu o corabie mică, ce era 

condusă prin vrăji dincolo de mare. Tot un mijloc sigur pentru a preveni 
acțiunile lui Labartu era portul unei amulete cu chipul acestui demon, 
amuletă pe care copiii o aveau în jurul gâtului. 

într-un descîntec împotriva lui Labartu se începe cu enumerarea celor 
şapte nume ale ei. Redăm un astfel de descîntec asiro-babilonian, accen-tuînd 
că partea lui esențială erau gestica, intonaţia vrăjitorului, muzica ce însoțea 
descîntecul şi actele făcute cu diferite obiecte împotriva demonului său în 
textul rostit al descîntecului (care bineînţeles trebuia pronunţat fără nici o 
omisiune): „Labartu, fiica lui Anu este primul său nume. Al doilea: soră a 
zeilor uliţelor; al treilea: sabia care despică jos capul; al patrulea: cea care 
aprinde focul; al cincelea: zeița cu privirea groaznică; al şaselea: 
destăinuitoarea şi copil crescut al zeiţei Irnina; al şaptelea: Fii vrăjită la zeii 
cei mari. Cu păsările cerului să fugi departe”. Alte des-cîntece încep cu 
descrierea răului şi a nenorocirii pe care a provocat-o, apoi urmează 
exorcismul cu chemarea zeilor şi apoi ritualul: „Dacă Labartu trece peste un 
rău, ea aduce nenorocire. Dacă stă la un zid ea îl murdăreşte cu scîrnă. Dacă 
ea apucă pe un bătrîn atunci noi o numim nenorocire. Dacă apucă pe un 
bărbat, atunci o numim întunecare a minţii. Dacă prinde o femeie îi zicem 
Labartu. De prinde un copil o numim demonul Dimmegan. Pentru că tu ai 
venit şi ai cuprins faţa lui (a bolnavului, n.n.), i-ai luat membrele, i-ai nimicit 
trunchiul, i-ai străpuns călcîiul, i-ai legat încheieturile, i-ai dat o privire 
groaznică, i-ai schimbat aspectul, i-ai adus suferinţă, i-ai ars trupul la fel ca 
focul, eu trebuie să te scot afară, să te nimicesc, ca tu să nu mai vii înapoi, să 
nu te apropii, să nu chinui trupul lui Cutare, fiul lui Cutare, te descînt pe tine 
şi te vrăjesc înaintea lui Anu, tatăl zeilor celor mari”. 

Seria descîntecelor asiriene şi babiloniene sau sumeriene este nespus de 
mare şi toate pot fi reduse la cîteva tipuri esențiale care se repetă cu variaţii 
nesemnificative. 


Mantica asiro-babiloniană 


în nici un alt domeniu decât în acel al manticii nu există o discrepanță 
atît de mare între datele ce le avem de la sumerieni şi cele de la akka-dieni. 
Căci de cele mai multe ori disciplinele cărora s-au consacrat sumerienii sînt 
continuate de asiro-babilonieni. în limba sumeriană aflăm elementele de 
vocabular care să ne ducă la concluzia preexistentei la sumerieni a unor 
preocupări ce au ajuns la maturitate la akkadieni. De exemplu nu există nici o 
deosebire între contractele, inscripţiile istorice sau des-cîntecele şi vrăjile 
sumeriene şi cele akkadiene. Miile de documente ce ne-au parvenit cu privire 
la divinaţie sînt toate redactate în akkadiană, cu unele foarte rare excepţii de 
texte sumeriene explicabile prin folosirea acestei limbi ca limbă sacră. De 
pildă nu există la sumerieni mantica haruspiciană — divinaţie prin examenul 
ficatului oilor jertfite unor zei. Sîntem doar informaţi că sumerienii ar fi 
interpretat şi ei visele — ceea ce nu este deloc de mirare întrucît intrepretarea 
viselor a existat la toate popoarele din antichitate. Totuşi asiro-babilonienii 
credeau că tradiţia divinaţiei a venit la ei de la un rege sumerian, de dinainte 
de potop şi care ar fi domnit în oraşul Sippar. Apoi mama lui Gilgames era 
preoteasă şi ea tilcuia visele pentru că ea i I-a făcut cunoscut fiului ei pe 
Enkidu. 

Dar chiar dacă oniromancia şi divinaţia în genere au existat în Sumer, ea 
avea o însemnătate mică şi doar în lumea asiro-babiloniană divinaţia a ajuns 
să joace un rol atît de mare în viaţa oraşelor, regilor şi chiar a simplilor 
cetăţeni. Doar la asiro-babilonieni divinaţia a luat atîtea forme şi o varietate 
atît de mare de ghicire a viitorului s-a dezvoltat doar în lumea akkadiană. 
Căci mantica reprezintă partea cea mai însemnată din scrierile akkadiene 
după anul 2000 şi din această epocă ea a dobîndit un vocabular propriu, 
metode de analiză şi mari principii de interpretare care vor rămîne aceleaşi 
pînă în pragul erei noastre. 

Se pune desigur problema: unde şi cînd s-a constituit mantica ? De ce a 
căpătat o extindere atît de mare în Babilon şi de ce în Sumer rămăsese 
obscură şi neluată în seamă ? Se poate răspunde că zeii sumerieni sînt mai 
apropiaţi de oameni şi în legătură mai intimă, pe cînd zeii semiţi sînt mult 
îndepărtați de oameni, creatura este ontologic diferită de Creator. Gîndirea 
akkadiană distanțează pe zei de oameni, zeii se află la o depărtare 
considerabilă de oameni. Cum pot fi contactaţi şi cum se pot cunoaşte părerile 
lor ? Mantica răspunde la aceste întrebări ară-tînd cum pot fi ştiute intenţiile 
zeilor şi dorinţele lor şi îngăduie omului să ia hotărîri adecvate voinţei zeilor. 
Ce trebuie să facă regele ? Ce trebuie să facă un negustor, să cumpere cutare 
marfă ? Să facă cutare vînzare ? Omul se întreabă: va avea el copii ? Toate 
aceste întrebări sînt puse zeului ăamas, zeului Sin al lunii, sau astrelor ori 
chiar zeilor locali. Totuşi zeii cei mari, Marduk de pildă, nu se preocupă de 
astfel de amănunte {de minimis non curat praetor — " „despre lucrurile 
mărunte nu se îngrijeşte pretorul"”, cum spuneau latinii), ei sînt prea 
îndepărtați, ca şi cum după ce au creat o ordine cosmică perfectă nu se mai 
preocupă de cele prea mici. Totuşi zeul soarelui este mai totdeauna întrebat 
— el fiind mereu prezent pe cer ştie toate, şi răspunde totdeauna dacă este 
întrebat după canoanele vechi ale divinaţiei. 

Mantica este astfel punctul de întîlnire între zei şi oameni; dacă zeii 
zămislesc, dînd viaţă prin cuvîntul lor, atunci orice lucru, orice vieţuitoare, 
orice eveniment poate fi văzut ca un cuvînt divin întrupat în realitatea 
pămîntească. Lumea empirică este — în acest caz — o succesiune de cuvinte 
divine materializate în lumea sensibilă. Cheia care face inteligibilă această 
suită de cuvinte divine cristalizate în real, este pentru akkadieni ideea că orice 
fapt este un „semn" căruia îi corespunde un „cuvînt" divin. Prin analiza unor 
asemenea „semne" şi a relaţiilor ce vor surveni ulterior se va putea ajunge la 
o metodă de interpretare a semnelor. Fără îndoială se postulează constanţa 
legilor naturale în lume. Dar ghicitorii asiro-babilonieni se puneau la adăpost 
de neîmplinirea prezicerilor lor întrucît acestea erau adesea ambigue; unele 
preziceri erau condiţionate de împlinirea unor condiţii, alte preziceri, sau 
chiar toate puteau să fie îndepărtate în ceea ce priveşte efectele lor funeste, 
dacă erau împlinite anumite ritualuri. în fine, majoritatea ghicitorilor din 
Babilon nu fixau un termen pentru realizarea prezicerilor lor. De exemplu 
cutare semn vesteşte moartea regelui, dar putea să fie regele altei ţări, apoi nu 
se spune în cîți ani va muri, în fine regele poate abdica în mod temporar ca să 
i se substituie un altul provizoriu. Dacă se înşelau în prezicerile lor, aveau 
latitudinea să răspundă prin vechiul adagiu astrologie astra agunt non cogunt 
„astrele acţionează, dar nu silesc". Totuşi prezicătorii asiro-babilonieni au 
făcut totul pentru a-şi perfecționa tehnicile de pre- 

zicere, şi în consecinţă au ţinut nişte arhive complete care au fost înregistrate 
pe mii de tăblițe cuneiforme. 

Desigur cîmpul divinaţiei era nelimitat pentru asiro-babilonieni, căci 
orice putea fi un semn prevestitor, care, interpretat corect, vestea viitorul. 
Marea lege a divinaţiei babiloniene rămîne credința în periodicitatea şi în 
repetiţia fenomenelor. La încheierea unui ciclu în care s-au succedat fapte şi 
evenimente într-o anumită ordine un acelaşi ciclu în care se inserează 
aceleaşi fapte şi aceleaşi evenimente se reproduce din nou. Arta 
prezicătorului apare în aflarea din ce ciclu şi din care porţiune a sa fac parte 
un fenomen sau o acţiune, spre a putea cunoaşte cele care se vor succede 
ulterior şi a cunoaşte astfel viitorul. în faţa unui semn, prezicătorul babilonian 
trebuia să răspundă la întrebarea din ce ciclu face parte acel semn, spre a 
regăsi astfel celelalte componente ale ciclului din care făcuse parte, şi a putea 
astfel prezice viitorul. 

Se poate pricepe aşadar însemnătatea fenomenelor insolite şi bizare 
pentru prezicătorul asiro-babilonian; ele constituiau pentru el puncte de reper 
uşor discernabile care nu puteau duce la confuzii. Desigur, divinaţia a dus la 
o observaţie mai atentă a fenomenelor din natură, a celor insolite de pildă, 
dar şi a comportamentului natural al animalelor sălbatice, a zborului păsărilor, 
a modului cum se hrănesc, Ia studiul amănunțit al anatomiei unor mamifere 
cărora li se examinau viscerele în cadrul prezicerilor de hepatoscopie. Apoi 
studiul astrelor şi al mişcărilor lor, studiul mineralelor şi al combinațiilor 
dintre ele, cercetarea dintre tipul constituțional uman şi fizionomia sa au 
dezvoltat la prezicător o cunoaştere aprofundată a realului. 


I. Astrologia 


Astrologia asiro-babiloniană a fost expusă în alt capitol al acestui volum 
şi de aceea aici ne vom mărgini la cîteva observaţii generale asupra ei. Forma 
clasică a astrologiei akkadiene ne este expusă de marele poem Enuma elis. 
Astrologia deduce prevestirile ei din mişcarea aştrilor, mai exact a planetelor 
în care se cuprind şi Soarele şi Luna, din raporturile ce se stabilesc între aştri, 
din fenomenele celeste şi din perturba-ţiile atmosferice. Prezicerile 
astrologice interesau întreaga colectivitate nu numai „pe rege sau o persoană 
din preajma sa. Astrologii admiteau că diferitele regiuni, provincii, oraşe de 
pe pămînt îşi aveau corespondenţa lor pe cer, oarecum proiecția lor cerească 
şi că între cele două regiuni — pămîntul şi bolta cerului — există relaţii 
strînse. Pătratul constelației Pegas reprezenta templul din Babilon, constelația 
cancerului corespundea oraşului Sippar; Ursa Mare oraşului Nippur. De 
aceste constelații se puteau apropia sau îndepărta planetele şi din aceste 

relaţii se stabileau pronosticuri astrologice. Suprafaţa Lunii era împărțită în 
patru sectoare, fiecare dintre ele corespunzînd uneia dintre cele mai mari 
regiuni mesopotamiene: Elam, Akkad, Amurru şi Subartu. Aceste ţări aveau 
ŞI o proiecţie cerească mai generală corespunzînd celor patru puncte cardinale. 
Planetele posedau o virtute specifică căci Jupiter era considerat planeta 
regelui din Akkad sau a regelui din Asiria; Marte avea o virtute malefică şi 
reprezenta ţara Amurru (adică Siria de unde veneau invaziile arameilor şi ale 
canaaneenilor sau ale hitiuilor şi mitan-nienilor); Saturn care înlocuia în 
timpul nopţii Soarele aducea un climat de pace, de ordine şi de armonie. 
Planeta Venus (nu se recunoscuse că luceafărul de seară e acelaşi cu 
luceafărul de dimineaţă) era cînd propice, cînd nefastă. 

Astrologii dădeau însemnătate strălucirii mai mult sau mai puţin intense a 
unei planete; paloarea însemna că influenţa ei este redusă dar reprezenta o 
prezicere nefastă pentru regele al cărui astru era. Dacă această planetă avea o 
strălucire puternică era un semn bun şi fast pentru regele pe care îl simboliza. 
Mişcările planetelor unele faţă de altele dădeau astrologilor indicaţii asupra 
viitorului. Dacă planeta Marte se apropia de Jupiter, ţara Amurru ameninţa 
prin război, invazii, lupte Babilonul sau Asiria. Cînd planeta Jupiter se afla în 
constelația zodiacală Sagittarius sau în cea numită Taurus, se putea prevede 
moartea regelui din Asiria sau Babilon. Intrînd însă în constelația 
Scorpionului planeta Jupiter aducea fericire, domnie paşnică pentru regele 
din Akkad şi supuşii lui. Astfel de preziceri se împlineau în orice condiţii, dar 
realizarea lor era deplină în funcție de Lună şi de eclipsele ei, Luna fiind 
pentru semiţi astrul major. Totuşi pentru exprimarea corectă a unei preziceri 
astrologice trebuia luată în consideraţie valoarea proprie a „momentului" în 
care se făcea predicţiunea. într-adevăr lunile, zilele şi stiăjile nopţii erau 
divizate şi repartizate între cele patru mari ţări mai sus arătate, aşezată fiecare 
la un punct cardinal, astfel încît cutare sau cutare zi, lună sau strajă a nopţii 
era, independent de orice, favorabilă sau nu asiro-babilonienilor. Pe de altă 
parte se însumau şi influenţele „locului" pentru care se făcea prezicerea, apoi 
intra în joc şi „natura" fenomenului observat. 

Pentru emiterea unei predicții astrologice corecte se mai adăugau şi 
considerarea altor fenomene; perturbările atmosferice, furtuna, vîntul, 
halourile lunare, norii, bubuitul tunetului etc. 


II. Haruspicina 


Haruspicina era arta de a afla viitorul prin cercetarea organelor interne 
ale unor animale jertfite în mod special pentru zei. Această 

disciplină era exercitată de o grupă specială de preoți — prezicători care se 
numeau baru şi constituiau o adevărată elită printre prezicători. Aceştia 
atribuiau întemeierea disciplinei lor unui rege legendar dinainte de potop care 
ar fi domnit în oraşul Sippar. Haruspicina s-a dezvoltat ca o disciplină în care 
se zărea oarecare spirit ştiinţific, în sensul că observaţia viscerelor animalelor 
a mers pînă la înregistrarea celor mai mici amănunte. Apoi, aşa cum s-a putut 
remarca, spiritul de reflecţie în haruspicina babiloniană s-a concentrat nu 
asupra a ceea ce era o iluzie ci asupra a ceea ce era un dat primar. Dar 
haruspicina a condus şi la o cunoaştere detailată a anatomiei ovideelor şi prin 
urmare şi a celorlalte animale, inclusiv a omului. De menţionat că tratatul 
fundamental de haruspicina scris pe tăblițe în litere cuneiforme cuprindea 
peste 10.000 de observaţii care presupun desigur o foarte atentă examinare a 
organelor şi a particularităuilor lor. 

Această disciplină divinatorie mesopotamiană şi-a creat un limbaj propriu 
şi o nomenclatură specială, căci spre a numi diferitele părți ale ficatului ei 
creează denumiri legate de rolul lor în prezicerea viitorului. Cercetarea 
ficatului se fundează pe opoziții între „dreapta şi stînga”, „sus şi jos", 
„luminos şi întunecat", absenţa sau prezenţa unor protuberante, în esenţă 
această disciplină era o artă combinatorie, o confruntare cum o numeau 
înşişi prezicătorii. La examenul organelor interne se utilizau două metode: — 
una era simpla cercetare a viscerelor, observaţia simplă, care consta în a 
releva orice semn anormal. A doua metodă era o consultaţie divinatorie, am 
putea spune, adică interpretarea răspunsului dat de zeu la o întrebare care i se 
punea de către prezicător, în acest caz toate semnele erau importante, nu 
numai cele anormale. Deseori se făcea de către prezicător o sumă a semnelor 
favorabile cu cele nefavorabile şi după scădeiea celor nefaste se dădea 
pronosticul. Alteori pronosticul era dat de prezenţa unor semne „de 
contradicție" care modificau complet rezultatul, adică semne care apar şi la 
dreapta ficatului, şi la stînga sa. partea dreaptă fiind cea favorabilă. 

Dar era cu neputinţă ca prezicătorii ce utilizau haruspicina să nu observe 
contradicţiile dintre faptele reale care se petreceau şi prezagiile lor extrase 
din examenul viscerelor. De aceea ei au conchis că datele erau incomplete şi 
au scris un mare număr de observaţii, de cercetări de coincidenţe care, toate 
la un loc, reprezentau un adevărat aparat critic al disciplinei. Căci 
prezicătorul haruspex nu admitea că nu există nici un raport logic între o 
întîmplare, un fapt, o acţiune săvîrşită de un om şi starea viscerelor unei oi; el 
nu putea realiza absurditatea acestei relaţii şi de aceea s-au înmulțit semnele, 
excepţiile, s-a complicat la extrem această iluzorie ştiinţă. Se ştie că 
haruspicina a fost cunoscută şi de etrusci, de la care au preluat-o şi romanii. 
Pentru etrusci ofranda 

adusă zeilor, adică animalul jertfit reprezenta un fel de imagine a universului 
însuşi. Iar în animalul jertfit şi adus ca prinos, ficatul, care era considerat ca 
sediu al vieții, reflecta situaţia lumii în clipa cînd se făcea sacrificiul. Inutil să 
subliniem absurditatea acestei relaţii, dar etruscii au preluat probabil de la 
babilonieni (s-a susținut că etruscii au emigrat în Italia din Asia Mică) ideea 
că pe suprafaţa ficatului se poate distinge reşedinţa zeilor şi în raport cu 
aspectul diferitelor porțiuni ale ficatului se poate cunoaşte viitorul. S-a 
descoperit în Italia la Piacenza un astfel de ficat de bronz pe care haruspicii 
făceau prezicerilor lor. 


III. Oniromancia 


Spre deosebire de iudei şi de canaaneeni dar şi de egipteni, 
asiro-babilonienii nu au avut prooroci, profeţi care să vestească cele viitoare 
şi să intre în relaţii cu divinitatea grăind în numele ei. Locul profeților este 
luat de prezicătorii asiro-babilonieni, de aici marea dezvoltare a disciplinelor 
divinatorii în Mesopotamia. Martori iudei relatează însemnătatea ce se dădea 
viselor şi tîlcuirii lor în Babilon. Şi ei descriu cum regii din Babilon cereau să 
li se interpreteze visele, ba chiar cereau de la prezicători să ghicească ce vise 
au avut în cursul nopţilor lor, care a fost conținutul visului şi ce tîlc are. Aşa 
citim, de pildă; „Şi în anul al doilea al lui Nabuchodonosor, a visat 
Nabuchodonosor vise, iar duhul lui s-a tulburat şi somnul nu-l mai prindea. 
Şi a poruncit împăratul să cheme pe vrăjitori, pe prezicători şi pe chaldei ca 
să-i spună împăratului visele lui; şi ei au intrat şi au stătut înaintea 
împăratului. Şi le-a zis lor împăratul: — „Visat-am un vis; duhul meu este 
tulburat şi vreau să ştiu visul". Atunci chaldeii au grăit către împăratul cu grai 
arameian: — „Să trăieşti împărate în veac! Spune servilor tăi visul şi noi îţi 
vom da pe faţă tilcuirea. Răspuns-a împăratul şi a zis către chaldei: — „Să 
ştiţi că hotărîrea mea am luat-o! Dacă nu îmi veţi face cunoscut visul şi 
tîlcuirea, veţi fi tăiaţi în bucăţi, iar casele voastre prefăcute în grămezi de 
ruine. Dar dacă îmi faceţi cunoscut visul şi tîlcul lui, veţi primi de la mine 
daruri şi plocoane şi cinstire multă; deci arătaţi-mi visul şi tîlcuirea lui". Ei 
răspunseră pentru a doua oară şi ziseră: — „0, împărate spune servilor tăi 
visul, iar noi îți vom da de ştire tîlcuirea lui!". Răspuns-a şi a zis împăratul: 
—,,Fără îndoială eu ştiu că voi căutaţi să cîştigaţi vreme — fiindcă vedeţi că 
cu hotărîrea mea am luat-o; Căci nu îmi faceţi ştiut visul este că aveţi de gînd 
să vă sfătuiţi unul cu altul, şi să spuneţi înaintea mea vorbe mincinoase şi 
înşelătoare, pînă cînd 

vremurile se vor schimba. Pentru aceasta spuneţi-mi dar acum visul, şi eu voi 
cunoaşte dacă voi veţi putea să-mi daţi de ştire tilcul lui". Răspuns-au 
chaldeii în faţa împăratului şi au zis: „Nu se află om pe faţa pămîntului care 
să poată da pe faţă lucrul de care este vorba, fiindcă nici un împărat, oricît de 
mare şi de puternic ar fi nu cere aşa ceva de la nici un tîlcuitor de semne, 
vrăjitor sau chaldeu. Şi cuvîntul pe care îl cere împăratul este greu şi nimeni 
altul nu poate să-î descopere înaintea lui decît zeii al căror sălaş nu este 
printre cei muritori”. 

Din această pricină împăratul s-a mîniat şi şi-a ieşit din fire foarte şi 
porunci să se dea morţii pe toți înţelepţii cei din Babilon (Daniil, II, 1 — 12). 
Astfel Nabuchodonosor a vrut să-i verifice pe chaldeeni (aici sinonim cu 
prezicători, deşi chaldeenii erau inițial o seminție semită din sudul 
Mesopotamiei) şi le-a cerut să-i spună visul ce I-a visat ca să constate dacă 
realmente pot ghici, pot prezice. Evident, regele Nabuchodonosor, vrînd că 
verifice exactitatea interpretărilor onirice, dovedeşte că nu mai credea în 
veracitatea lor şi era sceptic asupra celor ce afirmau tilcuitorii lui de vise. 
Este probabil că lipsa de încredere în prezicerile „chaldeilor", „ magii or" şi a 
preoților prezicători a fost creată de desele contradicții între rezultatele 
dobîndite de o metodă mantică față de cele arătate de altă tehnică de 
cunoaştere a viitorului. Este drept că regele Nabuchodonosor către sfîrşitul 
domniei sale a înnebunit (Daniil, IV, 30—33) dar „mintea i-a venit la loc" 
după un răstimp de „şapte timpuri" (Ibidem, 22) care poate însemna şi şapte 
ani ŞI şapte luni. în general se afirmă că acest rege a suferit de Iycanthropie, o 
stare în care omul se crede prefăcut în lup. Poate că Nabuchodonosor, care a 
făcut aşadar o psihoză depresivă cu elemente paranoide, avea înainte de 
psihoza sa vise terifiante (coşmaruri) a căror tîlcuire o cerea regele de la 
prezicători. De fapt reiese din Cartea Iui Daniil (IV, 2) că experienţa sa cu 
tîlcuitorii de vise 1-a determinat să-i „încerce", să-i verifice. 

Dar după relatările aceluiaşi martor iudeu care a trăit la Babilon la curtea 
Jui Nabuchodonodor, acest rege a mai avut astfel de vise, ba chiar a avut stări 
oniroide semi-vigile; căci are noaptea o „vedenie" pe care i-o interpretează 
acelaşi Belteşaţar, după numele său babilonian şi Daniil după numele său 
iudaic (cf. Daniil, IV, 1—25). Desigur oni-romancia era utilizată în medicină 
pentru aflarea leacului eficient, dar se pare că se foloseau şi diferite metode 
de dirijare a viselor în sensul că se căuta să se provoace vise cu un anumit 
conţinut. Desigur interpretarea viselor este una din artele divinatorii cele mai 
vechi, şi ea este cuprinsă în nenumărate „chei ale viselor”, „cărți de vise" din 
care multe au fost publicate şi în vechea literatură română. Dacă visele erau 
interpretate în Babilon de tîlcuitorii de vise cum a fost Daniil, despre care am 
amintit mai sus, sau în Egipt de către losif, care a tîlcuit visul 

faraonului ce a văzut în somn şapte vaci grase şi şapte vaci slabe (cf. Facere 
XL-XLI 1 — 39), visele erau deseori provocate. 

în Grecia antică cine voia să consulte un erou se ducea să se culce lîngă 
mormîntul său şi eroul îi trimitea ca răspuns un vis. Totuşi visul trebuia mai 
apoi tîlcuit de un oniromant. Tot aşa se făcea în templul lui Esculap de la 
Epidaur, unde în preajma templului erau crescuţi şerpi inofensivi, animale 
consacrate lui Esculap (Asklepios era fiul zeului Appolo). Bolnavii care 
veneau în acest „templu, al zeului Esculap dormeau lie în porticele templului, 
iie în templul însuşi, iar zeul Esculap le trimitea vise, pe care preoţii le 
tîlcuiau şi le prefăceau în tratamente. Această divinaţie prin vise dirijate, 
practicată în temple, sau lîngă oracole sau morminte se numea de romani 
incubatio. Dar trebuia ca cel ce voia să aibă un asemenea vis fatidic să se 
pregătească prin rugăciuni, sacrificii, ofrande. Apoi toate visele nu erau cu 
conţinut profetic, fatidic şi trebuia uneori să dormi mult pe lîngă un templu, 
aşteptînd cu răbdare un vis revelator. în Babilon tehnica incubaţiei era 
practicată pe lîngă templul zeului Marduk şi cînd Alexandru cel Mare s-a 
îmbolnăvit (se crede de febră tifoidă) generalii săi au dormit în templul 
acestui zeu în nădejdea că el va descoperi leacul căpeteniei lor. 

Cărți de vise existau în bibliotecile mesopotamiene în număr mare (cf. E. 
Ebeling, Keilschift-texte ans Assur religiosen Inhalts, Berlin, 1910 nr. 392, 
lucrare care cuprinde la p. 1 sq, un catalog al prevestirilor făcute în vis) şi 
cităm din astfel de tîlcuiri ale viselor asiro-babiloniene: „Cînd (în vis) omul 
trage un car încărcat, atunci se va împlini o dorinţă a inimii sale .. . Dacă 
(omul) călăreşte pe un palmier şi ţine o ramură va trăi o bucurie a inimii 
sale .. . Dacă pune o săgeată în arc, se va întîmpla o nenorocire în procesul 
său. Dacă ţine un arc, şi arcul său se rupe nu va dobîndi dorinţa inimii sale . . . 
Dacă are el aripi şi zboară atunci temelia sa nu este trainică, pentru un om 
bogat nenorocirea e sigură pentru el şi norocul său îl va părăsi, pentru un om 
sărac (înseamnă) că prăpădul îl caută pe el şi îl cuprinde pe el". Dar trebuie 
să spunem că asemenea prevestiri rele nu se împlineau decît dacă preoţii 
babilonieni ce interpretau visele nu executau ceremoniile magice de ispăşire 
şi de înlăturare a tuturor acestor semne nefaste survenite în vis. Astfel că 
visele rele, care vesteau nenorocire, puteau să nu se împlinească, grație 
concursului — desigur bine plătit — al preoților babilonieni. 


VI. Lecanomancia 


Lecanomancia era o metodă de divinaţie pe care o practicau preoţii şi 
consta în examinarea răspîndirii pe suprafaţa apei dintr-un vas, a unei 
picături de ulei. Iată cum descrie celebra ziaristă şi orientalistă 

Genevieve 'Tabouis în cartea sa Nabuchodonosor et le triomphe de Babylone, 
Paris, 1931, p. 316—317, o scenă de lecanomancie, de ghicire a viitorului 
prin acest procedeu alături de altele: „înainte de a merge pe urmele oștirii 
sale, Nabuchodonosor se urcă la templul lui Marduk spre a consulta pe zeu, 

stăpînul său asupra şanselor de succes. Cu trecerea anilor, îndrăzneala mai 
redusă a regelui vrea să se sprijine pe manifestările voinței divine. în fața 
marii statui de aur a zeului o oaie înjunghiată este deja întinsă pe masa de aur. 
Prezicătorul aduce un vas cu cărbuni aprinşi şi aşază pe o măsuţă trei vase cu 
ulei de susan, trei duzini de pîini şi un amestec de unt, miere şi sare. 

Pe vasul cu cărbuni aprinşi el aruncă cinabru. „Aruncînd cinabru în 
flacără, arată ritualul, dacă cinabrul este ars semnul este favorabil, 
dacă nu e ars de flacără semnul este rău". „Proorocind tot ce poate 
avea un nume, tu hotărăşte destinul" murmură preotul prezicător 
flăcării care se ridică în sus şi este clară, aratînd în chip limpede intenţiile 
favorabile ale lui Marduk............... 

Nabuchodonosor, cu o voce înăbuşită şi iritată, în care se resimte deja 
neliniştea sa, stîrneşte pe prezicător care ia cîteva picături de ulei de susan, şi 
picătură cu picătură ele cad pe un vas larg cu apă: „Izbîndă! Izbîndă!" strigă 
prezicătorul, şi el este încă prosternat înaintea lui Marduk, cînd 
Nabuchodonosor se avîntă cu carul său de luptă înainte spre a-şi ajunge 
armatele". Primul procedeu mantie este o ghicire a viitorului prin foc, 
aşa-zisa piromancie despre care avem puţine date dealtfel, dar care era totuşi 
destul de des practicată. 

Al doilea procedeu de aflare a viitorului lecanomancia avea reguli precise 
descrise pe unele tăblițe babiloniene, dar în general se poate afirma că dacă 
uleiul rămînea într-o singură formaţie, ovală era un semn bun. Dimpotrivă, 
dacă uleiul se împărțea în porțiuni separate, sau forma sa era neregulată, 
aceasta constituia un semn nefavorabil. Lecanomancia o găsim menţionată şi 
în Gen. XLIV, 5 unde Iosif prezice cu ajutorul unei cupe în care desigur se 
toarnă apă şi o picătură de ulei; Iosif acuză pe fraţii săi că i-au furat cupa cu 
care ghiceşte viitorul. „De ce mi-aţi răsplătit rău pentru bine ? De ce mi-aţi 
furat cupa cea de argint ? Au nu-i aceasta cupa din care bea stăpînul meu şi în 
care ghiceşte ? Ceea ce aţi făcut, aţi făcut rău". Dar în Mesopotamia ghicirea 
într-un vas plin cu apă peste care se toarnă o picătură de ulei era foarte 
răspîndită. Se afirmă că descoperitorul acestui fel de ghicire era un rege mitic 
Enmeduranki; de pe vremea regelui Hammurabi se păstrează două cărți de 
lecanomancie. în una din aceste cărți citim: „Cînd din uleiul vărsat se 
formează un inel şi el rămîne către răsărit (înseamnă) călătorie: o voi face şi o 
voi îndeplini; pentru un bolnav: el se va însănătoşi. Cînd din ulei se nasc două 
inele, unul mare şi altul mic, atunci soţia omului 

naşte un băiat; pentru un bolnav: se va face sănătos... nenea 

Dacă 

uleiul este roşcat, cerul va aduce ploaie". Şi aceste preziceri nefaste, preotul 
babilonian le putea face să nu se realizeze prin ceremonii magice, astfel că 
este de înţeles scepticismul regelui Nabuchodonosor cu privire la prezicerile 
deduse din visele de care am pomenit mai sus. 


V. Alte metode de divinaţie 


a) Sub numele de extispicină romanii au cunoscut o metodă de divinaţie 
din examenul intestinelor unei oi sau unui porc adus jertfă zeilor; prin 
examen se putea afla viitorul celui ce a adus jertfa. O asemenea tehnică de 
divinaţie a fost practicată şi de babilonieni, care au împrumutat-o desigur 
etruscilor: 

b) Din miocloniile sau miochimiile care sînt fasciculaţii, tremurături ale 
muşchilor sau ale fibrelor musculare (în româneşte se spune „mi s-a zbătut 
ochiul, carnea") vechii babilonieni deduceau semne prevestitoare ale 
viitorului, în raport cu locul şi regiunea corpului omenesc în care surveneau 
aceste mioclonii. Este probabil că tradiția acestei metode mantice a trecut de 
la babilonieni la greci şi de acolo la slavii vechi, fiindcă printre cărțile 
populare româneşti răspîndite în toate părțile locuite de români este o carte 
Trepetnicul ce interpretează aceste mioclonii. 

c) O altă carte de literatură populară preluată tot de la asiro-babi-lonieni 
prin filieră greacă şi slavă veche este cea numită Gromovnicul în care se 
prezice viitorul după regiunea din cer în care apar tunete sau fulgere, care, se 
ştie, jucau un rol de seamă în divinaţia mesopotamiană. 

Etruscii care au împrumutat arta lor divinatorie de la asiro-babi-lonieni 
aveau libri fulgurales, cărți care arătau prezagiile aduse de fulgere, Şi 
haruspicii etrusci preziceau viitorul atît din tunete (brontoscopie), cît şi din 
fulgere (keraunoscopie). După spusele unor autori antici, haruspicii etrusci 
puteau să înlăture şi să îndepărteze fulgerul — oarecum în felul 
solomonariilor din folclorul român. Dar cerul era împărţit pentru etrusci în 
patru părţi corespunzînd celor patru puncte cardinale. Fiecare parte la rîndul 
ei era divizată în patru sectoare egale. Observatorul etrusc (haruspex) se 
aşeza cu faţa spre miazăzi. Părțile din stînga dădeau presagii favorabile, cele 
din dreapta nefavorabile, căci înspre răsărit erau zeii care ajutau pe oameni, 
pe cînd la apus erau prevestirile rele şi de acolo venea noaptea (soarele apune 
la apus, de observat că în Egiptul antic în spre apus se afla regatul lui Osiris, 
zeul celor morţi). Diferiţi zei ai panteonului etrusc puteau mînui fulgerele, 
armă brutală şi decisivă. Erau nouă feluri de fulgere, iar Jupiter dispunea 
de trei 

dintre ele care, Ia rîndul lor, erau fiecare de trei feluri astfel că trebuiau 
considerate unsprezece genuri diferite de fulgere. După Seneca (Ouaes-tiones 
naturales, § 42) tulgerele trimise de Jupiter aveau valori diferite, unele erau 
blînde şi zeul le trimetea spre a da un sfat (fulmen consilia-rium ) de care 
nimeni nu trebuia să se sperie. Alte fulgere prezic nenorociri, dar numai un 
haruspex putea să interpreteze în mod exact felul fulgerelor, căci în afară de 
zeul care trimitea fulgerul (ce putea fi şi Vulcan şi Saturn, sau Junona, 
Minerva şi Marte) alte elemente ale unui fulger trebuiau considerate: ceasul 
şi nuanţa fulgerului, ca şi daunele pe care fulgerul (trăsnetul) le pricinuiau. 
într-adevăr, unele trăsnete străpungeau obiectele, altele le spărgeau, altele le 
ardeau, sau le înnegreau. Apoi semnificația fulgerului depindea de gîndul pe 
care îl avea observatorul lui; căci poate reprezenta acordul sau dezacordul 
divinității la proiectul observatorului (fulmen auctoritatis). 

d) Fiziognomonia este o disciplină divinatorie asiro-babiloniană care 
pretindea că recunoaşte viitorul din aspectul feţei şi al figurii unui individ. 
Desigur studiile lui E. Kretschmer despre interrelaţia dintre structura corpului 
şi temperament, sau acelea ale lui Sigaud şi Mac Auliffe în Franţa despre 
aceleaşi corelaţii, au stabilit existenţa unor raporturi între constituţia 
corporală şi caracterul unui individ, iar caracterul determină în cele din urmă 
o parte cel puţin din destinul individual. Dar fiziognomonia asiro-babiloniană 
ca şi chiromancia şi chirognomonia derivate din cea dintii, avea ambiţii mult 
mai vaste, pretinzînd să stabilească viitorul unui individ după aspectul lui 
exterior. Inutil să arătăm cît de iluzorii şi lipsite de un fundament real erau 
asemenea aserţiuni. 

e) Teratomancia este divinaţia practică în Babilon potrivit căreia se 
credea că se poate cunoaşte viitorul din naşterilor monstruoase de copii şi de 
animale şi în general din orice monstruozitate. Teratomancia era studiată 
minuțios de etrusci, a căror artă divinatorie derivă direct din cea 
asiro-babiloniană. Etruscii cunoşteau o divinaţie practicată prin cercetarea 
fenomenelor neobişnuite, extraordinare, numite ostenta, care erau observate 
mai întîi, apoi interpretate, în fine erau înlăturate în chip magic efectele lor 
nefaste. Numeroase fenomene mai mult sau mai puţin extraordinare pentru 
concepţia etruscilor erau analizate în mod amănunțit în aşa-zisele ostentaria 
(colecţii de fapte şi lucruri deosebite), care făceau parte din libri rituales ce 
ne-au parvenit în parte şi nouă. Aceste lucruri extraordinare se situau în 
diferitele regnuri ale naturii. Astfel lumea vegetală era tratată într-o carte 
numită Ostentarium arbora-rium. Arborii erau împărţiţi în categorii opuse: 
arbores infelices care aduceau presagii rele; şi arbores felices care dădeau 
presagii fericite. Cei din prima categorie — de cele mai multe ori arbuşti 
sălbatici ale căror fructe erau negre sau cu seva roşie — erau expresia 
puterilor 

infernale şi presagiile lor erau rele. Arborii care prevesteau binele purtau 
fructe comestibile sau a căror sevă era de culoare albă. Dar în Etruria s-a 
stabilit un paralelism strîns între viaţa arborilor şi cea a statului. Orice 
anomalie în aceşti arbores infelices anunţa o mare tulburare printre oameni. 
Dar şi animalele erau repartizate în aceste două categorii animalia felicia şi 
infelicia. în ţări unde domina aristocrația, albinele reprezentau insecte ce 
prevesteau răul, căci albinele erau semnul regalității. Tot rău prevesteau lupul, 
leul, păsările de pradă şi de noapte. Dimpotrivă, animalele domestice erau 
aducătoare de noroc. Totuşi unele vieţuitoare ca şerpii puteau aduce rău sau 
bine după împrejurări. Macrobius în Saturnalia (III, 7,2) scrie cu privire la 
berbec „dacă lîna lui e pătată cu purpură sau cu aur, este un semn de fericire, 
glorie şi putere pentru rege". Malformaţiile în regnul animal sau la copii erau 
pentru haruspicii etrusci, semne deosebit de rele; aşa erau viţeii cu două 
capete sau cu cinci picioare, copiii care prezentau unele malformații fizice 
sau erau androgini erau consideraţi ca minuni înfricoşătoare şi care trebuiau 
înlăturate şi ispăşite în chip magic. 

Atenţi la ordinea cosmică, etruscii, ca şi asiro-babilonienii — socoteau că 
sînt o încălcare a ritmului şi a legilor biologice astfel de apariţii şi de naşteri 
anormale, constituind un semn de dereglare generală a universului care 
traducea mînia zeilor şi ameninţa întreaga cetate. Cicero în tratatul său De 
divinatione, I, 121, scrie că apariţia unui monstru cu două capete însemna 
pentru etrusci răscoală împotriva cetăţii, corupţie şi adulter. 

f) Zborul păsărilor era pentru asiro-babiloniei un indicator preţios de 
semne prevestitoare, ca şi mai tîrziu pentru etrusci şi pentru romani. Existau 
nişte prezicători aparte, „observatori ai zborului păsărilor”; erau aducătoare 
de noroc mai ales vulturul, rîndunica, porumbelul, găina şi mai cu seamă 
eretele: „Cînd un ere te vînează ... şi trece din dreapta regelui către partea sa 
stingă atunci regele oriunde ar merge va dobîndi izbîndă. Cînd un erete 
vînează . . şi trece din partea dreaptă spre cea stingă a regelui atunci, oriunde 
ar merge regele, îşi va îndeplini dorinţa. Cînd un erete vînează ... şi îşi ridică 
prada sa şi zboară pe dinaintea regelui, acesta oriunde va merge îşi va împlini 
dorinţa. Dacă ... un erete se luptă cu un corb, unul cu altul dinaintea regelui, 
atunci armele regelui vor birui pe cele ale duşmanului, el va ocupa oraşele 
părăsite ale duşmanului şi va locui în ele ... " (A. Boissier, Documents 
assyriens relatifs aux presages, Paris, 1919, p. 204). 

g) întocmai ca la etrusci, animalele de casă: calul, măgarul (animal impur 
pentru egipteni), vacile şi boii, oile, caprele, porcii dar şi dinii, erau socotite 
animale care aduceau noroc. Dar şi animalele ce trăiau în stare de sălbăticie: 
gazelele, vulpile şi leii erau aducătoare de presagii 

favorabile. Dintre numeroasele presagii aduse de oi, vom cita pe urmă- 
torul : „Cînd oile behăie cu jale, turma lor va fi risipită. Cînd oile tremură în 
mijlocul turmei lor, turma aceasta va fi risipită" (A. Boissier, Choix de textes 
reiati/s â la divination assyro-babilonienne, Paris, 1914, p. 12). Posedăm de 
asemenea date numeroase cu privire la prevestirile obţinute de la cîini: „Cînd 
un cîine alb urinează pe un om, îl va cuprinde pe el nevoia. Cînd un cîine 
negru urinează pe un om boala îl va cuprinde pe el. Dacă un cîine cafeniu 
urinează pe un om, atunci acest om se va bucura. Dacă un cîine va urina în 
patul cuiva, atunci el se va îmbolnăvi de o boală grea." (A. Boissier, 
Documente relatifs . . . p. 103). 

Şi alte viețuitoare mai pot prevesti omului viitorul: „Cînd în ziua de 1 
Nissan un şarpe cade peste un om acel om va muri în cursul acelui an. Dacă 
un şarpe cade peste un om între 1 şi 15 Nissan, atunci va avea de suferit o 
boală grea sau o mare nenorocire .. . Dacă în aceeaşi vreme, în luna Nissan, 
un şarpe cade în spatele unui om, fără să fie observat atunci este semn bun 
pentru un om bogat dar omul sărac va muri într-un oraş străin" (Ibidem, 262). 
Printre vieţuitoarele mai mici, scorpionii, salamandrele, cameleonii, şi 
furnicile pot da indicii asupra viitorului şi prevesti cum va fi el: „Cînd se 
observă în casa unui om furnici negre înaripate, casa aceasta va fi nimicită, 
fiul ei va muri" (Ibidem, p. 4). 

Un semn deosebit de nefast este acela cînd animalele sălbatice pătrund 
într-un oraş şi o tabletă asiriană relatează ca un semn deosebit de infaust 
pătrunderea unei vulpi în grădina unui templu din oraşul Assur. Dar din 
observarea zborului păsărilor care aduc ceva într-o casă se poate prevesti un 
bine: „în ceea ce priveşte pe corb, despre care Domnul meu regele mi-a scris, 
atunci (să ştie el): Dacă un corb aduce ceva în casa cuiva, atunci acel om va 
dobîndi ceva ce nu îi aparține. Dacă un erete sau un corb aruncă ceva, ce 
duce (în cioc) în casa unui om sau înaintea unui om, atunci casa aceea va 
avea noroc. Dacă o pasăre duce (în cioc) carne sau pe o altă pasăre atunci 
casa aceea va mînca mult si copios" (R. F. Harper, Assyrian and Babylonian 
Letters, London, 1913,'N. 353). 

h) Naşterile monstruoase aveau o mare însemnătate în divinație. Aşa 
preotul Nergal-etir raportează regelui că măcelarul Uddanu a observat un 
purcel cu opt picioare şi două cozi şi l-a conservat în sare. Desigur a făcut 
aceasta nu din interes ştiinţific ci pentru că acest monstru aducea o prevestire. 
Şi într-adevăr preotul de mai sus scrie interpretarea sa regelui: „Cînd un fetus 
are opt picioare şi două cozi, atunci regele va dobîndi putere şi măreție de 
rege" (A. Boissier, Op. cit. p. 186). Un text cuneiform aflat la Bitish Museum 
examinează prevestirile pe care le implică fătarea a trei pînă la zece miei: 
„Dacă o oaie va făta trei miei, ţării îi va fi bine, stăpînul oii va avea bucurii, 
curtea sa se va 

mări. .. Dacă oaia va naşte trei miei cu spatele lipit unul de altul, stă- a 
va întîmpina vrăjmăşie. Se va scula un rege răpitor şi ţara va fi răsturnată . 
Dacă o oaie va naşte cinci miei, răscoala va stăpîni ţara, stăpînul îi va muri, 
casa sa va fi nimicită”. Se menţionează în aceste texte cazurile cînd un 
animal naşte pui foarte deosebiți de el, dar e vorba de asemănări vagi, ca în 
textul de mai jos aflat în tăbliţele cuneiforme din British Museum: „Cînd o 
oaie fată un leu, care aie faţa unui om atunci stăpînirea regelui peste acea ţară 
va fi puternică . . . Dacă o oaie naşte un miel cu faţa de măgar va fi foamete 
mare în acea ţară . . . Cînd o oaie fată un miel care nu are cap, înseamnă 
moartea regelui". 

Dar şi naşterile umane prevestesc pentru asiro-babilonieni întîmplâri 
sigure. Chiar înainte de naştere: „Dacă o femeie este grea şi fătul ei plînge, în 
ţara aceea se vor întîmpla rele; dacă o femeie purcede grea şi fătul uipă, aşa 
că poate fi auzit, se va scula un duşman puternic şi va răsturna ţara, care va fi 
pustiită, bunurile sale vor fi mîncate de duşman” găsim scris în aceleaşi 
tăblițe. Pe de altă parte, părți anormale ale noului născut reprezintă preziceri 
„clare". Cînd o femeie naşte şi copilul ei are o ureche de leu, va fi un rege 
puternic în acea ţară. Cînd o femeie naşte un copil şi acesta nu va avea urechi, 
va fi sărăcie în ţară care va fi micşorată. Dacă o femeie naşte un copil şi acela 
va avea un cioc de pasăre, ţara va fi răsturnată. Cînd o femeie naşte şi copilul 
nu va avea gură, atunci stăpîna casei va muri. Cînd o femeie naşte şi copilul 
nu are nara nasului la dreapta, va avea sigur vătămare". Dimpotrivă: „Dacă o 
femeie naşte şi copilul va avea un cap de leu, atunci va fi un rege puternic în 
acea ţară .... Dacă o femeie naşte un copil cu cap de şarpe, atunci e vorba de 
un semn al zeului Ningiszida" etc. 

Dar aceste semne şi prevestiri puteau fi uşor făcute să nu aibă semni- 
ficaţii tragice şi infauste prin operaţii magice pe care le făceau aceiaşi preoţi 
asiro-babilonieni ce înlăturau astfel nenorocirea de peste o ţară, un ţinut sau 
o casă, astfel că toate aceste semne nu se realizau şi nu însemnau rele decît 
dacă nu se făcea apel la ajutorul, interesat desigur, al preoţilor haruspici. 

i) Toate întâmplările şi fenomenele vieţii omeneşti puteau fi semne 
prevestitoare: diferitele boli, ca şi miocloniile despre care am mai vorbit, dar 
țiuitul urechilor stăpînului casei, fiului şi fiicei lui era interpretat ca o 
chemare a duhurilor celor morți. 

j) De multe ori se foloseau mai multe tehnici mantice spre a se cunoaşte 
adevărul şi regii Asiriei şi Babilonului nu porneau nici o acţiune însemnată, o 
expediție militară de pildă fără să consulte pe preoţii prezicători care 
cercetau viitorul graţie mai multor metode. Aşa Jeze-chiel, XXI, 21—23, 
scrie: „Pentru că regele Babilonului s-a oprit la o 

răspîntie, unde încep două drumuri şi stă să ghicească; scutură săgețile, 
întreabă terafimii şi cercetează măruntaiele. Sorţul din dreapta are scris pe el 
„spre Ierusalim" încît el trebuie să îndrepte berbecii (maşină de război de 
dărîmat zidurile n.n.) să îndemne la ucidere şi să scoată strigăte de război, să 
aşeze berbecii împotriva porţilor, să ridice valuri şi să facă turnuri de 
împresurare. Acest sort s-a părut neadevârat în ochii celor care au făcut 
jurăminte mincinoase." Ghicitul cu ajutorul săgeţilor constă în amestecarea 
unor săgeți de lungime egală care aveau scrise pe ele diferite cuvinte. în ceea 
ce priveşte terafimii ei sînt statui ale zeilor, menţionaţi şi în Geneză XXXI, 
19 sq, în istorisirea cu privire la Iacob, nu ştim însă cum se puteau face 
preziceri cu ajutorul lor. 

k) Dacă de cele mai multe ori se adunau semne deduse dinti-o singură 
tehnică mantică oarecare, în tratatele ce ne-au parvenit totuşi există colecţii 
de evenimente extraordinare ce ar fi prevestit o nenorocire mare pentru 
întreaga ţară. Aceste colecţii amintesc de cărțile de prodigii etrusce şi romane. 
O astfel de colecţie mesopotamiană cuprinde „47 semne duşmănoase care 
s-au petrecut spre a vesti căderea țării Akkad". Nu putem stabili nici data, 
nici autorul acestei colecţii, dar unele din aceste semne ce vestesc nenorociri 
şi nimiciri sînt următoarele: „Un cap de om ce fusese tăiat a strigat... o iapă 
avea un corn pe fruntea sa la stînga. în oraşul Der s-a văzut o oaie cu patru 
coarne. A fost văzută o femeie care avea barbă şi a cărei buză de jos era 
despicată ... La Babilon un curmal mascul a avut curmale . . . Un leu, o hienă 
şi un porc mistreţ au intrat în oraş. Un bărbat s-a culcat cu mama sa. Un om 
s-a culcat cu mama sa vitregă. Un taur a avut relaţii sexuale cu un măgar... . 
Stelele au căzut din cer." 

1) Aveau sensuri oraculare numerele în general şi exista o simbolică a 
numerelor. Zeița Nisaba era aceea care cunoştea semnificația numerelor şi 
cei mai însemnați dintre zei aveau fiecare un număr al lor, o cifră care îi 
reprezenta. Dar şi diferitele nume ale persoanelor erau legate de anumite cifre 
şi această relație se dezvoltă mult mai tîrziu în Kabală. Regele Sargon II 
istoriseşte că fortăreaţa pe care şi-a făcut-o are 16.280 coţi, fiindcă propriul 
său nume corespunde cifrei 16.280, deci avem de a face cu începuturile 
ghematriei Talmudului din Babilon şi al Kabalei. în orice caz la 
asiro-babilonieni, ca mai tîrziu la pitagoricieni, toate se exprimau prin cifre şi 
orice lucru sau fiinţă putea fi închipuit printr-o cifră. 

Pe deasupra fiecare cifră este legată de un sens faust sau infaust ; de pildă 
în interpretarea sensului fulgerelor (keraunoscopie) acestea aveau un efect 
favorabil sau aduceau nenorocire după număr. în general se poate spune că 
cifrele 3, 4, 5, 7, 15 erau norocoase iar cifrele 1, 2, 6, 10, 11, 12 şi 13 
aduceau nenoroc. Era extrem de importantă ziua lunii în care se petrecea o 
acţiune umană sau un eveniment. De fapt nimeni 


m 


nu întreprindea nimic înainte de a se interesa dacă ziua aceea este fastă, 

aducătoare de noroc sau zi cu ghinion. Regii asirieni şi babilonieni nu uitau 
să scrie pe tablele de fundaţie ale unui templu că s-a început construcţia lui 
într-o zi bună aducătoare de noroc. Dar chiar dacă era vorba de săvîrşirea 
unei jertfe sau mergerea la audienţă trebuia să se ştie dacă ziua aleasă era 
purtătoare de noroc sau nu. Regele Asharddon întreabă într-o scrisoare dacă 
luna este favorabilă pentru începerea unei clădiri, pentru aducerea unei jertfe 
şi pentru o călătorie a fiului său. lată răspunsul unui prezicător celebru, un 
„văzător"” Nabu-ahe-riba: „Cu privire la aşezarea acoperişului, despre care 
mi-a scris regele meu .... ea este favorabilă. Ea trebuie împlinită în ziua a 13-a, 
a 15-a sau a 17-a a lunii. Cu privire la jertfă ... ea poate fi adusă în această 
lună. Miine sau poi-miine, cînd convine stăpînului meu, trebuie adusă 
(această jertfă) cu privire la (principele) Assur-mukin-palu'a şi la călătoria sa, 

despre care mi-a scris regele, stăpinul meu, el poate întreprinde această 
călătorie, este bine şi de bun augur să călătorească el" (R. F. Harper, Assyrian 
and Babylonian Letters, Nr. 406). întrebarea ce zi trebuie aleasă, au 
soluționat-o văzătorii babilonieni prin chestionarea oracolelor, în primul rînd 
prin hepatoscopie, sau prin interpretarea viselor, dar şi prin alte tehnici. în 
decursul timpurilor s-a ajuns să se stabilească liste sigure de zile faste şi 
nefaste din cursul unui an, aşa încît era destul să cauţi în aceste liste spre a 
obţine un răspuns corect. Acestea constituiau aşa-zisele hemerologe (în 
greacă hemera „ziuă") şi cele mai simple din ele marcau dacă o zi este fastă 
sau nefastă. Hemerologele mai complicate arătau în dreptul fiecărei zile dacă 
este „bună pentru un proces" sau în cursul acestei zile „va avea loc o 
răscoală" sau că în acea zi „nu trebuie să te însori cu nici o femeie" sau că 
„nu trebuie trecut nici un rîu" sau că „nu trebuie mîncat nici un peşte, în caz 
contrar te îmbolnăveşti”. 

m) Legate de preziceri sînt şi ordaliile care se practicau în dreptul civil şi 
penal asirian sau babilonian pentru aflarea adevărului. Aici prezicătorul nu 
intervenea şi se foloseau ordaliile cînd nu se putea afla realitatea din spusele 
martorilor. Cel mai adesea se utiliza aruncarea în apă, cel nevinovat nu se 
îneca şi scăpa nevătămat, cel vinovat se îneca. După Codul lui Hammurabi 
bănuiala de vrăjitorie se confirma prin ordalii: „Dacă un om acuză pe altul că 
îl bănuieşte de vrăjitorie, dar nu îl dovedeşte, atunci acela asupra căruia este 
bănuiala de vrăjitorie va merge la zeul Fluviului şi se va cufunda în zeul 
Fluviului”. Dacă nu se îneca în apa fluviului, cel ce I-a acuzat de vrăjitorie 
îşi pierde casa şi va fi aruncat el în fluviu. Prin aceleaşi ordalii se decide 
asupra bănuielii de infidelitate aduse împotriva unei soţii după acelaşi cod al 
regelui Hammurabi. Şi tot în acelaşi fel se hotărăşte asupra adevărului 
acuzaţiei aduse de o femeie împotriva unui bărbat pe care îl învinuieşte că a 
violat-o. 

n) La fel ca şi în Israel, dar cu mult mai rar, se iveau în Babilon prooroci, 
mai cu seamă în Imperiul Nou Babilonian ; aceşti prooroci fără ajutorul 
tehnicilor şi metodelor de divinaţie descrise mai sus, aduceau regilor mesajele 
pe care le primeau de la zei. Aşa, de exemplu, după uciderea regelui Sanherib 
şi după tulbuiările ce au avut loc în această perioadă, viitorul rege 
Asarhaddon primeşte din partea unui asemenea profet un oracol de încurajare. 
Profetul vorbeşte la persoana I în numele unei zeițe şi spune: „Sînt zeiţa Istar 
din Arbela, Asarhaddon, rege al Asiriei! La Assur, Ninive, Kalah şi Arbela 
voi dărui zile multe şi ani veşnici lui Asarhaddon regele meu. Am întemeiat 
tronul tău sub cerul cel întins, pentru zile multe şi ani veşnici, voi întări tronul 
tău în mijlocul cerului cu un ac de aur. Lumina diamantelor o voi dărui eu să 
lumineze pe Asarhaddon regele Asiriei". Mai tîrziu, după ce a biruit pe toţi 
potrivnicii săi. regele a pus să se adune toate aceste oracole spre a demonstra 
ce iubit de zei este el. Alte proorociri se referă la viitorul politic al Asiriei şi 
al Babilonului şi descriu într-un stil strălucit viitorul ce îl vor avea aceste 
state deşi. precum am arătat, ele au dispărut ca state în secolele VII şi VI. 


Medicina 


Marele istoric grec Herodot avea o părere destul de proastă despre 
medicina asiro-babilonienilor căci scrie: „Ei au de asemenea un obicei care 
este tot atît de înţelept ca şi precedentul: ei transportă pe bolnavi pe locul 
unde se face piaţa, căci ei nu folosesc medici. Trecătorul atunci se apropie de 
bolnav şi îl cercetează asupra bolii de care este suferind, spre a şti dacă el 
însuşi a zăcut de ea sau dacă a văzut pe cineva care a suferit de vreuna la fel. 
Toţi cei care vin şi trec discută cu bolnavul şi îl sfătuiesc să folosească leacul 
ce i-a vindecat pe ei de aceeaşi boală, sau care după ştiinţa lor a tămăduit pe 
altul. Nu este îngăduit nimănui să treacă în tăcere pe dinaintea unui bolnav 
fără să-l cerceteze cu privire la suferințele lui" (Herodot, I, 197). Totuşi 
medici empirici au existat în Mesopotamia, ba chiar aceştia au fost printre 
primii medici din lume atestaţi în textele de care dispunem şi medicina 
empirică preştiințifică a început la sumero-akkadieni. încă pe la începuturile 
mileniului al II-leaî.e.n. aflăm că existau în Babilon medici chirurgi şi medici 
veterinari. Poate Herodot descrie obiceiurile existente la oameni mai săraci 
sau este vorba de situaţia din Babilonul sărăcit după ce fusese cucerit de către 
Cirus, regele perşilor (538 î.e.n.). 

Existenţa medicilor empirici care nu foloseau nici magia, nici divinaţia, 
nici catartica spre a-şi tămădui pacienţii este foarte veche în Mesopotamia 
căci s-a putut afla în vestigiile oraşului sumerian Nippur o tăbliță cu scriere 
cuneiformă sumeriană ce datează de pe la sfîrsitul mileniului al III-lea şi care 
cuprinde un număr însemnat de reţete medicale pur empirice. Această tabletă 
cuneiformă atestă deci vechimea mare a medicinii empirice în lume şi pare a 
fi cel mai vechi text medical empiric, adică preştiinţific, pe care îl cunoaştem. 
în cartea sa Istoria începe la Sumer, S. N. Kramer descrie această listă de 
reţete medicale empirice 

din Nippur şi el scrie că sumerienii „ajunseseră la o dezvoltare remarcabilă a 
medicinei la o epocă atît de îndepărtată" (p. 123) şi că „sumerienii aveau 
cunoştinţe profunde de chimie" (ibidem). După aceea autorul cărții mai sus 
menţionată scrie: „Este interesant să observăm că medicul nostru sumerian 
nu recurge nici la formule magice nici la descîntece. Nici un zeu, nici un 
demon nu este menţionat în textul său. Aceasta nu înseamnă că întrebuinţarea 
farmecelor sau a incantaţiilor pentru vindecarea bolilor era necunoscută în 
Sumer în mileniul al treilea î.e.n. Dimpotrivă, o astfel de practică reiese în 
evidenţă din conţinutul a şaizeci de mici tăblițe acoperite cu descîntece şi 
desemnate ca atare de autorii descîntecelor. Ca şi babilonienii mai tirziu, 
sumerienii atribuiau numeroase boli prezentei demonilor vătămători în corpul 
bolnavilor” (Ibidem, p. 124). 

In ce priveşte pe akkadienii semiţi, codul regelui akkadian Hammurabi 
are nouă articole care se referă la medici şi la medicină, ceea ce este o dovadă 
peremptorie că existau medici şi că Herodot se înşela. De exemplu articolul 
218 al acestui cod prevede limpede: „Dacă medicul face o incizie profundă 
cu un cuţit de bronz şi va provoca astfel moartea omului, sau îndepărtînd cu 
un cuţit de bronz albeaţa (id est: un leucom sau cataracta) îi va răni ochiul să 
i se taie mîinile". Se precizează în acelaşi cod onorariile chirurgilor care erau 
foarte ridicate, întrucît pentru operaţia cataractei şi în genere pentru orice 
operaţie reuşită se plăteau 10 secheli de argint (se plătea pentru un sclav 2 
secheli, iar pentru un om liber sărac 5 secheli) şi se plăteau 5 secheli de argint 
pentru reducerea unei luxaţii. Un sechel de argint reprezenta de asemenea 
valoarea unui porc gras" (cf. Constantin Daniel şi Athanase Negoiţă, 
Medicina mesopo-tamiană, în tratatul „Istoria Medicinei Universale”, Buc, 
1970 p. 84). 


I.  „„Şcolile" medicale mesopotamiene 


Medicina mesopotamiană pare a fi divizată in mai multe „şcoli" cum am 
spune astăzi, aşa cum în zilele noastre există o şcoală de medicină homeopată, 
alta allopată, o medicină prin acupuntură, o alta Yoga, sau o medicină 
naturistă (Naturheilkunde) şi o medicină populară etc. Dacă în Egiptul antic 
existau diferite specialităţi medicale (Herodot, II, 54": Medicina în Egipt este 
împărțită; fiecare medic se ocupă de un singur fel de boli şi nu de mai multe. 
Medicii în orice loc sînt mulțime multă şi mişună, unii pentru ochi, alţii 
pentru cap, alţii pentru dinţi, alţii pentru pîntece, alții pentru bolile lăuntrice"), 
în Mesopotamia existau diferite şcoli medicale pe care vrem să le pomenim 
în cele ce 

urmează. într-adevăr medicina hieratică asiro-babiloniană era practicată de 
preoţi, iar bolile erau considerate ca provenind din păcate, din greşeli ale 
oamenilor faţă de zei. Fie că nu au adus jertfe, fie că nu au fost destul de 
generoşi în ofrandele lor, fie că n-au participat la cutare sărbătoare, un zeu 
oarecare s-a mîniat şi a pedepsit pe bolnav prin suferinţa pe care i-a dat-o. Un 
astfel de bolnav nu putea fi tămăduit decît de preotul zeului sau zeilor care 
singur putea să-i înduplece să înlăture boala. Medicina magică 
asiro-babiloniană pretindea că boala este efectul unui demon rău, sau a 
acţiunii magice a vreunui duşman. Trebuie făcut un diagnostic magic (cine, în 
ce fel, cînd a provocat boala) şi o terapeutică magică. Medicina divinatorie era 
cea care afirma că poate să ghicească şi cauzele bolii, şi tratamentul şi 
pronosticul bolii în cauză, folosind tehnici mantice ca hepatoscopia, 
lecanoscopia, astrologia etc, Medicina catartică voia să stabilească ce a 
„spurcat, prihănit"”, pe bolnav şi căuta să-l purifice, curățindu-l astfel de 
boala sa. (cf. Constantin Daniel, Catartică antică, precursoarea medicinei 
prevenitve şi a igienei, în „Almanahul Sănătăţii", 1979, p. 27 sq). Astfel, spre 
deosebire de Egiptul antic unde medicul trebuia să trateze numai în felul 
prescris în papirusul medical pe care îl învățase, în Mesopotamia bolnavul 
putea să aleagă între mai multe „şcoli” medicale care aveau metode 
terapeutice cu totul deosebite. Medicina empirică preştiințifică era doar una 
din aceste „şcoli medicale”. 


II. Medicina hieratică şi cea magică mesopotamiană 


Desigur preoţii akkadieni au lucrat mînă în mînă cu vrăjitorii (magicienii) 
căci pe demoni nu îi puteau alunga decît zeii cei mari la care numai preoţii 
aveau „audienţă”, ca să spunem aşa. Adică în faţa eşecurilor terapeutice ale 
vrăjitorilor şi vrăjilor lor se făcea apel la preoţi care chemau pe zeii mai mari. 
Astfel că, în practică, este greu de separat medicina magică de cea hieratică la 
asiro-babilonieni, deşi sînt două „şcoli”" medicale deosebite. Nu este îndoială 
că din cele mai vechi timpuri atît sumerienii cît şi akkadienii au fost convinşi 
că orice boală este supranaturală în originea ei, fiind provocată de prezenţa 
unui vrăjmaş nevăzut — spirit rău sau demon — în corpul bolnavului. 
Vindecarea depindea deci de izgonirea duhului rău de către un zeu mai 
puternic. Prin urmare diagnosticul, pronosticul şi tratamentul tuturor 
afecțiunilor erau în mîna preoţilor. Căci credinţa în activitatea spiritelor rele 
era generală. Toate relele şi mai toate nenorocirile care loveau pe oameni 
veneau din partea duhurilor rele, cu excepţia celor provenite din ofense 

pe care muritorii le aduceau zeilor; dar chiar în asemenea cazuri tot demonii 
erau utilizaţi de zei ca unelte ale pedepsirii oamenilor. Astfel de spirite rele 
— credeau asiro-babilonienii — existau în tot locul, adesea în grupuri de cîte 
şapte, sau de multiplu al lui şapte (cifra şapte fiind cifră sacră). Zeii superiori 
aveau puterea să izgoneacă toate duhurile rele pe care asiro-babilonienii le 
socoteau de trei feluri: duhurile celor morți, fiinţele supranaturale ne-umane, 
diferite de zei şi inferioare lor, în fine fiinţele jumătate umane, jumătate 
supranaturale, născute din contactul sexual dintre oameni şi spirite, care erau 
nişte monştrii răufăcători. 

Boala era socotită provocată de atacul direct al unui demon, de călcarea 
de către bolnav a unei interdicții sacre, de neîndeplinirea unei datorii faţă de 
zei, de uneltirile unui vrăjitor, ori era pusă pe seama unui duşman personal 
care atacă pe bolnav cu ajutorul unui vrăjitor ce practica magia neagră, în 
sfîrşit, boala putea fi pricinuită de un zeu care era supărat. Dacă cineva 
primea o lovitură în cap, sau era rănit într-o bătălie, cauza ultimă era tot 
intervenția unui zeu. Astfel spiritele Utukku provocau o boală a gâtului 
(difterie sau amigdalită), duhurile Alu atacau regiunea epigastrică, demonii 
Rabisu dădeau naştere Ia boli ale pielii, cei denumiți labasu provocau crize 
epileptice, iar zeul Nergal al iadului aducea ciuma peste oameni, în vreme ce 
vrăjitoarele făceau pe oameni impotenţi şi pricinuiau avorturi ale femeilor. 
Akkadienii credeau că demonii bolilor pătrundeau în corp printr-o 
deschizătură naturală, nepăzită a corpului: gură, nas, urechi etc. 

în felul acesta boala devenea o luptă între demonul rău şi pacient, luptă în 
care se caută ajutorul zeilor prin intermediul preoţilor acestor zei. 
Tămăduirea nu se putea face decît dacă duhul rău fugea din trupul paci- 
entului. Demonii cauzatori ai bolilor trebuiau deci izgoniți şi cel ce efectua 
astfel de acţiuni era un preot specializat în asemenea acte, un preot exorcist 
numit asipu. Acesta studiase bolile şi cauzele lor, cunoştea bine ritualul 
rugăciunilor, al incantaţiilor, al exorcismelor şi în general toate formulele 
pentru izgonirea duhurilor rele. Arta tainică a preoţilor asipu era păzită cu 
străşnicie şi conservată în unele familii, trecînd din tată în fiu. Existau şcoli 
de medicină hieratică, cea mai vestită fiind cea situată în oraşul Borsippa. 
Existau de asemenea adevărate biblioteci de texte cuneiforme scrise pe 
tăblițe de argilă care cuprindeau ritualurile hieratice precum şi incantaţiile 
pentru tot felul de boli. De cele mai multe ori preotul asipu se interesa mai 
întîi dacă pacientul se făcuse vinovat de vreun păcat ce putuse pricinui boala. 
Dar făcea aceasta nu spre a cere celui bolnav să se pocăiască, ci pentru a 
stabili cu precizie numele zeului sau demonului care a putut provoca boala 
— deci spre a face diagnosticul magic al bolii. Era neapărat necesar să se 
cunoască 

numele spiritului rău care a provocat boala şi să i se ceară plecarea: „Pleacă, 
fugi Namtar, duh rău! Pe mine mă apără zeul Baal, fugi de mine!" spune 
preotul asipu. Remarcăm că această injoncțiune este un act de magie, căci în 
magie se porunceşte, se dau ordine, se ameninţă pe cînd în raporturile dintre 
zei şi preoţii lor (cum este într-o vindecare hieratică) aceştia din urmă se 
roagă, imploră, cad în genunchi, îşi smulg părul închinîndu-se cu umilinţă şi 
stăruind temeinic în rugăciunile lor. Dacă numele demonului rău care a intrat 
în trupul bolnavului (ce este astfel posedat de duhul rău) nu este cunoscut se 
recită o lungă listă de duhuri rele sfîrşindu-se cu porunca: „Oricare ar fi 
numele tău depărtează-te!" Dacă, dimpotrivă, un zeu supărat pe un bolnav 
trebuia îmblînzit şi trebuia să i se cîştige iertarea, atunci se trecea la o acţiune 
pur hieratică (şi nu magică), se repetau imnurile şi laudele, rugăciunile de 
pocăință, lamentaţiile şi mai ales jertfele şi prinoasele. 

Dar de obicei în exorcisme se cerea ajutorul zeilor vindecători pentru 
izgonirea duhurilor rele şi vindecarea bolii. Cel mai însemnat zeu vindecător 
era Ea, care din vechime era prieten al oamenilor, inventator al scrierii şi 
posesor al înţelepciunii supreme care a învăţat pe oameni multe din tehnicile 
folosite în civilizaţia sumeriană. 

Zeul Ea era izvorul tuturor faptelor bune, dar el era şi „stăpînul 
descîntecelor" care cunoştea cele mai puternice cuvinte magice, el înlătura 
răul şi alunga pe demoni. Se implora pe Ea prin jertfe, rugăciuni, imnuri şi în 
ritualurile sale de închinare se făceau libaţiuni cu apă, dar şi cu ulei. Corpul 
celui bolnav era stropit de preotul asipu cu apă din Tigru şi Eufrat sau 
provenite dintr-un izvor sacru, apoi se scufunda în apă o statuetă care întrupa 
demonul bolii. O altă divinitate vindecătoare era zeul Marduk, protector al 
Babilonului, care era fiu al lui Ea şi el devine mijlocitorul prin intermediul 
căruia se adresau rugăciuni către zeul Ea. Se invoca desigur zeul Marduk, dar 
se presupunea că el se consultă cu tatăl său Ea privitor la vindecarea unui 
bolnav. 

Alte divinităţi vindecătoare la asiro-babilonieni erau zeul focului Gibil, 
apoi Gula, zeiţă a fertilităţii, Istar, zeiţa dragostei şi a naşterilor, în fine zeul 
Nabu „proclamatorul", veche zeitate sumeriană, cîrmuitor al culturii şi al 
înţelepciunii, al revelaţiilor şi al proorocirilor, în al cărui templu E-zidda din 
oraşul Borsippa se afla şcoala de medicină. Tot vindecător este şi zeul Samas 
al soarelui, ca şi zeul Sin al lunii. în fine un alt zeu vindecător era Ninazu 
„stăpîn al medicilor” şi fiul său Ningiz-zida, al cărui simbol era şarpe 
încolăcit pe un toiag, emblemă ce a rămas pînă în zilele noastre, simbol al 
medicinii. Şarpele a ajuns să fie considerat ca simbol al vindecăiii pentru că 
se socotea că prin „lepădarea pieii sale" devine iarăşi tînăr şi nu moare. (cf. 
Constantin Daniel, şi Athanase Negoiţă, Op. cit, p. 81—82). 

III. Medicina divinatorie 


Pentru a se afla numele duhului rău care a provocat boala, deci pentru a 
face diagnosticul etiologic, cum am spune noi astăzi, dar şi pentru pronosticul 
unei afecţiuni, şi mai ales pentru aflarea unei medicaţii eficiente într-o boală 
oarecare se folosea una din numeroasele metode de divinaţie ale 
sumero-akkadienilor. Această metodă putea fi hepa-toscopia, adică 
examinarea semnelor din ficatul unei oi jertfite în cinstea unui zeu, fie 
hidroscopia, numită şi lecanoscopia, adică cercetarea picăturilor de ulei 
turnate în apa dintr-un vas, fie oniromancia — divinaţia prin vise, dar mai cu 
seamă astrologia — metodă de divinaţie rămasă foarte populară în Babilon. 
Odată cu întocmirea efemeridelor de către preoții astronomi din Babilon 
despre care am vorbit în capitolul consacrat astronomiei — posibilitatea 
stabilirii unui horoscop a fost mult uşurată căci graţie lor se putea cunoaşte cu 
precizie cîmpul stelar şi raporturile sale cu soarele, luna şi planetele în orice 
zi a anului trecut şi viitor chiar. în felul acesta se puteau face celebrele 
pronosticuri astrologice. în ceea ce priveşte oniromancia sau onirocriţia 
medicală, ea a fost folosită în şi Egiptul antic unde erau puşi copiii mici să 
viseze „leacul". Trebuie să menţionăm că şi în medicina populară românească 
se mai folosea în secolul trecut acest procedeu de „ghicire a leacului”. Erau 
luate trei babe, ospătate bine şi puse să doarmă în casa bolnavului. Peste 
noapte ele visau şi a doua zi relatau ce au visat. în Babilon însă, generalii lui 
Alexandru cel Mare, atunci cînd acesta s-a îmbolnăvit mortal în Babilon (se 
crede că de febră tifoidă) au fost puşi să se culce in templul zeului Marduk 
din Babilon, în nădejdea că vor visa remediul bolii, dezvăluit lor în vis de 
către zeul Marduk. Amintim că şi la grecii vechi existau asemenea practici 
terapeutice, la Cnida dar şi la Cos unde bolnavii erau puşi să doarmă în „săli 
de incubație" aşezate lîngă templul lui Asclepios spre a-şi visa leacul. Dar la 
asiro-babilonieni această medicină prin divinaţie a luat o mult mai mare 
extensie şi existau preoţi speciali numiţi baru, însărcinaţi cu această mantică 
ce juca un rol însemnat în medicina asiro-babiloniană (cf. Constantin Daniel, 
Medicina şi divinaţie în societăţile antice, în „Almanahul Sănătăţii," 1980, p. 
188). 


IV. Medicina catartică 


Din mileniul al H-iea încă, akkadienii credeau că duhurile rele, dar şi 
diferite substanţe organice sau anorganice (murdăria în general, cadavrele de 
om sau de animal, sîngele) îi spurcau, îi prihăneau şi le 

pricinuiau o seamă de boli şi de afecţiuni de care nu puteau scăpa decît prin 
purificări şi curățiri frecvente. De fapt curățirea, spălarea, purificarea erau 
motivul pentru care preoţii egipteni trebuiau să facă zilnic trei băi, să se radă 
pe tot corpul la trei zile, să umble cu capul ras şi tot purificarea îi obliga pe 
esenieni (autorii Manuscriselor de la Marea Moartă) ca şi pe preoţii Templului 
din Ierusalim să facă zilnic o baie. De fapt aşa cum astronomia ştiinţifică a 
luat naştere din astrologie, iar chimia modernă din alchimie, tot astfel 
medicina preventivă şi igiena au fost precedate de o străveche disciplină 
practicată în Mesopotamia, în Egipt şi în tot Orientul de Mijloc şi Mediterana, 
cel puţin cu începere din mileniul al 11-lea î.e.n. — catartica, arta de a 
preveni şi vindeca boli şi suferințe morale prin curăţire, purificare. De aici şi 
rolul însemnat pe care îl avea purificatorul, personaj numit de 
asiro-babilonieni masmasu, pe jumătate vrăjitor, pe jumătate vraci şi preot. în 
războiul nevăzut dintre lumea invizibilă a demonilor şi oameni, mijloacele 
eficiente de luptă şi de apărare a muritorilor erau purificările. Căci murdărirea, 
spurcarea era de multe şi felurite chipuri: atingerea de sînge de om sau de 
animal (sîngele fiind la semiţi principiul vieţii era sacru şi participa la ambiva- 
lenţa sacralităţii), contactul cu cadavre, cu materii putrede, cu o serie de 
animale considerate „spurcate", apoi în atingerea celor bolnavi de lepră (prin 
acest nume înţelegîndu-se un mare număr de afecțiuni dermatologice). 
Purificările la asiro-babilonieni se făceau cu ajutorul apei, al untdelemnului şi 
al focului, dar uneori şi prin fum de sulf. Zeul Ea al apei supraveghea 
purificările prin apă, pe cînd zeul Gibil trebuia să vegheze peste purificările 
prin foc. Tot Zeul Ea se îngrijea de purificările prin ulei, rostindu-se totdeauna 
lungi descîntece însoţite de un ritual gestic complicat (cf. Constantin Daniel, 
Op. cit, p.27). 


V. „Scoala" de medicină empirică 


Medicina hieratică, magică, divinatorie şi catartica au coexistat cu 
medicina empirică preştiințifică atîta vreme cît a durat civilizația 
asiro-babiloniană. Pe de altă parte şi medicii empirici recurgeau uneori la 
practici magice şi purificatorii. Aşa bunăoară se oferea demonilor o victimă 
de substituție în locul bolnavului — un animal mic, purcel sau miel — sau se 
administra bolnavului (şi se aşeza pe corpul lui) substanţe rău mirositoare sau 
murdare (urină, materii fecale, bălegar, materii în stare de putrefacție etc) în 
scopul de a-l dezgusta pe demon şi a-i face şederea atît de nesuferită încît să 
prefere fuga. Ori din contră se puneau alimente bune şi plăcute alături de 
bolnav, spre a-l atrage pe demon într-acolo. Spre a feri pe om de atacurile 
duhurilor rele (pe care asiro- 

babilonienii le credeau pretutindeni în jurul lor, şi această credinţă pare să fi 
fost întemeiată pe desele fenomene de fata morgana şi pe ecoul existent în 
deserturile ce înconjoară Tigrul şi Eufratul) se recomanda purtarea de 
amulete (talismane, baiere în 1. română veche) cu semnificaţie magică ori 
hieratică. 

Pe de altă parte exorcismele şi vrăjile asiro-babiloniene s-au păstrat şi 
s-au răspîndit în lumea elenistică, în Imperiul Roman şi apoi în Europa 
Evului Mediu de mai tîrziu. într-adevăr, vrăjitorii din Europa, care făceau 
vindecări miraculoase, alungind duhurile rele, repetau în descîn-tecele lor 
cuvinte de neînțeles ca: hilca, beşa care în realitate sînt termeni babilonieni şi 
înseamnă „ieşi! ruşinează-te!" (de la verbele halaqu „el a ieşit" şi basu „el s-a 
ruşinat") şi reprezintă injoncţiunile adresate duhurilor rele poftite să iasă din 
trupul celui suferind. Dar vindecătorii asiro-babilonieni nu erau cu toţii 
vrăjitori, preoţi şi purificatori, ci erau şi medici în sensul actual al acestui 
termen, după cum am văzut din capitolele Codului lui Hammurabi. Este 
foarte probabil că exorciştii nu interveneau într-un caz de maladie decît 
atunci cînd se părea că boala este pricinuită de un agent supranatural. în toate 
celelalte cazuri trimiteau pe bolnav la medicul empiric numit asu în 
akkadiană (cf. asio în aramaică) şi ştiinţa medicului empiric se numea asuru, 
pe cînd cea a exorciştilor şi purificatorilor avea alt nume asiputu. Retribuţiile 
foarte înseninate pe care medicii le primeau după Codul lui Hammurabi 
dovedesc prestigiul de care se bucurau ei în societatea akkadiană. Pe de altă 
parte practica medicilor empirici se desfăşura în cadrul unei stricte 
reglementări profesionale (N. Vătămanu şi G. Brătescu, O istorie a medicinei, 
Buc, 1975, p. 61) 

Renumele acestor medici depăşea hotarele ţării lor şi îi vedem în epoca 
Tel-el-Amarna (sec. al XIV-lea) călătorind în tot Orientul de Mijloc. Fără 
îndoială medicina empirică akkadiană descindea în linie dreaptă din medicina 
populară practicată de populaţia semită sau sumeriană în Mesopotamia, dar şi 
preoţii vindecători şi purificatori foloseau anumite procedee fizice de 
vindecare, sau chiar ingerarea unor substanţe care s-ar fi putut dovedi destul 
de eficiente în tratamentul unor boli. Mai tîrziu medicii empirici ajung în 
slujba regilor şi unul dintre ei îşi dă titlul de „medic al regelui Asarhaddon", 
iar într-un text cuneiform se menţionează că regele a fost rugat de supuşii săi 
„să trimeată un medic de la Palat, ca să examineze un bolnav, întrucît aici nu 
este nici unul". lar regii din Babilon trimiteau pe medicii lor departe în 
străinătate. Astfel pe la 1300 sînt trimişi un medic şi un preot exorcist în 
capitala hittiților (azi satul turcesc Bogaz-K6i) la regele Muwattali. 
Exorcistul a murit acolo, dar medicul a fost cerut înapoi de stăpînul său, 
regele din Babilon. Existau şi medici pentru particulari, care erau obligaţi, 

ca toţi asiro-babilonienii, să nu lucreze în zilele sacre sau nefaste ale lunii: 7, 
14, 19, 21 şi 28 (la egipteni ziua nefastă prin excelenţă era ziua a 17-a alunii). 
Totuşi, medicii erau mai prost plătiți decît preoţii exorcişti, şi poate că exista 
oarecare ostilitate între aceste două tagme căci asprimea cu care sînt pedepsiţi 
medicii în Codul lui Hammurabi se datoreşte poate influenţei slujitorilor 
zeilor. Medicul akkadian purta totdeauna o geantă cu el (deja!) în care se aflau 
instrumente chirurgicale, unele leacuri curente şi feşi, aşa cum se vede pe 
sigiliul străvechiului medic mesopotamian Ur-lugal-edina care era desigur 
sumerian după nume (lugal avînd sensul de „căpetenie" în sumeriană) şi trăia 
pe la începutul mileniului al doilea. 

Medicii studiau adevărate tratate de medicină scrise pe tăblițe de argilă cu 
litere cuneiforme, fapt care dovedeşte că medicina empirică mesopotamiană 
poate fi calificată drept „preştiințifică". Am arătat că primul manual de 
medicină empirică a fost descoperit în ruinele oraşului Nippur şi că acele texte 
medicale cuprindeau o farmacopee care nu avea nimic în comun cu 
procedeele magice sau hieratice de vindecare. Aceasta nu înseamnă că 
străvechii medici din Mesopotamia atunci cînd se găseau în faţa unor 
afecțiuni sigur incurabile sau mortale ori unde efectul placebo (sau 
psihoterapia în genere, psihoterapia de susţinere, unde speranţa vindecării se 
întîlneşte cu încrederea în vindecare) ar fi putut fi eficient, nu colaborau cu 
exorciştii, preoţii, purificatorii, magicienii. Căci am arătat mai sus că se 
trimisese regelui hittit Muwattali, un medic empiric alături de un exorcist. Cea 
mai mare parte a textelor medicale ce ne-au ajuns sînt destul de recente, căci 
provin din biblioteca lui Assurbanipal — dar ele sînt copii ale unor texte 
scrise cu secole înainte. Alte texte medicale provin din fosta capitală a 
imperiului hittit Hattusila (azi un sat în Anatolia, Bogaz-Koi) şi datează de la 
1300 î.e.n. în toate aceste texte nu putem stabili cu certitudine despre ce boli 
este vorba (căci se dau denumiri pe care nu le înţelegem) şi nici despre ce 
medicamente căci numele ingredientelor ne sînt adesea necunoscute. Unele 
din textele medicale enumera doar bolile, arătînd în dreptul lor ce tratament se 
impune, în fine într-o a treia coloană se scrie felul de administrare şi de 
preparare al medicaţiei. Aşa este şi o tăbliță asiriană scrisă de un medic 
Nabu-Leu care conţine un repertoriu pe trei coloane: în prima coloană numele 
unei plante, în a doua coloană în ce boală este utilă, în a treia coloană modul 
de preparare şi de administrare. în prima coloană se arată partea din plantă ce 
va fi folosită (seminţe, rădăcină, tulpină, răşină etc) dar se scriu si precauţiile 
ce trebuie luate în timpul culesului, în a doua coloană este menţionat la ce 
temperatură, cît de des şi în ce moment al zilei se va lua medicamentul apoi 
dacă trebuie luat pe nemîncate sau nu. 

De la medicii babilonieni ne-a rămas un mare tratat medical de diagnostic 
şi pronostic care a fost întocmit cel puţin în epoca dominației kasite. Tratatul 
acesta cuprinde 40 de tăblițe sau capitole, numerotate cu grijă şi grupate în 
cinci părți fiecare, avînd un titlu particular. Tratatul pare să fie o operă de 
compilaţie, căci se prescriu măsuri terapeutice şi pentru medicul empiric şi 
pentru exorcistul hieratic. Prima parte a acestui tratat — două tăblițe — este 
dedicată în întregime medicinii hieratice şi magice, restul lucrării se 
adresează şi unuia şi altuia dintre vindecători. Ultima parte a tratatului era 
consacrată bolilor ginecologice şi celor ale copiilor mici. în acest tratat apar 
deja cele patru mari capitole esențiale ale oricărui tratat medical: 
simptomatologie, etiologie, diagnostic şi pronostic. Fiecare boală este 
menţionată în felul următor: „Dacă bolnavul este acoperit de o erupție roşie şi 
corpul său este negru,el a fost atins (de această boală) culcîndu-se cu o femee, 
este mîna lui Sin (zeul lunii), se va vindeca”. Alteori întîlnim enunţuri de 
tipul: „Dacă faţa bolnavului este neagră, boala se va fi lungă, apoi el va muri" 
sau mai concis „dacă gura îi este roşie, se va vindeca, dacă gura îi este neagră 
va muri”. 

Pentru noi, ca şi pentru străvechii akkadieni, astfel de sentinţe nu aveau 
nici o valoare practică căci medicul nu le putea acorda o semnificaţie decît 
asociate cu alte simptome concomitente. Dar din studiul acestui tratat se vede 
clar câ diferitele elemente simptomatologice dintr-o boală sînt disociate în 
mod arbitrar, descrise separat şi repartizate în capitole care tratează despre 
ochi, limbă, față, gură etc. însă acelaşi procedeu se poate regăsi şi în 
medicina greacă. S-ar putea să constatăm, dacă am dispune de întreaga 
literatură medicală babiloniană, că fiecare din aceste semne a fost extras 
dintr-o descriere completă a bolii şi repartizat la organul afectat. Această 
disociere nefirească a simptomelor se regăseşte la babilonieni în faimoasele 
lor liste de ființe, de lucruri şi face parte din analiza minuțioasă a 
fenomenelor care apar în artele divinatorii akkadiene. Hepatoscopia, de pildă, 
analiza starea ficatului şi nota cele mai mărunte particularități rînd pe rînd. 
Acelaşi inventar minuţios de „semne", de „simptome" se regăseşte şi în 
tratatul de medicină babilonian. 

Toate textele medicale au drept titlu doar primele cuvinte cu care începe 
un tratat (cum în felul bulelor papale), de ex: „Cînd un om este cuprins de 
călduri în cap". Şi în acest tratat se expun toate simptomele, dar nu bolile, 
care pot interesa extremitatea cefalică fără nici o ordine precisă: calviţia, 
bolile mintale, bolile ochilor, bolile nasului, ale urechii etc. Tot astfel: „Cînd 
răsuflarea gurii este grea" expune toate afecțiunile aparatului respirator de la 
o simplă tracheo-bronşită pînă la tuberculoza pulmonară. Este foarte probabil 
că toate aceste tratate au făcut parte dintr-o mare culegere, un fel de Corpus 
hippocraticum. 


298 


Trebuie să accentuăm că pentru asiro-babilonieni chiar dacă o rană era 
provocată de o cădere, de o lovitură, de o mușcătură de şarpe sau de scorpion 
cauza ultimă şi reală era un demon care îndemnase pe şarpe sau pe scorpion 
să-l muşte pe bolnav. Astfel deşi ab origine afecțiunea era magică totuşi 
tratamentul putea fi empiric. Aşa se explică de ce în textele akkadiene deşi o 
afecţiune e provocată de duhurile rele, totuşi se dau reţete medicale pentru 
vindecarea unei asemenea boli. Dar textele medicale admit şi cauze pur 
materiale: insecte, păduchi şi multe boli de ochi produse de praful adus de 
vînt. Dealtfel răceala şi vîntul erau cauze majore de boală, pe cînd afecțiunile 
stomatologice erau produse de un vierme la rădăcina dintelui. 

Medicii empirici asiro-babilonieni considerau că diagnosticul era actul 
medical prin excelenţă, şi acest diagnostic nu era unul magic şi nu căuta să 
identifice demoni şi duhuri ale morţilor. De aceea se insista în textele 
medicale asupra simptomelor din fiecare boală spre a se putea pune un 
diagnostic cu ajutorul lor. Semnele subiective erau cu mult mai numeroase 
decît cele obiective şi trebuie să admitem că la onorariile mari percepute de 
medicii mesopotamieni, bolnavii lor n-ar fi avut nici un interes să-i înşele, să 
le relateze simptome inexistente. Un astfel de text spune: „Cînd un om are 
colici, cînd interiorul său nu primeşte mîncărurile, cînd stomacul îl străpunge 
şi varsă mîncărurile afară pe gură, cînd stomacul său îl taie, cînd carnea sa 
este flască, moale, cînd un vînt se mişcă de colo pînă colo prin colonul său, 
cînd interiorul său se deschide (= are scaune diareice) vom aplica cutare sau 
cutare medi-caţie." Să recunoaştem că semne obiective sînt destul de puţine, 
dar bolnavul care plătea onorarii atît de mari nu l-ar fi putut induce în eroare 
pe medic. Deşi textele medicale babiloniene nu fac ceea ce numim noi azi un 
diagnostic diferenţial, totuşi citind acest tablou clinic medicul din vremurile 
acelea îl identifică uşor cu o serie de aspecte clinice pe care le-a mai văzut. 
Foarte important era pronosticul unei afecţiuni, întrucît In cazurile 
grave,mortale se cerea medicului „să nu trateze, să nu pună mîna, să nu se 
atingă" de astfel de cazuri în care este sigur că bolnavul va muri. Aceasta era 
indicaţia ce se da dealtfel şi medicilor din Egiptul faraonic în mileniul al 
II-lea î.e.n. în cazurile grave, să arate că e vorba de o boală ce nu o va trata. 
(Prof. I. Banu, Medicina egipteană antică în volumul „Istoria Medicinei 
Universale" Buc, —, 1970, p.59). 


VI. Terapeutica empirică mesopotamiană 


Ni s-au păstrat numeroase texte akkadiene care tratează despre terapeutică, 
dar acestea sînt în marea lor majoritate compilaţii căci pentru una şi aceeaşi 
maladie se enumerau multe medicaţii, atît empirice cît şi 

magice, de exemplu pînă la 31 moduri de a trata un icter (şi fiecare tratament 
este separat net de următorul). Uneori se arată sfîrşitul letal al unei boli şi se 
scrie că moartea este inevitabilă. în acest caz textul descrie simptomatologia, 
face pronosticul fatal, dar nu prescrie nici o medicaţie. Ba chiar intervenţia 
medicului este formal interzisă: „Dacă un om suferă de un icter grav 
(ahhazu), dacă capul său, faţa sa, întregul său corp şi rădăcina limbii sale 
sînt negre, medicul nu se va atinge de bolnav, acest om va muri, el nu se 
poate vindeca”. în general aceste tratate de terapeutică iau ca principiu de 
clasificare al medicaţiei, localizarea bolii (la cap, la ochi, la urechi); alte 
tratate, mai puţin numeroase, se referă la cutare sau cutare boală. 

Fără îndoială o bună parte din rețetele prescrise în aceste tratate rămîn de 
neînțeles pentru noi fiindcă nu putem identifica plantele sau substanțele care 
se propun. Plantele sînt folosite mai cu seamă în această terapeutică 
babiloniană, într-atîta încît cuvîntul „plantă", sammu, a căpătat sensul de 
medicament, leac, ba a trecut şi în alte limbi semite cu acelaşi sens. Se 
utilizau dintre plante: curmalul (folosit atît de mult de akkadieni în atîtea 
activităţi), cedrul, pinul, smochinul, migdalul, trestia, isopul, şofranul, 
muştarul, cicoarea, chimenul, ceapa şi usturoiul precum şi sesamul. Deseori 
se foloseau doar anumite plante care creşteau în locuri determinate. Aşa de 
pildă, împotriva icterului se utiliza planta namtar „masculină din 
miazănoapte care nu poartă rod", sau măceşul era bun de leac numai dacă „a 
crescut pe un mormînt" sau dacă „atunci cînd a fost smuls nu l-a văzut 
soarele", aşadar în această terapeutică se împletesc concepte magice cu 
prescripţii empirice. 

Din lumea animală se preparau reţete cu produse luate de Ia om sau de la 
animale: vacă, porc, capră, măgar, dine (în special de la cîinelc negru, animal 
magic care era patronat de zeiţa vindecătoare Gula), de la leu, lup, vulpe, 
gazelâ, şoarece, apoi de la diferite păsări. Apoi se foloseau anumite părți din 
aceste animale sau de la om: limbă de şoarece, cap de porc, păr de cîine, o 
bucată de ţeastă de om, corn de cerb, oase de om, grăsime de şarpe negru, 
lapte de la o vacă albă etc. Dintre substanţele minerale întîlnim în reţete: gips, 
cretă, pucioasă, alaun, pilitură de aramă, praf dintr-un mormînt, dintr-un oraş 
părăsit — deci substanţe cu acţiune magică. Astfel de produse erau aplicate 
triturate, pulverizate, măcinate, stoarse şi uscate cînd era vorba de plante sau 
amestecate cu diferite substanţe vehiculante. Textele medicale dădeau 
indicaţii precise asupra modului de preparare a acestor leacuri, însă lipsea un 
element esenţial: indicarea cantităților exacte ale diferitelor produse 
componente. Medi-caţia aceasta trebuie luată la anumite ore din zi sau din 
noapte, per os, sau introduse în corp ori aplicate exterior. Se foloseau des 
fumigaţii, dar şi mirosirea unei substanţe cu efecte vindecătoare. Se aplicau 
catap- 

lasme, oblojeli cu diferite amestecuri, care ţineau 3—4 zile după ce în 
prealabil se rădeau părţile bolnave. Se utilizau clisme uleioase şi supozi-torii, 
se dădeau purgative şi se provocau vărsături prin excitarea luetei. Alături de 
medicamente se prescriau masaje simple sau cu diferite uleiuri, apoi deseori 
se recomanda gimnastică şi chiar se punea bolnavul „să stea cu capul în jos şi 
cu picioarele în sus" (ca într-una din asanele din radja yoga, care precum se 
vede părea cunoscută cu secole înainte de era noastră în Mesopotamia). 


VII. Influenţa exercitată de medicina asiro-babiloniană 


în lumea antică a existat un schimb intens de idei medicale şi de 
informaţii în acest domeniu, căci vedem pe regii perşi Darius şi Xerxes avînd 
medici egipteni (Herodot MI 129 sq şi III, 1) greci şi babilonieni, iar faraonul 
Amenophis II, cerea spre a se vindeca să i se aducă statuia zeiţei Istar din 
Ninive cu exorcişti şi medici, apoi o principesă din ţara Bakhtan (probabil 
Bactriana) cere să 1 se aducă din Theba statuia unui zeu spre a se vindeca de o 
boală incurabilă. Acest zeu vindecător o tămăduieşte efectiv pe principesă 
izgonind duhurile rele care o stăpînesc (cf. Constantin Daniel şi Ion Acsan, 
Faraonul Kheops şi vrăjitorii, Buc. 1977 p. 214 sq.) în farmacopeea 
babiloniană vedem folosite ingrediente din Egipt. Acest internaţionalism al 
medicinii în lumea antică a făcut ca în marele Corpus hippocraticum, 
culegere de tratate şi scrieri medicale atribuite lui Hippocrate, să se poată 
decela o influenţă sigură a şcolilor de medicină asiro-babiloniene. Acesta se 
poate vedea de exemplu în tratatul hippocratic: Despre săptămini ori în 
tratatul Despre muşchi ori în însemnătatea ce se dă în aceste opuscule cifrei 
şapte. Apoi numeroase reţete din acest Corpus hippocraticum sînt de origine 
asiro-babiloniană, cum de aceeaşi provenienţă sînt multe metode de tratament 
din Kabala, dată fiind intensa viaţă culturală pe care au avut-o iudeii în 
Babilon şi în multe alte centre mesopotamiene. 

Prin tratatele hippocratice, dar şi prin medicina Talmudului, apoi a 
Kabalei, a intrat în farmacopeea europeană a evului mediu un număr 
important de reţete, de substanţe farmaceutice dar şi de tehnici terapeutice 
asiro-babiloniene. 


Ştiinţa listelor 


Una din direcţiile care i-a preocupat intens pe scribii mesopotamieni a 
fost întocmirea aşa-ziselor liste de nume, constituind obiectul a ceea ce s-a 
numit de asirologi ştiinţa listelor. Cele mai vechi liste au fost compuse de 
sumerieni, care au adunat cuvintele limbii lor în scriere cuneiformă, cuvinte 
care erau înscrise la rînd pe tăblițe de argilă, exis-tînd astfel un fel de inventar 
filologic al limbii sumeriene. Dar aceste liste de cuvinte erau foarte greu de 
miînuit şi scribii au fost nevoiţi de timpuriu să alcătuiască liste de semne, de 
semne ideografice, care să facă inventarul ideogramelor cunoscute. Cum cea 
mai mare parte din aceste semne reprezentau cuvinte (în limba sumeriană 
cuvintele mono- şi bisilabice fiind foarte numeroase) aceste liste de semne 
constituiau în acelaşi timp şi repertorii lexicografice. Dar astfel de repertorii 
lexicografice nu răspundeau unei necesități practice, aceea de a inventaria 
semnele sau ideogramele limbii sumeriene. Se ştie că egiptenii, deşi au avut o 
scriere nespus de complicată nu au fost nevoiţi să facă un inventar al scrierii 
lor hieroglifice decît foarte tîrziu, la sfîrşitul epocii ptolemeice. 

La sumerieni alcătuirea acestor liste de cuvinte exprimă, se pare, nevoia 
de a repartiza datele empirice în serii şi categorii. Fiindcă aceste liste nu au ca 
scop să creeze un dicţionar, un lexic complet al limbii. Aceste liste 
înregistrează doar substantivele concrete, căci de cele mai multe ori exclud 
din structura lor verbele şi adjectivele. Ca la multe popoare „primitive" la 
sumero-akkadieni a fi, a avea ontologic o existenţă înseamnă a avea un nume 
şi denumirea este sinonimă cu existenţa: orice lucru nu există decît în măsura 
în care are un nume şi acest fapt se referă şi la oameni chiar, fiindcă a numi 
pe cineva înseamnă a-l crea. Atunci cînd scribii făceau un catalog al 
denumirilor, ei clasificau şi lumea reală. Astfel este foarte verosimil că 
această știință a listelor tindea 

să statornicească o scriere corectă a unor nume, o cunoaştere a vocabularului, 

dar şi o cunoaştere a lumii fizice. 
Ştiinţa listelor sumero-akkadiană nu a tins la universalitate, dar s-a extins în 
mai toate domeniile de cunoaştere: în ştiinţele naturii se făceau liste de 
minerale, de plante, de vieţuitoare, în domeniul tehnicii: liste de unelte, de 
veşminte, de construcţii, de hrană şi de băuturi; apoi în ceea ce priveşte 
Universul: liste de zei, de stele, de ţări, de ţinuturi, de fluvii, de munţi. De 
multe ori principiul de grupare a acestor nume nu ne este prea limpede, dar în 
marea majoritate a cazurilor nu e vorba de o simplă enumerare. Căci toate 
aceste nume, strînse în liste, sînt grupate în familii, în specii care au un 
element comun: determinativul (care corespunde cu cheia din scrierea chineză 
ŞI cu determinativul din scrierea hieroglifică egipteană). Alteori poate fi vorba 
de un element comun al ideogramei care a făcut să fie grupate aceste nume 
într-o singură listă. Asiro-babilonienii au preluat „ştiinţa listelor" de la 
sumerieni, însă în alt spirit şi cu alt scop. Nu e vorba de stabilit o enumerare a 
realului — a ceea ce există în contrast cu ceea ce este inexistent. Pentru 
asiro-babilo-nieni aceste nesfîrşite liste de nume constituiau înainte de toate o 
ştiinţă gramaticală — un soi de dicţionar. Menirea acestor liste era cunoaşterea 
limbii sumeriene, limbă cu totul deosebită de asiro-babiloniană. Ele nu mai 
reprezentau o oglindire a celor ce sînt în contrast cu cele ce nu există. Un 
nume oarecare ce constituia pentru sumerieni consacrarea existenţei — 
inserării în real a unui lucru — devenise pentru asiro-babi-lonieni un cuvînt 
străin care trebuia tradus. Nu trebuie uitat că limba sumeriană a continuat şi 
după dispariția statei or-oraşe sumeriene să reprezinte limba vieţii religioase în 
toată Mesopotamia. De aceea scribii şi preoţii erau siliţi să cunoască bine 
limba sumeriană şi listele de nume erau dicționarele pe care Ie utilizau în mod 
curent. Studiul vocabularului akkadian şi sumerian avea aşadar la bază, după 
dispariția statelor-oraşe sumeriene, liste lexicale bilingve. Cele mai multe sînt 
liste alcătuite pe două coloane şi înşiră la rînd pe coloana din stînga termenii 
sumerieni, pe coloana din dreapta pe cei akkadieni. Dar există şi vocabulare 
mai complexe, care adaugă la aceste date simple lectura fonetică a ideogramei 
(care precum se ştie poate fi polifonă, deci să se citească în multe feluri) şi 
precizează printr-un sinonim sau o definiţie scurtă sensul termenului 
asiro-babilonian echivalent. 

Babilonienii, negustori iscusiţi care călătoreau cu mărfurile lor pînă 
departe de ţara lor de baştină, au manifestat un mare interes pentru 
cunoaşterea dialectelor limbii lor şi pentru studiul limbilor străine. Ei au 
alcătuit astfel liste în care cuvintele sumeriene sînt traduse în cele două 
dialecte ale limbii vorbite în Babilon: dialectul imesal şi dialectul emeku. Alte 
liste dau traducerea cuvîntului sumerian în dialect babilo- 

nian şi în dialect asirian, dialecte foarte apropiate dealtfel. Tot asemenea s-au 
găsit adevărate dicționare bilingve, trilingve şi chiar cvadrilingve: 
Kasito-babiloniene; hittito-akkadiene, sumero-akkado-hittite; 
sumero-akkado-ugaritico-hittite. 

Trebuie să admitem că întocmirea acestor lexicuri răspundea unor scopuri 
practice precise — relaţiile cu alte popoare şi alte culturi din Asia Anterioară 
şi Centrală — şi astfel ne putem explica influenţele exercitate de babilonieni 
asupra unor regiuni îndepărtate ca India, Asia Centrală şi Mediterană de est. 
Ştiinţa listelor a dus la asiro-babilonieni la o remarcabilă dezvoltare a unor 
discipline fundate tocmai pe datele furnizate de lexicurile akkadiene. Căci 
ştiinţa listelor a dus la o dezvoltare remarcabilă a istoriografiei 
asiro-babiloniene. Desigur sumerienii au alcătuit liste de regi şi de dinastii 
care se ridicau pînă la milenii înapoia lor, pînă la întemeierea lumii. în aceste 
liste sumeiiene se amestecă însă mitul cu istoria reală. Succesiunea dinastiilor, 
a regilor şi a domniilor se defăşura într-o alternanță stereotipă de perioade 
fericite şi perioade nefericite, care exprimau schimbări întîmplate în lumea 
zeilor. Dealtfel lumea de jos reflectă întru-totul pe cea de sus a zeilor. La 
aceasta se adaugă şi conceptul general despre o deteiioarare progresivă a 
lumii pămînteşti pe măsură ce se îndepărta de epoca de aur edenică a creaţiei. 
In fine se pare că sumero-akkadienii admiteau o serie de revoluţii ciclice — 
în sensul existenţei unui „mare an cosmic", care se reproduce de mai multe 
ori în cursul existenţei Universului. O credinţă similară pare să fi existat şi la 
Heraclit, dar mai ales la magii iranieni care admiteau şi ei că Universul se va 
sfirşi printr-o conflagrație generală ca să-şi reia existenţa din nou într-un 
mare an COSMIC. 

Asiro-babilonienii au întocmit şi ei liste de regi precizînd numărul anilor 
lor de domnie, apoi liste de dinastii, însă au căutat să dea date exacte şi 
precise. în felul acesta asemenea liste dinastice au căpătat valoare de 
document istoric, iar prin consemnarea sincronismelor legate de istoria mai 
multor ţări, au pus bazele unei istorii universale. Cît priveşte geografia, 
sumerienii nu cunoşteau decît regiunile învecinate ţării lor, şi nu enumera în 
liste decît ţări, provincii, munţi, fluvii şi canale. Akkadienii au un orizont 
mult mai larg, însă expunerile lor geografice, nu au exactitatea unor descripţii 
ştiinţifice. Aceste descrieri geografice asiro-babiloniene rămîn de regulă o 
înşiruire de apelaţii ale unor munţi oraşe, provincii, fluvii etc. sau se 
preocupă de probleme administrative, religioase. Mai rar apar conceptele de 
distanţă între oraşe, sau noţiunea de itinerar. 

în ceea ce priveşte studiul de ansamblu al Universului, el rămîne 
dependent de concepțiile mitologice şi cosmogonice căci Pămîntul este un 
disc plat care pluteşte înconjurat de apele Oceanului. în centrul Pă- 

mîntului se află bineînţeles Babilonul, aşa cum se poate vedea bine pe singura 
hartă a Pămîntului ce ne-a rămas de la babilonieni, fiindcă alte hărți reproduc 
doar cartiere de oraşe, oraşe sau canale de irigaţii. Listele de vieţuitoare erau 
întocmite după criterii lingvistice; de exemplu: cîinele, leul, vulpea, şacalul, 
ghepardul, bursucul şi vidra erau aşezaţi în aceeaşi familie pentru că numele 
lor în sumeriană deriva din apelaţia dată cîinelui. 

Tot aşa calul, catîrul, măgarul sălbatic, dromaderul şi cămila se găseau în 
aceeaşi familie pentru că în grafia numelui lor exista acelaşi determinativ ca 
pentru măgar. Tot aşa exista un determinativ pentru peşti şi altul pentru păsări. 
Toate aceste clasificări erau întemeiate pe un criteriu pur lingvistic — acelaşi 
determinativ — şi dovedea un simţ destul de ascuţit pentru observarea 
elementelor comune la diferite grupuri de animale. Asiro-babilonienii au 
preluat de la sumerieni aceste liste şi le-au adus numeroase modificări, 
diferite completări şi mai cu seamă au înglobat în ele un mare număr de 
denumiri de animale. Totuşi asiro-babilonienii s-au interesat mult de regnul 
animal, căci regii asirieni au creat în jurul palatelor lor vaste parcuri 
zoologice, pe care le-au avut şi regii perşi (denumirea de paradis care are 
sensul de grădină, parc cu animale sălbatice, a intrat în ebraică din persană şi 
de acolo în limbile europene). Tot astfel prezicătorii asiro-babilonieni 
observau cu mare luare aminte mişcările şi instinctele, ca şi obiceiurile 
animalelor sălbatice spre a deduce din ele presagii pentru viitor. 

Fabulele asiriene şi babiloniene preluate apoi de grecii vechi prin Esop ca 
şi de povestitorii sasanizi sau mai tîrziu de musulmani atestă o cunoaştere 
precisă a psihologiei animalelor sălbatice. 

Pe de altă parte, exactitatea cu care artiştii asiro-babilonieni au redat 
chipul animalelor domestice şi sălbatice dovedeşte o îndelungă observare a 
lor şi o cunoaştere precisă a anatomiei acestor vieţuitoare. 

Ştiinţa listelor a contribuit, aşadar, în mod considerabil la sporirea 
cunoştinţelor asiro-babilonienilor despre lume, fie a Pămîntului, fie a lumii 
animale şi vegetale, fie a limbilor vorbite în Asia Anterioară. 


Astronomia şi astrologia 


în epoca în care oamenii au început să-şi confecţioneze uneltele au fost 
siliți să compare numărul răsăriturilor de soare cu timpul care se scurgea 
între o lună plină şi cealaltă şi cu venirea anuală a primăverii după anotimpul 
de iarnă. Omul primitiv a trebuit să numere cîte răsărituri de soare s-au ivit 
între o lună plină şi cealaltă, şi această proto-astro-nomie a existat — 
probabil — aproape la mai toate popoarele. 

Totuşi pentru ca proto-astronomia aceasta inițială să devină astronomie 
erau necesare trei condiţii cel puţin: una din ele era ca cerul să fie senin, 
neacoperit de nori cea mai mare parte a zilei şi nopţii. Apoi era necesar ca o 
parte din populaţie să dispună de timp liber şi să fie scutită de o perpetuă 
activitate manuală. în fine era neapărat nevoie să poată fi consemnate în scris 
fenomenele petrecute pe bolta cerească spre a fi memorate şi cunoscute şi de 
generații ulterioare. Ori aceste trei condiții au apărut concomitent în 
Mesopotamia în mileniul al III-lea şi al II-lea î.e.n. la enigmaticii sumerieni 
care populau partea sudică a văilor celor două fluvii, Tigru şi Eufrat. 

Nu cunoaştem direct observaţiile astronomice ale vechilor sumerieni, dar 
le ştim pe cele ale astrologilor care trăiau la curtea regilor akkadieni în jurul 
anului 2000 î.e.n. Printre acestea este aşa-zisa tabletă a lui Venus care provine 
din biblioteca regelui asirian Assurbanipal (668—626 î.e.n.). Acest rege 
pusese să se copieze toate textele astrologice din bibliotecile templelor din 
Babilon şi tableta menţionată mai sus găsită de Sir Henry Layard, unul dintre 
primii descoperitori ai tabletelor şi unul care a contribuit la descifrarea acestei 
scrieri. Tableta lui Venus a fost scrisă pe vremea regelui Hammurabi sau 
poate mai înaintea epocii sale şi este mai degrabă o tabletă astrologică, decît 
astronomică fiindcă în ea citim: „dacă planeta va lipsi timp de trei luni, iar 
apoi se va reîntoarce va fi 

duşmănie pe pămînt, dar recoltele vor fi bogate”. Desigur tableta lui Venus 
este o copie după un original foarte vechi care nota evenimentele legate de o 
dispariție a lui Venus de pe cer sau de apariția sa. Pe de altă parte vechii 
akkadieni nu ştiau că luceafărul de dimineaţă şi luceafărul de seară este 
aceeaşi planetă Venus. Dar în lumea zeilor sumerieni soarele, luna şi stelele 
erau divinităţi ca şi fulgerul, tunetul sau uraganul. Zeii sumerieni şi mai tîrziu 
cei asiro-babilonieni sînt adesea denumiți cu numele planetelor sau ale 
stelelor pentru că deşi zeii au şi forme umane, ei sînt şi aştrii. Astfel la 
asiro-babilonieni cei mai însemnați zei sînt şi astre în acelaşi timp; luna era 
considerată cel mai mare şi mai important astru, căci se credea că discul lunar 
este mai mare cu mult decît discul solar. Luna era zeul Sin (masculin, nu 
feminin), iar soarele zeul Samaş. Planeta Venus (luceafărul de seară) era 
identificată cu zeiţa Istar, cu planeta Marte era identificat Nergal, zeul 
războiului, iar zeul Marduk era asimilat cu planeta Jupiter. în fine cu planeta 
Mercur era asimilat zeul Nabu (termen asemănător cu cel ebraic nabi 
„prooroc", zeul înţelepciunii ce corespundea lui Hermes al grecilor şi Mercur 
al romanilor), întrucît zeii se aflau ca să spunem aşa proiectaţi pe bolta cerului 
şi îşi manifestau voinţa şi ordinele lor ce trebuiau să ajungă la oameni, prin 
mişcări ale astrelor ce constituiau tot atîtea semne (semnaluri, indicaţii, nu 
simboluri) ale zeilor. 

De aici marea însemnătate a astronomiei la asiro-babilonieni ai căror 
preoţi pîndeau din turnurile templelor lor înalte numite ziggurat, mişcările 
planetelor, conjucţiile, opoziţiile ce indicau semne, semnale ale voinţei zeiloi 
transmise oamenilor. Dar mişcările planetelor şi ale stelelor mai însemnate 
erau interpretate, li se dădea un sens şi în aceasta consta trecerea de la 
astronomie — observaţie pură a astrelor — la astrologie — stabilirea de 
rapoarte între mişcările astrelor şi voinţa zeilor, evenimente ce vor avea loc 
pe pămînt, sau ce trebuiesc îndeplinite de oameni. 

Preoţii astrologi asiro-babilonieni observau cu minuţie şi notau cu 
exactitate eclipsele (fenomene considerate de ei ca extrem de însemnate 
pentru destinul muritorilor de pe pămînt) astfel că ei au reuşit să descopere 
ciclul Saros de 18 ani, 11 zile şi 8 ore în decursul căruia au loc 41 de eclipse 
de soare, 13 eclipse totale, 13 inelare şi 15 parțiale şi 27 eclipse de lună. 
Cunoscînd acest ciclu şi succesiunea eclipselor din el, preoţii-astrologi 
asiro-babilonieni puteau prezice cu mare exactitate o eclipsă de lună sau de 
soare care survenea în cursul acestui ciclu Saros (sau perioada chal-deană) 
care are o durată de 223 revoluţii sinodice draconitice sau 239 revoluţii 
anomalistice. Denumirea de ciclu Saros a apărut în vremea lui Isaac Newton 
şi a lui Edmond Halley, dar au fost istorici care cred că ciclul Saros trebuie 
numit o perioadă de 3600 ani (cf. Willy Ley, Observatorii cerului, trad. rom. 
Buc. 1968, p. 22—23). 

I. Calendarul 


Sigur este prin urmare că asiro-babilonienii aveau noţiuni destul de 
temeinice de astronomie, totuşi calendarul lor nu era fundat pe soare (ca al 
egiptenilor), ci pe lună. Aceasta fiindcă revoluțiile lunare marcau un interval 
mai scurt de timp — lunile — iar pe de altă parte li se părea că luna este mai 
mare decît soarele. Astfel calendarul asiro-babilonian avea 12 luni lunare (sau 
sinodice), o lună lunară sau sinodică fiind intervalul dintre două faze lunare 
consecutive de acelaşi fel (lună nouă pînă la apariţia altei luni noi). O lună 
sinodică are 29 zile, 12 ore şi 44 minute, de aceea anul calendarului lunar de 
12 luni conţine în mod alternativ luni de 29 şi de 30 zile totalizînd deci 354 
zile şi 1/3 zi. 

Pentru ca să existe o concordanţă reală între calendarul solar care marca 
succesiunea anotimpurilor şi calendarul lunar, era nevoie la asiro-babilonieni 
să se introducă luni intercalare. De fapt calendarul acesta al lor cuprindea luni 
de 28, de 29 şi de 30 zile ceea ce făcea ca anul să aibă 344 pînă Ia 360 zile. 
Aşadar calendarul akkadian nu avea nici pe depare exactitatea celui egiptean 
(cf. Constantin Daniel, Civilizaţia Egiptului antic, Buc. 1976, p. 268—269) şi 
nu existau ca în Egipt, cinci zile adăugate regulat la sfîrşitul anului. 
Mesopotamienii introduceau şi ei din cînd în cînd a 13-a lună (arakh makru) 
care avea ca scop să restabilească necesara concordanţă între anul solar şi cel 
lunar. 

Dar la asiro-babilonieni această intercalare se făcea neregulat, nu după un 
ciclu determinat ca la grecii vechi (astronomul Meton descoperise ciclul lunar 
de 19 ani solari corespunzînd ca durată cu 235 luni sinodice) şi este foarte 
probabil că această intercalare a unei a 13-a luni se făcea după criterii 
astrologice, intercalarea trebuind să corespundă unei epoci faste. Pentru că 
fiecare zi din viaţa unui akkadian era consacrată unei anumite divinităţi 
malefice sau afabile şi în raport cu aceste divinităţi o zi era norocoasă sau 
aducătoare de ghinion. Cunoaştem numele lunilor asiro-babiloniene şi ele sînt 
aceleaşi ca ale lunilor ebraice întrucît iudeii au preluat acest nume în vremea 
exilului lor de 70 ani în Babilon. Numele lunilor babiloniene erau: Nisanu, 
Airu, Sivanu, Duzu, Abu, Elulu, Taşritu etc. Lunile ce se intercalau 
adăugîndu-se în cursul unui an lunar erau: Adduru şi Elulu. Dar preoţii 
astrologi asiro-babilonieni ştiau să determine cu precizie diferenţa între anul 
real (solar) şi cel lunar. Această diferență era determinată observîndu-se 
răsăritul heliac ale unor stele alese mai dinainte, adică observîndu-se apariţia 
lor înainte de răsăritul soarelui. Totuşi cronologia asiro-babiloniană este 
destul de neclară, datorită faptului că nu erau intercalate în mod regulat după 
criterii astronomice (ci după motive astrologice) lunile care ar fi făcut ca anul 
lunar să coincidă cu cel solar. Din calendarul 

asiro-babilonian a rămas pînă în zilele noastre săptămîna de şapte zile, căci 
fiecare lună era împărțită în 4 săptămîni. Cifra 7 era cifră sacră la semiţi ea 
fiind printre altele şi numărul celor 7 planete (din care fac parte şi soarele şi 
luna peste cele cinci planete cunoscute atunci). Pe de altă parte însuşi numele 
zilelor săptămînii noastre traduc în latină vechile nume ale zeilor 
asiro-babilonieni. Luni este ziua zeului Sin al lunii, Marţi ziua zeului Nergal 
al războiului (Marte la romani), Miercuri ziua zeului Nabu (Mercurs al 
romanilor); Joi ziua lui Marduk (Jupiter la romani); Vineri ziua lui Istar zeiţa 
dragostei (Venus la Romani). în ceea ce priveşte săptămîna se ştie că egiptenii 
vechi aveau o săptămîna de zece zile, a zecea zi nefiind lucrătoare, dar la 
asiro-babilonieni a şaptea zi era zi de odihnă. 

în regatele asiro-babiloniene din mileniul II şi I î.e.n. anii se socoteau 
după anii de domnie ai fiecărui suveran; se scria de pildă „în al 6-lea an de 
domnie a regelui Salmanasar". Dar în statul cetate Aşur din mileniul II î.e.n, 
fiecare an purta numele unui anumit dregător care era probabil unul din 
membrii sfatului bătrînilor care se numea limmu. El era echivalentul 
arhontelui eponim care dădea numele său unui an, la grecii vechi. 


U. Nivelul cunoştinţelor astronomice 


Mişcările astrelor indicau ordinele zeilor şi de aceea datoria preoţilor era 
să observe cu cea mai mare atenţie astrele. Pe de altă parte luna — zeul Sin 
— trebuie urmărită cu mare băgare de seamă şi notate stelele prin vecinătatea 
cărora se desfăşoară drumul aparent al lunii. Un grup de asemenea stele prin 
care trece drumul aparent al lunii este acela al Pleiadelor (Mulmul in 
akkadiană). Observînd minuţios drumul parcurs de lună pe zodiac ( = regiune 
de forma unui brîu al sferei cereşti ce e străbătută de soare în decurs de un an, 
şi care cuprinde 12 constelații zise zodiacale, ce sînt străbătute de planete şi 
de lună în mişcările lor aparente) s-a împăiţit zodiacul în 28 de stații lunare. 
Fiecare staţie este un arc de aproape 13° şi reprezintă distanţa parcursă pe cer 
de lună în 24 de ore. Aceste staţii lunare au fost cunoscute şi de astrologii 
arabi care le-au preluat probabil de la asiro-babilonieni, căci luna se mişcă 
printre aceleaşi stele fie că este observată de la Ur sau din China ori din 
Arabia. Totuşi într-un număr de cazuri stelele unor staţii lunare sînt mult mai 
greu observabile şi ar fi de aşteptat ca astronomii din unele ţări să aleagă drept 
repere grupuri stelare diferite pentru unele din stațiile lunare. Totuşi, chiar 
aceste grupuri stelare care nu se pot observa uşor şi limpede sînt peste tot în 
aceeaşi emisfera nordică, ceea ce dovedeşte că este vorba 

de influenţa exercitată de astronomia mesopotamiană întîi asupra Indiei iar 
apoi asupra astronomiei chineze. 

De fapt observarea cu atenţie a lunii în fazele sale — lună nouă sau lună 
plină, ori fazele lor intermediare — au obligat pe preoţii astronomi akkadieni 
să observe şi să înregistreze astrele ce se află în jurul lunii la fiecare răsărit şi 
apus al ei în fiecare lună a anului. Ei au putut constata că stelele care 
înconjoară luna într-o anume fază — constelaţiile stelare — sînt altele în 
fiecare lună a anului şi în fiecare anotimp. Marile creaţii poetice din epoca 
primului regat babilonian povestesc cum Marduk, zeul local al oraşului 
babilonian, s-a luptat cu monstrul Tiamat care personifică haosul şi, 
biruindu-l, a creat din părţi ale corpului său cerul şi lumea. Şi astfel au primit 
un nume (ceea ce nu are nume nu are existență ontologică pentru 
mesopotamieni) după ce au fost create stelele şi constelaţiile cerului. în 
special au primit un nume, fiind deci cunoscute, din epoca aceea, cele 12 
constelații ale Zodiacului. Remarcabil este faptul că poemul lui Gilgameş este 
compus din 12 cînturi, fiecare cînt cores-punzînd unei constelații zodiacale. 
Planetele nu par a juca aici un rol important, căci calendarul akkadian este 
fundat pe aştri imobili ai zodiacului. Se pare că babilonienii au păstrat cu 
grijă cunoştinţele lor despre constelaţiile zodiacale căci pe pietrele de hotar 
(kudurru), care de obicei sînt puse sub protecţia zeilor, sînt reprezentaţi 
alături de unele figuri, Soarele, Luna, şi Venus. Dar găsim pe aceste pietre de 
hotar şi alte desene care figurează constelații: un taur, un spic de grîu, un 
cîine, un şarpe, un scorpion, o capră cu o coadă de peşte (aşa era reprezentată 
constelația Capricornului). în săpăturile de la Bogaz-koi, în locul unde se afla 
capitala statului hittit s-au găsit cărămizi cu desene de zeități babiloniene 
printre care erau cele mai mari constelații şi stele: Pleiadele, Aldebaran, 
Orion, Sirius, Fomalhaut, Vulturul, Peştii şi Scorpionul. Ideograma pentru 
Scorpion gir — tab — pare a fi fost preluată ca semn al zodiacului de către 
greci de la babilonieni (A. Pannekoek, A History of Astronomy, London, 1964, 
trad. rusă, p. 32—33). 


III. Principiile generale ale astrologiei 


Aşadar soarele, planetele şi luna într-o oarecare măsură se mişcă într-o 
parte limitată a cerului (în mod aparent) similară unui brîu. Stelele fixe 
răspîndite în această zonă ecuatorială a sferei cereşti au căpătat o însemnătate 
deosebită: răsăritul lor la orizont vestea schimbarea anotimpurilor, pronostica 
venirea primăverii, a verii, a iernii; anul solar îşi pornea ciclul său neschimbat 
în raport cu aceste stele fixe răspîndite 

pe bolta cerului, constituind stelele zodiacului. Luna avea un mers deosebit, 
aspecte variabile, dar orînduite în mod regulat în perioade de şapte zile. 
Fazele lunii: luna întunecată sau luna nouă, primul pătrar, lună plină; ultimul 
pătrar se sfîrşea printr-un corn subțire înainte de întunecarea luminii lunare. 
Existau 12 sau 13 cicluri lunare într-un an solar, şi ecuatorul ceresc al bolţii a 
fost împărțit în 12 părţi aproape egale între ele, fiecare pai te fiind ocupată de 
un grup de stele constituind o constelație. Aceasta a fost originea zodiacului, 
centură ecuatorială care îi marchează soarelui drumul său anual. Această cale 
a soarelui are patru locuri principale în calea sa: echinoxurile, momente cînd 
zilele sînt egale cu nopţile; solstițiile, momentul cînd zilele sînt cele mai lungi 
sau cele mai scurte. Pe vremea astronomului grec Hipparc din Nicea (în 
Bitinia floruit între 161 — 127 î.e.n.) aceste momente în calea soarelui erau 
constelația Berbecului (primăvara), constelația Cumpenei (toamna), a Racului 
(vara), a Capricornului (iarna). Semnele zodiacale, adică acele constelații care 
alcătuiesc zodiacul sînt: Berbecul, Taurul, Gemenii, Racul, Leul, Fecioara, 
Cumpăna, Scorpionul, Săgetătorul, Capricornul, Vărsătorul, Peştii. Unele din 
aceste constelații posedă stele strălucitoare, ochiul Taurului, Aldebaran, 
Regulus din constelația Leuiui, Spicul din constelația Fecioarei, Antares din 
constelația Scorpionului. în constelația Taurului erau pe atunci două 
aglomerări de stele vizibile cu ochiul liber, Pleiadele şi Hiadele, precursoare 
ale anotimpului ploilor pentru greci. 

Dacă soarele (considerat planetă de  asiro-babilonieni) rînduieşte 
anotimpurile, răspîndeşte lumină şi căldură, face să răsară viaţa sub razele 
sale, luna are o altfel de acțiune mai .tainică, mai enigmatică. Sarcina este 
rînduită de fazele sale (9 luni), menstrele feminine se ordonează după ciclul ei, 
mareele oceanelor cresc şi descresc după variațiile fazelor lunare. Astfel 
oamenii au văzut în astre simboluri ale divinității şi dacă cerul are putere de a 
stăpîni pămîntul cum au zeii, atunci astrele care parcurg bolta cerească sau o 
luminează înrîuresc pe oameni şi pe tot ce trăieşte pe faţa lumii. în cele din 
urmă s-a crezut că mişcările corpurilor cereşti şi poziţia lor sînt semne care 
indică ce se va întîmpla pe pămînt. în felul acesta astrologia a devenit o ştiinţă 
divinatorie. Este de presupus că primele aplicaţii ale acestei ştiinţe divinatorii 
s-au utilizat la început doar pentru previziunile meteorologice. Pe de altă parte 
simbolismul zodiacului este cosmic mai mult decît uman şi a fost aplicat prin 
extensie asupra destinelor individuale. Este cert că astrologia ca disciplină 
divinatorie a apărut în Mesopotamia căci Egiptul antic n-a cunoscut astrologia 
decît prin intermediul grecilor în secolul al IN—H î.e.n. Se afirmă că 
Berossos, preotul babilonian care a scris în greceşte istoria culturii 
babiloniene, ar fi scris şi o carte de astrologie în greceşte, 

carte astăzi pierdută şi că de la el au învăţat mulţi astrologi greci regulile 
artei lor (sec. III î.e.n.). 


Cert este că dintre grecii locuitori ai Egiptului s-a născut cel mai mare 
astrolog al antichităţii, Claudius Ptolemaios, născut la Pelusion în Delta 
Nilului, care a trăit pe vremea împăraţilor romani Hadrian şi Marc Aureliu. 
Lui îi datorăm un tratat monumental de astrologie Tetrabiblos (în latineşte 
Ouadripartitus) unde el a codificat astrologia şi i-a dat o formă dogmatică şi 
ordonată. Astrologia se împarte în două mari diviziuni — astrologia judiciară 
(sau genethliacă) care pievede viitorul unui om după configurația cerului la 
naşterea sa şi astrologia orală care răspunde la întrebări bine determinate. 
Prima se preocupă de horoscoape prin studiul aşa-ziselor teme de nativitate, 
adică ale constelaţiilor şi ale raporturilor între planete şi aceste astre în 
momentul naşterii omului. Astrologia orală stabileşte teme speciale prin 
metode care nu sînt aceleaşi mereu. Dacă vrem să aflăm de exemplu sfîrşitul 
unui război, se alege ceasul cînd a fost declarat drept început al temei 
nativităţii lui. O temă este configuraţia cerului la un moment dat, pămîntul 
fiind considerat drept centru. Pentru stabilirea unui horoscop, trebuie să 
cunoaştem ora exactă a naşterii şi locul naşterii; aceste două date arătînd 
configuraţia cerului, astrele existente pe cer în locul naşterii şi în ceasul 
acesteia. Se poate reprezenta în mai multe feluri configuraţia cerului şi 
astrologii greci, ca şi cei asiro-babilonieni procedau în felul următor: desenau 
două pătrate unul într-altul, unul mic şi celălalt mare, iar în spaţiul dintre ele 
desenau triunghiuri, care erau în număr de douăsprezece, corespunzînd la 
douăsprezece case. Astăzi astrologii moderni trasează următoarea figură mai 
e'videntă; se înscrie un cerc şi se împarte acest cerc în douăsprezece diviziuni, 
fiecare diviziune avînd deci 30 grade. Acestea sînt casele. Această împărțire 
este arbitrară întru-totul, dar are avantajul că oferă astrologului putinţa de a 
face ipoteze şi combinaţii mai numeroase. într-adevăr, fiecare casă are o 
semnificaţie particulară, adică: a) viaţa şi constituţia fizică sau morală; b) 
bunurile şi averea; c) fraţii, surorile, prietenii; d) rude mai îndepărtate, case, 
averi ascunse; e) copii, dragoste, misiuni; f) infirmităţi, servitori, turme; g) 
căsătorie, femei, proces, războaie; h) moarte, moşteniri; 1) religie, călătorii 
lungi; j) onoruri, demnități; k) prieteni, beneficii; h) duşmani, închisoare, 
supărări. 


Aceste case se aşază după ora naşterii, longitudinea şi latitudinea locului. 
Se aşază la răsărit locul de pe cer care se ridică deasupra orizontului în acel 
moment. Acesta este aşa-zisul ascendens, originea calcului pozițiilor tuturor 
semnelor. Mergînd în sensul invers acelor unui ceasonic de la stînga la 
dreapta se numerotează casele de la 1 la 12. în aceste 

case se aşază cele 12 semne ale zodiacului; se notează semnul zodiacal care 
coincide în aşa numitul ascendens — punct al cerului care apare la orizontul 
orientat în momentul considerat (naştere de ex.) şi se calculează în grade şi 
minute — prin formule indicate de manuale, partea din semnul zodiacal care 
se ridică la orizont. Punctul iniţial este numit cuspis, sau punct al primei case 
şi pe cercul desenat se înscrie în acel loc semnul zodiacal cu gradele şi 
minutele corespondente. Cu ajutorul tablelor se calculează gradele semnelor 
care formează cuspis-ul celorlalte case. Fiecare din semnele zodiacului, 
înscrise în una din case, pot fi seci sau umede, calde sau reci, masculine sau 
feminine; apoi semnele zodiacului au o semnificaţie căci ele domină; unele 
oraşe sau ţări, aspectul fizic; unele plante, animale, case; unele părți ale 
corpului. 


După ce s-au înscris semnele zodiacale în casele lor se calculează astrele 
mobile, adică planetele, se calculează poziţia lor pentru ceasul şi locul 
(naşterii de ex.) pe sfera cerească, în grade şi minute în raport cu semnul 
zodiacal. De asemenea fiecare planetă are caracterele ei, dar aceste caractere 
naturale ale planetei sînt influențate de situația ei fie în case, fie în zodiac, fie 
prin poziţia sa în raport cu celelalte planete sau cu unele semne fixe (astre). 


Se poate spune că există o varietate inepuizabilă de combinaţii şi de 
asociaţii care pot fi interpretate şi considerate de astrolog. De aceea astrologia 
ce se ocupă cu horoscoapele e numită judiciară (de la. judicius = „judecată”) 
căci astrologul trebuie să judece, să raționeze. în fapt însă, horoscoape făcute 
pentru aceeaşi persoană de către astrologi diferiţi sînt extrem de diferite, apoi 
aşa cum întreba fericitul Augustin oare doi copii născuţi în aceeaşi oră, în 
aceeaşi casă, vor avea un destin identic ? Sau putea-vom construi un destin 
fericit unui copil ducîndu-l să se nască într-un anumit loc unde astrele i-ar fi 
favorabile? Dealtfel s-au publicat horoscoapele împăratului Wilhelm al II-lea 
al Germaniei şi al ţarului Nicolae al II-lea întocmite în 1894 şi 1896 (în 
revista engleză Borderîand) şi amîndouă s-au dovedit inexacte. în realitate 
astrologia este o disciplină cu totul înşelătoare şi nu ne putem opri să nu ne 
mirăm de consultaţiile astrologice şi horoscoapele care apar zilnic în unele 
ziare şi reviste din Occident. Dar ea a fost mult studiată, s-au publicat atît în 
lumea arabă, cît şi în cea chineză, indusă, dar şi în Europa medievală 
nenumărate tratate de astrologie, aşa cum s-au aflat foarte numeroase tăblițe 
cuneiforme din Babilon şi Asiria care statorniceau regulile acestei „ştiinţe”, 
reguli extrem de complexe, contradictorii şi desigur iluzorii. Nu e mai puţin 
adevărat că astrologia a jucat un oarecare rol în istoria culturilor din Europa, 
Asia şi Africa şi că ea a influenţat uneori deciziile luate de regi, căpetenii sau 
şefi de state. 

VI. Astrologia asiriană 


in biblioteca regelui Assurbanipal s-au regăsit copiile în scriere cunei- 
formă ale unui mare număr de texte religioase aflate în templele din Babilon, 
dar şi de texte astrologice. Căci raportul dintre mişcările stelelor de pe 
firmament şi evenimentele de pe pămînt s-au ivit în mintea preoților 
akkadieni din cele mai vechi timpuri. Dar este absolut necesar să distingem 
clar între două ordine de lucruri: pe de o parte preoții akkadieni care observau 
mersul planetelor, trecerea lunii şi a soarelui prin fiecare din constelațiile 
zodiacului credeau că află ordine, porunci, semne cereşti, despre acţiunile pe 
care oamenii — regii, căpeteniile sau pur şi simplu toţi locuitorii unui ţinut — 
trebuiau neapărat să le îndeplinească. Pe de altă parte aceşti preoţi astrologi 
credeau că disting în mişcările astrelor presagii, indicii sigure despre ce se va 
întîmpla în viitor, deci era vorba de o astrologie divinatorie, de o divinaţie cu 
ajutorul aştrilor, spre deosebire de comandamentele pe care le primeau 
oamenii de la zei prin astre. Alteori regii primeau astfel de ordine în vis de la 
zei, aşa cum istoriseşte regele sumerian al statului-oraş Lagas (circa 2500 
î.e.n.) Gudea, în vis i-a apărut zeița Nisaba, fata zeului Ea, care i-a poruncit să 
construiască un templu şi i-a făcut cunoscut că este o stea favorabilă pentru 
această clădire. (A. Pannekoek, Op. CU, p. 39). Astfel credinţa în stele şi în 
semnificaţia mişcărilor lor exista din timpuri străvechi în întreaga 
Mesopotamie. Dar divinaţia prin ajutorul mişcărilor astrelor pe cer a devenit 
căutată în vremea în care un imperiu puternic se făurea în regiunea de nord a 
văii Tigrului şi Eufratului, în Asiria. Astrologii trebuiau să aducă prezicerile 
lor în toate activităţile militare. Apoi fiecare templu trimitea regelui în mod 
regulat informaţii despre tot ce se petrecea pe cer, cu interpretarea astrologică 
a acestor mişcări a astrelor. Şi de fapt biblioteca lui Assurbanipal conţinea o 
arhivă destul de completă despre interpretările astrologice ale unor mişcări pe 
cer. Şi prezicerile astrologice din această bibliotecă erau comparate cu datele 
scoase din celelalte metode de divinaţie asiriene: hepatoscopia, zborul 
păsărilor, cutremurele de pămînt, divinația prin citirea în nori. Dar pentru 
prezicerile astrologice, care aveau cea mai mare greutate pentru 
asiro-babi-lonieni, nu erau de folos soarele, nici astrele fixe ci luna şi cele 
cinci planete cunoscute. Căci soarele îşi îndeplinea zilnic drumul său fără nici 
o schimbare, fiind, e drept, uneori mai întunecat de nori sau fiind uneori mai 
roşu său mai palid. Zeul Lunii — Sin —, dimpotrivă, arăta multe deosebiri în 
aspectul şi drumul său. Aceasta era adevărat şi pentru cele cinci planete, al 
căror drum printre stelele fixe nu era uşor de înţeles şi care în mişcările lor 
păreau nişte fiinţe vii. De aceea ele au devenit obiectul atenţiei pasionate a 
astrologilor asirieni. Aceştia au conchis 

că planetele-astre ale zeilor celor mari conduceau lumea. Şi fiecare planetă a 
început să reprezinte pe un zeu sau pe o zeiţă. Astfel, de pildă, planeta Venus 
(numită în akkadiană Dil-bat) era planeta zeiţei Iătar, planeta Jupiter (numită 
în akkadiană Umanpa-udda apoi mai tîrziu Sagmegar) a devenit planeta lui 
Marduk, planeta Mercur (numită Gud-ud) planeta zeului Nabu; Saturn a 
devenit planeta zeului Ninib, care era o zeitate solară; planeta Marte era a 
zeului N^igal, zeul ciumei şi al morţii. Se admitea de către astrologi că 
planeta Marte cea roşie aduce nenoroc, iar Jupiter, dimpotrivă, noroc. Dar 
pentru ca să se întîmple noroc sau nenoroc depinde de locul şi de timpul 
acţiunii lor. Fiecare din cele patru ţări ale Mesopotamiei: Akkad (Babilonia), 
Elamul (munţii din răsăritul Mesopotamiei), Amurru (deşertul din Apus, mai 
tîrziu Siria) şi Subartu (ţara din nord) posedau luni determinate, teritorii şi 
astre, constelații. 

Apariţia planetelor în diferite constelații, staționarea sau trecerea lor 
rapidă, întîlnirea între două planete sau a uneia cu luna, constituiau fenomene 
diferite care puteau fi interpretate în mod felurit de astrologi şi reprezentau un 
teren imens în care îşi dădeau frîu liber inteligenţa, fantezia şi interpretările 
cele mai variate cu putință. Redăm, după traducerea lui P. K. Thompson (The 
Reports of the Magicianus and Astro-logers of Nineveh and Babilon, London, 
1900, p. 184, citat de A. Pannc-koek, Op. cit, p. 41) un text astrologie asirian: 
„Dacă planeta lui Marduk se arată la începutul anului, în acest an recolta va fi 
bogată, Mercur se arată în luna lui Nisan. Dacă el (Mercur) se apropie de 
steaua Li (Aldebaran) regele din Elam va muri.... Venus dispare la Apus. 
Dacă Venus este palidă şi dispare în luna Abu, va fi vărsare de sînge în Elam. 
Dacă Venus se arată în luna Abu la început pentru treizeci de zile, va fi ploaie 
şi recolta pămîntului va fi bogată. Dacă Venus se opreşte în locul său, zilele 
regelui vor fi lungi, în ţară va fi adevăr. ... Dacă Marte 
se vede în luna Duzu şi el este palid................. Dacă Marte stă mult şi este 
strălucitor, regele din Elam moare. Dacă Zeul Nergal în timpul cînd 
dispare, începe să slăbească devenind palid ca şi stelele de pe cer (= stelele 
fixe), el va fi milostiv cu ţara Akkadului. Dacă Marte este palid — aceasta 
este noroc, dacă e strălucitor e nenoroc. Dacă după Marte urmează 
planeta Jupiter, atunci anul va fi cu noroc ....ceenneee nea 

Dacă Jupiter se deplasează către Apus, locuirea va fi fără primejdii, pe 
pămînt va stăpîni pacea. El se arată înaintea lui Allul (constelația 
Racului)  ...... Dacă o stea mare ca un foc apare la răsărit şi dispare 
la apus, oştirea duşmană va birui". Se face menţiune despre o stea de foc, 
probabil un meteor: „După aceasta, cînd a sosit ceasul al doilea al nopţii, o 
stea imensă a strălucit de la nord Ia sud. Tîlcuirea ei este favorabilă pentru 
dorinţele regelui. Regele Akkadului va îndeplini menirea sa”. Tot astfel, 
într-o scrisoare de la un dregător Mar-istar către 

regele Asarhaddon ( 668 î.e.n) putem citi: „în luna întâia... eee în a 
29-a zi, Jupiter a apărut.... Acum a dispărut de pe cer de o lună şi cinci zile. 
în ziua a şasea a lunii a treia Jupiter a devenit vizibil în regiunea constelaţiei 
Orion; el a pornit să plece cu cinci zile după timpul său obişnuit. Aceasta se 
înţelege ca o înştiinţare: dacă Jupiter devine vizibil 

în luna a treia, ţara va fi pustiită şi pîinea va fi scumpă............... dacă Jupiter 
intră în Orion, zeii vor devasta ţara" (A. Pannekoek, Op. cit, p. 41—42). 


V. Astronomia babiloniană 


Astrologia akkadiană a stabilit în mintea mesopotamienilor legătura 
strînsă între mişcările planetelor şi soarta oamenilor de pe pămînt, dar nu a 
adus explicaţii logice mişcării planetelor printre constelaţiile zodiacale. Căci 
aceste mişcări păreau astrologilor că nu sînt regulate, nu ascultă de o lege 
precisă, nu se repetă după perioade cunoscute, ci planetele se mişcă în mod 
arbitrar după voinţa zeilor pe care ele o figurează. 

Odată cu prăbuşirea Imperiului Asirian şi cucerirea capitalei sale Ninive 
(606 î.e.n.), Babilonul devine capitala unui nou imperiu babilonian care, 
precum am arătat, sub regele Nabuchodonosor (604—561 î.e.n) îşi extinde 
puterea în toată Asia Anterioară, luînd astfel succesiunea imperiului asirian. 
Dar acest imperiu durează pînă la 539 cînd Babilonul este cucerit de Cirus, 
foarte probabil cu ajutorul preoților zeului Marduk care se împotriveau 
regilor noi ai Babilonului pentru că se închinau altor zei decît lui Marduk. De 
fapt şi Cirus şi succesorul său Cambise s-au purtat ca regi ai Babilonului, 
continuînd tradițiile vechii capitale meso-potamiene. Dar chiar după 
cucerirea Imperiului persan de către Alexandru Macedon, Babilonul rămîne 
capitală şi e cercetat cu multă osîrdie de „filozofii greci care au aflat în 
vechea sa cultură multe date ştiinţifice de cea mai mare însemnătate. Căci 
Babilonul a continuat să fie cel mai însemnat centru comercial şi cea mai 
înfloritoare capitală a unui imperiu, apoi cel mai mare focar de cultură de la 
Assurbanipal pînă la Alexandru cel Mare. 

în această situaţie este de înţeles de ce cercetarea astronomică a căpătat o 
mare însemnătate, adică căutarea legilor care conduc mişcările regulate ale 
planetelor. Pe de altă parte, în tot imperiul persan ce se întindea între trei mări 
(Marea Caspică, Marea Mediterană şi Golful Persic) domnea acum pace şi 
prezicerile despre războaie, lupte, conflicte, aşa cum Ic făceau astrologii 
deveniseră inutile şi inactuale. Apoi monarhii persani care nu se închinau lui 
Marduk şi lui Istar nu puteau fi deloc interesaţi de proorocirile astrologilor 
care arătau ce prevesteau aceşti 

zei şi aştrii lor. Aceasta n-a însemnat că preoţii—astrologi ai Babilonului au 
îmbrăţişat altă profesie, ci ei nu au mai făcut preziceri — care erau ignorate 
de monarhii achemenizi persani — ci au cercetat pe cer înainte căile pe care 
le urmează zeii lor figuraţi prin planete. Aceasta a devenit o obligaţie rituală a 
funcţiei lor de preoţi şi observaţiile astronomice au devenit ritualuri pe care 
preoţii trebuiau să le îndeplinească cu mare exactitate. Ei au determinat 
numeric poziția pe bolta cerească a planetelor față de stelele cele mai 
strălucitoare — pe cît le-a stat în putință — cu toate că în textele ce ne-au 
rămas nu se face menţiune de instrumente de observație. Astfel au apărut 
primii astronomi în sensul actual al cuvîntului. 

Nu ştim în ce direcţie s-au făcut aceste cercetări astronomice, fiindcă s-au 
păstrat doar unele rezultate şi nu cercetările astromice propriu-zise. Este 
posibil ca descoperirea de noi texte să îmbunătăţească mult cunoştinţele ce le 
avem despre astronomia babiloniană în epoca de fier. Astronomii preoți 
babilonieni sînt numiţi în cărțile sacre ale iudeilor, chal-deeni. La început 
chaldeenii formau o seminţie separată care locuiau în jurul oraşului Ur aşezat 
în ţara lor Chaldeea. Ei au dus lupte cu asi-rienii dar şi cu babilonienii pînă în 
anul 625 î.e.n. cînd regele asirian Nabopalasser a cucerit şi a nimicit 
Babilonul. Fiul acestui rege, Nabucho-donosor a devenit rege al Babilonului 
şi se pare că în timpul acestui monarh cele două seminţii semite s-au contopit. 
Dealtfel limbile lor erau aproape aceleaşi şi riturile şi moravurile lor nu se 
deosebeau cîtuşi de puţin. în orice caz apelaţia de chaldean capătă în Babilon 
o altă semnificaţie şi în Cartea lui Daniil cuvîntul „chaldean" înseamnă 
„astronom, astrolog" şi în general magician, „vrăjitor”. Este cu putinţă ca o 
mare parte din preoţii din Babilon să fi fost chaldeeni, dar fapt este că acest 
termen s-a prefăcut dintr-un nume de seminţie în denumirea unei profesiuni. 

Chaldeenii — astronomii babilonieni — foloseau la alcătuirea calen- 
darului, începînd cu anul 530 î.e.n. o perioadă de 8 ani, după un secol ei au 
introdus pentiu determinarea exactă a calendarului o perioadă de 19 ani, care 
a fost utilizată în mod constant începînd din anul 380 î.e.n. Precum am arătat 
astronomii babilonieni au început să facă sistematic tablouri de constelații 
stelare şi de poziţiile lor relative. Interesant de observat în numele acestor 
constelații este că denumirea lor babiloniană a fost preluată de grecii vechi şi 
au ajuns astfel pînă la noi care le folosim şi actualmente: Taurul, Gemenii, 
Regele, Scorpionul, Arcaşul (Sagi-tarius), Capricornul, Hidra. 

Este sigur că astronomii babilonieni au avut noțiunea împărțirii sferei 
cereşti în două jumătăţi căci ei notau comportarea „stelelor opuse" cînd 
Aldebaran răsare, Arcaturus, apune; cînd Pleiadele răsar, Scorpio- 

nul apune şi aşa mai departe. Preoţii astronomi babilonieni întocmiseră o listă 
a stelelor în jurul întregului cer, şi alături de aceste stele scriau o serie de 
numere care evident par a reprezenta distanţele lor consecutive, întrucît se 
cunoşteau ceasurile cu apă, inventate desigur de babilonieni şi preluate de 
greci, aceste cifre şi numere par a fi diferențe de timp între trecerile la 
meridian ale diferitelor astre. Se pare că astronomii babilonieni au folosit 
aceste diferenţe spre a citi pe cer înainte de căderea nopţii. Observînd un timp 
mai lung diferitele planete, astronomii babilonieni au putut stabili perioadele 
planetare care sînt destul de lungi. Pentru a explica înţelesul acestei expresii 
„perioadă planetară" trebuie ştiut ce sens are sintagma „perioada sinodică”. 
Planetei Jupiter îi trebuie 11,86 ani ca să-şi descrie orbita sa în jurul Soarelui. 
Prin expresia „perioada sinodică" se înţelege timpul care se scurge între două 
opoziții. Expresia „opoziţie" înseamnă că Jupiter sau o altă planetă ocupă pe 
cer o poziţie situată la 180° faţă de poziţia Soarelui, la fel ca şi stelele opuse, 
însemnate atît de conştiincios de astronomii babilonieni. Astăzi ştim că o 
„opoziţie" survine atunci cînd Soarele, Pămîntul şi Jupiter determină în spațiu 
o linie dreaptă, Pămîntul aflîndu-se între Soare şi Jupiter. Şi Pămîntul şi 
planeta Jupiter se rotesc în jurul Soarelui în aceeaşi direcție pe orbitele lor, 
dar Pămîntul avînd de străbătut o orbită scurtă are o viteză orbitală mai mare. 
Aşadar după o zi cele trei astre nu se vor mai afla pe aceeaşi dreaptă; 
Pămîntul va depăşi-o mergînd înainte iar Jupiter va rămîne înapoi. Pămîntului 
îi trebuie 365 */4 zile spre a se reîntoarce în acelaşi loc pe orbită dacă Jupiter 
ar fi nemişcat. Jupiter însă se mişcă şi el în acelaşi timp cu Pămîntul, deşi se 
mişcă mai lent, şi Pămîntului îi mai trebuie 34 de zile spre a-l ajunge din 
urmă. Aşadar linia dreaptă se va crea din nou după 399 zile şi aceasta este 
lungimea perioadei sinodice a planetei Jupiter. 

Perioadele sinodice ale celor cinci planete pe care le cunoşteau 
asiro-babilonienii sînt: Mercur 115,9 zile; Venus 583,9 zile; Marte 779,9 zile; 
Jupiter 399 zile şi Saturn 378 zile. Dar Jupiter de exemplu, la cea de-a doua 
opoziţie a sa se va afla pe un alt cîmp zodiacal decît acela din vremea primei 
sale opoziții. Astronomii asiro-babilonieni înțelegeau prin perioadă planetară 
intervalul de timp dintre acele opoziții în care o planetă apare în acelaşi cîmp 
zodiacal. Astfel Saturn are ca perioadă planetară 59 ani şi 2 zile (—6 zile); 
Venus: 8 ani — 2 zile (—4 zile). Anii sînt aici ani solari, numărul de zile este 
cel care trebuie scăzut sau adunat la corecție, zilele din paranteze sînt zilele 
care se adună sau se scad dacă acest calcul s-ar face în anii babilonieni de cîte 
12 şi 13 luni lunare (A. Pannekoek, Op. cit, p. 54—55). 

Un text cuneiform din epoca persană descifrat de F. X. Kugler spune: 
„Dilbat (planeta Yenus) se întoarce după 8 ani . . . vei scădea 4 zile . . . Gudu 
(Mercur) se întoarce după 6 ani" (Willy Ley, Op. cit. p.27). Care a fost scopul 
unor astfel de tabele care nu se puteau întocmi decît cu o observaţie 
astronomică atentă de decenii ? Acela de a răspunde la chestiunea unde va fi 
cutare planetă într-o anumită zi de exemplu la întrebarea: „Unde va fi Jupiter 
la 1 Mai ?" Se răspunde: „în constelația Taurus în cutare şi cutare punct”. 
Această precizare a poziţiei lui Jupiter în ziua de 1 Mai constituie ceea ce se 
numeşte o efemeridă, adică poziția planetei pe cer în cutare zi (hemera în 
greceşte înseamnă „zi") aşa cum o vedem de pe pămînt. 

Unitatea de măsură a unghiurilor pe care o foloseau astronomii chaldeeni 
se numea ammat corespunzînd la 2 Y> grade ale noastre şi era subîmpărțită în 
24 ubani. în acest sistem de unităţi zodiacul (360°) era împărțit într-o duzină 
de „semne" care corespundeau unor constelații. Fiecare semn avea o duzină 
de ammat iar fiecare ammat avea două duzini de ubani (360*= 12 semne 
zodiacale X 12 ammat X 2,5). Astronomii chaldeeni s-au interesat desigur 
de observarea şi prezicerea eclipselor. Ei au stabilit că după o eclipsă totală 
de lună, următoarea eclipsă totală de lună se produce după 41 sau 47 de luni. 
Şi ei au conceput un tabel cu eclipsele trecute şi viitoare care poate fi extins 
în ambele direcţii în mod nelimitat. Acest tabel reprezintă desigur o dovadă 
palpabilă că astronomia asiro-babiloniană ajunsese la o mare dezvoltare (cf. 
A. Pannekoek, Op. cit, p. 61). Se crede că aceste tabele cu data eclipselor de 
lună trecute şi viitoare au fost întocmite în epoca seleucidă (după anul 312 
î.e.n. de cînd începe era seleucidă), dar noi cunoaştem şi numele unora din 
astronomii care au întocmit aceste tabele. Pe unul din aceşti astronomi îl 
chema Kidinu şi el apare şi în Naturalis Historia a lui Pliniu cel Bătrîn sub 
numele de Cidenas, iar Strabon menţionează în Geografia sa pe astronomii 
chaldeeni: Kidenas (acesta e desigur Kidinu), Naburian-nuos şi Sandines. 

Cu toată măiestria lor de observatori ai astrelor şi de calculatori ai 
timpului în care planetele străbat cîmpul stelar, astronomii asiro-babi-lonieni 
sau chaldeeni cum li s-a spus mai tîrziu n-au depăşit niciodată alcătuirea tot 
mai exactă a efemeridelor. Desigur ei nu au dezvoltat un sistem astronomic 
fiindcă în calitatea lor de preoţi, trebuiau să urmeze vechile tradiții care 
puneau Pămîntul în centrul Universului şi planetele rotindu-se în jurul 
Pămîntului. Desigur astronomii chaldeeni nu au mai făcut preziceri 
astrologice ca asirienii, dar scopul lor — determinarea 

exactă a fenomenelor cereşti — a fost într-o mare măsură precizarea timpului 
şi momentului exact în care trebuiau să-şi îndeplin ască slujbele lor în temple 
spre adorarea zeilor lor. Calculele astronomice nu erau în ultimă esenţă decît 
o formă a cultului lor şi ei nu au dezvoltat un sistem astronomic coerent, 
limitîndu-se la explicaţiile puţin plauzibile ale cosmologiei lor mitice. 

Ultima tabelă cu conţinut astronomic care s-a găsit şi descifrat datează 
din anul 75 al erei noastre, după care dată au încetat, fără îndoială, 
observaţiile astronomice ale preoţilor chaldeeni. 


Matematica 


Matematica a început să constituie o preocupare însemnată în educaţia 
tinerilor încă din mileniul al II-lea în Mesopotamia. Căci de la sfirsitul 
ultimei dinastii sumeriene din Ur ni s-a păstrat o lucrare foarte populară în 
acea vreme şi din care ne-au rămas peste 21 tăblițe şi fragmente. Această 
lucrare descrie viaţa unui tînăr elev din „casa tăbliţelor”, şcoala acelor vremi. 
Principala osteneală în această şcoală era socotitul şi evidenţa calculelor, iar 
elevii scriau pe tăblițe de argilă calculele lor după care le aruncau. în această 
şcoală se pare că se rezolvau şi ecuaţii cu 2 necunoscute şi ecuaţii în care 
necunoscutele erau ridicate la pătrat. 

Tăbliţe cu conţinut matematic au fost găsite în Mesopotamia la mijlocul 
secolului al XIX-lea, dar savanții au crezut la început că nu e vorba de calcule 
ci de formule magice şi de o scriere criptică. De fapt s-au descoperit cîteva 
sute de mii de tăblițe de argilă cu calcule de tot felul, dat fiind că mulți dintre 
locuitorii vechii Mesopotamii făceau negustorie şi întocmeau nenumărate 
acte de vînzare şi de cumpărare; toate actele lor comerciale le consemnau în 
scris. Orientalistul francez F. Thureau-Dangin şi O. Neugebauer cu începere 
din 1916 au citit şi au început publicarea unui mare număr de texte 
matematice akkadiene. Totuşi nu au fost descifrate decît un număr foarte mic 
de tăblițe cu conţinut matematic. Protosumerienii scriind cu calamul lor de 
trestie aplicat 


în unghi ascuţit peste tăbliţa de argilă, făceau o elipsă Q pentru a indica 
cifra unu şi un cercw pentru cifra 10. Cind a început să se scrie cu un capăt 


prismatic al calamului cifra unu s-a scrisV, şi semnul pentru zece era aşa: 
<f/ 

în calculele lor sumerienii utilizau sistemul sexagesimal (bazat pe cifra 60) 
totuşi în unele cazuri se folosea şi sistemul zecimal (bazat pe cifra 10). 
Notarea numerelor prin cifre se făcea doar în textele de matematică şi de 
astronomie, în timp ce pentru alte texte se folosea un sistem mixt: scriind, de 
pildă, 345 ca „3 mc şi 45" unde ine însemna „o sută". Iniţial pentru notarea 
unor cifre mari foloseau submultipli scrişi în formă mărită. Un semn mare 
pentru 10 însemna 100, iar în sistemul sexagesimal 60. Două semne mari 
pentru 60 însemau 120, dacă la mijloc 


stătea şi semnul I0<^C £>atunci avea valoarea de 1200. Lin semn foarte 


mare pentru 10 însemna 3600. Deşi scrierea numerelor a evoluat prin mai 
multe feluri de notări şi simboluri diferite, în cele din urmă asiro-babilonienii 
au inventat sistemul pozițional al notării cifrelor, care a uşurat în mod 
covîrşitorscrierea numerelor. Prin înmulțirea a două semne 


aşezate în poziţii diferite: y şi <T se puteau nota absolut toate numerele. 
in felul acesta 21 se scria: <CKf adică se făcea o adunare. Alteori se 
utiliza si scăderea. în loc de !9 se scria 20-1 <ŢŢ unde *f 


se citea „fără". 


într-o epocă ulterioară akkadienii au început să grupeze semnele în grupe 
de cîte trei (trei era numărul simbolic al triadei aşa de des întîlnită în miturile 
lor). Sensul în care se scriau numerele era iniţial de sus în jos (ca şi scrierea 
protosumeriană), mai apoi s-a scris de la stînga la dreapta cum este sensul 
scrierii akkadiene în genera!. Se scriau Ia început grupurile mai mari de cifre, 
după ele cele mai mici. Prin grupări de semne se scriau toate numerele pînă la 
59 inclusiv, dar numărul 60 (care constituia baza sistemului de numerație 
sumerian) se nota prin 


acelaşi semn ca şi I, adică Y şi nu prin scrierea de şase ori a semnului 


pentru 10. Pentru a putea scrie 65, akkadienii adăugau 5 la dreapta semnului 
pentru 60 şi spre a nu citi ca I -| 5 = 6, lăsau un mic spaţiu între aceste două 
cifre 5 şi 60. 


Tot aşa în sistemul sexagesimal, 120, adică 60x2 se scrie prin aceleaşi 


Aemne ca şi 2, adică Y Y „totastfel 180 se scrie ca 60x3 | [ [. 

Dar aşa cum cititorul a putut să afle în capitolul despre scrierea akka-diană, 
multe din grafemelene akkadiene, erau homofone iar multe polifone. 'Tot 
astfel şi notarea cifrelor se putea citi în mai multe feluri, după cum am văzut 
acelaşi grafem însemnînd şi 1 şi 60. Dar prin introducerea sistemului 
poziţional, notarea cifrelor a devenit relativ mai 


simplă, căci numărul 10.921 ==3x 602+2x60 fi se scrieYYYYY 


însă această notare a unor cifre putea să însemne şi un număr de 60 de ori mai 
mare — 655.260 şi în general valoarea 60" X 10.921. Pentru fracţii existau 
semne speciale: 


)+ mii, )5pt -» $,  Jgf-% 


Semnul putea însemna şi — darsi m—. Valoarea reală a 
grafemei 

60 ' 602 
care indica un număr se deducea după sensul general al problemei. Desigur 
sistemul pozițional de notare a cifrelor nu era riguros la akka-dieni. Trebuie 
observat că akkadienii nu au cunoscut cifra 0 (zero), totuşi aveau un semn 
pentru ordinele absente cînd se scriau cifre. Acest semn folosit după anul 
1500 î.e.n., nu se înscria Ia sfîrşitul numerelor cum este zero. Semnul acesta 
era: J^> 


Sistemul sexagesimal akkadian facilita mult împărțirea care se efectua în 
acest sistem ca şi în sistemul nostru decimal. Nu erau necesare reguli speciale 
pentru operaţiile cu fracţii. Sistemul de numerație sexagesimal a fost preluat 
mai apoi de către astrologii şi astronomii statelor dia-dohilor din Asia 
Anterioară. De la ei acest sistem a trecut la noi şi se foloseşte şi actualmente 
pentru măsurarea timpului, dar şi a unghiurilor. Nu se poate stabili cu 
certitudine originea sistemului cu baze de numerație 60 (sexagesimal) dar 
dacă — aşa cum s-a afirmat — sistemul decimal a fost creat pe baza celor 10 
degete ale mîinii, trebuie să admitem că şi sistemul sexagesimal a pornit tot 
de îa numărarea celor zece degete ale mîinii care au fost socotite de şase ori 
la rînd. 


Operaţiile aritmetice 


Babilonienii în operaţiile lor matematice indicau numai rezultatul 
calculelor lor, fără să arate cum s-a ajuns la acest rezultat. Aceasta spre 

deosebire de papirusurile matematice egiptene care expuneau amănunţit 
modul cum s-a putut calcula şi ajunge Ia rezultatul arătat. în ceea a priveşte 
înmulțirea, akkadienii o efectuau la fel ca şi noi, înmulţind fiecare ordin în 
parte; aceasta spre deosebire de egipteni, pentru care orice înmulţire era o 
dublare. Pentru a putea face astfel de înmulţiri akkadienii aveau nevoie de 
table de înmulțire la fel ca şcolarii noştri, table gata scrise. Aceste table de 
înmulțire indicau produsul unui număr scris în capul colanei, cu toate 
numerele de la 1 la 20, apoi cu 30, 40 şi 50. Alături de table de înmulțire, 
akkadienii posedau tabele de valori reciproce, dar şi tabele pentru pătratele 
numerelor, cuburilor, apoi tabele de rădăcini pătrate, de rădăcini cubice şi de 
diferite puteri la care putea fi ridicat un număr dat. 


Problemele de aritmetică ce le întîlnim la babilonieni sînt extrem de 
felurite, atît prin conţinut cît şi prin nivelul gîndirii matematice întîlnit în ele. 
Cum akkadienii indicau numai rezultatul unei probleme fără să arate cum se 
ajungea Ia acest rezultat, era posibil ca pe o tăbliță mică de 8 X 4 cm? să se 
înscrie pînă la 200 de probleme. Dar problemele ce se puneau erau destul de 
complicate; de pildă se dădea un mare număr de probleme în care se cerea să 
se determine două numere în care produsul lor x X y = 600, apoi să satisfacă 
şi o a doua condiţie, care este dată prin expresii din ce în ce mai complicate 
începînd cu x -fy = = 50 pînă la 


24. 
e j 


-11 +1W-y) 2 + (x+y)} J =17.100 


toate aceste probleme avînd soluția x = 30 şi y = 20. Importantă era metoda 
de rezolvare a acestei ecuații şi nu atît rezultatul. Pe de altă parte, datorită 
faptului că akkadienii pronunțau grafemele sumeriene altfel decît în limba lor 
originară, păstrînd însă sensul acestora, adică datorită faptului că acelaşi semn 
grafic avea valori fonetice diferite, s-a putut trece uşor la ideea că lățimea nu 
este numai lățime ci orice mărime abstractă, în felul acesta akkadienii s-au 
ridicat pe încetul către treapta următoare de abstracție, pînă la algebră. Printre 
problemele de aritmetică, multe se referau la calcularea dobînzii pe care 
bancherii babilonieni o calculau la fiecare 60 de unități pe un an. Se plătea în 
general o dobîndă de 12 şekeli la 1 mină (adică la 60 şekeli) pe an. 

Geometria babiloniană 


Ca şi egiptenii, akkadienii aveau să măsoare întinderi de pămînt mai mult 
sau mai puţin vaste după fiecare inundație anuală a Eufratului şi a Tigrului, 
împărțind loturile de pămînt agricol care se cuveneau fiecărui proprietar. 
Akkadienii rezolvau pe cale aritmetică probleme referitoare la determinarea 
lungimilor şi ariilor parcelelor de teren, sau la problemele legate de volumele 
de pămînt excavate la săpături, ori la numărul de oameni necesari pentru 
lucrările de construcţie. Astfel de probleme de geometrie noi le rezolvăm 
actualmente cu ajutorul ecuaţiilor de gradul întîi (liniare) cu o singură 
necunoscută sau cu un sistem de ecuaţii liniare cu mai multe necunoscute. 
Babilonienii operau chiar atunci cînd numărul valorilor necunoscute era mare 
(pînă la 5 necunoscute) numai cu mărimile cunoscute şi nu cu cele 
necunoscute aşa cum se obişnuieşte în algebră. Metoda algebrică era utilizată 
de akkadieni doar în probleme de geometrie care duceau la ecuaţii pătratice 
sau la ecuaţii de grad mai înalt. 


Aşa-numita teoremă a lui Pitagora era cunoscută de akkadieni cel puţin cu 
1000 de ani înaintea lui Pitagora, şi este foarte probabil că acest gînditor grec 
care a călătorit şi a locuit mult în Egipt a preluat faimoasa teoremă de la 
babilonieni prin intermediul perşilor vechi care în vremea sa stăpîneau şi 
Egiptul şi Babilonia. De exemplu se calcula cantitatea de grăunţe necesară 
pentru însămînţarea unui cîmp de forma unui triunghi isoscel cu laturi date; se 
determina deplasarea orizontală a capătului inferior al unei bare verticale de 
lungime dată, atunci cînd capătul ei superior se lăsa cu o cantitate dată. De 
asemenea s-au găsit şi multe tăblițe pur geometrice care nu conţineau 
probleme concrete. Este sigur că akkadienii aveau cunoştinţe geometrice 
foarte serioase de vreme ce cunoşteau teorema lui Pitagora. Nu ne putem opri 
să facem reflecţia că gîndirea europocentrică, ce a căutat să facă din Europa 
centrul din care a izvorît cultura în lumea întreagă, a afirmat secole de-a 
rîndul, nu numai că Pitagora ar fi fost cel ce a descoperit faimoasa sa teoremă 
dar de pildă, că tiparul l-ar fi „inventat" Guttenberg, deşi el era cunoscut în 
China cu 500 de ani înainte şi se tipăreau cataloage de cărţi în jurul anului 
900 e.n. Pe de altă parte multe alte descoperiri în geometrie par a fi preluate 
de grecii vechi de Ia egipteni, date fiind contactele atît de strînse între greci şi 
locuitorii văii Nilului. 

Un interes deosebit l-au arătat babilonienii față de triunghiurile 
dreptunghiulare ale căror laturi sînt măsurate de numere întregi. într-o tăbliță 
s-au aflat 15 asemenea triunghiuri; astfel de tăblițe cu triunghiurile arătate 
mai sus, serveau desigur la scopuri practice. Cercetarea şi studi- 

erea acestor probleme legate de astfel de triunghiuri arată valoarea gîndirii 
matematice a akkadienilor pentru că astfel de probleme fac parte din teoria 
numerelor. 


Ecuatii babiloniene 


Pentru rezolvarea ecuaţiilor pătratice babilonienii aplicau un procedeu 
algebric în ultimă instanţă, numind „lungime" sau „lățime" şi produsul lor 
„suprafaţă” ceea ce noi am numi azi x şi y. Astfel, deşi babilonienii nu 
foloseau simbolurile algebrice pe care Ie utilizăm noi azi, ei rezolvau totuşi 
probleme prin metode algebrice. Căci rezolvarea acestor probleme urma un 
anumit plan, apoi problemele diferite erau reduse prin diferite metode Ia un 
tip unic, în fine pentru rezolvarea mecanică a lor existau reguli generale care 
aveau rolul formulelor folosite astăzi pentru rezolvarea ecuaţiilor de diferite 
grade. Atunci cînd unele probleme erau formulate ca probleme de geometrie, 
babilonienii operau cu aceste mărimi ca şi cum ar fi numere, adunau 
„lungimi" şi „suprafeţe" fără să se oprească la interdicţia de a aduna lucruri 
diferite între ele, ci socotind atît „lungimea" cît şi „suprafaţa” ca 
necunoscutele ecuaţiilor noastre x şi y. 

Nu cunoaştem exact modul cum extrăgeau babilonienii rădăcina pătrată a 
unui număr, dar putem să formulăm ipoteze asupra procedeului folosit. Este 
posibil să fi utilizat formula noastră 


fa2 +b? «a +b2/2» 


unde a este pătratul perfect cel mai mare cuprins în numărul de sub 
radical. Se poate de asemenea ca încercînd să determine valoarea lui 


3_ 2 

(care ştim că este 1,41) să fi luat ca o primă aproximație ~r — 1 + 

30 f f O 3 \s 15 
A---- , apoi după verificare să se fi oprit la —  =2+—pe care 

\2) 60 
au constat-o că este mai mare şi atunci să se fi stabilit la valoarea 
medie între aceste două valori, adică - 1+- -+1 -\---------- — 1 -—- 
21 60 601 60 


care reprezintă una din valorile aproximative ale lui Jr2 folosite de 
babilonieni. în tăbliţele cuneiforme babiloniene ne-au rămas notate probleme 
pe care noi le rezolvăm cu ajutorul ecuațiilor de gradul trei şi de asemenea 
tipuri speciale de ecuații de gradul patru, cinci şi şase care se reduc la ecuații 
de gradul doi şi trei. Şi în astfel de probleme 

se percepe clar că „lungimea", „lăţimea", „adîncimea", „volumul" sînt noţiuni 
abstracte corespunzînd necunoscutelor din ecuaţiile noastre. Probleme de 
genul, a x? -f- x? = c erau reduse la ecuaţia mai simplă de gradul doi x? + x? = 
d şi apoi x era determinat cu ajutorul tabelelor de rădăcini ale acestui tip de 
ecuaţii. Nu se poate spune ce i-a făcut pe babilonieni să efectueze această 
reducere dacă ei se bazau pe imagini geometrice, sau dacă ei gîndeau 
„algebric" aşa cum afirmă unii istorici ai matematicii. 

Tot astfel nu a putut fi elucidat procedeul de rezolvare a unor ecuaţii mai 
complicate încă, de forma 

ax’ -|-bx?+cx=d 

Tot aşa nu este limpede cum foloseau tabelele pentru rădăcinile ecuațiilor 

x +x =d 


Geometria babiloniană in lumina unor descoperiri recente 


într-o carte, dealtminteri remarcabilă, istoricul ştiinţelor O. Neuge-bauer 
(The Exact Sciences în Antiqaity, 2t ed. Brown University, Press, 1957) 
conchidea că babilonienii nu au considerat geometria ca o disciplină de sine 
stătătoare, ci doar ca o sumă de procedee pentru măsurători practice. Dar în 
1939 la Suza, în Iranul de azi, în vechea capitală a statului Elam s-au găsit 
noi tăblițe cuneiforme cu texte matematice. Acestea au fost descifrate şi 
publicate în 1950 de către un orientalist american, Bruius. Ori din aceste 
tăblițe reiese că nivelul cunoştinţelor geometrice ale akkadienilor era destul 
de ridicat. într-una din tăbliţele cuneiforme era rezolvată calcularea razei 
cercului circumscris într-un triunghi isoscel cu baza egala cu 60 si laturile 
egale cu 50; raza este egală 


cu 31 -)--- 
60' Pe altă tăbliță se cere să se afle raza unui cerc înscris într-un hexa- 
gon regulat de unde rezultă că în acest caz J/J (care este 1,73) este luat 
45 
egal cu 1 H------ 
60 
Dintr-o tăbliță se poate conchide că babilonienii foloseau următoarea 
valoare aproximativă pentru cifra II(pi) 
rr i 17 , 30 
11 «3 +-------- | ----- adică 
60 60% 


fi » 3,125 


327 


Pe alta dintre tăblițe se poate citi o ecuaţie care, după limbajul matematic 
actual, ar fi o ecuaţie de gradul 8. 

Pe baza tăblițelor descoperite la Suza se poate trage concluzia că nivelul 
cunoştinţelor matematice ale babilonienilor a fost cu mult mai ridicat decît 
părea în secolul al XIX-lea cînd nu erau cunoscute decît puţine tablete 
matematice. Faţă de cunoştinţele matematice ale egiptenilor (în măsura în 
care ne-au parvenit cîteva papirusuri matematice), cele ale babilonienilor par 
superioare, dar poate că această superioritate ține de faptul că s-au găsit 
puţine texte matematice egiptene şi nu putem să apreciem nivelul real al 
cunoştinţelor matematice ale vechilor egipteni. Dacă ar fi să judecăm după 
aplicaţiile matematicii în Egiptul faraonic, după construcțiile piramidelor, 
templelor şi palatelor colosale de pe valea Nilului ar trebui să conchidem că 
egiptenii aveau cunoştinţe matematice cu mult mai vaste decît operaţiile 
aritmetice elementare care s-au găsit în mormintele egiptene. în orice caz, 
sistemul de notație al numerelor la egipteni era cu mult mai unitar şi simplu 
(cf. Constantin Daniel, Civilizaţia Egiptului antic, Buc. 1976, p. 258 sq). 


Limba asiro-babiloniană (akkadiană) 


Limba vorbită de locuitorii semiţi ai Mesopotamiei era o limbă semită, cu 
o structură nu prea diferită de celelalte limbi semite care sînt dealtfel destul 
de asemănătoare între ele. 


în celebra listă a popoarelor din Cartea Facerii X, seminţiile din Asia 
Anterioară sînt împărțite în trei mari grupări, după cei trei fii ai lui Noe adică 
Sem, Ham şi Jafet. Acest fel de reprezentare a descendenţei antice, după un 
„moş" străbun patronim era singura folosită spre a se exprima apartenenţa 
națională şi etnică. Totuşi, cel ce a alcătuit acest catalog al popoarelor era 
interesat mai degrabă de relaţiile politice şi culturale dintre feluritele etnii şi 
mai puţin de înrudirea etnică propriu-zisă. Faptul acesta se poate constata din 
aceea că elamiţii şi lidienii erau socotiți fii ai lui Sem, în calitate de supuşi ai 
Imperiului asirian, cu toate că nu erau cîtuşi de puţin înrudiţi cu asirienii 
semiţi şi nici între ei. Pe de altă parte, cel ce a întocmit acest catalog al 
popoarelor din lumea antică, i-a socotit pe fenicieni ca descendenţi ai lui 
Ham, deci hamiţi, şi aceasta din cauza strînselor legături politice şi culturale 
ale fenicienilor cu egiptenii care erau hamiţi şi descindeau din Ham. 

în secolul al XVIII-lea un învăţat german Schlozer, căutînd un nume 
comun pentru aramei, evrei, abisinieni şi arabi ale căror limbi sînt apropiate, 
l-a ales în chip firesc pe acela de fii ai lui Sem, semiți. 

înrudirea între diferitele limbi semite a fost recunoscută încă din secolul 
al XVII-lea cînd s-a constatat cît de asemănătoare erau limba hieratică a 
abisinienilor, limba ghezi şi araba. Conceptul de unitate a limbilor semite a 
fost recunoscut cu mult înainte ca Bopp să arate unitatea limbilor 
indo-europeane şi înrudirea acestora cu sanscrita şi iraniana veche. De fapt în 
secolul al XTX-lea prin descifrarea inscripțiilor cuneiforme şi a scrierii 
sud-arabice (sabeene), ca şi a citirii unui mare număr 

de inscripţii feniciene, cunoştinţele noastre despre limbile semite s-au adîncit 
în mod considerabil. în secolul nostru însă, au fost descifrate inscripțiile 
cuneiforme scrise într-un alfabet consonantic, scrierea de la Ras Shamra 
(Ugarit) şi în deceniul al şaptelea a! secolului nostru, inscripţiile cuneiforme, 
foarte numeroase, scrise într-o altă limbă semită, eblaita — limba vorbită în 
statul-oraş Ebla. Pe de altă parte s-a admis ideea că toate popoarele ce 
vorbesc o limbă semită, la fel ca şi indo-europenii sau protoaltaicii (din 
altaică s-au despărțit limbile turcice, mongola şi manciuriana (tunguza) ori 
popoarele ce vorbesc limbile bantu din Africa de sud şi centrală — au alcătuit 
pe vremuri un popor unic, protosemiţii. 

Care a fost vatra de unde au pornit protosemiţii este greu de spus, în orice 
caz cercetările lingvistice nu sînt în măsură să dea un răspuns pertinent 
acestei întrebări. Totuşi ştim că în epoca istorică regiunile populate şi 
urbanizate ale Siriei şi ale Mesopotamiei au fost cotropite de triburi semite 
nomade ce soseau din deşertul arabic. Apoi în secolul al VII-lea al erei 
noastre aceleaşi popoare semite venind din Arabia au cucerit şi ocupat 
regiuni întinse din Africa de Nord şi Orientul de Mijloc. 

De aceea este foarte verosimil că semiţii ce s-au întins în Asia Ante-roară 
în neolitic, în epoca de bronz, apoi în cea de fier îşi aveau obirşia în 
Peninsula Arabică, iar Arabia este vatra de origine a popoarelor semite. însă 
de unde şi cum au ajuns semiţii în Peninsula Arabică este cu neputinţă de 
spus. 

Un număr însemnat de cercetători au susținut — în frunte cu egiptologul 
binecunoscut, Adolf Erman — că limba egipteană este şi ea o limbă semitică, 
care s-ar fi despărţit într-o epocă foarte veche de proto-semitică, şi în felul 
acesta se pot explica multe similitudini lexicale şi gramaticale dintre 
egipteana veche şi limbile semite propriu-zise. 


Caracterele specifice ale limbilor semite 


Putem sintetiza aceste caractere în următoarele elemente: 

a) — Rădăcinile cuvintelor semite sînt compuse în cea mai mare parte 
de trei consoane; 

b) — într-un cuvînt consoanele exprimă ideea generală, iar vocalele fac 
ca ideea generală să capete o semnificaţie specifică; 

c) Vocalele sînt supuse la mari schimbări într-unui şi acelaşi cuvînt 
datorită flexiunilor gramaticale (conjugare, plural, feminin, dual etc); 

d) — Lipsesc cu totul cuvintele compuse; 

e) — Pronumele sufix este folosit fie ca pronume posesiv (cînd e legat de 
un substantiv), fie ca obiect (cînd e legat de un verb); 

f) — Noţiunea de timp şi de mod a verbelor nu este precisă, ca în limbile 
europene moderne, ci foarte vagă; 

g) — Substantivul derivă din verb; 

h) — Substantivul are doar două genuri (masculin şi feminin), lipseşte 
neutrul ca în limbile indo-europene; 

i) Raportul de posesiune se exprimă într-un mod cu totul special prin 
aşa-zisul stat construct; 

j) — Alfabetul se compune numai din consoane pentru cea mai mare 
parte a limbilor semite (afară de asiro-babiloniană şi limbile abisiniene, ghezi 
şi amharică). Vocalele sînt omise sau înlocuite cu puncte în celelalte limbi 
semite; 

k) — Există în limbile semite o serie de consoane emfatice; 

1) Comparaţia la adjective nu se exprimă prin forme speciale; 

m) Verbele nu au decît două moduri, cel perfectiv (al acţiunii împlinite) 
şi cel imperfectiv (al acţiunii în curs de împlinire); 

n) Dar formațiunile verbale care exprimă cauzalitatea, acţiunea reflexivă, 
tranzitivă, jusivul etc. sînt numeroase; 

o) Particulele joacă un rol însemnat în toate limbile semite; 

p) Conjuncţiile şi prepoziţiile sînt puţin numeroase; 

r) Construcţia frazelor este extrem de simplă. De obicei primul cuvînt îl 
constituie verbul urmat de subiect şi de obiectul direct, căruia îi urmează 
complementul indirect. Cuvintele sînt adesea legate prin conjuncţia de 
coordonare și, care este mult utilizată. 

După descifrarea scrierii cuneiforme, eforturile semitologilor s-au 
îndreptat în direcția aprofundării cunoşterii limbii scrise din Mesopo-tamia. 
Prima gramatică a limbii asiro-babiloniene a fost publicată de lulius Oppert 
(1825 — 1905) în 1860, fiind cel dintîi care a făcut aserţiunea că creatorii 
scrierii cuneiforme nu erau semiţi ci alt popor, care vorbea o limbă nesemită, 
lucru dovedit de sistemul vocalelor din această scriere. Dar el a fost contrazis 
categoric de I. Halevy (1827—1897) care vedea în scrierea şi limba 
sumeriană un sistem de criptografie al preoților din Babilon, şi cu puţin timp 
înainte de moarte a publicat un „Precis  <Tal-lographie 
assyro-babylonieenne", Revue semitique, voi. XVIII — XIX, 1910, - 191). 

Orientalistul german Fr. Delitzsch a publicat, la sfîrşitul secolului al 
XIX-lea o gramatică asiriană (Assyrische Grammatik, Leipzig, 1889) apoi un 
dicționar asirian (Assyrisches Handworterbuch, Leipzig, 1896), în fine o 
chrestomaţie asiriană (Assyrische Lesestiicke, Leipzig, 1896). Aceste lucrări 
au constituit fundamentele pe care s-a clădit asirologia, dar astăzi gramatica 
sa s-a învechit, căci a fost scrisă pe baza unor texte 

asiriene şi babiloniene tardive. Către sfîrşitul secolului al XIX-lea asiro-logia, 
ca ramură a orientalisticii, s-a îndreptat în trei direcții: 

a) Publicarea de texte: Cele mai însemnate fiind acelea editate de H. 
Rawlinson (The Cuneiform Inscriptions of Western Asia, voi. I — V, London, 
1861 — 1909). La publicarea acestor texte cuneiforme a contribuit în cea mai 
mare parte un tînăr gravor autodidact, care a învăţat singur asiro-babiloniana, 
George Smith (1840—1876). Colecţia de texte cuneiforme se publică în 
continuare şi acum la Londra, numele colecţiei fiind: Cuneiform Texts from 
Babylonian Tablets in British Museum şi au apărut mai multe zeci de volume 
pînă în prezent. Tot texte cuneiforme se publică la Paris de către Muzeul 
Luvru (Departament des antiquites. Textes cuneiformes). 

b) Publicarea cu transcriere şi traducere a textelor cuneiforme a dus la o 
cunoaştere foarte precisă a foneticii, morfologiei şi a sintaxei limbii 
asiro-babiloniene, a diferitelor ei dialecte, dar şi a istoriei limbii cu 
schimbările ce s-au produs în decursul atîtor secole. Pe temelia textelor 
cuneiforme publicate au putut fi scrise gramatici mai complete cum ar fi 
aceea a lui A. Ungnad (Babylonisch Assyrische Gramatik — Miin-chen, 
1906, urmată de o nouă ediţie în 1926 şi o ultimă ediţie în 1949 a sa) sau a lui 
B. Meissner (Kurzgefasste assyrische Grammatik, Leipzig, 1907), urmate de 
acelea a lui G. Ryckmans (Grammaire accadienne, Louvain, 1938) a lui W. 
von Soden (Grundriss der akkadischen Grammatik, Roma, 1952); 

c) în fine, a treia direcţie în care s-au îndreptat eforturile orientaliş-tilor a 
fost tipărirea de lucrări lexicografice. în 1926 după moartea autorului apare 
un Babylonisch-assyrisches Glossar, Heidelberg, 1926, al lui C. Bezold, iar 
zece ani mai tîrziu A. Deimel publică un Akkadisch-sumerisches Glossar, 
Roma, 1937, în care sînt cuprinşi şi termenii sumerieni. Acelaşi autor 
publicase un dicţionar sumerian (A. Deimel, Sume-risches — Lexikon, 
Roma, 1925 — 1937). 

Un dicționar al limbii asiriene în mai multe volume este publicat de 
Institutul de Studii Orientale al Univerităţii din Chicago ( The Assyrian 
Dictionary of the Oriental Institute of University of Chicago, sq, Editorial 
Board J. Gelb et alii, Chicago, 1956). De asemenea un mare dicţionar al 
limbii akkadiene este publicat de W. von Soden la Wiesbaden, în R.F.G. (W. 
von Soden, Akkadisches Handworterbuch, Wiesbaden, Lief. 1-2, 1959, 
sq.). 

în limba rusă a apărut sub redacţia lui V. V. Struve opera lui L. A. Lipin, 
Limba akkadiană (asiro babiloniană)., Dicţionar, Leningrad 1957. 

Fonetica limbii asiro-babiloniene prezintă unele caractere speciale, 
fiindcă există în ea influenţa limbii sumeriene. Apoi scrierea cuneiformă este 
foarte conservatoare şi păstrează foneme care nu au mai fost 

utilizate în mileniul H şi I î.e.n. Vocalele asiro-babiloniene sînt a, e, i şi u, 
vocale care există şi în celelalte limbi semite, cu excepţia vocalei e. Aceste 
vocale pot fi lungi sau scurte. Dintre diftongi doar ai se întîlneşte în 
akkadiană. în ceea ce priveşte consoanele akkadiene, acestea sînt cele din 
limbile semite, dar sub influenţa limbii sumeriene numărul consoanelor în 
akkadiană se reduce. în akkadiană, există semne grafice pentru 18 consoane 
(în afară de 2 semi-consoane) iar în paleo-akkadiană par a fi existat încă 2 
semi-consoane (s şi c) pentru care nu existau grafeme speciale. 

în limba akkadiană apar modificări ale vocalelor sub influenţa altor 
vocale, şi aceasta atît în asiriană cît şi în babiloniană. Se pare că această 
tendinţă de armonie a vocalelor s-a realizat sub influenţa limbii sumeriene 
(armonia vocalelor este binecunoscută în limbile turcice în special şi în cele 
ugrofinice, în ungară de pildă). Asimilarea consoanelor este frecventă în 
akkadiană, şi ea poate fi regresivă sau progresivă. De asemenea în akkadiană 
vocalele se modifică uneori sub influenţa consoanelor. Aşa de ex. în asiriană 
vocala cazului genitiv i poate să se transforme în e (i>e) înaintea consoanei 
m, şi rămîne tot e, chiar atunci cînd m cade. Tot aşa vocalele scurte 
neaccentuate aşezate între două consoane arată tendință de a dispare, 
rapasum „vast, spaţios" > râpsu (m). Vocalele scurte neaccentuate la sfîrşitul 
unor cuvinte cad adesea, dacă prin căderea lor nu rezultă apariția a două 
consoane într-o silabă. Astfel prepoziţiile „ana” către, la „mo" în, „eli” „la”, 
adi „pînă" devin „an, in, elşiad”. 

Eliziunea, eliminarea vocalei terminale dinaintea altei vocale cu care 
începe cuvîntul următor se întîlneşte în akkadiană cum se găseşte de 
asemenea şi coalescenţa, adică crearea unei noi vocale din două vocale care 
se învecinează. Vocalele lungi neaccentuate la sfîrşitul unui cuvînt devin 
vocale scurte: de ex. sufixul ce indică plurarul u se preface în u (scurt). în 
cuvintele sumeriene se arată uneori căderea începutului silabei inițiale a 
cuvîntului ikkillu „strigăt" şi killaka „strigătul tău". La sfîrşitul cuvintelor 
consoanele au tendinţa de a cădea, prelungindu-se vocala în acest scop. Pe de 
altă parte în paleo-akkadiană consoanele b şi p se diferenţiau puţin, cel puţin 
grafic. 

Lexicul limbii akkadiene este foarte variat şi foarte bogat, şi în zilele 
noastre nu s-a putut face un inventar complet al acestui lexic din cauza 
abundenței termenilor săi. Fără îndoială există cîteva zeci de mii de cuvinte 
akkadiene cunoscute; iar dicționarul mai sus menţionat al Institutului de 
Orientalistică din Chicago cuprinde peste 30 volume. Trebuie spus însă că 
multe cuvinte akkadiene nu au ajuns pînă la noi, fiindcă un imens număr de 
texte s-au pierdut împreună cu oraşele sau oamenii ce le-au întocmit. în 
decuisul istoriei sale multiseculare limba akkadiană s-a modificat; multe 
cuvinte vechi au ieşit din uz şi au pierit 

din fondul său lexical. Multe alte cuvinte au fost preluate din limbi străine, în 
special din sumeriană, multe alte cuvinte s-au modificat, schimbîndu-şi 
structura sau semnificaţia inițială. 

Dar limba akkadiană este cea mai veche din limbile semite cunoscute, şi 
doar limba eblaită, limba găsită în scriere cuneiformă pe tăblițe de argilă în 
ruinele cetăţii Ebla, pare a avea aceeaşi vechime sau a fi mai veche decît 
akkadiană. Multe cuvinte care se referă la viaţa socială, la procesele de 
muncă, la religie, la credinţă, la obiceiuri sînt termeni semiţi cunoscuţi şi în 
alte limbi semite. 

Astfel, dintre termenii semiţi comuni tuturor limbilor semite se poate cita 
rădăcina: 7c/,a mînca", aklu „pîine", nkullu „furaj", akilu „mîncă-cios", 
ukultu „hrană" etc. Totuşi o serie de cuvinte akkadiene sînt proprii acestei 
limbi, create de akkadieni înşişi după aşezarea lor în Mesopotamia. 
împrumuturile din limbi străine akkadicnei sînt numeroase; în primul rînd din 
sumeriană au fost preluate cuvinte compuse ca de ex: ekallu (m) „palat" < 
sum. e „casă" + gal „mare" sau elallu (m) „urcior" < sum. e „apă + lai „a 
purta" sau au fost preluate cuvinte sumeriene care au suferit preschimbări; ex. 
sum. buzur taină" > akkad. puzru (m) sau sum. zabar „bronz" > akkad. 
siparru (m); sau din sumeriană mu „nume" + sar „a scrie" > akkad. musar 
„Înscris, act". 

Adesea în cuvinte preluate din sumeriană există tendinţa de asurzire a 
unor consoane sonore şi de sonorizare a consoanelor surde sumeriene. Dar 
alte cuvinte sumeriene nu sînt modificate în akkadiană. Ex. sumer. agam 
„baltă" > akkad. agammu; sumer. aga „coroană" „tiară" > akkad. agu; 
sumerianăsatam „administrator al gospodăriei unui templu" ; akkadiană 
satam (de unde în ebraică Satan). Unele denumiri geografice sînt calcuri 
traduse din sumeriană. De ex. numele sumerian al Babilonului ka „poartă” 
dingir „zeu" (poarta zeului" Kadingir) > akkad. bab „poartă Ui „zeu" 
Babilon. 

în afară de cuvinte sumeriene au fost preluaţi în akkadiană termeni hurriți, 
elamiţi, kasiţi şi iranieni. Limba akkadiană, ca orice limbă semită, evită 
cuvintele compuse; nu există în akkadiană verbe compuse, nici substantive 
compuse de origine semită. în schimb se folosesc prefixe, afixe şi sufixe 
pentru crearea unor termeni noi, din rădăcinile vechi ale limbii. O altă 
caracteristică a lexicului akkadian este marea extensiune luată de sinonimie, 
deci numeroasele sinonime, iar pe de altă parte multiplicitatea semnificaţiilor 
unui termen. Unul şi acelaşi cuvînt are foarte numeroase sensuri. 

Caracterele gramaticii akkadiene sînt destul de particulare şi merită să 
fie subliniate. în forma ei clasică limba akkadiană este o limbă flexionară, 
deci cu declinaţii şi conjugări, dar cu multe elemente de aglutinare, 
păstrîndu-se însă totdeauna rădăcina cuvîntului neschimbată. 

Totuşi, mai tîrziu, limba akkadiană a pierdut categoria gramaticală a cazului 
de declinare, în unele cazuri chiar genul şi numărul dual existent în akkadiană 
veche. Substantivele pot semnifica ființe vii 'abu (m) tată" imeru, (m) 
„măgar"; obiecte neanimate abnu (m) „piatră, irşitu (m) „pămâînt" sau obiecte 
fabricate de om: bitu (m) „casă", samnum „grăsime". Toate aceste substantive 
mai sus citate fac parte din fondul comun de termeni semiți care se regăsesc 
şi în ebraică şi în aramaică. Substantivele masculine nu au o terminaţie care 
să le indice genul; ex. mar-u (m) „fiu" bel-u (m) „stăpîn"; dar substantivele 
feminine au un -/ final care indică femininul cf: mart-u (m) „fiică, belt-u (m) 
„stăpînă". în akkadiană nu există gen neutru. Se înregistrează în akkadiană 
trei numere: singular, plural şi dual. 

în babiloniana primei dinastii (1894—1595) akkadiană are declinări: la 
singular există cazul nominativ, genitiv şi acuzativ, la plural şi la dual există 
cazul direct (nominativ) şi indirect (genitiv şi acuzativ). Alte cazuri ale 
declinării — de pildă dativ pentru pronume şi vocativ pentru substantive — 
s-au păstrat numai uneori. Cu ajutorul prepoziţiilor se construiesc în 
akkadiană raporturile exprimate de cazurile declinării în greacă şi în latină. 
Spre deosebire de celelalte limbi semite, în akkadiană nu există articol, dai 
substantivul este definit fie cu ajutorul pro-numelor sufixe la cazul genitiv, 
fie prin alte substantive, fie cu ajutorul pronumelui demonstrativ. 

în ceea ce priveşte substantivele akkadiene — ca şi în celelalte limbi 
semite — ele pot fi la status absolutus (substantiv care nu este urmat de un 
altul la genitiv sau de un prenume sufix) sau la status constructus (substantiv 
urmat de un altul la genitiv, sau de o piepoziţie, ori de un pronume posesiv). 
La status constructus (substantiv urmat de un genitiv) în akkadiană, ca şi în 
celelalte limbi semite, se modifică nu cel de al doilea substantiv (ca în latină 
dominus terrae „stăpînul pămîntului" sau în română „pămîntului" fiind la 
genitiv ca şi terrae; Ex. belu (m) „stăpîn" dar belbiti (m) „stăpîn al casei" 
(status constructus bel); isdu (m) „temelie" dar isid same „temelie a 
cerurilor”. 

în afară de aceste două statusuri, gramatica akkadiană cunoaşte un status 
indeterminat şi un status predicativ al substantivelor. Adjectivele se acordă 
în gen şi număr cu substantivul pe care îl califică, iar pe de altă parte au şi ele 
aceleaşi statusuri. Cît priveşte numeralele, în limba akkadiană se amestecă 
două sisteme de numerație: cel vechi semit, care are la bază zecile, şi cel 
sumerian, care este întemeiat pe cifra 60. în afară de aceasta, cifrele se scriu 
prin logograme, care nu au fost încă descifrate complet, astfel că despre 
multe numere nu ştim cum se pronunţau. Astfel numerele între 11 şi 19, la 
statusul absolut al lor, nu sînt cunoscute în scriere silabică. Tot aşa în scriere 
silabică nu se ştie cum se 

pronunţau cifrele între 60 şi 90 în sistemul decimal. Se cunoaşte însă în 
sistemul care are la bază cifra 60. 

Pronumele în limba akkadiană este: personal, demonstrativ determinativ, 
relativ, interogativ, nedeterminativ şi pronume posesiv. Cea mai mare parte 
dintre aceste pronume se diferențiază prin gen şi număr, iar unele sînt 
pronume personale. 

Verbul constituie şi în limba akkadiană, ca şi în celelalte limbi semite, 
osatura esențială a limbii. Verbele akkadiene pot să fie grupate în patru 
categorii esenţiale: 1) Verbele aşa-zise tari care au un radical format din trei 
consoane; este verbul „normal" care domină celelalte categorii; 2) Verbele 
aşa-zise slabe, care derivă iniţial cel puţin dintr-un radical verbal cu două 
consoane care piin adăugarea la început, la mijlocul sau la terminația 
verbului a unei consoane slabe, a făcut ca verbul astfel constituit să fie 
înglobat schemei verbului cu trei consoane. Totuşi consoana „slabă" se 
dovedeşte insuficient.de rezistentă şi cade, iar vocalele ce aparțin impropriu 
acestor verbe devin lungi; 3) Verbe slabe de două ori sau de trei ori, verbe 
formate din radicale cu două sau chiar trei consoane slabe; 4) Verbe cu patru 
consoane, formate dintr-un radical cu patru consoane, dintre care una poate fi 
slabă. Este important de notat că o mare parte din verbele „tari" s-au format 
din verbe cu radicale constituite inițial din două consoane cărora li s-a 
adăugat o a treia consoană tare. 

Verbul se împarte în forme finite şi forme nominale. Formele finite în 
akkadiană se conjugă şi se modifică după persoană, număr şi gen. Formele 
nominale (participii, infinitive) se declină ca şi substantivele. Dar la infinitiv 
se deosebeşte doar cazul, dar nu şi genul şi numărul. Conjugarea verbului 
akkadian se face cu ajutorul elementelor pronominale, care se leagă prin 
prefixe şi sufixe. Categoria timpului este mult mai complicată în akkadiană 
decît în celelalte limbi semite. Căci în celelalte limbi semite, în arabă, 
aramaică veche, ebraică, verbul are două diviziuni esenţiale în timp: categoria 
perfectului (acţiunii împlinite) şi categoria imperfectului — viitor (a acţiunii 
neîmplinite, neterminate). Iniţial şi pentru akkadiană categoria timpului, aşa 
cum este definită în limbile indo-europene, nu exista, ca şi în celelalte limbi 
semite. Dar în locul celor doi „timpi" „perfect şi imperfect" din celelalte 
limbi semite, în akkadiană există patru „timpi" (sau mai exact modificaţi ale 
verbului). Trei din aceste modificaţii sau timpuri, prezentul, preteritul şi 
perfectul se conjugă cu prefixe, iar ultima, permansivul se conjugă cu sufixe. 
în privința modurilor conjugării, akkadiană are un mod indicativ, unul 
imperativ, modul optativ (predicativ), un mod allativ (sau ventiv), şi modul 
subjonctiv. Corespunzînd „formelor verbale" (engleză: stems, rusă nopo/iBi; 
lat. conjugationes ) kal, niphal, piei, pual, hiphil, hophal sau 

hithpael din gramatica ebraică, în akkadiană există următoarele „forme 
verbale": Iı? (care dă sensul iniţial al verbului); IX, (cu dedublarea celei de-a 
2-a consoane din radical, are sens intensiv); IIlj (posedă prefixul sa — şi are 
sens cauzativ; — IV; posedă formativul — n — şi are sens pasiv); forma 
verbală cu infixul — t(a) — (aşezat după prima consoană radicală, are sens 
pasiv şi exprimă reciprocitate); în fine forma verbală cu infixul — fan (a) — 
(aşezat după preformativ are sens iterativ). Adverbele akkadiene sînt 
numeroase şi sînt folosite adesea pentru a indica timpul unei acţiuni verbale, 
înlocuind astfel timpurile din conjugarea verbelor. Alte adverbe arată modul 
cum se îndeplineşte o acţiune şi locul ei. Prepoziţiile akkadiene sînt folosite 
frecvent urmate de pronume sufixe sau substantive la cazul acuzativ sau 
genitiv. Multe din prepozițiile akkadiene sînt compuse. 

Conjuncţiile akkadiene sînt însă puţine, cele mai frecvente fiind u „şi, iar, 
de asemenea", apoi u (lung) „sau”. 

Sintaxa akkadiană este mult influenţată de cea a limbii sumeriene. De 
exemplu ordinea cuvintelor în akkadiană nu este ca în limbile semite vechi: 
verb, subiect, obiect ci subiect, verb, obiect. Propoziţiunea (fraza) nominală 
nu utilizează verbul „a fi" akkadian marduk — me sarru „(zeul) Marduk este 
rege"; Samas abum (zeul) Samas este tata; tukultăni hi atta „speranţa noastră 
eşti tu." 

în propoziţiunea verbală predicatul este exprimat de un verb ce se conjugă: 
ex. Samas din — su aj idin (zeul) Samas fie ca tribunalul lui să nu judece; 
spre deosebire de vechea ebraică, în akkadiană propozi-ţiunile subordonate 
depinzînd de o propoziţiune principală sînt cu mult mai numeroase şi se 
întîlnesc mult mai frecvent; în special în textele juridice şi economice 
întîlnim deseori fraze compuse din numeroase propoziţiuni secundare. 

Studiul limbii akkadiene continuă şi actualmente, existînd încă zeci de 
mii de tăblițe cu scriere cuneiformă care nu au fost încă descifrate, iar pe de 
altă parte marile dicţionare ale limbii asiro-babiloniene nu au fost încă 
terminate. 


Scrierea 


Scrierea folosită de asirieni şi de babilonieni a fost preluată de la 
sumerieni, care scriau şi ei cu aceeaşi scriere cuneiformă, termen derivat din 
aceea că acest scris avea forma de cui, de pană de despicat lemne (de la lat. 
cuneus-i „pană de despicat lemnele"). Semnele scrierii cuneiforme sumeriene, 
care au trecut apoi la multe civilizaţii din Orientul de Mijloc, arată ca formaţii 
de cuie, de pene de despicat, triunghiulare, orînduite cu o mare regularitate şi 
înscrise pe plăcuţe de argilă. Scribul care trebuia să scrie pe aceste plăcuţe 
ținea strîns în palmă o frîntură de trestie al cărui capăt era tăiat ascuţit, şi 
lovea cu lovituri scurte şi repezi pe o plăcuţă de argilă moale semnele acestei 
scrieri cuneiforme, întipăririle acestei bucăţi de trestie, tăiate, ca un triunghi 
ascuţit la capătul ei, aveau forme de pene de despicat, de cuie triunghiulare. 
După ce se scria astfel pe tăbliţa de argilă moale, ea putea fi lăsată la uscat la 
aer liber, sau la soare, ori era pusă într-un cuptor căpătînd astfel o tărie şi o 
rezistenţă care o făcea aproape indestructibilă. 

Este mai exact să numim această scriere sumeriano-akkadiană, decît 
asiro-babiloniană fiindcă ea a fost creată probabil de sumerieni, preluată apoi 
de akkadienii semiţi (adică asiro-babilonienii), în fine s-a răspîndit în toată 
Asia de Apus şi Orientul de Mijloc. într-adevăr scrierea sumero-akkadiană a 
fost împrumutată de eblaiţi — locuitorii semiţi ai cetăţii Ebla, care a fost 
înfloritoare în mileniul al III-lea î.e.n., şi de la care ne-au rămas zeci de mii 
de table de argilă cu scriere cuneiformă care nota o limbă semită, eblaita; apoi 
scrierea cuneiformă a fost preluată de hittiți, de fenicienii de la Ugarit 
(Ras-Shamra), de locuitorii regatului Urartu în nordul Asiriei, pe teritoriul 
vechei Armenii; apoi a fost folosită de elamiţi (locuitorii ţării Elam, la răsărit 
de Mesopotamia, pe teritoriul Iranului actual), de perşii imperiului 
achemenid şi de alte popoare. 

Desigur difuziunea scrierii cuneiforme a fost ajutată de uşurinţa cu care se 
puteau obţine materialul şi ustensilele necesare scrisului, adică tăblița de 
argilă şi bucata de trestie tăiată. Pe de altă parte soliditatea şi 
cvasi-indestructibilitatea tăbliţelor de argilă au contribuit la folosirea scrierii 
cuneiforme în tot Orientul de Mijloc, aşa cum o dovedeşte faptul că nici 
scrierea pe papirus, nici cea pe pergament sau piele folosită de scribii 
arameeni ai Imperiului Persan nu au înlăturat scrierea cuneiformă, care s-a 
menţinut pînă în sec. T al erei noastre. în ceea ce priveşte originea scrierii 
cuneiforme, este neîndoios că a fost precedată de un stadiu picto-grafic, în 
care scribii desenau obiecte, ființe, plante, aşa cum se prezintă hieroglifele 
egiptene în ideogramele lor. Aceste reprezentări deformate stilizate poate, au 
dus în cele din urmă la scrierea cuneiformă. înşişi babilonienii îşi dădeau 
seama de această evoluţie căci într-o tăbliță din secolul al XI-lea î.e.n, 
scribul a indicat în dreptul fiecărui cuvîntîn cuneiforme, pictogramele care 
i-ar fi dat naştere. 


I. Scrierea protosumeriană 


în straturile arheologice cele mai vechi din Mesopotamia au fost regăsite 
o serie de tăblițe cu scriere pictografică. în mileniul al IV-lea s-au putut 
distinge trei perioade separate, numite de arheologi după locurile (siturile) 
tipice săpăturii: El Obeid (lîngă vechea aşezare sumeriană Ur, de unde ar fi 
fost originar Abraham); Warka (alături de marele stat-oraş sumerian Uruk) şi 
Djemdet Nasr (nu departe de statul-oraş Kiş). Perioada El Obeid este cea mai 
veche, cea numită Djemdet Nasr cea mai recentă şi ea a precedat imediat 
perioada din care avem liste de regi şi numeroase documente scrise. 

în timpul perioadei Warka IV (către jumătatea mileniului IV) scrierea 
apare în Mesopotamia şi anume în perioada Warka IV b au fost găsite 
documentele cele mai vechi de scriere mesopotamiană. în perioada Warka, 
Warka I este cea mai recentă, căci numerotaţia se face plecînd de la sol; iar 
Warka IV cea mai veche. în cadrul perioadei Warka IV cea mai recentă este 
stratul Warka IV a, urmîndu-i apoi b şi c. Perioada Djemdet Nasr corespunde 
perioadei Warka III şi Warka II, iar după aceasta din urmă, urmează perioada 
dinastică arhaică sumeriană. în tot cursul acestor perioade s-au regăsit 
numeroase tăblițe cu scriere pre-cuneiformă ideografică. 

în această epocă scribul foloseşte tot tăblițe de argilă, dar şi piatră şi 
metal. El scrie cu o frîntură de trestie (calam după numele său grecesc) mai 
lungă şi mai subţire decît cea folosită în scrierea cuneiformă propriu- 

zisă. Cu acest instrument scribul înscrie pe argilă linii ovale, drepte, 
necurbate şi frînte, adică adevărate desene — similare ideogramelor egiptene 
de pildă — care sînt cu totul diferite de penele de despicat ale scrierii 
cuneiforme. Pentru a marca cifrele se folosesc mici instrumente cu vîrful 
rotunjit. Semnele folosite de această scriere pre-cuneiformă sînt foarte 
numeroase, şi se apreciază că pentru perioada Warka IV au fost peste 2000. 
Pe de altă parte forma acestor semne este constantă şi nu variază prea mult. 
Printre aceste semne unele figurează obiectele obişnuite, diferite personaje, 
părți ale corpului, animale, plante etc, pe cînd altele — cele mai numeroase 
— sînt foarte schematizate. 

Este foarte probabil că în perioada Warka IV fiecare semn este o 
ideogramă, adică are numai valoare de reprezentare a unui obiect şi nu are 
valoare fonetică, nu sîntem în prezenţa unor fonograme. Tot astfel scrierea 
aceasta, pe care mulţi cercetători au numit-o proto-sume-riană, pare să nu 
înregistreze gesturile umane — aşa cum face scrierea egipteană hieroglifică şi 
cea chineză — lipsindu-se astfel de un mijloc excelent pentru a reprezenta 
idei abstracte. 

Dar scrierea proto-sumeriană din perioada Warka IV evoluează şi semnele 
acestei scrieri se modifică în chip profund. Căci scribul vrea să scrie mai 
repede şi el constată că pe argilă proaspătă este mai uşor de imprimat semne 
rotunde cu un fel de preducea decît să traseze linii, mai ales curbe şi ovale cu 
o bucăţică de trestie efilată. De aceea va întrebuința un instrument intermediar, 
între trestia ascuţită subțire şi preduceaua, cu care imprimă cercuri; el se va 
folosi de o trestie tăiată în triunghi la capătul ei inferior, trestie mai lată cu 
care mai degrabă se imprimă pene de despicat pe argilă decît se trag linii. în 
felul acesta scrierea proto-sumeriană devine pe încetul scriere cuneiformă şi 
semnul scris nu mai corespunde desenului obiectului pe care vrea să-l 
reprezinte, pentru că schema formată din aceste pene de despicat nu mai 
evocă deloc obiectul pe care îl semnifică. Imaginea pierde orice fel de raport 
cu realitatea pe care vrea să o indice în scriere. 

O altă cauză ajută această transfigurare a grafemelor scrierii Warka IV, 
înclinarea grafemelor într-un unghi de 90° (drept) spre stînga, astfel că obiecte 
verticale (plantele de pildă) sînt figurate culcate orizontal; iar obiectele culcate 
(peştii, de pildă) sînt reprezentaţi ca drepte verticale. Această schimbare a 
orientării scrierii derivă din faptul că linia orizontală a scrierii se substituie 
coloanei verticale. în textele mai lungi ale scrierii protosumeriene Warka IV 
linii orizontale delimitează spaţii suprapuse vertical; ordinea este de sus în jos. 
Aceste spaţii suprapuse sînt uneori divizate prin linii verticale în coloane 
separate care se citesc de la dreapta la stînga. Spre a putea înscrie semnele 
scrierii, scribul ţinea tăbliţa de argilă în mîna stînga, oblic, într-un unghi de 
45 ° aproximativ. Atunci 

cînd a început să întrebuinţeze tăblițe mai mari pe care nu le putea ţine în 
mînă, el a aşezat tăbliţa în faţa sa într-un unghi, nu de 45 ° ci de 90 ° (drept) la 
stînga sa, astfel că, în felul acesta, coloanele verticale au devenit linii 
orizontale. 


Această transpunere a scrierii a durat în vremea primei jumătăţi a 
mileniului III, deci în timpul primelor dinastii sumeriene. Pe de altă parte 
trebuie admis că scrierea protosumeriană nota o limbă — cea sumeriană 
— care cuprindea multe elemente monosilabice, fie astfel structurate iniţial, 
fie ajunse monosilabice datorită uzurii şi folosirii îndelungate a fonemelor. 
Aceste elemente monosilabice se aglomerau adesea împreună 
— proces similar celui din limbile aglutinante şi de asemenea ele devin sufixe, 
afixe, infixe. 


Scrierea proto-sumeriană la începuturile ei e lipsită de determinative, de 
complemente fonetice, de sufixe verbale, de terminaţii ale cazurilor şi ale 
conjugărilor. Primele texte nu conţin decît ideograme şi nu fac decît să 
reproducă forma exterioară a obiectului spre a-i evoca numele. Multe cuvinte 
proto-sumeriene erau omofone adică se pronunţau în acelaşi fel, cu toate că 
aveau înţelesuri diferite. Ele se distingeau atunci cînd erau pronunţate fie prin 
locul lor în propoziţie, fie prin cuvintele de care erau legate, sau prin tonul lor, 
ca în chineză şi vietnameză. Dar scrierea protosumeriană a utilizat această 
homofonie a unor cuvinte scriind în acelaşi fel cuvinte care se pronunţau la fel, 
dar aveau sensuri diferite. Este tot aşa cum în limba română s-ar scrie titlul de 
nobleţe ban (al Olteniei de ex.) cu o monedă de un ban. Sau, dacă am vrea să 
scriem cuvîntul abstract tocmai (adverb), desenînd un toc de scris şi un mai de 
pisat. Sistemul rebusului duce totdeauna la o scriere fonetică. Sumerienii au 
procedat în acelaşi sens şi cu ajutorul rebusurilor au notat prefixele, afixele, 
sufixele etc, care aveau un rol de seamă în scrierea sumeriană. încă din epoca 
arhaică sînt astfel transcrise complementele fonetice, prefixele verbale şi 
determinativele. Scrierea fonetică la sumerieni a fost mult înlesnită de faptul 
că folosirea îndelungată a unor termeni i-a dus la abrevieri însemnate. De 
pildă cuvîntul mim „nume" în sumeriană a devenit mu, iar numeroşi termeni 
monosilabici par să nu fi avut niciodată o consoană finală. în felul acesta în 
sumeriană existau cuvinte monosilabice cu o singură consoană, ceea ce a 
făcut cu putinţă să se descompună uşor orice cuvînt în silabe. Pe de altă parte 
procedeul rebusului se aplică mai uşor cînd elementele unei limbi sînt simple. 
Se pare că sumerienii au început să scrie fonetic în perioada Djemdet Nasr, 
căci pe o tăbliță din acea vreme se află scris numele propriu En-lil-ti „ ÆnliV 
(nume de zeu) „dă viaţă”, unde termenul ti, „ viață” sau „dă viaţă" este scris 
prin termenul său omofon ti, „săgeată (deci un rebus). 

Scrierea aceasta a fost folosită în mod constant de la începuturile celui de 
al III-lea mileniu, totuşi nu s-a ajuns la o scriere pur fonetică din pricina 
numărului mare de cuvinte omofone în sumeriană, ceea ce dădea loc la un 
mare număr de erori. De fapt textele sumeriene silabice care au ajuns pînă la 
noi sînt extrem de greu de descifrat tocmai din cauza frecvenţei silabelor 
omofone. 

Spre a se uşura citirea textelor sumeriene s-au introdus determinativele 
care există şi în scrierea hieroglifică egipteană şi care corespund aşa-zisei chei 
din scrierea ideografică chineză. Determinativul este un semn de clasificare. 
Fie de pildă semnul plugului, dacă are alături de el un determinativ ce indică 
lemnul, atunci avem de-a face cu plugul, dacă alături de cuvîntul însemnînd 
„plug" avem determinativul „om" atunci avem de-a face cu termenul indicînd 
pe plugar. Determinativele apar în textele sumeriene arhaice din Ur şi din 
Fara, concomitent cu complementele fonetice. Dar în perioada Djemdet-Nasr 
se găseşte determinativul Ki pentru a indica aşezări de sate şi oraşe, dar şi 
steaua cu opt ramuri e utilizată ca determinativ în perioada Warka IV pentru 
numele de zei. 


II. Scrierea asiro-babiloniană 


Scrierea proto-sumeriană şi cea sumeriană au rămas iniţial destul de 
simple. Trecerea de la stadiul pictografic la acela în care ideogramele erau 
desenate şi delimitate prin linii (stadiu liniar) apoi prin semne cuneiforme în 
formă de pană de despicat lemnele (stadiu cuneiform) făcea ca desenele 
inițiale să fie greu de recunoscut. Dar aceste semne cuneiforme aveau acum o 
citire fonetică. 

Dacă scrierea sumeriană a devenit atît de complicată — fiind cel mai greu 
de citit din toate scrierile cunoscute pînă azi, motivul constă în aceea că ea a 
fost preluată de o limbă semitică — în condiţii destul de complexe. 
într-adevăr în mileniul al IV-lea î.e.n. akkadienii, un popor semit, locuiau în 
ținutul dintre Tigru şi Eufrat alături de sumerieni. Akadienii semiţi au preluat 
mai întîi de la sumerieni şi limba şi scrisul ; limba sumeriană fiind limba 
folosită în documente de akkadienii semiţi. Mai tîrziu semiţii din Akkad au 
preluat numai scrierea sumeriană pentru a nota limba lor semită. Dar 
akkadienii nu au putut face o distincţie clară între scrierea sumeriană 
propriu-zisă şi limba sumeriană. 

Scrierea cuneiformă clasică cuprinde circa 550 semne formate prin 
combinaţia a 4 elemente de bază: 


— pană orizontală )>— 

—pană oblică | 
— triunghi A 
— pană verticală T 


Folosim termenul „pană de despicat lemnele" cum este traducerea 
cuvîntului latin cuneus (de unde cuneiform) fiindcă cuiele nu existau în 
mileniul al III-lea î.e.n. Orice semn din scrierea asiro-babiloniană poate deci 
avea două feluri de valori: una ideografică, alta silabică (sau fonetică). Astfel 
semnul Ka, corespunzînd ideogramei gurii, poate să intre ca simplă 
reprezentare silabică în cuvîntul Ka-sha-du, „a luat". Cînd scrierea cunei- 
formă transcrie sumeriană, valoarea ideografică a unui semn e cea mai 
frecventă şi valoarea fonetică (silabică) nu este folosită decît pentru sufixe, 
terminaţii de cazuri plurale etc. Cînd scrierea cuneiformă transcrie 
asiro-babiloniana, valoarea ideografică e rezervată doar pentru categoriile mai 
înalte ale realităţii, iar scribii folosesc mai ales valorile silabice (fonetice). 
Scrierea ideografică e săracă în mijloace de expresie. Ea poate însă forma 
semne compuse spre a indica realități învecinate. Astfel, dacă adăugăm 
semnului gurii pe acela al unei bucăţi de pîine se obţine reprezentarea acțiunii 
de a mînca; cu apă alături se obţine verbul acţiunii de a bea apă. Dar adesea 
aceeaşi ideogramă poate nota o constelație întreagă de sensuri. Aşa bunăoară 
semnul gură poate însemna şi gură şi nas şi dinte şi vorbire şi strigăt. Cititorul 
trebuie să aleagă între aceste diferite sensuri. Spre a facilita alegerea sensului 
adecvat, scribul foloseşte înaintea sau înapoia semnului ideografic un alt semn 
— determintivul de clasi-ficaţie despre care am amintit mai sus, şi el indică în 
ce categorie trebuie aşezată ideograma în cauză: zeu, om, femeie, plantă, 
obiect etc. Sau scribul va adăuga un determinativ de lectură, aşa-zisul 
complement fonetic din scrierea egipteană care indică ultima silabă a 
cuvîntului ce trebuie citită. 

Dacă semnul scris trebuie luat cu o valoare silabică — în scrierea 
asiro-babiloniană — alegerea este tot atît de dificilă, căci semnul cuneiform 
scris este mai întotdeauna polifonic şi unele semne pot să reprezinte 10—20 
silabe diferite. 

Această anomalie provine din faptul că asiro-babilonienii au preluat cu 
valori fonetice (silabice), sunetele legate de multiplele valori ideografice 
sumeriene. Ba au mai adăugat şi propriile lor valori semite. Această difi- 
cultate de alegere este mărită de faptul că sistemul cuneiform comportă foarte 
numeroase homofone, adică aceeaşi silabă poate fi reprezentată de extrem de 
numeroase semne, de pildă a poate să fie reprezentat în 10 feluri diferite. 
Această homofonie este datorată, cel puţin în parte, ignoranței în care ne 
aflăm asupra tonului, lungimii şi calităţii vocalelor asiro-babi-loniene. 

De pilda, ideograma sumeriană cruce culcată VKL care este desenul 


unei stele strălucitoare, se citeşte în sumeriană AN şi poate fi folosit în acelaşi 
timp ca valoarea fonetică a silabei an. împrumutînd scrierea sumeriană, 
akkadienii păstrează această valoare fonetică an, dar întrucît în limba lor „cer” 
se spune samu (acelaşi semn poate fi folosit ca ideogramă pentru samu, „cer", 
dar şi pentru ilu, „zeu" (cf. ebraică El, Elohim „zeu, zei") pentru elu, „înalt, 
sus". Dar complicaţia scrierii asiro-babilo-niene a devenit şi mai mare încă. 
Semnul ideografic sumerian putea avea deseori mai multe valori, după 
substantivele de sens apropiat pe care le reprezintă, iar fiecare din aceste 
substantive putea să fie întrebuințat la rîndul său cu valoarea sa fonetică, 
conform procedeului rebusului. în asemenea cazuri akkadienii, deşi păstrau 
valorile fonetice din sumeriană, adăugau valorile fonetice din propria lor 
limbă, ceea ce face ca citirea scrierii lor să fie extrem de dificilă. De fapt 
semnele scrierii sumero-akkadiene pot să se dividă în următoarele grupări: 

a) Semne folosite spre a nota vocalele fa, e, i, u) şi diftongul (ai); 

b) Semne silabice simple, care reprezintă fie o consoană urmată de o 
vocală (ba, bi, de ex.) fie o vocală urmată de o consoană (ar, ir, de ex.); 

c) Semne silabice complexe, corespunzînd de cele mai multe ori unui 
grup de două consoane care încadrează o vocală (bar, kur de exemplu); 

d) Ideograme care reprezintă direct un obiect (kubsu, „turban"); 

e) Determinativele care sînt plasate fie înainte, fie după termenul la care 
se referă şi care indică din ce clasă fac parte. Astfel se aşează semnul 


Y înaintea numelor proprii masculine, şi T^>- înaintea numelor proprii 
feminine, apoi<^ jjijdupă numele de localități. 


însă acelaşi semn poate să aparţină la două sau mai multe din categoriile 
de mai sus, să aibă două sau mai multe valori fonetice în cuprinsul fiecărei 
categorii. Se spune că un semn este polivalent cînd are mai multe valori 
fonetice diferite. Tot astfel două caractere distincte, care au aceeaşi valoare 
fonetică, sînt numite honwfone. 
Sa 
De exemplu semnul «YY poate să aibă sensurile: 


a) de vocală fonetică / 


b) de semn silabic simplu cu valorile fonetice ni şi ii 
c) de semn silabic complex cu valorile nis, zal, şal, tik, etc. 
d) ca ideogramă poate însemna Samu, „grăsime" si baru, „a fi abundent". 

Dar în akkadiană, ca şi în sumeriană, acelaşi sunet corespunde mai multor 
semne ale scrierii, şi scrierea akkado-sumeriană îngăduie să se scrie un cuvînt 
în feluri foarte diferite. Complexitatea acestei scrieri derivă din multele valori 
pe care le poate poseda un sunet, dar şi din frecvenţa termenilor homofoni. Şi 
scribii n-au trecut niciodată la o acţiune de curăţire a scrierii care ar fi 
eliminat semnele sau valorile duble sau triple. Folosirea în scris a semnelor 
pentru vocale este din toate cel mai bine fixată: se folosesc vocale fie dacă 
sînt inițiale, fie spre a indica după un semn silabic simplu că vocalele ce 
urmează acestei silabe sînt lungi. De ex. a-na-ku „eu" şi ib-nu-u „ei vor 
clădi”. 

Silabele simple (formate dintr-o consoană şi o vocală, sau dintr-o vocală 
şi o consoană) se exprimă prin semnele cuneiforme ce le corespund; în ceea 
ce priveşte silabele complexe (vocală aşezată între două consoane) se poate 
utiliza semnul cuneiform corespondent, sau se poate utiliza în două silabe 
simple. De exemplu spre a se scrie dai se poate folosi un semn ideografic 
cuneiform special care are o valoare dai, dar se poate şi descompune silaba în 
da-al. Apoi se poate folosi ideograma unui cuvînt, atunci cînd există, în loc să 
se scrie un cuvînt fonetic. în scrierea sumero-akkadiană cuvintele nu sînt 
despărțite între ele (cum nu sînt nici în greacă sau egipteană, despărțirea 
cuvintelor apărînd în scrierea meroitică şi paleo-persană, cu caractere 
cuneiforme ca şi în cea aramaică), dar folosirea unui determinativ indică 
sfîrşitul sau începutul unui cuvînt. 


Utilizarea ideogramelor pentru scrierea unui cuvînt cu un singur semn 
conduce în mod fatal la folosirea complementelor fonetice care să indice 
pluralul, femininul, dualul sau persoanele verbului cînd e vorba de un verb. 


Transcrierea caracterelor sumero-akkadiene în litere latine este dificilă 
din pricina multelor valori pe care poate să le aibă un semn, din cauza 
polivalenţei sale. Drept urmare, orice valoare fonetică este transcrisă în litere 
italice sau în litere drepte — dar orice valoare ideografică este transcrisă cu 
ajutorul valorii fonetice bazale, notată în litere capitale (majuscule). 


Semnele scrierii sumero-akkadiene au fost grupate în culegeri care redau 
în acelaşi timp şi variantele lor grafice, dar şi lista valorilor lor fonetice şi 
ideografice. înşişi asiro-babilonienii utilizau pe vremuri astfel de manuale sau 
culegeri, graţie cărora se puteau descurca în hăţişul acestei scrieri. Odată 
închegat, sistemul scrierii akkadiene n-a mai suferit modificări de structură 
pînă la dispariţia sa în secolul I al erei noastre. Dar forma caracterelor a 
continuat să evolueze. La începuturile mileniului II î.e.n. scrierea asiriană a 
început să se deosebească de cea babiloniană, căci cea dintii este mai puţin 
cursivă şi a rămas mai simetrică. 

Akkadienii încep să scrie în limba lor semită cu scriere sumeriană în 
vremea dinastiei amorite sau amoreană a lui Hammurabi, dar după epoca 
neobabiloniană (600—540 î.e.n.), odată cu cucerirea persană, scrierea 
cuneiformă akkadiană pierde din ce în ce din însemnătate în faţa scrierii 
alfabetice (consonantice) arameene derivată din scrierea feniciană, scriere 
care era mult mai simplă. 

Cu toate marile greutăți pe care le oferea citirea scrierii cuneiforme 
asiro-babiloniene, aceasta s-a bucurat de un imens succes în întreaga lume 
antică. Căci ea a devenit în mileniul al III-lea o scriere internaţională, în 
această scriere asiro-babiloniană se duce corespondenţa diplomatică între 
monarhii mileniului III şi II şi exemplul cel mai cunoscut este acela al 
arhivelor diplomatice găsite la Tell-el- Amarna în Egiptul de Sus, care cuprind 
corespondenţa în asiro-babiloniană a faraonului Amenofis al al III-lea şi 
Amenofis al IV-lea (Ikhunaton). Scrisorile sînt toate în caractere 
asiro-babiloniene şi notate cu semne cuneiforme pe tăblițe de argilă. 

Din scrierea sumero-akkadiană au derivat — după cum am arătat — 
numeroase scrieri folosite în Orientul de Mijloc. 


Literatura 


Atât egiptenii cît şi asiro-babilonienii sau înaintaşii lor sumerieni au scris 
foarte mult şi aveau o adevărată pasiune de a scrie, dar materialul folosit 
pentru scriere de egipteni, papirusul, s-a distrus repede în climatul umed al 
Deltei Nilului, sau al malurilor acestui fluviu, pe cînd tăbliţele de argilă pe 
care scribii înscriau caracterele cuneiforme s-au conservat. Aşa se face că 
posedăm un număr imens de texte asiro-babiloniene din care relativ puţine au 
fost descifrate şi citite. lar textele literare asiro-babiloniene sînt şi ele 
nemăsurat de multe, din ele nu s-a publicat însă decît o mică parte. Putem 
împărți textele literare asiro-babiloniene în: 1) Texte istorice; 2.) Texte 
mitologice; 3.) Texte cultice; 4.) Texte sapiențiale; 5.) Texte juridice. 


I. Textele istorice 


Ele sînt de cele mai multe ori inscripții ale regilor Asiriei şi Babiloniei, 
relatînd campaniile victorioase şi expedițiile lor în ţări îndepărtate, dar ni s-au 
păstrat şi inscripţii mai lungi, înfăţişînd pe tăblițe de argilă anale ale regilor 
Asiriei sau ai Babilonului. 

Textele istorice asiro-babiloniene au fost publicate fie în colecții mari, fie 
în reviste de orientalistică sau studii aparte dintre care cităm următoarele: R.J. 
Lau, The Annals of Ashurbanapal (V. Rawlinson, pi. -—X) Leiden, 1903; M. 
Streck, Assurbanipal and die leîzen Assyri-schen Konige bis zum Untergang 
Niniveh's, 2 Teiu, Leipzig, 1916; CJ. Gadd, The Fall of Niniveh, London, 
1923; T.G. Pinches, în Transactions of the Society of Biblical Archeology, 
VII, 1880, p. 139-176; A. Poebel, 

Historical Texts în „Publications of the Babylonian Section of the University 
of Pennsylvanie" 1914, Nr. 1 p. 189; E.F. Weidner, Der Zug Sargons von 
Akkad nach Kleinasien, în „Bogozkoi Studien", 6, 1922 etc. 

Redăm inscripția regelui asirian Asarhaddon asupra războaielor sale: 

Regele Asarhaddon a domnit în Asiria între 681 şi 668 î.e.n. şi a întreprins 
un număr considerabil de expediții militare în tot Orientul de Mijloc pînă în 
Egipt şi Ethiopia. Inscripția care enumera războaiele sale este scrisă pe cele 
două fețe ale unei lespezi de piatră, avînd deasupra ei chipul regelui cuceritor 
al Egiptului. Această lespede a fost găsită la Zendjirli în Siria de nord. (Partea 
din inscripție care conține o invocație adresată zeilor panteonului 
asiro-babilonian a fost omisă în această traducere făcută după lucrarea: 
Ausgrabung in Senschirli I, Mitteilungen aus den orientalistischen 
Sammlungen der Konigliche Museen zu Berlin" IX, Berlin 1893). 

„ - . Asarhaddon rege mare, rege puternic, rege al întregii lumi, regele 
Asiriei, cîrmuitorul Babilonului, regele Sumerului şi Akkadului, regele 
Karundiaşului, regele tuturor acestora, regele ţărilor Musur (Egiptul de Jos), 
Paturis (Egiptul de Sus) şi Kus (Ethiopia) care se închină marelui zeu, marelui 
monarh, absolut (zeul), Assur, zeului Sames, zeului Nabu şi (lui Marduk); 
regele regilor, neîndurător, care nimiceşte pe nelegiuiți, care răspîndeşte 
groază în jurul lui, neînfricoşat în luptă, erou desăvîrşit, necruţător în luptă, 
domn atotputernic care îi ţine legaţi de sfoară (la nas) pe principi, dulău furios, 
răzbunător al tatălui său ce l-a zămislit, rege care cîrmuieşte cu dreptate cu 
ajutorul zeilor Assur. Samas, Nabu şi Marduk ajutoarele lui, cel care şi-a lățit 
dorinţele,cel care a frînt ca pe nişte trestii şi a călcat în picioare pe toţi 
principii ce nu i-au dat ascultare şi nu i-au supus, care a închinat jertfe multe 
marilor zei, ale cărui gînduri sînt îndreptate către venerarea zeilor şi 
zeităților . . . (începutul inscripţiei pe partea posterioară a plăcii este mult 
deteriorat şi de aceea puţin inteligibil). . . care a înfrînt pe duşmanii lui, care a 
nimicit pe vrăjmaşii săi, regele care este ca un potop atunci cînd se pune în 
mişcare, (iar) în faptele sale (ca) un lup ce îşi arată colții, în faţa căruia se află 
vijelia, iar în spatele său este ruperea de nori, asaltul său în luptă fiind 
puternic şi nimiceşte flacăra focului nestins. 

Eu (Asarhaddon) fiul lui Sanherib, rege al întregii lumi, regele Asiriei, 
urmaşul (regelui) Sargon, cîrmuitorul Babilonului, regele Sumerului şi 
Akkadului, sămînţă regală vecinică din neamul lui Balibna, fiul lui Adasa, 
care a consolidat domnia în Asiria, care a statornicit pietrele de hotar ale 
oraşului Assur, cel care cade cu faţa (la pămînt) în faţa (zeilor) Assur, Samaă, 
Nabu şi Marduk, zeii cei mari, stăpînitorii mei. 

Eu (Asarhaddon) sînt puternic, eu sînt stăpînitorul întregii lumi, eu sînt 
erou, eu sînt viteaz, eu înspăimînt, eu sînt respectat, eu sînt desă-vîrşit, eu nu 
cunosc pe vreunul egal cu mine printre toţi regii, eu sînt alesul (zeului) A$ Şur, 
Nabu şi Marduk adoptat (ca fiu) de zeul Sin, preferatul zeului Anu, iubitul 
atotputernicei zeițe Istar zeiţă a tot universului. Numai eu (Asarhaddon) sînt 
arma necruțătoare care nimiceşte ţările vrăjmaşe. Eu sînt rege puternic în 
bătălii şi lupte, care am distrus aşezările vrăjmaşilor mei; care am ucis pe 
duşmanii mei; care i-am anihilat pe inamicii mei, care am spulberat pe 
adversarii mei; care am supus pe toți nesupuşii, care mi-am făcut supusă 
întreaga omenire. 

Zeii Assur, Samas, Nabu şi Marduk înaltele puteri a căror poruncă este 
irevocabilă mi-au hărăzit ca soartă (stăpînirea) unei împărăţii fără seamăn. 
Zeița lătar, stăpîna care îndrăgeşte slujirea mea mi-a pus în miini un arc 
puternic, o suliță tare, care biruie pe cei nesupuşi; ea mi-a dat posibilitatea să 
împlinesc toate dorinţele i inimii mele şi a plecat înaintea picioarelor mele pe 
toţi principii nesupuşi. Cînd zeul Assur, marele stăpîn, spre a arăta popoarelor 
grandoarea faptelor mele măreţe, a făcut împărăţia mea cea mai puternică 
printre cele patru ţări ale lumii şi a preamărit numele meu, el mi-a dat putere 
să port cu mine un sceptru tare pentru înfrîngerea duşmanilor şi a încredinţat 
miîinilor mele o ţară care a păcătuit faţă de (zeul) Assur, a săvîrşit o (mare) 
crimă şi l-a disprețuit, pentru a jefui şi a prăda hotarele Asiriei. 

După ce zeul Assur şi zeii cei mari, stăpînii mei mi-au poruncit să pornesc 
la un drum lung peste munţi înalți şi nisipuri întinse, prin săla-şurile setei, am 
plecat fericit şi cu inima încrezătoare. De la (oraşul) Tshupri pînă la (oraşul) 
Memfis, cetatea de reşedinţă, situată la o depărtare de 15 zile de drum, zilnic 
şi neîncetat am ucis mulți ostaşi ai (faraonului) Taharka, regele Egiptului şi al 
țării Kus (Ethiopia), rege blestemat de zeitatea lui cea măreaţă. Pe el însuşi eu 
l-am rănit de cinci ori cu vîrful suliţei mele şi i-am pricinuit răni ce nu se 
tămăduiesc. Cetatea Memfis, oraşul lui de reşedinţă, l-am încercuit, l-am 
cucerit, l-am dărîmat, nimicit şi ars cu ajutorul galeriilor (subterane săpate sub 
ziduri), spărturile zidurilor şi a scărilor mele de asalt. Pe soţia (faraonului) pe 
concubinele din palatul lui, pe Usanhura moştenitorul său şi pe alţi fii ai lui, 
fiicele lui, bunurile lui, bogăţiile lui, caii lui, vitele mari şi oile sale fără 
număr de multe, le-am luat şi le-am dus în Asiria. Am smuls din Egipt 
rădăcina lui Kus, pe nici unul dintre (kusiţi) eu nu i-am lăsat să mă slăvească 
(ca demnitari ai mei). în tot Egiptul am aşezat din nou regi, administratori ai 
porturilor, împuterniciţi şi dregători. Am decis ca pentru vecie lui Assur şi 
marilor zei, stăpînitorilor mei să li se aducă în mod regulat jertfe. Le-am 
aşezat lor (egiptenilor) un tribut anual, neîncetat, pe care să mi-l plătească. 
I-am silit să facă o lespede pe care 

să scrie numele meu şi i-am obligat să scrie pe ea laudă (zeului) A$$ur, 
stăpînului meu, precum şi faptele măreţe pe care le-am săvîrşit cu ajutorul 
(zeului) Aslur stăpînul meu, şi victoria cucerită cu mîinile mele şi am aşezat 
(această) lespede pentru vremurile viitoare ca să uimească pe toţi vrăjmaşii. 
Pe cela care va scoate această lespede din locul ei, care va rade numele 
meu înscris (pe ea) şi va scrie numele său, sau o va acoperi cu pămînt sau o va 
arunca în apă, sau o va arde în foc, sau o va pune într-un loc nevăzut, fie ca 
zeiţa lătar, stăpîna luptei şi a bătăliei, să prefacă puterea lui de bărbat în aceea 
a unei femei, fie ca legal să-l aşeze dedesubtul duşmanului său. Fie ca 
principele ce va fi în viitor să vadă această lespede cu numele meu scris (pe ea) 
şi să pună să-i fie citită în faţa lui, apoi fie ca el să o ungă cu balsam, fie ca el 
să săvirşească jertfe şi fie ca el să slăvească numele (zeului) Assur stăpînul 

Sigiliul cilindric babilonian avînd figurate pe el arborele vieții şi simboluri ale zeilor 


Redăm în continuare Analele regelui Asiriei, Assurbanipal, relatînd 
războaiele sale. 

Regele Asiriei Assurbanipal a domnit între anii 668—631 î.e.n. şi a fost 
unul din suveranii cei mai luminați ai acestui imperiu. El a constituit o 
bibliotecă ce a fost regăsită încă de la începuturile studiilor mesopotamiene în 
ruinele fostei sale capitale Ninive în 1878 şi publicate pentru prima oară în 
traducere în 1880. Textul de față relatează campaniile militare ale acestui rege 
şi a fost înscris pe o prismă de argilă arsă cu zece laturi. Traducerea s-a făcut 
consultîndu-se mai mulți autori 

şi textul prezentat aici redă evenimentele celei de a şasea campanii a sa, 
expediție militară făcută de acest rege al Asiriei. 


„în acest timp SamaăSumuchi, fratele meu necredincios căruia i-am făcut 
bine şi l-am pus să domnească ca rege la Babilon, căruia i-am făcut tot ce este 
cu putinţă ca domnia lui să fie cît mai frumoasă, pentru care am strîns oşteni, 
cai şi care de război, şi i le-am dat lui cît i-au trebuit, căruia i-am mărit oraşele, 
ogoarele, grădinile, numărul locuitorilor lui, mai mult decît mi-a poruncit tatăl 
meu care m-a zămislit, toate i le-am dat lui. El a uitat această mărinimie a 
mea faţă de el şi a pus la cale nelegiuiri. în aparenţă gura lui rostea cuvinte 
prieteneşti, dar în sinea lui, în inima lui, el a pus la cale o faptă criminală. Pe 
fiii Babilonului pe care i-am văzut eu în ţara zeului Assur, pe robii mei 
credincioşi, el i-a înşelat şi a purtat cu ei discuţii mincinoase. El 1-a trimis la 
mine pe Ninua cu o solie mincinoasă ca să mă salute. 

Eu Assurbanipal căruia marii zei i-au hărăzit o soartă fericită, pe care ei 
l-au zămislit întru credinţă, adevăr şi dreptate, am aşezat pe aceşti babilonieni 
la minunata mea masă de ospăț, i-am îmbrăcat în straie colorate şi am 
împodobit cu inele de aur degetele lor. în vreme ce aceşti babilonieni se 
găseau în ţara zeului A$$ur, şi se uitau în ochii sfetnicului meu, el, 
Samassuchin, frate necredincios, care n-a respectat alianţa cu mine a răzvrătit 
împotriva mea pe locuitorii din ţara sa, robii mei, supuşii mei din ţara Akkad, 
țara Chaldeia, din ţara Aramu, din ţara de lîngă mare, de la Akaba pînă la 
Balsalimeti (Akaba este punctul cel mai nordic al Babiloniei, Balsalimeti este 
un port pe Eufrat, aproape de vărsare acestui fluviu în Golful Persic, punctul 
cel mai sudic al Babilonului, n. n.). Pe Ummanegas fugarul, care a îmbrățişat 
picioarele mele de stăpîn, pe care eu l-am înscăunat (ca rege), în Elam, pe 
(regii) din ţara Amurru, Meluhhi, Gutti, care potrivit poruncii lui Assur şi 
Belit au fost predaţi în mîinile mele, pe toţi aceştia el i-a răzvrătit împotriva 
mea şi ei au încheiat un tratat de alianţă cu el. El a închis porțile oraşelor 
Sippar, Babilon şi Borsippa şi a rupt alianţa frăţească (cu mine). El şi-a urcat 
oştenii săi pe zidurile acestor oraşe şi ei au pornit război împotriva mea. El 
m-a împiedecat să aduc jertfe lui Bel (Bel are înţelesul de „stăpîn" şi aici este 
indicat în sens acoperit zeul Marduk, n. n.), fiului lui Bel (poate zeul Ninurta, 
n. n.), făcliei luminoase a zeului Sama$ şi luptăto-torului zeu Ura, 
neîngăduind aducerea jertfei mele. Pentru a cuceri oraşul, lăcaşul marilor zei, 
ale căror temple le-am renovat, le-am împodobit cu aur, şi cu argint, 
înzestrînd interiorul lor cu tot ce era de trebuinţă, el a pus la cale multe 
nelegiuiri. 

în acest timp un văzător (profet care are vise divinatorii n. n.) s-a urcat să 
doarmă şi a avut următorul vis: Pe soclul (statuii) lui Sin era 

scrisă următoarea inscripție: „Pe aceia care au uneltit împotriva lui 
Assur-banipal, regele ţării Assur şi au provocat o bătălie, îi voi pedepsi cu o 
moarte napraznică. Voi pune capăt sufletului lor cu un pumnal de fier ascuţit, 
prin revărsare de foc asupra lor, prin foamete, prin lovirea lor de către zeul 
Ura". Auzind despre acestea m-am bizuit pe cuvîntul lui Sin, stăpînul meu. în 
a şasea campanie militară a mea mi-am adunat oştirea şi am pornit împotriva 
lui Samassumukin. L-am închis pe el şi pe oştirea lor în oraşele Sippar, 
Babilon, Borsippa şi Cuta şi am zădărnicit ieşirea lor. în oraş, şi pe cîmp i-am 
pricinuit numeroase înfrîngeri. Ceilalţi (răzvrătiți) de pe urma loviturilor lui 
Ura, a lipsurilor şi a foametei şi-au dat duhul. 

Ummanigas, regele Elamului, pe care eu l-am instaurat ca rege cu mîinile 
mele şi care a fost mituit de el (i. e. regele Babilonului) s-a decis pentru o 
alianţă cu el. Dar s-a răzvrătit împotriva lui Tammaritu, şi l-a ucis cu armele 
atît pe el cît şi întreaga sa familie. Apoi Tammaritu, care după Ummanigas' s-a 
urcat pe tronul Elamului n-a salutat (cu supuşenie) domnia mea, şi a sărit în 
ajutorul lui Samassumuchin, fratele meu vrăjmaş spre a da piept cu armata 
mea. în urma rugăciunii mele adresate lui Assur şi lui IStar care au primit 
rugăciunile mele şi au auzit cuvintele gurii mele. Indabigas, robul lui, s-a 
răzvrătit împotriva lui şi I-a învins într-o luptă pe cîmp deschis. Tammaritu, 
regele Elamului, care şi-a dat pe faţă furia cînd i s-a luat capul lui Teummanu 
— pentru că i-a tăiat capul un ostaş de rînd dintre ai mei din oaste şi a spus: 
„Tai capul regelui Elamului înlăuntrul ţării lui în faţa oastei lui!" a mai spus 
încă: „lată Ummanigas! Cum sărută el pămîntul în faţa solilor lui 
Assur-banipal regele ţării Assur!". Pentru aceste vorbe care le-a rostit cu 
obrăznicie el, AS§ur şi Istar l-au pedepsit. Tammaritu, fraţii lui, seminţia casei 
tatălui său împreună cu optzeci şi cinci de căpetenii mari, care erau de partea 
lui, l-au părăsit pe Indabigas; goi puşcă (a fi gol era suprema insultă pentru un 
mesopotamian şi era osînda dată duşmanilor, n. n.) ... ei au sosit la Ninive. 
Tammaritu a sărutat picioarele mele de stăpi-nitor şi a măturat pămîntul cu 
barba lui. El s-a aşezat lîngă roata (carului meu de război) şi mă ruga să-l 
primesc să-mi fie rob. La porunca lui Assur şi Istar el mă ruga să sfirşesc 
judecata mea asupra lui şi să-mi arăt mărinimia faţă de el. El stătea în faţa mea 
şi preamărea vitejia puternicilor mei zei care au venit în ajutorul meu. lar eu 
Assurbanipal, om cu inimă largă, fără de pizmă, iertător al păcatelor altora, 
l-am iertat pe Tammaritu, pe el însuşi dimpreună cu seminţia casei lui şi i-am 
aşezat să stea în palatul meu (aşadar i-a ţinut prizonieri, n. n.). 

în acest timp, pe oamenii din Akkad (adică din Babilonia, n. n.) care 
fuseseră alături de SamaSs'umuchin şi au uneltit cu el, i-a cuprins foametea. 
Din pricina foamei ei mîncau carnea trupurilor fiilor lor şi a 

fiicelor lor, mestecau bucăţi de curele de piele. Zeii Assur, Sin, Samas . 
care mă apără şi îi nimicesc pe vrăjmaşii mei, l-au aruncat pe Samassumuchin, 
fratele meu cel vrăjmaş, care s-a războit împotriva mea, în adîncul văpăii 
focului şi i-au ars sufletul (el s-a sinucis dîndu-şi foc, n. n.). lar pe oamenii 
care l-au sfătuit pe Samassumuchin, pe fratele meu duşman, să săvirşească 
aceste nelegiuri, pe care moartea i-a înspăimîntat şi care ca să-şi izbăvească 
viaţa nu s-au aruncat în foc împreună cu Samassumuchin, stăpînul lor, şi care 
au scăpat de loviturile pumnalului (meu) de fier, de nevoi, de foame, de 
flacăra focului şi s-au oploşit undeva găsindu-şi adăpost, plasa marilor zei, 
stăpînilor mei din care nu poţi scăpa, i-a nimicit. Nici unul din ei n-a scăpat, 
nici un fugar nu s-a strecurat scăpînd din mîinile mele, zeii i-au lăsat pe toţi în 
mîinile mele. 

Carele, căruțele, baldachinurile, roabele ostatece ale lui, bogăţiile 
palatului lui au fost aduse toate la mine. Am smuls limbile acelor oşteni, ale 
căror guri obraznice au rostit cuvinte de ocară împotriva lui Aăsur zeul meu, 
şi care au uneltit împotriva mea regele care i se închină. l-am înfrînt şi pe 
ceilalți oameni, aşa cum altă dată ei l-au ucis pe Senaherib, bunicul meu 
zămislitorul meu şi în faţa zeilor sedu şi lamassu (acestea erau spirite 
ocrotitoare ale geniilor din Panteonul asiro-babilonian; imaginile lor în chip 
de tauri înaripaţi cu capete de om — aşa-zişii sfincşi asirieni — erau aşezate 
la intrarea templelor şi a palatelor. Senaherib a fost ucis de un grup de 
complotişti din sînul vechii artistocraţii babi-loniene, adică ale aceleiaşi 
grupări dominante care l-a sprijinit pe Samassumuchin, împotriva lui 
Assurbanipal atît în complotul legat de succesiunea sa la tron cît şi în răscoala 
din anii 652—648, n.n.) acum cu prilejul pomenirii lui, eu i-am aruncat de vii 
pe aceşti oameni peste aceste chipuri de zei. Trupurile lor sfirtecate eu le-am 
dat pradă cîinilor, porcilor, ciorilor, vulturilor, păsărilor cerului şi peştilor 
mării. După ce am sfîrşit cu toate acestea, am liniştit inimile marilor zei, 
stăpînilor mei. 

Trupurile oamenilor atinşi de Ura şi care din pricina nevoilor şi a foametei 
şi-au dat duhul, ce a mai rămas după ce le-au mîncat ca hrană câinii şi porcii 
— grămezi ce se strîngeau în ulițele şi pieţele oraşelor — eu le-am scos din 
Babilon, Cuta şi Sippar şi am făcut din ele mormane. Cu ajutorul preoților şi 
iscusinţei lor (este vorba de arta catarticii practicată de preoți, n. n.) am 
curățat templele, am spălat străzile ce duceau la temple şi am potolit cu 
rugăminţi şi cu lacrimi pe zeii (din Babilon) furioşi şi pe zeițele lor mînioase. 
Am restabilit în întregime — ca în timpurile străvechi jertfele ce se aduceau 
zeilor, căci ele se făcuseră mici de tot. Pe băştinaşii acestor oraşe care au mai 
rămas, care au scăpat de mo-limi, de nimicire şi de foamete, i-am iertat, am 
poruncit inimii lor să trăiască şi i-am aşezat în Babilon. 

Oamenii din ţara Akkad (= Babilonia), împreună cu cei din Chaldcea, 
Aram, şi ai Ţării de lingă mare, pe care Samaăsumuchin i-a unit şi i-a făcut să 
cugete cu toţii la fel, mă duşmăneau pe mine fiindcă aşa socoteau ei. Potrivit 
poruncii lui ASsur, Belit şi marilor zei, ajutoarele mele, i-am călcat în 
picioare pînă la cel din urmă. Jugul lui AsSur pe care ei şi-l scoseseră de pe 
gît eu i l-am pus din nou. Am aşezat peste ei pe guvernatorii mei, pe 
cîrmuitorii de oraşe, protejaţii mei. Le-am poruncit să aducă lui A$$ur, Belit 
şi zeilor ţării Assur jertfe necontenite fără de oprire, cele mai bune jertfe. 
I-am obligat să-mi plătească un tribut anual şi necontenit”. 


+ 


Am redat aceste texte istorice asiriene spre a înfăţişa climatul de sadism, 
de opresiune, de groază pe care îl emanau regii Asiriei şi oştirile lor şi faptele 
cumplit de crude pe care le săvîrşeau cu atîta sînge rece. Dar mai toate textele 
istorice şi asiriene şi babiloniene sînt pline de relatarea celor mai mari 
fărădelegi, ca şi cum ar căuta să provoace groaza şi spaima supuşilor lor în 
temeiul unei adevărate guvernări prin teroare şi asasinat. 


II. Textele mitologice 


Au fost publicate în mare parte de Athanase Negoiţă în Gîndirea 
asiro-babiloniană în texte, studiu introductiv de Constantin Daniel, Editura 
Ştiinţifică, Buc. 1975, şi de asemenea de Victor Kernbach în , Miturile 
esenţiale”, Editura Ştiinţifică şi Enciclopedică, Buc. 1979. 

Dar atît textele mitologice — despre care am făcut o succintă prezentare 
în capitolul consacrat „„Mitologiei asiro-babiloniene" cît şi textele cultice, ba 
chiar şi textele sapienţiale se prezintă într-o formă poetică avînd o metrică şi 
o structură cu totul aparte față de poezia greacă, egipteană şi chiar iudaică. De 
aceea vom începe prin a înfățișa structura acestei poezii. 

Este destul de probabil că poezia a început în Mesopotamia ca şi la alte 
popoare, plecînd de la cîntecele de muncă sau cele de război, aşa cum se 
cîntau într-un travaliu ritmic. Astfel de versuri ale ţăranilor sau ale artizanilor 
ni s-au păstrat dintr-o epocă mai tardivă. Cunoaştem un cîntec de biruinţă al 
locuitorilor oraşului Uruk ce are ca temă principală pe Gilgames: „Cine este 
frumos / printre oameni ? / Cine este măreț / printre oameni ? / Gilgames este 
frumos / printre oameni / Gilgames este măreț / printre oameni”. Forma 
poeziei de dragoste babiloniene 

putem să o deducem dintr-un catalog în care sînt redate începuturile imnurilor 
cîntate în temple, imnuri care au o înfăţişare foarte lumească : 

— „Cît strig eu după logodnica mea". „Privesc la grăsimea pămîn-tului”, 
„în ziua în care a adus o solie veselă, s-a bucurat inima mea". „Mireasmă de 
lemn de cedru este dragostea ta, stăpîne!" Acestea sînt rămăşiţe ale unei 
poezii profane; dar cea mai mare parte a literaturii poetice babiloniene este de 
natură pur sacrală. Dar pentru amîndouă, atît pentru poezia lumească cît şi 
pentru cea sacrală, forma lor este cea metrică şi aceasta în scopul ca ea să fie 
eficientă. De aceea să trasăm caracterele esenţiale ale artei poetice la 
sumerieni şi la akkadieni. 

încă din epoca sumeriană, un cînt, un imn este alcătuit din versuri şi 
fiecare vers se împarte în două membre cu paralelism al membrelor adică 
paralelism al formei şi al sensului (se disting paralelismul antitetic, sinonimic 
şi sintetic). Fiecare jumătate de vers arată două sau trei accente, adică două 
sau trei silabe accentuate. Două versuri alcătuiesc împreună un distih, iar 
fiecare vers este deci un stih, care la rîndul său se împarte în două 
hemistihuri. 

Iată o poezie sumeriană despre creaţie: 
ti dingir — gim / munna — simmu Zi dări dingir — gim / 
mannab ede dingir este termenul sumerian pentru „zeu" 

„Să trăiască ca un zeu / i-a dat lui Suflet 
veşnic ca un zeu / i-a creat lui" 

Mult mai bine pronunţat apare ritmul în poezia akkadiană, unde este 
marcat prin alternanţa silabelor accentuate. Forma cea mai veche este versul 
iambic neregulat compus liber din două sau trei silabe accentuate. Dar de 
obicei şi în poezia akkadiană se împarte versul în două jumătăţi care, din 
punct de vedere formal şi al conţinutului, arată paralelismul membrelor. 
Fiecare stih se împarte în două hemistihuri ce cuprind două silabe accentuate. 
Dovada justeţei acestei împărțiri a versului akkadian ni-l aduc multe tăblițe 
cuneiforme, care exprimă în scris această împărțire în hemistihuri. Sînt tăblițe 
cuneiforme scrise în aşa fel încît hemistihul este şi el împărțit în două 
jumătăţi. Aceste tăblițe cuneiforme cu texte poetice le putem interpreta în 
sensul că fiecare cuvînt reprezintă un accent, dar particulele, vocativele şi 
numele proprii nu se socotesc şi nu se numără în structura versurilor. Apoi 
legătura dată de un status-constructus (formaţie specifică limbilor semite care 
exprimă genitivul din limbile indo-europene, n.n.) sau chiar două noțiuni 
strîns legate între ele sînt reunite sub un singur accent. Dacă acceptăm 
aceasta structură metrică specifică limbii akkadiene, atunci înţelegem de ce 
versuri cu 2 + 2 accente (silabe accentuate) alternează cu versuri cu 2 + 3 
silabe accentuate sau 3+2 ori chiar 2 + 2 + 2 silabe accentuate. Această 

concepţie asupra metricii akkadiene se verifică prin faptul că semnele de note 
care sînt cuprinse în cînturile şi imnurile de creație a lumii şi care există în 
fiecare rînd în număr de 4 (două hemistihuri avînd fiecare două silabe 
accentuate, 2+2 deci), alternează în unele rînduri cu 2 sau 3, 

5 şi 6 semne de note ce corespund desigur cu numărul silabelor accentuate. 

Tonul cuvintelor se găseşte în penultima silabă în limba akkadiană, 
excepţie făcînd cuvintele contrase. Dar ultima silabă este accentuată totuşi 
cînd ea se termină cu o consoană ca în verbele la imperfect, imperativ, 
permansiv sau în status constructus. Două versuri astfel formate alcătuiesc un 
distih mai rar, trei versuri constituie un rristih, şi în textul cuneiform scribul 
adesea separă versurile printr-o linie verticală mică. Distihurile sînt orînduite 
unele după altele sau scrise în rînduri de 4 sau mai multe versuri ce alcătuiesc 
strofe. Un număr de astfel de strofe, 

6 sau 8, alcătuiesc un poem, un cîntec (în sumeriană kisubgu ; akkadiană 
seru cf. hebraică: sar) iar la sfîrşitul său există un contra-cînt alcătuit 
din 2 sau 4 rînduri. 

în această formă metrică nu erau alcătuite numai textele poetice, ci şi 
descîntecele, vrăjile şi oracolele, şi chiar unele inscripţii istorice. In epoca 
tardivă neo-babiloniană poeţii au căutat mereu alte forme şi structuri poetice. 
Mai cu seamă erau îndrăgite poezii ale căror versuri prezentau aliteraţii care, 
precum se ştie, sînt înrudite cu rimele. Sau primul rînd începea cu aceeaşi 
literă şi astfel ne-a rămas o poezie pesimistă compusă din 28 de paragrafe, iar 
fiecare din ele compus din 11 rînduri începe cu acelaşi semn cuneiform. De 
obicei semnele cuneiforme cu care încep versurile citite de sus în jos 
alcătuiesc un acrostih. Un alt poet duce acest joc versificatoriu atît de departe 
că începe fiecare vers cu acelaşi semn cu care îl sfîrşeşte, obţinînd în acest fel 
un fel de rime. Pe deasupra poezia sa, citită de sus în jos, de la primul semn 
cuneiform al unui vers pînă la ultimul vers, dar şi de la ultimul semn 
cuneiform al unui vers citită de sus în jos, redă un acrostih. 

Poemul creaţiei lumii cuprinde în sine un rezumat al cosmologiei, 
teogoniei şi antropogoniei babiloniene şi întreaga mitologie meso-potamiană 
se află deci cuprinsă în ea. Acest poem se recita la începutul Anului Nou la 
Babilon pentru că trebuia cerută de la zei continuitatea ordinii naturale a 
cosmosului, trebuiau imploraţi zeii ca în fiecare an să răsară soarele, luna, să 
se reverse apele, să plouă etc. Apoi zeii trebuiau rugaţi la fiecare început de 
an să îndepărteze haosul şi să menţină ordinea din lume îndepărtînd potopul, 
seceta, inundaţiile, bolile, cutremurele de pămînt. Am rezumat în capitolul 
consacrat Mitologiei asiro-babiloniene Poemul Creaţiei Lumii babilonian, şi 
aici trebuie să notăm că acest Poem a suferit ample remanieri, în special în 
ceea ce priveşte zeul Marduk şi rolul său în reorganizarea divină a 
Cosmosului. 

Mitul lui Adapă relatează că zeul Ea l-a zămislit dîndu-i înţelepciune 
divină, dar nu i-a hărăzit şi viaţă fără de moarte. Adapă stătea pe lingă 
templul din Eridu şi purta de grijă de stăpînul său, făcînd pîinea sa, 
pregătindu-i masa şi pescuind peşte pentru masa lui. Fiind într-o luntre pe 
apele Golfului Persic, Adapă, care pescuia pentru Ea, este răsturnat cu barca 
în apă de suflarea vîntului de miazăzi. Atunci Adapă blestemă vîntul de 
miazăzi care avea forma unei păsări mari. Pronunţînd blestemul Adapă frînge 
una din aripile vîntului de miazăzi, aşa că vreme de şapte zile n-a mai suflat 
adierea sa răcoritoare peste ţinutul dogorit de soare al Chaldeii. Dar în urma 
acestui blestem şi a urmărilor lui, Adapă este chemat înaintea lui Anu, zeul 
cerului, să răspundă de fapta sa. înainte de a se sui la cer, Ea, tatăl lui Adapă, 
l-a învăţat ce să facă şi să spună înaintea judecății zeilor, adică să aibă părul 
lung şi să fie înveşmântat în doliu spre a stîrni mila zeilor Tammuz şi Gizida 
păzitorii porţii cerului. Aceştia îl vor întreba de ce este îmbrăcat în haine 
cernite, iar el Adapă va răspunde că este întristat nespus de mult fiindcă ei, 
zeii Tammuz şi Gizida, au pierit de pe pămînt. Ei vor fi atunci foarte mişcaţi 
de acest semn de profundă venerare a lor şi vor stărui pe lîngă Anu să-l ierte 
pe Adapă. Apoi zeul Ea îi dezvăluie lui Adapă că în cer i se va pune înainte, 
„hrana morţii" dar el nu trebuie să mănînce din ea, precum nu va trebui să bea 
din „apa morţii”. Adus în faţa lui Anu, Adapă urma să fie osîndit, dar în 
ultima clipă zeii Tammuz şi Gizida îi iau parte şi vorbesc lui Anu în favoarea 
sa. în cele din urmă zeul Anu hotă“eşte ca învinuitul să nu fie osîndit deloc, 
ba chiar să primească binecuvîntări, dorind probabil să-i hărăzească şi viaţa 
veşnică pe lîngă înţelepciune. Aşa că zeul Anu dă poruncă să i se dea lui 
Adapă să mănînce „pîinea vieţii”. însă Adapă, ascultînd de sfaturile tatălui 
său, nu o primește şi nu mănîncă din ea. Zeul Anu se uită la el şi zice: „la 
vino încoace Adapă. De ce n-ai mîncat şi n-ai băut ?" Apoi dă poruncă: 
„Luaţi-l şi duceţi-l înapoi pe pămînt". Dacă Adapă ar fi mîncat s-ar fi făcut 
unul din zeii mai mici şi ar fi trăit de-a pururi. Dar neprimind hrana dată de 
Anu, „pîinea vieţii”, el a fost dus înapoi pe pămînt şi pînă la urmă a murit de 
moartea tuturor oamenilor. 

Desigur, şi în cazul lui Adapă ca şi în cazul lui Adam nemurirea a fost 
pierdută din neascultare, dar Adapă ca şi Gilgames, ca şi mulți babilonieni, 
căutau viaţa veşnică, nemurirea şi tinereţea fără de bătrîneţe. 

Mitul lui Etana ni s-a păstrat fragmentar dar se poate deduce textura 
generală a povestirii din tabletele cuneiforme ce ne-au rămas, Etana a fost 
hărăzit de zei să fie rege pentru a asigura pacea şi liniştea poporului său. Dar 
viaţa lui era lipsită de orice bucurie căci nu avea copii. Singurul leac pentru a 
avea copii, părea să fie o buruiană, „iarba naşterii”, pe care Etana trebuia să 
se ducă să o aducă din cer. El se decide să facă această călătorie pe un vultur 
cu care legase prieteşug. Acest vultur îşi 

trădase tovarăşul său, un şarpe, şi din cauza răzbunării acestuia acum se afla 
închis într-o peşteră întunecoasă. Regele Etana reuşeşte să scape pe vultur din 
peştera plină de beznă şi ca drept răsplată îl poartă pe aripile sale spre ceruri 
într-o călătorie dramatică şi plină de întîmplări neprevăzute. Se pare că Etana 
reuşeşte să aducă iarba naşterii din ceruri căci pe lista regilor se află 
menţionat numele fiului său. 


Scoborirea zeiţei Istar în Infern are ca temă reținerea zeiţei Istar în lumea 
de jos de către sora ei zeița Ereskigal. Intrînd în Infern, zeiţa Istar este 
despuiată de podoabele, bijuteriile şi veşmintele ei şi apare goală ca şi ceilalți 
răposaţi din lumea de apoi. Dar după ce Istar a rămas în Infern nici un animal 
nu mai are relaţii sexuale şi nici un bărbat cu soţia sa, nici o femeie nu mai 
este fecundată si nu se mai naşte nici un pui, sau copil. Atunci zeul Ea trimite 
un dregător al său să o scoată pe zeița Istar din Infern şi să readucă 
fecunditatea printre toate vieţuitoarele pămîntului. 


Legenda lui Nergai şi EreSkigal expune cum zeul Nergal al ciumii şi al 
morţii a învins pe Eriskigal, regina Infernului, şi a devenit prin aceasta soţul 
ei şi rege al Infernului, împăcîndu-se cu ea. 


Mitul lui Athrahasis înfăţişează istoria Potopului, care ar fi fost precedat 
de numeroase plăgi pe care zeul Enlil le-a trimis asupra pămîn-tenilor. 


Epopeea lui GhilgameS a fost publicată în limba română de I. Mihâl-cescu, 
în Editura Casa Şcoalelor, Bucureşti, 1921, apoi de V. Şerbănescu şi Al. Dima, 
în Editura pentru Literatură Universală, Buc. 1966, în fine de Athanase 
Negoiţă, în Gîndirea Asiro-babiloniană în texte, Editura Ştiinţifică, Buc, 1975, 
p. 105 sq. Poemul lui Gilgameş are ca temă centrală eforturile acestui erou 
spre a obţine viaţa veşnică fericită şi tinereţe fără de bătrîneţe (fiindcă 
nemurirea exista şi pentru asiro-babilo-nieni, dar în Infern era loc de suferință 
şi de chin). Poemul este împărțit în 12 tăblițe, cea mai mare avînd peste 300 
de versuri. Poemul începe cu prezentarea persoanei şi a faptelor regelui din 
Uruk, Gilgameş, care era un rege tiranic şi necruţător. El aducea pe tinerele 
fete din Uruk la palatul său silindu-le să-i devină concubine, iar pe tinerii din 
Uruk îi silea la săvîrşirea unor munci grele pentru construirea zidurilor 
oraşului Uruk şi a templului din el. Din această pricină, locuitorii acestui 
stat-oraş imploră zeii să-i scape de acest rege despotic şi crud. Zeii ascultă 
ruga locuitorilor din Uruk şi se hotărăsc să zămislească o ființă care să 
constituie un om asemănător lui Gilgameş, care să fie la fel ca el, să aibă 
aceleaşi porniri ca şi el, dar care să-i îndrepte atenţia spre alte preocupări şi 
ocupaţii. Astfel zeii au creat pe Enkidu, un om cu înfăţişare sălbatică şi cu o 
forţă titanică. Acesta nu cunoştea nimic despre viaţa 

din oraşe, şi străbătea cîmpiile şi pădurile alături de vieţuitoarele sălbatice, 
păscînd iarba şi bînd apă alături de ele. 

Printr-un vis, apoi printr-un vînător, Gilgames află despre această făptură 
ciudată şi trimite o curtezană să-l atragă pe Enkidu şi să-l aducă la Uruk. 
Aici Gilgames se întîlneşte cu Enkidu în faţă casei sfatului oraşului, locuinţă 
în care regele îşi petrecea nopțile în orgii, chefuri şi fapte blestemate. Enkidu 
este atît de dezgustat de ce se petrece în acea casă încît el încearcă să-l 
oprească pe rege să intre înlăuntru. Acesta din urmă loveşte pe Endiku şi se 
aprinde o luptă cumplită între cei doi, dar în cele din urmă Gilgameă iese 
biruitor culcîndu-l la pămînt pe Enkidu, care-l recunoaşte drept căpetenie pe 
potrivnicul său. Admirîndu-se reciproc, ei ajung să fie prieteni buni şi frați de 
cruce. Cei doi pornesc înarmaţi bine împotriva unui zmeu, Hubaba care avea 
o forță uriaşă. Ei reuşesc să-l ucidă pe zmeu şi se întorc biruitori. în oraşul 
Uruk, Gilgames este aplaudat acum ca un erou fabulos şi zeiţa lătar se 
îndrăgosteşte de el. Dar Gilgames o respinge, aducîndu-i aminte că a ucis pe 
toţi aceia care au îndrăznit să se îndrăgostească de ea. Plină de furie, zeiţa 
lătar cere lui Anu să zămislească un monstru, pe Taurul Cerului care să-l 
răpună pe Gilgames. Acesta împreună cu prietenul său Enkidu izbutesc să 
ucidă fiara, pe care Enkidu o zvirle înaintea lui Istar. Zeița se înfurie şi mai 
rău şi caută se se răzbune cu orice preţ. Ea trimite peste Enkidu o boală grea 
şi viteazul moare la scurt timp după aceea. Gilgames este peste măsură de 
întristat de moartea soţului său şi începe să se gîndească că într-o zi moartea îl 
va cuprinde şi pe el. Atunci se hotărăşte să caute pe Ut-napistim, străbunicul 
său, care dobîndise nemurirea de la zei. Ut-napistim îl învaţă să caute o iarbă 
care, mîncată, ar da viaţă fără de moarte. Gilgames o găseşte o ia cu el şi vrea 
să o ducă locuitorilor oraşului Uruk spre a-i face şi pe ei nemuritori. în drum 
spre Uruk iarba vieţii veşnice îi este furată de un şarpe şi regele se întoarce în 
oraşul său, încredințat acum că viaţa fără de moarte şi tinereţea fără de 
bătrîneţe nu-i este dată omului să o dobîndească, ea aparţinînd doar zeilor. 

Regăsim şi în acest poem aceeaşi căutare a nemuririi care revine des în 
legendele şi miturile asiro-babiloniene şi care, ni se pare, constituie unul din 
obiectivele principale ale alchimiei babiloniene, aşa cum a reprezentat şi 
pentru alchimia arabă şi europeană unde căutarea pietrei filozofale care dădea 
nemurire, era scopul ultim al transmutaţiilor efectuate de alchimişti. Dealtfel 
Mircea Eliade în lucrarea sa Alchimia Babiloniană, Edit. Vremea, Buc. 1937, 
ca şi în Alchimia asiatică, Ed. Vremea, 1935, a arătat că atît alchimia 
babiloniană, cît şi cea indiană sau chineză, nu sînt ştiinţe empirice, nu sînt 
pre-chimii, ci tehnici soterio-logice, ezoterice, adică în ultimă instanţă menite 
să confere imortalitatea. 

Lupta împotriva lui Labbu este un text mitologic în care lumea locuită de 
oameni este bîntuită de un monstru Labbu, zămislit de mare. Mai mulți zei 
sînt solicitaţi ca în bătălia împotriva lui Tiamat să scape omenirea de el, dar 
nici unul nu vrea aceasta. în cele din urmă un zeu, al cărui nume este corupt în 
textul ce ne-a rămas, reuşeşte să-l rănească de moarte pe Labbu cu pecetia 
vieţii, astfel că sîngele , său curge vreme de trei ani, trei luni, o zi şi mai multe 
ceasuri. 

Mitul lui Zu relatează furtul tăbliţelor destinului de către un zeu în chip de 
pasăre răpitoare numit Zu. După ce a furat tăbliţele destinului, zeii mîniaţi au 
făcut totul ca să-l descopere şi el a fost prins şi biruit, fiind silit să restituie 
tăbliţele furate. 

Mitul lui Ira reprezintă poate un poem care se recita la anumite sărbători 
în Babilon. Acest poem este o apărare împotriva bolilor molipsitoare, dar şi 
contra nenorocirilor de orice fel care s-ar năpusti asupra Babilonului. 
Conţinutul acestui poem relatează crearea de către zeul Anu a şapte demoni 
răi cărora le dă ca slujitor pe Ira, şi îi dă ca misiune să se folosească de aceşti 
demoni pentru a pedepsi şi a ucide pe muritori. Lumea însă făcuse multe 
păcate, doar oraşul Babilon era fără de pată. Dar zeul Anu aţiţă împotriva 
oamenilor si pe zeul Marduk. Acesta nu se decide însă să nimicească pe 
muritori. In cele din urmă se hotărăşte să se ducă în Infern şi să lase pe seama 
lui Ira pedepsirea lumii. Zeul Ira face atunci un fel de judecată a lumii, şi 
oraşul Nippur este nimicit, apoi urmează devastarea cetății Uruk şi Ur. 
Ajungând însă la oraşul Babilon, cu tot regretul lui Marduk şi acest oraş este 
nimicit. Apoi sînt devastate Țara Mării, Subartu, Asiria, Elamul şi toate 
ținuturile din Mesopotamia. în cele din urmă zeul Ira nu se opreşte nici în faţa 
naturii, preface muntele Chichi într-o cîmpie şi taie toţi arborii de chiparoşi de 
pe el. în cele din urmă mînia zeului Ira se opreşte, şi oraşul Babilon este 
reclădit şi refăcut şi dobîndeşte supremaţia peste toată lumea. Poemul se 
termină cu un îndemn de a adora şi a cinsti pe zeul Ira pentru că cei ce i se vor 
închina, vor avea parte de mult bine în viaţă. 


DI. Textele cultice 


în cea mai mare parte acestea sînt imnuri şi rugăciuni versificate după 
metrica asiro-babiloniană arătată mai sus în acest capitol. Multe din ele sînt 
cîntece de laudă cu descrieri grandioase ale zeilor şi ale lumii lor, dar şi cu 
rugăminți de a veni în ajutorul închinătorilor lor. Multe din aceste texte 
cultice sînt descîntece, pronunţate de către preoţi, înso- 

tite de gesturi specifice, o mimică aparte şi mai ales acte care să mimeze 
anumite operaţii magice sau să constituie acţiuni magice. Astfel descîn-tecul 
trebuie conceput nu ca un discurs, un logos numai adresat zeilor sau 
demonilor, ci ca o micro-dramă, în care coexistă o costumaţie aparte, asistenţi 
şi ajutori ai preotului descîntător, apoi gesturi cu totul speciale şi o mimică 
aparte, în fine obiecte, substanţe sau, vieţuitoare care sînt folosite în 
desfăşurarea descîntecului. A scrie despre descîntece şi a le considera drept un 
gen poetic deosebit, corespondent termenului francez incantations este o 
eroare. Nu sîntem în faţa unui text poetic ci a unui text dramatic, şi 
descîntecul este strămoşul dacă vrem, a ceea ce va deveni mai tîrziu, — teatrul. 
Căci un descîntec este în esenţă o reprezentare teatrală în miniatură şi are 
acelaşi efect catartic pe care Aristotel îl atribuie teatrului îndeobşte, numai că 
teatrul curăță (catharsis „curăţire, purificare" în 1. greacă) de pasiuni, de 
patimi, boli sufleteşti dacă vrem, pe cînd descîntecele curăță, purifică în 
genere de afecțiunile trupeşti, somatice. Tot în textele cultice trebuie inserate 
bocetele, cîntecele de jale, rugile de penitenţă sau de pocăință. în acestea din 
urmă, închinătorul, după o laudă adusă zeului, se roagă de iertare şi se 
căinează de greşelile sale implorînd izbăvirea de relele ce i-au venit din 
pricina greşelilor sale. Conţinutul acestor texte este stereotip, convenţional şi 
nu exprimă deloc trăsături personale. Dar un imn adresat iniţial lui Mar-duk, 
poate fi recitat mai tîrziu înaintea zeului Ninurta. Redăm după textul publicat 
de Athanase Negoiţă o serie de pasaje din această poezie cultică: 

Imn către îstar : „Lăudaţi pe zeiţa cea mai slăvită între zeițe / Să fie 
venerată stăpîna oamenilor, cea mai mare între Igigi / Lăudaţi pe Istar cea mai 
slăvită între zeițe / Să fie venerată regina femeilor cea mai mare între Igigi / 
Ea e înveşmîntată cu încîntare şi cu afecţiune / Ea e plină de viaţă, farmec şi 
voluptate / Istar e îmbrăcată cu încîntare şi tandreţe / Ea e plină de viaţă, de 
farmec şi de voluptate / Dulci sînt buzele ei; viaţa e în gura sa / La apariţia ei 
totul se înveseleşte / Ea e maiestuoasă; voaluri scumpe are pe capul ei / Faţa 
ei e frumoasă; ochii ei-s strălucitori/Zeiţa, în ca se află sfatul / Soarta a orice 
ea ţine în mină! (cf. Athanase Negoiţă, Gîndirea asiro-babiloniană în texte, 
Buc, 1975,p. 185-186). 

Invocare către zeul Lunii: „O! Sin, O Nannar cel slăvit.. . / Sin cel unic 
care face să lumineze . . . / Care dai lumină pentru popor. . .Spre a merge pe 
calea dreaptă poporul cu capul în întuneric .. / Strălucitoare e lumina ta în 
cer. . . / Sclipitoare este torţa ta, ca fierul... / Strălucirea ta a umplut pămîntul 
cel întins / Poporul e bucuros, privind la tine prinde curaj / O tu, Anu, al 
cerului, ale cărui planuri nimeni nu le pricepe" (Ibidem, p. 198). 

Imn către zeul Soare: ............. „O Sames — cel care străluceşte, cel care 
alungi întunericul, / Cel care opreşti căldura prînzului. . . cîmpurile verzi / 
Munţii cei puternici sînt acoperiţi de strălucirea ta / Lumina ta umple întinsul 
țării / (Cînd) tu te-ai înălțat peste munţi / Tu ţii marginile pămîntului 
suspendate din mijlocul cerului / Popoarele lumii, pe care tu le veghezi de sus 
/ Orice Ea, sfetnicul rege, a voit să creeze, tu să le păzeşti pe toate. Pe cele 
dăruite cu viaţă, tu de asemenea să le îngrijeşti / Dar tu eşti păzitorul lor atît 
sus cît şi jos / Veşnic, tu continuu, străbaţi cerurile;/Zilnic călătoreşti peste 
întinsul pămîntului". (Ibidem p. 202-203). 

Invocare către orice zeu: „Să se liniştească furia inimii stăpînului 
meu faţă de mine / Să dea zeul pe care nu-l cunosc, să se potolească 
faţă de mine / Zeița pe care n-o cunosc, să se liniştească faţă de mine / 

Zeul, pe care nu-l cunosc ori îl cunosc, să se liniştească faţă de mine. / 
Zeița pe care o cunosc ori n-o cunosc, să se liniştească faţă de mine; / 
Să se potolească față de mine inima zeului meu / Inima zeiţei mele să se 


liniştească faţă de mine /. . . . Păcatele pe care le-am comis (nu le cunosc), 
Nelegiuirea (pe care am săvîrşit-o n-o cunosc) / Un nume bun (să-mi 
dăruiască zeul mie),/ .............. (Ibidem, p. 214—215). 


Invocare către zeul Marduk şi soția lui, Sarpanitum: „Eu laud numele tău, 
Marduk, puternicul zeilor, prințul (?) cerului şi al pămîntului / Cel ce a fost 
creat desăvîrşit, singur este prea înalt / Tu porți coroana lui Anu, Enlil şi Ea, 
stăpînirea şi împărăţia / Tu eşti dascălul a toată înțelepciunea desăvîrşit în 
putere! / Prinț, desăvîrşit, stăpîn măreț, tare atotputernic, / Cel ce stăpînirea sa 
şi-o face măreață, începînd lupta lui Anu, / în cer tu eşti cel prea înalt, pe 
pămînt eşti rege cel mai înțelept şi mai chibzuit al zeilor" (Ibidem, p. 244). 

Astfel, în toate aceste rugi, invocări, poeme zeul este flatat, adulat, i se 
spune de către adoratori că este cel mai mare dintre zei (henoteism) că este 
nespus de puternic şi mai ales că întrece pe toți zeii prin puterea şi 
înțelepciunea sa. Desigur acest procedeu este folosit şi pentru atragerea 
bunăvoinței celor puternici ai lumii de către oameni, şi prezenţa lui în textele 
cultice reprezintă o proiecție în lumea de sus a zeilor a modului de a dobîndi 
favoarea celor de aici de pe pămînt. Trebuie să observăm şi în cazul textelor 
cultice că acestea constituie doar o parte relativ redusă din liturghia (în limba 
greacă termenul înseamnă „slujire”) asiro-babi-loniană. Fiindcă imnurile, 
psalmii, rugăciunile făcute către zei se însoțeau de cîntece vocale ale unor 
coruri de bărbați şi femei, care deseori îşi răspundeau; apoi erau însoțite de 
dansuri sacre ale hierodulelor, în fine, erau întovărăşite de gesturile, de 
mimica şi deseori de mutilările voluntare constînd în tăieturi cu cuțitele în 
timpul cîntării acestor imnuri. Apoi cei ce le cîntau erau învesmîntați ca şi 
dansatoarele sacre în costume 

speciale, astfel că textul imnului propriu-zis — care trebuia cîntat exact, fără 
să se omită nici o silabă — era doar o mică parte din această dramă sacră 
înfăţişată în templu dinaintea statuii zeului. 


IV. Literatura sapienţială 


în mare parte literatura sapiențială a fost învățată în şcolile de scribi şi 
citită în decursul secolelor de cei din păturile conducătoare — nobili, 
dregători, preoţi, ofiţeri. Ceea ce ne frapează pe noi cei de azi în această 
literatură sapienţială este că ea căuta să creeze un Weltanschaung, o concepţie 
asupra vieţii destul de unitară care se regăseşte în esenţă în mai toate creațiile 
sapiențiale mesopotamiene. Dar în total contrast cu scrierile sapienţiale 
egiptene, forma mentis pe care o zămislea înţelepciunea mesopotamiană în 
general era profund pesimistă. Apoi spaima, teama pe care o exprimau multe 
texte sapienţiale babiloniene faţă de regi, stăpînitori, despoţi este un fapt care 
trebuie remarcat. De pildă citim în înțelepciunea lui Ahiqar: „Nu discuta un 
cuvînt al regelui în mînia inimii (tale). (Cum) se vor împotrivi lemnele focului, 
carnea cuţitului şi un om unui (rege) ? Oricît de dulce ar fi limba unui rege ea 
zdrobeşte oasele unui balaur, cum face şi moartea ce nu se lasă văzută” 
(Ibidem, p. 290). Groaza de tirania exercitată de regii babilonieni în cadrul 
orînduirii tributale se reflecta în mod insistent în textele sapienţiale: „i se 
pare ceva aspru pe faţa regelui, nu stărui, mînia lui e mai iute ca fulgerul. Tu 
ia seama la tine să nu-şi arate pentru cuvintele tale mînia" (Ibidem, p. 
290). 

Fără îndoială marea majoritate a textelor sapienţiale laudă pe regi, nu au 
cuvinte de blam împotriva lor, dar ceea ce tinde să insufle cititorilor e acelaşi 
sentiment pe care suveranii asirieni şi babilonieni vor să-l insufle din plin 
supuşilor lor: teama faţă de puterea lor, spaima de forța lor cvasi-divină. 
Citim de pildă: „Oricât de dulce ar fi o vorbă a regelui, ea e mai ascuţită şi 
mai tare decît un cuţit cu două tăișuri" (Ibidem, p. 290). De aceea pare destul 
de limpede, că textele sapienţiale mesopotamiene nu vor să înfățişeze 
„înţelepciunea", adică un sistem de reguli etice şi practice pentru a-l ajuta pe 
cititor să treacă nevătămat prin viaţă, ci vor să-i insufle teroarea de stăpînirea 
orînduirii tributale. De aceea citim: „Oricît de dulce ar fi limba unui rege, ea 
zdrobeşte ca oasele unui balaur, cum face şi moartea ce nu se lasă văzută” 
(Ibidem, p. 290). Pe de altă parte unele texte sapienţiale vor să modeleze un 
tip de om conformist, ascultător în toate, neprotestatar, care nu se răscoală, nu 
protestează împotriva celor puternici, şi se repetă pe toate tonurile. 

„Stăpîneşte-ţi gura, păzeşte-ţi vorbirea" (Ibidem, p. 283). „Mai presus de orice 
păzeşte-ţi gura, căci vorba ta e ca o pasăre, cine-i dă drumul n-o mai prinde" 
(Ibidem, p. 290), „Nu deschide gura ta, păzeşte-ţi buzele; / Cuvintele 
dinlăuntrul tău nu le spune (chiar) cînd eşti singur / Ceea ce spui în grabă, mai 
tîrziu vei lepăda / Să faci ca gîndul tău să se oprească de a vorbi" (Ibidem, p. 
285), „Cu un prieten şi tovarăş nu vorbi rău; / Nu vorbi nimic josnic (grăieşte) 
de bine" (Ibidem, p. 285), „Fiul meu, nu prea vorbi" (Ibidem, p. 290). Adică 
omul care nu critică pe rege şi pe dregătorii lui, care nu se duce în adunările 
publice (cf. p. 293), este cel lăudat de textele sapiențiale şi este propus 
cititorului, ca ideal, ca model, tocmai fiindcă el corespunde intereselor de 
dominare şi de opresiune ale orînduirii tributale (sau asiatice ori orientale) în 
fruntea căreia stă regele. Dealtfel citim: „Fiul meu, tu aparţii prinţului, dacă el 
voieşte aşa /... să nu te laşi ispitit să faci ceva în ascuns, / căci pînă la urmă 
lucrul va fi căutat, / şi orice faptă ascunsă ce ai făcut va fi descoperită. Prinţul 
va auzi de ea (te va pedepsi)." 

Pare probabil că textele sapienţiale erau predate în şcolile de scribi, tocmai 
pentru a se insufla bine în mintea tinerilor puterea nemăsurată a regilor. 
Totuşi aceste învățăminte „înţelepte" nu au împiedicat pe babilonieni, dar nici 
pe asirieni să se răscoale, să urzească nenumărate comploturi precum se poate 
constata din relatarea zbuciumatei lor istorii. Textele sapiențiale urmăreau să 
dezvolte credinţa în zei şi să sporească pietatea lăudînd puterea zeilor şi 
arătînd dependenţa intimă între faptele oamenilor şi răsplata lor acordată de 
zei: 

„Dă cinstire zilnic zeului tău, / Cu jertfe, rugă şi cuvenitele daruri de 
tămiîie / Către zeu să ai inima ta îndreptată — Aceasta-i ceea ce se cuvine 
zeității;, Rugă, implorare şi îngenunchieri la pămînt / Trebuie să-i aduci 
dimineaţa; atunci puterea ta va fi mare / Şi în abundență, cu ajutorul zeului vei 
prospera /. . . Respectarea (zeităţii) aduce bunăstare, Sacrificiul prelungeşte 
viaţa /lar rugăciunea spală păcatul" (Ibidem, p. 285). Astfel de sfaturi se 
dădeau elevilor din şcolile de scribi, căci citim: „La învăţătura ta cercetează 
tăblița" (Ibidem, p. 285), şi aceste consilii, probabil învăţate pe dinafară, sau 
scrise de numeroase ori se întipăreau în minţile tinerilor spre a-i face să aducă 
jertfe abundente în temple spre folosul preoţilor şi spre a-i determina să-şi 
consacre o mare parte din zi cultului zeilor, neacordînd nici un timp 
revendicărilor politice sau luptei împotriva opresiunii şi exploatării exercitate 
de regi consideraţi ca fiind numiţi de zei şi îndrăgiți de ei. Expunînd unele din 
textele sapienţiale asiro-babiloniene ce au ajuns pînă la noi, redăm în mod 
succint cuprinsul lor accentuînd că ele trebuie considerate ca avînd drept scop 
bine definit apărarea orînduirii tributale şi a exploatării exercitate de regi 
asupra ţăranilor, sclavilor şi artizanilor asiro-babilonieni. 

Disputa dintre curmal şi tamarisc (Ibidem, p. 251) utilizează genul fabulei 
pentru a vehicula o serie de teme cultice şi a întări astfel credinţa cititorilor, 
dar mai ales pentru a sublinia rolul de arbitru suprem al regelui în disputele şi 
contestaţiile ce se ivesc între supuşii săi. Fabula este folosită dealtfel de 
asiro-babilonieni, spre a demonstra — graţie unui raţionament prin analogie 
(ca şi parabola unde iarăşi se percepe acelaşi sistem de gîndire analogică) — 
teze puţin evidente. Au ajuns pînă la noi fragmente de fabule asiro-babiloniene 
în care diferite vieţuitoare sînt hărăzite cu roluri umane, cu funcţii şi dregătorii 
din societatea mesopotamiană. 


Dialogul despre mizeria umană expune suferinţele unui babilonian lovit 
de soartă, dar mai ales de orînduirea tributală şi de exploatarea ei. în decursul 
expunerii sînt slăviţi zeii şi zeițele, mai ales sînt ocăriţi cei care se abat de la 
normele de convieţuire din orînduirea tributală: „Duşmanul cirezilor, leul, de 
care ai amintit, ia-l în seamă: / Pentru cruzimea pe care a arătat-o / O groapă 
s-a deschis împotriva lui / Pe cel parvenit, îndopat de bogăţie, a cărui avuţie 
n-are cap în foc, mai înainte de vremea lui, dregătorul îl arde / Doreşti tu să 
mergi pe urmele pe care au mers aceştia?" (Ibidem, p. 261). în mod alegoric, 
omul puternic este denumit aici „leu", arderea în foc este un mod de executare 
frecvent în Asiria şi în Babilonia şi se făcea fie prin „închiderea într-un cuptor 
încins" (Cf. Cartea lui Daniil, III, 20 sq), fie prin ardere pe un rug. 

Dar sînt atacați şi condamnaţi cei puternici şi răpitori în acest text: „la 
aminte, prietene, înţelege ideea mea / Fii atent la spusa gurii mele; / Lumea 
slăveşte pe omul aducător de tristeţe, meşter în ucideri / Dacă înjoseşte pe cel 
umil, ce n-a comis nici o nelegiuire" (Ibidem, p. 264). Criticile se îndreaptă în 
acest text împotriva celor ce calcă legile statornicite în orînduirea tributală şi 
în cele din urmă textul laudă şi slăveşte pe cel smerit, pe cel tăcut care aşa 
precum am arătat este supusul ideal din orînduirea tributală: „Fii milostiv 
prietene; ascultă la plîngerea mea! Ajută-mă! Vezi necazul meu şi mă 
înţelege. Eu sînt un sclav înţelept şi / Ajutor şi încurajare n-am primit nici un 
moment / Eu am umblat liniştit prin grădinile cetăţii mele / Vocea mea n-a 
fost niciodată tare, vorba mea a fost înceată; / Eu n-am ridicat capul ci am 
mers cu el în jos / Ca un sclav am fost fără onoare, în adunarea (egalilor mei) 
/ . .. Păstorul, soarele poporului (să aibă milă)" (Ibidem, p. 264). 


Vedem din aceste distihuri că nu e vorba de un sclav, ci de un om care se 
comportă umil, ca un sclav, iar smerenia şi tăcerea sa reprezintă atitudinea cu 
care nădăjduieşte să scape de cursele celor răi. Ultimul vers face apel la 
păstorul „soarele poporului" care este regele în orînduirea tributală. 

Pesimismul funciar al gîndirii asiro-babiloniene se vădeşte clar în textul 
purtînd denumirea de Dreptul suferind, dar şi aici se arată însuşirea 
îndatoririlor cultice pe care orice babilonian trebuia să le păzească cu 
străşnicie. De asemenea, laudele aduse regelui şi obligațiile impuse de cultul 
lui sînt expuse cu multă minuţiozitate: „Ruga pentru rege era bucuria mea; / 
Căutarea pentru el era ce-mi aducea desfătare / ... Lauda regelui eu am 
ridicat-o la cel mai înalt grad / Spre venerarea palatului am dăscălit poporul" 
(Ibidem, p. 267). Aici „palatul" este scris în loc de „rege" din deferentă nu se 
repetă numele regelui şi nu se pronunţă numele său şi din motive magice (cfr. 
Sublima Poartă pentru denumirea „sultanul"). Este greu de asemuit aceste 
două texte cu cartea Ecleziastului sau cu cea a lui lov, fiindcă lipseşte sfîrşitul 
optimist şi fericit din aceste două cărţi. Adică pesimismul asiro-babilonian nu 
este transfigurat de o intervenţie salvatoare ca în aceste două cărți iudaice. 
Dimpotrivă, în textul babilonian denumit Observaţii asupra vieţii şi ordinii 
din lume există un sfirşit fericit, o restabilire deplină a stării anterioare, o 
apocatastază totală pentru dreptul suferind, ca în cărțile lui lov şi în 
Ecleziastul. Dar ca şi pe celelalte texte sapienţiale, trebuie să considerăm acest 
text de mai sus ca o povestire cadru în care se află inserate o mulțime de teze 
şi de aserțiuni, cele mai multe de ordinul acelora enunțate mai sus. Adică sînt 
enumerate pe rînd ca într-un fel de confesiune negativă — aşa cum o întîlnim 
în Cartea Morților egipteană — păcatele pe care nu le-a săvîrşit nicicînd 
victima nenorocirilor abătute asupra capului său: „Ca unuia care n-a adus 
jertfă de băutură zeului / Şi care la ospăț n-a poftit zeiţa, / Care nu şi-a plecat 
faţa, n-a îngenun-chiat / în a cărui gură ruga şi implorarea au încetat / Pentru 
care sărbătorile au fost lepădate, iar festivitatea de eşeşu a fost scurtată / care a 
devenit neglijent şi a nesocotit înfăţişările (zeilor) / Care nu şi-a adus aminte 
de zeul său, deşi mănîncă hrană de la el / ... Ca un astfel de om am devenit 
eu!" (Ibidem, p. 270—271). 

Victima acestor nenorociri este un scrib învăţat sau un preot căci spune: 
„Eu am învăţat ţara mea să păzească poruncile divine/ Să onoreze numele 
zeiţei am învăţat poporul" (Ibidem, p. 271). Dar nu lipsesc adulările față de 
rege: „Măreţia regelui au egalat-o cu cea a unui zeu/ Şi respectul pentru 
palatul (regal) l-am impus oștilor" (Ibidem, p. 271). Autorul descrie bolile cu 
care a fost lovit de demonii veniţi din Infern, şi arată că nici o vinovăţie nu 
îndreptăţeşte venirea tuturor acestor suferinţe fizice. Dar zeul se milostiveşte 
de el şi îl tămăduieşte aducîndu-l la o sănătate deplină. Pe altă tăbliță se 
descrie pe rînd cums-a desfăşurat procesul izbăvirii sale de boala care a mers 
paralel cu ştergerea păcatelor sale. Tot o povestire cadru, prilej pentru a 
enunţa sfaturi, proverbe sau maxime este şi cartea /nfelepciunii lui Ahigar. 
Acesta ar fi fost — 

relatează povestirea tradusă în mai toate limbile Orientului Antic — sfetnicul 
de taină al regilor Asiriei, Senaherib şi Asarhaddon. Cum nu i se născuse nici 
un fiu, Ahiqar ia la sine şi înfiază pe fiul sorei sale Nadin pe care îl pune să 
înveţe şi îl aduce la regele Asiriei cerîndu-i să-l primească drept urmaş al său, 
sfetnic de taină. Dar odată ajuns în palatul regelui, Nadin pune la cale uneltiri 
împotriva unchiului său, care în cele din urmă este osîndit să i se curme viaţa. 
însă dregătorul căruia i s-a dat poruncă să-l ucidă pe Ahigar omoară în locul 
lui pe un rob care făptuise multe nelegiuri. Nadin nu avea nici pe departe însă, 
iscusinţa şi cunoştinţele unchiului său Ahiqar şi regele Asarhaddon regretă că 
s-a pripit să rostească osîndirea sa la moarte. Dar dregătorul care-l ocrotise pe 
Ahigar, scăpîndu- 1 de la moarte, s-a dus şi-a mărturisit regelui că l-a cruțat 
pe. Ahiqar şi că el trăieşte. în felul acesta Ahiqar intră din nou în slujba regelui 
ŞI îşi reia vechea dregătorie iar Nadin este izgonit cu ruşine. întreaga povestire 
slujeşte pentru enunțarea unui număr considerabil de sfaturi, proverbe şi 
maxime. 

în textul în care a fost intitulat Concepția despre lume şi înțelepciune ni se 
prezintă un dialog între un sclav şi stăpînul său. Desigur ceea ce domină în 
acest text este nehotărîrea stăpînului de a întreprinde orice acţiune şi 
instabilitatea sa psihică ce-l împinge să renunţe cu mare iuţeală la proiectele 
sale. Sclavul apare în acest dialog tot pentru a servi de cadru, căci el nu face 
decît să aprobe deciziile luate de stăpînul său, furnizîndu-i argumente spre a 
le întări. Dar acest dialog este o povestire cadru, fiindcă sînt incluse în el 
nenumărate proverbe şi maxime, care se referă la zei şi la oameni, la rituri şi 
la datini, toate însă constituind un soi de sofistică babiloniană, în sensul că se 
dau argumente foarte valabile pentru orice decizie, argumente pro şi contra. 


V. Textele juridice 


Popoarele care au trăit în Mesopotamia au dezvoltat o trăsătură națională, 
am spune, care le-a deosebit de toate neamurile ce locuiau în preajma lor: 
cinstirea şi respectarea dreptului. Fiecare vînzare, cumpărare, închiriere, 
împrumut, dar şi fiecare căsătorie, adopţiune sau moştenire era cercetată din 
punct de vedere legal şi era orînduit de legi scrise precise. Trebuie să punem 
pe seama dezvoltării din timpurile cele mai vechi a comerțului şi a 
comunicaţiilor între regiuni foarte îndepărtate, această propensiune de a 
întocmi acte legale în orice ocazie. Este un fapt sigur că nicăieri în Orientul 
antic jurisprudenţa nu a dobîndit o însemnătate mare atît de devreme şi de 
profund ca în Babilonia. Chiar şi faptul că 

cea mai mare parte a documentelor ce ne-au rămas, scrise cu caractere 
cuneiforme, de la babilonieni, au caracter juridic, ne indică limpede ce interes 
purtau vechii locuitori ai malurilor Tigrului şi Eufratului actelor juridice, 
legilor şi jurisprudenţei.” Totuşi în"Asiria problemele juridice şi dreptul în 
general par să fi avut un rol mai mic în viaţa* socială. Drept urmare a faptului 
că dispunem de o masă colosală de documente juridice, expunerea dreptului 
babilonian ar necesita el singur un volum apaite, aşa cum dealtfel s-au şi scris. 
Noi ne vom mărgini să înfăţişăm pe scurt unele aspecte ale acestui drept, 
prezentînd extrase din principalele legiuiri. Ca şi alte popoare din antichitate, 
babilonienii şi asirienii admiteau că zeii sînt cei ce au dăruit legile oamenilor, 
în special zeul Soarelui Samas, care prin lumina ce o răspîndeşte aduce totul la 
lumină şi risipeşte întunecimea. Zeul Soarelui este judecătorul. Pentru 
babilonieni zeul Soarelui era judecătorul care privea cu ochi milostivi pe omul 
sărman, el era acela care acorda legislaţia cea bună după Codul lui 
Hammurabi. într-un imn asirian zeul soarelui este cel care răzbună călcarea 
jurământului, ruperea căsniciei, răutatea, camătă, şi vînzarea cu greutăţi şi 
unități de măsură false. Printre zeițe, zeița Kadi este cea care distribuie 
dreptatea în oraşe, dar şi zeiţa Istar este cea care ocîrmuieşte dreptatea şi 
nedreptatea oamenilor înaintea justiţiei. Sumerienii au avut drept primul legis- 
lator consemnat de' textele istorice pe regele Urukagina care se lăuda în 
tăbliţele ce ne-au rămas de la el că a apărat pe locuitorii care plăteau dăjdii, de 
apăsarea preoţilor şi dregătorilor şi a pus capăt abuzurilor comise prin sentințe 
judecătoreşti sau preoțești. 

în dinastia semită din Akkad dreptul este prețuit mult şi pe reliefurile din 
această epocă judecătorul stă alături de rege. Marele obelisc al regelui 
Manistusu este acoperit cu texte juridice. Pe vremea regelui Gudea judecăţile 
aveau loc într-o parte a templului, şi la ele luau parte şi preoţi-judecători. Şi 
acest rege se laudă că a instaurat dreptatea în ţara sa Lagas. Dar nu cunoaştem 
numele, nici vremea cînd au vieţuit o serie de regi legislatori ale căror legi se 
regăsesc aplicate în contracte şi decizii judiciare dinainte de Hammurabi. Ştim 
însă că judecăţile erau hotărîte de judecători, fie patru, fie mai puţini. în 
aceeaşi epocă se află un loc special „de jurămînt pe numele regelui" unde în 
raport cu speţele înfăţişate, reclamantul, acuzatorul şi martorii trebuiau să jure 
spre a întări adevărul spuselor lor. 

în timpul primei dinastii din Akkad, hotărîrile sînt pronunţate de tribunale 
de primă instanţă şi se face apel la rege împotriva sentinţelor lor. Este cu 
desăvîrşire oprit unui judecător să schimbe o hotărîre pe care a dat-o el, sau să 
anuleze o sentinţă, căci dacă face aceasta este înlăturat din dregătoria sa. Cel 
mai însemnat text legistativ babilonian este Codul lui Hammurabi. A fost 
denumit în felul acesta un bloc de diorit 

(dioritul cunoscut sub numele de „granit negru" este o rocă eruptivă cristalină 
alcătuit din feldspaţi plagioclazi, piroxeni şi amfiboli) înalt de 2,25 metri şi 
avînd 1,90 m circumferința la bază. A fost găsit în 1902 spart în trei 
fragmente în ruinele oraşului Suza, fosta capitală a Elamului. în starea actuală 
a acestui bloc înălţat în anii 40 şi 43 de domnie a regelui Hammurabi se pot 
citi 250 articole de legi, scrise pe 46 coloane şi cuprin-zînd circa 3600 linii de 
text. Alte cinci coloane au fost şterse din antichitate din porunca regelui 
Elamului, Sutruk — Nahhunte care voia probabil să sape o inscripţie cu 
numele şi faptele sale. Dar lacuna aceasta a fost în mare parte acoperită de 
descoperirea altor texte juridice pe tăblițe cuneiforme. 

Codul lui Hammurabi nu este propriu-zis un cod, adică un sistem complet 
legislativ, ci o culegere de hotărîri ale regilor, ordonate după subiecte: vrăji şi 
descîntece (art. 1—2), injurii împotriva martorilor, cumpărarea martorilor (art. 
3—4), anularea unei sentinţe de acela care a dat-o (art. 5), diferite feluri de 
furturi (art. 6—25), îndatoririle dregătorilor şi slujbaşilor (art. 42—6), 
contracte (art. 100—107), prăvălii de băuturi (art. 108—111), datorii şi 
urmărirea lor (art. 112—121) etc. 

Redăm mai jos cîteva din aceste prevederi ale Codului acestuia: 

art. 1 — Dacă cineva a învinovăţit pe altul, acuzîndu-l de crimă, dar nu 
poate dovedi atunci acuzatorul să fie dat morţii; 

art. 2 — Dacă a acuzat pe un altul de vrăjitorie dar n-a putut dovedi, 
atunci cel învinovăţit de vrăjitorie (este vorba de magia neagră şi nu de cea 
albă practicată de preoţi, n.n.) să meargă la un rîu şi să se arunce în el. Dacă 
rîul I-a înecat atunci acuzatorul să-i ia casa. Dacă rîul a arătat că acuzatul este 
nevinovat, lăsîndu-l teafăr, atunci acuzatorul de vrăjitorie să fie dat morţii, 
iar cel care s-a aruncat în rîu să ia averea acuzatorului. (Proba aceasta a 
ordaliei prin apă, dacă este făcută fără ca cel acuzat să fie legat cînd e aruncat 
în apă nu dovedeşte decît dacă ştia să înoate sau nu, căci nu se prevede că cel 
acuzat să fie legat, nici cît timp va trebui să stea sub apă, n.n.); 

art. 3 — Dacă cineva s-a prezentat la un proces cu un martor fals şi acesta 
n-a putut să-şi probeze declarația făcută, el va fi ucis dacă procesul era un 
proces de condamnare la moarte; 

art. 4 — Dacă se prezintă însă într-un proces referitor la cereale sau argint, 
atunci el suportă pedeapsa procesului în cauză. 

art. 5 — Dacă un judecător a pronunţat o sentinţă şi a dat o hotărîre ce are 
puterea unui act, dar după aceea îşi schimbă părerea, acel judecător care s-a 
convins că sentinţa pe care a dat-o trebuie să o schimbe, va restitui îndoit 
daunele procesului în cauză şi va trebui "să'părăsească scaunul pe care îl 
deţine în corpul judecătoresc şi nu va mai lua parte la procese, cu ceilalți 
judecători; 


369 


art. 6 — Dacă cineva a furat ceea ce aparţine divinității şi palatului, acel 
om va fi ucis, iar cel care va primi din mîna lui lucrurile furate va fi spînzurat; 

art. 7 — Dacă cineva a cumpărat sau a primit în păstrare fie argint, fie aur, 
sclav ori sclavă, bou ori oaie, asin sau altceva, din mîna unui născut liber sau 
unui sclav, însă fără martori sau acte, acela va fi considerat hoţ şi va fi omorît; 

art. 8 — Dacă un om a furat un bou sau o oaie sau un asin sau un porc, sau 
o barcă şi dacă ceea ce a furat aparține divinității sau palatului va restitui 
întreizecit. Dacă este proprietatea unui muskenu (categorie socială 
intermediară între sclavi şi oameni liberi cu drepturi depline, n.n.) atunci va 
restitui înzecit. Dacă hoţul nu poate restitui nimic va fi omorît (articolele cu 
privire la furt nu sînt de acord între ele căci în art. 6 se pronunţă imediat 
pedeapsa cu moartea, iar în art. 8 se cere să plătească hoţul de treizeci de ori 
şi de zece ori valoarea furtului. Astfel de neconcordanţe cu privire la 
pedepsele date pentru furt se regăsesc şi în alte articole, şi aceasta e o dovadă 
deplină că acest Cod a fost format din legiuiri şi sentinţe emise în diferite 
epoci, n.n.). 

art. 9 — Dacă un om căruia 1 se furase ceva din avutul său a găsit bunul 
său în mîinile altuia, iar cel în mîinile căruia s-a găsit bunul a zis: „Cineva mi 
l-a vîndut. Am avut martori cînd l-am cumpărat", iar proprietarul lucrului 
pierdut a zis şi el: „Voi aduce şi eu martori care cunosc bunul meu" (dacă) cel 
ce a cumpărat aduce pe vînzătorul de la care a cumpărat, precum şi martorii 
înaintea cărora s-a făcut vînzarea, iar proprietarul bunului pierdut aduce şi el 
martori care cunosc lucrul său pierdut, atunci judecătorii vor proba faptele; 
(dacă) martorii în faţa cărora s-a efectuat vînzarea şi martorii care cunosc 
lucrul pierdut vor declara cunoştinţele lor în faţa unui zeu, atunci vînzătorul 
va fi socotit hoţul şi va A omorît. Proprietarul bunului pierdut îşi va relua ceea 
ce-i aparţinea, iar cumpărătorul se va despăgubi cu bani din casa vînzătorului; 

art. 14 — Dacă cineva a furat pe un tînăr născut liber va fi omorît; 

art. 15 — Dacă cineva a ajutat să fugă prin poarta cetăţii pe sclavul 
palatului sau sclava palatului sau pe sclavul unui muskenu ori pe sclava unui 
musckenu, va fi omorît. 

art. 16 — Dacă cineva a ascuns în casa lui pe un sclav şi o sclavă fugiți 
din palat ori de la un cetăţean oarecare militar şi la cererea palatului nu-i 
predă, stăpînul casei aceleia va fi omorît; 

art. 48 — Dacă pe cineva îl apasă o datorie cu dobîndă, iar cîmpul a fost 
inundat de zeul timpului sau un potop l-a distrus ori din pricina lipsei de 
ploaie nu s-a făcut nici un fel de grîne pe loc, în acel an nu va da creditorului 
nici un fel de cereale. El trebuie să înnoiască contractul iar pentru anul acela 
nu va da nici o dobîndă; 

art. 117 — Dacă cineva a intrat într-o datorie şi din această cauză şi-a 
vîndut soția, fiul sau fiica pentru bani, nu i-a dat ca servi pentru datoria sa, 
aceştia vor lucra în casa creditorului sau arendaşului. în anul al patrulea va 
trebui să fie puşi în libertate; 

art. 127 — Dacă cineva şi-a întins mîna asupra unei hierodule, sau contra 
soţiei altuia şi nu există martori, omul acela va fi dus în faţa judecătorului şi i 
se va tunde jumătate din părul de pe faţa capului; 

art. 128 — Dacă cineva şi-a luat soţie, fără să încheie cu ea un act (scris), 
această femeie nu-i este soție (cf. Athanase Negoiţă, Ibidem, p. 301 sq). 

Judecăţile se făceau de două feluri de tribunale, unele ecleziastice, 
celelalte civile. Templul era loc de pronunțare a sentinţelor pe care le 
decideau preoţii într-o cameră specială sau la poarta templului. în tribunalele 
civile judecătorii par a fi profesionişti căci păstrează acest titlu de judecător şi 
în acte în care depun ca martori. Hotârîrile judecătoreşti erau redactate de un 
scrib după o formulă precisă şi tradiţională, în care se treceau datele cauzei 
judecate, numele martorilor şi de obicei şi numele scribului care a scris 
hotărîrea. Adesea tăbliţa cu hotărîrea judecătorească este închisă într-un fel de 
anvelopă — plic făcut tot din argilă — pe care se scrie rezumatul conţinutului, 
şi adesea ea singură poartă sigiliul. Un exemplar este dat impricinatului, iar 
altul este depus în arhiva oraşului, şi în oraşul Ur din Chaldeea documentele 
găsite fac parte din această categorie. 


VI. Textele oraculare 


în capitolul consacrat manticii am arătat ce dezvoltare căpătase divinația 
în Asiria şi în Babilonia. Preoţii prezicători foloseau numeroase metode de 
divinaţie, cea mai utilizată fiind hepatoscopia, examinarea ficatului unui miel 
jertfit în mod special pentru aflarea răspunsului zeului la întrebările ce-i sînt 
adresate de preotul prezicător. în cele ce urmează avem întrebările puse 
zeului Samas de către preotul haruspex babilonian care după Jertfirea 
mielului va cerceta ficatul lui: „Samas, mare stăpîn, răspunde-mi adevărat la 
cele ce te întreb eu: începînd cu această zi a treia zi a lunii Aiar (luna a doua a 
calendarului babilonian, n.n.) pînă la a 11-a zi a lunii a acestui an, în decursul 
acestor 100 zile şi o sută de nopţi a fost stabilit (de mine) un anumit termen 
pentru împlinirea prezicerii (mele). în acest răstimp fie Castaritu (căpetenia 
uniunii de triburi din care făceau parte sciţii, cimerienii, mezii şi manaii, n.n.) 
cu armata lui, fie oştirea cimerienilor, fie aceea a mezilor sau a manailor, 

fie armata oricărui duşman, ce are de gînd, ce unelteşte ? Fie prin asediu, fie 
cu forța, fie cu aplicarea armelor de luptă, fie printr-o breşă, fie prin săparea 
de galerii subterane, fie cu berbeci spărgători de ziduri, fie cu alte arme de 
împresurare, fie prin înfometare, fie prin jurăminte pe numele zeului şi al 
zeiţei, fie prin vorbe cucernice, şi prietenie, fie prin oricare altă viclenie, sau 
oriceAs-ar utiliza pentru cucerirea oraşului, vor ocupa ei oraşul Chisassu, vor 
pune ei oare mina pe acest oraş Chisassu, îl vor adăuga ei la ţinuturile lor ? Tu 
eşti o mare divinitate şi tu cunoşti acestea. Cucerirea acestui oraş Chisassu 
prin puterea oricărui duşman, începînd cu această zi pînă la termenul stabilit 
de mine, e orînduită oare prin porunca ta, prin gura marii tale divinităţi ? 


Cel care vede va vedea, cel care aude va auzi. lartă, dacă spurcatul a adus 
murdărie în locul prezicerii (necurăţenia îndepărtează pe zei şi împiedică 
actele magice; de aici rolul catarticii, arta de a curăța, de a se face pur, n.n.) şi 
a spurcat, iartă dacă mielul (care trebuia jertfit şi căruia 1 se examina ficatul, 
n.n.) divinității tale, luat pentru prezicere, este flămînd, mic, sau are vreun 
beteşug (animalele aduse ca jertfe trebuiau să nu aibă defecte fizice, n.n.), 
iartă dacă cel care se atinge de fruntea mielului a îmbrăcat haine rituale 
murdare, dacă a mîncat ceva murdar... 

Te întreb, Samas, marele meu stăpîn, dacă începînd cu această zi a treia a 
lunii lui Aiar pînă în a unsprezecea zi a lui Abu a acestui an, fie Castaritu cu 
armata sa, fie armata mezilor sau a maneilor, fie a oricărui oraş, vor cuceri 
acest oraş Chiăassu, vor pune mîna pe acest oraş Chisassu şi îl vor adăuga la 
ținuturile lor" (Mai departe urmează descrierea amănunţită a modificărilor 
observate în ficatul mielului după care se făcea prezicerea). 


Avem în faţă aşadar un protocol complet al actului divinatoriu care a 
permis preotului prezicător să profetizeze că oraşul nu va fi cucerit probabil 
(altfel nu se păstra protocolul) şi ştim că Asarhaddon a reuşit să stăvilească 
invazia sciţilor şi a cimerienilor. Şi la Delphi se dădea în scris şi în versuri 
oracolul cu prezicerile Pitiei, iar pe de altă parte proorocii iudei scriau 
prezicerile lor sile îngropau într-un vas sau le dădeau în seama unui ucenic 
care să verifice împlinirea lor (cf. Ieremia, XXXVI, 32 după Sept) mai tîrziu. 
Dar asiro-babilonienii păstrau oracolele şi mai ales protocoalele întrebărilor şi 
răspunsurilor la oracole pentru a găsi experimental, ştiinţific am zice astăzi, 
relaţia dintre modificările ficatului unui miel jertfit şi împlinirea unor anumite 
evenimente politice. Evident că neexistînd nici un fel de corelaţie între cele 
două grupe de fenomene, studiul acesta era zadarnic şi inutil. El a fost totuşi 
continuat vreme de secole de prezicătorii asiro-babilonieni. 


372 


Arta 


în tot Orientul antic nu s-a făcut o diferențiere netă între artizanat şi 
travaliu artistic pur. în Codul lui Hammurabi zidarul stă alături de sculptor şi 
fierarul alături de cel ce făcea încălțămintea. Nume de artişti ni s-au păstrat 
foarte puţine şi rareori, iar dacă putem constata la unele monumente că au 
contribuit mai mulți sculptori, nu sîntem în stare să deosebim diferitele 
direcţii artistice. Pentru noi dezvoltarea artei meso-potamiene se leagă mai 
curînd de numele unor regi, sub stăpînirea cărora au fost create aceste opere şi 
nu de numele unor artişti. Sub denumirea de artă vom înfăţişa la 
asiro-babilonieni: arhitectura, sculptura, pictura, în cele din urmă muzica şi 
artele minore. 


I. Arhitectura 


Meşterul constructor de casă (ifinnu) avea un rol însemnat şi plin de 
răspundere. Pentru înălţarea unei case el primea o plată substanțială. Dar dacă 
clădeşte prost, sau se arată crăpături, sau casa ameninţă să cadă, el trebuie să 
repare totul din buzunarul său. lar dacă se întîmplă să cadă casa şi să omoare 
pe posesorul ei, atunci meşterul care a construit casa este osîndit la moarte. 
Aceeaşi pedeapsă o capătă, după principiul talionului, şi fiii şi sclavii 
meşterului constructor, dacă din vina sa copiii, sau sclavii proprietarului casei 
mor în dărîmăturile casei prost clădită. Pentru construcţii importante se face 
mai întîi planul casei, care este uneori atît de amănunţit că se marchează locul 
fiecărei cărămizi în parte. După ce zeul (proprietarului sau al arhitectului) a 
indicat printr-un semn că ziua este favorabilă, se începe lucrarea. Mai cu 
seamă în luna călduroasă a lui Siwat se construiesc casele. La clădirea 
templelor ostenesc 

personal regele cu întreaga sa familie spre a cîştiga ocrotirea zeilor, ei 
lucrează de zor cu tărgi şi unelte scumpe zile întregi. Acest rit — zidirea 
templului de către rege însuşi — putem să-l urmărim de la regele Ur-Nina 
pînă la Nabopalassar. O seamă de rituri şi de acte magice se împlinesc cu 
prilejul clădirii unor case. Temeliile casei sînt stropite cu vin şi cu bere de 
curmale, la temelii se aşază o inscripție comemorînd începerea construcţiei 
scrisă pe piatră, pe argilă sau pe o plăcuţă de plumb. Sub pragul uşilor se 
aşază figurine de lut ars reprezentînd pe zeul Papsukkal care va ocroti şi păzi 
casa de duhurile rele. După ce clădirea a fost înălțată, un preot şi meşterul 
constructor binecuvîntează casa şi efectuează o serie de ceremonii magice. 
Cînd se sfîrşeşte de lucrat un palat, regele face o serbare mare de inaugurare la 
care toţi dregătorii ţării sînt pofiiți. 

Desigur, măsura dezvoltării arhitecturii într-o ţară este întotdeauna dată de 
materialul pe care constructorii din acel ţinut îl au la dispoziţie. Lipsa aproape 
totală a pietrei şi a lemnului i-a silit pe babilonieni să folosească materiale de 
înlocuire. De aceea este foarte probabil că primele locuinţe din Mesopotamia 
au fost corturi sau colibe de trestie. Se înfigeau în pămînt trestii fie în cerc, fie 
pe două rînduri paralele, iar tulpinile trestiilor îndoite una peste alta alcătuiau 
ogive. Scene reprezentate pe cilindri, sigilii, mărturisesc existenţa acestor 
colibe de trestie. Mai tîrziu s-a perfecționat construcția acestor colibe, 
tencuindu-se zidurile lor cu humă, sau cu argilă amestecată cu paie. Dar 
babilonienii şi-au dat seama repede că vara argila se întărea. De aici s-a născut 
ideea de a face din argilă cărămizi pe care le lăsau să se usuce la soare. 
Aşezînd cărămizile astfel lucrate una peste alta, înainte ca să fie uscate cu totul, 
se dobîndea o perfectă aderare a două cărămizi fără să fie nevoie de tencuială. 
Cu astfel de cărămizi de argilă amestecată cu paie, babilonienii au clădit case 
pătrate de dimensiuni mici, cu acoperişul de trestie, ten-cuite cu argilă 
amestecată cu paie. Apoi s-au aflat cărămizile arse, căci în cuptor cărămida se 
făcea mai tare şi mai rezistentă decît cea care era doar lăsată la soare. Mai 
tîrziu babilonienii au început să fabrice cărămizile arzîndu-le într-un cuptor de 
foc. Primele cărămizi sumeriene erau dreptunghiulare şi bombate pe una din 
fețele lor, iar în clădirile templelor şi ale palatelor ele poartă o inscripție 
gravată direct sau estampată. în genere cărămizile aveau dimensiuni fixe 
pentru o anumită epocă, acelea ale lui Nabuchodonosor II la Babilon erau 
pătrate şi aveau 31,5 cm pe o latură. Un progres însemnat l-a constituit 
invenţia acoperămîntului emailat, care s-a folosit mult în Imperiul Nou 
Babilonian şi Asirian, de exemplu în celebra poartă a lui lătar de la Babilon cu 
balaurii săi. Piatra nu a fost folosită în Babilonia din timpuri străvechi decît 
pentru fabricarea uşorilor porților în care se încastrau porțile şi balamalele lor. 
Herodot relatează că la Babilon s-a construit un pod de piatră, infor- 

maţie ce este reluată de Diodor din Sicilia, dar se pare că lucrul nu este exact. 
Piatra a fost folosită în Imperiul Nou Babilonian pentru pavarea căii sacre, 
pentru clădirea grădinilor suspendate şi pentru înălţarea zidului de nord al 
citadelei din acest oraş. Pereții zidurilor oraşelor, ai palatelor şi templelor erau 
puternici şi groși, casele locuitorilor de rînd aveau pereţi subțiri, groşi de una 
sau două cărămizi. înlăuntrul caselor, zidurile erau tencuite şi văruite, iar pe 
Jos erau întinse covoare, pereţii fiind adesea împodobiţi cu picturi. Mai tîrziu 
s-au aşezat cărămizi emailate înlăuntrul camerelor. Podeaua palatelor şi a 
templelor era de piatră sau cărămizi arse, iar în casele obişnuite ale locuitorilor 
era de pămînt bătut. De obicei băile erau asfaltate iar closetele erau de piatră 
de cele mai multe ori. Curțile erau pavate cu bucăţi de cărămidă. Canalizarea, 
ca şi în oraşele din Valea Indusului cu care civilizaţia asiro-babiloniană avea 
multe puncte comune, este perfect realizată, chiar căsuţele mici posedă o 
canalizare pentru deversarea apelor murdare către stradă. Casele nu aveau 
ferestre şi dacă trebuie şi putem face o comparaţie cu locuinţele din 
Kurdistanul actual, constatăm că acestea din urmă în loc de ferestre au un 
spaţiu deschis între stîlpii care susţin acoperişul, ce lasă să intre aerul şi 
lumina, şi reprezintă totuşi o protecţie împotriva soarelui şi a ploii. Acoperişul 
în cele mai multe cazuri era orizontal nu aplecat. El se construia din trunchiuri 
care îl susțineau, iar deasupra se aşezau rogojini pe care se întindea argilă ce 
se întărea cu timpul. Spre a păzi casele de căldura excesivă din aceste ţinuturi, 
Strabon arată că acoperișurile erau formate pe o înălţime de doi coţi din 
pămînt. Dar din pricina acestei greutăţi, arhitecţii babilonieni erau siliți să facă 
nişte camere lungi şi strimte, căci nu se foloseau grinzi lungi, iar din pricina 
căldurii toride era nevoie de camere mai mari (Strabon, XV, 3,10). Case cu 
acoperişul în formă de cupolă se găseau, dar se pare că aveau o destinaţie 
specială. Clădirile, dar şi palatele, aveau un singur etaj — după cîte ne putem 
da seama, şi aceasta cu toată afirmaţia lui Herodot că în Babilon casele aveau 
trei sau patru etaje (Herodot, I, 180). Sanherib construieşte arsenalul său, 
dîndu-i o înălţime de 200 de straturi de cărămizi, ceea ce reprezintă nu mai 
mult de 26 m. Dacă se socoteşte pentru terasele construite circa 16 m, casele 
obişnuite nu puteau avea decît cel mult 10 m înălțime. Poate se construiau 
pe acoperişuri camere mici. Orice edificiu asiro-babilonian fie el palat, templu, 
casă a unui locuitor obişnuit are forma unui paralelipiped cu unghiuri drepte şi 
este aşezat din timpurile străvechi — ca şi la Mohenjo Daro şi la Harappa în 
marile oraşe de pe valea Indusului — pe o platformă care îl fereşte de 
revărsarea apelor. Această platformă este alcătuită din bucăţi de cărămidă şi 
din pămînt bătut şi este închisă de ziduri de cărămidă arsă. Spre a o face să 
reziste inundaţiilor şi spre a înlătura strîngerea apei de ploaie, se aşază în 
această platformă 

tuburi de drenaj. Acestea pot fi verticale, tub de lut ars umplut şi înconjurat de 
cioburi de cărămidă. Casele locuitorilor de rînd sînt clădite cu cărămizi arse, 
ele se înalță pe cîteva rînduri de cărămizi arse, restul pereţilor fiind de 
cărămizi uscate la soare. Acest sistem de construcţie a existat pînă în epoca 
neo-babiloniană. în părțile oraşului unde se află locuinţele oamenilor de rînd, 
casele au pereţi foarte subțiri şi sînt înghesuite lăsînd între ele treceri strimte şi 
ulicioare. 

Palatul lui Nabuchodonosor II din Babilon, ale cărui ruine au fost 
cercetate, este alcătuit din clădiri grupate în jurul a patru mari curţi. Sala 
tronului era orientată către nord şi avea peste cincizeci de metri lungime pe 
şaptesprezece lăţime. Ea comunica cu toate încăperile învecinate, avînd în 
fund o nişă adîncă unde stătea regele, ce putea fi văzut din una dintre curți. 
Pereţii curţii principale care dădea în sala tronului, erau împodobiţi cu 
cărămizi emailate cu decorația alcătuită din coloane galbene pe un fond azur, 
avînd deasupra o bandă largă de roze albe cu mijlocul galben, de romburi 
albastre mărginite de galben. 

Palatele regilor asirieni sînt deosebite de cele babiloniene, dar ele sînt cu 
mult mai numeroase şi se diferenţiază în mod considerabil unele de altele. De 
fapt îndată ce se suia pe tron orice rege al Asiriei părăsea palatul 
predecesorului său, care cădea în ruină şi îşi înălța un palat propriu, 
monument pentru slava sa în care să se înfăţişeze prin reliefuri sau picturi 
biruinţele lui şi cele mai de seamă evenimente ale domniei sale. Aceste 
reliefuri erau aşezate la baza coloanelor, astfel că prăbuşirea zidurilor acestor 
palate a conservat totuşi plintele în care erau înfăţişaţi regii asirieni. 

Cel mai bine cercetat dintre aceste palate asiriene este acela de la Dur — 
Sarukkin clădit în secolul al VIII-lea, aflat la cincisprezece kilometri de Ninive, 
la nord-estul acestui oraş. Spaţiul în care este cuprins acest palat construit şi el 
pe o platformă este de circa zece hectare şi se compune din două mari 
dreptunghiuri lipite prin lungimea lor. Palatul are două sute de încăperi care se 
grupează în trei corpuri deosebite, formate fiecare din apartamentele de 
recepţie ale regelui, locuinţele slujbaşilor şi dregătorilor, în fine un templu. 
Palatul a fost construit odată cu oraşul şi înspre oraş faţada palatului are trei 
părți măreţe păzite de turnuri pătrate. Turnul din mijloc, cel mai de seamă, 
este păzit de trei perechi de tauri înaripaţi (aşa-zişii sfincşi asiro-babilonieni) 
şi de relieful colosal al lui GilgameS care strînge de gît un leu. Celelalte două 
turnuri sînt păzite fiecare de tauri înaripaţi. Acestea erau intrările pentru 
muritorii de rînd şi prin ele se pătrundea într-o curte largă dinlăuntrul căreia se 
putea intra în încăperile de primire şi în templu, care nu comunicau între ele. 
Pragurile sînt de cele mai multe ori de piatră, mai ales în sălile de primire ale 
regelui. Multe din camerele acestui palat nu aveau uşi 

propriu-zise şi în locul lor se găsea o simplă perdea. Principalele porți ale 
acestui palat erau acoperite cu plăci de argilă, de bronz sau de aur pe care se 
aflau reliefuri. 


Leu rănit de săgeți (detaliu din palatul de la Ninive al regelui Assurbanipal) 


Monotonia zidurilor tencuite este întreruptă adesea de coloane şi la partea 
inferioară a lor de plăci de piatră sculptată aplicate peste cărămizile nearse — 
sînt aşa-zisele plinte. Pe dos aceste plăci erau ciocănite neregulat spre a uşura 
adeziunea la zidul de cărămidă. în sălile mari ale palatului plintele au în afară 
reliefuri şi picturi, iar palatul de la Dur-Sar-rukkin are el singur peste 2000 m 
liniari de plinte lucrate în acest fel. La nivelul porților reliefurile sînt mai 
adînci şi figurile au dimensiuni mai mari, cum sînt taurii înaripaţi ce se aflau 
în acest palat în număr de douăzeci şi şase de perechi. Pe restul peretelui care 
nu este acoperit de plinte, se întîlnesc adesea fresce, iar plintele înalte sînt 
împărţite în două registre net separate, în partea superioară se citeşte o 
inscripţie lungă ce se repetă stereotip în mai multe săli. Evenimentele domniei 
regelui sînt expuse în imagini pe aceste plinte în ordine cronologică, e vorba 
deci de nişte Anale ale domniei regelui. Apoi faptele cele mai însemnate, 
grupate după distribuţia lor geografică, faptele cele mai de seamă din primele 
cincisprezece campanii militare ale regelui fomează Fastele regelui. Şi de fapt 
aceste plinte, baza reliefurilor şi picturilor povestesc 

în imagini ceea ce relatează textul scris deasupra în caractere cuneiforme. 
Riturile de fundație ale palatelor asiriene se aseamănă cu cele babiloniene; 
mici figurine închipuind genii cu patru aripi sînt înfipte în noroiul fundațiilor; 
la Ninive tablete de alabastru gravate pe amîndouă feţele au fost aşezate 
înapoia leilor care împodobesc una din intrări. La Dur-Sarukkin s-a găsit o 
ladă de piatră conținînd tablete din materii diferite, iar la intrarea oraşului 
între taurii înaripaţi poporul aruncase în stratul de nisip cilindri şi figurine 
diferite, fără îndoială cu rol apotropaic. Ca în Babilonia, mici butoiaşe de 
argilă erau aşezate în interstiţiul zidurilor spre a înlătura geniile şi demonii răi 
şi spre a atrage bunăvoința divină, în oraşul Dur-Sarukkin, străzile erau în 
linie dreaptă, fiind largi de 12 m şi pavate cu pietre mari aşezate direct pe 

părnînt. 
La Babilon citadela, ca şi oraşul în întregime, era înconjurată de un zid de 
fortificație dublu. Zidul exterior al Babilonului era făcut din cărămidă nearsă 
(ca la Harappa şi la Mohenjo-Daro) legată prin bitum, şi avea o grosime de 
7,81 m. Zidul exterior separat de cel interior printr-un interval de 11,25 m este 
tot de cărămizi nearse şi mai puţin gros, avînd doar 7,12 m şi la intervale 
regulate are în el turnuri care ies în afară. Acest zid se găseşte la 2400 m de 
E-sagilla, templul lui Marduk şi inimă a Babilonului. Cu o sută de ani mai 
înainte, cînd stăpîneau aici asirienii, oraşul era mai puţin întins şi zidul său de 
apărare era la 1400 m de templul lui Marduk, fiind lat de 6,50 m, avînd turnuri 
înalte alternînd cu turnuri mai mici. Monumentul cel mai însemnat al 
Babilonului era poarta zeiţei Istar, care a fost refăcură de regele 
Nabuchodonosor II aproape de citadela Babilonului în locul în care drumul 
sacru pătrundea în oraşul vechi. Poarta zeiţei Istar e alcătuită din două clădiri, 
din cărămizi arse şi fiecare este închisă înainte şi înapoi de o poartă. între ele 
se află o mică curte, în părțile laterale ale acelor două clădiri exista de 
asemenea cîte o poartă. Există deci trei intrări diferite şi opt porţi. Cele două 
clădiri principale ale porţii lui Istar, ca şi fațadele lor, sînt împodobite cu 
animale orînduite în şiruri orizontale, animale reprezentînd taurul zeului Adad 
şi balaurul lui Marduk. Toate aceste animale privesc spre cel ce intră în oraş. 
Lemnul pentru construcţii era rar în Babilo ia, de aceea se utiliza lemnul de 
palmier, cu toate că era puţin adecvat pentru lucrări de construcţii. însă lemnul 
de palmier, mai cu seamă de curmal, prezenta un avantaj, cu cît era mai vechi 
cu atît se împotrivea mai bine unei greutăţi care îl apăsa de sus, şi cu atît mai 
bine sprijinea acoperişul unei case de pildă. însă regii au adus din cele mai 
vechi timpuri lemn din locuri îndepărtate. îndeosebi cedrul din Liban era 
căutat pentru durabilitatea sa şi pentru frumosul miros pe care îl râspîndea. 
Lemnul de cedru era necesar pentru stîlpii care susțineau acoperişul, de 
asemenea pentru 

porți. Astfel de stîlpi din lemn de cedru atît în Asiria cît şi în Babilonia erau 
acoperiţi cu plăci de bronz şi aşezaţi pe o bază de piatră. Capitelurile 
asiro-babiloniene imitau de cele mai multe ori frunzele unui palmier fiindcă 
palmierului i se acorda un grad oarecare de sacralitate. Porțile duble făcute 
din lemn de cedru se mişcau pe balamale ale căror părți inferioare erau fixate 
în piatră. 


ZigguratuJ din  Urname reconstituit 


Casele locuitorilor de rînd asiro-babilonieni nu s-au modificat prea mult 
în decursul veacurilor. Caracteristica unei astfel de case era curtea, în a cărei 
parte de sud, în lățime se afla încăperea principală a casei, înainte de a intra în 
curte trebuia trecut printr-un fel de spaţiu larg în care se afla fixată în pămînt 
o piuliță mare pentru măcinat cerealele, aici se găseau probabil şi intrările 
înspre acoperiş, care era frecventat în zilele de căldură toridă, tot atît de des 
ca şi în Orient în vremurile noastre. Camera principală ce privea spre 
miazănoapte, unde se putea resimţi vara vîntul răcoros, era locul de şedere al 
familiei în lunile calde, cum este încăperea numită serdab în Iraku! de astăzi. 
După datele ce le avem din Talmudul scris la Babilon, şi iudeii care locuiau 
în acest oraş aveau alături de casa lor o curte. Dar şi în Asiria casele 
locuitorilor sînt clădite după aceleaşi principii. Pe unele reliefuri aflăm case 
care au acoperişul boltit şi în ogive, ele par să reprezinte un sistem de 
locuinţe cu totul deosebit, care se regăseşte actualmente în Siria în regiunea 
Aleppului, dar care este frecvent aflat în Egipt unde hambarele sînt construite 
în 

acest fel. Străzile în jurul acestor locuinţe particulare nu erau regulate ci aveau 
multe fundături şi străzi întortochiate. Herodot (1, 180) afirmă, e drept, că în 
Babilon străzile erau drepte şi paralele sau perpendiculare cu fluviul Eufrat, 
dar ruinele ne arată cu totul altă situaţie a străzilor şi caselor. Existau şi străzi 
largi şi regulate, dar pentru edificarea lor au fost necesare măsurile draconice 
luate de regele Sanherib, căci el ameninţa cu tragerea în ţeapă pe cela care îşi 
va face casa „nimicind casa sa veche şi construind o altă casă în aşa fel încît 
temeliile locuinţei sale să ajungă în strada regală." 


Fortăreţe şi cetăţi de unde se putea lupta cu duşmanii care cotropeau ţara 
erau întotdeauna construite în palatele regale. Fiecare oraş mai însemnat era în 
acelaşi timp şi o fortăreață şi avea un zid de protecţie al său. Neapărate de un 
zid erau doar satele şi localităţile neînsemnate. Oraşele de frontieră şi oraşele 
principale erau, pe cît posibil, bine fortificate. Cu timpul babilonienii nu s-au 
mai încrezut în tăria unui singur zid şi s-au căznit să ridice două sau mai multe 
ziduri unul în spatele celuilalt. Aceste ziduri — cel puţin în părțile lor 
inferioare-erau de piatră. în înălțime aceste ziduri aveau cel puţin 9 metri, 
uneori mai mult. Cu cît un zid era mai înalt cu atît era şi mai lat, pentru că spre 
a oferi rezistenţă trebuia ca grosimea sa să reprezinte 1/3 din înălțimea lui. în 
partea exterioară a zidurilor de cele mai multe ori se săpau şanţuri adînci ce se 
umpleau cu apă. Mai des însă se înălța la picioarele zidului de apărare şi 
înaintea lui un alt zid mai mic, care oferea o nouă linie de apărare celor 
asediați. Zidurile erau întrerupte de porţi mari care aveau un rol însemnat şi în 
schimburile comerciale, fiindcă adesea la ele erau vămi. Uneori zidurile erau 
întărite cu turnuri de pază care erau foarte înalte, iar deseori existau în ziduri 
un fel de balcoane de unde se puteau arunca asupra vrăjmaşului săgeți, suliți, 
foc şi lichide fierbinţi. 

Regele Nebukadnezar a întărit Babilonul în mod temeinic. El a pus să se 
sape o mlaştină artificială în jurul zidurilor oraşului Babilon dar a asigurat 
întreaga ţară a Babilonului împotriva unor atacuri venite din nord şi a înălțat 
un zid larg de 30 km care se întindea de la malul Eufratului la cel al Tigrului. 
Acest zid de apărare al Babilonului era cunoscut şi de autorii greci care l-au 
numit zidul mezilor sau zidul reginei Semiramis (Strabon,Il, 1,26). După 
Xenop fon care 1-a văzut, el era clădit din cărămizi arse care erau legate unele 
de altele prin asfalt, avea douăzeci de picioare lățime o sută de picioare 
înălțime, şi lungimea lui ar fi fost de o sută de parasange (= 110 km), ceea ce 
este cam exagerat, şi istoricul grec spune că acest zid nu e departe de Babilon 
(Atiabasis, II, 4,12). Dar toate aceste ziduri de apărare n-au însemnat un 
obstacol real în calea perşilor lui Cyrus care a cucerit repede Babilonul. 

Templul asiro-babilonian era compus din două părţi net separate: casa 
propriu-zisă a zeului şi turnul templului (ziggurat) pe care fiecare templu mai 
mare îl poseda. Această dualitate a planului unui templu se evidenția şi în 
denumirea sa, căci fiecare templu şi fiecare turn al unui templu aveau nume 
separate. Templul din Babilon al lui Marduk este E-sagilla iar turnul său este 
E-temenanki; templul din Borsippa este E-zida iar turnul său se numeşte 
E-uriminanki. Templul babilonian constituie de cele mai multe ori un 
dreptunghi ale cărui construcții se grupează în jurul unei curţi aşezate la 
mijloc. Se intră printr-o poartă laterală, şi în templu există două mari încăperi 
late, aproape pătrate, pronaosul şi naosul, în acesta din urmă se află nişa cu 
statuia zeului principal, iar alături nişe cu statuile altor zei. Templul E-sagilla 
al lui Marduk era un dreptunghi de 79 pe 85 metri şi avea patru porţi de 
fiecare parte, şi pe ele regele Neriglissar a aşezat minere în formă de şarpe. 
Mai bine cercetat a fost templul E-zida din Borsippa consacrat zeului Nebo (= 
Mercur, Hermes). Construcţia dreptunghiulară era înconjurată de un zid mare 
cu mai multe turnuri. în partea dinlăuntru a zidurilor se aflau unele lîngă altele 
numeroase camere care slujeau credincioşilor pentru loc de repaus şi pentru 
depozitarea unor mărfuri. înlăuntrul acestor ziduri se afla templul propriu-zis 
ale cărui ziduri de cărămidă erau întărite de o centură de piatră. Printr-un 
vestibul se intra în curtea principală, unde Nebukadnezar aşezase animale 
sălbatice turnate în bronz. Numai după traversarea a două anticamere se 
pătrundea în Sfînta Sfintelor care avea şi ea un nume aparte. Lăţimea ei era 
ocupată în întregime de postamentul statuii zeului Nebo. La dreapta şi la 
stînga, în nişte nişe aşezate la înălțimea unui om se aflau încă două zeități. 
Acoperişul capelei era făcut din lemn de cedru pe care regele Nebukadnezar 
l-a adus el însuşi din Liban, l-a acoperit cu plăci de aur pe care le-a împo- 
dobit cu pietre scumpe. Porţile capelei erau acoperite cu argint, ca şi întregul 
postament al statuii şi înlăuntru totul strălucea puternic de întreaga 
magnificenţă orientală. Din curtea principală se pătrundea într-o curte mult 
mai mică, secundară, unde se afla un altar şi un adyton cu un postament pe 
care se afla probabil soţia lui Nebo, Tasmetu ce locuia acolo. Datele pe care le 
posedăm despre turnurile templelor (ziggurat) sînt puţine şi nu pot să ne dea o 
imagine precisă a acestor construcţii ce existau pe lîngă fiecare templu. 


II. Sculptura 


Din cauza rarităţii materialelor pe care se putea sculpta, nu s-a dezvoltat 
aşa de mult sculptura în Mesopotamia ca în Egipt de pildă sau în Armenia. 
Regii însă cereau sculptorilor să împodobească palatele 

lor. Cele mai vechi reliefuri babiloniene datează din epoca preistorică, poate 
prediluviană şi sînt săpate în piatră, dar arată unele caracteristici ce se vor 
regăsi multă vreme în epocile următoare: capul şi gâtul, ca şi partea inferioară 
a trupului sînt reprezentate din profil; pieptul şi toracele sînt închipuite din 
faţă. Cît priveşte capul, părțile care sînt cele mai însemnate, nasul şi ochii sînt 
înfăţişate mărite în mod cu totul exagerat. Dimpotrivă, fruntea şi bărbia sînt 
cu mult mai reduse, nasul în schimb sare puternic în afară şi dă chipului 
figurat ceva din aspectul unei păsări. Tot astfel ochiul enorm este înfățişat 
totodată văzut din faţă. Primele reliefuri înfăţişează oameni care poartă barbă 
şi nu sînt raşi în cap, pe cînd în epocile următoare apare obiceiul ca oamenii 
să-şi radă şi capul şi barba. Pieptul este complet descoperit şi gol la akkadieni, 
ca şi la sumerienii reprezentaţi în reliefuri, pe cînd femeile îşi păstrează părul 
şi au rochia lor trasă peste umărul stîng. Dimpotrivă, zeii din aceste reliefuri 
au părul capului şi barba lungă. 


Pe o tăbliță votivă — zeul apare cu barbă, purtînd o coroană de pene lungi 
pe cap şi fiind aşezat pe un tron, în vreme ce un preot complet gol (nud ritual) 
se apropie de el cu o cupă şi un vas pentru făcut libaţiuni. 


Punctul culminant al acestei arte primitive îl reprezintă aşa-zisa stelă a 
vulturilor a regelui Eannadu care a fost găsită fragmentată. Pe ea este 
reprezentat un zeu, poate Ningirsu, care cu dreapta ţine un buzdugan, în cea 
stingă are o plasă în care i-a băgat pe duşmanii goi alături de armele oraşului 
Lagas. Această reprezentare corespunde concepţiei că zeul prinde pe vrăjmaşi 
ca un vînător păsările şi animalele sălbatice. Partea verso a stelei îl reprezintă 
pe rege mult mai înalt decît ostaşii săi care sînt aşezaţi în rînduri strînse, iar 
duşmanii zac goi la picioarele lor, sau sînt grămezi pe care vulturii îi sfişie şi 
îi rup (de unde denumirea de „stelă a vulturilor”). Nu numai reliefurile au 
aceste caractere; dar şi sculpturile în ronde-bosse au aceleaşi caractere: nasul 
exagerat de lung şi acvilin, ochii enormi, trupurile scurte, grase, mîinile 
strînse de-a lungul corpului, fruntea teşită şi lipsa cefei. Ochii şi sprîncenele 
erau adăugate din alt material, cînd piatra nu era prea tare. Dar tăria 
materialului pe care se sculpta influenţa destul de considerabil întreaga 
execuţie a statuii. Cu cît era mai moale, cu atît erau mai libere formele statuii, 
cu cît era mai dur, cu atît aceste forme erau mai rigide, mai liniare. Noua 
dinastie semită din Akkad, care se însoțea desigur cu o masivă colonizare 
semită a Sumerului, a imitat la început creaţiile sumeriene. După cîteva secole 
akkadienii şi-au dezvoltat o artă proprie care ajunge la creaţii frumoase şi 
remarcabile, dar mai ales la eliberarea de canoanele artistice ale artei 
sumeriene pe care le-am arătat mai sus. Stela lui Naram-Sin, de exemplu, 
constituia un progres remarcabil în reprezentarea corpului uman în mişcare; 
regele 

este arătat în fruntea trupelor sale purtînd în mînă o lance şi buzduganul, 
avînd o statură mai înaltă decît oştenii săi şi atacînd pe vrăjmaşi care se 
prăbuşesc străpunşi de sulițe. Peisajul este acela al unui munte pe care se urcă 
regele şi ostaşii săi urmărind pe duşmani. O serie de statui, lucrate în diorit, 
aveau menirea să fie aşezate în temple unde trebuiau să se roage zeilor în 
locul stăpînilor lor decedați. Astfel de statui în diorit s-au putut găsi în număr 
destul de mare şi una este aceea a regelui Gudea, în care se mai percepe 
canonul sumerian statuar, probabil impus de tradiția şi riturile cultice. Căci în 
statuia lui Gudea, care a fost semit, braţele nu se despart de corp, iar gâtul 
rămîne tot extrem de scurt, dar lipsesc nasul enorm şi acvilin, ochii holbaţi, 
sprîncenele groase din statuile sumeriene care urmează canonul statuar şi mai 
ales faţa lui Gudea este expresivă, surizătoare, nu are nimic comun cu figurile 
lipsite de viaţă ale sumerienilor. O statuetă de diorit a unei femei akkadiene 
înfăţişează un gît lung care să permită ca un lanţ înfăşurat în jurul lui de cinci 
ori, să stea. Poate faţa ei corespundea standardului de frumuseţe din 
Babilonul antic; numai ochii migdalaţi sînt excesivi de mari, iar sprîncenele 
nu sînt mai groase decît în mod obişnuit. Gura fină pare să schiţeze un zîmbet, 
ceea ce ne arată că artistul s-a străduit să scoată la iveală în sculptura sa, 
expresii afective. Ca această sculptură în ronde-bosse s-au găsit altele 
evidențiind caractere artistice similare. 

într-un număr de stele se poate urmări evoluţia artei akkadiene tîrzii, şi 
din vremea regelui Hammurabi ne-a rămas stela cu codul său, unde el este 
reprezentat primind legile din mîinile zeului soarelui Samas. Şi aici artistul 
s-a străduit să redea ochii în perspectivă şi toracele nu este văzut din faţă ca 
în reliefurile sumeriene; omul este înfăţişat cu umărul drept în faţă; nasul nu 
mai este gigantic, buzele sînt subțiri şi rase, barba lungă este sculptată cu 
multă măiestrie. Totuşi zeul Samas — conform canonului sculptural 
sumerian — este redat cu toracele văzut din faţă, în mod cu totul artifical. în 
perioada kasită, cînd regii străini kasiţi au domnit în Babilonia circa 380 de 
ani, singurul lucru nou în sculptura babiloniană este apariţia pietrelor de 
hotar sculptate cu reliefuri (Kudurru) care vestesc totdeauna scutirea de 
impozite a unui teren agricol mai mult sau mai puţin întins. Alături de o 
inscripţie sînt sculptate emblemele zeilor care sînt chemaţi să fie prezenţi la 
jurăminte. Astfel steaua cu opt raze indică pe zeiţa Iătar, secera lunii arată pe 
zeul Sin, discul solar pe zeul Soarelui, scorpionul pe zeiţa Ishara, o zeiță 
aşezată pe un jilţ alături de un cîine reprezintă pe zeiţa Gula, candela pe zeul 
Nusku etc. Mai tîrziu pe aceste pietre de hotar apar chipuri omeneşti care au 
însă ochii măriți mult, fruntea joasă, nasul mult ieşit în afară, gâtul scurt, apoi 
părul lung care atîrnă pe umeri. 

Sculptura asiriană este în epoca veche foarte similară celei babiloniene, 
astfel statueta arhaică a zeului ASSur e mult asemănătoare cu creaţiile din 
epoca presargonică babiloniană. Acelaşi şort sau rochie de lînă cu smocuri 
(Kannakes), zeul este ras pe faţă, capul are un gît scurt, o frunte teşită, ochii şi 
sprîncenele lucrate din alt material sînt enorme; doar barba scurtă, bărbia 
pronunţată îl deosebesc de sculpturile sumeri-ene. în epocile ulterioare arta 
asiriană sculpturală s-a diferențiat mult de cea babiloniană, sub influențe 
hittite şi hurrite. Aşa, de pildă, o statuie de bazalt găsită la Assur şi datînd din 
mileniul al II-lea înfăţişează, prima poate, caracterele particulare ale sculpturii 
asiriene: pronunţarea şi exagerarea musculaturii, apoi tratarea părții inferioare 
a corpului ca un cilindru. Dar în Asiria apar multiple diferențieri artistice faţă 
de Babilonia: astfel se instaurează obiceiul de a aşeza la intrarea în palate tauri 
şi a împodobi pereţii cu ortostate. Apoi stelele se lucrează în dimensiuni mult 
mai mari şi mai întotdeauna înfăţişează chipul regelui. în fine obeliscurile care 
se sfîrşesc în nişte trepte, apoi emblema zeului național Assur şi a zeului 
soarelui — care, în esenţă, constă într-un disc solar înaripat — trebuie 
raportate la modele egiptene care au pătruns în Asiria trecînd prin ţara 
hittiților. 

Noua faţă a artei asiriene ajunge la deplina ei maturitate pe vremea lui 
Tiglatipileser I căci palatele sale sînt împodobite cu tauri la porţile lor şi au 
ortostate pe pereţi (suporturi pentru aşezat flori sau vase cu flori). Din vremea 
lui Assurnasirpal posedăm o statuetă cu chipul regelui care poartă 
îmbrăcămintea neo-asiriană, o cămaşă şi peste ea o tunică ce cade pînă la 
picioare cu mîneci. Părul abundent este bogat în regiunea cefei, barba lungă 
este frezată în trei rînduri de bucle. în mîna stingă ţine toiagul recurbat al 
păstorului, în stînga sceptrul în formă de buzdugan. Statuia fiului acestui rege, 
Salmanassar III, este mai rigidă fiindcă bazaltul în care e lucrată nu îngăduie 
dăltuirea unor detalii fine. Spre deosebire de Babilonia, în Asiria se făceau 
statui de zei, din piatră mai cu seamă, fiindcă piatra era mai uşor de găsit în 
Asiria şi fiindcă exemplul hittit şi urartic (chaldeic), unde zeii erau sculptați în 
piatră, nu putea să nu influenţeze pe artiştii asirieni. Trebuie accentuat înainte 
de orice, faptul că în Babilonia arta era mai cu seamă religioasă, pe cînd în 
Asiria este mai cu seamă regală şi militară fiindcă de-a lungul zidurilor 
palatelor asiriene basoreliefurile sînt consacrate mai ales expedițiilor militare, 
asediilor, cuceririlor şi vînătorilor regilor. Totuşi personajul central din 
sculptura asiriană rămîne regele. Dintre statuile de zei, a ajuns pînă la noi un 
tors al zeiţei Istar ale cărei forme sînt remarcabile. Desigur peste statuia de 
piatră se aşezau veşminte, şi zeii nu se înfăţişau goi în temple, aşa precum nici 
la grecii antici zeii dăltuiţi în marmoră, nu aveau 

Desene asiriene împodobind palatul unui rege 


în antichitate înfăţişarea lor de azi, ci erau colorați cu vopsele de tempera 
spre a li se da aspectul cărnii vii şi peste acestea zeii şi zeițele erau îmbrăcaţi 
cu îmbrăcăminte scumpă, ochii fiind de asemenea puşi în orbite sub formă de 
pietre scumpe. Drept apărare împotriva demonilor, dar mai ales pentru a 
susţine climatul de teamă şi de spaimă pe care regii asirieni 

voiau să-l creeze în jurul persoanei lor, la intrarea în palate erau figurați în 
basoreliefuri lei şi tauri. Aceştia se aflau de o parte şi de alta a porţilor de 
intrare în palatele regilor asirieni. Reliefurile erau mai înalte decît mărimea 
naturală a acestor animale. Văzute din faţă, aceste figuri de animale par să stea, 
dar văzute lateral, aşa cum le priveşte cela ce intră în sala de primire şi prin 
poarta palatului, aceste reliefuri par să meargă, să umble. Iluzia optică e creată 
de faptul că taurii, de pildă, au cinci picioare ca şi leii, părînd observatorului 
că se mişcă. Există diferite tipuri de tauri aşezaţi la porți, tauri cu capete de 
oameni Şi înaripaţi (sfincşi asirieni), sau tauri purtînd doar o tiară în capul 
omenesc, aşa cum găsim diferite tipuri de lei. Efortul principal al artistului s-a 
îndreptat asupra feţei omeneşti a taurilor, care trebuiau să fie încruntaţi, 
mînioşi, să exprime supărarea şi furia, pentru că efortul principal al artei 
asiriene era tocmai această difuzare a groazei şi temerii supuşilor faţă de 
stăpînul suprem, îndrăgit al zeului Assur, regele Asiriei. 

în palatele asiriene numărul basoreliefurilor devine enorm, fiindcă ele 
amintesc faptele glorioase ale fiecărui suveran, care trebuie lăudat şi glorificat 
nu numai în inscripții — mai greu de citit chiar de scribi —, ci în imagini 
inteligibile uşor şi perceptibile oricui deîndată. Aşa se face că aceste reliefuri 
— aşezate în plinte de-a lungul pereţilor, obicei preluat de la hittiţi care şi ei 
poate l-au împrumutat de la hurriți — se întind pe mii de metri pătraţi în 
palatele asiriene. Pentru asirieni deci, basorelieful devine o artă istorică unde 
cele mai mărunte amănunte ale veşmintelor şi ale gesturilor au însemnătate, 
iar toate animalele sînt înfăţişate cu o exactitate remarcabilă. Războaiele, 
vînătorile regilor, marile lucrări publice ale unui rege, uneori şi viaţa 
particulară a lui sînt reprezentate în aceste reliefuri. Multe dintre ele nu sînt 
prea frumos lucrate, ceea ce nici nu este de mirare dat fiind numărul lor 
imens. 

în decursul secolelor aceste reliefuri nu au fost executate cu o măiestrie 
mult mai mare; dar exista tendinţa de a da figurilor dimensiuni considerabile, 
de a înlătura amănuntele şi de a nu înfățişa accidentele de teren şi peisajul în 
scenele de vînătoare. în secolul al VII-lea î.e.n. apare un stil aparte în reliefuri: 
se suprapun registre deosebite, cu personaje mai multe, amănuntele sînt 
acuma înfăţişate iar artistul vrea să redea peisajul. în acelaşi timp relieful este 
lucrat mai cu grijă şi cu fineţe. 

Artiştii asirieni nu ţin seamă de caracterele etnice ale fiecărui individ 
reprezentat în reliefuri, şi duşmanii care se predau sau se supun pot fi distinşi 
prin costumele lor, nu prin trăsăturile lor etnice. Apoi se disting două tipuri 
umane în reliefurile asiriene: unul cu barbă, închipuind pe bărbatul adult sau 
pe dregător, altul fără barbă reprezentînd tineri sau slujitori. Acolo unde 
asirienii au atins perfecțiunea este sculptura ani- 

malieră. Dar şi aici leii au musculatura — semn al puterii — prea dezvoltată. 
Totuşi vînătorile de lei sînt scenele cele mai frumoase ale artei asiriene: leul 
străpuns de o săgeată, leoaica rănită ar putea cu greu să fie depăşite chiar şi 
azi. Pe de altă parte înfăţişarea în reliefuri a unor fiinţe hibride compuse 
dintr-un trup de om, dar cu membre sau cu un cap de animal, sînt mai mult ca 
sigu- p eluate din Egiptul faraonic prin intermediul  hittiților. 

în aceste reliefuri putem recunoaşte uşor pe regele Asiriei, care are în cap 
un fel de mitră în formă de con trunchiat ce are un vîrf ascuţit la extremitatea 
sa de sus, şi care este ţinută de banderole căzînd pe umeri uneori pînă la 
centură. Mai tîrziu această tiară este acoperită cu broderii. Tunica regelui are 
ciucuri la margine, iar în picioare suveranul are sandale care acoperă doar 
vîrful picioarelor. în urechi poartă cercei masivi şi lungi iar brățări numeroase 
se găsesc la glezne şi la încheieturile mîinilor. Adesea are un pumnal şi o 
sabie la centura sa bogat brodată. înalții dregători de la curte poartă acelaşi 
veşmînt ca şi regele, dar fără tiară sau nu au decît o diademă în cap. Şi 
îmbrăcămintea lor este brodată, iar la gît şi pe mîini poartă numeroase 
bijuterii. Regii şi nobilii prinți prizonieri sînt traşi de rege cu un inel în nas, şi 
ei sînt uşor de recunoscut după veşminte şi coafură. Toate basoreliefurile erau 
inițial colorate spre a sublinia mai bine amănuntele, şi unele reliefuri erau 
chiar colorate cu culori vii. Aceasta mai cu seamă fiindcă multe reliefuri 
înlocuiau frescele de pe pereţi care aveau o rezistență mai mică şi nu durau. 
Adesea este reprezentat regele cu dregătorii săi primind pe solii străini, sau 
cum cinsteşte pe zei şi se închină lor, ori arată plecarea sau întoarcerea din 
expediţii războinice. Toate corpurile din epoca neo-asiriană ale regilor şi ale 
dregătorilor arată aceeaşi hipertrofie a musculaturii care vrea să sugereze o 
putere excepţională şi o valoare militară deosebită. 

Dintre obeliscurile asiriene merită să fie amintit acela al lui Salmanas-sar 
III lucrat din alabastru negru. Pe el sînt figuraţi ambasadorii regilor străini cu 
tributul lor în obiecte şi animale, printre alţii şi regele Iehu din Israel. Artistul 
asirian pare a ţine să deseneze mai cu seamă animalele rare: elefanți, cămile 
cu două cocoaşe, tauri sălbatici, în fine diferitele specii de maimuțe. 

Regele Tiglatpileser IV, care în cursul domniei sale a vrut să suprime 
privilegiile nobiliilor şi ale preoţimii, a vrut, se pare, să introducă şi în 
sculptură o manieră nouă. într-un relief al regelui urcat pe carul său de război 
caii apar slabi fără muşchii lor hipertrofiaţi, iar regele are aceeaşi înălțime ca 
şi cel ce-l însoţeşte, lipsind statura gigantică ce se acorda totdeauna regelui. 
Pe alte reliefuri numărul ostaşilor ce însoțesc pe rege este mic, trupurile lor 
sînt corect modelate, ca şi toate animalele ce figurează în acest relief. 
Sculptura în vremea regelui Sanherib capătă aspecte 

noi: mai în toate reliefurile peisajul are o întindere notabilă, figurile 
personajelor devin mai prelungi; numărul acestora e mai redus; în fine, 
persoana regelui nu este mai înaltă decît a celor din jurul său. Apoi taurii cu 
cinci picioare de la intrare dispar (nefiind reali şi neconformi cu verosimilul) 
şi au numai patru picioare. Regele Sanherib a pus să se figureze des 
construirea palatului său şi a arătat unele detalii autentice şi neaşteptate: un 
supraveghetor al lucrărilor marchează prin lovirea palmelor ritmul muncii 
lucrătorilor, un altul suflă într-un corn probabil începerea lucrului, altul dă 
indicaţii lucrătorilor cum trebuie să aşeze stîlpii de lemn. Mai multe coloane 
de prizonieri de război trag un taur colosal de piatră ce va fi aşezat la poarta 
palatului. Regele stă pe carul său de luptă şi inspectează lucrările. 


Sub domnia lui Assurbanipal sculptura a înflorit în chip remarcabil. 
Reliefurile ce ne-au rămas de la el reprezentînd bătălii figurează diferitele sale 
expediţii, precum cea din Arabia. Animalele din reliefurile acestui rege sînt 
printre cele mai bune reprezentări ale lor din arta meso-potamiană. Tot astfel 
scenele de vînătoare de lei efectuată de către rege sînt reliefuri remarcabile, în 
special leoaica rănită ce varsă sînge, sau leoaica urlînd de durerea rănii sale, 
cu picioarele dinapoi paralizate de o săgeată care a nimerit-o în măduva 
spinării (deşi lezarea măduvii spinării dă o paraparează flască sau spastică, ea 
nu este dureroasă în sine, 


Leoaică rănită. Relief din palatul de la Ninive (perioada neo-asiriană) 

dar leoaica putea să urle simţindu-şi paralizat tot trenul posterior şi poate de 
durerea pricinuită de lezarea pielii, a muşchilor si a vertebrelor). 
Aceste figuri de animale rănite la vînătoare sînt cu totul remarcabile. 


III. Pictura 


Am arătat că reliefurile erau mai totdeauna colorate, fie doar în detalii, fie 
în întregime. Aceleaşi culori au fost utilizate şi pentru colorarea cărămizilor 
emailate apoi în pictură şi în frescă. Dar gama culorilor folosite nu este prea 
vastă: negru, alb, roşu, albastru şi rar verde. Totuşi asirienii, ca şi babilonienii, 
nu se preocupau de culoarea reală, în basoreliefurile colorate gura, părul şi 
sprîncenele sînt negre. Pe o plintă un leu, un taur, un pom, o barcă şi o pasăre 
sînt colorate în galben pe un fond albastru. Trebuie bineînţeles să ţinem 
seama şi de simbolica reprezentată de culori, la fel ca şi în Egiptul antic. 
Culorile folosite de asiro-babilonieni nu erau de tempera pure, ci li se adăuga 
şi ulei, pentru ca pictura să aibă o durată mai lungă. Avem puţine date despre 
pictura asiriană şi babiloniană fiindcă culorile ei s-au alterat imediat după 
scoaterea lor la lumină din ruinele cercetate. De fapt pereţii palatelor şi case- 
lor erau fie zugrăvite în acelaşi ton, fie erau trase benzi paralele orizontale de 
diferite culori. De exemplu, cella, camera sfîntă a templului zeului Assur de 
la Kar-Tukulti-Ninurta avea benzi de culoare purpurei: o cameră în palatul lui 
Sargon era zugrăvită în negru, altele aveau plinte de 0,60 cm. —1 m înălțime 
colorate în negru. în oraşul Kalah erau încăperi cu benzi orizontale vopsite în 
roşu, verde şi galben. Alături de aceste zugrăveli în culori ale camerelor, se 
găseau aşa cum arată şi lezechiel, picturi mari cu tehnica frescii pe pereţii 
încăperilor: „Dar aceasta a mers şi mai departe cu desfrînarea, pentru că 
văzînd zugrăvite pe pereţi chipuri de bărbaţi, chipuri de chaldei, zugrăviți cu 
vopsele; încinşi peste mijloc cu brie şi pe cap cu cealmale pestrițe avînd 
înfăţişare de căpetenii, asemănători cu fiii Babilonului, patria cărora este ţara 
Chaldeii, ea s-a aprins după ei la cea dintîi căutătură a ochilor săi şi a trimis 
soli la ei în Chaldeea" (Jezechiel, XXITI, 14—15). în săpăturile de la Eridu 
s-a găsit un portret de om cu o pasăre pe mînă, dar această pictură s-a alterat 
repede la aer. Tot aşa în templul de la Kar-Tukulti-Ninurta şi pe zidurile 
palatului de acolo s-au aflat picturi bogate cu motive ornamentale şi figuri 
lucrate cu o tehnică fină, dar la lumină şi la aer s-au şters, putînd fi însă 
desenate imediat după găsirea lor. Şi în oraşul Kalah s-au găsit picturi, tauri 
înaripaţi, ornamente pictate pe ziduri, dar se pare că nu au fost reproduse 

imediat. Posedăm un fragment de pictură — poate unicul exemplar de pictură 
babiloniană — din palatul regelui Sargon II ce ne înfăţişează corpuri umane, 
cai şi motive ornamentale. Dar există în Mesopotamia o mare înrudire între 
pictură şi basoreliefuri, căci stilul şi mijloacele de expresie par a fi aceleaşi în 
ambele. De aceea putem deduce că pictura a mers pe aceleaşi căi şi a avut o 
evoluție similară cu cea a reliefurilor. Astfel, spre deosebire de Egiptul 
faraonic, pictura asiriană şi babiloniană ne rămîne cunoscută doar prin 
comparaţie şi asemănare cu reliefurile şi sculptura mesopotamiană. 


IV. Muzica 


Pentru asiro-babilonieni muzica „bucura” nu numai inima zeilor şi a 
oamenilor, ci şi pe cea a animalelor, căci adesea sînt reproduse reliefuri în 
care vitele mari şi mici înconjoară pe păstorul care cîntă dintr-un instrument. 
Dar la muncă, în timpul travaliului, de pildă la fabricarea cărămizilor sau la 
căratul lor, se cînta din diferite instrumente, la culesul recoltei se cîntau 
melodii vesele, ba chiar prizonierii de război trebuiau să cînte şi să meargă în 
ritm de cîntec. Apoi cîntecele izgoneau pe zeii infernali răi şi pe demoni. Se 
spune că cel ce cîntă tare, potrivit cu mitul zeului Ura, nu va muri de ciumă şi 
cuvintele sale vor place regilor şi principilor. Fără muzică nu exista nici o 
desfătare, o vreme în care cei bătrîni dănţuiesc şi cei tineri cîntă este un timp 
fericit şi bine-cuvîntat de zei. Desigur sărbătorile erau însoţite de muzică şi, 
reîntors dintr-o expediţie, regele Assurbanipal e primit de cîntăreţi în Ninive. 
Dar chiar cînd era singur cu regina în camera sa, acest rege punea să-i cînte 
un cor. La fel ca cei puternici şi bogaţi, muritorii de rînd din Babilon, aşa-zişii 
muskenim, se desfătau la petreceri cu muzică, dans şi cîntece. în fine muzica 
juca un rol important şi în cultul zeilor, căci muzicanți trebuiau să cînte spre 
a „bucura inima zeului" dimineaţa şi seara. De fapt psalmii, rugăciunile şi 
implorările asiro-babiloniene au fost compuse mai curînd pentru a fi cîntate 
sau acompaniate de muzică instrumentală, dar şi de dansuri. Şi aceste 
rugăciuni se împart după instrumentul folosit în timpul rostirii lor, de exemplu 
erau imnuri de liră sau de fluier; un catalog de imnuri arată împrejurările în 
care acestea trebuie cîntate. Astfel, muzicanţii şi cîntăreţii, femei şi bărbaţi, 
existau în temple încă din timpurile preistorice, dar ei se aflau şi în palatele 
regilor, fiind sub conducerea unui şef al lor (nargalhr). Atît muzicanţii cît şi 
cîntăreţele erau foarte stimaţi şi onoraţi de concetăţenii 
lor. 

Instrumentele de care se foloseau muzicanţii mesopotamieni erau foarte 
diferite. Numeroasele feluri de trestii, existente pe malurile celor 

două fluvii, furnizau material îndestulător pentru fluiere simple sau duble. 
Mai tîrziu s-au făcut fluiere de bronz. Exista apoi şi un fel de trompetă cu 
care se sunau semnalele la oştire. între instrumentele cu coarde de pe timpul 
lui Gudea era şi o harpă cu unsprezece coarde, care era aşezată pe sol. Mai 
tîrziu au apărut şi harpe portabile, care aveau şaisprezece şi chiar mai multe 
coarde la care se cînta cu amîndouă mîinile. Dar portabile erau mai cu seamă 
lirele cu trei colţuri, cu patru colţuri dar şi cu alte forme. Țambalul care avea 
cinci sau zece coarde era folosit cu un plectru. Lira cu un gît prelung era un 
instrument uşor transportabil, de aceea era mult folosit. Păstorul cînta cu lira 
în mijlocul turmei sale. Instrumente de tipul tobei se găseau de tot felul: în 
temple se găseau tobe, al căror sunete înfundat erau auzite pînă departe. 
Pentru muzica obişnuită erau suficiente exemplare de tobe mult mai mici, de 
forma cilindrică sau conică. în afară de acestea mai existau cimbale, 
tamburine şi clopoței (zurgălăi) care dădeau muzicii din temple un caracter 
special. Cîntăreţii şi cîntăreţele cîntau în temple, dar şi copiii însoțeau 
cîntecul cu bătaia din palme. Nu putem avea o idee prea clară despre muzica 
ce se cînta, dar ştim că era vorba de o muzică antifonică în care cîntau două 
harpe deosebite, un tamburin şi clopote. 

Assurbanipal este primit de elamiţi cu o orchestră compusă din douăzeci 
şi şase de persoane care reunea muzică instrumentală şi vocală. Una din 
cîntăreţe ţinea o mînă la gît, obicei folosit şi azi de cîntăreţe în Orient spre a 
produce un ton înalt şi vibrant. Tocmai acest fapt ne îndreptăţeşte să credem 
că muzica asiro-babiloniană nu era prea diferită de muzica orientală modernă. 
Poate muzica babiloniană poseda un fel de note. într-un text sumerian, 
fiecare rînd este însoţit de nişte semne indescifrabile care par să constituie 
indicaţii pentru acompaniamentul muzical. 


V. Artele minore 


Figurile de metal au fost folosite de asirieni şi de babilonieni spre a-i 
reprezenta pe zei, pe oameni şi pe animale şi în acest scop s-a întrebuințat 
mai cu seamă arama. La început obiectele sau statuile de lemn au fost 
acoperite cu plăci de cupru fixat cu mici cuişoare dar mai apoi s-au lucrat lei 
de cupru aşezaţi Ia intrarea în palate. Către sfîrşitul mileniului al III-lea î.e.n., 
au fost fabricate numeroase statuete de metale preţioase reprezentînd pe zei. 
Astfel regele Sin-iqgisam a pus să se toarne unsprezece statui de argint şi una 
de aur consacrată zeului soarelui. Aceste statui nu au fost nici una regăsite 
dar Ia Suza s-a aflat o mică 

statuetă de aur reprezentînd un zeu apărător, statuie conservată la muzeul 
Luvru. 


Statuete de aramă găsite sînt mult mai frecvente în săpăturile din 
Mesopotamia şi adesea acestea sînt mici figurine pline, aşezate la temeliile 
unor palate sau temple însoţite de o inscripție şi de o tabletă ce descrie un 
eveniment. Cel mai des e vorba de statuete figurînd busturi de femei, dar se 
întîinesc şi tauri. Două capete de tauri sînt specimene foarte frumos lucrate 
din epoca ce precede domnia regelui Sargon. Ochii acestor capete erau 
încrustaţi şi găsim de pildă ochi de nacru cu pupile de lapislazuli. Tot din 
epoca presargonică ne-au rămas figurine estampate, reprezentînd zeițe goale 
sau înveşmîntate ori zei avînd tiare în cap. în depozitele de la temeliile 
fundațiilor templelor neobabilo-niene se regăsesc adesea mici figurine de 
argilă ale zeului protector, Papsukal. 

Gravura pe scoici pare a fi extrem de veche, şi s-au găsit subiecte diferite 
gravate, dar piesa cea mai frumoasă este un cap de leu sculptat în ronde-bosse 
cu ochi încrustaţi şi pupile de lapislazuli. Gravura pe metal este figurată pe 
arme sau pe vase de argint cum este vasul regelui Entemenea aflat la muzeul 
Luvru unde se găsesc patru vulturi cu capete de leu, apoi lei, cerbi şi ţapi. 


Sigiliile. Gravura pe piatră s-a dezvoltat mai cu seamă pe sigiliile 
cilindrice folosite pînă la epoca persană pentru a face să fie autentice anumite 
acte. Există mii de astfel de sigilii cilindrice în muzeele şi în colecţiile private 
din lume. Subiectele de pe aceste sigilii nu sînt prea deosebite de cele folosite 
în sculptură, dar temele lor variază după epoca în care au fost lucrate. în epoca 
akkadiană marmura este rar folosită pentru sigilii, şi se întîinesc mai des: 
steatita, serpentina şi hematita, aceasta din urmă fiind des întrebuințată în 
sigiliile din Ur. Dar se întîl-nes sigilii pe diferite feluri de jasp şi pe cristal de 
rocă. Pe timpul regilor kasiţi, jaspul este cel mai folosit şi se întrebuinţează şi 
sigilii pe agată. în secolul VI-lea î.e.n. calcedoniul este piatra cea mai des 
întilnită, mai cu seamă pentru sigiliile plate, în vreme ce jaspul, ivoriul şi 
cvartzurile hialine sînt folosite de gravorii de mai tîrziu. în vremea primei 
dinastii babiloniene pe sigilii găsim des pe Gilgames care, împreună cu 
Enkidu, aduce mielul de jertfă zeului soarelui. Pe aceste sigilii se află zeul 
Amurru, apoi Addad, mai rar Marduk, zeițe războinice, dar şi zeiţa goală. Pe 
timpul regilor kasiţi, găsim pe sigilii adesea un singur personaj şi cîteva 
embleme — semne care evoca pe divinităţi. Legenda este partea cea mai de 
seamă a sigiliului şi ea cuprinde o invocare către un zeu, cerîndu-i protecţie, 
viaţă lungă pentru posesorul sigiliului, credinciosul slujitor al zeului. 

Sigiliu-cilindru neoasirian (British Museum) 

Sigiliile cilindrice asiriene, care se rulau pe tăblițe cuneiforme, au fost 
regăsite mult mai puţine decît sigiliile babiloniene. Cele mai vechi sigilii 
asiriene sînt ale regilor Eriba-Adad şi Asuruballit, contemporani ai regilor 
Egiptului. Amenofis III şi Amenofis IV (sec. XIV î.e.n.). Pe sigiliile asiriene 
se regăsesc adesea animale, gravate cu multă grijă, şi tot atît de perfect 
reprezentate ca şi în basoreliefurile din palatele asiriene. 

Sub influenţa hittită, în Asiria, se folosesc din ce în ce mai mult sigiliile 
plate în locul celor cilindrice care se rulau pe argila moale. Sigiliul plat are 
baza în trunchi de con, care este apucat cu două degete şi întipărit pe argila 
moale a tabletei. Dar casetele plate asiriene au o suprafață mult mai redusă 
decît cele cilindrice şi în ele încap mult mai puţine reprezentări de zei sau de 
scene de sacrificiu ori de vînătoare. 

Cărămizile emai'ate au fost utilizate de babilonienii Imperiului Nou 
pentru împodobirea monumentelor, temple şi palate. Şi aici se constată 
folosirea cea mai frecventă a culorilor în decorație în afară de incrus-taţiile pe 
statui şi pe reliefuri, ochii fiind de cele mai multe ori încrustaţi, în Babilon, 
poarta lui I$tar este ornată cu astfel de cărămizi emailate, şi pe această poartă, 
reconstituită astăzi în Muzeul din Berlin, se poate admira balaurul zeului 
Marduk şi taurul zeului Adad. 

Fondul albastru al acestor cărămizi emailate a fost obţinut prin pulberea 
de lapislazuli. Taurii se detaşează pe acest fond în galben, cu coarnele şi 
copitele galbene., şi smocul de coadă, ca şi părul, albastru. Balaurul lui 
Marduk este alb, corpul, limba sa despărțită în două părţi, ghiarele de leu ale 
labelor dinainte şi ghiarele labelor dinapoi sînt în galben. Tehnica fabricării 
acestor cărămizi a fost preluată de la asirieni care par să o ii luat şi ei de la 
hittiţi. Această tehnică a fost utilizată şi în Persia de către Darius pentru 
decorarea palatului său din Suza. 

Costumele asiro-babiloniene erau mult mai bogat ornamentate decît ale 
grecilor sau ale romanilor din epoca clasică. De aceea costumele pot fi 
studiate în cuprinsul acestui capitol, căci ele reprezentau adesea creaţii 
artistice remarcabile. Zeii apar în toate reprezentările figuraţi printr-o coafură 
specială care îi deosebea de oameni: un fel de bonetă ornată cu coarne, ale 
căror vîrfuri se reuneau înainte şi două cîte două. Spre a se deosebi unul de 
altul, zeii aveau arme proprii fiecăruia din ei, un animal care le aparținea 
numai lor, şi pe care puneau piciorul, în fine anumite embleme deasupra 
umerilor lor. Mai tîrziu în locul chipului s-au instituit simboluri, specifice 
fiecărui zeu. Zeul Anu are ca simbol tiara cu coarne aşezată pe un tron; 
Marduk are la picioarele sale un balaur şi sulița este emblema sa; Nabu este 
reprezentat de un calam de scris şi de o pasăre; Adad este figurat de fulger; 
Samas, zeu soare, este înconjurat de flăcări, iar Nisaba, zeiţa vegetației, se 
află în mijlocul unor trestii. 

Personajele figurate goale (nud ritual) sînt fie zei aflaţi în luptă, fie un 
preot făcînd jertfe de vărsare, şi mai ales o zeiță a fecundității. Gilgameş are 
de obicei corpul cuprins de un brîu al cărui capăt atîrnă de-a lungul piciorului. 
în epoca Agade unii zei, ca şi geniile, sînt înveş-mîntaţi în mod simplu cu o 
pînză trecută între picioare şi fixată de un 

Broderiile părţii superioare a veşmintului purtat de regele Senaherib 


brîu. Un costum asemănător este un fel de fustă căzînd pînă la genunchi, 
lăsînt pieptul gol. Această fustă poate fi făcută din smocuri de păr 
etajate şi orînduite regulat: acest fel de îmbrăcăminte numită de greci 
Kaunakes se ţesea în Persia la Ecbatana în sec. IV î.e.n. în veşmîntul 

acesta apar îmbrăcaţi zei şi regii sumerieni din timpurile cele mai vechi. Mai 
tîrziu se adăuga o țesătură ce acoperea umărul stîng, iar după o vreme apare o 
pînză care e strînsă sub axilă, acoperind tot braţul stîng, extremitatea sa liberă 
trecînd sub braţul drept. Regii kasiţi sînt înveş-mîntaţi însă într-o tunică cu 
mîneci strimte şi lungi; ei se acoperă cu un fel de şaluri brodate sau tesute în 
mai multe culori. Către începutul mileniul I î.e.n. în veşmintele regale apar 
stofe brodate cu flori, cu arbori sacri, cu genii şi cu animale. Acest costum 
brodat pare a fi preluat de la hittiți direct sau prin intermediul ; sirienilor. 

în epoca lui Gudea apare turbanul, care va fi purtat şi de Hammurabi. 
Zeii babilonieni poartă barbă, au părul lung strîns la ceafă în una sau două 
cozi; zeițele au părul strîns în cosiţe împletite cu grijă, atîrnînd de o parte şi 
de alta a capului. Eroii legendari babilonieni au barbă şi păr lung, astfel 
Gilgameş are o cărare în mijlocul părului alături de bucle de o parte şi de alta 
a feţei. Pe timpul lui Gudea oamenii din Lagas se rădeau pe cap şi îşi rădeau 
barba. Mai tîrziu preoții din Imperiul i eo-babilonian poartă peruci strînse de 
diademe. 


Dacă arta este un limbaj — aşa cum s-a spus de atîtea ori — apoi 
limbajul artei mesopotamiene şi în special al celei asiriene este foarte 
limpede. Căci mesajul artei reliefurilor, al statuilor, dar şi al ziggura-telor 
este uşor de receptat chiar de noi cei de azi. încă înălțarea celebrului Turn 
Babei în Sumeria, Senaar după numele ei din Geneză, vădea setea de putere 
şi de slavă a locuitorilor lui care spuneau: „Haideţi să ne facem un oraş şi un 
turn, al cărui vîrf să ajungă la cer, şi să ne facem faimă înainte de a ne 
împrăştia pe faţa a tot pămîntul” (Geneză, XI, 4). Dacă zigguratele 
babiloniene prin masivitatea şi prin înălțimea lor impuneau respect şi teamă, 
ca şi zidurile colosale ce înconjurau Ba-bilonul şi multe oraşe, arta asiriană, 
în special relieful şi sculptura în ronde-bosse, par să fi căutat să exprime 
celor ce o priveau groaza şi teroarea. Nu numai scenele din reliefuri — care 
se întindeau pe mii de metri — trebuiau să înfricoşeze prin grămezi de capete 
tăiate, duşmani măcelăriți şi îmbucătățiţi, traşi în ţeapă sau spînzuraţi, dar şi 
înfăţişarea generală a asirienilor figuraţi în reliefuri, fie ei ostaşi, oameni de 
rînd sau regi. Toţi aveau o hipertrofie musculară care desigur exprima forţa 
lor invincibilă şi era menită să insufle frica, toți mergeau cu pieptul înainte, 
cu un aer triumfător şi chiar înaintea zeilor erau lipsiţi de o postură umilă a 
corpului şi de o atitudine de supuşenie. 

Pe multe reliefuri erau înfăţişate scene de vînătoare, în care lei, ori tauri 
sălbatici erau ucişi şi aceste imagini voiau să arate forța de 

nebiruit a regelui care vîna fiarele şi le biruia. Dar scenele de asediu din 
cursul campaniilor militare asiriene, atît de frecvent repetate în reliefuri, 
înfățişau fără îndoială puterea irezistibilă a forţei asiriene care împresura o 
cetate. Poate că unele din aceste reliefuri au fost privite şi de solii unor regi 
străini, sau de supuşi ai regelui asirian care plănuiau o răscoală şi nu este 
îndoielnic că ele aminteau oricui biruinţele ca şi tăria impetuoasă a armatelor 
regilor asirieni. 

Se cuvine aşadar, cînd privim această nesfîrşită înşirare de izbînzi asiriene, 
să înţelegem sensul lor exact, în ce scop şi cui erau adresate, şi ce urmăreau 
ele să evoce în mintea privitorului. Mesajul artei asiriene în final era acela de 
a răspîndi groaza, teroarea, spaima şi de a înfricoşa pe supuşi, pe vecini şi pe 
duşmanii atît de numeroşi ai Asiriei. Este limbajul exprimat prin arta unui stat 
clădit pe violenţă, crimă şi teroare, care a rămas în istorie ca prototipul tuturor 
societăților construite pe aceleaşi temelii ale guvernării prin groază 


încheiere 


în anul 614 î.e.n. regele mezilor Kyaxares cucereşte oraşul Assur şi după 
lupte înverşunate oraşul Ninive, capitala Asiriei, este şi el ocupat în anul 612. 
La Harran, cetatea sfîntă a zeului Sin din Asiria se mai menţine încă un rege 
care se intitulează rege al Asiriei, dar în anul 608 şi această ultimă fortăreață 
asiriană cade înaintea asalturilor impetuoase ale mezilor şi chaldeenilor aliaţi. 
Aşa se sfîrşeşte în anul 608 istoria bimilenară şi atît de sîngeroasă a Asiriei. 

Un secol mai tîrziu, la 12 octombrie 539, perşii cuceresc Babilonul. Sub 
conducerea regelui lor Cyrus cel Mare (559 — 529), întemeietorul Imperiului 
persan, perşii pornesc la luptă împotriva Babiloniei în anul 539 şi înving 
trupele babiloniene în localitatea Opis pe fluviul Tigru, apoi împresoară 
Babilonul. Perşii cuceresc Babilonul luînd prin surprindere pe apărătorii lui. 
Căci Cyrus a abătut o parte din apele fluviului Eufrat într-un mare lac de 
acumulare săpat de regele Nabuchodonosor, şi pe albia goală de ape adinci, 
prin vad deci, ostaşii perşi pătrund pînă în mijlocul oraşului Babilon mergînd 
pe albia fluviului fără să întîmpine rezistență. Ajungînd la zidurile care 
apărau dinspre fluviu oraşul interior constată că porțile lui erau deschise. Ei 
cuceresc repede tot oraşul în vreme ce ultimul rege al Babilonului, Nabonide, 
împreună cu fiul său Belşaţar chefuiau (Daniil, V, 1 sq). Astfel ia sfîrşit 
Imperiul babilonian şi lunga sa istorie dar nici poporul babilonian, nici 
cultura Babilonului nu sînt nimicite. Este drept că babilonienii suportau greu 
exploatarea şi împilarea regilor achemenizi, şi ei s-au răsculat de două ori 
împotriva regelui persan Darius I (550—486) şi a treia oară împotriva lui 
Xerxes în anul 480 î.e.n. după biruinţa grecilor de la Salamina. Dar Babilonul 
rămăsese totuşi cel mai mare oraş din Orient şi Herodot care trece prin el în 
jurul anilor 460 î.e.n. scrie: „Oraşul întrece în frumuseţe toate celelalte oraşe 
despre care avem cunoştinţă" (Herodot,!, 178). 

Cucerirea Babilonului nu a constituit formal sfîrşitul regatului babilonian, 
căci Cyrus cel Mare s-a intitulat „rege al Babilonului" şi a ocrotit mult 
preoțimea şi templele. Iar regii achemenizi care i-au urmat lui Cyrus cel Mare 
s-au intitulat şi ei în continuare „regi ai Babilonului”. însă dregătorii şi 
patricienii din Babilon nu au mai avut un rol de frunte în statul persan, apoi 
Babilonul a fost silit să plătească un tribut enorm, reprezentînd, în jurul anului 
500, circa 30 tone de argint pe an. îndeobşte se poate afirma că viaţa 
economică şi socială a Babilonului sub dominaţia persană nu s-a schimbat în 
mod substanţial, însă componenţa etnică a locuitorilor a devenit mai variată, 
căci s-au adunat în Babilon supuşi din tot Imperiul persan: egipteni, greci, 
lidieni, fenicieni, armeni etc. Apoi, ceea ce trebuie accentuat este faptul că 
ştiinţa, cultura, literatura şi arta au dăinuit multe secole după căderea 
Babilonului în mîinile perşilor. Mai mult, în această perioadă ele a putut 
înrîuri cultura spirituală a numeroase popoare care au avut contacte cu 
Babilonul. în primul rînd trebuie menţionaţi perşii înşişi, apoi grecii vechi, 
iudeii şi fenicienii şi mai cu seamă arameii, a căror limbă devenise limba 
oficială a Imperiului persan. 

După cucerirea Babilonului de către perşi, o serie de „discipline” 
babiloniene s-au răspîndit în Asia Anterioară dar şi în Europa şi în Egipt. 
Trebuie menţionată mai întîi astrologia, cercetare eminamente babiloniană pe 
care egiptenii nu au cunoscut-o, apoi numeroase „tehnici” divinatorii, 
hepatoscopia de pildă, alchimia babiloniană — care deşi are un nume 
egiptean dat de arabi — nu a fost cunoscută în Egiptul faraonic, în fine magia 
babiloniană, magie albă şi neagră. Numeroase reţete de vindecare ale unor 
boli ce se găsesc în cărțile hippocratice (scrise de elevi ai lui Hippocrate şi de 
medici din şcoala sa) sînt de origine babiloniană. 

Trebuie să menţionăm apoi înrîurirea exercitată de gîndirea prefilo-zofică 
babiloniană asupra unor filozofi greci, dar şi influenţele babiloniene atît de 
numeroase ce se pot găsi în cărțile Kabbalei, Sejer Bereşit şi Sefer Ha-Zohar 
sau chiar în cărțile literaturii talmudice scrise în parte în Babilon. 

Dealtfel înrîuririle culturii spirituale babiloniene au fost studiate încă de la 
sfîrşitul secolului al XIX-lea şi s-a putut decela că ele au fost numeroase şi 
profunde, ceea ce a dat naştere la teoria exagerată şi fantastică a 
pan-babilonismului, apărată de orientaliştii germani F. Delitsch şi G. Winkler, 
teorie căzută astăzi în completă desuetudine mai cu seamă după ce s-a 
constatat că miturile şi religia babiloniană sînt fundate pe cele ale 
sumerienilor. 

Nu este mai puţin adevărat că astăzi există în lume un număr considerabil 
de tăblițe scrise cu caractere cuneiforme care nu au fost descifrate, şi în ţările 
din Asia Apuseană se descoperă mereu alte documente scrise în asiriană şi 
babiloniană care aşteaptă să fie citite de orientalişti. 

Bogăția incomensurabilă a culturii asiro-babiloniene a făcut pe de altă 
parte necesară publicarea în lume a unui număr de enciclopedii şi lexicoane 
de asirologie în mai multe volume, cum este de pildă marele Rea/lexikon cler 
Assyrologie, Berlin, Leipzig, 1928, sq. dar şi apariţia multor reviste ştiinţifice 
consacrate în întregime sau parțial culturii şi civilizaţiei asiro-babiloniene. 

La noi în ţară revista Studia et Acta Orientalia, editată de Asociaţia de 
Studii Orientale din România, publică studii, articole şi recenzii privitoare la 
asiro-babilonieni şi la civilizaţia lor. 

Descifrarea multor tăblițe cuneiforme, care nu au fost citite încă de 
specialişti, va aduce, sîntem încredinţaţi, clarificarea unor probleme obscure 
din frămîntarea civilizaţiei asiro-babiloniene. 


Bucureşti, 
23 ianuarie 1980 

